
Pirmas skyrius 


1990 metų spalio 10-oji 


- Heite, pabusk! Turime širdį! 

Per slogaus vaistų sukelto miego klampynę Keitė Delani 
ėmė kastis link bundančios sąmonės krantų. Paskui atmerkė 
akis ir pamėgino sutelkti žvilgsnį į Dyną. Jo kūno kontūrai 
vis dar liejosi, bet šypsena buvo plati, džiugi ir aiški. 

- Turime tau širdį, - pakartojo jis. 

- Tikrai? - silpnu, kiek kimiu balsu paklausė ji. 

Šios ligoninės slenkstį Keitė peržengė puikiai suprasdama, 
kad išeis arba su persodinta širdimi, arba jau karste. 

- Jau skrenda reanimatologų brigada. 

Daktaras Dynas Spaiseris nusigręžė nuo jos ir kreipėsi į ki- 
tus kartu į Intensyviosios terapijos skyriaus palatą atėjusius 
ligoninės darbuotojus. Keitė girdėjo balsą, bet jo tariami žo- 
džiai atrodė beprasmiai. 

Gal ji tik sapnavo? Bet ne, Dynas aiškiai pasakė, kad dono- 
ro širdis jau pakeliui. Nauja širdis - jai! Juk tai gyvenimas! 

Staiga ji patyrė tokį jėgų antplūdį, kokio nebuvo jautusi 
daugelį mėnesių. Atsisėdo ligoninės lovoje tiesi kaip styga ir 
ėmė taukšti visokius niekus ją apspitusioms slaugėms ir la- 
borantams, mosuojantiems adatomis ir kateteriais, ketinan- 
tiems jais badyti ir zonduoti jos kūną. 

Medicininės intervencijos į jos kūno angas ir audinius jau 
buvo tapusios tokios įprastos, kad Keitė, galima sakyti, jų nė 

nepastebėdavo. Per kelis pastaruosius mėnesius iš jos kūno 
buvo ištraukta tiek skysčių, kad jų būtų pakakę olimpiniam 
baseinui. Ji neteko gana daug svorio ir dabar ant smulkučių 
jos kaulų buvo likę labai mažai raumenų. 

- Dynai! Kur jis dingo? 

- Aš čia. - Keitės kardiologas prasiskynė kelią prie ligonės 
lovos ir tvirtai suspaudė jai ranką. - Juk sakiau, kad širdį tau 
gausime laiku. Ar ne? 

- Nebūk toks pasipūtęs. Jūs, gydytojai, visi vienodi. Savi- 
mi patenkinti asilai. 

- Galima ir įsižeisti. 

Lengvu, neskubriu žingsniu, tarsi būtų išsirengęs į kasdie- 
nį vakarinį pasivaikščiojimą... vandens paviršiumi, į palatą 
įėjo daktaras Džefris, širdies chirurgas, kuris ir turėjo atlikti 
širdies persodinimo operaciją. Jis visiškai atitiko Keitės nu- 
sakytą gydytojo stereotipą. Ji pripažino jo talentą, pasitikėjo 
jo įgūdžiais, bet niekino kaip asmenį. 

- Ką gijūs čia veikiate? - paklausė ji. - Ar neturėtumėte 
būti operacinėje ir sterilizuoti savo instrumentą? 

- Ar tai dviprasmiška užuomina? 

- Sklando gandai, kad jūs tikras genijus. Turėtumėte su- 
prasti. 

- Nesukalbama kaip visada. Kas įsivaizduojate esanti - te- 
levizijos žvaigždė? 

- Taigi. 

Nė kiek nesutrikęs, chirurgas kreipėsi į vyriausiąją Inten- 
syviosios terapijos skyriaus slaugę: 

- Ar pacientė nekarščiuoja? 

- Ne. 

- Gal turi slogą? Gal pasigavusi kokį virusą? Ar šiaip infek- 
ciją? 

- Ką visa tai reiškia? -— suirzusi įsiterpė Keitė. - Mėgina- 
te išsisukti? Užsimanėte laisvo vakaro, daktare? Turite kitų 
planų? 

- Aš viso labo tikrinu, ar gerai jaučiatės. 

- Kuo puikiausiai. Imkite širdį, prapjaukite mane ir pakeis- 
kite ją. Nejautra nebūtina. 

Jis apsisuko ir neskubėdamas išėjo iš palatos. 

- Pasipūtęs šiknius, - burbtelėjo ji. 

- Geriau jo šitaip nevadink, - tyliai sukikenęs tarė Dy- 
nas. - Šįvakar jis mums dar bus reikalingas. 

- Ar ilgai teks laukti? 

- Valandėlę kitą... 

Ji mygo Dyną, bet jis nieko konkretesnio negalėjo pasa- 
kyti. Raginama pailsėti, bet veikiama adrenalino, ji niekaip 
negalėjo užmigti - gulėjo įbedusi žvilgsnį į laikrodį ir žiūrėjo, 
kaip pamažu slenka valandos. Ne, ji nebuvo susinervinusi, 
veikiau susijaudinusi. 

Naujiena, kad gabenama širdis, netrukus pasklido po visą 
ligoninę. Nors persodinimas buvo įprastas dalykas, vis dėlto 
dar keldavo pagarbią baimę. Ypač jei tai širdis. Visą vakarą į 
Keitės palatą kaišiojo nosį gera linkintys žmonės. 

Ji buvo išmaudyta jode, - lipniame ir šlykščiame skysty- 
je, nuo kurio oda įgavo bjaurų auksinį atspalvį. Paskui pra- 
rijo pirmą ciklosporino - gyvybiškai svarbaus atmetamąją 
organizmo reakciją slopinančio vaisto - dozę. Skystis buvo 
sumaišytas su kakava - stengtasi paslėpti alyvuogių aliejaus 
skonį, bet veltui. Keitei vis dar skundžiantis atskubėjo Dynas 
pranešti seniai lauktos naujienos. 

- Naujoji širdis jau pakeliui į ligoninę. Ar tu pasiruošusi? 

- Ar popiežius katalikas? 

Jis pasilenkė ir pabučiavo ją į kaktą. 

- Einu praustis ir ruoštis operacijai. Visą laiką būsiu opera- 
cinėje su Džefriu ir žiūrėsiu jam per petį. - Dynas nutilo, bet 
tuoj pat pridūrė: - Būsiu su tavimi nuo pirmo iki paskutinio 
žingsnio. 

Keitė čiupo jam už rankovės. 

- Kai atgausiu sąmonę, iš karto pasakyk, ar turiu naują širdį. 

- Žinoma. 

Mat ji buvo girdėjusi apie tokios operacijos laukusius paci- 
entus, kuriems irgi buvo pranešta, kad atsirado tinkama per- 
sodinti širdis. Vienas pažįstamas netgi buvo paruoštas ope- 
ruoti ir užmigdytas. Pristatytą širdį daktaras Džefris atidžiai 
apžiūrėjo ir atsisakė persodinti - girdi, ji netinkama. Tas pa- 
cientas iki šiol neatsigavęs nuo emocinio šoko, o jo širdies 
būklė, ir taip jau kritiška, dar labiau pablogėjusi. 

Tad dabar Keitė stebėtinai stipriai įsikibo į Dyno Armani 
švarko rankovę. 

- Kai tik nubusiu, tą pačią akimirką pasakyk, ar turiu nau- 
ją širdį. Gerai? 

Jis uždėjo ranką ant sugniaužto jos kumščio ir linktelėjo. 

- Duodu žodį. 

- Daktare Spaiseri, prašom ateiti, - pakvietė jį slaugė. 

— Pasimatysime operacinėje, mieloji. 

Jam išėjus viskas vyko nepaprastai greitai. Įsitvėrusi į šo- 
ninius lovos ant ratukų strypelius, ji kažkur važiavo ilgais 
koridoriais. Įriedėjus pro dvivėres duris ją, visiškai nepasi- 
ruošusią, užklupo akinamai ryški operacinės šviesa, kurioje 
kaukėti asistentai vaikščiojo skubriais ir tvirtais žingsniais, 
kiekvienas susikaupęs prie savo darbo. 

Pažvelgusi už operacinės lempų šviesos rato, Keitė pamatė 
pro stebėtojų galerijos langą spoksančių žmonių veidus. 

- Matau, priviliojau nemažą minią. Ar tie žmonės turi bi- 
lietus ir programėles? Ir kas jie? Nagi, gal bent kas pratars 
žodį? Ar aš čia vienintelė, kalbanti angliškai? Ką jūs ten vei- 
kiate? 

Vienas gydytojų, vilkintis chirurgo chalatu ir dėvintis kau- 
kę, krenkštelėjo. 

- Kur daktaras Ašfordas? 

- Ateinu, - kaip vėjas įlėkdamas į palatą atsiliepė aneste- 
ziologas. 

- Ačiū Dievui, kad jūs čia. Nutildykite ją, kad pagaliau ga- 
lėtume imtis darbo, gerai? 

- Ji tarška nesustodama. Tikra rakštis subinėj. 

Keitė nė kiek neužsigavo, juk žinojo, kad niekas nenori 
jos įžeisti. Akys virš kaukių šypsojosi. Nuotaika operacinėje 
buvo puiki. Ir jai tai patiko. 

- Jeigu jūs, vyručiai, visada įžeidinėjate savo pacientus, tai 
nesistebiu, kad slepiate veidus po kaukėmis. Bailiai. 

Anesteziologas žingtelėjo prie stalo, į savo darbo vietą. 

- Suprantu, jūs gerokai susijaudinusi, todėl ir keliate są- 
myšį, ponia Delani. 

- Čia mano didžioji scena. Ir savo vaidmenį vaidinsiu kaip 
noriu. 

- Operacija pavyks kuo puikiausiai. 

- Ar jau matėte mano naują širdį? 

- Ne visi geri dalykai man rodomi. Aš tik paleidžiu dujas. 
Atsipalaiduokite. - Jis tamponu kelis kartus perbraukė jai 
riešą ruošdamasis besti adatą. - Dabar pajusite mažą durs- 
telėjimą. 

— Prie mažų aš pripratusi. 

Visi sutartinai nusijuokė. 

Prie operacinio stalo priėjo daktaras Džefris, Dynas ir 
daktaras Šoldenas, kardiologas, kurį Dynas Keitei reko- 
mendavo, kai profesinės etikos sumetimais atsisakė pats 
būti jos gydytoju. 

- Na, kaip jaučiamės? - pasiteiravo daktaras Džefris. 

- Jūsų scenarijų dar reikia tobulinti, daktare, - niekina- 
mai atšovė Keitė. - „Na, kaip jaučiamės?“ turėtų būti mano 
žodžiai. 

Keitė sulaikė kvėpavimą, o paskui suraukusi antakius pa- 
žvelgė į jį. 

- Tokios reikšmingos pauzės muilo operose gana dažnos. 
Įtampai sustiprinti. Labai jau banali priemonė. Papasakokite 
apie tą širdį. 

- Ji graži, - įsiterpė daktaras Šoldenas. - Atrodo nuosta- 
biai. Ant jos užrašytas jūsų vardas. 

Akies krašteliu Keitė pastebėjo, kad laborantai krapštosi 
prie šaldytuvo. 

- Kai nubusi, ta širdis jau plaks tavo krūtinėje, - tarė Dynas. 

- Pasiruošusi? - paklausė daktaras Džefris. 

O ar ji buvo pasiruošusi? 

Suprantama, iš pat pradžių, kai buvo užsiminta apie gali- 
mybę persodinti širdį, Keitę buvo apnikę tam tikri nuogąsta- 
vimai. Bet dabar ji manė jau atsikračiusi visų būgštavimų. 

Dynui aptikus širdies ligą, netrukus Keitės sveikata ėmė 
prastėti. Medikamentai padėdavo laikinai atsikratyti didžiu- 
lio nuovargio ir silpnumo, bet, kaip sakė Dynas, vaistai svei- 
katos juk negrąžins. Keitė ilgai negalėjo susitaikyti su minti- 
mi, kad jos liga labai rimta. 

Ir tik kai pasijuto visai prastai, kai nusiprausti po dušu pasi- 
darė sunkus išmėginimas, o suvalgyti lėkštę maisto - daug jėgų 
reikalaujantis pratimas, pagaliau ji pripažino, kad priėjo ribą. 

— Man reikia kitos širdies. 

Kol Keitė tiesiai šviesiai neišrėžė šio akiplėšiško pareiški- 
mo, televizijos kanalo vadovai apie jos ligą nė nežinojo. Die- 
ną transliuojamos muilo operos „Klystkeliai“ aktoriai ir tech- 
niniai darbuotojai, su kuriais ji kasdien dirbo, liguisto veido 
odos blyškumo po makiažu nepastebėdavo. 

Jie, kaip ir televizijos kanalo vadovybė, tiesiog netikėjo 
tuo, kas buvo akivaizdu. Niekas nė neįsivaizdavo, kad Keitė 
Delani, tris kartus gavusi Emmy apdovanojimą, jų žvaigždė, 
„Klystkelių“ seriale kurianti pagrindinės veikėjos Loros Me- 
dison vaidmenį, taip sunkiai serga. Nuoširdžiai palaikoma 
filmavimo komandos, pasitelkusi aktorės talentą ir aistringą 
prigimtį, ji dirbo toliau. 

Bet netrukus ji, kad ir kaip tvirtai pasiryžusi dirbti, tiesiog 
nebespėdavo vykdyti įtemptos filmavimo darbotvarkės ir pa- 
ėmusi nemokamų atostogų atsisveikino su kino studija. 

Sveikatai toliau prastėjant Keitė taip sulyso, kad dabar 
gerbėjų minia nebūtų jos pažinusi. Po akimis atsirado juosvi 

ratilai - nors nuolat jausdavosi išsekusi, ji neužmigdavo. 
Pirštai ir lūpos pamėlo. 

Bulvariniai laikraščiai skalambijo, kad ji serga daugybe 
ligų - nuo raudonukės iki AIDS. Anksčiau toks žiaurus ži- 
niasklaidos puolimas būtų ją supykdęs ir nuliūdinęs, o dabar 
ji neturėjo jėgų net pykčiui išlieti. Užuot ėmusi draskytis, nu- 
mojo ranka ir sutelkė visas jėgas, kad išgyventų. 

Keitės sveikatos būklė tapo tokia pavojinga, o nusimini- 
mas toks gilus, kad vieną popietę ji pasakė Dynui: 

- Taip pavargau būti silpna ir niekam nereikalinga, kad 
greitai manęs teks ieškoti žuvusiųjų sąraše. 

Dažniausiai Keitės samprotavimus apie mirtį, net ir hu- 
moristinius, Dynas praleisdavo negirdomis, bet tądien pa- 
juto, kad ramybės neduodančias mintis jai reikia išsakyti 
garsiai. 

- Apie ką galvoji? 

- Kasdien šnekuosi su Mirtimi, - švelniu balsu prisipa- 
žino ji. - Deruosi su ja. Kasdien saulei tekant sakau: „Duok 
man dar vieną dieną. Prašau. Tik vieną“ Kai ką nors darau, 
mintyse pasižymiu - galbūt paskutinį kartą. Ar tai paskuti- 
nis kartas, kai pamatysiu lietų, valgysiu ananaso, išgirsiu The 
Beatles dainą? 

Keitė pakėlė akis ir pridūrė: 

- Jau susitaikiau su Dievu. Mirti nebijau, tik norėčiau, kad 
mirtis nebūtų skausminga ir bauginanti. Kaip viskas bus, kai 
išeisiu? 

Užuot bandęs gražbyliauti, kad išmestų iš galvos šias nera- 
mias mintis, jis nusprendė pasikalbėti su Keite atvirai. 

- Tavo širdis tiesiog liausis plakusi, Keite. 

- Nebus nei fanfarų, nei būgnų tratėjimo? 

- Ne. Mirtis ne tokia skausminga kaip širdies smūgis. Jai 
besiartinant tau neims mausti rankos. Tavo širdis papras- 
čiausiai... 

- Sustos. 

- Taip. 

Pokalbis vyko vos prieš kelias dienas. Dabar, - tarsi likimas 
būtų iškrėtęs išdaigą, - kryptis pasikeitė, ir ateitis vėl žadėjo 
gyvenimą. 

Staiga Keitei dingtelėjo, kad gydytojai, norėdami persodin- 
ti naują širdį, pirmiausia turės išimti senąją. Tai buvo šiurpi 
mintis. Nors Keitė pyko, kad organas, nuo kurio pastaruosius 
dvejus metus priklauso visas jos gyvenimas, veikia blogai, vis 
dėlto savo širdžiai jautė ir nepaaiškinamą švelnumą. Tiesą 
sakant, Keitė troško atsikratyti nesveikos širdies, bet įtarė 
visus tiesiog nepadoriai džiaugiantis, kad galės ją pašalinti. 

Žinoma, dabar nebėra kada dvejoti. Be to, palyginti su ki- 
tomis medicininėmis intervencijomis, kai atveriama pacien- 
to širdis, ši operacija gana paprasta. Nukirpti. Išimti. Pakeis- 
ti. Susiūti. 

Kol laukia donoro, širdies persodinimą turinti atlikti me- 
dikų komanda ragino ją visko klausinėti. Per nesibaigiančias 
diskusijas Keitė užduodavo daugybę klausimų apie save ir 
savo kūną ir gavo nemažai informacijos. Keitės palaikymo 
grupė, kurią sudarė kiti pacientai, irgi laukiantys širdies per- 
sodinimo operacijos, per susitikimus atskleidė ir savo nuo- 
gąstavimus. Pokalbiai būdavo labai įdomūs ir versdavo susi- 
mąstyti, nes organų transplantacija - apskritai daugialypė ir 
prieštaringa tema. Šiuo klausimu kiekvienas žmogus turėjo 
savo nuomonę, labiausiai lemiamą jo jausmų, religinių įsiti- 
kinimų, moralinių ir teisinių nuostatų. 

Per tuos laukimo mėnesius Keitė išsprendė visas dilemas 
ir savo apsisprendimu buvo visiškai patenkinta. Ji sužinojo, 
kokia yra rizika, ir buvo pasirengusi ištverti visą siaubą, kurį 
po operacijos teks patirti Intensyviosios terapijos skyriaus 
palatoje. Pagaliau ji įsisąmonino ir tai, kad kūnas naująją šir- 
dį gali atmesti. 

Bet vienintelė širdies persodinimo alternatyva buvo ne- 
abejotinai ir greitai ją ištiksianti mirtis. Todėl, atvirai sakant, 
nebuvo iš ko rinktis. 

- Aš pasiruošusi, - savimi pasitikinčio žmogaus balsu pa- 
reiškė ji. - Ak, palaukite... Jei kartais būdama be sąmonės 
imsiu garsiai kurti odes savo vibratoriui, žinokite, kad visa, 
ką sakau, yra melas. 

Gydytojų juoką prislopino kaukės. 

Po kelių sekundžių anestetikų šiluma ėmė srūti gyslomis ir 
kūną apėmė švelnus kaip šilkas nuovargis. Ji pažvelgė į Dyną, 
nusišypsojo ir užsimerkė, galbūt - paskutinį kartą. 

Prieš pat užtemstant sąmonei jai dingtelėjo paskutinė 
mintis, - tvykstelėjo taip skaisčiai, kaip tvyksteli sprogdama 
žvaigždė. 

Kas buvo mano donoras? 


Antras skyrius 

- Asi skyrybos didesnė nuodėmė už tai, kas vyksta da- 
bar? - paklausė jis. 

Jiedu gulėjo lovoje, kuria ji dalydavosi su savo vyru, dabar 
išėjusiu į darbą mėsos pakavimo fabrike. 

Dėl dujų nuotėkio žmonės, dirbantys tame pačiame pas- 
tate, kuriame įsikūręs ir jų biuras, buvo evakuoti ir jiems 
leista eiti namo. Ir jie mielai pasinaudojo netikėtomis atos- 
togomis. 

Oras mažame sujauktame miegamajame buvo drėgnas ir 
persigėręs erotikos. Virš galvos lėtai sukosi prie lubų pritai- 
sytas ventiliatorius, ir ant odos džiūvo prakaitas. Paklodės 
buvo šlapios, sujauktos. Slankiosios užuolaidos nuleistos, 
kad į kambarį nepatektų vidudienio saulė. Ant naktinio sta- 
lelio degė aromatinės žvakės, šviesa virpėjo ant Nukryžiuo- 
tojo, kabančio ant išblukusiais gėlėtais tapetais išklijuotos 
sienos. 

Tačiau mieguista atmosfera buvo apgaulinga. Jų pasima- 
tymas nenumaldomai artėjo prie pabaigos. Laiko buvo likę 
visai nedaug, tad iš tų kelių paskutinių minučių jiedu sten- 
gėsi išsunkti kuo daugiau malonumo. Netrukus turėjo grįžti 
iš mokyklos abi jos dukterys. Jai nepatiko, kad paskutines 
tokias brangias jiems dar likusias akimirkas reikia skirti tam 
skausmingam ir vis pasikartojančiam ginčui. 

Jau ne pirmą kartą jis maldavo jos išsiskirti su vyru ir te- 
kėti už jo. Bet ji buvo katalikė. Apie skyrybas negalėjo būti nė 
kalbos. 

- Svetimaudama aš nusidedu, taip, - švelniai tarė ji. - Bet 
mano nuodėmė susijusi tik su mumis. Mudu vieninteliai apie 
ją žinome. Išskyrus mano kunigą. 

- Prisipažinai kunigui, kad turi meilės romaną? 

- Taip, bet nenorėjau, kad tokios išpažintys imtų kartotis. 
Dabar išpažinties jau neinu. Man per daug gėda. 

Ji atsisėdo, pasislinko prie lovos krašto ir nusigręžė. Tan- 
kūs, juodi, šlapi nuo prakaito plaukai buvo prilipę prie spran- 
do. Aukštame veidrodyje miegamojo kampe atsispindėjo 
nuogas jos kūnas. Nepriekaištinga jos nugara į apačią siau- 
rėjo grakščiu linkiu platėdama ties klubais. Abipus stuburo 
buvo matyti vienodos duobutės. 

Savo kūną ji vertino kritiškai, buvo įsitikinusi, kad klubai 
per platūs, o šlaunys per storos. Bet jam, rodos, patiko ir pu- 
tnios jos kūno formos, ir tamsoko atspalvio oda. Kartą jis jai 
pasakė, kad net jos odos skonis „tamsokas“. Žinoma, aistros 
akimirką šnabždamos švelnybės nieko nereiškia. Ir vis dėlto 
jo komplimentus ji vertino. 

Jis ištiesė ranką ir paglostė jai nugarą. 

- Nesigėdyk to, ką mudu darome. Kai sakai, kad gėdijiesi 
mūsų meilės, tavo žodžiai mane žudo. 

Tikras jųdviejų meilės romanas prasidėjo prieš keturis mė- 
nesius. Iš pradžių kelis kančios persmelktus mėnesius ir jis, 
ir ji praleido grumdamiesi su savo sąžine. Jiedu dirbo skirtin- 
guose aukštuose, bet susitikdavo biurų dangoraižio liftuose. 
Pirmą kartą susidūrė pusrūsio bufete: jis traukdamasis atbu- 
las netyčia į ją atsitrenkė, ir ji išliejo kavą. Tąkart jiedu sutri- 
kę vienas kitam šyptelėjo, atsiprašė ir pasisakė vardus. 

Netrukus ėmė iš anksto derinti priešpiečių ir kavos per- 
traukėlių laiką. Susitikimai bufete tapo įpročiu, o įprotis — 
būtinybe. Gera savijauta ėmė priklausyti nuo to, ar jie pasi- 

matys. Savaitgaliai atrodė kankinamai ilgi, tarsi amžinybė, 
kurią reikia ištverti iki pirmadienio, kai vėl galės pasimatyti. 
Jie abu pradėjo dirbti viršvalandžius, kad prieš eidami namo 
galėtų bent kelias minutes pabūti vienu du. 

Vieną vakarą jiems kartu išėjus iš darbo pradėjo lyti. Jis 
pasisiūlė parvežti ją namo. 

Bet ji tik papurtė galvą. 

- Važiuosiu autobusu, kaip visada. Bet vis tiek ačiū. 

Nužvelgę vienas kitą gailiu ir ilgesingu žvilgsniu jiedu at- 
sisveikino ir išsiskyrė. Viena ranka spausdama prie krūtinės 
rankinę, o kita iškėlusi menkai nuo lietaus saugantį lietsar- 
gi, ji tekina pasileido per liūtį prie autobuso stotelės gatvės 
kampe. 

Stovėjo susisiautusi plonu apsiaustu ir susigūžusi, kai pri- 
važiavo prie šaligatvio jo automobilis. Jis nuleido priekinių 
durelių stiklą. 

- Lipk vidun. Prašau... 

- Tuoj atvažiuos autobusas. 

- Peršlapsi kiaurai. Lipk. 

- Jis vėluoja tik kelias minutes. 

- Prašau taves... 

Jis maldavo ne tik leisti parvežti ją namo, jie abu tai ži- 
nojo. Kai atidarė dureles, ji nebegalėjo atsispirti pagundai ir 
įlipo į mašiną. Daugiau netaręs nė žodžio, jis pasuko į atokų 
miesto parką ne taip toli nuo centro. 

Tą pačią akimirką, kai išjungė variklį ir atsisuko į ją, jie- 
du ėmė godžiai bučiuotis. Vos palietusi jo lūpas, ji mintyse 
numojo ranka ir į savo vyrą, ir į dukteris, ir į religinius įsiti- 
kinimus. Pasijuto valdoma kūno geidulių, o ne moralės nor- 
mų, kurių paisė nuo tos dienos, kai išmoko skirti gėrį nuo 
blogio. 

Jiedu ėmė nekantriai sagstyti sagas ir kabliukus, traukti 
žemyn užtrauktukus, pagaliau išsivadavo iš sudrėkusių savo 
drabužių ir ėmė liesti vienas kito odą. Iš pradžių rankomis, 

o paskui ir burna jis ėmė žaisti su jos kūnu tokius žaidimus, 
kurie ją kartu ir jaudino, ir šokiravo. Kai įsiskverbė į ją, jos 
sąžinės balsą užgožė aistringi jo meilės prisipažinimai. 

Suliepsnojusi aistra ir ilgainiui nenurimo. Priešingai, slap- 
čia kartu praleidžiamos valandos ją tik dar labiau kurstė. 

Ji pasuko galvą ir per petį žvilgtelėjo į jį. Putlokų jos lūpų 
kontūras išsilenkė, ji droviai šyptelėjo. 

- Nejaučiu tokios didelės gėdos, kad ryžčiausi mūsų santy- 
kius nutraukti. Nors ir žinau, tai nuodėmė, vien pagalvojusi, 
kad daugiau niekada su tavimi nesimylėsiu, nenoriu nieko, 
tik numirti. 

Apimtas vėl plykstelėjusio geismo, jis aistringai šūktelėjo 
ir užsivertė ją aukštielninką. Ji apsivertė ir atsisėdo ant jo 
praskėtusi kojas, apžergusi strėnas. 
galvą nuo pagalvės ir nosimi ėmė braukyti krūtis. Ji prispau- 
dė didelį krūties spenelį jam prie lūpų. Paglamonėjęs liežu- 
viu, vyras godžiai į jį įsisiurbė lūpomis. 

Tokia poza jai tebebuvo nauja jaudinanti patirtis. Ji ėmė 
ant jo „joti“ ir ritmingai sūpavosi tol, kol jiedu vienu metu 
patyrė staigų orgazmą, palikusį juos be jėgų ir be kvapo. 

- Palik jį, - pridususiu balsu atkakliai pakartojo jis. - Šian- 
dien. Tuoj pat. Daugiau nebūk su juo nė vienos nakties. 

- Negaliu. 

- Gali. Vien mintis, kad tu su juo, mane varo iš proto. Aš 
tave myliu. Myliu. 

- Aš tave irgi myliu, - graudžiai tarė ji. - Bet negaliu tie- 
siog imti ir išeiti iš namų. Negaliu palikti savo dukterų. 

- Dabar tavo namai pas mane. Be to, aš ir nesitikiu, kad 
paliksi likimo valiai savo dukteris. Pasiimk jas. Aš būsiu joms 
tėvas. 

- Jis yra jų tėvas. Jos jį myli. Jis mano vyras. Dievo akyse 
aš priklausau jam. Negaliu jo palikti. 

- Tujo nemyli. 

- Ne, - sutiko ji. - Bent jau ne taip kaip tave. Bet jis geras 
žmogus. Rūpinasi manimi ir mergaitėmis. 

- Tai ne meilė. Jis tik vykdo savo pareigą. 

- Jam tai beveik tas pats. - Ji padėjo galvą jam ant peties 
trokšdama, kad jis ją suprastų. - Mudu užaugome tame pa- 
čiame kvartale. Jau vidurinėje buvome porelė. Mudviejų gy- 
venimai neatskiriamai susipynę. Jis mano dalis, o ašjo. Jeigu 
jį palikčiau, jis nesuprastų kodėl. Tai jį pražudytų. 

- Ojeigu to nepadarysi, žūsiu aš. 

- Ne, taip nebus, - atsakė ji. - Tu už jį protingesnis. Labiau 
savimi pasitikintis, stipresnis. Kad ir kas nutiktų, tu ištversi. 
Bet nesu tikra, ar ištvertų jis. 

- Jis tavęs nemyli kaip aš. 

- Jis manęs nepamyli kaip tu. Jis nė nepagalvotų, kad... - 
Ji staiga nutilo ir sumišusi nuleido galvą. 

Seksualumas jai vis dar buvo uždrausta tema, kuria atvirai 
kalbėtis vengdavo. Nei tėvų šeimoje, kai ji dar buvo vaikas, 
nei jos pačios santuokoje niekas niekada nekalbėdavo, kad 
toks dalykas apskritai yra. Tai buvo daroma tamsoje, o sek- 
sas laikomas neišvengiamu blogiu, kurį Dievas toleruoja ir 
leidžia, kad būtų pratęsta žmonių giminė. 

— Mano troškimų jis nesupranta, - sodriai nuraudusi pa- 
aiškino ji. - Jis būtų priblokštas, jei sužinotų, kad apskritai jų 
turiu. Tu skatini mane liesti tavo kūną taip, kaip niekuomet 
nedrįsčiau liesti savo vyro kūno, nes tai jį įžeistų. Jis pama- 
nytų, kad toks geidulingumas nesveikas. Niekas jo nemokė, 
kad lovoje reikia pamaloninti partnerę ir būti švelniam. 

- Tipiškas patinas, - neslėpdamas apmaudo atšovė jis. — 
Ar ketini visą gyvenimą su tuo taikstytis? 

Ji pervėrė jį sielvartingu žvilgsniu. 

- Myliu tave labiau už gyvybę, bet jis mano vyras. Mudu 
turime vaikų. Mudu turime tiek daug bendra... 

- Ir mes galime turėti vaikų. 

Ji palietė jo skruostą su meile ir gailesčiu. Kartais jis būda- 
vo tarsi vaikas, įkyriai prašantis to, ko negalima. 

- Santuoka yra sakramentas. Pasižadėjau Dievo akivaizdo- 
je, kad gyvensiu su savo vyru, kol mirtis - ir tik mirtis - mus 
išskirs. - Jos akyse sužibo ašaros. - Dėl tavęs sulaužiau išti- 
kimybės priesaiką. Kitų priesaikų laužyti nenoriu. 

- Ir nelaužyk. Neverk. Patikėk, nenorėčiau, kad būtum ne- 
laiminga. 

- Apkabink mane. - Ji prisislinko ir prigludo prie jo. 

Jis paglostė jai plaukus. 

- Žinau, kad buvimas su manimi prieštarauja tavo reli- 
giniams įsitikinimams. Kita vertus, iš to galima spręsti, ar 
stipri tavo meilė, ar ne? Juk jeigu nemylėtum visa širdimi, 
moralinės nuostatos neleistų tau su manimi miegoti. 

- Aš tave myliu iš visos širdies. 

- Žinau. - Jis nušluostė jos skruostais riedančias ašaras. — 
Neverk, Džude. Viskas susitvarkys. Tikrai. O tas kelias mi- 
nutes, kurios mums šiandien dar liko, tiesiog pagulėk šalia 
manęs. 

Jiedu apsikabino kentėdami dėl susiklosčiusios padėties 
ir nepaprastai džiaugdamiesi savo meile, jųdviejų kūnai su- 
sipynė. 

Šitaip gulinčius po kelių minučių juodu ir užtiko sutuok- 
tinis. 

Džudė pirmoji pastebėjo jį miegamojo tarpduryje, virpantį 
iš teisėto pasipiktinimo. Ji pašoko, grybštelėjo paklodę no- 
rėdama prisidengti nuogą kūną. Paskui pamėgino ištarti jo 
vardą, bet iš baimės ir gėdos jai sumedėjo liežuvis. 

Neaiškiai murmėdamas pagiežingus žodžius, pilte pilda- 
mas ant jų nešvankius epitetus, jis nusvirduliavo prie lovos, 
užsimojo beisbolo lazda ir negailestingai, iš visos sveikatos 
ja liuobė. 

Atvykę medikai, šiaip pratę prie krauju aptekusių nusi- 
kaltimo vietų, pamatę vaizdą miegamajame turėjo ne juo- 

kais susiimti, kad nepradėtų vemti. Gėlėti tapetai už lovos 
buvo aptaškyti sunkiai apibūdinama kraujo ir žmogaus au- 
dinių mase. 

Anaiptol nenorėdamas paniekinti ant sienos kabančio 
krauju aptaškyto Nukryžiuotojo, vienas iš medikų sušnabž- 
dėjo: 

- Jėzau... 

Jo kolega atsiklaupė. 

- Kad mane kur, rodos, jaučiu pulsą! 

Jo porininkas abejodamas pažvelgė į lipnų skystį, besisun- 
kiantį iš suknežintos kaukolės. 

— Manai, dar yra vilties?.. 

— Ne, bet vis tiek vežkime į ligoninę. Galbūt turėsime or- 
ganų donorę. 


Trečias skyrius 


1990 metų spalio 10-oji 


- R. blynai neskanūs? 

Jis pakėlė galvą ir pažvelgė į ją bereikšmiu žvilgsniu. 

- Ką?.. 

- Ant tešlos pakuotės žadami blyneliai, lengvesni už orą. 
Matyt, kažką padariau ne taip. 

Jis knebinėjo maistą jau penkios minutės ir dar nė kąsnio 
nenurijo. Kelis kartus bakstelėjęs šakute praskydusią košę 
kaltai šyptelėjo ir tarė: 

- Tavo blynai geri. 

Jis tik stengėsi būti mielas. Amanda buvo tikrai niekam 
tikusi virėja. 

- O kaip kava, ar skani? 

- Nuostabi. Norėčiau dar vieno puodelio. 

Ji žvilgtelėjo į virtuvės laikrodį. 

- Ar dar turi laiko? 

- Rasiu. 

Prabangą vėluoti į darbą jis sau leisdavo retai. Kad ir kas 
pastarąsias dienas neduoda jam ramybės, pamanė ji, tai turi 
būti labai svarbu. 

Ji nerangiai atsistojo ir žengtelėjo prie Ponios Kavavirės, 
stovinčios ant virtuvinės spintelės. Paėmusi visą indą grįžo 
prie stalo ir pripylė jam antrą puodelį. 

- Mums reikia pasikalbėti. 

- Pokalbis būtų tikrai maloni permaina, - atsiliepė ji vėl 
sėsdamasi. - Iki šiol tu buvai tarsi kitame pasaulyje. 

- Taip. Nepyk. - Suraukęs antakius jis įbedė akis į garuo- 
jančią kavą, kurios, tiesą sakant, visai nenorėjo. Jis delsė. 

- Tu mane gąsdini, - švelniai tarė ji. - Kad ir kas tave sle- 
gia, kodėl tau tiesiog nepasakius to man ir nenusiritinus 
akmens nuo širdies? Kas yra? - ėmė kvosti ji. - Atsirado kita 
moteris? 

Jis pervėrė ją santūriu žvilgsniu lyg priekaištaudamas, kad 
tokia mintis jai šovė į galvą. 

- Taip ir maniau, - delnu tėškusi į stalviršį linktelėjo ji. - 
Tu šlykštiesi manimi, nes atrodau kaip drambliuko Dambo 
mamytė. Tau nusibodo amžinai patinusios, skysčių priplū- 
dusios mano kulkšnys, ar ne? Ilgiesi nedidukų kietų papukų, 
dėl kurių nuolat mane erzindavai. Mano vidus jau seniai tik 
malonus prisiminimas, o išorė atstumianti. Pastojusi prara- 
dau seksualinį žavesį, tad pametei galvą dėl mielos, jaunutės, 
lieknos pupytės ir dabar bijai prisipažinti. Pataikiau? 

- Visai pakvaišai. - Jis ištiesė rankas per nediduką apskritą 
stalelį ir privertė ją pakilti nuo kėdės. Kai ji atsistojo priešais, 
jis apkabino pūpsantį pilvą. - Myliu tavo bambą ir iš vidaus, 
ir iš išorės. 

Ir pabučiavo ją per dukslius medvilninius naktinius. Keli 
smigūs ūsų šereliai pradūrė ploną audinį ir ėmė kutenti jai 
odą. 

- Myliu kūdikį. Myliu tave. Mano gyvenime kitos moters 
nėra ir niekada nebus. 

- Nesąmonė. 

- Faktas. 

- Gal... Mišelė Pfaifer! 

Jis plačiai nusišypsojo ir apsimetė svarstąs tokią galimybę. 

- Dievulėliau, ji tikrai verčia iš koto. O ar skanūs jos blynai? 

- Argi tai svarbu? 

Juokdamasis jis pasisodino ją ant kelių ir apkabino. 

- Atsargiai, - perspėjo ji. - Galiu sutrinti tavo įnagį. 

- Surizikuosiu. 

Jiedu ėmė bučiuotis. Kai jis pagaliau atplėšė lūpas, ji ati- 
džiai pažvelgė į susirūpinusį jo veidą. Nors buvo ankstus ry- 
tas, nors jis buvo ką tik nusiprausęs po dušu ir nusiskutęs, 
atrodė toks išvargęes lyg visą dieną dirbęs. 

- Jeigu kaltas ne mano gaminamas maistas, ne kita mote- 
ris ar mano išplatėjusi figūra, tai kas tada tave graužia? 

— Man velnioniškai nepatinka, kad atsisakei savo karjeros. 

Bijojusi, kad susirūpinimo priežastis bus kur kas rimtesnė, 
dabar ji pajuto didžiulį palengvėjimą. 

- Tai štai kas tave ėda... 

- Tai neteisinga, - nepasidavė jis. 

- Kieno atžvilgiu? 

- Tavo, žinoma. 

Amanda įtariai jį nužvelgė. 

- Gal ketinai anksčiau išeiti į pensiją, tapti sofą šildančiu 
namisėda ir leisti, kad tave išlaikyčiau? 

- Nebloga mintis, - šyptelėjo jis. - Tiesą sakant, galvojau 
tik apie tave. Matai, gamta vyrus apdovanojo kur kas dos- 
niau... 

- Po velnių, tai jau tikrai, - burbtelėjo ji. 

- O aukotis tenka tau vienai. 

- Kiek kartų tau jau sakiau, kad darau tai, ką noriu daryti? 
Pagimdysiu kūdikį, mūsų kūdikį. Dėl to jaučiuosi laiminga. 

Žinią apie nėštumą jis sutiko su prieštaringais jausmais. 
Iš pradžių buvo sukrėstas. Mat ji liovėsi gerti kontraceptines 
tabletes su juo nepasitarusi. Bet vėliau, kai šokas praėjo ir jis 
susitaikė su mintimi, kad taps tėvu, jam tai pradėjo patikti. 

Po trijų nėštumo mėnesių savo partneriams advokatų 
kontoroje ji pranešė, kad netrukus ims nemokamas atosto- 
gas ir paskutinius, pačius sunkiausius mėnesius iki gimdymo 
praleis namie, rūpindamasi būsimu naujagimiu. Tuomet jis 
nė neabejojo, kad ji nusprendė teisingai. O dabar, prisipaži- 

nęs, kad slapta nuogąstauja dėl tokio sprendimo, ją gerokai 
nustebino. 

- Vos dvi savaitės neini į darbą, o jau nerandi sau vietos, - 
pasakė jis. - Tai puikiai matyti. Galiu tiksliai pasakyti, kada 
nerimauji. 

Ji švelniai nubraukė jam nuo kaktos užkritusias kelias ne- 
paklusnias sruogeles. 

- Aš nenustygstu tik todėl, kad namie jau viskas padary- 
ta. Išploviau grindis, abėcėlės tvarka surikiavau konservus, 
surūšiavau mudviejų kojines abiejuose stalčiuose. Visus dar- 
bus, kuriuos planavau atlikti prieš gimstant kūdikiui, jau 
padariau. Bet vaikeliui gimus darbų bus daugiau, nei galėsiu 
aprėpti. 

Sąžinės graužaties paženklintas jo veidas nepasikeitė. 

- Kol vaidini Laimingą Namų Šeimininkę, tavo bendradar- 
biai pasivys tave ir pralenks. 

- Nair kas? - Ji juokdamasi gūžtelėjo pečiais. - Mūsų kū- 
dikis - svarbiausia, ką per savo gyvenimą esu nuveikusi ir ką 
dar nuveiksiu. Tikiu tuo visa širdimi. 

Ji paėmė jo ranką ir uždėjo sau ant pilvo. Kūdikis sujudėjo. 

- Jauti? Argi teismo procesas gali jaudinti labiau už tai? Aš 
apsisprendžiau ir esu visiškai rami. Norėčiau, kad ir tu nusi- 
ramintum. 

- Rodos, per daug prašai. 

Ji tylomis sutiko. Jis niekada nepajėgs visiškai nusiramin- 
ti. Ir vis dėlto meilė savo moteriai ir suvokimas, kad netrukus 
gims kūdikis, tapo jam šiokiu tokiu ramybės uostu. Jis per- 
braukė tą pilvo vietą, kur kūdikis ką tik stiprokai įspyrė. 

— Maniau, kad tikro vyro siekis - laikyti žmonytę namie 
basą ir besilaukiančią, - ėmė jį erzinti Amanda. - Kas gi tau 
darosi? 

- Aš tik nenoriu, kad vieną gražią dieną imtum gailėtis pa- 
dariusi pertrauką darbe. 

Ji šyptelėjo norėdama jį nuraminti ir tarė: 

- To niekada nebus. 

- Tai kodėl jaučiuosi taip, lyg virš galvos kabotų kirvis? 

- Todėl, kad žiūrėdamas į stiklinę tu visada matai, kad ji 
pustuštė. 

- Otauji visada puspilnė. 

- Žiūriu ir matau: ji tokia pilna, kad net per kraštus liejasi. - 
Ji išraiškingai mostelėjo rankomis, šis gestas privertė jį nusi- 
šypsoti ir kilstelėti ūsus į viršų kaip tik taip, kaip ji mėgsta. 

- Taip taip, aš - amžinas pesimistas. 

- Pats prisipažįsti? 

— Ne. Sakau tik todėl, kad mudu apie tai jau daugybę kartų 
šnekėjomės. 

- Taip, jau nusibodo iki gyvo kaulo. 

Jiedu vienas kitam nusišypsojo, ir jis vėl prisitraukė ją 
arčiau. 

- Tu dėl manęs jau tiek daug paaukojai. Aš nevertas tavęs. 

- Nepamiršk to, jeigu kartais Mišelė Pfaifer pamotų pirštu. 

Ji atsirėmė jam į alkūnę, o jis pasilenkė ir ėmė ją bučiuoti 
vis aistringiau. Ranka slystelėjo naktiniais marškiniais ir su- 
sirado krūtis. Jos buvo pritvinkusios ir sunkios, jau beveik 
pasiruošusios žindyti kūdikį. Jis ėmė myluoti jos kūną, švel- 
niai gnaibyti spenelius. 

Paskui nusmaukęs naktinius pradėjo lūpomis ir liežuviu 
glamonėti krūtis. Kai ūsais prisilietė prie standžių spenelių, 
ji suaimanavusi tarė: 

- Tai nesąžininga... 

- Kiek turėsime laukti? 

- Bent šešias savaites po gimdymo. 

Jis sunkiai atsiduso. 

- Geriau nepradėkime, nes paskui negalėsime sustoti. 

- Per vėlu, - suraukęs antakius tarstelėjo jis. 

Ji juokdamasi pasitaisė naktinius marškinius ir nuslydo 
jam nuo kelių. 

- Geriau tu jau eik. 

- Taip, jau laikas. - Jis atsistojo, apsivilko švarką ir pasuko 
prie durų. - Ar gerai jautiesi? 

Ji švelniai apglėbė sau pilvą. 

— Mes jaučiamės kuo puikiausiai. 

- Šiąnakt prastai miegojai. 

- Ir tu nemiegotum, jeigu kas nors žaistų futbolą su visais 
tavo vidaus organais. 

Prie durų jiedu atsisveikindami pasibučiavo. 

- Ko šiandien norėtum vakarienės? 

- Nusivesiu tave kur nors pavalgyti. 

- Gal į kinų restoraną? 

- Galima. 

Rytą jį išlydėdama ji paprastai pamodavo nuo lauko durų. 
Bet šiandien įsikibusi į ranką palydėjo iki automobilio. Kai 
atėjo laikas ranką paleisti, ji nežinia kodėl pajuto labai ne- 
norinti, kad jis išvažiuotų. Galėjai pamanyti, kad jo pesimiz- 
mas persidavė jai. Matyt, užsikrėtė bloga nuojauta, nes pa- 
juto nenugalimą norą stipriai jį apkabinti ir paprašyti, kad 
paskambintų į darbą, pasisakytų sergantis ir šiandien liktų 
suja namie. 

Stengdamasi nuslėpti šiuos jausmus, kurie tikriausiai 
buvo ne kas kita kaip laikinas su nėštumu susijęs emocinės 
pusiausvyros sutrikimas, ji juokais pamėgino jį paerzinti. 

- Tik nemanyk, kad amžiams pasmerksiu save motinys- 
tės kančioms. Kai mažylis gims, tau irgi teks keisti nešvarius 
vystyklus. 

- Nekantraudamas laukiu tos dienos, - šypsodamasis at- 
rėmė jis. Paskui surimtėjo, uždėjo rankas jai ant pečių ir pri- 
glaudė prie krūtinės. - Man taip lengva tave mylėti... Ar bent 
žinai, kaip stipriai tave myliu? 

Ji pakėlė galvą, pažvelgė į jį ir nusišypsojo. 

- Žinau. - Saulė švietė jai tiesiai į akis. Gal dėl to jose staiga 


sužibo ašaros. - Aš tave irgi myliu. 

Prieš pabučiuodamas jis suėmė delnais jos veidą ir ilgai 
žiūrėjo. Tada tramdydamas jausmus šiurkštoku balsu tarė: 

- Šiandien pasistengsiu grįžti anksčiau. - Paskui, jau sėdė- 
damas prie vairo, pridūrė: - Jei tau manęs reikės, skambink. 

- Būtinai. 

Prieš jam pasukant už kampo ji dar kartą kilstelėjo ranką 
ir pamojo. 

Skausmą strėnose ji pajuto plaudama pusryčių indus. Prieš 
imdamasi kloti lovas truputį pailsėjo, bet maudulys nesiliovė. 

Apypiečiu papilvę jau raižė tokie diegliai, kad į juos nebuvo 
galima nekreipti dėmesio. Jai dingtelėjo mintis paskambinti 
jam, bet nusprendė palaukti. Mat tokių skausmų pasitaiko 
net kelios savaitės iki tikrųjų sąrėmių. Pagal apskaičiavimą 
kūdikis turėjo gimti tik po keturiolikos dienų. Tai galėjo būti 
netikras pavojus. Jis dirbo įtemptą, atsakingą darbą, ir ji ne- 
norėjo jam trukdyti, nebent tikrai reikėtų. 

Tuoj po ketvirtos nubėgo vandenys ir prasidėjo tikri są- 
rėmiai. Ji paskambino akušeriui. Šis gimdyvę patikino, kad 
skubėti nėra ko, pirmasis gimdymas dažniausiai trunka net 
kelias valandas, bet patarė važiuoti į ligoninę. 

Dabar ji jau negalėjo atidėlioti ir nusprendė pranešti jam, 
kas vyksta. Paskambino į darbą, bet jai buvo pasakyta, kad 
dabar jo nėra. Na, nieko tokio. Šiaip ar taip, prieš išvažiuo- 
jant į ligoninę jai dar reikėjo kai ką sutvarkyti. 

Ji nusiprausė po dušu, nusiskuto kojas ir išsitrinko gal- 
vą, - juk nežinia, kada vėl galės praustis. Į lagaminėlį jau 
buvo sudėti naktiniai marškiniai, naujas chalatas, šlepetės 
ir abiejų lyčių naujagimiams tinkami drabužėliai, kad būtų 
kuo aprengti kūdikį, kai reiks parsivežti namo. Ji dar įsidėjo 
tualeto reikmenis ir daiktus, kurie jai buvo reikalingi iki pa- 
skutinės akimirkos, tada lagaminėlį uždarė, užsegė ir pastatė 
prie laukujų durų. 

Sąrėmiai darėsi vis stipresni ir kartojosi vis dažniau. Ji vėl 
paskambino jam į darbą. 

- Jovis dar nėra, - išgirdo atsakymą. - Bet galiu pamėginti 
surasti. Ar labai skubu? 

Ar skubu? Tiesą sakant, ne. Juk moterys gimdo vaikus vi- 
sur ir visokiomis sąlygomis. Suprantama, ji ir pati nuvažiuos 
į ligoninę. Be to, grįžti namo ir paskui vežti ją į ligoninę būtų 
didžiulis lankstas. 

Ji būtinai norėjo su juo pasikalbėti. Išgirdusi jo balsą būtų 
įgavusi stiprybės. Bet turėjo tenkintis palikusi žinutę, kad 
kuo greičiau važiuotų į ligoninę. 

Ji suprato, kad nėra prasmės paikioti - važiuoti į ligoninę 
savo automobiliu, bet, kaip tyčia, negalėjo padėti nei draugai, 
nei giminaičiai. Tad ji paskambino pagalbos telefonu 911. 

- Man prasidėjo sąrėmiai, reikia, kad kas nors nuvežtų į 
ligoninę. 

Po kelių minučių atvyko greitosios pagalbos mašina. Ją ap- 

- Nepastovus kraujo spaudimas, - nuimdamas jai nuo žas- 
to varžtį konstatavo jis. - Ar seniai prasidėjo sąrėmiai? 

- Prieš kelias valandas. 

Skausmai darėsi sunkiai pakenčiami. Kvėpavimo ir dėme- 
sio sutelkimo pratimai, kurių išmoko kartu su juo lankytuose 
būsimų gimdyvių kursuose, dabar, kai pamėgino viena, lau- 
kiamo rezultato nedavė. Ji stengėsi, bet skausmų jie nesu- 
mažino. 

- Ar ilgai dar? - paklausė gaudydama orą. 

- Jau neilgai. Laikykitės. Jums puikiai sekasi. 

Bet jis apsiriko. Ji tai suprato, kai po apžiūros susirūpinęs 
ginekologas suraukė antakius. 

- Kūdikis sėdmeninės pirmeigos pozicijoje. 

— Dieve mano, - verksmingai aiktelėjo ji. 

- Tik nesijaudinkite. Tokių dalykų pasitaiko. Pamėginsime 
vaisių apsukti. Jei nepavyks, darysime cezario pjūvį. 

- Paskambinau jūsų duotu numeriu, - matydama, kad gim- 
dyvę ima baimė, įsiterpė slaugė-akušerė. - Jis jau važiuoja. 

- Ačiu Dievui, - atsiduso Amanda ir šiek tiek aprimo. Jis 
netrukus bus čia. - Ačiū Dievui. 

- Jis jūsų instruktorius? 

- Jis man viskas kartu. 

Akušerė suspaudė jai ranką ir ėmė kalbėti stengdamasi nu- 
kreipti dėmesį nuo dar vienos nepakeliamo skausmo bangos, 
o gydytojas pamėgino apsukti kūdikį. Prietaisais buvo nuolat 
tikrinamas vaisiaus širdies darbas. Slaugė vis dažniau mata- 
vo gimdyvės kraujospūdį. 

Pagaliau gydytojas paliepė: 

- Paruoškite ją cezario pjūviui. 

Paskui kelios minutės susiliejo į šviesos, garsų ir skubos 
kaleidoskopą. Ji buvo skubiai nuvežta į gimdymo palatą. 

Kur ji? Gailiu, tyliu balsu ji ėmė šauktis vyro, tada sukan- 
do dantis stengdamasi kaip nors ištverti skausmą, pervėrusį 
pilvą tarsi peilio dūris. 

Ir kaip tik tada ji nugirdo dviejų akušerių pokalbį. 

- Lūpe baisi avarija. 

- Ir dar kokia. Važiuodama į ligoninę kaip tik prasilenkiau 
su greitąja. Baisus vaizdas. Keli žmonės žuvo, daug galvos 
traumų. Dabar ten net kelios brigados laukia, kada galės pa- 
sikalbėti su atvykusiais artimiausiais aukų giminaičiais ir pa- 
prašyti sutikimo paimti transplantacijai dar tinkamus orga- 
nus ir audinius. 

Amanda pajuto adatos dūrį į plaštaką. Pilvą slaugės ištepė 
kažkokiu vėsiu skysčiu. Kojas uždangstė steriliomis melsvo- 
mis paklodėmis. 

Avarija Lūpe? 

Jis į ligoninę turėjo važiuoti kaip tik pro ten. 

Jis turbūt skubėjo, kad suspėtų pas ją dar prieš gimstant 
kūdikiui. 

Važiavo per greitai. 

Rizikavo, nors įprastomis aplinkybėmis nebūtų. 

- Ne! - veriamai sudejavo ji. 

- Susiimkite. Dar kelios minutės, ir laikysite rankose kū- 
dikį. 

Tai buvo malonus, guodžiantis balsas. Bet - ne jo. Ne tas, 
kurį ji taip troško išgirsti. 

Ir staiga nudiegė suvokimas, kad jo balso daugiau nieka- 
da neišgirs. Tą akimirką, kai pašoko kraujospūdis, ji suprato, 
kad niekada daugiau jo nepamatys. 

Rytą, kai akys priplūdo ašarų, ją buvo persmelkusi blo- 
ga nuojauta: šis jųdviejų atsisveikinimo bučinys paskutinis. 
Jau tada ji neaiškiai pajuto, kad daugiau niekada prie jo ne- 
prisilies. 

Štai kodėl taip nenorėjo išleisti jo į darbą. Ji prisiminė, kaip 
įdėmiai jis į ją žiūrėjo, tarsi norėdamas įsiminti kiekvieną vei- 
do bruožą. Ar jis irgi jautė, kad jiedu atsisveikina amžiams? 

- Ne, - kūkčiojo ji, - ne. - Bet jųdviejų likimas jau buvo 
nulemtas ir ji suprato, kad tai, kas įvyko, aišku ir neatšaukia- 
ma. - Aš tave myliu. Aš tave myliu. 

Kimaus jos verksmo aidas sklido atsimušęs į plytelėmis 
išklijuotas gimdymo palatos sienas. Bet jis tų aimanų negir- 
dėjo. Jis išėjo. 

Visiems laikams. 


Hotvirtas skyrius 


1990 metų spalio 10-oji 


- L: Cikas - sumautas kalės vaikas. - Pytis iškrapštė iš 
panagės tepaluotą purvo gurvolį ir nusivalė į džinsus peilio 
geležtę. - Ne tik šlykštus, dar ir piktas. Tavim dėtas, aš jam ją 
grąžinčiau. Tada gyventum daug ramiau, Sparki. 

- Na, tu - tai ne aš. - Sparkis sausai kostelėjo ir išspjovė 
gumulėlį skreplių prie gerokai nudėvėto juodo draugo bato. - 
Iš manęs Ciklopas negaus nieko, o jeigu vėl ims jos ieškoti, 
prisišauks bėdą. 

- Nepamiršk, Kismetė anksčiau buvo jo. Daug anksčiau, 
negu horizonte pasirodei tu. Ir jis šito taip lengvai nepa- 
mirš. 

- Jis elgėsi su ja baisiai. 

Pytis tik filosofiškai gūžtelėjo pečiais. 

- Jeigu jis bent pirštu ją palies... jeigu man bent pasirodys, 
kad jis ketina kišti prie jos nagus... prikalsiu prie kelmo jo 
kiaušinius. 

- Visai pakvaišai, drauguži! - šūktelėjo Pytis. - Jis geras ši- 
knius, aišku kaip dieną, bet, žinai... sugyvenamas. Po velnių, 
dėl tos mergos neverta mirti. - Ir jis, atkišęs peilį smaigaliu 
į Sparkį, pakratė tarsi grūmotų pirštu. - Saugokis. Cikas pri- 
pratęs, kad viskas būtų, kaip jis nori. Taip ir vadu tapo. 

Sparkis nusikeikė pro sukąstus dantis. 

- Šūdas jis, o ne vadas. Sumautas mušeika. 

- Panašiai. 

- Žinai ką? O aš jo nebijau. Nešoksiu pagal jo dūdą, ir ji 
daugiau nešoks. 

Ir jis metė žvilgsnį į būrelį merginų, kurios aplūžusiame 
pakelės užkandinės prieangyje leido per rankas cigaretę su 
marihuana. Smuklė buvo įsikūrusi prieškalnėje į šiaurę nuo 
miesto, prie kelio, kuriuo dabar, netoliese nutiesus autostra- 
dą iš kitos valstijos, beveik niekas nevažinėjo. 

Tai buvo nuošali vieta. Anksčiau čia telkdavosi kontraban- 
dininkai, prostitutės, lošikai ir nuo policijos besislapstantys 
gangsteriai. O dabar ji traukė baikerius, smulkius nusikaltė- 
lius ir panašius visuomenės paribių veikėjus. Kas vakarą čia 
kildavo bent vienos peštynės, bet ir kruvini ginčai būdavo 
sprendžiami be policijos. 

Tarp prieangyje susibūrusių merginų Kismetė traukė akį 
kaip pelenuose tviskantis brangakmenis. Jos plaukai buvo 
tamsūs, tankūs ir garbanoti. Be to, ji turėjo tamsias ugningas 
akis ir iš koto verčiančią figūrą - ją didžiuodamasi demons- 
travo mūvėdama prigludusius džinsus. Juosmenį buvo susi- 
veržusi plačiu juodu odos diržu su sidabriškais apkaustais. Šį 
vakarą ji vilkėjo berankovę trikotažo palaidinukę tokia atvira 
iškirpte, kad buvo matyti pusmėnulio pavidalo tatuiruotė 
virš širdies. Jam buvo malonu, kad ant žasto ji užsimovu- 
si varinę apyrankę, kurią prieš kelias savaites parvežė jai iš 
Meksikos. Ausyse tabalavo keli žiedai ir karuliai. 

Ji pajuto jo žvilgsnį ir atrėmė jį įžūliai krestelėdama galvą. 
Lūpos gundomai prasivėrė. Išgirdusi, ką sako kažkuri iš drau- 
gių, ji nusijuokė, bet nė akimirkos neatitraukė nuo jo tamsių 
akių žvilgsnio. 

- Geraijau, gerai, supratau. Ta katytė tave suvystė, - nusi- 
vylęs tarstelėjo Pytis. 

Pyčio pastaba Sparkį įžeidė, bet jis praleido ją pro ausis. 
Nusprendė, kad ginčui su tuo dvasios ubagu neverta eikvo- 
ti jėgų. Be to, Sparkis nebuvo tikras, ar pavyktų žodžiais iš- 

reikšti tai, ką jaučia Kismetei, - niekada jokiai merginai nie- 
ko panašaus nebuvo jautęs. 

Apie savo praeitį kalbėti jis nemėgo, neskubėjo pasisakyti 
ir tikrojo vardo. Sužinoję, kad jis yra baigęs literatūros studi- 
jas prestižiniame Ivy lygos koledže, baikeriai būtų labai nu- 
stebę. Intelektą ir knygines žinias šitie tipeliai niekino. Taigi 
kuo mažiau jie apie Sparkį žinos, tuo geriau. 

Aiškiai buvo matyti, kad ir Kismetė nelinkusi pasakoti, 
kaip gyveno prieš susidėdama su Ciklopu, - niekada nė žo- 
džiu neužsimindavo apie savo praeitį. O jis ir neklausinėjo. 

Tarsi dvi susitikusios giminingos sielos jiedu atpažino 
vienas kito nerimą ir aistrą keliauti, nors tos kelionės labiau 
priminė ne ieškojimą, o bėgimą. Abu bėgo nuo kažko, ko ne- 
begalėjo pakęsti. 

Galbūt jiedu nesąmoningai ieškojo vienas kito. Galbūt ieš- 
kojimas baigėsi. Toks metafizinis scenarijus Sparkiui patiko, 
jis mintyse juo mėgavosi ir plėtojo toliau. 

Kai pamatė Kismetę pirmą kartą, ji nė nemėgino slėpti 
savo užtinusios pamuštos akies ir praskeltos lūpos. 

- Ko čia, po velnių, spoksai? - karingai iškošė pajutusi 
Sparkio žvilgsnį. 

- Svarstau, kas tave taip pagražino. 

- Okas tau darbo? 

- Pagalvojau, gal norėsi, kad tave užstočiau ir iškratyčiau 
jam žarnas per gerklę? 

Kismetė nužvelgė jį ir niekinamai prunkštelėjo: 

- Tu?! 

- Aš kietesnis, negu atrodau. 

- O aš - sumauta Šebos karalienė. Žinai, ir pati sugebu sa- 
vimi pasirūpinti. 

Bet netrukus pasirodė, kad nesugeba. Po kelių dienų jos 
veidą ir krūtinę jau puošė naujos mėlynės. Per tą laiką Spar- 
kis sužinojo, kad ji priklauso Ciklopui, taip pravardžiuoja- 
mam dėl stiklinės akies. 

Negalia anaiptol nesušvelnino brutalaus Ciklopo elgesio. 
Sveikoji akis atrodė tokia pat šalta ir negyva kaip stiklinė. 
Kai įbesdavo grėsmingą ir dygų žvilgsnį į kurį nors jo malonę 
praradusį gaujos narį, sveikoji akis su kaupu kompensuodavo 
apgailėtiną, netgi kiek žvairą protezą. 

Už akių Ciklopą visi vadindavo mišrūnu. Mat, be anglosak- 
siško, jo gyslomis dar tekėjo ir meksikietiškas ar indėniškas 
(šito niekas tikrai nežinojo) kraujas. Tikrosios savo kilmės, 
ko gero, nežinojo net ir pats Cikas. Ir neatrodė, kad jam tai 
bent kiek rūpi. 

Jis buvo juodbruvas, liesas, stiprus kaip suvyta virvė. 
Mėgstamiausias jo ginklas buvo peilis. Jeigu Sparkiui nebūtų 
parūpusi Kismetė, jis būtų vengęs su juo susidurti. 

Deja, likimas lėmė kitaip. Nuo pat pirmos akimirkos jį ėmė 
traukti putlokas Kismetės kūnas, laukinės kryklės spalvos 
akys ir susitaršę plaukai. O pažvelgęs atidžiau jis susižavė- 
jo įžūlaus žvilgsnio ir priešiškos veido išraiškos maskuojamu 
baikštumu ir pažeidžiamumu. Neįtikėtina - ir Kismetė paju- 
to jam simpatiją. 

Jis nesakė atvirai, ką jaučia, nekvietė jos važiuoti kartu. 
Ir vis dėlto ji, matyt, pastebėjo slaptą ženklą. Vieną rytą, kai 
jie skirstėsi poromis ir lipo ant motociklų, ji atsisėdo jam už 
nugaros ir nuogomis išpuoselėtomis rankomis stipriai apka- 
bino per liemenį. 

Pamatę, kad Cikas tingiai eina link Sparkio motociklo, bai- 
keriai nuščiuvo laukdami, kas dabar bus. Jis apsidairė, aiš- 
ku, ieškodamas jos. Kai pastebėjo sėdinčią Sparkiui už nu- 
garos, sveikoji akis grėsmingai prisimerkė. Pro plonas kietai 
sučiauptas lūpas išsiveržė urgztelėjimas. Paskui jis paspaudė 
motociklo paminą ir nušvilpė. 

Tą naktį Kismetė liko su Sparkiu. Jis ketino elgtis su ja 
švelniai, mat pastaruoju metu jai gerokai kliuvo nuo Ciklopo. 
Keista, ji pati pradėjo meilės žaidimą, puolė jį nagais ir dan- 

timis, užgriuvo visu, regis, nepasotinamu seksualiniu alkiu, 
bet Sparkiui vis dėlto pasisekė jį numalšinti. 

Po tos nakties jie tapo įsimylėjėliais; kiti gaujos nariai juos 
laikė pora. Bet tie, kurie su šia baikerių grupe važinėjo ilgiau 
nei jis, tie, kurie gerai pažino Ciklopą ir ne kartą buvo matę, 
kaip jis keršija už tikrus arba tik įsivaizduojamus įžeidimus, 
baiminosi, kad vado pyktis vis stiprėja ir vieną dieną kantry- 
bė gali trūkti. 

Iki šiol dar niekam nebuvo pavykę pasisavinti to, kas pri- 
klauso Cikui, ir išnešti sveiko kailio. 

Pyčio perspėjimų nė nereikėjo. Sparkis ir pats buvo bu- 
drus ir nepasitikėjo Ciku, kurio abejingumas dėl Kismetės 
greičiausiai tebuvo poza, bandymas išsaugoti reputaciją kitų 
gaujos narių akyse. Atsainus Ciko elgesys atrodė įtartinas, 
todėl Sparkis nuolat buvo pasiruošęs atremti netikėtą puo- 
limą. 

Štai kodėl jam net plaukai ant galvos pasišiaušė, kai vieną 
dieną Cikas klupinėdamas išėjo pro baro duris į prieangį. Vie- 
na ranka pasirėmęs į durų staktą, kad neprarastų pusiausvy- 
ros, kita pakėlė prie lūpų butelį vodkos ir užsivertė. Netgi iš 
tolo žvelgdamas pro vis tirštėjančias sutemas Sparkis paste- 
bėjo, kad sveikoji to gyvulio akis nukrypusi tiesiai į Kismetę. 

Cikas netvirtais žingsniais priėjo prie jos ir ištiesė ranką 
norėdamas paglostyti kaklą. Mergina jo ranką atstūmė. Tada 
jis prikišęs galvą kažką pasakė Kismetei. Ji atsikirto nešvan- 
kiais žodžiais, ir tai prajuokino kitas merginas. 

Bet Ciko juokas neėmė. Jis numetė šalin vodkos butelį ir iš 
odinės makšties prie šono išsitraukė peilį. Merginos spruko 
šalin. Bet Kismetė nesitraukė nė per žingsnį, netgi tada, kai 
jis šaipydamasis pamojavo peilio smaigaliu jai prie pat veido. 
Ji nė nekrustelėjo, bent jau tol, kol jis staiga dūrė peiliu lyg 
taikydamasis į ją. Jis nusikvatojo pamatęs, kaip Kismetė ins- 
tinktyviai šoka atgal. 

Nepaisydamas pašnibžomis tariamų Pyčio ir kitų aplink 
stoviniuojančių baikerių įspėjimų, Sparkis puolė į užeigos 
prieangį. Cikas pajuto, kad jis artinasi, atsigręžė, pritūpė ir 
pasiruošė pulti. Paskui ėmė mėtyti peilį iš vienos rankos į 
kitą ir erzinti priešininką. 

- Nagi, ateik ir pasiimk. 

Sparkis mitriai išsisuko nuo kelių pavojingų mostelėjimų 
peiliu. Fiziškai Cikas buvo stipresnis. Pasitikėdamas tuo, kad 
yra blaivus, be to, savo vikrumu ir sumanumu, Sparkis susi- 
kaupęs ėmė rengtis kontratakai. 

Pagaliau nutaikęs momentą spyrė Cikui į riešą. Batas 
stipriai kaukštelėjo į kaulą. Cikas sustugo iš skausmo, iš- 
muštas peilis nuskriejo oru. Tada gerai nusitaikęs Sparkis 
kumščiu žiebė Cikui į smakrą, ir šis nuvirto aukštielnin- 
kas. Atsitrenkęs į sieną net žnektelėjo, o paskui palengva 
susmuko ant prieangio grindų ir liko ten gėdingai drybsoti 
kaip skuduras. 

Sparkis pakėlė kiemo dulkėse gulintį Ciko peilį ir iš visų 
jėgų šveitė tolyn. Visi su baiminga nuostaba žiūrėjo, kaip 
versdamasis kūlio peilis skrieja oru, kaip neoninėje užeigos 
iškabos šviesoje blyksteli aštri geležtė ir galų gale ginklas pra- 
smenga į tankiai sužėlusius krūmus. 

Dar negalėdamas atgauti kvapo Sparkis be žodžių oriai 
ištiesė ranką Kismetei. Ji nė nesudvejojusi į ją įsikibo. Jie- 
du kartu nuėjo į šalį ir užlipo ant jo motociklo. Jis net ne- 
atsigręžė. O ji atsisuko. Cikas svirduliuodamas ir grėsmin- 
gai purtydamas galvą ėjo artyn. Prieš motociklui pajudant 
ir pradingstant tirštėjančiose sutemose ji įžūliai atkišo jam 
didįjį pirštą. 

Vėjas švilpė jiems ausyse, susikalbėti nebuvo įmanoma, 
todėl jiedu bendravo kitaip. Ji šlaunimis tvirtai suspaudė jo 
klubus, krūtimis braukė per nugarą, o rankomis geidulingai 
glostė tarpkojį. Jos dantys susmigo į raumeningą jo petį. Iš 
malonumo, skausmo ir viltingo laukimo jis net suaimanavo. 

Dabar ji priklausė jam. Neabejotinai. Jeigu ji būtų dar ką 
nors jautusi nugalėtam Ciklopui, būtų likusi su gauja. Bet ne, 
jijo laimikis. Laimėjęs dvikovą su Ciklopu, Sparkis įgijo teisę į 
Kismetę. Kai tik jiedu nutols nuo Ciko dar per kelias mylias... 

- Velnias... Jis mus vejasi, Sparki. 

Akimirksnį prieš jai prabylant jis pastebėjo, kad už nuga- 
ros tamsą skrodžia priekinis žibintas, tvieskiantis tarsi vie- 
nintelė pabaisos akis, - koks tikslus, bet keliantis nerimą pa- 
lyginimas, pagalvojo jis. 

Cikas lėkdamas beprotišku greičiu po truputį juos vijosi, 
ir Sparkio veidrodėlyje tvieskiantis priekinis žibintas nenu- 
maldomai didėjo. Nors važiavo pavojingai greitai ir pjovė 
staigius posūkius, Sparkis dar padidino greitį, kad išlaikytų 
saugų atstumą. 

Žinodamas, kad degtinė ir įsiūtis Cikui visai apsuko galvą, 
jis nutarė leistis į mirtinai pavojingas lenktynes, įveikti pilną 
staigių posūkių kelio ruožą ir nusigauti iki miesto, kur tikė- 
josi suklaidinti persekiotoją ir pasprukti. Bet suvaldyti šitaip 
skriejantį motociklą buvo didžiulis iššūkis. 

Riktelėjęs Kismetei, kad stipriai įsikibtų, Sparkis išlėkė į 
staigų posūkį palinkęs pavojingai smailiu kampu, beveik pa- 
guldęs motociklą ant šono. Kai atsitiesė, jis pažvelgė į veidro- 
dėlį ir pamatė, kad posūkis neprivertė Ciklopo pristabdyti. 

- Greičiau! - sušuko Kismetė. - Jis mus vejasi. Jeigu su- 
čiups, nužudys. 

Jis užgulė greičio pedalą, motociklas ėmė lėkti dar grei- 
čiau. Pro šalį bėgantis kraštovaizdis susiliejo. Apie priešprie- 
šinį eismą jis nedrįso net pagalvoti. Kol kas nepasitaikė nė 
vienos mašinos, bet... 

- Atsargiai! 

Cikas beveik susilygino su jais. Sparkis staigiai suktelėjo 
vairą ir Cikui prieš nosį įlėkė į priešpriešinio eismo juostą 
stengdamasis išlaikyti pranašumą. Jeigu leis Cikui važiuoti 
greta arba priekyje, jiedu, galima sakyti, mirę. 

Dabar posūkiai nebuvo tokie staigūs, bet kelias vis dar vin- 
giavo aplenkdamas kalvas. Važiuoti liko nedaug. Kai tik pa- 
sieks miestą, jie atsikratys šito sumauto maniako. 

Pralėkęs dar vieną posūkį Sparkis mintyse apmetė strate- 
giją. Kelias pasikeitė, tarsi jie būtų meste įmesti į visai kitą 
peizažą. Kalvos staiga dingo. Kelias per atvirą lauką šovė kaip 
styga tiesiai į miesto centrą. Jeigu likimas būtų buvęs palan- 
kus, tai galėjo būti geras ženklas. 

Bet staiga Kismetė klyktelėjo. Sparkis nusikeikė. Jiedu 
skriejo tiesiai į sankryžą. Jiems priešais važiavo gyvulius ga- 
benantis vilkikas. Jiedu lėkė per greitai, kad galėtų pasukti į 
šalį. Visai ant išmetamojo vamzdžio lipo Cikas. Gyvulių vil- 
kikas judėjo per lėtai, kad spėtų pervažiuoti sankryžą anks- 
čiau, nei ją pasieks motociklai. 

Galvoti nebuvo kada. 


Po pusvalandžio skaisčiaveidis gydytojas ordinatorius kori- 
doriumi nuskubėjo į greitosios pagalbos skyriaus laukiamąjį, 
kuriame būrelis egzotiškos išorės baikerių laukė žinių apie 
draugų sveikatos būklę. Pamatę, kiek daug kraujo dėmių ant 
gydytojo chalato, net ir patys tvirčiausi išbalo kaip drobė. 

Giliai atsidusęs gydytojas tarė: 

- Labai gaila. Padarėme, ką galėjome. Dabar mums reikia 
pasikalbėti su artimiausiais žuvusiųjų giminaičiais dėl orga- 
nų donorystės. Ir kuo greičiau. 


Donktas skyrius 


1991 metų gegužė 


- O vaikutis: Pirsai. Tai visuomeninis pastatas. Ir nusipel- 
no šiokios tokios pagarbos. Tuoj pat nukelk savo prakeiktą 
koją nuo sienos. 

Tas balsas net mirusį būtų prikėlęs. Žinoma, jis patraukė ir 
Alekso Pirso dėmesį. Kai pamatė žengiančią artyn šerifo pa- 
dėjėją, sulysusiame jo veide tvykstelėjo šypsena. Jis paklus- 
niai čiūžtelėjo kaubojiško aulinio padu per sieną žemyn. 

- Sveika, Linda. 

- Ir tai viskas? „Sveika, Linda“? Ar tik tiek mudu vienas 
kitam reiškėme? - Ji įsirėmė į klubus, pervėrė jį rūsčiu žvilgs- 
niu, bet paskui staiga liovėsi vaidinti griežtuolę ir draugiškai 
niuktelėjo jam į petį. - Na, tai kaip sekasi, gražuoli? 

- Nesiskundžiu. O kaip tavo reikalai? 

- Kaip visada. - Suraukusi antakius ji mostelėjo galva į 
sausakimšą prisiekusiųjų salę, kur susirinkę šimtai būsimųjų 
prisiekusiųjų kaip įmanydami stengėsi išsisukti nuo pilieti- 
nės pareigos. - Čia niekas nesikeičia, gal tik žmonių veidai. 
Vis tie patys nevykę pasiteisinimai, tas pats žmonių niurzgi- 
mas, dejavimas ir skundimasis, kad buvo pakviesti atlikti pri- 
siekusiojo pareigos. - Jos žvilgsnis vėl smigo į jį. - Kur buvai 
dingęs? Girdėjau, išvažiavai iš Hjustono. 

Iki praėjusių metų Liepos 4-osios jis dažnai ateidavo į Ha- 
riso apygardos teismo rūmus liudyti teisiant nusikaltėlius, 
kuriuos sulaikant pats dalyvavo. 

- Paštą vis dar gaunu tuo pačiu adresu, - atsainiai meste- 
lėjo jis. - O šiaip daug keliauju. Neseniai buvau Meksikoje 
truputį pažvejoti. 

- Ar ką pagavai? 

- Nėra kuo pasigirti. 

- Tikiuosi, ne triperį. 

Jis kreivai šyptelėjo. 

- Šiais laikais triperis - ne blogiausias laimikis. 

- Tikra tiesa, - augalota šerifo pavaduotoja liūdnai palin- 
gavo burgundiško vyno spalvos plaukų šalmą. - Vakar lai- 
kraštyje perskaičiau, kad mano dezodorantas didina ozono 
skyles. Nuo tamponų galiu gauti toksinį šoką. Visa, ką suval- 
gau, arba užkemša man arterijas, arba sukelia storosios žar- 
nos vėžį. O dabar dar ir pasidulkinti negalima. 

Nė kiek neįsižeidęs dėl tokios tiesmukos kalbos, Aleksas 
nusijuokė. Jiedu buvo pažįstami dar nuo tų laikų, kai jis buvo 
Hjustono policijos naujokas ir važinėdamas budėtojų auto- 
mobiliu akylai stebėdavo, kas darosi gatvėse. O Linda buvo 
tarsi vaikščiojantys teismo rūmai, ją pažino visi. Iš jos galė- 
davai išgirsti naujausius gandus, tarp policininkų sklindantį 
patį naujausią ir nešvankiausią anekdotą. Tačiau demonstra- 
tyvus stačiokiškumas buvo tik priedanga; po ja slėpėsi švel- 
nioji asmenybės pusė, kurią ji atskleisdavo tik išrinktiesiems. 
Tarp jų buvo ir Aleksas. 

Ji įbedė į jį klausiamą žvilgsnį. 

- Tai kaip tau iš tikrųjų sekasi, mielasis? 

- Puikiai. Tikrai puikiai. 

- Pasiilgsti darbo? 

- Nė velnio. 

- Aišku, politikos ir panašių nesąmonių nepasiilgsti. Bet ar 
tau netrūksta veiksmo? 

- Dabar kulkų saugosi mano veikėjai. 

- Veikėjai? 

- Aha, - kiek sutrikęs tarė jis. - Šiek tiek rašinėju. 

- Tikrai? - Alekso žodžiai jai, atrodo, padarė įspūdį. - Ke- 
tini knygoje atskleisti visuomenei nematomą didmiesčio po- 
licijos departamento gyvenimo pusę? 

- Tiesą sakant, tai pramanytos istorijos. Bet rašau remda- 
masis patirtimi. 

- Ar jau sulaukei sėkmės? 

- Nori paklausti, ar išleidau knygą? - Jis papurtė galvą. - 
Manęs dar laukia ilgas kelias. Jeigu apskritai... 

- Tau pavyks. 

- Nežinau. Mano profesinė reputacija ne pati geriausia. 

- Aš tavimi tikiu. - Paskui ji paklausė: - Ar su kuo nors 
susitikinėji? 

— Nori paklausti, ar susitikinėju su moterimi? 

- Na, nebent būtum pakeitęs orientaciją, - dalykiškai tarė 
ji. - Aišku, klausiu apie moterį. 

- Ne, nei orientaciją pakeičiau, nei su kuo nors susitikinė- 
ju. Draugės neturiu. 

Linda nužvelgė jį kritiškai. 

- Verčiau turėtum. Būtų ne pro šalį padaryti reviziją tavo 
spintoje. Moteriška ranka praverstų. 

- Kuo blogi mano drabužiai? - Jis nužvelgė savo drabužius 
ir nerado jokio trūkumo. 

- Visų pirma, marškiniai nėra matę lygintuvo. 

- Bet švarūs. Džinsai irgi. 

- Man atrodo, kad išėjęs iš policijos aptingai ir apsileidai. 

- Taip jau būna, kai esi pats sau ponas. Rengiuosi, kaip man 
patogu, o jeigu kurį rytą nenoriu skustis, tai ir nesiskutu. 

- Tu sudžiūvęs kaip kaliausė, - nenusileido ji. 

- Aš tiesiog lieknas. 

Linda skeptiškai kilstelėjo antakius. 

- Gerai jau, gerai. Meksikoje susigavau kažkokią tenykštę 
infekciją. Vėmiau taip, kad, rodos, žarnos per gerklę išlįs. Dar 


nespėjau atgauti svorio. 

Iš niūraus šerifo padėjėjos žvilgsnio buvo matyti, kad ji ne- 
tiki šia pasaka. 

- Klausyk, man viskas gerai, - vėl ėmė aiškintis jis. - Tie- 
siog kartais pamirštu pavalgyti. Vakare temstant sėdu rašy- 
ti, o kai prisimenu, kad nevalgiau vakarienės, žiūrėk, jau ir 
rytas. Rinktis miegą, o ne valgį - tai mano naujoji profesinė 
rizika. 

- Kaip ir alkoholizmas. Ir apie tai girdėjau. 

Aleksas greitai nusisuko ir irzliai atšovė: 

- Aš susitvarkau. 

- O aš girdėjau visai ką kita. Gal reikėtų truputį pristab- 
dyti? 

- Taip, mama. 

- Klausyk, šikniau, manau, kad esu tavo draugė. Tu, tiesą sa- 
kant, nelabai turi draugų. - Linda kalbėjo suirzusi ir kartu susi- 
rūpinusi. - Aukseli, girdėjau, tau kartais aptemsta sąmonė. 

Prakeiktas teismo žiniatinklis. Nors jis šioje sistemoje ne- 
bedirba, vis dar plinta pikantiški gandai. 

- Pastaruoju metu nieko panašaus nėra buvę, - pamelavo 
jis. 

- Apie meilės romaną su Johnny Walker užsiminiau tik to- 
dėl, kad man dėl tavęs neramu. 

- Tu vienintelė dėl manęs nerimauji, - atsakė jis, bet pa- 
gavęs savo balse savigailos gaidelę kiek užleido gynybines 
pozicijas ir sušvelnino toną. - Ačiū už rūpestį, Linda. Žinau, 
po visos tos mane užgriuvusios bjaurasties truputį išskydau, 
bet dabar jau atsitiesiau. Tikrai. Jei išgirsi ką nors kalbant 
priešingai, tiesiog užčiaupk jam snukį. 

Šerifo padėjėja įtariai jį nužvelgė, bet nutarė pakeisti 
temą. 

- Kas gi šiandien tave čia atvijo? 

- Tiesiog ieškau idėjos knygai. Iš Rejeso teismo tikriausiai 
būtų galima šį tą išpešti. 

Linda prisimerkusi įtariai pažvelgė į Aleksą. 

- O kodėl iš daugybės bylų pasirinkai būtent Rejeso? 

Šios įdomios bylos svarstymą teisme Aleksas atidžiai sekė 
jau kėli mėnesiai. 

- Tai puiki medžiaga kvapą gniaužiančiam romanui, - pa- 
aiškino jis. - Neleistinas seksualinis ryšys. Religinė potekstė. 
Meilužiai, užklupti lovoje įtūžusio sutuoktinio. Nusikaltimo 
įrankis - beisbolo lazda, juk tai kur kas dramatiškiau negu 
kulka šeštadienio vakaro veiksmo filme. Krauju ir smegeni- 
mis aptaškyti tapetai. Kūnas pakeliui į lavoninę. 

- Kūnas buvo ne visai miręs. 

- Smegenys negyvos, - paprieštaravo jis. 

- Tai medicinos, o ne teisės sritis, - priminė Linda. 

- Rejeso advokatas tvirtina, kad aukos jo klientas nenužu- 
dė, mat širdis dar plakė ir netgi buvo išimta persodinti. 

- Išimta persodinti, - pašaipiai pakartojo Linda. - Tą leksi- 
koną palik gydytojams. Tai jie visada kalba taip, tarsi tai būtų 
ne žmogaus širdis, o koks sumautas vatos gumulas. - Aleksas 
pritariamai linktelėjo. - Kad ir kaip būtų, šitoje byloje krūva 
teisinių problemų. Jeigu imant širdį lavonas dar nebuvo lavo- 
nas, tai ar tikrai Rejesas kaltas dėl žmogžudystės? 

- Laimė, nei aš, nei tu į šį klausimą atsakyti neprivalome, - 
tarė Aleksas. - Nuspręs prisiekusieji. 

- Ojei būtum vienas iš prisiekusiųjų, kaip spręstum? 

- Nežinau, dar negirdėjau visų liudytojų parodymų. Bet 
ketinu pasiklausyti. Ar žinai, kurioje salėje vyks posėdis? 

- Aišku, žinau, - plačiai nusišypsojo ji parodydama net ke- 
lis auksinius dantis. - O kas man už tai? 

Teismo salės numerį Aleksui būtų pasakęs bet kuris rūmų 
tarnautojas, bet jis sutiko žaisti Lindos pradėtą žaidimą. 

- Gal po darbo išmestume po kelis bokalus alaus? 

Ji šyptelėjo. 

- Hm, o aš pamaniau - gal pavakarieniausime pas mane. 
O paskui... Kas žino, kas bus paskui... 

- O kas? 

- Kepsnys su bulvytėm ir seksas. Nors nebūtinai tokia 
tvarka. Aleksai, mano berniuk, geresnio pasiūlymo šiandien 
negausi. 

Jis nusijuokė neketindamas Lindos kvietimo imti už gry- 
ną pinigą ir žinodamas, kad ji to nė nesitiki. 

- Atleisk, Linda. Šį vakarą negaliu. Turiu kitų planų. 

- Aš ne grožio karalienė, bet išvaizda apgaulinga. Vyrų 
anatomiją išmanau puikiai. Galiu pamaloninti tave taip, kad 
verksi iš dėkingumo. Prisiekiu. Nė nežinai, ką prarandi. 

- Neabejoju, kad tai tiesa, - rimtai atsakė jis. - Tu velniškai 
seksuali ir patraukli moteris, Linda. Visuomet taip maniau. 

Ji nusišypsojo plačiau. 

- Tai visiška nesąmonė, bet tu visada buvai dantų užkal- 
bėjimo meistras. Kartais tau netgi pavykdavo mane įtikinti. 
Todėl, mano nuomone, būsi geras rašytojas. Turi talentą įti- 
kinti. 

Paskui Linda bakstelėjo alkūne Aleksui į ranką ir žaismin- 
gai tarė: 

- Eikš, gražuoliuk. Palydėsiu tave į teismo salę. Netrukus 
prasidės prisiekusiųjų atranka. Tik neįkyrėk man, gerai? Jei- 
gu prisiplempsi arba imsi siautėti ir būsi išspirtas lauk, aš ta- 
vęs nepažįstu. 

- Pažadu elgtis kaip pridera, - pasakė jis ir sau ties širdimi 
pirštais brūkštelėjo X. 

Šerifo padėjėja prunkštelėjo. 

- Kaip ir sakiau, grynas melas. 


Polo Rejeso žmogžudystės byla patraukė visuomenės dėme- 
sį ir sukėlė susidomėjimą. Kad rastų vietą atsisėsti, Aleksui 
tekdavo į teismo salę ateiti vis anksčiau. Didžiąją dalį sėdimų 
vietų užimdavo Rejeso šeimos nariai ir draugai. 

Prokuroras daugiausia rėmėsi parodymais policininkų, 
pirmiausia atvykusių į įvykio vietą, kuri buvo apibūdinta iš- 

samiai, negailint sukrečiančių detalių. Kai prisiekusiesiems 
buvo parodytos 8x10 formato nuotraukos, juos net šiurpas 
nukrėtė. 

Advokatas atsivedė visą būrį kaltinamojo bendradarbių ir 
draugų, tarp kurių buvo ir kunigas. Šie paliudijo, kad Rejesas 
yra gero būdo žmogus. Girdi, tik mylimos žmonos neištiki- 
mybė galėjo pastūmėti jį žengti tokį žiaurų žingsnį. 

Prisiekusieji išklausė ir greitosios pagalbos medikų, ku- 
riuos į įvykio vietą iškvietė pats Rejesas, liudijimų. Jie pa- 
tvirtino, kad atvykę dar juto aukos pulsą. Greitosios pagalbos 
priimamojo gydytojas konstatavo, kad smegenys nefunkcio- 
nuoja, bet specialiąja aparatūra palaikė širdies ir plaučių vei- 
klą, kol bus gautas sutikimas paimti minėtus organus ir kai 
kuriuos kūno audinius. Operaciją atlikęs chirurgas pripažino 
išėmęs dar plakančią širdį. 

Šie žodžiai salėje sukėlė audringą reakciją. Teisėjas ėmė 
belsti savo plaktuku. Apygardos prokuroro padėdėjas mėgino 
išlikti abejingas, bet jam nepavyko. Alekso nuomone, tam vy- 
rukui turėjo būti pareikšti kaltinimai ne dėl žmogžudystės, o 
dėl netyčinio nužudymo. Mat apie žmogžudystę galima kal- 
bėti tik tada, kai ji planuota iš anksto, o šito teismui įrodyti 
nepavyko. Rejeso bylai labiausiai kenkė tai, kad likęs gyvas 
liudytojas neatvyko duoti parodymų. 

Nepaisydamas visų šių nesėkmių, apygardos prokuroras 
pasakė puikią baigiamąją kalbą ir paragino prisiekusiuosius 
pripažinti Rejesą esant kaltą. Girdi, nesvarbu, ar auka mirė 
tuoj pat ar ne, Polas Rejesas vis tiek yra atsakingas už kito 
žmogaus mirtį ir todėl turi būti nubaustas. 

Advokatas ilgai nekalbėjo, tik dar kartą priminė prisieku- 
siesiems, kad tuo metu, kai auka mirė, Polas Rejesas jau sė- 
dėjo kalėjime. 

Po tris dienas trukusios liudytojų apklausos byla pagaliau 


buvo perduota prisiekusiesiems. Praėjus keturioms valan- 

doms ir aštuoniolikai minučių buvo paskelbta, kad prisie- 
kusieji apsisprendė, ir Aleksas vienas pirmųjų grįžo į teismo 
salę. 

Jis mėgino nuspėti vorele į teismo salę įeinančių prisieku- 
siųjų nusiteikimą, bet veidai atrodė tarsi suakmenėję, iš jų 
išraiškos nebuvo įmanoma nuspėti, koks bus sprendimas. 

Kaltinamajam buvo įsakyta atsistoti, teismo salė nuščiuvo. 

Nekaltas. 

Rejesui net kojas pakirto, bet pargriūti neleido džiūgaujan- 
tis advokatas. Giminės ir draugai būriu plūstelėjo apkabinti. 
Teisėjas padėkojo prisiekusiesiems ir juos paleido. 

Žurnalistai labai norėjo nors trumpo interviu, bet Rejeso 
advokatas nekreipdamas į juos dėmesio tarp suolų nulydėjo 
klientą prie išėjimo. Priėjęs prie tos vietos, kur sėdėjo Alek- 
sas, Rejesas, matyt, pajuto jo žvilgsnį. 

Staiga stabtelėjo, pasuko galvą, ir trumputę akimirką jų- 
dviejų žvilgsniai susitiko. 


Šoštas skyrius 


1991 metų gegužė 


Vaigyti. Miegoti. Kvėpuoti. Dabar šios gyvybinės funkcijos 
buvo atliekamos mechaniškai. O kam sukti galvą? Gyveni- 
mas jau neturėjo jokios prasmės. 

Paguodos rasti nepavyko, - nepadėjo nei religija, nei medi- 
tacija, nei darbas, nei daug fizinių jėgų reikalaujantys pratimai, 
nei pykčio priepuoliai. Jau buvo išmėginta viskas, kas galėjo 
palengvinti neslopstantį netekties skausmą. Bet nepavyko. 

Ramybė buvo neįmanomas dalykas. Kiekvienas atodūsis 
persmelktas kančios. Pasaulis susitraukė iki mažučio nevil- 
ties rato. Pro neapsakomos širdgėlos luobą neprasiskverb- 
davo beveik jokie dirgikliai. Žmogui, netekusiam artimųjų ir 
panirusiam į tokį sielvartą, pasaulis atrodė pilkas, begarsis, 
beskonis. Skausmas buvo toks stiprus, kad net paralyžiavo. 

Ši pernelyg ankstyva mirtis buvo neteisinga ir siutino. 

Kodėl jiems taip nutiko? Juk nebuvo pasaulyje kitų dvie- 
jų Žmonių, taip karštai mylinčių vienas kitą. Jų meilė buvo 
nuostabi, tyra ir turėjo trukti daugybę metų, o paskui ir po 
mirties. Jiedu apie tai kalbėjosi ir prisiekė vienas kitam am- 
žiną meilę. 

Bet dabar amžina jų meilė neįmanoma, nes slėptuvę, kurio- 
jeji buvo saugoma, kažkas išplėšė ir atidavė kitam žmogui. 

Šiurpus pomirtinis vandalizmas. Iš pradžių atima gyvybę, 
paskui išplėšia pačią egzistencijos esmę - buveinę, kurioje 
gyveno mylima siela. 

Dabar ši numylėta širdis plaka svetimo žmogaus krūtinėje. 

Nediduko kambarėlio erdvėje pasigirdo pro sukąstus dan- 
tis išsiveržusi dejonė. 

- Daugiau negaliu šito kęsti. Nė dienos. Negaliu. 

Nors mylimo žmogaus palaikai ilsisi po žeme kapinių plo- 
telyje, širdis gyvena toliau. Ji gyvena toliau. Ši mintis nuolat 
persekiojo, neleido nusiraminti, kibiais gniaužtais spaudė 
gerklę, pančiojo ir nesileido vejama šalin. 

Chirurgo brūkštelėjimas skalpeliu tikslus ir lemtingas. 
Kad ir kaip skaudu buvo tai pripažinti, kas padaryta - jau 
nesugrąžinama. Širdis gyveno toliau, o siela buvo nepelnytai 
pasmerkta amžinam netobulumui. Siela amžinai veltui ieš- 
kos savo namų, o vis dar plakanti širdis tyčiosis iš mirties 
šventumo. Nebent... 

Išeitis yra! 

Rauda staiga liovėsi. 

Kvėpavimas pasidarė greitesnis ir trūkčiojantis iš susijau- 
dinimo. 

Gedintysis įsiklausė į sukilusias ir dabar viena kitą vejan- 
čias, šėlstančias, jaudinančias mintis. 

Kilęs sumanymas ėmė gyventi savo gyvenimą, įgavo pavi- 
dalą, ėmė dalytis ir plėstis tarsi ką tik apvaisintas kiaušinėlis. 
Kartą užgimęs, dabar jis dūko smegenyse, kurios ne vieną 
mėnesį vegetavo stingdomos kančios. 

Būdas atsikratyti šios nepakeliamos kančios vis dėlto yra. 
Tiesa, tik vienas. Iš tos vienos vienintelės ląstelės staiga iš- 
sirutuliojo aiškus ir visiškai išbaigtas sprendimas. Jis buvo 
išsakytas žodžiais, pašnabždėtais taip pat stropiai ir pagar- 
biai, kaip juos šnabždėtų mokinys, kuriam patikėta dieviš- 
koji misija. 

- Taip. Žinoma, žinoma. Aš rasiu tą pačią brangiausią iš 
visų širdžių. O kai rasiu, su didžiule meile ir užuojauta su- 
stabdysiu ją, kad mūsų sielos susijungtų ir mudu rastume 
ramybę. 


Septintas skyrius 


1991 metų spalio 10-oji 


Rei Delani pleveno per pokylio salę tarsi ryškiaspalvė plaš- 
takė, sustodama šnektelėti su viena svečių grupele ir tuoj pat 
nuskriedama prie kitos. Visus, su kuriais ji kalbėjosi, pakerė- 
jojos gyvybingumas ir pakili nuotaika. 

- Ji nuostabi. 

Daktaras Dynas Spaiseris, stovintis nuošaliau ir su pasidi- 
džiavimu stebintis Keitę, atsigręžė į komplimentą pasakiu- 
sį vyrą. Dynas lydėdavo Keitę į nesuskaičiuojamą daugybę 
visuomeninių renginių ir buvo pažįstamas su dauguma jos 
bendradarbių. Tačiau šį aukštą, iš kitų išsiskiriantį džentel- 
meną matė pirmą kartą. 

- Taip, ji tikrai nuostabi, - jis pamėgino užmegzti pokalbį. 

- Aš Bilas Vebsteris. - Dynas irgi prisistatė, ir vyrai pa- 
spaudė vienas kitam ranką. - Ar tik ne jūs ponios Delani kar- 
diologas? 

- Buvau, - prisipažino Dynas, patenkintas, kad buvo at- 
pažintas iš pavardės, - kol tarp mūsų dar nebuvo užsimezgę 
artimesni santykiai. 

Vebsteris, nutaisęs supratingą veido išraišką, šyptelėjo ir 
vėl nukreipė žvilgsnį į Keitę. 

- Ji žavinga jauna moteris. 

Dynas svarstė, kas tas Vebsteris ir kodėl pakviestas į tele- 
vizijos suorganizuotas oficialias iškilmes pirmosioms Keitės 
širdies transplantacijos metinėms pažymėti. 

Čia buvo susirinkę televizijos kanalo filialų direktoriai, rė- 
mėjai, naujienų agentūrų atstovai, naujų talentų medžioto- 
jai, aktoriai ir kiti žmonės, kuriems dėl vienų ar kitų priežas- 
čių rūpėjo serialo „Klystkeliai“ sėkmė. 

Nesitverdamas smalsumu, kas tas Vebsteris, Dynas pa- 
klausė: 

- Iš kurjūs žinote mano pavardę? 

- Nesikuklinkite, juk esate įžymybė, daktare Spaiseri. Be- 
veik toks pat garsus kaip jūsų draugė. 

- Ak, tie visažiniai žurnalai, - tarstelėjo Dynas vien norė- 
damas pasirodyti kuklus. Jam patiko visuomenės pripažini- 
mas, kurio sulaukė tapęs Keitės Delani „žymiuoju palydovu“, 
kaip neseniai jį pavadino vienas Holivudo gandų skyrelio žur- 
nalistas. 

- Bulvarinė spauda negali paneigti, kad esate žinomas kar- 
diologas, - tarė jam Vebsteris. 

- Ačiū. - Dynas patylėjo. - Visiems savo pacientams labai 
mas buvo nepaprastas įvykis. 

- Jūs stebitės? 

- Nė kiek. Aš to tikėjausi. Ji ne tik išskirtinė pacientė, bet 
ir išskirtinė asmenybė. Po kelių pirmųjų, pačių sunkiausių, 
reabilitacijos savaičių, - pasakojo Dynas, - ji tvirtai nutarė, 
kad sulauks žilos senatvės. Taip ir bus. Didžiausias Keitės 
privalumas - optimizmas. Ji visų mūsų ligoninės gydytojų ir 
pacientų, dalyvaujančių organų transplantacijos programoje, 
pasididžiavimas. 

- Kaip suprantu, dabar ji aistringa organų donorystės pro- 
paguotoja, tiesa? 

- Ji kartais kalba renginiuose, skirtuose donorų sąmonin- 
gumui skatinti, ir dažnai aplanko ligonius, laukiančius orga- 
nų persodinimo. Kai jie nuleidžia rankas, ji padrąsina juos ir 
ragina neprarasti vilties. Keitė jiems - tarsi angelas. - Dynas 
tyliai nusijuokė ir švelniai šyptelėjo. - Bet jie Keitės nepa- 

žįsta taip gerai kaip aš. Ji, kaip ir visos raudonplaukės, yra 
ugningo būdo. 

- Vis dėlto aiškiai esate jos gerbėjas. 

- Netgi labai atsidavęs gerbėjas. Tiesą sakant, mes ketina- 
me susituokti. 

Bet iš tiesų buvo kiek kitaip. Tai jis planavo vesti Keitę. 
Oji vis išsisukinėdavo. Jau daug kartų Dynas siūlė jai persi- 
kelti į jo namus Beverli Hilse, bet ji tebegyveno Malibu, savo 
namelyje prie jūros, ir tvirtino, esą vandenynas ją gydo ir yra 
be galo svarbus jos dvasinei ir fizinei sveikatai. „Vien žiūrė- 
dama į jį pasisemiu jėgų“ Be to, ji vis kartodavo, kad laisvė — 
pati svarbiausia jos geros savijautos sąlyga. 

Nepriklausomybės siekis buvo šioks toks pasiteisinimas, 
kodėl ji nenori tuoktis. Dynas nė neketino Keitės, vos tapu- 
sios jo žmona, pristatyti virtuvėje prie viryklės. Tiesą sakant, 
jis netgi norėjo, kad ji tęstų karjerą. Ko jau ko, o namų šeimi- 
ninkės jam nereikėjo. 

Jiedu su niekuo daugiau nesusitikinėjo, tik vienas su kitu. 
Nė vieno iš jų nepersekiojo buvusių santykių šmėklos. Kai 
Keitė visiškai pasveiko, jis su malonumu konstatavo, kad 
jiedu ir seksualiai vienas kitam puikiai tinka. Abu buvo fi- 
nansiškai nepriklausomi, tad problemos, kai vienas kuris už- 
dirba gerokai mažiau, irgi nebuvo. Jis nesuprato, kodėl ji vis 
atmeta jo pasiūlymus susituokti. 

Iki šiol Dynas kantriai taikstėsi su Keitės norais, bet dabar, 
kai jau buvo visuotinai pripažįstama, kad širdies persodini- 
mo operacija puikiai pavyko, o „Klystkelių“ seriale jos žvaigž- 
dė sužibo kaip niekad ryškiai, jis ketino labiau ją paspausti ir 
galų gale vesti. 

Tvirtai pasiryžo nepasiduoti tol, kol Keitė Delani bus jo. 

- Na, tada jau būtų galima jus pasveikinti, - tarė Vebsteris 
keldamas taurę šampano. 

Dynas atsakė Bilui Vebsteriui šypsena, vyrai susidaužė 
taurėmis. 

Klausydamasi, kaip poetiškai reklamos skyriaus vadovas kal- 
ba apie nepaprastą jos drąsą, - girdi, jis dar niekada nėra pri- 
silietęs prie žmogaus, kuriam persodinta širdis, - Keitė per 
petį vis žvilgčiojo į Dyną ir į kitą vyrą, su kuriuo jis šneku- 
čiavosi jau kelias minutes. To žmogaus Keitė nepažino. Jai 
pasidarė smalsu. 

- Nuoširdžiai dėkoju už atvirukus, kurių man prisiuntėte, 
kol sveikau. - Ji kuo taktiškiau ištraukė reklamos skyriaus 
vadovo spaudžiamą ranką. - Dabar atsiprašysiu. Kaip tik pa- 
stebėjau draugą, su kuriuo jau senokai matėmės... 

Lengvai kaip įgudusi diplomatė ji ėmė skintis kelią per mi- 
nią. Keli žmonės pamėgino sustabdyti Keitę ir įtraukti į po- 
kalbį, bet ji stabtelėdavo tik apsikeisti keliomis mandagiomis 
frazėmis ir padėkoti už sveikinimus ir komplimentus. 

Kadangi prieš transplantaciją Keitė ilgą laiką atrodė pras- 
tai, dabar jautė turinti teisę didžiuotis, kad šį vakarą atrodo 
tiesiog fantastiškai. Jos plaukai atgavo įprastą žvilgesį, nors 
nuo steroidų, kuriuos privalėjo gerti tuoj po operacijos, buvo 
truputį patamsėję, įgavę sodresnį, bet tokį pat puikų raudo- 
ną atspalvį. Šio vakaro iškilmėms Keitė susuko juos į kuodą 
norėdama sudaryti atsainumo įspūdį. 

Jos akys, paprastai spaudoje vadinamos „žydromis tar- 
si lazerio spindulys“, buvo paryškintos tinkamo makiažo. 
Oda dar niekada taip nespindėjo ir neatrodė tokia sveika. 
Keitė stengėsi ją visiems parodyti - apsivilko prigludusią 
juodą, blizgučiais nusagstytą trumpą berankovę suknelę 
atvira nugara. 

Apykaklė, žinoma, buvo aukšta, susegama ant sprando. 
Keitė nenorėjo, kad būtų matyti „užtrauktukas“ - nuo rak- 
tikaulių iki apatinių šonkaulių einantis randas. Rinkdavosi 
tokius drabužius, kurie paslėptų šį trūkumą. Dynas primyg- 
tinai kartojo, kad rando beveik nematyti, kad jis kasdien vis 
labiau nyksta, bet Keitei jis vis dar atrodė labai ryškus. 

Ji suprato, kad randas tėra menkutė kaina, kurią teko su- 
mokėti už naują širdį. Taip, ji drovėjosi savo rando, šis kom- 
pleksas lydėjo nuo pat vaikystės, kai neapgalvotos ar sąmo- 
ningai žiaurios klasės draugų pastabos dažnai užgaudavo. 
Tuomet visuotinio smalsumo objektu ji buvo tapusi dėl ligos, 
dabar - dėl to, kad jai buvo persodinta širdis. Keitė nenorėjo 
nei žmonių gailesčio, nei susižavėjimo, todėl randą stropiai 
slėpdavo. 

Nors šį vakarą jautėsi tiesiog nuostabiai, gera sveikata jai 
niekada nebuvo savaime suprantamas dalykas. Ligos prisimi- 
nimas tebebuvo gyvas. Ji jautėsi dėkinga, kad gyvena ir gali 
dirbti. Nors Keitė vėl ėmė vaidinti Lorą Medison ir vaidmens 
kūrimas reikalavo nemenkų fizinių pastangų, sveikata nė 
kiek nepablogėjo. Praėjus lygiai metams po širdies persodini- 
mo operacijos ji jautėsi kaip niekad gerai. 

Šypsodamasi ji priėjo prie Dyno ir įsikibo jam į parankę. 

- Kodėl du patys patraukliausi vyrai šioje salėje tenkinasi 
vienas kito draugija ir atima malonumą iš visų kitų svečių? 

Dynas nusišypsojo jai ir tarė: 

- Ačiū. 

- Ir aš dėkoju, - pridūrė kitas vyras. - Man ypač malonu 
išgirsti komplimentą iš puotos karalienės. 

Keitė juokaudama tūptelėjo, tada šypsodamasi ištiesė ranką. 

- Aš Keitė Delani. 

- Bilas Vebsteris. 

- Iš kur? 

- Iš San Antonijaus, Teksaso valstija. 

- Ak, San Antonijaus televizija! Jūs - tas Vebsteris. - At- 
sigręžusi į Dyną ji teatrališkai sušnabždėjo: - Tikras žinia- 
sklaidos banginis. Televizijos kanalo savininkas ir direkto- 
rius. Kitaip sakant, skubėkite įsiteikti. 

Vebsteris santūrai nusijuokė. 

Jo vardas buvo žinomas ir gerbiamas visame žiniasklaidos 
pasaulyje. Jis atrodė įpusėjęs šeštą dešimtį. Ties smilkiniais 

patrauklios žilos sruogelės, o saulėje įdegusiam jo veidui 
branda, rodos, visai tinka. Keitė iš karto pajuto simpatiją. 

- Bet jūs nesate tikras teksasietis, ar ne? - paklausė ji. — 
Na, arba puikiai mokate paslėpti akcentą. 

- Ojjūs turite jautrią klausą. 

- Ir puikias kojas, - koketiškai mirktelėjusi pridūrė Keitė. 

- Visiškai pritariu, - įsiterpė Dynas. 

Vebsteris vėl nusijuokė ir paaiškino: 

- Tiesą sakant, aš kilęs iš Vidurio Vakarų. Bet Teksase gy- 
venu jau penkiolika metų. Pripratau ir jaučiuosi kaip namie. 

- Ačiū, kad radote laiko atsitraukti nuo darbų ir atvykti į 
šias iškilmes, - nuoširdžiai padėkojo ji. 

- Tokio renginio praleisti negalėjau. - Jis linktelėjo į Dyno 
pusę ir pridūrė: - Mudu su daktaru Spaiseriu kaip tik kalbė- 
jomės apie nuostabų jūsų pasveikimą. 

- Už viską reikia dėkoti jam, - pasakė Keitė žvelgdama į 
Dyną ir šypsodamasi. - Jis ir visi kiti Organų transplanta- 
cijos skyriuje dirbantys gydytojai ir seselės padarė didžiulį 
darbą. O aš tebuvau žaisliukas jų rankose. 

Dynas apglėbė liekną jos liemenį ir didžiuodamasis tarė: 

- Keitė buvo ideali pacientė. Iš pradžių ją konsultavau aš, 
o paskui, kai mudviejų santykiai pasidarė tokie artimi, kad 
būtų galėję trukdyti, šį darbą tęsė daktaras Šoldenas. Ir, kaip 
matote, viskas baigėsi gerai. 

Keitė demonstratyviai atsiduso. 

- Taip, viskas gerai, kol geriu tuos prakeiktus steroidus. 
Aišku, praradau savo ūsiukus ir burunduko skruostus, bet 
visko turėti neįmanoma. 

Nemalonus steroidų pašalinis poveikis išnyko, kai Keitei 
buvo sumažinta dozė. Ji vėl priaugo tiek pat svarų, kiek buvo 
netekusi, ir dabar svėrė kiek prieš operaciją, taigi svoris buvo 
idealus. 

Net ir prieš „užtrauktukui“ tampant neatskiriama kūno 
dalimi Keitė nebuvo linkusi pilnėti ir lieknai figūrai išlaikyti 

jai nereikėjo jokių pastangų. Ji ir vaikystėje buvo ištįsusi ir 
prakauli. Kitaip nei dauguma mergaičių, sulaukusi paauglys- 
tės ji nė kiek neatsigriebė: taip trokštamos gundančios kūno 
formos taip ir neatsirado. Didžiausi Keitės privalumai buvo 
kampuotas liesas veidas ir raudona plaukų spalva. Šiuos savo 
bruožus ji išmoko paryškinti. Filmavimo kameroms jie tiko. 

- Esu senas jūsų gerbėjas, panele Delani, - tarė Bilas Vebs- 
teris. 

- Prašyčiau vadinti mane Keite. O ištikimi gerbėjai - mano 
mėgstamiausia publikos dalis. 

- Kasdien priešpiet žiūriu „Klystkelius“, nebent tuo metu 
būtų suplanuotas svarbus dalykinis susitikimas. 

— Malonu girdėti. 

- Manau, kad nepaprastą šio serialo sėkmę lėmė jūsų as- 
menybė ir Loros Medison personažas. 

- Ačiū, bet jūs perdedate. Serialas „Klystkeliai“ buvo popu- 
liarus ir anksčiau, dar prieš pasirodant Loros Medison per- 
sonažui. Be to, kol nesifilmavau, šis filmas televizijos laidų 
reitinguose nė kiek nesmuktelėjo. Tad sėkmė yra visos mūsų 
kūrybinės grupės - ir scenaristų, ir aktorių, ir techninio per- 
sonalo - nuopelnas. 

Vebsteris žvilgtelėjo į Dyną ir paklausė: 

- Arji visada tokia kukli? 

- Deja. Netgi, sakyčiau, per daug. 

- Ką gi, jums labai pasisekė. 

- Ei, vaikinai, - įsiterpė Keitė, - manau, reikia jus perspėti, 
kad aš turiu vieną silpnybę: man labai nepatinka, kai žmonės 
apie mane kalba taip, tarsi manęs šalia nebūtų, nors stoviu 
čia pat. 

- Atleiskite, - atsiprašė Vebsteris. - Aš tik norėjau pratęsti 
mudviejų pokalbį, kuris jums priėjus nutrūko. Kaip tik pa- 
sveikinau daktarą Spaiserį su būsimomis vestuvėmis. 

Keitės šypsena išblėso. Iš pykčio į galvą siūbtelėjo kraujas. 
Jau ne pirmą kartą Dynas meluoja apie sužadėtuves. Jis jau 

kelis kartus siūlė Keitei susituokti, bet savigarba jam neleido 
rimtai priimti neigiamo jos atsakymo. 

Iš pradžių vis stiprėjanti draugystė ėmė trukdyti jam 
objektyviai kaip kardiologui spręsti apie jos būklę. Visą laiką, 
kol sirgo ir sveiko po operacijos, Keitė kliovėsi šia draugys- 
te. Per praėjusius metus santykiai pasidarė dar artimesni ir 
brandesni. Dynas jai buvo labai svarbus žmogus, bet jis ne- 
teisingai suprato, kokia meile Keitė jį myli. 

- Ačiū, Bilai, bet mudu su Dynu vestuvių datos dar nepa- 
sirinkome. 

Nors Keitė kaip įmanydama stengėsi neparodyti, kad šis 
Dyno poelgis ją suerzino, vis dėlto Vebsteris tą susierzinimą, 
matyt, pajuto. Droviai krenkštelėjęs jis tarė: 

- Ką gi, dar daugybė žmonių laukia jūsų dėmesio, Keite, 
tad leiskite palinkėti gero vakaro ir atsisveikinti. 

Ji padavė ranką. 

- Man buvo malonu su jumis susipažinti. Tikiuosi, dar su- 
sitiksime. 

Vebsteris ją paspaudė. 

- Tuo galite net neabejoti. 

Ir Keitė patikėjo. 


Aštuntas skyrius 


1991 metų spalio 10-oji 


Tuo; po vidurnakčio jie nusprendė, kad vaizdo žaidimų bus 
gana. 

Ilgokai pratūnojus tirštoje prieblandoje aplink galeriją, kai 
vieno žmogaus veido bruožų beveik neįmanoma atskirti nuo 
kito, dabar, išėjus į fIuorescencinėmis lempomis apšviestą tuš- 
čią parduotuvių kvartalą, šviesa atrodė nenatūraliai stipri ir ryš- 
ki. Jiedu pajuokavo, kad akims reikia laiko prie jos priprasti. 

Šiame pasaže įsikūrusios parduotuvės ir kavinės jau se- 
niai nedirbo. Jųdviejų balsai aidėjo skliautuotame atrijuje, 
bet kalbėtis čia buvo daug lengviau, mat nereikėjo stengtis 
perrėkti žaidimų galerijoje nuolat skambančių elektroninių 
garsų kakofonijos. 

- Ar tu tikras, kad viskas bus gerai? 

Džeris Vardas žvilgtelėjo į naująjį bičiulį ir nusišypsojo įžū- 
lia savimi pasitikinčio vaikino šypsena, būdinga laimingam ir 
visko pertekusiam šešiolikmečiui. 

- Maniškiai dabar jau kietai miega. Jie nelaukia manęs 
grįžtant. 

- Na, net nežinau... Gali pasirodyti keista, kad nei iš šio, 
nei iš to ėmei ir pakvietei mane į savo namus. Juk mes ką tik 
susipažinome. 

- O kaip kitaip galėtume vienas kitą geriau pažinti? - Dže- 
ris suprato, kad kol galutinai įtikins savo naująjį bičiulį, dar 

reiks truputį pasistengti. - Klausyk, juk tave ką tik išgrūdo 
lauk ir tau reikia darbo, teisingai? O mano tėvas verslinin- 
kas. Jis nuolat samdo naujų žmonių. Gal ir tau suras kokį 
darbelį. O šiąnakt tau tiesiog reikia kur nors pernakvoti. Per- 
miegosi pas mane ir sutaupysi kelis žalius. Mes turime sve- 
čių kambarį. O jeigu nerviniesi dėl to, ką sužinoję apie tavo 
nakvynę pasakys mano tėvas ar mama, tai galiu anksti rytą 
tyliai išvesti tave iš namų, su jais susipažinsi vėliau. Jiems nė 
nereikia žinoti, kad pas mus nakvojai. Todėl atsipūsk. - Jis 
nusijuokė ir plačiai išskėtęs rankas paklausė: - Gerai? Jau 
nusiraminai? 

Džerio draugiškumas, matyt, paveikė naująjį pažįstamą, 
nes šis irgi nedrąsiai šyptelėjo ir tarė: 

- Jau nusiraminau. 

- Puiku. Oho! Tik pažiūrėk į tuos daikčiukus! - Džeris teki- 
nom pasileido prie sporto prekių parduotuvės. Jos vitrinoje 
buvo pridėta vienaeilių riedučių ir apsaugos įrangos. - Ar ma- 
tai tą porą, su žaliais ratukais? Čia tai bent! Tokius norėčiau 
gauti Kalėdoms. Ir dar šalmą. Žodžiu, visą reikalingą inven- 
torių. 

- O aš niekada nesu bandęs važinėti riedučiais. Man tai at- 
rodo pavojinga. 

- Mano mama sako lygiai tą patį, bet iki Kalėdų, manau, 
dar apsigalvos. Ji tokia laiminga, kad pagaliau galiu norma- 
liai gyventi, kad tikrai nusileis. - Prieš nueidamas Džeris dar 
kartą pavydžiai nužvelgė vitriną. 

- Kaip suprasti „galiu normaliai gyventi“? 

- Ką? Ak, nesvarbu. 

- Atsiprašau. Nenorėjau kišti nosies į svetimus reikalus. 

Taip sakydamas Džeris nenorėjo nieko įžeisti. Jis tiek daug 
metų buvo silpnas ir ligotas, kad dabar labai džiaugėsi pasvei- 
kęs ir labai nemėgo, kad kas nors primintų buvusią negalią. 

- Na, supranti, vaikystėje labai sirgau. Buvau sunkus ligo- 
nis. Nuo tada, kai man sukako penkeri, iki praėjusių metų. 

Tiesą sakant, rytoj bus lygiai metai, kai esu sveikas. Mama 
tai ketina atšvęsti ir rengia didžiulį vakarėlį. 

- O ką čia švęsti? Na, tik norėjau paklausti... 

Jiedu priėjo prie durų. Budintis apsaugininkas kietai mie- 
gojo sudribęs ant kėdės. Džeris atsigręžė į naująjį draugą ir jo 
veidu nuslinko abejonė. 

- Jeigu pasakysiu, ar pažadi, kad nepalaikysi manęs keis- 
tuoliu? 

- Aišku, ne. 

- Matai, kai pasakai tiesą, kai kurie žmonės sureaguoja la- 
bai liguistai. - Džeris giliai atsiduso ir išpyškino: - Man per- 
sodinta širdis. 

Iš pradžių naujasis pažįstamas nepatikėjo, tik ironiškai 
nusijuokė šiurkščiu balsu ir tarstelėjo: 

- Aha. Aišku. 

- Prisiekiu. Nedaug trūko, kad būčiau miręs. Man tinkama 
širdis buvo gauta paskutinę akimirką. 

- Tu rimtai? Neskiedi? Jėzau Kristau... 

Dabar nusijuokė Džeris. 

- Aha. Mano tėvai tvirtai įsitikinę, kad Jis tikrai susijęs 
su šiuo reikalu. Nagi, eime. - Jis stumtelėjo duris, atidarė ir 
vos atsidūręs lauke pajuto šalto drėgno vėjo šuorą. - Ai, vel- 
nias. Ir vėl lyja. Kiekvieną kartą, kai taip stipriai lyja, upė prie 
namų ištvinsta. Kur tavo mašina? 

- Ten. 

- Mano irgi anoje pusėje. Nori, kad eičiau kartu? 

- Ne. Tik stabtelėk priešais Sears. Nuo ten seksiu tau iš 
paskos. 

Džeris iškėlė nykštį, užsitraukė ant galvos neperpučiamą 
striukę ir nubėgo per pliaupiantį lietų. Nematė, kaip jo drau- 
gas atsisukęs pažvelgė į miegantį apsaugininką. 

Po sėkmingos operacijos Vardai nupirko Džeriui naujutė- 
laitį kompaktišką pikapą. Jis išdidžiai išvairavo automobilį 
į gatvę, sustojo prie Sears prekybos centro, porą kartų pasi- 

gnalizavo ir netrukus užpakalinio vaizdo veidrodėlyje pama- 
tė, kaip už jo stabteli kitas automobilis. 

Vinguriuodamas puikiai pažįstamomis gatvėmis, nuo 
Memfio priemiesčių vedančiomis į kaimo vietoves, jis daina- 
vo kartu su įjungtu radiju ir būgnydamas pirštais pridėjo dar 
kelis žemus tonus. Važiavo vidutiniu greičiu, kad iš paskos 
sekantis automobilis per daug neatsiliktų. Vairuotojas, nepa- 
žįstantis kelio į šią miškais apaugusią neriją, sutemus nesun- 
kiai galėjo paklysti. 

Priartėjęs prie siauro tiltuko, Džeris dar labiau sumažino 
greitį. Kaip ir tikėjosi, upės vanduo buvo gerokai pakilęs, o 
tėkmė srauni. Pervažiavus beveik pusę tilto jo pikapą kažkas 
taranavo iš užpakalio. 

- Kas čia per... 

Nuo smūgio Džeris kniostelėjo į priekį, bet jį sulaikė sau- 
gos diržas. Po akimirkos atatrankos jėga tėškė vaikiną atgal 
ir jis pajuto tokį skausmą, tarsi kas iki raudonumo įkaitintu 
smaigu būtų perdūręs sprandą. 

Jis riktelėjo iš skausmo ir instinktyviai griebėsi už spran- 
do. Bet vos paleido vairą, iš paskos važiuojantis automobilis 
dar kartą stipriai dunkstelėjo į užpakalinį buferį. Triokštelė- 
jęs medis sutrupėjo, ir pikapas lengvai nuvertė netvirtus tilto 
turėklus. Pikapas akimirksnį skriejo oru, paskui jo priekinės 
grotelės pūkštelėjo tamsoje į sūkuriuojančius upės vandenis. 
Po kelių sekundžių srauni vandens srovė jau plakėsi į priekinį 
stiklą. 

Kimiai rėkdamas Džeris ėmė graibytis saugos diržo mygtu- 
ko. Mechanizmas caktelėjo, jis išsilaisvino. Tamsoje užčiuopė 
durelių rankeną ir karštligiškai ėmė traukyti, kai staiga pri- 
siminė, kad varikliui dirbant durys automatiškai užsirakina. 
Prakeikimas. 

Jis pajuto, kad vanduo jau pakilęs virš kelių. Iškėlė kojas ir 
ėmė spardyti priekinį stiklą, spardė iš visų jėgų, tol, kol sti- 
klas įskilo. Bet galų gale jį išdaužė ne jo, o vandens jėga. 

Galonai upės vandens plūstelėjo į vidų ir tuoj pat užtvindė 
pikapo saloną. 

Nors ir supratęs, kad gyvenimas baigtas, Džeris sulaikė 
kvėpavimą. Mirtis, kurios per visus vaikystės metus jam tiek 
daug kartų buvo pavykę per stebuklą išvengti, šį kartą jį pri- 
čiupo. 

Jis jau keliavo susitikti su Jėzumi. Tiksliau sakant, pas 
Jėzų jį pasiuntė visiškai nepažįstamas žmogus. 

Paskutinė Džerio Vardo sąmonę perskrodusi mintis buvo 
pykčio ir bežadės nuostabos persmelktas klausimas. 

Už ką? 


Dovintas skyrius 


1992 metų vasara 


- T. pyksti. - Dyno žodžiai tikrai nebuvo klausimas. 

Keitė vis žiūrėjo pro jo „Jaguaro“ langą. 

- Iš ko sprendi? 

- Jau dvidešimt minučių nepratarei nė žodžio. 

- O kam, jeigu kalbi už mane. Tu ir vėl, galima sakyti, siun- 
tinėji kvietimus į vestuves. 

-— Keite, aš tik per vakarienę šnekučiavausi su šalia sėdin- 
čia moterimi. 

— O ji vėliau moterų tualete prirėmė mane prie sienos ir 
ėmė maldauti, kad atskleisčiau bent kelias būsimų vestuvių 
smulkmenas. - Keitė atsigręžė į jį. - Matyt, įtikinai, kad tos 
vestuvės - tikras dalykas. Bet juokingiausia, kad mudu neke- 
tiname tuoktis. 

- Ne, ketiname. 

Keitė būtų prieštaravusi, bet jis įsuko „Jaguarą“ į aikšte- 
lę priešais namą. Jo ūkvedė tuoj pat atskubėjo jų sutikti ir 
atidarė paradines duris. Keitė nusišypsojo jai, pasisveikino ir 
žengė į vestibiulį skliautinėmis lubomis. Supratusi, kad tar- 
nai laukė jos grįžtant, pasijuto nejaukiai. O Dynui samdomi 
pagalbininkai namuose buvo savaime suprantamas dalykas. 

Keitė jau gailėjosi, kad sutiko pernakvoti jo namuose. Tai 
todėl, kad vakaras, rodos, turėjo užsitęsti ir grįžti į Malibu 
būtų buvę tiesiog per vėlu, juo labiau kad anksti rytą filmavi- 
mas televizijos studijoje. 

Keitė nusprendė, kad jeigu bręstantis ginčas toliau rutulio- 
sis taip, kaip ji baiminosi, ir įsiplieks kaip reikiant, ji paskam- 
bins į Bel-Air ir paprašys atsiųsti taksi. Ir nuėjo į jo kabinetą, 
mėgstamiausią iš visų kambarių, nes jame buvo jaukiausia. 

- Ar norėtum ko nors išgerti? - paklausė jis sekdamas 
paskui. 

- Ačiū, ne. 

- Ogalko užkąstum? Pastebėjau, kad vakarienės beveik ne- 
valgei. Buvai pernelyg įsitraukusi į pokalbį su Bilu Vebsteriu. 

Šią pastabą ji nuleido negirdomis. Po pirmojo susitikimo 
jos ir televizijos kanalo direktoriaus iš Teksaso keliai kelis 
kartus buvo susikirtę įvairiuose televizininkų renginiuose. 
Dynas neteisingai suprato, kodėl Keitę domina tas vyras. 

- Ne, ačiū. Aš nealkana. 

- Galiu liepti Selestai ką nors pagaminti. 

— Nereikia jai trukdyti. 

- Už tą trukdymą jai gerai mokama. Ko norėtum? 

- Nieko! - Ji iš karto ėmė gailėtis prabilusi tokiu irzliu 
balsu ir atsidususi pasistengė nusiraminti. - Nereikia manęs 
slaugyti, Dynai. Jeigu būčiau alkana, paprašyčiau ko nors 
užkąsti. 

Jis išėjo iš kabineto pasakyti ūkvedei, kad šiandien ji jau 
laisva. Grįžęs rado Keitę nugara į duris, stovinčią prie lango 
ir įbedusią žvilgsnį į nepriekaištingai sutvarkytą darželį. Ji 
girdėjo Dyno žingsnius, bet neatsisuko. 

Jis švelniai uždėjo rankas jai ant pečių. 

- Atleisk. Nepagalvojau, kad dėl tokios paprastos pastabos 
kils audra. Kodėl mums tiesiog nesusituokus ir nepamiršus 
šito vis pasikartojančio konflikto? 

- Vargu ar tai pati geriausia priežastis susituokti. 

- Keite... - Jis tvirčiau suspaudė Keitės pečius ir apgręžė 
ją, kad matytų veidą. - Noriu vesti tave visai ne dėl to. 

Nesvarbu, apie ką jiedu šnekėdavosi, - apie orą, mėgstamiau- 
sią ledų užpilą ar valstybės skolą, - galų gale vis tiek grįždavo 
prie to paties. Ji užsimerkė ir stipriai suspaudė akių vokus. 

- Nenoriu vėl grįžti prie tos temos, Dynai. 

- Aš buvau kantrus, Keite. 

- Taip. 

- Mūsų vestuvės neturi tapti žiniasklaidos grobiu. Galime 
nuskristi į Meksiką arba Las Vegasą ir sutvarkyti šį reikalą nė 
vienam reporteriui dar nieko nespėjus suuosti. 

- Aš visai ne dėl to... 

- Tai dėl ko? - jis ėmė spausti Keitę. - Tik nepradėk vėl 
sekti pasakų, kad nenori atsisakyti namo Malibu arba bijai 
aukoti savo laisvę. Tai jau pasenę pasiteisinimai. Jeigu vėl ke- 
tini mane atstumti, teks sugalvoti rimtesnių argumentų. 

- Po operacijos tepraėjo pusantrų metų, - tyliai ištarė ji. 

- Nair kas? 

- Kam sunkinti sau gyvenimą: žmonai, kartu ir tau, gali 
tekti geroką dalį gyvenimo praleisti kardiologinio skyriaus 
palatoje. 

- Audinių atmetimo reakcijos nebuvo, - atrėmė jis ir iškė- 
lęs smilių pakartojo: - Nebuvo, Keite. 

- Bet niekas negali garantuoti, kad ir nebus. Kai kurie pa- 
cientai su persodinta širdimi gyvena ne vienerius metus, o 
tada - še tau! Nežinia kodėl organizmas širdį atmeta. 

- O kai kurie miršta visai ne dėl širdies. Tikimybė, kad tave 
nutrenks žaibas, viena iš milijono. 

- Aš kalbu rimtai. 

- Ir aš. - Jis sušvelnino toną. - Daugybė žmonių, kuriems 
persodinta širdis, išgyveno dvidešimt ar dar daugiau metų ne- 
pajutę nė menkiausių atmetimo reakcijos požymių. O juk tiems 
pacientams širdys buvo persodintos dar tais laikais, kai ši pro- 
cedūra tebuvo eksperimentinė. Per tą laiką medicinos įranga 
ir operacijų metodai labai patobulėjo. Tu turi visas galimybes 
gyventi normalų gyvenimą tiek metų, kiek tau skirta gamtos. 

- Ir kiekvieną mielą to normalaus gyvenimo dieną tu ti- 
krinsi pagrindinius mano organizmo būklės rodiklius, ar ne? 

Šie žodžiai jį, atrodo, suglumino. 

- Prieš tapdama drauge ir mylimąja, aš buvau tavo pacien- 
tė, Dynai. Ir man atrodo, kad tu į mane visada taip ir žiūrėsi. 

- Netiesa, - ryžtingai paneigė jis. 

Bet Keitė geriau žinojo, kaip yra iš tiesų. Jis sukinėjosi 
aplink ir stengėsi ją globoti, šitaip nuolat primindamas, kokia 
silpna ji kadaise buvo. Dynas ja vis dar labai rūpinosi. Netgi 
kai jiedu mylėdavosi, jis elgdavosi taip, tarsi ji galėtų sulūžti. 
Dėl to erzinančio ir nervus gadinančio santūrumo Keitė jau- 
tėsi ne mylima, o apgaudinėjama, ir tai slopino aistrą. 

Kadangi nenorėjo užgauti jo savimeilės, Keitė susierzini- 
mą iškęsdavo be žodžių, bet slapčia troško, kad su ja būtų 
elgiamasi kaip su moterimi, o ne kaip su paciente, kuriai per- 
sodinta širdis. Tačiau abejojo, ar gyvenant su Dynu šiam no- 
rui lemta išsipildyti. 

Kita vertus, ji suprato, kad perdėtas jo rūpinimasis tėra 
simptomas; tikroji problema - kad ji Dyno nemylėjo. Na, 
bent jau nebuvo meilės, dėl kurios reikėtų kurti vedybų pla- 
nus. Jeigu ji būtų Dyną įsimylėjusi, gyvenimas būtų buvęs 
kur kas paprastesnis. Kartais ji netgi karštligiškai trokšdavo 
jį įsimylėti. 

Keitė labai stengdavosi neužgauti Dyno jausmų, bet jautė, 
kad šį vakarą galima kalbėti ir atviriau. 

- Aš nenoriu už tavęs tekėti, Dynai. Tu man rūpi. Labai la- 
bai. Jeigu ne tu, nebūčiau pasveikusi, - tarė ji ir švelniai šyp- 
sodamasi pridūrė: - Bet nesijaučiu iki ausų tave įsimylėjusi. 

- Suprantu. Šito ir nesitikiu. Tokia meilė - tik paaugliams. 
Tokios romantiškos šėlionės mudviem jau seniai praeitis. Bet 
mudu - puiki komanda. 

- Komanda... - mąsliai pakartojo ji. - Tai manęs irgi neža- 
vi. Niekam nepriklausau jau labai seniai, nuo tada, kai sulau- 
kiau aštuonerių, kai... mirė mano tėvai. 

- Juo labiau turėtum leisti tavimi pasirūpinti. 

- Nenoriu, kad manimi kas rūpintųsi! Noriu būti Keitė. 
Naujoji Keitė. Sveika ir stipri Keitė. Po operacijos man kie- 

kviena gyvenimo diena - atradimų pilna kelionė į naująją 
save. Aš vis dar mėginu geriau pažinti moterį, kuri, užuot 
kilusi liftu, gali užlipti laiptais; kuri gali išsitrinkti galvą per 
tris minutes, nors anksčiau sugaišdavo visą pusvalandį. - Ji 
prispaudė rankas prie krūtinės toje vietoje, kur stipriai plakė 
širdis. - Laikas man įgavo kitą prasmę, Dynai. Supratau, koks 
jis brangus. Pavydžiai saugau ir niekam neaukoju laiko, skirto 
praleisti pačiai su savimi. Ir kol iki galo nepažinsiu naujosios 
Keitės Delani, nenoriu jos dalytis su niekuo kitu. 

- Suprantu... - dalykiškai tarė Dynas labiau suirzusiu nei 
sielvarto palaužtu balsu. 

Ji nusijuokė. 

- Liaukis pykęs. Manęs neapgausi. Jeigu nesusituoksi- 
me, tau tai nebus didžiulė kančia. Juk labiausiai tau patin- 
ka, kad esu garsenybė. Tau patinka maudytis mano šlovės 
spinduliuose, lankytis Holivudo filmų premjerose, patinka, 
kai žmonės mato tave, kartu su televizijos žvaigžde sėdintį 
Spago restorane. 

Taip tarusi Keitė atsistojo žvaigždutės poza: viena ranka 
prie pakaušio, kita įsisprendusi į klubą. 

Dynas suglumęs nusijuokė ir jo šypsena buvo lyg parašu 
patvirtintas prisipažinimas. Bet Keitė spaudė jį toliau. 

- Pripažink tai, Dynai. Jeigu dirbčiau pardavėja prekybos 
centre, ar irgi maldautum, kad už tavęs tekėčiau? 

Keitė demaskavo Dyną, tai buvo aišku abiem. 

- Keite Delani, tu negailestinga moteris. 

- Aš sakau tiesą. 

Jeigu Dyno meilė būtų buvusi kitokia, Keitė, nenorėdama 
sukelti jam širdies skausmo, tuos santykius būtų seniai nu- 
traukusi. O dabar jis pats pripažino, kad myli Keitę tik taip, 
kaip sugeba. 

Dynas apkabino ją ir pabučiavo į kaktą. 

- Vis tiek myliu tave, Keite, noriu tave vesti, bet kol kas 
nusileisiu ir palauksiu. Sutarta? 

Šiuo pokalbiu jiedu nieko neišsprendė, bet ji bent jau gavo 
dar vieną pertraukėlę. 

- Sutarta. 

- Gerai. - Dynas apkabino ją ir priglaudė prie krūtinės. - 
Ar jau nori miegoti? 

- Prieš miegą dar truputį paplaukiosiu. 

- Nori draugijos? 

Plaukioti Dynas nelabai mėgo; tiesą sakant, jam dėl to tu- 
rėjo būti gėda, nes čia buvo nuostabus baseinas, apsuptas 
sodresnės žalumos nei kur nors tropikuose tyvuliuojantis 
negilus užutėkis. 

- Tujau lipk į viršų. Aš irgi tuoj ateisiu. 

Plačiais laiptais jis užlipo į antrą namo aukštą. Pro terasos 
duris Keitė išėjo į lauką ir akmeninėmis plokštėmis grįstu 
taku per išpuoselėtą sodą nužingsniavo prie baseino. Drąsiai 
atsisagstė suknelę, išsinėrė iš jos, nusimovė kojines, apatines 
kelnaites ir visiškai nuoga paniro į maloniai vėsų vandenį. 
Netrukus pajuto palengvėjimą. Gal baseino vanduo nuplaus 
seną, jau kelis mėnesius jai ramybės neduodantį nepasiten- 
kinimą, - ir ne tik dėl Dyno, bet ir dėl visko, kas dabar vyksta 
jos gyvenime. 

Tris kartus perplaukusi baseiną, Keitė apsivertė ant nuga- 
ros pasisupti vandens paviršiuje. Ji vis dar stebėjosi galinti 
laisvai plaukioti nesibaimindama, kad pritrūks kvapo arba 
staiga sustos širdis. Prieš pusantrų metų niekaip nebūtų pa- 
tikėjusi, kad tai įmanoma. Jau buvo susitaikiusi su mirtimi. 
Ir būtų numirusi, jeigu kažkas kitas nebūtų numiręs anks- 
čiau užją. 

Ši mintis nuolat kirbėdavo Keitės sąmonės paribyje, o da- 
bar taip aiškiai iškilusi labai ją sukrėtė. Ir privertė tuoj pat 
išlipti iš baseino. Visa drebėdama Keitė pirštų galais nustyp- 
seno į persirengimo kabiną ir susisiautė į didelį rankšluostį. 

Bet mintis laikė prirėmusi ją prie sienos: kažkieno kito 
mirtis dovanojo jai naują gyvenimą. 

Ir Dynui, ir visai širdies chirurgų komandai ji pasakė neno- 
rinti žinoti, kas jos donoras. 

Kartais Keitė pamėgindavo įsivaizduoti šį anonimą kaip 
konkretų žmogų, turėjusį šeimą, nepaprastai daug paauko- 
jusią, kad ji galėtų gyventi. Kai įsileisdavo į apmąstymus apie 
tą bevardį asmenį, sunkiai apibūdinamas nepasitenkinimas 
Keitei imdavo atrodyti tarsi Everestui prilygstanti savanau- 
diškumo ir savigailos viršūnė. Kažkieno gyvybė staiga nutrū- 
ko. O jai buvo dovanotas antrasis gyvenimas. 
mintyse ėmė vardyti, kodėl jai gyvenime pasisekė. Ji įvei- 
kė didžiulius nelaimingoje vaikystėje iškilusius sunkumus, 
stengėsi įgyvendinti savo svajonę ir pasiekė, ko norėjo. Da- 
bar buvo pačioje karjeros viršūnėje, dirbo su talentingais, 
ją mėgstančiais ir ja besižavinčiais žmonėmis. Pinigų turėjo 
kaip šieno, jai nieko netrūko. Ją dievino ir troško vesti gra- 
žus, išsilavinęs ir garsus, prabangiai tarsi pasakų princas gy- 
venantis kardiologas. 

Tad iš kur tas neaiškus nerimas, tas susirūpinimas, kurio ji 
negali nei paaiškinti, nei išsklaidyti? Taip sunkiai susikurtas 
gyvenimas atrodo praradęs kryptį ir tikslą. Ji troško kažko, 
ko dar nebūtų galėjusi nusakyti žodžiais, kažko, kas tebebu- 
vo užjos vaizduotės ir suvokimo ribų. 

Ir ko gi dar ji galėtų norėti? Ko dar galėtų prašyti, ką tik 
gavusi neįkainojamą naujo gyvenimo dovaną? 

Staiga Keitė atsisėdo, tarsi sąmonėje tvykstelėjusi įžvalga 
būtų suteikusi jėgų. 

Nepasitikėjimas savimi gali būti gera paskata, savianalizė 
irgi nieko blogo. Tiesiog iki šiol netinkamai buvo dėliojami 
tos savianalizės akcentai. 

Galbūt jai derėjo klausti savęs ne ko ji galėtų norėti, o ką 
galėtų duoti? 

i namai visuomet kvepėdavo ką tik ištrauktais iš orkaitės 
kepiniais. Šįryt tai buvo arbatiniai keksiukai. Aukso spalvos, 
apibarstyti cukraus milteliais, jie vėso išdėlioti ant vielinio 
padėklo, šalia kurio ant virtuvės stalo jau buvo padėtas šoko- 
ladinis tortas ir du vaisiniai pyragai. 

Pro atdarus langus plaikstėsi apačioje gražiai parauktos 
užuolaidos. Ant šaldytuvo magnetukais buvo prispausti rau- 
dono kartono Valentino dienos atvirukai, baltos nedidukės 
popierinės servetėlės, Padėkos dienos paveikslėliai su kala- 
kutais, aprašinėti smulkiomis spausdintinėmis raidytėmis, 
ir Kalėdų angelėliai, panašūs į Helovino šikšnosparnius. Visa 
tai buvo gausaus vaikaičių būrio kūrinėliai. 

Išgirdusi kažką beldžiant į užpakalines įstiklintas duris, ji 
žvilgtelėjo į tą pusę, nusišypsojo ir pamojo ranka kviesdama 
svečią užeiti. 

- Visus kaimynus verčiate varvinti seilę. Vos pravėriau 
savo duris, iš karto užuodžiau jūsų pyragų aromatą. 

Karščiu alsuojanti orkaitė buvo gerokai įraudinusi putlius 
jos skruostus. Kai šypsodavosi, gyvų ir išraiškingų akių kam- 
pučiuose susimesdavo raukšlelės. 

- Suvalgyk vieną, kol dar šilti, - ji mostelėjo ranka į kek- 
siukus. 

- Ne. Juk jie skirti šventei. 


70 » Sanda Biowa 


- Tik vieną. Man reikia, kad kas paragautų ir įvertintų. Tik 
sąžiningai. - Moteris paėmė keksiuką ir padavė svečiui. 

Suprasdamas, kad atsisakyti nemandagu, šis nenoriai pa- 
ėmė kepinį. 

- Mmm... Koks skanus, burnoje tirpsta. Lygiai toks, ko- 
kius kadaise kepdavo mano senelė. 

- Niekada man nepasakojai apie savo šeimą. O juk jau trys 
mėnesiai esame kaimynai. - Taip tarusi ji atsuko svečiui nu- 
garą ir ėmė plauti kriauklėje pamerktus dubenis, kuriuose 
buvo maišoma tešla, ir menzūrėles. 

— Kad nelabai ką yra pasakoti. Tėtis buvo karininkas. Vai- 
kystėje dažnai kraustydavomės, keldavomės gyventi kitur. 
Dvylika klasių - dvylika mokyklų. 

- Vaikui toks gyvenimas nelengvas. - Jos veidu, kuriame 
paprastai šviesdavo džiugi šypsena, dabar nuslydo užuojau- 
tos šešėlis. 

- Ne ne, štai jums karaliaus įsakymas! Šiandien liūdnos 
mintys - draudžiamos! Šiandien iškilmingai skelbiu šventę! 
Šiandien - jūsų diena! 

Moteris sukikeno kaip mergaitė, nors jau buvo įpusėjusi 
šeštą dešimtį. 

- Iki pietų dar daug ką turiu nuveikti. Fredas grįš iš dar- 
bo anksčiau. Antrą valandą žadėjo būti namie. O apie penktą 
ims rinktis vaikai su šeimomis. 

- Pati viena tikrai nespėsite pasiruošti šventei. Duokite 
man darbo. Šiandien pasiėmiau laisvą dieną, galėčiau padėti. 

- Ak, nereikėjo to daryti! - sušuko ji. - Ar tavo viršininkas 
nesupyks? 

- Supyks tai supyks, nieko nepadarysi. Papasakojau, kaip 
man pasisekė, kad mano kaimynė - ypatinga moteris, ir pa- 
sakiau, - patinka jam tai ar nepatinka, - kad ketinu eiti pas 
ją padėti ruoštis švęsti dvejų metų gyvenimo su nauja širdimi 
sukaktį. 


Sie žodžiai ją sujaudino. Akyse sužibo ašaros. 

- Man taip pasisekė. Kai pagalvoju, kiek nedaug trūko... 

- Ei, daugiau apie tai nė žodžio. Prisiminkite karališkąjį 
įsakymą. Tai nuo ko pradėsime? 

Ji nusišluostė akis siuvinėta nosinaite ir vėl įsikišo ją į pri- 
juostės kišenę. 

- Na, pirmiausia galėtum sustatyti sulankstomas kėdes, o 
aš tuo tarpu palaistysiu gėles. 

- Parodykite kur. 

Jiedu nuėjo į svetainę. Kambarys buvo jaukus ir šviesus. 
Stiklinės slankiosios durys vedė į vidinį kiemą. Kad gautų dau- 
giau ryto saulės šviesos, ilgalapis inkstpapartis buvo pakabin- 
tas ant kablio, įsukto į lubas, tiesiai priešais didelį langą. 

- Šitą papartį tikriausiai laisto Fredas, ar ne? Jūs pati nie- 
kaip jo nepasiektumėte. 

- Ak, jį pasiekti visai nesunku, mielasis, - paaiškino mote- 
ris. - Pasistatau kopėčias. 

Nuo tos dienos, kai per nelaimingą atsitikimą Memfyje 
žuvo Džeris Vardas, jau buvo praėję metai. Dvylika mėnesių 
kruopštaus planavimo. Nors visa tai kėlė nemenką susirūpi- 
nimą, palaukti buvo būtina. Nuo kruopštaus metodikos lai- 
kymosi priklausė misijos sėkmė. Be aiškaus plano ir draus- 
mės ji būtų virtusi beprotybe. 

Per pastaruosius metus lėčiausiai slinko paskutinės va- 
landos po vidurnakčio. Jos atrodė tokios pat ilgos kaip vi- 
sos ankstesnės kartu sudėtos. Nekantriai laukiant skaičiuota 
kiekviena sekundė. Bet dabar ilgas laukimas jau beveik baigė- 
si - dar kelios minutės, ir jis pavirs išsipildymu. 

Žiūrėk, mano meile. Darau tai dėl tavęs. Tai įrodymas meilės, 
kurios nugalėti negali net mirtis. 

— Kopėčias? Kaip patogu... 

- I: net nepaskambinau į duris. 

- Išgirdau tavo automobilio ūžesį. - Keitė pasitraukė į šalį 
nebyliai kviesdama Dyną užeiti, paskui apsisuko ir nuvedė jį 
į savo namo svetainę Malibu. 

Ant specialios lentynėlės buvo sustatyti trys Emmy apdo- 
vanojimai. Ant baltų kaip sniegas kambario sienų kabojo įrė- 
minti žurnalų viršeliai su jos atvaizdu. Svetainėje jautei labai 
asmenišką atmosferą, ir nors aukštos lubos, siauri langai pri- 
minė katedrą, kambarys atrodė šiltas ir jaukus. Tas namas, 
tipiškas šiuolaikinės architektūros pavyzdys, buvo pastatytas 
ant skardžio, į paplūdimį leidosi mediniai, stačiu akmenuotu 
šlaitu zigzagais besiraitantys laiptai. 

Židinio ugnis sklaidė apniukusios dienos vėsą. Už langų, 
žvelgiančių į Ramųjį vandenyną, vaizdas buvo pilkas, o hori- 
zonto linija neįžiūrima. Vanduo atrodė toks pat pilkšvas kaip 
žemai pakibę debesys. 

Net pačiu bjauriausiu oru Keitei patikdavo tas jūros pei- 
zažas. Vandenynas kasdien kuo nors ją nustebindavo. Kas 
kartą, kai į jį pažvelgdavo, Keitei atrodydavo, kad mato pir- 
mą sykį. Nesiliaujantis ritmingas bangų ošimas keldavo jai 
pagarbią baimę, sudarydavo paslapties įspūdį ir priversda- 
vo pasijusti menkute kruopele, palyginti su galingu gamtos 
gaivalu. 

Pastaruoju metu Keitė dažnai ir ilgai vaikštinėdavo pa- 
krante. Valandų valandas žvelgdavo į vandenyno bangas 
mąstydama apie savo galimybes ir šniokščiančiose bangose 
ieškodama atsakymų į rūpimus klausimus. 

- Gal norėtum ko išgerti? - pasiūlė ji. 

- Ačiū, ne. 

Ji vėl įsitaisė žemame krėsle, ant kurio išgirdusi Dyno au- 
tomobilį buvo užmetusi megztą vilnonį apklotą. Šalia ant 
stalelio stovėjo puodelis vaisių arbatos ir stalinė lempa, ap- 
šviečianti jos kelius. 

Dynas atsisėdo priešais ir paklausė: 

- Kas čia? 

- Scenarijų apmatai. Visi mūsų grupės scenaristai pateikė 
po pasiūlymą dėl tolesnio Loros Medison likimo. Scenarijai 
labai geri ir labai liūdni. Aš siūliau šio personažo neatsisaky- 
ti, pakviesti kitą aktorę, kuri toliau kurtų vaidmenį. - Keitė 
atsiduso ir pirštais perbraukė nepaklusnias savo garbanas. - 
Bet jie užsispyrė - nori Loros Medison atsisakyti. 

- Nėra pasaulyje kitos aktorės, tinkamos šiam vaidme- 
niui, - tarė Dynas. - Dabar jos jau nesugebėtų vaidinti niekas 
kitas. Netgi Meril Stryp. Lora Medison - tai tu. 

Dyno veide Keitė įžvelgė susierzinimo ir nerimo ženklus, 
nors jų nebūtų pastebėjęs taip gerai jo nepažįstantis žmogus. 
Dėl jos jis jautėsi nelaimingas, ir ji kankinosi. 

- Ką gi, rodos, jau oficialiai paskelbta, ar ne? - vėl prabilo 
Dynas. - Vakar Entertainment Tonight išspausdino straipsnį. 
Tu palieki „Klystkelius“. Kaip suprantu, išeini pasibaigus su- 
tarčiai, tai yra ateinančių metų pradžioje, ar ne? 

Keitė linktelėjo, bet neištarė nė žodžio. Vėjas trankėsi į 
stiklines sienas, tarsi mėgindamas užpūsti ant židinio at- 
brailos degančias žvakes. Ji pirštais tarsi šukomis perbraukė 
vilnonės antklodės kutus. Kai pakėlė akis, Dynas žvelgė pro 
langą, ojo veido išraiška buvo nerimastinga kaip vandenyno 
bangos. 

- Ar tavo apsisprendimui turėjo įtakos Bilas Vebsteris? 

Šį kartą ji neskubėjo atsakyti. 

- Jis yra San Antonijaus televizijos kanalo savininkas. 

- Aš klausiu visai ne to. 

- Jeigu įtari, kad mūsų santykiai ne vien dalykiniai, labai 
klysti. Aš turiu ydų, Dynai, bet polinkis meluoti man nebū- 
dingas. Jei nori žinoti, esu sąžininga ir taip elgiuosi savo pa- 
čios labui. Be to, Bilas yra laimingai vedęs moterį, tokią pat 
patrauklią ir žavią kaip jis pats. 

Bet Dyno veidas nepragiedrėjo. 

- Nežinodamas ko griebtis ir mėgindamas suprasti, kodėl 
atsisakai karjeros ir meti viską, dėl ko tiek metų dirbai, iš- 
narsčiau visas įmanomas tavo sprendimo priežastis. Supran- 
tama, man atėjo į galvą mintis, kad viena iš jų gali būti ir mei- 
lės romanas. 

- Bet nėra, - pabrėžtinai ištarė ji. - Vebsteriai turi šešis 
vaikus. Prieš kelerius metus mirė viena duktė. Pirmagimė. 
Ir su šia netektimi jiems buvo labai sunku susitaikyti. Jau 
seniai nesu patenkinta savo gyvenimu ir nesijaučiu laimin- 
ga. Bet tik tada, kai Bilas papasakojo apie savo dukrą, - maž- 
daug prieš pusmetį, - suvokiau, kad turiu pradėti iš naujo. 
Gyvenimas pernelyg brangus, kad būtų galima prarasti bent 
dieną. Tą vakarą mudu su Bilu rimtai ir nuoširdžiai kalbė- 
jomės, jis papasakojo, kad neteko dukters, o aš kažkaip sa- 
vaime prisiminiau savo vaikystę: kaip jautiesi tapusi našlaite, 
valstybės globotine, kraustoma iš vienų vaikų globos namų į 
kitus ir niekur iki galo nepritampančia. Tada ėmėme kalbėtis 
apie nepaprastai sėkmingą televizijos projektą, kurį jis matė 
įgyvendinamą keliuose didmiesčiuose: globėjų ieškantys vai- 
kai rodomi visuomenei per vietinių televizijos kanalų žinių 
laidas. Šis projektas Bilą sudomino, jis prasitarė ketinantis 
ji įgyvendinti ir San Antonijaus televizijoje. Ir man dingte- 
lėjo, kad galėčiau visiškai pakeisti savo gyvenimą. Aš nieko 

nuo tavęs neslėpiau, Dynai. Daugybę kartų norėjau atskleisti 
sumanymą, bet žinojau, kad negalėsi būti objektyvus. Ir ne- 
sugebėsi suprasti, kodėl noriu, - ne, kodėl man tiesiog reikia 
prisidėti prie šito projekto. 

Keitė patylėjo, o paskui tyliai nusijuokusi pridūrė: 

- Netgi nesu tikra, ar pati aiškiai tai suprantu. Bet jaučiu 
norą, labai stiprų. Grūmiausi su juo, mėginau numoti ran- 
ka, bet jis įsikibo į mane aštriais kaip kabliukai nagučiais 
ir nebepaleido. Ir kuo daugiau galvojau, kokį platų atgarsį 
visuomenėje sukeltų šis projektas, tuo labiau sumanymas 
mane žavėjo. Prisiminiau, kaip žmonės atsisakydavo mane 
įsivaikinti dėl amžiaus, lyties ar sveikatos būklės. Galimus 
įtėvius, rodos, atbaidydavo net raudona plaukų spalva. O juk 
tiek daug problemiškų našlaičių, kuriems trūksta mylinčių 
tėvų. Ta mintis ima mane persekioti, Dynai. Naktį negaliu 
miegoti, girdžiu juos verkiant tamsoje - vienišus, išsigandu- 
sius, niekieno nemylimus. - Keitė pažvelgė į Dyną ir liūdnai 
šyptelėjo. - Privalau tiems vaikams padėti. Paprasčiausiai 
privalau. 

- Žaviuosi tavo altruizmu, Keite. Jeigu nori įsivaikinti vie- 
ną ar net kelis, aš mielai sutinku. 

Ji garsiai nusikvatojo. 

- Ak, jau įsivaizduoju, kaip viskas būtų! Dynai, nusileisk 
ant žemės, gerai? Tu puikus gydytojas, bet tavo darbo grafi- 
kas ne toks, kad galėtum būti tėvas ir rūpintis vaikais. 

- Jeigu nuo to priklauso, ar prarasiu tave... 

- Ne, niekas nuo to nepriklauso. Patikėk, jei būčiau ti- 
kėjusis, kad teisėjas leis man - šeimos neturinčiai moteriai 
persodinta širdimi - įsivaikinti našlaitį, jau būčiau tai pa- 
dariusi. Juk kalbame ne apie tai, kad aš turėčiau įsivaikin- 
ti. Laidos „Keitės vaikai uždavinys - įtikinti taip pasielgti 
kitus. 

- „Keitės vaikai? 

- Tai Nensės Vebster sumanymas. Patinka? 

- Išties... traukiantis dėmesį pavadinimas. 

Keitė labai norėjo, kad Dynas nuoširdžiai pritartų jos keti- 
nimams, bet jam tai atrodė absurdiška. 

- Keite, ar tu tikrai nori šitaip... degraduoti? Nori atsisakyti 
karjeros ir persikelti į Teksasą? 

- Taip, tai bus visai kitoks gyvenimas, - nusijuokė ji. 

- Oarnegalėtum būti tiesiog šio televizijos projekto rėmė- 
ja, na, oficiali globėja, bet asmeniškai nedalyvauti? 

- Nori pasakyti, kad galėčiau būti tik nominali projekto 
vadovė? 

- Na, panašiai. 

- Tai būtų melas. Jeigu pavardė mano, tai ir „kūdikis“ mano. 
Šiam projektui nuo pradžios iki galo vadovausiu pati. - Keitė 
liūdnai jį nužvelgė ir pridūrė: - Be to, mano supratimu, tai 
ne degradavimas. Žinok, tai ne žingsnis atgal, priešingai, — 
net keli žingsniai į priekį. Už tai, ką darau, tikiuosi sulauk- 
ti didžiulio atlygio. - Iš susijaudinimo negalėdama nustygti 
vietoje, Keitė numetė šalin megztą vilnonę antklodę ir pakilo 
iš krėslo. - Kaip tik šito tu ir nesupranti. - Ji atsigręžė į jį ir 
padėjo ranką ant krūtinės. - Ėmiausi šio projekto, nes jeigu 
būčiau atsisakiusi, nebūčiau galėjusi toliau gyventi. 

- Tu teisi, - irgi stodamasis pasakė Dynas, - aš tikrai nesu- 
prantu. Tavo vaikystė buvo sunki. Bet, velniai griebtų, kam ji 
buvo lengva? „Ozis ir Harieta“* - tik pasaka, Keite. O realia- 
me gyvenime visi mes augame nemylimi. 

- Taigi! Ypač jeigu tavo mama ir tėtis nusprendžia verčiau 
mirti nei gyventi su tavimi! 

Dynas norėjo mestelėti griežtą repliką, bet susivaldė. Su- 
glumęs pažvelgė į Keitę. 


* Per ABC televizijos kanalą rodytas amerikiečių serialas, kuriame vaiz- 
duojamas tikrasis Nelsonų šeimos gyvenimas. (Čia ir toliau paaiškinimai 
vertėjos.) 


Šarada * 77 


- Savižudybė? Tu man sakei, kad tėvai žuvo per nelaimin- 
gą atsitikimą. 

- Na, iš tikrųjų buvo kitaip. - Ji jau gailėjosi atskleidusi 
tėvų mirties paslaptį, nes Dynas žiūrėjo į ją žavėdamasis ir 
kartu pasibaisėjęs, visai taip pat, kaip į prakaulią, raudon- 
plaukę nepaklusnią mažąją Ketriną Delani žiūrėdavo socia- 
liniai darbuotojai. 

- Kaip tik tuomet išmokau, užuot verkusi, krėsti juokus. 
Turėjau tapti arba sąmojinga, žodžio kišenėje neieškančia 
moterimi, arba visiška psiche. Negailėk manęs, Dynai. Tai 
buvo baisi patirtis, bet ji mane užgrūdino ir suteikė jėgų iš- 
tverti širdies operaciją. Tikiuosi, suprasi, kodėl turiu imtis 
šito projekto. Aš savo kailiu esu patyrusi, ką reiškia išsiskir- 
ti iš kitų vaikų. Jeigu tavo tėvai mirę, jeigu tu neįgali arba 
neturtinga, iš karto susiduri su diskriminacija. Vaikas tampa 
atstumtuoju. Juk tu irgi žinai, kad jei esi ne toks kaip visi, 
iškrenti iš žaidimo. Ir viskas. Šimtai tūkstančių vaikų ken- 
čia, Dynai. Jie susiduria su problemomis, kurių mes net ne- 
įsivaizduojame. Išgyventi net vieną dieną tiems vaikams yra 
nemenkas iššūkis. Jie negali žaisti, mokytis ar bendrauti su 
kitais vaikais, nes jų pečius slegia pernelyg sunki patyčių, naš- 
laitystės, ligos našta arba ir viena, ir kita, ir trečia. Yra šeimų, 
galinčių ir norinčių padėti tiems vaikams, bet jos nežino, nuo 
ko pradėti ir kur kreiptis. Noriu, kad tie žmonės ir našlaičiai 
vieni kitus surastų. Tai tikras iššūkis, bet aš jį drąsiai priimu. 
Šis projektas - mano gyvenimo tikslas. Tikiu, dėl to man ir 
buvo duotas naujas gyvenimas. 

Dynas tik sunkiai atsiduso ir tarė: 

- Nereikia man tų filosofinių išvedžiojimų, Keite. Tau buvo 
duotas antrasis gyvenimas, nes tai padaryti leido medicinos 
pažanga. 

- Tu tai aiškini vienaip, o aš - kitaip, - nenusileido ji. — 
Žinau tik, kad už savo sėkmę turiu kažkaip atsilyginti. Būti 

televizijos žvaigžde, uždirbti krūvas pinigų, nuolat sukinėtis 
tarp gražių žmonių - tai ne svarbiausia gyvenime. Bent jau 
mano gyvenime. Aš noriu šio to daugiau. Ir sakydama „dau- 
giau“ neturiu omenyje nei pinigų, nei šlovės. Noriu ko nors 
tikra. - Ji suėmė Dyno plaštakas ir suspaudė. - Tu man ne- 
paprastai brangus žmogus. Pačiu sunkiausiu gyvenimo lai- 
kotarpiu buvai man ištikimas draugas. Myliu tave ir tavimi 
žaviuosi. Žinau, kad beprotiškai tavęs pasiilgsiu. Bet negali ir 
toliau būti mano apsauginis tinklas. 

- Mieliau būčiau tavo vyras. 

- Dabar mano gyvenime nėra vietos nei romantikai, nei 
vedyboms. Darbui prireiks viso mano dėmesio. Palaimink 
mane ir palinkėk sėkmės. 

Kelias ilgas kaip amžinybė akimirkas jis žiūrėjo į maldau- 
jančias Keitės akis. Paskui gailiai šyptelėjo ir pasakė: 

- Neabejoju, kad tau vadovaujant „Keitės vaikai“ labai 
greitai sulauks didelio pasisekimo. Tu talentinga, ambicinga 
ir žinai, kaip pasiekti ko nori. 

- Ačiū už pasitikėjimą. 

- Ir vis dėlto, - niūriai pridūrė jis, - nesu iš tų, kurie lengvai 
susitaiko su pralaimėjimu. Manau, Bilas Vebsteris tave užke- 
rėjo kalbomis apie tą visuomenei didžiai reikšmingą televizi- 
jos projektą. Kad ir kaip gaila mirusios dukters, man rodos, 
jis pasinaudojo tavo užuojauta ir prisiviliojo į savo televizijos 
kanalą. Tau atėjus dirbti, šio televizijos kanalo reitingai iš 
karto šaus aukštyn, ir Bilas tai puikiai žino. Abejoju, ar kurti 
tą laidą jis imasi vien altruistiniais sumetimais. Spėju, netru- 
kus įsitikinsi, kad ir Bilas kartais klysta, be to, tai tik žmogus, 
savanaudis kaip mes visi. 

- Bilas davė man galimybę, - atrėmė Keitė. - Bet ne dėljo 
apsisprendžiau. Jo motyvai neturi nieko bendra su manai- 
siais. Troškau pakeisti gyvenimą. Jei nebūtų „Keitės vaikų“, 
būčiau radusi ką nors kita. 

Šį kartą Dynas nusprendė nutylėti. Užuot komentavęs 
Keitės žodžius tarė: 

- Gal greitai pasiilgsi manęs, ankstesnio gyvenimo ir 
grįši. - Jis švelniai paglostė Keitei skruostą. - O aš tavęs 
lauksiu. 

- Tik nepuoselėk didelių... 

- Vieną gražią dieną tu grįši. O kol kas išpildysiu tavo 
norą - palinkėsiu sėkmės. 


Dvyliktas skyrius 


1994 metų sausis 


Laikrodis ant rašomojo stalo buvo senamadiškas, apskritu 
baltu ciferblatu su dideliais juodais arabiškais skaitmenimis. 
Sekundžių rodyklė raudona, ritmiškai šokčiojanti su klakte- 
lėjimu, ir tas jos klaksėjimas labai priminė širdies plakimą. 

Iškarpų albumo viršelis buvo dirbtinės odos, bet puikios 
kokybės ir tokios faktūros lyg tikros. Gera buvo jausti del- 
nuose šį sunkų, standų albumą, glostyti lyg kokį kambarinį 
gyvūnėlį. 

Tam tikra prasme jis ir buvo namų augintinis. Draugas, 
kuriam gali patikėti saugoti paslaptis. Kurį gali pamyluoti, 
pažaisti ištaikęs laisvą minutę arba kai prireikia paguodos ir 
draugijos. 

Albumo lapuose buvo įklijuotos laikraščių iškarpos. Jose 
pasakojama apie jaunojo Džerio Vardo gyvenimą, didvyrišką 
kovą su įgimta širdies yda, apie širdies persodinimą ir rea- 
bilitaciją, pagaliau apie ankstyvą vaikino mirtį - nelaimingą 
atsitikimą, per kurį nuskendo. Vaikinukas per savo gyvenimą 
tiek daug ištvėrė, ir staiga - šitokia tragedija... 

Paskui atėjo močiutės iš Floridos eilė. Šeima ir draugai šią 
moterį tiesiog dievino, ir netikėta mirtis juos tiesiog pribloš- 
kė. Per visą gyvenimą ši moteris, rodos, neturėjo nė vieno 
priešo. Visi ją mylėjo. Persodintos širdies būklę stebėjęs kar- 
diologas sakė, kad prognozės buvo geros. Močiutė tikriausiai 

būtų gyvenusi dar daugybę metų, jei ne ta stiklo šukė, pervė- 
rusi plautį, kai ji laistydama inkstpapartį paslydo ir krisdama 
trenkėsi tiesiai į stiklines terasos duris. Ir - tik pamanyki- 
te! - ši siaubinga nelaimė nutiko ne kurią kitą dieną, o per 
antrąsias širdies persodinimo metines. 

Paskui buvo atverstas kitas iškarpų albumo lapas. Prisi- 
minimų takas nuvedė į 1993 metų spalio dešimtąją. Trimis 
mėnesiais anksčiau. Kita valstija. Kitas miestas. Dar vienas 
žmogus, kuriam buvo persodinta širdis. Dar viena šiurpi ne- 
laimė. 

Po galais, koks bjaurus tas nutikimas su grandininiu pjū- 
klu. Prasta mintis. Bet jis daugiausia laiko praleisdavo gryna- 
me ore, taigi... 

Misija turėjo vieną didelį trūkumą: negalėjai tikrai žinoti, 
ar ji jau baigta. Galbūt tikslas buvo pasiektas žuvus Džeriui 
Vardui, o gal kuriam nors iš anų dviejų. Bet jos negalėjai lai- 
kyti baigta tol, kol nepašalinti visi, kuriems persodinta šir- 
dis. Tik tada neliks abejonių, kad mylimo žmogaus širdis ir 
siela vėl susijungs. 

Iškarpų albumas buvo pagarbiai užverstas. Pirštai švelniai 
slystelėjo viršeliu, o paskui albumas buvo padėtas į rašomo- 
jo stalo stalčių ir užrakintas — toliau nuo smalsių žvilgsnių. 
Nors... nebuvo nė vieno smalsuolio. Niekas niekada nebūda- 
vo čia kviečiamas. 

Prieš užrakinant stalčių iš jo buvo išimtas storas, išsipū- 
tęs vyniojamojo popieriaus vokas. Caktelėjo metalinė voko 
sąsaga, ir ant rašomojo stalo pasklido jo turinys. Kiekvienas 
straipsnis, nuotrauka ar laikraščio iškarpa buvo kruopščiai 
suregistruota, kad būtų lengviau dirbti. Kiekvienas faktas iš 
šio informacijos lobyno gerai įsimintas ir išanalizuotas. 

Buvo žinomas jos svoris, ūgis, drabužių dydis, pomėgiai, 
religinės pažiūros, mėgstamiausi kvepalai, silpnybės, Kali- 
fornijos valstijoje išduoto vairuotojo pažymėjimo numeris, 
socialinio draudimo numeris, politinės simpatijos, žiedo dy- 


82 + Sandra Bioun 


dis ir valymo paslaugų įmonės, kurios darbuotojai tvarko jos 
namus Malibu, telefonas. 

Šiai informacijai surinkti prireikė ne vieno mėnesio, ir vis 
dėlto... stebėtina, kiek daug galima sužinoti apie žmogų, kai 
tam skiri visą savo laiką. Aišku, ji įžymybė, daug ką buvo ga- 
lima rasti žiniasklaidoje, nors kartais tos informacijos pati- 
kimumas atrodydavo abejotinas. Ne visa, ką rašo bulvariniai 
laikraščiai, yra tiesa, todėl tuos „faktus“ reikėjo patikrinti. 

Įdomu, kad pastaruoju metu ji daug ką permąstė. Atsisakė 
pasakiško gyvenimo Holivude - atrodo, iškeitė jį į labdaringą 
veiklą Teksase, San Antonijuje. 

Ką gi, įdomu susipažinti su Keite Delani. 

O nužudyti ją - tikrų tikriausias iššūkis. 


Tryliktas shyrius 


1994 metų gegužė 


- iausi, gal jums pasirodys, kad kuoktelėjau... na, sė- 
dėjau ana toje kabinoje, žiūrėjau ir vis galvojau, kur esu jus 
matęs. Ir staiga tarsi tona plytų ant galvos užvirto. Ar jūs kar- 
tais ne Aleksas Pirsonas? 

- Ne. 

- Tikrai ne? 

- Ne. 

- Velnias. Būčiau galėjęs prisiekti, kad jūs — tai jis. Labai 
panašus. Na, rašytojas. Jis parašė kriminalinį romaną, kurį 
dabar visi skaito. Jūs labai panašus į tą rašytoją - kaip iš 
akies trauktas. 

Šis pokalbis truko gana ilgai. Pagaliau Aleksas atkišo ranką. 

- Aleksas Pirsas. 

- Kad mane kur! Taip ir žinojau, kad taijūs! Pažinau iš nuo- 
traukos ant knygos viršelio. Aš Lesteris Dobsas. - Draugiškas 
nepažįstamasis energingai pakratė Aleksui ranką. - Malonu 
susipažinti, Aleksai. Ar nieko, kad vadinu jus Aleksu? 

- Nieko. 

Nelaukdamas kvietimo Dobsas įslydo į kabiną priešais 
Aleksą. „Denio kavinėje“ kaip tik buvo pusryčių metas, pilna 
žmonių, užsukusių prieš darbą arba pakeliui namo po nakti- 
nės pamainos. 

Dobsas mostelėjo kaip vijurkas besisukančiai padavėjai, 
kad atneštų dar puodelį kavos. 

- Nesuprantu, ko ji apsimeta supykusi, - padavėjai įpylus 
kavos burbtelėjo Dobsas. - Juk perėjęs čia atlaisvinau kabiną. 

Aleksas sulankstė rytinį laikraštį ir pasidėjo ant suolo. Ne- 
atrodė, kad ketintų skaityti. 

Dobsas tarė: 

- Skaičiau, kad esate teksasietis. Nežinojau, kad tebegyve- 
nate čia, Hjustone. 

- Aš ir negyvenu, bent jau nuolat. Keliauju iš vienos vietos 
į kitą. 

- Numanau, kad dirbdamas tokį darbą esate laisvas ir gali- 
te traukti kur panorėjęs. 

- Kompiuterį galiu įsijungti bet kurioje vietovėje, kur tik 
yra pašto skyrius ir telefono linija. 

- Man patinka kelionės, tik... kas iš to, - liūdnai atsiliepė 
Dobsas. - Dirbu naftos perdirbimo gamykloje. Jau dvide- 
šimt dveji metai. Gamykla niekur nekeliauja, tai ir aš tupiu 
vienoje vietoje. Turi darbo - turi ir duonos ant stalo, bet 
šiaip darbelis ne iš gerųjų. O jau viršininkas koks šunsnukis! 
Griežtas kaip velnias, tik ir stovi įdėbęs akis į laikrodį, - juk 
suprantate, ar ne? 

- Taip, aiškus tipas, - užjaučiamai tarė Aleksas. 

- Anksčiau buvote faras, ar ne? 

- Buvau. 

- O paskui iškeitėt revolverį į kietąjį diską? 

Aleksas nustebęs pakėlė akis į vyruką. 

- Gudriai sumesta, ką? Bet ne pats sugalvojau. Prieš kelis 
mėnesius skaičiau apie jus straipsnį sekmadienio priede. Tai 
tie žodžiai įstrigo. Ar čia nerūkoma? Šūdas. Na, mes su žmo- 
na tikri jūsų gerbėjai. 

- Malonu girdėti. 

- Aš ne ištų, kurie daug skaito, pats suprantat. O ji amžinai 
įkišusi nosį į knygą. Perka nenaujų knygų parduotuvėje, par- 
sitempia tuziną ar dar daugiau iš karto. O man - man patinka 
tik tokios, kokias rašote jūs. Kuo daugiau kraujo, tuo geriau. 

Aleksas supratingai linktelėjo ir siurbtelėjo kavos. 

Dobsas pasilenkė į priekį ir tyliai, taip, lyg tai būtų grynai 
vyriškas pokalbis, pasakė: 

- Ir kuo nešvankesnė... jei suprantat, apie ką aš... Jėzau, 
kokių dalykų prigalvojote anoje savo knygoje. Man pasisto- 
davo kas dvidešimt puslapių. Žmona jums už tai irgi dėko- 
ja, - pridūrė ir linksmai pamerkė akį. 

Aleksas kaip įmanydamas stengėsi išlaikyti rimtą veido iš- 
raišką. 

- Džiaugiuosi, kad mano pasakojama istorija jus taip 
įtraukė. 

- Ar jūs... na, ar tikrai pažįstate tokių kekšių kaip ta, apie 
kurią rašote knygoje? Ar kada leidotės, kad jums iškrėstų tokį 
iškrypėlišką pokštą su plunksna? 

Visi pasaulio lesteriai dobsai troško tikėti, kad jis rašo iš 
savo patirties. 

- Juk aš rašau pramanytas istorijas, suprantate? 

- Žinau, bet vis tiek turite bent kiek išmanyti dalykus, apie 
kuriuos rašote, teisingai? 

Aleksas nenorėjo nei pabrėžti gyvenąs vienišiaus gyveni- 
mą, nei nuvilti gerbėjo, todėl nieko neatsakė, leido Dobsui 
nuspręsti pačiam. Padaręs išvadą pagal savo išmanymą šis 
sukikeno ir atsikrenkštė kaip senas rūkalius. 

- Sekasi kai kuriems kalės vaikams. Man jokia moteris nie- 
ko panašaus nepadarys, po velnių, tai aišku kaip dukart du. 
Matyt, taip jau lemta... - filosofiškai pridūrė jis. - Tikriausiai 
mirčiau nuo širdies smūgio, išskėtęs rankas ir kojas, nuogas 
lyg ką tik gimęs, bybis styrotų kaip vėliavos stiebas... 

- Gal dar kavos, pone Pirsai? - pasiteiravo padavėja, neši- 
na stikliniu kavinuku. 

- Ak, ne, ačiū. Jau galite atnešti sąskaitą. Beje, pridėkite ir 
pono Dobso. 

- O, kaip malonu. Ačiū. 

- Nėra už ką. 

- Kai papasakosiu, kad susipažinau su jumis, žmona kel- 
nes prileis. Kada išeis kita jūsų knyga? 

— Maždaug po mėnesio. 

- Puiku! Ar tokia pat gera kaip pirmoji? 

- Manau, geresnė, nors rašytojas retai geba objektyviai 
įvertinti savo darbą. 

— Na, kad ir kaip greitai rašytumėt, aš sugraušiu visas. 

- Ačiū. - Aleksas pasiėmė sąskaitą ir savo laikraštį. - At- 
leiskite, jau turiu bėgti. Malonu buvo su jumis susipažinti. 

Susimokėjęs prie kasos Aleksas išėjo iš sausakimšos kavi- 
nės, nors mielai būtų pasėdėjęs ilgiau ir išgėręs dar puodelį 
kavos. Kai prisėdo Dobsas, jis, tiesą sakant, dirbo. Susikau- 
pęs mėgino pajusti kavinės nuotaiką, atidžiai stebėjo žmo- 
nes, stengėsi nepraleisti pro akis nepakartojamų jų manierų 
ir išskirtinių veido bruožų, įsiminti juos, kad vėliau galėtų 
panaudoti apibūdindamas savo knygos veikėjus. Aleksas nie- 
kam neįkyrėjo, apskritai nenorėjo atkreipti į save dėmesio. 
Jis nustebo, kad Dobsas apskritai jį pastebėjo. 

Aleksas vis dar gerokai nustebdavo atpažintas skaitytojų. 
Bet tai nutikdavo ne itin dažnai. Pirmas jo romanas, prieš 
metus išleistas kietais viršeliais, sulaukė tik vidutiniškos ko- 
mercinės sėkmės. 

Bet kai išėjo minkštais viršeliais, iš lūpų į lūpas perduo- 
dami susižavėjimo pilni atsiliepimai ir papildoma leidėjo re- 
klama pagaliau pralaužė ledus. Dabar Alekso romanas buvo 
keliuose geriausiai perkamų knygų sąrašuose, be to, jį skaitė 
ir Holivudo rykliai, svarstantys, ar nevertėtų pastatyti filmo. 
Skaitančioji visuomenė nekantriai laukė antro romano, kuris 
turėjo išeiti jau ateinantį mėnesį. 

Už trečią Alekso romaną agentas pareikalavo didžiulio 
avanso, ir leidėjas be kalbų sumokėjo. Žinia apie naują ro- 
maną pradžiugino Alekso redaktorių, o leidykloje sukėlė ne- 


menką sujudimą. Buvo sukurtas iš koto verčiantis viršelis ir 


šaiada + 87 


nuspręsta prieš išleidžiant knygą surengti plačią reklamos 
kampaniją. 

Nors knygų leidybos pasaulyje Aleksas Pirsas sulaukė sė- 
kmės, jo pavardė dar toli gražu nebuvo visiems žinoma. Apie 
jį nieko nežinojo neskaitančioji visuomenės dalis ir skaityto- 
jai, kuriems tokio žanro knygos nepatinka. 

Kriminaliniuose romanuose Aleksas rašė apie vyrus ir 
moteris, netikėtai atsidūrusius pavojingoje situacijoje, kar- 
tais netgi patiriančius smurtą. Jo veikėjai buvo narkotikų 
magnatai, lindynių ereliai, sąvadautojai, kekšės, nusikaltėlių 
gaujų nariai, žudikai, lupikautojai, padegėjai, prievartauto- 
jai, vagys, plėšikai, informatoriai, žodžiu - visuomenės pa- 
dugnės. O herojai - juos tvarkantys policininkai, kartais pai- 
santys įstatymo, o kartais ne. Alekso knygose teisėtumo ir 
neteisėtumo, gėrio ir blogio riba buvo visai neryški, galima 
sakyti - nematoma. 

Jo romanai buvo gerai suręsti ir turėjo tvirtą šerdį. Jis rašė 
kaip tikras skeptikas, žmogus, turintis geležinius nervus ir 
skrandį, visai nekreipdamas dėmesio į skaitytojų jausmus ir 
stengdamasis, kad pasakojimas ir dialogai būtų kuo tikroviš- 
kesni. 

Nors kalboje nėra žodžių, galinčių perteikti visą žmogžu- 
dystės šiurpumą, jis popieriaus lape stengėsi atkurti vaizdus, 
garsus ir kvapus žiaurumų, kuriuos vienas žmogus verčia 
patirti kitą žmogų, ir atskleisti nusikaltėlio, žmogžudžio psi- 
chologiją. 

Kadangi puikiai pažino gatvės gyvenimą, įterpdavo ir sek- 
so scenų, tokių vaizdingų ir detalių kaip lavono skrodimas. 
Jo knygos skaitytoją sukrėsdavo. Jos tikrai nebuvo skirtos 
jautruoliams, švaruoliams ar pernelyg droviems žmonėms. 

Vis dėlto, nepaisydamas visos Alekso knygų bjaurasties ir 
šiurkštumo, vienas literatūros kritikas pareiškė, esą šio au- 
toriaus kūryboje matyti... „širdis“. „[Pirsui] būdingas šiurpą 

keliantis gebėjimas perprasti pačią žmogiškosios patirties 
esmę. Jis pjauna iki pat kaulo, kad atvertų žmogaus sielą.“ 

Aleksas į šias pagyras žiūrėjo atsargiai. Jis baiminosi, kad 
pirmųjų trijų romanų sėkmė tėra atsitiktinė. Vis suabejo- 
davo, ar tikrai turi rašytojo talentą. Rašė ne taip gerai kaip 
norėjo ir pagaliau padarė niūrią išvadą, kad rašymas ir sė- 
kmė - kad ir kaip gerai rašytojas vertintų savo kūrybą - yra 
nesuderinami dalykai. 

Nors Aleksas nepasitikėjo savimi, ištikimų skaitytojų gre- 
tos vis gausėjo. Leidėjo nuomone, jis buvo kylanti žvaigždė, 
bet nesileido, kad pagyros apsuktų galvą. Šlove jis nepasitikė- 
jo. Aleksas jau turėjo panašios patirties, kartą buvo atsidūręs 
žiniasklaidos dėmesio centre, ir tai buvo pats neramiausias 
jo gyvenimo laikotarpis. Kad ir kaip troško literatūrinės sė- 
kmės, vis dėlto buvo patenkintas galįs išlaikyti anonimišku- 
mą. Ir taip jau buvo didesnė įžymybė, nei pats norėjo. 

Jis sėdo į sportinį automobilį ir po kelių minučių jau lėkė 
greitkeliu - vienas drąsiausių ir labiausiai įgudusių vairuoto- 
jų. Skriejo nuleidęs langų stiklus, klausydamasis mašinų gau- 
desio; jam patiko jausti, kaip vėjas taršo plaukus, jis mėgo 
net visur prasismelkiantį išmetamųjų dujų kvapą. 

Šiais paprastais pojūčiais Aleksas tiesiog mėgavosi. Stebė- 
josi, kaip aplinkinis pasaulis stimuliuoja jusles, ypač dabar, 
kai jų neslopina alkoholis. 

Įpročio gerti jis atsikratė klinikoje, kurioje gydomi alkoholi- 
kai. Po kelių savaičių tikrų tikriausio pragaro išėjo išjos išbalęs, 
liesas kaip giltinė ir tirtantis visu kūnu, užtat visiškai blaivus. 
Ir jau daugiau nei dveji metai - nė lašo alkoholio burnoje. 

Kad ir kokį psichologinį spaudimą tektų ištverti ateityje, 
Aleksas buvo tvirtai pasiryžęs antrąkart nepakliūti į tą už- 
burtą ratą. Mat užsipylus akis kartais aptemdavo sąmonė, ir 
tie priepuoliai mirtinai jį išgąsdino. 

Jis parėjo į savo butą, bet nepasijuto kaip namie. Spar- 
tietiškai apstatytuose kambariuose stovėjo daugybė dėžių. 

Renkant medžiagą naujam romanui jam teko dažnai keliauti, 
nuolat apsistoti viešbučiuose. Galvoti, kad laikas turėti na- 
mus, nebuvo prasmės. Tiesą sakant, jis jau vėl ruošėsi kraus- 
tytis kitur. 

Laviruodamas tarp dėžių jis nuėjo į miegamąjį, kuris kar- 
tu buvo ir darbo kambarys. Šis kambarys vienintelis atrodė 
gyvenamas: kampe stovėjo neklota lova, o didžiąją dalį ploto 
užėmė rašomasis stalas ir mažesnis darbo stalelis. 

Ir visa buvo nuklota popieriais. Ant visų baldų, kur tik buvo 
vietos, pūpsojo šūsnys spausdintų lapų, daug buvo prisegiota 
ir prie sienų. Ši chaotiška atsitiktinė biblioteka niūriai bylojo, 
kad galutinis terminas nenumaldomai artėja. Jis žvilgtelėjo į 
sieninį kalendorių. Laikas bėga greitai. Pernelyg greitai. 

Ojis dar turi siaubingai daug darbo. 


Koturiotiktas skyrius 


- Hiei laiko truks, kol pristatysime tą vaiką laidoje ir sura- 
sime jam namus? 

Keitė suirzusi vartė segtuvo lapus. Vos ketverių metų De- 
nis jau buvo patyręs daugiau žiaurių smūgių, negu dauguma 
žmonių patiria per visą gyvenimą. 

Ji permetė akimis ataskaitas, garsiai perfrazuodama kai 
kuriuos sakinius. 

- „Denio motinos sugyventinis nuolat berniuką muša, to- 
dėl iš motinos jis buvo atimtas ir įkurdintas šeimynoje, jau 
turinčioje kelis kitus vaikus.“ 

Keitė pakėlė akis nuo popierių; kitos jos pastabos buvo 
skirtos Šerei Parks, Teksaso socialinės rūpybos departamen- 
te dirbančiai vaikų teisių apsaugos specialistei. 

- Ačiū Dievui, kad jis daugiau nebus bokso kriaušė moti- 
nos sugyventiniui, bet Deniui labai reikia asmeniško dėme- 
sio. Reikia, kad jį kas nors įsivaikintų, Šere. 

- Motina mielai jį atiduos. 

- Tai kokios problemos? Sukurkime apie jį trumpą filmuką, 
gal viena ar kita šeima susidomės galimybe Denį įsivaikinti. 

- Problema yra teisėjas, Keite. Jei nori, galiu dar kartą pa- 
sikalbėti su juo apie Denį, bet negaliu pažadėti, kad jis ap- 
sigalvos. Už Denį atsakinga socialinės rūpybos darbuotoja 
atkakliai įrodinėja, kad berniukui geriausia likti šeimynoje. 
Atrodo, kol kas teisėjas pritaria jos nuomonei. 

Nuo pat televizijos projekto „Keitės vaikai“ pradžios Šerė 
Parks, vidutinio amžiaus moteris, tikra motina, buvo Keitės 
tarpininkė, palaikanti ryšius su valstybinėmis institucijomis. 
Ji stengėsi visokį smurtą patyrusius ar negalią turinčius vai- 
kus ištraukti iš valstybinių globos įstaigų, surasti jiems įtė- 
vius ir įkurdinti tikruose namuose. 

Tai nebuvo lengva užduotis. Reikėjo įveikti daugybę biu- 
rokratinių kliūčių. Šerė dažnai susikirsdavo su socialiniais 
darbuotojais ir teisėjais, kurie kaip visi žmonės turėjo savo 
nuomonę ir išankstines nuostatas, lemiančias sprendimus. 
Kartais atsitikdavo, kad tapęs auka savo namuose netrukus 
vaikas tapdavo dar ir inertiškos sistemos auka. 

Keitė tarė: 

- Neabejoju, socialinė darbuotoja turi širdį, bet esu tikra, 
kad Deniui būtina apsigyventi tikruose namuose. Berniukas 
nesijaučia saugus, todėl jam reikia tėvų, kuriais galėtų pasiti- 
kėti ir į kuriuos prireikus kreiptųsi pagalbos. 

- Socialinė darbuotoja tvirtina, kad prieš atiduodant įvai- 
kinti Deniui dar reikalinga psichologinė reabilitacija, - pa- 
prieštaravo Šerė Parks, prisiėmusi priešingos pusės užtarė- 
jos vaidmenį. - Nuo tos dienos, kai iš ligoninės grįžo namo, 
vaiku niekas nesirūpino. Pirmiausia jam reikia išmokti 
gyventi šeimoje. Jos nuomone, sumanymas jį įvaikinti jau 
dabar yra pernelyg ankstyvas ir pasmerktas žlugti. Mes per 
greitai stumiame šitą vaiką per visas tokiais atvejais įprastas 
procedūras. 

Keitė suraukė kaštoninius antakius. 

- Vadinasi, kol kas mes šiam vaikui sakome: „Niekas tavęs 
nenori. Globėjai sutinka tave laikinai priglausti, bet privalėsi 
įrodyti, kad esi vertas būti įvaikintas.“ Ar jie nesupranta, kad 
visą atsakomybės naštą perkelia ant Denio pečių? O kadangi 
jis negali tos naštos nusimesti, jausmas, kad yra atstumtas ir 
niekam tikęs, tik dar labiau sustiprėja. Tai užburtas ratas, iš 


kurio jis niekaip neištrūksta. 

- Jei atvirai, Keite, - atrėmė Šerė, - tas berniukas tampo 
nervus kaip reikiant. Jis kandžiojasi, matyt, net nesupranta, 
ar tai gerai ar blogai. Jį ištinka įniršio priepuoliai. Jis naikina 
viską, prie ko tik prisiliečia. 

Keitė atmetė užkritusius plaukus ir iškėlė rankas pripažin- 
dama, kad pasiduoda. 

- Žinau, žinau. Skaičiau ataskaitą. Bet blogas elgesys - tai 
simptomas. Šitaip Denis stengiasi atkreipti į save dėmesį. 
Pamenu, kokias išdaigas kadaise krėčiau norėdama pati save 
įtikinti, kad niekas manęs nemyli ir nenori įsivaikinti. Bet 
dariau tai po kelių viltingų mėginimų, kurie galų gale baigėsi 
nesėkme. Puikiai žinau, iš kokios jis aplinkos. Su šiuo berniu- 
ku nebus įmanoma gyventi tol, kol kas nors nepasisodins jo 
ir nepasakys: „Pyk kiek tik nori, Deni, svaidyk žaibus. Aš tave 
vis tiek mylėsiu. Joks tavo poelgis neužgesins mano meilės 
tau. Niekas jos neužgesins! Neketinu tavęs nei mušti, nei pa- 
likti vieno, nei kam nors atiduoti. Tu mano. O aš - tavo“ Ir 
tada tas kas nors turi jį apkabinti ir stipriai spausti glėbyje 
tol, kol žodžiai per kietą luobą skriaudų, sutrikdžiusių socia- 
linę ir emocinę vaiko raidą, pagaliau prasiskverbs iki mažos 
širdelės ir galvelės. 

Džefas Doilas ėmė ploti. 

- Kokia jausminga kalba, Keite. Reikėtų panaudoti televi- 
zijos anonse. 

Keitė nusišypsojo savo jaunam bendradarbiui. Per trumpą 
laiką gabusis Džefas tapo jos padėjėju. Jam nebuvo per sun- 
kus joks darbas, paprašytas neatsisakydavo imtis ir papras- 
tesnių, „juodesnių“ darbų. Prie laidos „Keitės vaikai“ sėkmės 
Džefas buvo prisidėjęs taip daug, kad pastaruoju metu Keitė 
kviesdavo jį dalyvauti ir susitikimuose su Šere. Jam būdavo 
svarbi ne tik kiekvieno laidos epizodo kokybė, bet ir filmuo- 
jamų vaikų gerovė. 

- Ačiū, Džefai, - padėkojo ji. - Bet tai ne reklama. Galė- 
čiau pasirašyti po kiekvienu ištartu žodžiu. - Ir atsigręžusi į 

Šerę paklausė: - Ar tau nebus nemalonu vėl kreiptis į teisėją 
dėl Denio? 

- Ne, tik nesu tikra, ar tai bent kiek padės, - atsakė Šerė 
ir pridūrė: - Bet aš vis tiek pabandysiu. - Ji paėmė segtuvą 
ir įkišo į išsipūtusį savo portfelį. - Pranešiu, kada numatytas 
teismo posėdis. 

Keitė linktelėjo. 

- Jei nepavyks su manimi susisiekti, palik žinutę Džefui 
arba Melijai. 

- Man, - įsiterpė Džefas, - kitaip Keitė gali išvis jos negauti. 

Šerė susidomėjusi nužvelgė abu, bet Keitė apsimetė to 
žvilgsnio nepastebėjusi. Džefas prasižiojo ne laiku ir ne vie- 
toje. Išbars jį vėliau, kai liks vienu du. Komandos narių nesu- 
tarimai neturi būti viešinami ir aptarinėjami su pašaliniais 
žmonėmis. 

Socialinė darbuotoja susirinko daiktus. 

- Ką gi, šiandien, manau, jau baigėme. Aš paskambinsiu. - 
Išeidama iš Keitės kabineto ji stabtelėjo prie durų ir pridū- 
rė: - Beje, vakarykštė laida buvo puiki. 

- Ačiū. Perduosiu tavo komplimentą visai laidos koman- 
dai. Selę filmavusiam operatoriui tikrai nusisekė keli kadrai. 

Penkiametė, nuolat patirianti seksualinę prievartą, mikčio- 
jo. Tik mylinčių įtėvių rūpestis ir dėmesys galėjo padėti mer- 
gaitei atsikratyti šios negalios ir įgyti bendravimo įgūdžių. 

- Žinoma, viskas buvo matyti iš jos akių. Mums tereikėjo 
parodyti tą vaiką stambiu planu. Mergaitės žvilgsnyje atsi- 
spindėjo visa gyvenimo istorija, o laidos scenarijus, galima 
sakyti, buvo visai nereikalingas. Ji turi tiek vidinės jėgos ir 
nepakartojamą gebėjimą mylėti, - liūdnai pasakė Keitė. - 
Turbūt šįryt jūsų tarnybos telefonas net įkaitęs nuo skam- 
bučių. 

- Tikiuosi, - linktelėjo Šerė. - Tiesa, norėjau dar kartą pa- 
klausti, ar tikrai gali šįryt mane pavaduoti? 

- Juk pati pasisiūliau. 

Suderinusi susitikimo laiką su pora, kuri kreipėsi į depar- 
tamentą dėl įsivaikinimo, Šerė apsižiūrėjo darbo kalendoriu- 
je pasižymėjusi du susitikimus tuo pat metu. Keitė Šerę įkal- 
bėjo vieną iš tų pokalbių su būsimais įtėviais patikėti jai. 

- Dar kartą ačiū. Po pietų paskambinsiu paklausti, kaip se- 
kėsi. 

Šerei atsisveikinus ir išėjus Džefas įpylė dar po puodelį 
kavos. 

- Kokie darbai šiandien mūsų laukia? 

- Pažiūrėk, ar jau atėjo Melija. O ateityje, Džefai, nuomonę 
apie ją ar apie kurį kitą darbuotoją pasilaikyk sau. Gerai? 

- Atsiprašau, - atgailaujančio žmogaus balsu tarė jis. - Ži- 
nau, nereikėjo šito sakyti girdint panelei Parks, bet... tiesiog 
išsprūdo. Ir vis dėlto tai gryna tiesa. Labai tikėtina, kad Meli- 
jai paliktos žinutės pasimes ir nepasieks jūsų darbo stalo. 

- Tai jau mano problema, o ne tavo. 

- Bet... 

- Tai mano problema. Ir aš spręsiu ją pati. Sutarta? 

- Sutarta. 

Jis išėjo ir po kelių minučių grįžo su Melija King. Šie du 
žmonės buvo vienas kito priešingybė, ir lytis - ne svarbiau- 
sias juodu skiriantis požymis. Džefas buvo šviesiaplaukis, 

Melijos blakstienos buvo tankios, akys pietietiškos, mig- 
dolo formos, vokai įgudusia ranka paryškinti juodais dažais. 
Lūpos putlios, jausmingos. Melija mėgo dažytis ryškia spal- 
va, pabrėžiančia juodbruvą veidą ir tamsius plaukus. 

- Labas rytas, Melija. 

- Labas. 

Šį rytą mergina vilkėjo prigludusią megztą aguonų spal- 
vos suknelę. Melija atsisėdo, užsimetė koją ant kojos. Jos 
kojos buvo ilgos ir dailios. Ji šypsojosi dirbtinoka savimi pa- 
tenkinto, išdidaus žmogaus šypsena, kuri Keitę erzino kaip 
šerpeta. Konfliktiškas Melijos būdas kėlė nepasitenkinimą 

visiems kūrybinės grupės nariams. Deja, antipatija - ne itin 
svari priežastis žmogui atleisti, antraip Keitė jau prieš kelis 
mėnesius būtų išgrūdusi Meliją lauk. 

Be to, Keitė nesijautė galinti savarankiškai spręsti tokius 
reikalus. Prieš jai atvykstant dirbti į San Antonijaus televiziją 
Bilas Vebsteris pats subūrė komandą. Paskui žmonės buvo 
pristatyti Keitei, kad ji patvirtintų kandidatūras. 

Džefas Doilas dalyvavo konkurse tikėdamasis gauti darbą 
žinių skyriuje, bet pasinaudojęs proga perėjo į „Keitės vai- 
kus“, mat suprato, kad šios laidos kūrimas bus didesnis kū- 
rybinis iššūkis. 

Melija King buvo pakviesta iš žinių skyriaus. Ji irgi troško 
naujovių, iššūkių ir didesnio atlyginimo. „Keitės vaikai“ jai 
buvo galimybė įgyvendinti savo norus. 

Keitė suprato, kad nepriimti į darbą Bilo rekomenduojamų 
žmonių nemandagu, nors antipatiją Melijai pajuto iš karto, 
vos joms paspaudus rankas. Negalėdama niekaip kitaip pa- 
aiškinti jaunos merginos priešiškumo, Keitė nusprendė, kad 
Melija tiesiog nervinasi per pirmą susitikimą su viršininke ir 
netrukus jos ras bendrą kalbą. Deja, nors kartu dirbo jau visą 
pusmetį, santykiai taip ir liko įtempti. 

Melija niekuomet nevėluodavo, patikėtus darbus atlikda- 
vo. Padariusi kad ir menką klaidelę visada turėdavo įtikina- 
mą pasiteisinimą. Melijos atsiprašymai būdavo drungnoki, 
jiems trūkdavo nuoširdumo, bet vis dėlto ji atsiprašydavo. 

„Kitaip sakant, - mintyse niūriai tarė sau Keitė, - ji saugo 
savo kailį“ 

- Kokius susitikimus šiandien esu numačiusi? 

Atsainiu judesiu Melija atsivertė stenografės bloknotą. 

- Jūsų laukia pokalbis su ponia ir ponu Voltersais, kurį 
perėmėte iš panelės Parks. 

- Taip. Kada turiu vykti? - pasiteiravo Keitė ir žvilgtelėjo į 
laikrodį ant darbo stalo. 

- Vienuoliktą. Ponų Voltersų bylą ji paliko ant mano stalo. 

- Gerai, išeidama užsuksiu pasiimti. 

- Jie gyvena užmiestyje, prie kelio į Kervilį. Ar žinote 
kur? 

- Ne. 

Suirzusi Melija užvertė akis, tarsi nepažinti Teksaso būtų 
kvailumo viršūnė. 

- Turėsiu nubraižyti jums maršrutą. 

- Taip, tai praverstų, - sausai atšovė Keitė. - Ar numatyta 
dar kas nors? 

- Trečią valandą jūsų dar laukia laidos įrašo montavimas. 

- Na, iki to laiko jau būsiu grįžusi. 

- Be to, šiandien su jumis nori susitikti ponas Vebsteris. 
Sakė, priims jums patogiu laiku. 

- Paskambink ir sužinok, ar jis yra. Norėčiau pasimatyti 
prieš važiuodama kalbėtis su būsimais įtėviais. 

Niekaip neparodžiusi, kad užduotį suprato, Melija atsisto- 
jo ir žengė prie durų. Jos eisena buvo grakšti kaip laukinės 
katės. Aišku, Džefui ji nepadarė jokio įspūdžio. Melijai išei- 
nant jis nepritariamai sučiaupė lūpas. 

Keitė apsimetė to nepastebėjusi. Ji nenorėjo kiršinti pa- 
valdinių, nuteikinėti vieno prieš kitą. Be to, vengė pasirodyti 
šališka. Nusprendusi grįžti prie darbo reikalų paklausė: 

- Arjau sutarėme, kurioje vietoje filmuosime siužetą apie 
Tonį? 

Laidoje rodomus vaikus Keitė vadindavo vardais, nes pui- 
kiai prisiminė, kaip jai nepatikdavo būti „vaiku“ arba „mer- 
gaite“, tarsi tapusi globos namų auklėtine būtų praradusi 
tapatybę. 

- Gal pamėginkime Brekenridžo parke? - pasiūlė Džefas. - 
Galėtumėte pavėžinti Tonį traukinuku. Būtų puikus vizuali- 
nis sprendimas. 

- Mano nuomone, daug svarbiau, kad Toniui pasivažinė- 
jimas patiktų. Ar šešerių metų berniukui gali nepatikti trau- 
kiniai? 

Pro duris kyštelėjo galvą Melija. 

- Ponas Vebsteris savo kabinete. Sakė, galite pas jį užlipti. 

Ir ji vėl dingo iš akių. 

Keitė atsistojo iš už stalo. 

- Kol manęs nebus, nuvažiuok į parką ir viską patikrink, - 
liepė Džefui. - Ir parko prižiūrėtojui pasakyk, kad trečiadie- 
nio rytą filmuosime. Pasirūpink, kad traukinukas veiktų ir 
taip toliau. Dar paskambink Šerei į darbą, kad žinotų, kada 
atvežti Tonį. Dar paklausk žinių skyriaus vyriausiojo redak- 
toriaus, ar filmavimo grupė tuo metu bus laisva. 

Džefas paskubomis rašėsi Keitės nurodymus. 

- Dar kas nors? 

- Taip. Nusišypsok. Gyvenimas per trumpas, kad taip rim- 
tai į jį žiūrėtum. 

Jis liovėsi karštligiškai rašęs, pakėlė galvą ir sumišęs pa- 
žvelgė į Keitę. 

- Patikėk, aš žinau, ką sakau, - pridūrė ji. 


Keitės biurą ir žinių skyriaus patalpas, kuriose nuolat virė gy- 
venimas, jungė neilgas koridorius. Bilas Vebsteris siūlė Kei- 
tei didesnį ir geriau įrengtą biurą administracijos aukšte, bet 
ji atsisakė. „Keitės vaikus“, kaip ir visas vietiniam žiūrovui 
skirtas autorines laidas, globojo ir prižiūrėjo žinių skyrius. 
Todėl Keitei atrodė svarbu, kad bendradarbiai palaikytų ryšį 
su operatoriais, redaktoriais, direktoriais ir techniniais stu- 
dijos darbuotojais, kad rastų su jais bendrą kalbą. 

Tada ji Vebsteriui paaiškino: 

- Nuo jų priklauso, kaip atrodysiu kadre ir kaip eteryje 
skambės mano balsas. Negaliu sau leisti prabangos įsikurti 
kažkur kitur ir atitolti nuo jų. 

Iš pat pradžių žinių skyriaus darbuotojai buvo nusistatę 
prieš Keitę. Bet Keitei Delani nereikėjo kilti karjeros laipte- 
liais į profesines aukštumas. Juk ji buvo aktorė, ne žurna- 
listė. 

Keitė neturėjo žurnalistės patirties ir į žinių skyrių buvo 
priimta be kolektyvo pritarimo. Žinių skyriuje dirbantys 
žmonės, aišku, manė, kad Keitė žiūrės į juos iš aukšto, - irgi 
mat, atvažiavo iš Holivudo Panelė Visažinė, Blizgučių miesto 
žvaigždė. 

Užuot taip elgusis ji nuolat prašydavo jų patarti. Nors dau- 
gybę metų buvo praleidusi priešais filmavimo kamerą, žinių 
formatas jai buvo visiškai naujas dalykas. Vis klausinėdama, 
filmuojant painiodama žodžius, prašydama nufilmuoti iš 
naujo ir laidydama autoironiškus juokelius, ji palengva pelnė 
žurnalistų pripažinimą. 

Generalinio direktoriaus sekretorė maloniai su ja pasisvei- 
kino. 

- Ponas Vebsteris jūsų laukia, panele Delani. Galite tuoj 
pat užeiti. 

- Esu labai patenkintas tavo darbu, - Keitei atsisėdus tarė 
Bilas. 

- Tai sakei jau ne kartą, - nusišypsojo ji anapus juodo po- 
liruoto rašomojo stalo, kurio viršus taip blizgėjo, kad prie jo 
galėjai dažytis veidą. - Jeigu ir toliau taip dosniai žarstysi 
pagyras, imsiu raudonuoti. 

- Tai ne tušti komplimentai, - trumpai nusijuokęs atsakė 
Bilas. - Kanalo reitingai kyla. Laida „Keitės vaikai“ sulaukė 
didžiulio pasisekimo. 

Šypsena jos veide išblėso, akys sužaibavo pranašaudamos 
audrą. 

- Ponas Truitas mano kitaip. - Laikraščio The San Anto- 
nio Light reporteris Ronas Truitas nuo pat pradžių negailėjo 
griežtos kritikos „Keitės vaikams“. - Ypač kandus naujausio 
straipsnio tonas. Palaukit, kaip jis ten pasakė? „Tie siužetai 
skysti, sentimentalūs ir naujienų laidai tinka taip pat kaip 
šokių numeris.“ Tas rašeiva žodžio kišenėje neieško, ar ne? 


Bet Vebsteris į žurnalisto kritiką žiūrėjo visai ramiai. 

- Deja, televizijos pasaulyje San Antonijaus kanalas garsė- 
ja kaip „kraujo klanas“. Kaip ir kitų miestų televizijai, mums 
tenka rodyti nemažai smurto. Visi žinių skyriai vadovaujasi 
principu „Kuo daugiau kraujo, tuo geriau“. Gaila, kad tenka 
dažnai rodyti šokiruojančią realybę. Jei norime išlikti kon- 
kurencingi, turime taikytis prie vyraujančios mados. Man tai 
nepatinka. Bet yra taip, kaip yra. - Jis beviltiškai skėstelėjo 
rankomis. - Palyginti su pagrindiniais reportažais, kuriuose 
dažniausiai pasakojama apie smurtinius nusikaltimus, tavo 
laidos intarpai tarsi gaivaus oro gūsis. Jie žiūrovams prime- 
na, kad pasaulyje yra ir gėrio. Todėl mesk iš galvos pono Trui- 
to kritiką. Manyk, kad jo straipsniai - nemokama reklama. 

Vebsteris dėl tų straipsnių nesuko galvos, bet Keitės nuo- 
monė buvo kitokia. Vis dėlto bloga recenzija ir yra bloga re- 
cenzija. Jeigu Truitas būtų kritikavęs ją pačią, tai dar ne taip 
blogai; į tokius priekaištus ji būtų tiesiog numojusi ranka. 
Bet reporteris nusitaikė į Keitės „kūdikį“, ir ji kaip lokė buvo 
pasiruošusi jį ginti iš visų jėgų. 

- Jeigu būtinai reikia smurto ir kraujo, turime rodyti, kas 
darosi namuose, iš kurių tie vaikai paimti, - neslėpdama ap- 
maudo pasakė ji. 

- Juo labiau turi numoti ranka į tokią kritiką. Susirask tą 
poną Truitą ir sugėdink. 

- Mėginau susisiekti, bet tas bailys neatsako į žinutes. - Ji 
gūžtelėjo pečiais. - Gal šitaip netgi geriau. Nenorėčiau išsi- 
duoti, kad tendencingi straipsniai sudrumstė man ramybę, ir 
leisti jam pajusti pasitenkinimą. 

Vebsteris pasiūlė Keitei ko nors išgerti, bet ji atsisakė: jos 
laukia susitikimas su sutuoktiniais, pareiškusiais norą tapti 
įtėviais. 

- Pokalbiai su kandidatais į tavo pareigas neįeina. 

- Šiaip ne. Bet Šerė apsiriko tardamasi dėl laiko. Nenorė- 
jau, kad tie žmonės nusiviltų, ir pasisiūliau Šerę pavaduoti. 
Be to, atrodo, jie tinkami kandidatai. Atvirai sakant, Bilai, 

mielai pasikalbėčiau su visais, padavusiais paraišką įsivaikin- 
ti. Galėčiau tiems žmonėms išsamiai papasakoti, kas jų lau- 
kia, juk turiu unikalią patirtį. 

- Turi omenyje vaikų namus? 

- Taigi. Būsimi įtėviai privalo išklausyti specialų kursą, ku- 
ris sustiprintų pasitikėjimą savimi, bet net ir po dešimties 
savaičių mokymų tie žmonės nebūna pasiruošę nesklandu- 
mams auginant ypatingų poreikių vaiką. Be to, tai galimybė 
įsitikinti, kad ir ši programa, ir mano darbas teisėtas. 

- Tau ir taip pakanka atsakomybės. 

- Man šis darbas patinka. 

- Tu tikra kontrolės monstrė. Viską nori pati prižiūrėti ir 
reguliuoti. 

- Prisipažįstu, turiu tokią ydą, - nusišypsojo Keitė. 

- Tik nebūk pernelyg griežta sau. 

Keitė pasišiaušė. Vieno dalyko ji negalėjo pakęsti - kai 
žmonės elgiasi su ja atsargiau vien dėl to, kad jai persodinta 
širdis. 

- Nepaikink manes, Bilai. 

- Keite, - priekaištingai atsakė jis, - visus savo pardavėjus 
ir vidurinės grandies vadybininkus, visus, dirbančius vadovo 
darbą, kaip ir tave, aš įspėju, kad dėl darbo neaukotų sveika- 
tos. Nė vienam iš jų nebuvo persodinta širdis. Tai patarimas, 
tinkantis kiekvienam. 

- Sutinku. 

- Kaip sekasi sutarti su komanda? Ar viskas gerai? - Paste- 
bėjęs, kad Keitė kažko dvejoja, Vebsteris susidomėjęs kilste- 
lėjo antakius. - Turi problemų? 

- Kai laidą rengia keletas žmonių, negali išvengti trin- 
ties, - diplomatiškai išsisuko ji. 

Jis atsirėmė į krėslo atlošą. 

- Trintis dažnai paskatina drauge aptarti naujas idėjas, o tai 
naudinga. Manau, tavo komanda puikiai sukomplektuota. 

Keitė nutarė, kad kalbą apie nesutarimus su Melija geriau- 
sia pradėti iš tolo. 

- Džefas tikras darboholikas, per daug darbštus ir stropus. 
Bet labai jautrus. 

- Ar jis gėjus? 

- O tai svarbu? 

- Ne, visai nesvarbu, - atsakė jis, nė kiek nesutrikęs dėl 
šiurkštoko pašnekovės tono. - Man tik smalsu. Sklando gan- 
dai... Šiaip ar taip, tokio būdo žmogus labiau tinka „Keitės 
vaikams“, o ne griežto formato naujienų laidoms. O kaip su- 
tari su Melija? 

- Ji nuotaikos žmogus, - vėl išsisuko nuo tiesaus atsaky- 
mo Keitė. 

- Juk visi turime trūkumų, ar ne? 

- Žinoma. Tik kartais jos ir mano nusiteikimas nesutam- 
pa, ir tada susidūrimas neišvengiamas. 

Keitė nenorėjo pasakyti, kad tai vien Melijos kaltė. Gal ti- 
krai kalta ne vien ji. Jos viena kitos nemėgo, nors Keitė la- 
bai stengėsi be reikalo prie Melijos nesikabinėti. Netgi manė 
nuolaidžiaujanti savo sekretorei. 

Tos užuominos apie disharmoniją kolektyve Vebsteris ne- 
suprato. 

- Keite, pati sakei, kad drauge dirbant keliems žmonėms 
neišvengiamai atsiranda ir nuomonių skirtumų. 

Bilas stengėsi, kad jai būtų kuo lengviau ir maloniau perei- 
ti dirbti į San Antonijaus televizijos kanalą. Ir Keitė nenorėjo 
pasirodyti besiskundžianti verksnė. Todėl bent šį kartą nu- 
sprendė savo nuoskaudas nutylėti ir tarė: 

- Neabejoju, ilgainiui mums pavyks išsiaiškinti visus ne- 
susipratimus. 

— Nė kiek neabejoju. Gal turi dar kokių minčių? 

Keitė žvilgtelėjo į savo rankinį laikrodį - kelias laisvas mi- 
nutėles dar turėjo. 

- Norėčiau, kad pradėtum svarstyti galimybę rinkti lėšas. 

- Lėšas? 

- Lėšas vaikams, tebegyvenantiems vaikų namuose ir jau 
įvaikintiems. Už kiekvieną vaiką įtėviai kas mėnesį iš valsty- 
bės gauna po du šimtus dolerių. Sveikatos draudimo fondai 
apmoka gydymą. Bet tais pinigais neįmanoma padengti visų 
išlaidų. Argi kanalui nebūtų gera reklama, o vaikams didžiulė 
nauda, jei San Antonijaus televizija suorganizuotų koncertą, 
įžymybių golfo turnyrą ar panašų renginį, kuriame būtų ren- 
kamos lėšos papildomoms išlaidoms? Vaikų dantų gydymui, 
akiniams, vasaros stovykloms... 

- Puiki mintis. Daryk, kaip tau atrodo geriausia. 

- Ačiū. Bet man reikia pagalbos. Aš čia vis dar naujokė, ne- 
pasakyčiau, kad pažįstu labai daug žmonių. Kaip manai, gal 
Nensė neatsisakytų man padėti? 

- Ar neatsisakytų padėti? - nusijuokė jis. - Tai kaip tik jos 
sritis. Nieko ji taip nemėgsta kaip pasiraitoti rankoves ir pul- 
ti įgyvendinti projekto. Gebėjimas organizuoti labdaros ren- 
ginius - stiprioji jos pusė. 

- Puiku. Aš jai paskambinsiu, - tarė Keitė ir atsistojo. — 
Jeigu jau viskas, lekiu. 

Vebsteris išėjo iš už rašomojo stalo ir palydėjo ją iki durų. 

- Tu puikiai dirbi, Keite. Mums pasisekė, kad turime tave. 
Mūsų kanalui tu suteikei solidumo, įgavome aukščiausios 
klasės aurą. O ar mes tau deramai atsilyginame? Ar nesigaili 
palikusi Kaliforniją? Ar tu laiminga? 

- Ar gailiuosi? Nieko nesigailiu, Bilai. Myliu tuos vaikus. 
Darau gerą darbą ir puikiai jaučiuosi. 

Jis palūkėjo, o kai Keitė nieko daugiau nepasakė, nutarė ją 
paspausti: 

— Atsakei tik į vieną klausimą. 

- Ar aš laiminga? Žinoma. Kodėl turėtų būti kitaip? 

- O kaipgi daktaras Spaiseris? 

Keitės santykiai su bendradarbiais buvo draugiški, bet 
užmegzti artimesnių pažinčių ji neturėjo laiko. Be to, sąmo- 

ningai stengėsi nepainioti darbo su asmeniniu gyvenimu. Po 
ilgos, įtemptos darbo dienos susitikti su televizijos pasauliui 
nepriklausančiais žmonėmis beveik nelikdavo laiko. Taigi 
Dynas vis dar buvo geriausias jos draugas, atsakydama į Bilo 
klausimą ji taip ir pasakė. 

- Kas kelios dienos pasikalbame. 

Vebsteris atrodė šiek tiek susirūpinęs. 

- Ar yra bent kokia tikimybė, kad jis įkalbės tave grįžti į 
Kaliforniją? 

- Nėra. Per daug darbų. - Ji žvilgtelėjo į savo rankinį lai- 
krodį. - Ir pirmas - vienuoliktą valandą suplanuotas susiti- 
kimas. 


Donkiotiktas skyrius 


Vienaaukščiame užmiesčio name suzvimbė durų skambutis. 
Pro stiklines lauko duris Keitė matė platų koridorių, vedantį 
į namo gilumą. Vestibiulyje buvo durys į kelis kambarius, bet 
iš lauko ji nematė, į kokius. 

Kažkur netoliese ėmė loti šuo, - didelis šuo, kaip Keitė 
spėjo iš kimaus lojimo. Laimė, tame lojime buvo daugiau 
smalsumo nei pykčio. 

Keitė dar kartą paspaudė durų skambutį ir žvilgtelėjo per 
petį į tą pusę, iš kurios atėjo. Namas stovėjo už nedidukės 
kalvelės, toliau nuo valstybinio greitkelio. Sklypas buvo tvar- 
kingai aptvertas atskiriant kelias ganyklas, kuriose ganėsi 
arkliai ir galvijai. 

Vieno aukšto namas buvo pastatytas iš kalkakmenio - jo 
šiose vietose buvo apstu. Erdviai verandai pavėsį teikė me- 
dinės grotelės, apraizgytos vešlių glicinijų. Moliniuose vazo- 
nuose žydėjo raudoni snapučiai. 

Viskas atrodė išpuoselėta ir rūpestingai prižiūrima, net 
rusvas medžioklinis šuo, išniręs iš už namo kampo ir akme- 
niniais laiptais užliuoksėjęs pas ją. 

- Sveikas, šuneli. - Šuo apuostė jos ranką ir draugiškai lyž- 
telėjo. - Ar tu vienas namie? Tikėjausi, kad šeimininkai lau- 
kia manes, tiksliau - Šerės. 

Keitė dar kartą paspaudė skambutį. Ji tikėjosi, kad ponia 
ir ponas Voltersai vis dėlto namuose. Argi išvažiuodami ne- 
būtų užrakinę lauko durų? 

Pridėjusi delnus prie kaktos ji pro durų stiklą pažvelgė į 
vidų ir šūktelėjo: 

- Sveiki! Ar yra kas nors? 

Kažkur namo gilumoje girgžtelėjo atidaromos durys, ir ko- 
ridoriuje pasirodė vyras. Keitė, pasijutusi nejaukiai, kad buvo 
užklupta spoksanti į vidų, akimirksniu nuleido rankas ir at- 
šoko nuo durų. 

Vyras buvo aukštas, ilgakojis ir basas. Smakras, apžėlęs 
juodais bent dviejų dienų šeriais, atrodė nevalyvai. Palengva 
žingsniuodamas durų link, jis sagstėsi Levi's džinsų antuką, 
bet užsegęs dvi sagas liovėsi. Paskui persibraukė susitaršiu- 
sius plaukus, plačiai nusižiovavo ir tingiai pasikasė nuogą 
krūtinę. 

- Kuo galiu padėti? - paklausė pro durų stiklą, nudėbęs ją 
rūsčiu žvilgsniu. 

Keitė sutriko. Gal Melija suklydo braižydama maršrutą? 
O gal Šerė supainiojo namo numerį ar nurodė ne tą susitiki- 
mo laiką? 

Buvo matyti, kad ponas Voltersas svečių nelaukia. Jis at- 
pėdino tiesiai iš lovos. Ar kartu su juo buvo ir ponia Volters? 
Jeigu taip, kažin, ką jie veikė? Keitė tikėjosi, kad tik miegojo. 

- Hm, aš... Aš Keitė Delani. 

Kelias akimirkas jis spoksojo į Keitę, paskui staigiu judesiu 
atidarė stiklines duris, prisimerkė ir įbedė į ją dar įdėmesnį ir 
įtaresnį žvilgsnį. 

- Taip? 

Keitės vardas paprastai sukeldavo tam tikrą reakciją. Par- 
davėjai, pamatę jos kreditinę kortelę, paprastai arba netekda- 
vo žado, arba priešingai - imdavo be perstojo tarkšti. Metr- 
doteliai, lydėdami ją prie geriausio restorano stalelio, mikčio- 

davo ir sunkiai rinkdavo žodžius. Jai pasirodžius viešumoje, 
daug kas atsisukdavo dar kartą į ją pasižiūrėti. 

O ponas Voltersas nė nemirktelėjo. Matyt, jos vardas jam 
visiškai nieko nesakė. 

- Tiesą sakant, aš pavaduoju panelę Parks. Šerę Parks. Ji 
pati šįryt negalėjo atvažiuoti, todėl aš... 

- Tai vėpla! - pliaukštelėjęs sau per šlaunį šūktelėjo vyras. 

Keitė net krūptelėjo, bet paskui suprato, kad žodžiai skirti 
ne jai. Jis kreipėsi į šunį, ilgu rožinės spalvos liežuviu vis dar 
laižantį jai ranką. 

- Gulk, Bandite, - šiurkščiai paliepė. 

Keitė užuojautos pilnu žvilgsniu nulydėjo šunį: tas nusliū- 
kino į verandos kampą ir kaip liepta atsigulė, padėjo galvą 
ant priekinių letenų, bet vis nenuleido nuo jos liūdnų akių. 

Paskui atsigręžė į vyrą. Ištiesta ranka jis vis dar laikė sti- 
klines duris, ir jos akys nenoromis nukrypo į nuogą pažastį. 
Per šonkaulių sugofruotą odą siaurėjančiu jo liemeniu ritosi 
prakaito lašas. 

Paskutinius jo žodžius nuleidusi negirdomis, ji griežtai tarė: 

- Turbūt apsirikau. 

- Noriu kavos. Užeikite. 

Jis apsisuko ir dingo koridoriuje. Keitė spėjo sugriebti sti- 
klines duris, kol jos dar neužsitrenkė, paskui stabtelėjo dve- 
jodama, ar verta sekti iš paskos. Neatrodė, kad vyras nusitei- 
kęs priimti svečius. Žmona vis dar nesirodė. 

Kita vertus, Keitė nebuvo iš tų, kurie linkę trauktis vos 
susidūrę su sunkumais. Važiuodama čia ji jau sugaišo gerą 
valandą brangaus laiko. Jeigu dabar išvažiuos, kelionė bus 
veltui. Be to, Šerė tikisi išsamios pokalbio ataskaitos. Taigi ji 
negali išeiti neišsiaiškinusi, kas ir kaip. 

Šiurkštus pono Volterso elgesys ją įžeidė, bet ir suintriga- 
vo. Keitė buvo skaičiusi šios poros anketą - puiki anketa. Abu 
sutuoktiniai buvo baigę koledžą, jau įkopę į penktą dešimtį, 
bet ir po penkiolikos santuokos metų vaikų neturėjo. 

Ponia Volters ketino mesti bibliotekininkės darbą, būti tik 
mama ir auginti ypatingų poreikių vaiką. Tiesa, tada būtų 
sumažėjusios ir pajamos, bet šeimai tai jokia našta - ponas 
Voltersas sėkmingai dirbo cemento tiekėju. 

Atrodė, kad ši pora idealiai tinka įtėviais vienam iš Keitės 
vaikų. Tik... kam jie gaišo ir vargo rengdami įvaikinimo pa- 
raišką, jeigu net nepasistengė bent kiek pasiruošti pirmajam 
pokalbiui? Šis klausimas buvo per daug įdomus, kad liktų ne- 
atsakytas. 

„Katę“ pražudė smalsumas“, - mintyse priminė ji sau ženg- 
dama į vidų. Ironiškai šyptelėjo pagalvojusi, kad jei neišeis iš 
čia gyva, šis posakis taps puikia antrašte pirmuosiuose lai- 
kraščių puslapiuose. 

Pusapskritės durys, už kurių dingo ponas Voltersas, vedė į 
erdvią svetainę. Pro plačius langus į vidų liejosi saulės šviesa, 
vėrėsi kvapą gniaužianti kalvotų apylinkių panorama. Baldai 
buvo patogūs ir teikė jaukumo. Puikus kambarys, jei ne ne- 
tvarka. 

Nuo sofos ranktūrio kabojo vyriški marškiniai. Vidury 
kambario ant grindų gulėjo pora kaubojiškų aulinių ir koji- 
nės. Televizorius veikė, bet garsas buvo išjungtas, todėl Kei- 
tei bent nereikėjo klausytis, kaip vienas animacinio filmo he- 
rojus vejasi kitą, teniso rakete trankydamas jam galvą. 

Visur mėtėsi laikraščiai. Sofos kampe pūpsojo pagalvė, ant 
kurios dar buvo matyti galvos įspaudas. Ant kavos stalelio 
stovėjo dvi gazuoto vandens skardinės, gulėjo suglamžyta 
bulvių traškučių pakuotė ir nebaigtas valgyti sumuštinis su 
rūkyta dešra. 

Keitė sustojo tarpduryje, pasibjaurėjusi tuo vaizdu. Už 
kambario erdvę dalijančio baro buvo virtuvė, ten stovėjo po- 
nas Voltersas ir kaip tik ėmė iš spintelės puodelius. Ištraukęs 
nupūtė nuo jų dulkes. 


* Žodžių žaismas: angl. Cat - ir „Keitė“, ir „katė“. 

- Ar ponia Volters namie? - kiek netvirtai paklausė ji. 

- Ne. 

- O kada grįš? 

- Negaliu pasakyti. Manau, po kelių dienų. Štai ir kava. 
Buvau nustatęs, kad aparatas įsijungtų septintą. Kava išvirė 
jau prieš kelias valandas, bet juk kuo stipresnė, tuo geriau, ar 
ne? Grietinėlės ar cukraus? 

- Aš ne... 

- Euui! Grietinėlės nebus. - Išėmęs iš šaldytuvo kartoninę 
ketvirčio litro grietinėlės pakuotę jis atsuko kamštelį. Smar- 
vė buvo tokia, kad Keitė užuodė iš tarpdurio. - Kažkur turi 
būti cukrinė, - sumurmėjo vyras ir karštligiškai ėmė jos ieš- 
koti. - Pamenu, prieš porą dienų tikrai mačiau. 

— Man nereikia cukraus. 

— Gerai, nes vis tiek nerandu. 

Tai jos nenustebino. Virtuvėje buvo dar didesnė netvarka 
negu svetainėje. Kriauklėje kūpsojo stirta neplautų indų, o 
tais, kurie netilpo į kriauklę, buvo nukrautos spintelės. Ant 
viryklės stovėjo priskretusios keptuvės. Virtuvės stalas irgi 
buvo apkrautas nešvariais indais, be to, čia mėtėsi neatplėšti 
laiškai, knygos ir žurnalai, pūpsojo kelios krūvos popierių, o 
ant viso šito šiukšlyno kėpsojo taukuota kartoninė dėžė su 
užrašu „Naminiai Karlotos vyniotiniai “. Ant grindų buvo pri- 
lašėję kažkokios geltonos lipnios masės. 

Pasirodo, tvarkinga namo išorė buvo apgaulinga. Šiuose 
namuose gyvenantys žmonės - tikri apsileidėliai. 

- Štai. - Per virtuvės ir svetainės zonas skiriantį stalą jis 
pastūmė Keitei puodelį kavos. Keli šlakeliai nutiško ant ply- 
telėmis išklotų virtuvės grindų, bet vyras šito, rodos, nė ne- 
pastebėjo. Nieko nelaukęs ėmė siurbčioti kavą. Kelis kartus 
gurkštelėjęs giliai atsiduso ir tarė: - Jau geriau. Na, tai kuo 
prekiaujame? 

Sutrikusi Keitė nervingai nusijuokė. 

- Aš niekuo neprekiauju. Šerei Parks atrodė, kad šį rytą 


esate sutarę susitikti. 

- Hm... Kaip, sakėte, jūsų pavardė? 

- Aš Keitė Delani. 

- Keitė... - Jis prisimerkė ir įsižiūrėjo į ją pro garus iš ka- 
vos puodelio. Siurbte įsisiurbė akimis, nužvelgė nuo galvos 
iki kojų ir nuo kojų iki galvos. - Velniai mane griebtų! Jūs tos 
muilo operos žvaigždė, ar ne? 

- Tiesą sakant, - dalykiškai atsakė Keitė, - aš pavaduoju 
panelę Parks, kuri šiandien vienuoliktą valandą ryto buvo su- 
sitarusi su jumis susitikti. 

- Buvo susitarusi susitikti? Šį rytą? - visiškai nesuprasda- 
mas, apie ką kalbama, jis tik papurtė galvą. 

Keitė atsainiai mostelėjo ranka ir tarė: 

- Nieko tokio. Matyt, apsirikta derinant susitikimo laiką, 
bet dabar tai jau nesvarbu. - Ji apmetė žvilgsniu visą jovalą 
aplink ir pažvelgė tiesiai jam į akis. - Labai gaila - nemanau, 
kad jums pavyks. 

Jis garsiai siurbčiojo kavą. 

- Kas nepavyks? 

Gal jis visiškai bukas, o gal priešingai - be galo protingas. 
Keitė nebūtų pasakiusi, ar šis vyras su ja tik žaidžia, ar tikrai 
nesupranta, ko ji atėjo į jo namus. 

Juk galėjo būti ir taip, kad ponia Volters paraišką dėl įvai- 
kinimo padavė ir dėl susitikimo susitarė be vyro žinios, slap- 
čia tikėdamasi jį įkalbėti ir gauti sutikimą. Kartais taip nu- 
tikdavo. Vienas iš sutuoktinių, dažniausiai žmona, norėdavo 
turėti vaiką, o vyras tai minčiai nepritardavo, netgi atkakliai 
priešindavosi. 

Taip galėjo būti ir dabar. Ko jau ko, o veltis į šeimos ginčą 
Keitė nenorėjo. 

- Arjūs su ponia Volters išsamiai aptarėte šį reikalą? - pa- 
klausė ji. 

Vyras nusigręžė įsipilti dar puodelio ir mestelėjo Keitei: 

- Kokį reikalą? 

- Galimybę įsivaikinti, - suirzusi nekantriai pasakė Keitė. 

Jis nudiegė ją atšiauriu, kiaurai veriančiu žvilgsniu, paskui 
nuleido galvą, užsimerkė ir pirštais suspaudė sau viršunosę. 

- Matyt, būsiu pabudęs vėliau, nei man pasirodė, - burbte- 
lėjo jis, tada pakėlė galvą ir vėl pažvelgė į Keitę. - Atėjote čia 
pasikalbėti apie įvaikinimą? 

- Taip. Ojūs ką pamanėte? 

- Hm... Net nežinau, - atsakė jis taip pat irzliai. - Gal par- 
duodate skaučių iškeptus sausainukus. 

- Ne, neparduodu. 

- Tai ko tada... - Staiga vyro žvilgsnis nušvito; suvokęs, 
kas čia vyksta, jis nutilo per pusę žodžio. Su trenksmu pasta- 
tė puodelį ant virtuvinės spintelės ir šūktelėjo: - Mėėėšlas! 
Kuri šiandien diena? 

- Pirmadienis. 

Jis atidžiai pažvelgė į sieninį kalendorių prie šaldytuvo ir 
trenkė delnu į sieną. 

- Prakeikimas... - Pirštais tarsi šukomis braukdamas per 
tamsius plaukus, rodos, gerokai susikrimtęs jis grįžo į tą pa- 
čią vietą. - Penktadienį turėjau paskambinti jums... tai yra 
panelei Parks, ir susitikimą atšaukti. Aš dėl visko kaltas. Pa- 
miršau kasdien pasižiūrėti į kalendorių, kaip ji man buvo lie- 
pusi. Dabar ne juokais ant manęs supyks, - tarė jis pusbalsiu, 
lyg kalbėtųsi su savimi. - Atsiprašau. Turėjau paskambinti, 
kad jums nereiktų veltui važiuoti. Pokalbį teks atidėti. 

- Vargu ar apskritai jo prireiks, - griežtai atkirto ji. - Pasa- 
kykite žmonai... 

- Žmonai? 

- Arjūs nevedęs? 

- Ne. 

- Bet ji prisistatė esanti ponia Volters. 

- Suprantama. - Jo veide šmėstelėjo vos pastebima šypse- 
na. - Irena Volters yra ištekėjusi už Čarlio Volterso. Tai bus 
juoko, kai jie sužinos, kad supainiojote mane su juo. - Pa- 
matęs sumišimą Keitės akyse ir norėdamas viską paaiškinti, 

jis papurtė galvą ir pridūrė: - Aš tik prižiūriu namus, kol jų 
nėra. Aną savaitę susirgo vienas iš Čarlio giminaičių Džordži- 
joje ir paprašė Voltersų, kad skubiai atvažiuotų. O man, kol 
perdažys butą, reikėjo ramios vietelės dirbti. Tad susitarimas 
naudingas ir man, ir jiems. 

- Jie paliko jus prižiūrėti namo? - nusistebėjo Keitė ir įbe- 
dė iškalbingą žvilgsnį į kriauklę, pilną priskretusių indų. 

Vyras nusekė jos žvilgsnį, ir jo veide šmėstelėjo nuostaba, 
tarsi tik dabar būtų pastebėjęs baisią netvarką. 

- Atrodo, prieš jiems grįžtant reikės apsikuopti. Užva- 
kar... taip, manau, užvakar, buvo atėjusi valytoja, bet aš ją 
išgrūdau. Man bandant rašyti ji trynėsi aplink, valė dulkes, 
tampė siurblį. Maniau, iš proto išeisiu. Rodos, aprėkiau ją. 
Šiaip ar taip, išėjo labai įsižeidusi. Irenai teks vėl suglostyti 
jai plunksneles. Sužinojusi Irena supyks, - atsiduso jis lyg pa- 
jutęs sąžinės graužimą. 

- Rašyti? 

Jo akys vėl susmigo į Keitę. 

- Prašau? 

- Sakėte, bandėte rašyti. 

Pro Keitę jis nuėjo į svetainę prie knygų spintos. Ištraukė 
knygą ir švystelėjo jai. 

- Aleksas Pirsas. 

Perskaičiusi antraštę Keitė apvertė knygą norėdama už- 
mesti akį į nuotrauką ant blizgaus viršelio. Žmogus nuo- 
traukoje buvo rūpestingai nusiskutęs ir apsirengęs. Tik akys 
tokios pat - pilkos ir skvarbios po vešliais antakiais, kurių 
vienas perkirstas rando. Patrauklūs taisyklingi veido bruo- 
žai. Tiesi nosis. Nesišypsanti juslinga burna. Kampuotas 
smakras. Labai vyriškas veidas. Atšiaurus ir traukiantis akį. 

Keitė neskubėjo pakelti galvos - lengviau buvo atlaikyti 
žvilgsnį to, kurį matė nuotraukoje, nei žvelgti į akis priešais 
stovinčiam originalui. Nežinia kodėl Keitei staiga pasidarė 
šilta, ji pajuto būtinybę atsikrenkšti. 

- Esu apie jus girdėjusi. Bet tikrai nebūčiau pažinusi. 

- Prieš fotografuodamasis apsitvarkiau. To primygtinai 
reikalavo mano agentas Arnis. 

- Kiek knygų esate išleidęs, pone Pirsai? 

- Dvi. Trečia turi pasirodyti kitų metų pradžioje. 

- Irgi kriminalinis romanas? Kažkas panašaus? 

- Taip. 

- Gaila, nesu skaičiusi. 

- Jums tos knygos nepatiktų. 

Tai išgirdusi Keitė energingai pakėlė galvą ir tarsi ginda- 
masi atšovė: 

- Kodėl ne? 

- Neatrodote esanti iš tų, kurioms patiktų. - Jis abejingai 
gūžtelėjo pečiais. - Aš rašau apie paleistas žarnas ir ginklus. 
Apie kraują ir ištaškytas smegenis. Apie žmogžudystes ir ty- 
činius kūno sužalojimus. Kaip sakoma, ne kiekvienai mamai 
tie romanai. 

- Iki aliteracijos dar trūksta žodžiams gracijos. 

Jis nustebęs kilstelėjo randuotą antakį. 

- Kodėl manote, kad man jūsų knygos nepatiktų? 

Aleksas dar kartą įžūliai nužvelgė Keitę ir pirštais perbrau- 
kė jos plaukų sruogą. 

- Visos jose vaizduojamos raudonplaukės - kekšytės. 

Keitei virptelėjo viduje, ir ji net pyktelėjo, mat įtarė, kad 
kaip tik tokios reakcijos jis ir laukė. Ji atstūmė Alekso ranką. 

- Ir ūmaus būdo, - ironiškai šyptelėjęs pridūrė jis. 

Keitė įbruko knygą jam į rankas ir tarė: 

- Iš tiesų. Tai, ką rašote, man nepatiktų. - Keitė kaip įma- 
nydama stengėsi maldyti pyktį ir susitvardė tik todėl, kad 
nenorėjo pasirodyti atitinkanti raudonplaukės stereotipą. - 
Kada laukiate sugrįžtant ponios ir pono Voltersų? 

Jis padėjo knygą ant stalelio ir siurbtelėjo kavos. 

- Jie sakė, kad paskambins iš Džordžijos. Kol kas belieka 
spėlioti. 

- Pasakykite, kad parvažiavę paskambintų į panelės Parks 
biurą. Ji paskirs naują susitikimo laiką. 

- Irena ir Čarlis puikūs žmonės. Vienam iš tų vaikų jie bus 
nuostabūs tėvai. 

- Tai nuspręs teisėjas. 

- Bet jūsų pritarimas irgi svarbus, ar ne? Galiu lažintis, 
kad turite įtakos panelei Parks ir kitiems valdžios žmonėms. 
Argi jie nevertina jūsų nuomonės? 

- Ką norite tuo pasakyti, pone Pirsai? 

- Noriu pasakyti, - tiesiai šviesiai atrėžė jis, - kad neturite 
teisės dėl kelių neplautų indų sužlugdyti Irenos ir Čarlio vil- 
čių. Neskelbkite jiems nuosprendžio tik dėl to, kad sutikote 
čia mane. 

- Jūsų užuominos mane įžeidžia. Atėjau čia ne nuospren- 
džių skelbti. 

- Kurgi ne! Juk jau pasakėte, kad man nepavyks. 

- Jums - iš tiesų nepavyktų. 

- Taigi dabar suprantate, apie ką kalbu? Jūs savo nuomo- 
nę didžiai vertinate, jums patinka daryti įtaką kitiems žmo- 
nėms. Jei taip nebūtų, argi jūs, muilo operų žvaigždė, trai- 
niotumėtės po San Antonijų? 

Keitė virte užvirė, bet pagrįstai baiminosi, kad žodžių karo 
nelaimės. 

- Sudie, pone Pirsai. 

Aleksas palydėjo ją iki lauko durų. Žingsniuodama per ve- 
randą ji jautė, kad skvarbus jo žvilgsnis įsmeigtas tiesiai į jos 
strėnas. 

- Lik sveikas, Bandite. 

Šuo atėjęs atsitūpė Aleksui prie kojų ir jai nueinant suinkš- 
tė. Jis tikriausiai jautėsi nelaimingas, nes šeimininkai paliko 
jį globoti netikšai, geriančiam gyžtančią grietinėlę. 

Dieve mano, ir vėl aliteracija. 

Aleksas Pirsas buvo šiurkštesnis už švitrinį popierių. Jis 
ją suerzino, sunervino ir įžeidė. Ir vis dėlto Keitė labiau pyko 

ant savęs, o ne ant jo. Kodėl ji leido jam laimėti? Kodėl, užuot 
pasijuokusi iš apmaudžios klaidos, taip baisiai sutriko? Pate- 
kus į keblią padėtį patikimiausias jos ginklas visuomet būda- 
vo humoras. 

Bet šį kartą sąmojo šaltinis ėmė ir išseko. Ji raudo ir mik- 
čiojo lyg sutrikusi mokinukė, o išėjo beveik visiškai netekusi 
savigarbos ir gieždama apmaudą ant prastų detektyvinių ro- 
manų autoriaus, gyvenančio kaip kiaulė garde ir plempiančio 
verdančią kavą tarsi vandenį iš čiaupo. 

Apmaudą pakurstė šmėstelėjusi mintis, kad duok Dieve kie- 
kvienam vos atsikėlus iš lovos atrodyti taip puikiai kaip jis. 

Tuo metu jos pykčio objektas neskubėdamas išėjo į veran- 
dą ir klestelėjo į sūpuokles, o tos pajutusios kūno svorį ma- 
loniai girgžtelėjo. Jis delnu paplekšnojo per laisvą vietą šalia 
savęs. Beprotiškai apsidžiaugęs nebyliu kvietimu, Banditas 
užšoko ant sūpuoklių sėdynės ir padėjo smakrą rašytojui ant 
šlaunies. 

Keitė išeidama išsinešė į atmintį įstrigusį Alekso Pirso pa- 
veikslą - Alekso Pirso, besisupančio sūpuoklėse, gurkšnojan- 
čio kavą ir tingiai kasančio paausį Banditui. 


Šešioliktas sHyrius 


> 


- Nsčisė visiškai nusivarę nuo kojų. 

Tokiais žodžiais prie rašomojo stalo sėdinti Melija, pailsėjusi 
ir gražutė kaip iš gėlininko šaldytuvo išimtas egzotiškas žiedas, 
sutiko įėjusius sunkiai kojas bepavelkančius Keitę ir Džefą. 

- Mes ką tik iš garinės pirties. Kitaip sakant, iš Brekenri- 
džo parko. - Keitė nutraukė nuo peties sunkią rankinę. - Nė 
menkiausio vėjo pūstelėjimo. Primink man, kad daugiau nie- 
kada vasarą San Antonijuje nesugalvočiau apsivilkti šilkinių 
drabužių. - Taip tarusi ji sugnybo audinį ir patraukė nuo pra- 
kaitu apsipylusios odos. 

- O šiaip kaip sekėsi? 

- Kuo puikiausiai. 

- Turime puikų siužetą apie Tonį, - klestelėjęs į krėslą pa- 
sakė Melijai Džefas. - Filmavimo kamera jo nė trupučio ne- 
trikdė. 

Melija padavė Keitei kelias žinutes telefonu. 

- Šerė Parks nori tuojau pat su jumis pasikalbėti. Jos įsiti- 
kinimu, teisėjas linkęs leisti įvaikinti Denį. 

- Puiki naujiena! - šūktelėjo Keitė, akimirksniu nuvijusi 
šalin nuovargį. - Prašom paskambinti ir pabandyti mus su- 
jungti. 

Pasiėmusi rankinę Keitė nuėjo į savo kabinetą, nusispyrė 
batelius ir atsisėdo prie rašomojo stalo. Kaip buvo pratusi, 

žvilgtelėjo į laikrodį, tada pasilenkė ir ištraukė apatinį rašo- 
mojo stalo stalčių. 

Suzirzė telefonas. Ji paspaudė garsiakalbio mygtuką. 

- Taip, Melija. 

- Pirmoji linija, - pranešė Melija, - panelė Parks. 

Stalčius buvo tuščias. 

- Ar sujungti? 

Stalčius buvo tuščias. 

- Keite! Ar girdite mane? 

- Taip, o mano... Melija, kur mano vaistai? 

- Kas? 

— Mano tabletės. Mano vaistai. Kur jie? 

- Man rodos, juos laikote rašomojo stalo stalčiuje, ar ne? - 
aiškiai suglumusi paklausė Melija. 

- Žinoma, bet jų ten nėra. 

Keitė uždarė stalčių ir energingu judesiu tuoj pat vėl iš- 
traukė, tarsi tuščias stalčius būtų buvęs tik turinti išnykti 
iliuzija. 

Bet stalčius buvo tuščias. Jos tabletės, be jokios abejonės, 
dingusios. 

Tarpduryje pasirodė Melija. 

- Pasakiau panelei Parks, kad paskambinsite vėliau. Kas 
atsitiko? 

- Tai, ką prieš akimirką tau sakiau! - nejučia pakėlė balsą 
Keitė, bet tuoj pat susitvardė. - Dingo mano vaistai, - pa- 
brėžtinai ramiai pasakė ji. - Laikau juos čia, apatiniame stal- 
čiuje. Visada. O dabar jų čia nėra. Kažkas paėmė. 

- Kam reikalingos jūsų tabletės?.. 

Keitė pervėrė Meliją rūsčiu žvilgsniu ir atrėžė: 

- Ir aš norėčiau žinoti. 

Įėjo Džefas. 

- Kas nutiko? 

- Kažkas iš rašomojo stalo stalčiaus paėmė mano vaistus. 

- Ką?! 

- Ar judu abu apkurtote?! - vėl pratrūko Keitė. - Ar man 
reikia pakartoti kiekvieną žodį? Kažkas čia įsmuko ir pavogė 
mano vaistus! 

Keitė suprato, kad elgiasi neprotingai, bet nuo tų vaistų 
priklausė jos gyvybė. 

Džefas apėjo stalą ir dirstelėjo į tuščią stalčių. 

- Kam būtų šovę į galvą vogti jūsų tabletes? 

Keitė persibraukė plaukus. 

- Aš šito jau klausiau, - pusbalsiu tarė Melija. - Ir labai ją 
supykdžiau. 

- Gal kartais pati jas padėjote kitur? - vis dėlto išdrįso pa- 
klausti Džefas. 

Bet tylūs vaikino žodžiai, nuoširdus bandymas padėti tik 
dar labiau suerzino Keitę. 

- Tik dėžutę aspirino gali kur nors nukišti ir po šešių savai- 
čių rasti palto kišenėje. Bet, švelniai tariant, sunkoka nežinia 
kur padėti keturiolika buteliukų tablečių. 

- Gal vakar vakare parsinešėte namo? 

- Nė už ką nebūčiau šito dariusi. - Nejučia ji vėl ėmė šauk- 
ti. - Turiu po dvi visų man išrašytų vaistų pakuotes. Viena 
skirta gerti namie, kita darbe. Tuos vaistus, kuriuos reikia 
išgerti per pietus, laikau čia. Kartais, jei dirbu iki vėlumos, 
darbe išgeriu ir vakarinę dozę. 

Trys iš keturiolikos medikamentų buvo gyvybiškai svar- 
bios atmetimo reakciją slopinančios tabletės. Kiti vienuolika 
neleido pasireikšti šalutiniam poveikiui, kurį jos gali sukelti. 
Keitė skrupulingai laikėsi nustatyto gydymo kurso - kasdien 
gerdavo tris vaistų dozes. 

- Jeigu vakar vakare būčiau parsitempusi namo keturioli- 
ka buteliukų, - bet aš to nedariau! - juk dabar prisiminčiau, - 
paaiškino ji savo padėjėjams. - Kažkas rausėsi po mano stal- 
čius. Kažkas juos paėmė. Kas čia buvo užėjęs šį rytą? 

- Tik aš ir ponas Vebsteris, - atsakė Melija. - Jis atnešė 
vaizdajuostę. Norėjo, kad ją peržiūrėtumėte. - Ji mostelėjo 

ranka į kasetę ant rašomojo stalo. - Bent jau aš nieko dau- 
giau nemačiau čia užeinant. 

- Ar buvai ilgesnį laiką išėjusi? - pasiteiravo jos Džefas. 

Meliją jo klausimas užgavo; kad yra įsižeidusi, ji parodė at- 
sakydama besiginančio žmogaus balsu: 

- O ko tu tikiesi? Kad šlapinsiuos sėdėdama ant kėdės? 
Aišku, porą kartų buvau tualete, o paskui išėjau priešpiečių. 
Ar tai nusikaltimas? 

Kad ir nenoromis, Keitė vis dėlto įtarė, kad piktą pokštą 
bus iškrėtusi Melija. Pagalvojo, ar nevertėtų atvirai mergi- 
nos apkaltinti, bet argi tai ką nors išspręstų? Net jeigu kalta, 
Melija tiesiog išsigins. O jeigu niekuo dėta, toks kaltinimas 
tik dar labiau padidins tarp jųdviejų žiojinčią nesusipratimų 
prarają. 

Tačiau svarbiausia, kad patekę į piktavalių rankas tie vais- 
tai galėjo būti pavojingi. 

- Melija, prašom sujungti mane su daktaru Salivanu. - 
Vietinio kardiologo, kuriam Dynas patikėjo globoti Keitę, 
kabinetas buvo visai netoli. - Jeigu jo nėra, surask. Kad ir 
kur būtų. Paprašyk, kad paskambintų į vaistinę ir lieptų kuo 
greičiau atsiųsti man vaistų. 

Melija apsisuko ir netarusi nė žodžio išėjo iš kabineto. 

- Galėčiau atvežti vaistus iš namų, - pasisiūlė Džefas. 

- Ačiū. Aš ir pati galiu nuvažiuoti namo. 

- Jūs per daug susijaudinusi, kad galėtumėte vairuoti. 

Nors ir nenorėjo pripažinti, Keitė tikrai buvo labai susijau- 
dinusi. Vietoj dingusių vaistų netrukus bus atsiųsti kiti, juk 
jos rašomojo stalo stalčiuje laikytos tabletės - ne paskutiniai 
medikamentai visame pasaulyje. Ne, Keitę labiausiai sukrėtė, 
kad kažkas pavogė iš jos tai, kas vertingiau už papuošalus, 
kailinius ar pinigus. Nuo tų vaistų priklausė jos gyvybė. 

- Ačiū, kad pasisiūlei padėti, Džefai, - tarė ji ramiau, negu 
iš tiesų jautėsi. - Vaistininkas po daktaro Salivano skambu- 
čio viskuo pasirūpins. 

- Kur einate? - Keitei išėjus iš kabineto Džefas sekė paskui 
neatsilikdamas nė per žingsnį. 

— Radau daktarą Salivaną, - panešė Melija Keitei, einančiai 
pro jos darbo stalą. - Jis konsultuoja pacientą, bet priima- 
mojo sekretorė sakė, kad jam praneš. 

- Ačiū. 

Tada Keitė atsigręžė į Džefą, vis dar stovintį jai už nugaros. 

- Jei kokiam šunsnukiui atrodo, kad tai labai juokinga, aš 
tiesiai šviesiai sakau, kad taip nėra. 

Salė, kurioje įsikūręs žinių skyrius, buvo tikras storžievių 
išdaigininkų rojus. Darbuotojai nuolat varžydavosi, kuris su- 
galvos geriausią, - arba blogiausią, nes tai priklauso ir nuo 
požiūrio, - išdaigą. 

Pokštai būdavo įvairūs - nuo plastikinių vėmalų bendra- 
me šaldytuve iki pranešimo, kad Jungtinių Amerikos Valstijų 
prezidentas nužudytas vyrų tualete Texaco degalinėje 35-aja- 
me greitkelyje. 

Keitė priėjo prie žinių skyriaus vyriausiojo redaktoriaus 
stalo. Redaktorius buvo žilstelėjęs irzlus vyras, prisiekęs rū- 
kalius, sergantis emfizema ir nepatenkintas, kad žinių sky- 
riaus patalpose dabar draudžiama rūkyti. Jo veido išraiška 
visuomet būdavo rūsti, pavaldiniams jis nebuvo draugiškas. 
Bet naujienas užuosdavo iš tolo, ir už tai visi jį gerbė. Jeigu 
vyriausiasis redaktorius sakydavo „šokam“, reporteriai, net- 
gi patys didžiausi kietakakčiai, tepaklausdavo, ar aukštai. 

Keitei paspaudus vidaus telefono mygtuką redaktoriaus 
vos neištiko širdies smūgis. 

- Sveiki, bičiuliai! - Jos balsas nuaidėjo per erdvią salę su 
pertvaromis žurnalistams. - Sveiki visi, - tuoj pat pasitaisė 
ji. Mat neseniai sužinojo, kad teksasiečiai nemėgsta būti va- 
dinami bičiuliais. - Tam nesveikam žmogeliui, manančiam, 
kad bus labai juokinga, jei pavogs mano vaistus, noriu pasa- 
kyti, kad taip anaiptol nėra. 


- Po velnių, ką čia kalbate? - sušvokštė vyriausiasis redak- 
torius. 

Nekreipdama į jį dėmesio Keitė toliau kalbėjo per vidaus 
telefono garsiakalbį: 

— Kai mano higienines servetėles panaudojote priešpiečių 
kambario garso izoliacijai pagerinti, buvo tikrai juokinga. 
Juokiausi netgi pamačiusi plakatą su savo atvaizdu, nors pri- 
piešėte raitytus ūsus ir padidinote papus. Bet tai jau nejuo- 
kinga, suprantate? Nesitikiu, kad prasižengėlis prisipažins. 
Tik noriu įspėti, kad daugiau to nedarytumėte. 

- Pasitraukite nuo to daikto. - Vyriausiasis redaktorius 
susigrąžino telefoną, kurio niekas iki tol nebuvo drįsęs pa- 
liesti. - Ko tokia pasiutusi? 

- Kažkas nukniaukė mano vaistus. 

Žinių skyriaus darbuotojai išlindo iš darbo kabinų, smal- 
sūs žvilgsniai susmigo į Keitę. 

Nepatenkinta, suraukusi kaktą priėjo žinių skyriaus direk- 
torė. 

- Po velnių, kas čia darosi? 

Keitė pakartojo, ką jau buvo sakiusi, ir pridūrė: 

- Esu tikra, kad tas, kuris įslinko į mano kabinetą ir iš ra- 
šomojo stalo stalčiaus paėmė vaistus, nenorėjo nieko bloga. 
Bet tai kvaila ir pavojinga. 

- Iš kur žinote, kad čia nagus prikišo mūsų darbuotojas? - 
paklausė direktorė. 

- Nežinau, ar tai padarė vienas iš jūsiškių, - prisipažino 
Keitė. - Bet neatkreipiant dėmesio įsmukti į mano kabinetą 
lengviausia buvo šiame aukšte dirbančiam žmogui. O gerus 
pokštus jūsų skyriuje visi labai vertina. Kuo jie bjauresni, tuo 
visiems linksmiau. Tik... su vaistais juokauti negalima. 

- Neabejoju, kad žinių skyriaus darbuotojai puikiai tai su- 
pranta, panele Delani. 

Jos pasitikėjimas darbuotojais privertė Keitę iš naujo įver- 
tinti neapgalvotą savo reakciją. Gal ji iš tiesų paskubėjo atvi- 
rai apkaltinti žinių skyriaus žmones? 

- Atleiskite, kad sutrukdžiau, - pasijutusi nejaukiai atsi- 
prašė ji. - Jei ką sužinosite apie tuos vaistus, prašom man 
pranešti. 

Ir nesiveldama į diskusiją grįžo į savo kabinetą. 

- Vaistai jau pakeliui, - pranešė Keitei vis dar paniurusi 
Melija. - Sakė, užtruks maždaug dvidešimt minučių. Ar ne- 
bus per vėlu? 

- Ne, gerai. Ačiū. Leisk man minutėlę atsipūsti, o paskui 
sujunk su Šere. Džefai, atnešk man Denio bylą. 

Keitė uždarė kabineto duris, skiriančias jos ir pavaldinių 
darbo erdvę, nes norėjo kelias minutes pabūti viena. Nuga- 
ra atsirėmė į duris ir kelis kartus giliai įkvėpė. Šilko palaidi- 
nė buvo dar labiau prilipusi prie kūno nei tik grįžus iš lauke 
tvyrančios tvankumos. Keitė buvo išpilta šalto prakaito, taip 
būna tik labai susinervinus. Jai virpėjo keliai. 

Trejus metus ji stengėsi save įtikinti, kad yra tokia pat kaip 
visi, kad nuo kitų žmonių niekuo nesiskiria. 

Bet juk jai persodinta širdis. 

Vadinasi, išskirtinė, ir nesvarbu, nori to ar nenori, turi 
ypatingų, nedaugeliui žmonių suprantamų poreikių. Ir šitaip 
bus visada, visą likusį gyvenimą. 

Šį kartą krizė buvo trumpalaikė ir pavojaus gyvybei nesu- 
kėlė. Vis dėlto skaudžiai priminė Keitei, kokia ji trapi. 


Soptynioliktas skyrius 


Neitei pirmą kartą teko savo kailiu pajusti visiems pažįstamą 
tramdomą Bilo Vebsterio įtūžį. Ji buvo girdėjusi, kad kan- 
trybė jam trūksta retai, bet kai tai atsitinka, visą pastatą su- 
kausto baimė. Šį rytą Vebsterio pyktis buvo nukreiptas į ją. 

— Žmonės pasipiktinę, Keite. 

- Ir turi teisę, - nuolankiai atsakė ji. 

— Jie mano, kad supažindinant juos su ta mergyte buvo 
nuslėpta tiesa. 

- Taip ir buvo. Bet tai atsitiko netyčia. 

Vebsteris atsiduso. Jis tramdė pyktį, bet veidas vis dar 
buvo įraudęs. 

- „Keitės vaikai“ - visuomenei labai reikalinga laida. Ji jau 
pelnė puikią reputaciją ir turi įspūdingų laimėjimų. Projektas 
tapo San Antonijaus televizijos kanalo vizitine kortele. 

- Bet taip pat greitai gali tapti ir kanalo Achilo kulnu, - nu- 
spėjusi Vebsterio minties vingį tarė Keitė. 

- Taigi. Mano atsidavimas šiam projektui didesnis nei bet 
kada anksčiau. Nenoriu, kad pamanytum, esą išsigandau. 
Bet dėl laidos mums gresia teismo procesas. Ieškinį gali iš- 
kelti kas panorėjęs - ir valstybė, ir norą įsivaikinti pareiškę 
kandidatai, ir biologiniai tėvai, - kone kiekvienas, supykęs 
dėl tikros ar įsivaizduojamos laidos kūrėjų nepagarbos. Mūsų 
televizijos kanalas pavojingoje kryžkelėje. 

- Kurioje mus gali sutraiškyti į abi puses dundančios kro- 
vininės mašinos. 

Jis šiurkščiai linktelėjo ir tarė: 

- Ėmėmės šio projekto suprasdami ir pripažindami tam ti- 
krą riziką. Kaip generalinis kompanijos direktorius, aš tebe- 
su linkęs tą riziką prisiimti, nes laidos nauda kur kas didesnė 
už galimus nemalonumus. Bet būtinos visos atsargumo prie- 
monės, kad daugiau nieko panašaus nenutiktų. 

Keitė pasitrynė pirštais kaktą. Vakar Šerei Parks paskam- 
bino O'Konorai ir pareiškė atsisakantys neseniai įvaikintos 
mergaitės. Dukrelė, kurią jie įsivaikino tarpininkaujant lai- 
dai „Keitės vaikai“, bandė su ponu O'Konoru žaisti seksuali- 
nius žaidimus. 

- Jų tvirtinimu, mergaitės seksualinė patirtis buvo nuty- 
lėta sąmoningai, šitaip tikintis palengvinti įvaikinimą. 

- Tai netiesa, Bilai. Ją tyrė keli vaikų psichologai. Savo po- 
linkius ji nuslėpė ir nuo gydytojų, ir nuo socialinių darbuo- 
tojų, ir nuo mūsų, ir nuo visų, turėjusių su ja kokių nors rei- 
kalų. 

- Nesuprantu, kaip jai pavyko praslysti pro tokį tankų pa- 
tikros tinklą? 

- Juk jai tik septyneri! - sušuko Keitė. - Kasytės ir duo- 
butės skruostuose, o ne ragai ir dvišaka uodega. Kas galėjo 
pamanyti, kad mergaitė turi seksualinių problemų? Bet ji 
buvo tvirkinama nuo pat lopšio. Patėvis mokė ją seksualiai jį 
patenkinti. Mokė, kaip jį įaudrinti, ir... 

- Dieve mano... - visas išbalęs sustabdė ją Bilas. - Man ne- 
reikia žinoti visų smulkmenų. 

- Jas reiktų žinoti visiems, - šiurkščiai atkirto Keitė. - Jei 
visi sužinotų tas nešvankias smulkmenas, gal mūsų visuo- 
menė taip labai nesipiktintų. 

- Užuominą supratau. Kalbėk toliau. 

- Apie ankstesnį mergaitės gyvenimą žinoję psichologai iš 
pat pradžių gerokai stebėjosi, kad ji turi tiek nedaug praeities 

žaizdų. Dabar žinome, kokia žala jai padaryta. Savo seksualu- 
mu ji mėgina valdyti aplinkinius žmones, ypač gauti ko nori 
iš vyrų - iš bet kurio vyro. Taigi, Bilai, tu visiškai teisus. Mes 
nesugebame suprasti mergaitės, kuri atrodo tokia nekalta, o 
iš tiesų yra fatališka moteris. Ir neįsivaizduojame, ką jai teko 
patirti, kol tapo tokia. 

- Bet negalime kaltinti O'Konorų dėl to, kad jie nori at- 
šaukti savo sprendimą ją įvaikinti. 

- Suprantama. Aišku, jiems buvo pasakyta, kad mergaitė 
buvo tvirkinama. Ir jie buvo pasiryžę šią problemą spręsti, 
bet tada dar niekas nežinojo, kokia didžiulė žala padaryta 
mergaitei. Niekas iš mūsų net nenutuokė, kad ji taip gudriai 
apmaus ekspertus. Ji iš anksto žinojo teisingus atsakymus į 
visus jų klausimus. Ir apvyniojo juos apie pirštą, nes norėjo 
apsigyventi O'Konorų namuose. Ji norėjo miegoti gražioje 
rožinėje lovoje savo kambaryje. Bent jau taip sakė Šerei. 

Netikėdamas tuo, ką girdi, Bilas purtė galvą. 

- Tokių sudėtingų atvejų pasitaiko jau ne pirmą kar- 
tą, - paaiškino Keitė. - Tai skaudu visoms suinteresuotoms 
pusėms. 

- Be abejo. Ir vien todėl nereikia, kad mūsų laida būtų su 
tuo susijusi. Tokios klaidos neturi kartotis, Keite, - griežtai 
tarė jis. 

- Negaliu garantuoti. Bet prisiimu atsakomybę už vaikų 
atranką. Jei tik man kiltų abejonių... 

- Pramesk juos. 

Bilo pavartotas žodis Keitei nepatiko. Šiaip ar taip, juk jie- 
du kalba ne apie melionus. Įsakymas atsirinkti tik mažiausiai 
dvasinių traumų turinčius vaikus Keitę žeidė. Bet ji paklus- 
niai linktelėjo. 

- Šiandien ryte išsiunčiau O'Konorams laišką. Asmeniškai 
atsiprašiau. Man jų labai gaila. Žinoma, mergaitės poelgis 
įvarė jiems siaubo, bet šie žmonės dar nespėjo jos pamilti. Jie 
sukrėsti iki širdies gelmių. 

- Tikiuosi, nepateiks mums kelių milijonų ieškinio, - tarė 
Vebsteris, dabar jau prabilęs kaip verslininkas. 

- Gaila, kad kanalui tenka ištverti visa tai... 

Jau kiek aprimęs į atsiprašymą Bilas tik numojo ranka. 

- Tu stovi pirmosiose kovotojų gretose. Bet šiame mūšy- 
je dalyvaujame mes visi, Keite. Kad ir kas nutiktų, visuomet 
tave remsiu. Jei reikės, tave gins mūsų advokatai, o jie aršūs 
kaip erniai. 

Keitei visai nepatiko staiga prieš akis iškilęs vaizdas, kaip 
teisininkais erniais pjudoma pora, ir taip jau išgyvenusi di- 
delį sielvartą. 

- Tikiuosi, jų paslaugų neprireiks, - pasakė ji. 

- Aš irgi. - Vebsteris atsistojo tokia poza, tarsi būtų tei- 
sėjas, pasiruošęs skaityti teismo nutartį. - Bet kai viskas 
susitvarkys, dar kartą pagalvok, ar verta taip asmeniškai 
bendrauti su vaikais. Tu užsikrauni ant pečių jų problemas. 
Negali išlikti objektyvi. 

- Ir ačiū Dievui! - susijaudinusi šūktelėjo ji. - Nenoriu būti 
objektyvi. Jie vaikai, Bilai, ne skaičiai ir ne statistikos duo- 
menys. Jie žmonės, turintys širdį, sielą ir protą, be to, patyrę 
vienokią ar kitokią skriaudą. Gali žiūrėti į juos kaip į puikų 
reklaminį triuką ar būdą didinti televizijos kanalo populia- 
rumą. Kitiems „Keitės vaikus“ kuriantiems žmonėms jie gali 
būti viso labo pagrindinė laidos tema arba objektas, į kurį 
verta nukreipti kameros objektyvą. - Ji pasirėmė į Bilo rašo- 
mąjį stalą ir palinko į priekį. - O man svarbiausia patys vaikai. 
Visa kita - tik priemonės tikslui pasiekti. Jei būčiau troškusi 
vien pinigų ir šlovės, būčiau likusi filmuotis „Klystkeliuose“. 
Bet užuot likusi atvykau čia siekti tikslo, kurio nepamesiu 
iš akių visą gyvenimą. Kad jį pasiekčiau, privalau asmeniškai 
bendrauti su vaikais. 

- Tokiam požiūriui nepritariu, bet tikiuosi, kad žinai, ką 
darai. 


- Aš tavęs neapvilsiu. 

Bilas per rašomąjį stalą stumtelėjo rytinį laikraštį. Jo rau- 
donai apibrauktą straipsnį Keitė jau buvo skaičiusi. 

- Kai jau aptarėme O'Konorų problemą, norėčiau išgirsti, 
kaip siūlai sutvarkyti šį reikalą. 


Vos grįžusi į savo kabinetą Keitė pasikvietė Džefą ir Meliją. 

- Nors personalo vadybos vadovėliuose vadovui pataria- 
ma su pavaldiniais bendrauti švelniai ir maloniai, šį kartą, 
taupydama laiką ir jėgas, švelnybių atsisakysiu ir iš karto ei- 
siu prie reikalo esmės. Vakar po pietų jūs sužinojote, į kokią 
padėtį pateko O'Konorai. Kuris nutekino šią informaciją ži- 
niasklaidai? 

Nė vienas nepratarė nė žodžio. 

Keitė pliaukštelėjo delnu per laikraštį, parsineštą iš Bilo 
kabineto. 

- Ronas Truitas vėl puola. Tik šį kartą jo rankose tikrai 
rimtas ginklas. Šios istorijos jis negalėjo sužinoti atsitiktinai. 
Kažkas ją atnešė ant lėkštutės. Neabejoju - Socialinės apsau- 
gos departamentas nebuvo suinteresuotas, kad tai suuostų 
spaudos atstovai. O'Konorus privataus gyvenimo faktų pa- 
viešinimas prislėgė ne mažiau negu pats įvykis. Vadinasi, 
Truitas sužinojo ne iš jų. Taigi belieka įtarti San Antonijaus 
televizijos kanalą, tiksliau - žmones, kurie dirba mūsų sky- 
riuje. Tai kuris išpliurpėte? Laukiu prisipažįstant, be to, no- 
rėčiau, kad paaiškintumėte, kodėl taip pasielgėte. Jeigu „Kei- 
tės vaikai“ dings iš eterio, mes visi būsime atleisti, tad man 
neaišku, ko tikėjotės kenkdami laidai? 

Džefas su Melija tebestovėjo tylėdami, nudūrę akis. 

- Džefai, - po gana ilgos tylos paprašė Keitė, - ar negalė- 
tum minutėlę palikti mudvi vienas? 

Jis krenkštelėjo, pažiūrėjo į Meliją ir tarė: 

- Žinoma. 

Išėjo ir uždarė duris. Keitė vėl leido įsiviešpatauti slogiai 
tylai. Vis dėlto apie Meliją King galima pasakyti vieną svarbų 

dalyką - jos nervai buvo geležiniai. Laukinės kryklės spalvos 
akutės nė nemirktelėjo. Žvilgsnis buvo įbestas į Keitę. 

-— Melija, duodu tau paskutinę galimybę pačiai prisipažinti, 
kad papasakojai Ronui Truitui tą istoriją. Gausi papeikimą. Bet 
jei pažadėsi daugiau nekenkti laidai ir neviešinti asmeninio 
žmonių gyvenimo detalių, ši nemaloni istorija tuo ir baigsis. 

- Aš neskambinau nei reporteriui, nei niekam kitam. Sa- 
kau jums tiesą. 

Keitė iš apatinio stalčiaus ištraukė McDonald's maišelį ir 
padėjo ant rašomojo stalo. Atkakliosios merginos reakcija 
buvo tokia, kokios Keitė ir tikėjosi. Melija iš nuostabos išpū- 
tė akis ir prasižiojo. 

- Beje, dėl paslaptingo mano vaistų dingimo... Neseniai 
prie manęs priėjo vienas iš žurnalistų, atliekančių praktiką 
žinių skyriuje, - tarė Keitė. - Jis matė, kaip per priešpiečius 
perėjai automobilių aikštelę ir įmetei štai šitą į šiukšlių kon- 
teinerį. Jam pasirodė keista, kad iš pastato, kuriame veikia 
oro kondicionieriai, per patį vidurdienį eini į saulės įkaitintą 
asfalto aikštelę išmesti po priešpiečių likusių šiukšlių. Pati 
perverčiau šiukšlių konteinerį ir radau šį maišelį. Jame buvo 
keturios skrudintos bulvytės, neatplėštas paketėlis pomido- 
rų padažo ir keturiolika buteliukų su tabletėmis. 

Supratusi, kad įkliuvo, Melija įžūliai nusibraukė ant veido 
užkritusius plaukus. 

- Šįryt jūs mane siaubingai suerzinote. Prikibote, kad blo- 
gai užrašiau telefono numerį. 

- Ir tai vienintelis tavo pasiteisinimas, dėl ko tai padarei? - 
nustebo Keitė, tekštelėjusi per braškantį popierinį maišelį. 

- Neatrodė, kad galėtumėte pakratyti kojas. Juk laiku ga- 
vote visus reikalingus vaistus. 

- Svarbu ne tai. Tu pasielgei niekšiškai, piktavališkai. 

- Pati prisiprašėte! - atšovė Melija. - Nuolat šaukiate ant 
manęs girdint tam pedikui ir verčiate jaustis kvailai. Aš nesu 


kvaila! 

Keitė atsistojo. 

- Ne, nemaniau, kad esi kvaila, Melija. Priešingai, netgi 
labai protinga. Bet ne tokia protinga, kad išsisuktum. - Ji at- 
sitiesė ir pridūrė: - Prašom tuoj pat nukraustyti savo darbo 
stalą. 

- Jūs mane atleidžiate? - netikėdama savo ausimis aikte- 
lėjo Melija. 

- Pasirūpinsiu, kad buhalterija išmokėtų tau priklausančią 
atlyginimo dalį ir įprasto dydžio išeitinę pašalpą. Tokiomis 
aplinkybėmis ši išmoka, manau, daugiau nei dosni. 

Melija net prisimerkė iš piktumo, bet Keitė neketino nusi- 
leisti. Galų gale Melija apsisuko ir žengė prie durų. Išeidama 
mestelėjo: 

- Jūs dar pasigailėsite. 

Iki pietų ji susirinko asmeninius daiktus ir išėjo. 

Keitė paprašė žinių skyriaus direktorės paskolinti sekreto- 
rę, kol į Melijos vietą pasamdys kitą žmogų. Jai labai palen- 
gvėjo, kad Melija dingo iš akių, bet visi tie įvykiai, pradedant 
užvakarykščiu nutikimu su O'Konorais, išsekino jėgas. Nuo- 
taika buvo niūri, visai netinkama sutikti svečiui, kuris laukė 
jos temstant grįžus namo. 

Keitė visai nebuvo nusiteikusi susitikti su Aleksu Pirsu. 

- Kąjūs čia veikiate? - paklausė ji pro nuleistą automobilio 
durelių stiklą. - Ir kaip sužinojote, kur gyvenu? 

Jis sėdėjo apžergęs prie šaligatvio pastatytą motociklą. 

- Užtektų tiesiog „Labas, kaip sekasi?“ 

Keitė įsuko į kiemą. Jis pasitiko ją vos išlipusią iš automo- 
bilio ir siekė sunkaus jos portfelio. 

- Ašjau kaip nors pati, ačiū, - piktai rėžė ji. 

Paskui užlipo prie lauko durų ir susirinko paštą - tai buvo 
daugiausia niekam nereikalingos reklamos. 

- Ir kam visas tas šlamštas? Kad pripildytų mano šiukšlių 
dėžę, turėjo paaukoti gyvybę ne viena dešimtis medžių. 

Gaiži Keitės nuotaika jį, rodos, tik pralinksmino. 

- Sunki diena darbe? 

- Kalės vaikas. 

- Taigi. Mačiau jūsų pavardę laikraštyje. 

- Ne pats maloniausias atsiliepimas iš visų, kurių esu su- 
laukusi. 

- Tam vaikui tikrai nepasisekė. 

- Taip, tai didžiulė nesėkmė. 

Keitė laikė suglėbusi gautą korespondenciją, rankinę, port- 
felį ir durų raktą. Trečioji ranka čia būtų labai pravertusi, bet 
ji užsispyrė ir jo pagalbos neprašė. Paštą numetė ant stalelio 
prieškambaryje, portfelį ir rankinę padėjo ant grindų, tada 
atsigręžė į jį, sustojusį tarpduryje. 

Aleksas žvilgtelėjo jai per petį į vidų ir tarė: 

- Puiki vietelė. 

- Puikus bandymas įsiveržti. 

- Puikus atkirtis, - nenusileido jis ir pasilenkęs pašnibždo- 
mis pridūrė: - Šis žaidimas - dviem. O aš geras žaidėjas. 

- Neabejoju. - Ji įsirėmė į klubą tarsi norėdama sustiprinti 
gynybą. - Ko jums čia reikia, pone Pirsai? 

- Kodėl dabar, kai jau perskaitėte mano knygą, nevadinate 
manęs tiesiog Aleksu? 

- Iš kur žinote... - Staiga Keitė nutilo per pusę žodžio su- 
pratusi, kad žengė tiesiai į jo paspęstus spąstus ir įkliuvo. — 
Na gerai, pričiupote mane. Aš jas perskaičiau. 

- „Jas“? Perskaitėte abi? 

- Taip, man buvo smalsu. Kas gi čia tokio? Bet vis dar no- 
rėčiau sužinoti, kaip mane suradote ir kam jums visas tas 
vargas. 

- Alkana? 

- Ką? 

- Gal nueitume sukirsti mėsainio? 

- Su jumis? 

Jis iškėlė rankas į Keite atsuktais delnais. 

- Rankas ploviau. Net panages išsišveičiau. Su dezinfekuo- 
jančiu muilu. 

Nors buvo tvirtai pasiryžusi atsispirti šiurkštokam jo žave- 
siui, Keitė nuleido galvą ir nusijuokė. Aleksas pakeitė pozą — 
petimi atsirėmė į durų staktą. 

- Aną dieną, kai susitikome pirmą kartą, mums lyg ir ne- 
pavyko rasti bendros kalbos, ar ne? 

- Švelniai tariant. Pasikalbėjome kaip kirvis su akmeniu. 

- Ryte aš ne pačios geriausios formos. Ypač po nakties ma- 
ratono. 

- Po rašymo maratono? - nesusilaikiusi paklausė Keitė. Ji 
nebuvo tikra, ar nori žinoti, kokia toji maratono masto veikla. 

Aleksas, matyt, perskaitė jos mintis, nes supratingai nusi- 
šypsojo. 

- Tiesą sakant, po tyrimų maratono. Bet tiriamasis darbas 
toli gražu ne toks įdomus kaip rašymas. 

- Kodėl? 

— Nes tai faktai, o ne literatūra. 

- Jums labiau patinka fantazija, o ne tikrovė? 

- Žinote, po to, ką teko patirti gyvenime, - taip, manau, 
mieliau rinkčiausi fantazijas. - Jis patylėjo, paskui pridūrė: - 
Šiaip ar taip, negalima iš manęs reikalauti atsakomybės už 
tai, ką pasakiau ar padariau prieš išgerdamas pirmą puodelį 
kavos. Buvo ankstus rytas... 

- Vienuolikta valanda. 

— ...ojūs prikibote kaip erkė. 

Keitė jau buvo beprasižiojanti prieštarauti, bet apsigalvojo. 

- Elgiausi gana pretenzingai, buvau greita kritikuoti, ar ne? 

- Mhm... 

- Atsiprašau. Jūs, kaip sakoma, brūkštelėjote man prieš 
plauką, o aš per jautriai sureagavau. 

Keitės atsiprašymą jis sutiko be žodžių, tik gūžtelėjo 
pečiais. 

- Atrodo, turiu įgimtą talentą erzinti žmones, - Alekso 
balse pasigirdo kartėlio gaidelė. - Na tai ką pasakysite? Ar 
sutiksite pamėginti dar kartą? 

Nuo tos dienos, kai persikėlė gyventi į San Antonijų, Keitė 
neturėjo laisvalaikio ir niekur neišeidavo. Nė vienas iš San 
Antonijaus televizijos kanalo darbuotojų jos nesudomino, o 
net jei būtų atsiradęs koks tinkamas patrauklus vyriškis, Kei- 
tė tikrai nebūtų skatinusi jo užmegzti artimesnės pažinties. 
Mat buvo griežtai nusistačiusi prieš romanus su bendradar- 
biais: kai tik romanas išsikvepia, ir visa kita ima eiti blogyn. 

Arjai norėjosi susitikinėti su Aleksu Pirsu? 

Jis neieškodavo žodžio kišenėje ir atrodė esąs protingas. 
Voltersų namuose Keitė matė jo ūmų būdą, bet dabar paste- 
bėjo, kad jis turi ir puikų humoro jausmą, - tai buvo ne pigus 
kaip juokdario, o inteligentiškas sąmojis. Gal būtų malonu 
priimti tokį iššūkį ir stoti į žodžių mūšį. 

Šį vakarą jis atrodė tvarkingesnis, bet vis tiek labiau primi- 
nė neigiamus, o ne teigiamus savo romanų veikėjus. Būnant 
su Aleksu neišvengiamai apimdavo pavojaus nuojauta. Po šio 
vyro žavesiu slypėjo tamsioji asmenybės pusė, o tai ir skatino 
smalsumą, ir baugino. 

Jis buvo gražus. Toks gražus, kad nesidrovėjo pasitikti 
nepažįstamos moters tik pusiau užsagstytais mėlynais džin- 
sais. Jis tikriausiai žinojo, kaip gerai atrodo juos mūvėdamas 
ir kaip sureaguos viešnia, išvydusi jį pusnuogį. 

Viską apsvarsčiusi Keitė nutarė, kad reikia laikytis atokiau 
kaip tik nuo tokių vyrų kaip Aleksas. 

Bet... 

- Ar palauksite, kol persirengsiu? 


Rštuonioliktas skyrius 


I. restorano ji nebūtų rinkusis ir nė už ką nebūtų ėjusi į jį 
viena. Automobilių aikštelė buvo grūste užgrūsta pikapų. 
Kažkur viduje buvo girdėti klaksintys biliardo kamuoliukai; iš 
automatinio patefono blerbė tustepas. Užtat ši užeiga garsėjo 
geriausiais mėsainiais ir šalčiausiu alumi visame Teksase. 

Įspūdingo dydžio mėsainis buvo storas ir sultingas. Kelis 
kartus mandagiai jo atsikandusi, Keitė numojo ranka į etike- 
tą ir godžiai suleido dantis, net ištryško keli šlakeliai padažo. 
Skrudintą bulvytę prieš susigrūsdama į burną padažė pomi- 
dorų padažo balutėje. 

- Dar neišpirkote kaltės už aną dieną pasakytą įžeidžiamą 
pastabą apie raudonplaukes. 

- Nieko neprisimenu. 

Keitė metė į jį nepadoriai iškalbingą žvilgsnį. 

- Aišku, prisimenate. Sakėte, kad jūsų romanuose raudon- 
plaukės visuomet lengvai prieinamos. 

- Tai tik pigus triukas, - nusileido Aleksas, nors neatrodė, 
kad bent kiek atgailautų. 

- Deja, tai tiesa, - tarė Keitė. - Jūsų romanuose raudon- 
plaukės tikrai pasileidusios. Bet tokios pat ir blondinės, ir 
brunetės, ir visos kitos - nepriklausomai nuo atspalvio. Kas 
antrame puslapyje kuri nors... 

- Atsiduoda. 


Kika. 


- Taip. Veikėjai vyrai jų net neklausia. O moterys niekada 
nesako ne. 

- Literatūros kūrinyje apstu fantazijų. 

- Šiuo atveju - seksisto fantazijų. 

- Janui Flemingui tai garantavo sėkmę. Ar Džeimsas Bon- 
das kada klausia: „Ar galėčiau?“ Ir ar bent viena jį atstumia? - 
Aleksas suglamžė popierių, į kurį buvo suvyniotas jo sūrai- 
nis, popierine servetėle nusišluostė lūpas ir dilbiais atsirėmė 
į nediduką apskritą stalelį tarsi ketindamas pradėti rimtą po- 
kalbį. - O jei nepaisysime akivaizdaus seksizmo ir kad visos 
moterys nusirengia ir gulasi lyg pagal komandą... ką apskri- 
tai manote apie mano romanus? 

Keitė labai nenorėjo sakyti Aleksui, kad jo romanai geri, 
bet jautė pareigą nemeluoti. Kadangi jos nuomonė jam, at- 
rodo, buvo svarbi, išsisukinėti nuo tiesaus atsakymo neleido 
sąžinė. 

- Jie geri, Aleksai. Stiprūs. Rupūs. Brutaliai tikroviški. Kai 
kurias vietas, kur itin daug smurto, aš tik peržvelgiau. Bet jos 
velniškai geros. Kad ir kaip man sunku pripažinti, moterys 
nusirengia ir gulasi nepažeisdamos siužeto logikos. 

- Ačiū. 

- Bet... 

- Aha, štai ir „bet“! Jums reikėjo tapti literatūros kritike. 
Jie irgi iš pradžių mėto po kojomis gėlės, o paskui spiria tie- 
siai į kiaušus. 

Ji nusijuokė. 

- Visai neketinau kritikuoti. Jei atvirai, manau, kad rašote 
puikias knygas. 

- Tai kam čia tas „bet ? 

- Bet... - Keitė trumpai nutilo tarsi svarstydama, ar verta 
sakyti. - Jos pilnos liūdesio. 

- Liūdesio? 

- Jūsų knygose justi... - Ji vėl nutilo, ieškodama tinkamo 
žodžio. - Justi sunkiai nusakoma neviltis. Polinkis į fatalizmą. 

Pagalvojęs jis tarė: 

- Manau, todėl, kad man teko savo akimis matyti daug 
smurto. 

- Kai dirbote policininku? - Rodos, Aleksas nustebo, kad ji 
tai žino. - Tai parašyta biografijoje ant jūsų knygos aplanko. 

- Taip. - Jis siurbtelėjo gėrimo. - Matote, labai jau dažnai 
nusikaltimas pasiseka. Blogiukai laimi. Tiesą sakant, šiais 
laikais jie dažniau laimi negu pralaimi. Tad jeigu tai, ką rašau, 
atrodo fatalistiška, mano nuomone, kaip tik todėl. 

- Tai, ką rašote romanuose, mane labai sujaudino, nes kaip 
tik taip jaučiausi... - Ji vėl susvyravo ir nutilo. Tai buvo pir- 
mas jųdviejų pasimatymas. Kiek ji nori Aleksui papasakoti? 

- Kaip jautėtės? Kada? 

Keitė nuleido akis ir susimąsčiusi ėmė žaisti raudonu plas- 
tiko maišeliu su maisto likučiais. 

- Nesu tikra, ar žinote... Apie tai buvo rašyta spaudoje, bet 
aš netrimituoju į kairę ir dešinę, nes kai kurie žmonės tai su- 
žinoję ima keistai elgtis. Tiesą sakant, nedidelio čia daikto, 
bet... - Ji pakėlė galvą, pažvelgė jam tiesiai į akis norėdama pa- 
matyti pačią pirmąją reakciją ir tarė: - Man persodinta širdis. 

Jis sumirksėjo, paskui dar sykį. Tas spoksojimas truko 
gana ilgai. Tik, aišku, negalėjai atspėti, kas slypi už įdėmaus 
pilkų akių žvilgsnio. 

Po minutėlės Aleksas įsistebeilijo į jos krūtinę. Keitė paste- 
bėjo, kaip jis sučiaupė lūpas. Galų gale Aleksas pažvelgė jai į 
akis ir paklausė: 

- Ar seniai? 

- Beveik prieš ketverius metus. 

- Ir... Kaip jaučiatės? 

Norėdama atsikratyti įtampos Keitė nusijuokė. 

- Aišku, gerai. O gal manote, kad tuoj krisiu be sąmonės ir 
paliksiu jums vienam apmokėti sąskaitą? 

Nuspėti, kaip žmogus elgsis su asmeniu, kuriam yra per- 
sodintas organas, tiesiog neįmanoma. Kai kurie reaguodavo 

priešiškai. Jie sutrikdavo, imdavo drebėti ir visiškai nenorė- 
davo apie tai šnekėtis. Kiti būdavo nepaprastai susižavėję. Jie 
liesdavo Keitę, tarsi ji turėtų ypatingų dvasinių galių; eidavo 
prie jos lyg prie gydomojo vandens šaltinio ar prie Mergelės 
Marijos statulos, kuri, kaip visiems žinoma, verkia kruvino- 
mis ašaromis. Kokio stebuklo tie žmonės iš jos tikėdavosi, 
Keitė nė neįsivaizdavo. Treti būdavo nepaprastai smalsūs ir 
apipildavo ją asmeniškais, dažnai trikdančiais klausimais. 

- Ar turite laikytis kokių nors apribojimų? - paklausė jis. 

- Taip, - liūdnai prisipažino Keitė. - Negaliu išrašyti dau- 
giau kaip dvidešimt čekių per mėnesį nesumokėjusi bankui 
papildomo mokesčio už sąskaitos aptarnavimą. 

Aleksas droviai žvilgtelėjo ir tarė: 

- Juk suprantate, ką turėjau omenyje... 

Taip, Keitė žinojo, ką jis turi omenyje, tačiau tokių pokal- 
bių - apie save - labiausiai nemėgo. 

- Tris kartus per dieną turiu išgerti po dvi saujas tablečių. 
Be to, kaip ir visiems kitiems žmonėms, man rekomenduoja- 
ma mankštintis ir sveikai maitintis. Vengti riebalų ir žiūrėti, 
kad cholesterolio lygis kraujyje nebūtų per aukštas. 

Aleksas kilstelėjo savo skeltą antakį ir linktelėjimu atkrei- 
pė Keitės dėmesį, kaip ji sau pakenkė valgydama mėsainį ir 
skrudintas bulvytes. 

- Užtat atsisakiau šalčiausio visame Teksase alaus, - pasi- 
teisino Keitė. 

- Visiškai negeriate alkoholio? 

- Ne, negaliu maišyti alkoholio su vaistais. O jūs? Paste- 
bėjau, kad geriate mineralinį vandenį, nors visi kiti žmonės 
šiame bare, turintys daug testosterono, plempia alų. 

Išgirdęs šį klausimą Aleksas sunerimo, ėmė muistytis, bet 
Keitė padėjo alkūnę ant stalelio, delnu pasirėmė skruostą ir 
tol nenuleido akių, kol jis pagaliau atsakė: 

- Alkoholis jaukia man protą. Prieš kelerius metus pavy- 
ko visiškai jo atsisakyti. Buvau nokautuotas, bet paskui šiaip 
taip atsistojau ant kojų. 

- Ar vis dar sunkiai ant jų laikotės, svirduliuojate? 

- Nežinau. Dar nepasitikiu savimi taip, kad vėl rizikuočiau 
grįžti į ringą. 

Atrodo, Aleksas laukė, ką ji atsakys: jam buvo smalsu, ar 
dabar, išaiškėjus, kad jis turėjo problemų dėl alkoholio, Kei- 
tės nuomonė apie jį pasikeis. O ji norėjo paklausti, ar visa tai 
prasidėjo jam atsisakius darbo policijoje, ar priešingai - buvo 
atleistas už piktnaudžiavimą alkoholiu. Biografijoje ant kny- 
gos aplanko apie tai nebuvo nė žodžio. 

Vis dėlto Keitė nusprendė pernelyg nesmalsauti. Tai tikrai 
nejos reikalas, nors ji beveik neabejojo, kad alkoholis bus pa- 
veikęs neseniai jos atrastos tamsiosios ir slaptosios Alekso 
asmenybės pusės formavimąsi. 

- Grįžti į ringą... - mąsliai pakartojo ji ir pakreipė pokalbį 
šiek tiek kita vaga. - Man patinka kalbėtis su autoriumi. Pa- 
tinka dialogas, kuriame apstu metaforų ir analogijų. Ką jau 
kalbėti apie šypseną, žodžių žaismą ir panašiai. 

- Tik nepradėkite iš naujo, - sunkiai atsiduso jis. 

Aleksui numetus ant stalo tiek grynųjų, kad pakako ir sąs- 
kaitai apmokėti, ir dosniems arbatpinigiams, savo pusę Keitė 
pasisiūlė apmokėti pati. 

- Ne, - stodamasis ir duodamas ženklą jai paprieštaravo 
Aleksas. - Aš jus pakviečiau. Be to, man priklauso mokesčių 
lengvata. 

- Tai nebuvo dalykinė vakarienė. 

- Buvo. Tik dalykinių pasiūlymų aš dar nesuspėjau pateikti. 

Lauke Aleksas nusivedė Keitę prie motociklo ir padėjo už- 
simaukšlinti šalmą. Ji apžergė sėdynę, jis koja drykstelėjo 
starterį, ir motociklo variklis suburzgė. 

Skriejant iš aikštelės Keitė tvirtai apsivijo Alekso liemenį. 
Jis važiavo greitai, bet atsargiai. Ir vis tiek Keitė nejučia prisi- 
minė, kad Dynas motociklus vadindavo „donorciklais“. 

Tai buvo vienintelė mintis apie Dyną, šmėstelėjusi ir tuoj 
pat nutolusi kaip pilnomis mašinų gatvėmis lekiantis moto- 
ciklas. 

Alekso parvežta namo Keitė staiga pajuto apmaudų dilgte- 
lėjimą, - jai buvo gaila, kad kelionė taip greitai baigėsi. Alek- 
sas, matyt, irgi pajuto, kad ji nenori lipti nuo motociklo. 

- Kas yra? - smalsiai paklausė nusiėmęs šalmą ir pirštais 
braukdamasis per plaukus. 

- Nieko, - atsiliepė Keitė ir atidavė jam šalmą. 

- Vis dėlto kažkas yra. 

- Noriu jums padėkoti, kad nepadarėte iš musės dram- 
blio. - Aleksas pažvelgė į ją klausiamu ir kartu kiek ironišku 
žvilgsniu. - Kalbu apie savo persodintą širdį. Neišblyškote 
kaip drobė vien pagalvojęs, ar galiu drauge važiuoti motoci- 
klu. Ir važiavote taip pat greitai kaip anksčiau, kai dar neži- 
nojote, kad man persodinta širdis. 

- O neturėjau taip elgtis? 

- Dauguma mano istoriją žinančių žmonių stengiasi mane 
tausoti. Jiems atrodo, kad aš labai trapi. Jie nenori surizi- 
kuoti ir ką nors kartu su manimi veikti, nes bijo, kad man kas 
nors atsitiks. Toks perdėtas atidumas ilgainiui ima varginti. 
Esu jums dėkinga, kad nesielgiate su manimi kaip su porce- 
lianine lėlyte. Ačiū. 

- Nėra už ką. 

Jųdviejų žvilgsniai susitiko; ji suprato, kad vyksta kažkas 
labai svarbaus. Trauka, kurią Keitė jautė Aleksui, buvo per 
stipri, kad į ją galėtum numoti ranka. Ir tą potraukį ji pirmą 
kartą pajuto ne šį vakarą. 

Jos širdis suspurdėjo iškart, kai tik jis pravėrė stiklines 
Voltersų namų duris ir jų žvilgsniai susitiko pirmą kartą. Jau 
tuomet Keitei kilo pagunda ryte ryti jį akimis, bet šiaip taip 
atsispyrė. O šį kartą ne. Šį kartą ji įbedė akis ir leido sau ati- 
džiai žvelgti įjo veidą. 

Tokių žvilgsnių būdavo ir scenose, kurias ji vaidino filmuo- 
damasi „Klystkeliuose“. Jie leisdavo žiūrovams suprasti, kad 
dabar keičiasi herojų likimai, kitaip sakant - „pabuskite ir 
atkreipkite dėmesį, nes tai svarbu“. Nuo tos akimirkos vis- 

kas turėdavo būti kitaip negu anksčiau. Televizijos žiūrovų 
malonumui, ji demonstruodavo šį lemtingą jausmą įsijautusi 
į vaidmenį, bet pati jo niekuomet nebuvo patyrusi, bent taip 
stipriai. 

Aleksas pirmas nusuko akis, palietė jai alkūnę ir atgręžė 
veidu į namą. 

- Turiu garbės paklausti... - tarė jiedviem palengva einant 
prie pagrindinių durų. 

- Ar tai ir yra dalykinė šio vakaro dalis? 

- Taip. Ar nesutiktumėte padėti man rinkti medžiagos bū- 
simam romanui? 

- O kaip galėčiau padėti? 

Prie lauko durų Aleksas atsisuko į Keitę ir tarė: 

- Galėtumėte atsiduoti jau per pirmąjį pasimatymą. 

- Ką?! 

- Ar sutiktumėte šį vakarą eiti su manimi į lovą? 

- Ne! 

- Na štai. Dalykinius reikalus aptarėme. Paprašiau jūsų pa- 
dėti rinkti medžiagą knygai. Jūs, žinoma, atsisakėte, bet tai 
buvo visiškai teisėtas ir nuoširdus pagalbos prašymas. 

Keitė kaip įmanydama stengėsi laikyti antakius suraukusi, 
nors ją pjaute pjovė juokas. 

- Manote, mokesčių departamente tai būtų traktuojama 
kaip teisėtas verslo sandoris? 

- Ten beveik niekada nereikalaujama visko nurodyti taip 
tiksliai. - Alekso dėmesį patraukė pro šalį važiuojantis au- 
tomobilis. - Šauni gatvė. Visai ne tokia, kokioje įsivaizdavau 
jus gyvenančią. 

- O kojūs tikėjotės? 

- Tikėjausi, kad įsikūrėte prašmatniau. 

- Prašmatnų namą turiu Malibu. O šis kaip tik toks, kokia- 
me atvažiavusi norėjau įsikurti. Trijų juostų gatvė ramiame 
miesto kvartale. Trisdešimties metų senumo namas su kiet- 
medžio grindimis ir didele veranda. Edvus ir jaukus. 


Šėliša + 139 


- Namai, kuriuose puikiai jaustųsi jūsų motina. 

- Taip. Tikriausiai. 

Jis iš karto pastebėjo Keitės melancholiją ir tarė: 

- Jau leptelėjau kažką, ko nederėjo sakyti, ar ne? Nemalo- 
nūs prisiminimai? 

- Jokių prisiminimų. Abu tėvai mirė, kai man buvo aštuo- 
neri. 

- Jėzau... Kas jiems nutiko? 

Ji apsimetė nesupratusi klausimo ir neatsakiusi peršoko 
prie kitos temos. 

- Tapau valstybės globotine. 

- Gyvenote vaikų namuose? 

- Mhm... Kadangi sirgau, niekas manęs neįsivaikino. 

- Visi vaikai serga. 

- Tik ne tokiomis ligomis kaip aš. Aš sirgau Hodžkino liga. 
Gydytojai man ją diagnozavo vos susirgus ir aš visiškai pa- 
sveikau, bet žmonėms vis tiek atrodė rizikinga įsivaikinti lie- 
są raudonplaukę mergiotę, turinčią sveikatos problemų. - Ji 
pakėlė akis į Aleksą ir pridūrė: - Toliau buvo dar bjauriau. Ar 
tikrai norite tai išgirsti? 

- Kol kas dar nepabėgau. 

- Leidžiu sprukti, kada tik panorėsite. - Ji nutilo, jis pa- 
siliko. Keitė giliai atsiduso ir ėmė pasakoti: - Mane tampė 
iš vienų namų į kitus. Kadangi globėjai ne kartą manęs at- 
sisakė, išsiugdžiau tam tikrą nuostatą. Norėdama atkreipti į 
save dėmesį krėsdavau šunybes. Trumpai tariant, tapau tikra 
siaubūne. 

- Įsivaizduoju. 

- Aš skyriausi nuo kitų vaikų, pirmiausia todėl, kad labai 
sirgau, o antra - abu mano tėvai buvo žuvę. Laimė, visa tai 
pavyko ištverti be didelių psichologinių traumų. 

- Tuo irgi nesunku patikėti. Jūsų žvilgsnis - kaip atkaklios 
kovotojos. - Ji pakėlusi sulenkė rankas, juokais rodydama bi- 
cepsus, jis nusijuokė ir pasiteiravo: - O kodėl jums ėmė strei- 
kuoti širdis? 

- Širdies problemas sukėlė cheminė terapija, kuria buvo 
gydoma Hodžkino liga. Vaistai sunaikino vėžį, bet labai pa- 
kenkė širdžiai. Daug metų ji palengva vis silpo ir artino mane 
prie mirties. 

- Ojūs to nežinojote? 

- Nė nenutuokiau. Gyvenau kaip visiškai normalus sveikas 
žmogus. O širdis tuo tarpu vis labiau stingo ir kietėjo. Kai be- 
liko visai mažai galinčio susitraukinėti raumens, pastebėjau, 
kad ima trūkti jėgų. Iš pradžių pamaniau per daug dirbanti, 
bet kad ir kiek ilsėdavausi, kad ir kiek gerdavau vitaminų, vis 
tiek jausdavausi nuvargusi. Nuėjau pas gydytoją paprasčiau- 
siai pasitikrinti sveikatos ir atsidūriau kardiologo kabinete. 
Mano nusivylimui, jis nustatė, kad didžioji dalis širdies rau- 
mens visiškai nelanksti ir kieta kaip akmuo. Ir negali per- 
pumpuoti pakankamai kraujo. Pasirodė, kad raumuo dirba 
mažiau nei trečdaliu pajėgumo, vadinasi, man būtinas širdies 
persodinimas. Kitaip būčiau buvusi pasmerkta mirčiai. 

- Išsigandote? 

-— Ne tiek išsigandau, kiek supykau. Mano vaikystė tikrai 
nebuvo rožėmis klota, bet įveikiau visas negandas. Buvau te- 
levizijos žvaigždė. Mane mylėjo milijonai žmonių. Savo dar- 
bus jie stengdavosi suplanuoti taip, kad galėtų žiūrėti filmą. 
Mano gyvenimas buvo nuostabus - ir še tau! Norėjau stverti 
Dievą už pakarpos ir išrėžti: „Klausyk, nenoriu skųstis, bet 
šį kartą tikrai perlenkei lazdą!“ Manau, jis išgirdo mano žo- 
džius, nes leido išgyventi. 

- Taip atsirado „Keitės vaikai“. 

- Taip atsirado „Keitės vaikai“, - pašnibždomis pakartojo 
ji šypsodamasi ir jausdamasi dėkinga, kad Aleksui pakako 
nuovokos įžvelgti šią sąsają. 

Jie vis dar šypsojosi vienas kitam. Palengva šypsenos iš- 
blėso, bet jiedu tebežvelgė vienas į kitą. Šešėliai, kuriuose 
skendėjo veranda, vis tamsėjo. Niekas nedrumstė tylos. Pra- 
važiavo dar vienas automobilis, šį kartą niekieno nepastebė- 

tas. Keitei ant rankos nutūpė uodas. Ji išsiblaškiusi nubaidė 
vabzdį. 

Jiedu stovėjo priešais, vis įdėmiau žvelgdami vienas kitam 
įakis ir beveik nepastebimai artėjo. Staiga nė neperspėjęs, ką 
darys, Aleksas kilstelėjo ranką ir jo pirštai pro iškirptę įslydo 
pojos palaidinuke. Pirštų pagalvėlės nuo duobutės ėmė leistis 
į tarpą tarp krūtų. Aleksas žiūrėjo į savo judančius pirštus. 

- Tikėjausi pamatyti randą. 

Prislopintas jo baritonas pažadino kažkur giliai Keitės 
krūtinėje glūdintį atsakymą, ir čiurlenantį upelį primenan- 
čiu balsu ji tarė: 

- Randas išnyko, bet aš jį vis dar matau. 

- Tikrai? 

- Taip. Nors jo jau nėra. 

- Hm... Ar skaudėjo? 

- Randą? 

- Ir randą, ir šiaip... Viską. 

- Kai kurios procedūros... labai sudėtingos. 

- Dieve, kokia jūs drąsi. 

- Ne, Intensyviosios terapijos skyriuje drąsi nesijaučiau. 
Vamzdeliai, kateteriai ir tas jausmas, tarsi tave kas smaugtų. 
Nors ligoninėje man buvo išaiškinta, ko galiu tikėtis, vis tiek 
kaustė siaubas. Jaučiausi lyg kankinimų kameroje. 

- Galiu įsivaizduoti. 

- Vargu, kol pats to nepatyrėte. 

- Neabejoju, jūs teisi. 

- Šiaip taip laikiausi tik todėl, kad žinojau turinti naują 
širdį. Jaučiau ją plakant. Ir kaip stipriai! 

- Taip kaip dabar? - Jis tvirtai prispaudė delną prie jos 
krūties. 

- Ne. Dabar ji plaka dar smarkiau. 

Jie kalbėjosi pašnibždomis. Jis toliau braukė pirštais per 
patį Keitės krūtinės vidurį. Nors Keitė labai drovėjosi rando, 
mintyse nustebusi klausė savęs, kodėl leidžia Aleksui jį liesti. 

Nežinia kodėl jai atrodė, kad taip ir turi būti. Prisilietimas 
buvo nedrąsus, švelnus ir - nesvarbu, ar jis to norėjo ar ne, - 
erotiškas. Ji po truputį tirpo. 

Kūną palengva apėmė malonus nuovargis, toks pat švelnus 
ir visa apimantis, kokį pajunti anestezijos pradžioje. Nervų 
šaknelės tapo itin jautrios, virpėjo ir dilgčiojo. 

Jis tebežiūrėjo į tą vietą, kur jo pirštų galiukai lietėsi su jos 
oda, bet paskui jo žvilgsnis ėmė slysti aukštyn ir jis vėl pa- 
žvelgė Keitei į akis. Žvilgsniai susitiko, abiejuose atsispindėjo 
aistra. Reikmė. 

- Pakviesite į vidų? - tiesiai paklausė Aleksas. 

- Ne. Išeisite įširdęs? 

- Ne. Tik nusivylęs. 

Tada jis susirado Keitės lūpas, ir jie susiliejo bučinyje. Alek- 
sas suspaudė ją glėbyje. Užčiuopęs jos liežuvį Aleksas sudeja- 
vo iš malonumo taip, kaip gali dejuoti tik vyras. Šis garsas 
sužadino Keitės jausmus. Ji delnu suėmė Alekso pakaušį ir 
suleido pirštus į plaukus. 

Jiedu judėjo vienu ritmu. Jų liemenys švelniai bumbtelėjo 
vienas į kitą, nuščiuvę sustingo, o paskui prigludo vienas prie 
kito. Ranką jis tebelaikė po palaidinuke, uždėjęs ant širdies, 
ir delnu jautė, kaip smarkiai ji plaka. 

Kita ranka aistringai glamonėjo Keitės nugarą ir klubus. 
Paskui uždėjo delną ant sėdmenų ir prispaudė Keitę prie sa- 
vęs. Nuo jo bučinių aistra nenumaldomai stiprėjo. 

Staiga Keitė atlošė galvą, kad atgautų kvapą. 

- Aleksai... 

- Mhm?.. - Praviros jo lūpos dabar godžiai bučiavo jos 
kaklą. 

- Man jau laikas eiti į vidų. 

Jis pakėlė galvą ir įbedė akis į Keitę. 

- O, velnias. Tikrai. 

Tada staigiu judesiu ištraukė ranką iš po palaidinukės, nu- 
sibraukė nuo kaktos užkritusią plaukų sruogą ir nusisuko. 
Tris verandos laiptelius įveikė vienu plačiu žingsniu. 

Gailestis nudiegė Keitę tarsi aštrus skausmas. 

- Ar paskambinsite? 

Jis stabtelėjo, atsisuko. 

- O norite, kad paskambinčiau? 

Keitė jautėsi taip, tarsi visi dešimt jos kojos pirštų būtų ant 
paties tramplino lentos kraštelio. Jei ryšis šuoliui, teks pul- 
ti į glėbį nežinomybei, o nusileidimas gali būti ir nuostabus, 
ir baisus. Tai ji galėjo sužinoti tik nušokusi nuo tramplino. 
Nors tai buvo pavojinga, vis dėlto ji norėjo pajusti, kaip kren- 
ta žemyn, ir sužinoti, kas laukia ten, apačioje. 

- Taip. Noriu. 

- Tada paskambinsiu. 


Keitei prireikė šiek tiek laiko atsigauti nuo Alekso bučinių. 
Lyg apkvaitusi ji vaikščiojo po namus, pamiršdavo, ko atėjo 
į kambarį, ir neįstengė galvoti apie nieką kita, tik ką jautė 
Aleksui ją bučiuojant ir jo rankoms liečiant jos kūną. Keitė 
nusirengė, nusiprausė po dušu ir norėdama atsipalaiduoti, 
nuslopinti erotinį įkarštį išgėrė puodelį žolelių arbatos. 

Galų gale nusprendusi, kad jau galės užmigti, apėjo na- 
mus ir užgesino šviesas. Bet uždarydama nakčiai lauko duris 
žvilgsniu užkliuvo už neperžiūrėtos korespondencijos, kurią 
buvo palikusi ant stalelio prieškambaryje. 

- Po velnių... - Ji troško lįsti į lovą, apkabinti pagalvę ir 
mintyse dar kartą atgaivinti su Aleksu praleistas akimirkas. 
Bet jei neperžiūrės šiandien, rytoj vakare korespondencijos 
krūva jau bus dvigubai didesnė. 

Tad ėmėsi kompromiso - paštą nusinešė į lovą. Paskui grei- 
tai viską surūšiavo: reklamas numetė ant grindų, o sąskaitas 
sudėjo ant naktinės spintelės. 

Paskutinis vokas krūvoje - paprastas, baltutėlaičio popie- 
riaus - privertė Keitę stabtelėti. Per patį centrą trimis eilutė- 
mis buvo išspausdinti jos vardas, pavardė ir adresas. Nebuvo 
nei siuntėjo adreso, nei spaudo, tik vietinio pašto antspaudas. 

Pagauta smalsumo Keitė atplėšė voką ir rado skilties plo- 
čio laikraščio iškarpą - keturias pastraipas. Ir jokio raštelio. 
Jokio paaiškinimo. 

Paskubomis permetė akimis straipsnį, paskui ėmė skaityti 
atidžiai, vis labiau susidomėjusi. Jame buvo pasakojama apie 
nelaimingą atsitikimą Memfyje, Tenesio valstijoje. Šešiolik- 
metis paauglys Džeris Vardas nuskendo įstrigęs savo pikape. 
Važiuodamas šlapiu ir slidžiu tiltu tikriausiai nesuvaldė au- 
tomobilio ir įkrito į upę netoli namų. Automobilis ir jo kūnas 
buvo rasti tik po kelių valandų. 
me buvo atsiųstas šis straipsnis. Nors buvo tiksliai nurodyta, 
kada ir kur įvyko nelaimė, straipsnis galėjo būti išspausdintas 
bet kuriame šalies laikraštyje. Juk tokios žinutės vadinamos 
„kamšalu“ ir dažnai dedamos vien laikraščio puslapiui užpil- 
dyti. Dauguma skaitytojų tik užmeta akį ir keliauja toliau - 
skaityti Enės Landers komentarų arba sporto puslapio. 

Bet anonimas puikiai žinojo, kad Keitę Delani šis straips- 
nis labai sudomins, nes ji ir Memfyje žuvęs paauglys turi šį 
tą bendra. 

Džeriui Vardui irgi buvo persodinta širdis. Jam, nuo anks- 
tyvos vaikystės kovojusiam su širdies liga, sėkmingai buvo 
atlikta operacija, ir štai vaikinas žūva tokiomis tragiškomis 
aplinkybėmis. 

Žiauri likimo ironija nepraslydo Keitei pro akis. 

Ji nujautė, jog kaip tik šito ir siekė laiško siuntėjas. 


Dovynioliktas skyrius 


| Vebster įsirangė į lovą šalia vyro. Uždėjo ranką jam 
ant pilvo - tai buvo įprastas gestas: baigėsi dar viena jųdviejų 
darbo diena. Jis išsiblaškęs ėmė glostyti jos plaštaką. 

- Apie ką mąstai šį vakarą? - švelniai paklausė ji. 

Jis šyptelėjo. 

- Apie daug ką. 

- Pavyzdžiui? 

- Ak, nieko ypatinga. 

Santuokos pradžioje Bilas išsamiai aptardavo su ja visus 
per darbo dieną tvarkytus reikalus. Pašnibždomis, kad nepa- 
žadintų gretimame kambaryje miegančių vaikų, jiedu daly- 
davosi savo viltimis ir svajonėmis. 

Tačiau metams bėgant pečius ėmė slėgti kitokios pareigos, 
dažnai išstumiančios iš jų gyvenimo tylius pasišnabždėjimus 
lovoje. Nensei tokių pokalbių labai trūkdavo, ji ilgėjosi laikų, 
kai jos nuomonė Bilui buvo pati svarbiausia. Žmonos nuo- 
monę jis ir dabar vertino, Nensė tai žinojo, tik jau padaręs 
sėkmingą karjerą ir įsitvirtinęs rinkoje Bilas taip dažnai j jp: 
neklausdavo. 

- Rytoj bus paskelbti naujieji Neilseno reitingai, - pasa- 
kė jis. 

- Aną kartą San Astekiiaijs televizijos kanalas buvo abso- 
liutus rinkos lyderis, - priminė Bilui žmona. - Svarbiausias 

jūsų konkurentas užėmė antrą vietą, bet buvo labai daug at- 
silikęs. Manau, šį kartą tu tik dar labiau sutvirtinsi lyderio 
pozicijas. 

- Tikiuosi, tu teisi. 

Ji prisislinko arčiau ir padėjo galvą jam ant peties. 

- Kas dar? 

- Ak, nieko. Nieko ypatinga. 

- Keitė Delani? 

Nensė iš karto pajuto jo reakciją. Ta reakcija buvo subtili - 
įsitempė raumuo, Bilas šiek tiek atšlijo nuo jos, nors jųdviejų 
kūnai ir toliau lietėsi, - bet akivaizdi. 

- Kodėl turėčiau galvoti apie Keitę? - suirzo jis. - Kodėl 
turėčiau galvoti apie ją dažniau negu apie Dirką Prestoną, 
Volį Seimurą ar Džeinę Džesko? - Jis paminėjo kelias eterio 
įžymybes. 

- Kaip tik to ir klausiu, Bilai, - švelniai tarė ji. - Ar yra ko- 
kia ypatinga priežastis, verčianti tave galvoti apie Keitę? 

- Dirba ji puikiai. Bet praėjusią savaitę buvo ištikusi šiokia 
tokia bėda, turbūt girdėjai - viena pora atsisakė įsivaikintos 
mergaitės. - Jis nutilo, paskui pridūrė: - Ačiū Dievui, nesu- 
vertė visos kaltės mums. - Bilas sujudėjo lovoje. Po antklodė 
pėda prisilietė prie žmonos pėdos, bet jis ją tuoj pat patrau- 
kė. - Keitė sąžininga. Man rodos, kartais net per daug sąži- 
ninga. Žaviuosi, mėgstu ją. 

- Aširgi. - Nensė alkūne įsirėmė į pagalvę ir pažvelgė į jį. - 
Bet nenoriu su ja dalytis savo vyro. 

- Ką čia šneki?! - šiurkščiai atkirto jis. 

- Bilai, tarp mudviejų kažkas negerai. 

- Viskas gerai. 

- Ne, negerai. Aš jaučiu. Gyvenu su tavimi jau daugiau 
negu trisdešimt metų. Ir visus tuos metus kas naktį miegu 
šalia tavęs. Esu mačiusi tave laimingą, liūdną, susinervinusį, 
džiūgaujantį ar visai netekusį galvos. Pažįstu visas tavo nuo- 
taikas. Aš... Aš tave myliu. 


Šarada + 147 


Nensės balsas netikėtai užlūžo, ir ji pyktelėjo ant savęs, 
nes tikrai nenorėjo tapti verkšlenančia žmona, stumiančia 
vyrą tiesiai į glėbį kitai, supratingesnei ir nelinkusiai tiek zyz- 
ti ir kabinėtis. 

Jis palietė jai plaukus. 

- Aš tave irgi myliu. Ir, prisiekiu Dievu, tarp manęs ir Kei- 
tės Delani tikrai nėra jokio meilės romano. 

- Bet tu nuolat galvoji apie ją. Tos mintys tave apsėdo 
anksčiau, negu su ja susipažinai. 

- Norėjau prisivilioti į San Antonijaus televizijos kanalą. 

- Tik nereikia to globėjiško tono, - atkirto Nensė. - Tai 
ne tik profesinis susidomėjimas. Tu ir anksčiau medžiodavai 
laidų vedėjus, bet nė vieno nepersekiojai taip atkakliai kaip 
Keitės. Ar ji taip beprotiškai tave traukia? 

- Ne! - riktelėjo Bilas garsiai ir šiurkščiai. Ir tuoj pat ra- 
miau pakartojo: - Ne, Nense. 

Ji atidžiai pažvelgė į vyrą mėgindama įžvelgti tiesą, bet jo 
akys nieko neatskleidė. Perprasti Bilą buvo beveik neįmano- 
ma, ir tai padėjo jam tapti puikiu verslininku. Jeigu jis pats 
nenorėdavo, kad žmonės jį suprastų, jie šito ir neįstengdavo. 

Ginčytis toliau būtų buvę tas pat kaip išvadinti jį mela- 
giu - tai būtų tik dar labiau pagilinę tarp jųdviejų besive- 
riančią prarają. Todėl ji nusprendė, kad kol kas pyktis pa- 
kaks, ir tarė: 

- Geraijau... 

Bilas prisitraukė žmoną ir apglėbęs tarė: 

- Juk žinai, kad tave myliu. Juk žinai, Nense. 

Ji pritariamai linktelėjo. Bet dėl šventos ramybės norėjo, 
kad jis tai įrodytų. Paėmė vyro ranką ir uždėjo sau ant krū- 
ties. Jis suprato užuominą. Jiedu ėmė bučiuotis, glamonėtis. 
Kai jis į ją įsiskverbė, Nensė kojomis apsivijo Bilui strėnas, 
taip parodydama, kad šis vyras priklauso jai vienai. 

Kai viskas baigėsi, ji prisiglaudė prie Bilo ir klausėsi jo gi- 
laus, ritmingo kvėpavimo. Nors jųdviejų kūnai lietėsi, nors 

ką tik pasibaigęs meilės žaidimas juos abu įaudrino ir pažadi- 
no aistrą, jam trūko daug metų lydėjusio dvasinio artumo. Jų 
santykiams kažkas trukdė. 

Keitė Delani neatrodė esanti iš tų, kurios prasideda su ve- 
dusiais vyrais, bet ji vis dėlto buvo aktorė. Gal jos atvirai ro- 
domas draugiškumas tėra vaidyba? Nensė niekada nesijautė 
rami dėl kitų moterų. Bilas buvo gražus, patrauklus, turtin- 
gas - puikus grobis daugybei moterų, kurių moralinės nuos- 
tatos nesutrukdytų išardyti santuokos. 

Kad ir kokie geri buvo jųdviejų santykiai, taip galėjo nu- 
tikti. Jie su Bilu susipažino ir susituokė dar studijuodami 
koledže, bet juk nemažai santuokų išyra ir po trisdešimties 
metų, ir dar vėliau. Ji negalėjo būti rami, kad šeimai išsaugoti 
pakaks jausmų. Šeši vaikai irgi nebuvo tvirta garantija, kad 
Bilas bus pririštas prie jos amžinai. 

Nensė pasitikėjo tik ilgiau negu tris dešimtmečius trun- 
kančia meile ir - savimi. Kiekviename žingsnyje grumda- 
masi su sunkio jėga, ji labai rūpinosi palaikyti puikią fizinę 
formą. Nors buvo jau penkiasdešimt ketverių, jos oda buvo 
glotni ir beveik be raukšlių. Kelias žilas sruogas patikimai 
paslėpdavo medaus atspalvio plaukų dažai. Tris dienas per 
savaitę ji plušėdavo sporto salėje, susitikdavo su draugais 
pažaisti teniso ir golfo, ir ši aktyvi veikla neleido kūnui su- 
dribti, kaip nutinka daugumai pagyvenusių moterų. Pažvel- 
gusi į save veidrodyje ji per daug nesikuklindama mintyse 
sakydavo, kad atrodo geriau ir už daugumą perpus jaunes- 
nių moterų. 

Ji niekada nepuoselėjo planų pati siekti karjeros. Užuot 
tai dariusi Nensė kiek galėdama stengėsi padėti prasimušti 
Bilui. Dar neturėdamas nė dvidešimties metų jis įsidarbino 
operatoriumi televizijos studijoje, paskui palengva ėmė kilti 
karjeros laiptais - po kelerių metų perėjo į pardavimo skyrių, 
iš ten prasimušė į valdybą ir nuolat keitė televizijos kompani- 
jas, kėlėsi iš vieno miesto į kitą, iš vienos valstijos į kitą. 


Šaiada + 149 


Per pirmuosius penkiolika santuokos metų jie tiek kartų 
keitė namų adresą, kad Nensė jau ir skaičių pametė. Bet ne- 
sutikti kraustytis negalėjo. Kaskart pereidamas į kitą darbo- 
vietę Bilas vis labiau sustiprindavo pozicijas televizijos vers- 
le, o Nensė žinojo, kaip jam tai svarbu. 

Dirbdamas Mičigano televizijos kanalo generaliniu direk- 
toriumi jis žengė strategiškai gudrų žingsnį - pelningai par- 
davė tą kanalą telekomunikacijų koncernui ir gavo už tai di- 
džiulę premiją. Naujieji savininkai kvietė Bilą pasilikti, bet jis 
nusprendė gautą premiją panaudoti nuosavam kanalui pirk- 
ti. Taigi ir jam, ir Nensei San Antonijaus televizijos kanalas 
tapo tarsi dar vienu vaiku. Jis tą kanalą savo rankomis kūrė 
ir puoselėjo. O ji rūpinosi Bilu. 

Ji tikėjosi galėsianti iki paskutinės gyvenimo dienos būti 
savo vyrui ir patikėtinė, ir žmona, ir draugė, ir meilužė. Vilja- 
mą Vebsterį Nensė mylėjo ir buvo pasiryžusi padaryti viską, 
kad tik jį išlaikytų. 

Padėjusi skruostą ant pagalvės ji žiūrėjo į jį miegantį. Su 
šiuo vyru buvo patyrusi tokių meilės aukštumų, kokių nė ne- 
įsivaizdavo esant. Jos meilė Bilui buvo gili ir daugiabriaunė, 
užgrūdinta skaudžių smūgių, kuriuos jiems gyvenime teko 
iškęsti. Vestuvių diena. Kiekvienas jo karjeros žingsnis. Visos 
sėkmės, ir nesėkmės. Vaikų gimimas. Ir vieno iš jų mirtis. 

Ašaros užgniaužė Nensei gerklę. 

Ar Bilas tikrai sako tiesą? O jeigu jo žavėjimasis Keite De- 
lani nesusijęs su geismu? Ar tai gali būti kaip nors susiję su 
Karla? 

Nuo šios minties Nensę sukaustė siaubas. 


- Labas rytas, panele Delani. 

Pamačiusi Meliją King, sėdinčią prie stalo koridoriuje ša- 
lia žinių skyriaus direktorės kabineto, Keitė sustojo kaip nu- 
diegta. 

- Prašyčiau minutėlę palaukti... - Melija atsiliepė suskam- 
bus telefonui su laisvų rankų įranga: - Labas rytas, San An- 

tonijaus televizijos kanalo žinių skyrius. Kur nukreipti jūsų 
skambutį? - Ji sujungė skambinantįjį su vienu iš žurnalistų 
ir apdovanojusi Keitę savo firmine pataikūniška šypsena pa- 
aiškino: - Dabar aš dirbu čia. 

Keitė apsisuko ir energingai nužingsniavo į priešingą pusę. 
Numojusi ranka į liftą ir įveikusi kelis laiptų maršus ji per 
rekordiškai trumpą laiką atsidūrė personalo skyriuje ir žengė 
prie sekretorės. Nesileisdama į ilgas šnekas tiesiai šviesiai pa- 
klausė, ar Melija King tebėra darbuotojų sąraše. 

- Dabar ji dirba žinių skyriaus priimamajame operatore. 

- Kaipgi čia išeina? - nenusileido Keitė. - Prieš dvi savai- 
tes aš ją atleidau. 

- Ji vėl buvo priimta į darbą. 

- Kada? Kodėl? 

- Neturiu teisės aptarinėti su jumis kito darbuotojo reika- 
lų, panele Delani. Man buvo liepta grąžinti ją į darbą, - paaiš- 
kino sekretorė. - Daugiau nieko nežinau. 

Keitė žvilgtelėjo į uždarytas personalo skyriaus viršinin- 
kės duris ir tarė: 

- Norėčiau su ja susitikti. Malonėkite pranešti, kad laukiu. 

- Dabar jos nėra, panele Delani. Bet paliksiu jai žinutę. 

- Ačiū, nereikia. Šis reikalas gali ir palaukti. - Keitė nuei- 
dama atsisuko į išsigandusią sekretorę ir pridūrė: - Pažadu 
jūsų į šį reikalą nevelti. 

Paskui ji žvaliai nužingsniavo iki pat koridoriaus galo ir 
kaip viesulas įsiveržė į generalinio direktoriaus priimamąjį. 

- Ar jis yra? 

Vebsterio sekretorė atrodė ir įsižeidusi, ir išsigandusi, tarsi 
ragana ugniniais plaukais ir žybčiojančiomis akimis būtų pa- 
reikalavusi atiduoti viso jos gyvenimo santaupas. 

- Taip, - atsakė ji, - bet direktorius... 

- Ačiū. 

Kai keitė ryžtingai atlapojo kabineto duris, Bilas kalbėjosi 
telefonu. Jis suirzęs pakėlė akis, bet pamatęs, kad nelaukta 
viešnia yra Keitė, nusišypsojo ir mostu pakvietė ją prisėsti. 

- Taip taip, prie šio reikalo dar grįšime, paskambinsiu jums 
kitą savaitę. Žinoma. Taip, ačiū. Sudie. - Jis padėjo ragelį, 
plačiai šypsodamasis mandagiai atsistojo ir tarė: - Malonu, 
kad užsukai, Keite. Tikėjausi, kad šiandien mums pavyks su- 
sitikti ir šnektelėti. 

- Atėjau ne plepėti. 

Griežtas jos tonas Bilą nustebino. Šypsena dingo. 

- Suprantu. Sėskis. 

- Ačiū, pastovėsiu. Ar žinai, kad Melija King ir vėl čia dirba? 

- Ak, štai koks reikalas... 

- Ašją atleidau, o personalo skyriaus viršininkė vėl priėmė 
į darbą. Neįsivaizduoju, kodėl ji taip pasielgė, bet noriu, kad 
įsikištum ir palaikytum mano sprendimą. Tikiuosi, taip ir pa- 
darysi. 

- Negaliu, Keite. 

- Gali. Juk tu generalinis direktorius. 

- Negaliu, nes pats pasirašiau įsakymą grąžinti panelę 
King į darbą. 

Štai tada Keitė atsisėdo - pati to nesuvokdama. Nuo pa- 
tirto smūgio net keliai sulinko, ir ji klestelėjo ant kėdės. Ke- 
lias sekundes pavarsčiusi Bilą nepatikliu žvilgsniu padėjo abu 
delnus ant rašomojo stalo ir palinkusi į priekį paklausė: 

- Kodėl, Bilai? 

- Tokie reikalai labai sudėtingi, Keite. Galbūt iš pirmo 
žvilgsnio atrodo paprasti, bet - patikėk - iš tikrųjų yra nepa- 
prastai painūs. 

Globėjiškas Bilo tonas ją ne juokais įsiutino. 

- Ar tik neketini pasakyti, kad dėl šito reikalo tiesiog ne- 
sukčiau savo gražutės galvelės? 

Jis susiraukė. 

- Aš visai nekalbėjau su tavimi iš aukšto. 

- Po galais, būtum pamėginęs... Ir liaukis užkalbinėjęs man 
dantis. Klok faktus. Kad ir kokie sudėtingi jie būtų, manau, 
kaip nors įstengsiu suprasti. Kodėl atšaukei mano sprendimą 
ir grąžinai Meliją į darbą? 

- Dėl dviejų priežasčių. Pirma, ji ispanė. O mažumoms pri- 
klausančių žmonių priėmimo į darbą ir atleidimo reikalus tu- 
rime tvarkyti labai atsargiai. Tu šiame versle sukiesi jau gana 
ilgai, tad pati žinai: jeigu kaip nors pažeisi bent vieną lygių 
darbo galimybių įstatymo punktą, net jei kam nors tik pasi- 
rodys, kad pažeidei, - Federalinė ryšių tarnyba pakiš tave po 
mikroskopu ir po kaulelį išnarstys visą televizijos kanalo vei- 
klą. Bet kas, nepagailėjęs pinigų pašto ženklui, gali nusiųsti 
ten skundą, ir televizijos kanalas bus uždarytas. 

- Po galais, atleidau ją visai ne dėl tautybės, puikiai žinai. 

- Žinau, bet jeigu mūsų televizijoje bus pradėtas patikrini- 
mas, mano nuomonės niekas neklaus. Klausyk, Keite, žinau, 
kad su ta darbuotoja turėjai sunkumų, bet oficialiuose doku- 
mentuose neužfiksavai nė vieno darbo drausmės pažeidimo. 

- Nenorėjau pasirodyti esanti amžinai kuo nors nepaten- 
kinta bambeklė. 

- Vertinu tokį tavo elgesį, - tarė jis. - Deja, subtilumas šį 
kartą tau nepadės įrodyti, kad esi teisi. Jeigu turėtume ofi- 
cialių tavo nusiskundimų raštu dėl panelės King aplaidumo 
darbe arba kompetencijos trūkumo, galėtum pagrįstai rei- 
kalauti ją atleisti. O kadangi tokių dokumentų nėra, atrodo, 
kad atleidai ją be jokios objektyvios priežasties, kad tarp jūsų 
kilo asmeninis konfliktas, ir tiek. Federalinė ryšių tarnyba 
iš karto mumis susidomės. Panelė King puikiai tai žino, už- 
siminė personalo skyriaus viršininkei, o ši papasakojo man. 
Viskas buvo padaryta profesionaliai, bet mes subtilią panelės 
King užuominą supratome. 

- Ji nutarė tave pagąsdinti, o tu ir išsigandai. 

- Nusprendžiau grąžinti ją į darbą, nes taip bus geriausia 
San Antonijaus televizijos kanalui, - santūriai paaiškino jis. 

Melija jau buvo grąžinta į darbą. Vebsterio pozicija šiuo 
klausimu buvo tvirta. Keitė suprato, kad dabar papasakoju- 
si apie dingusius savo vaistus ir Melijos prisipažinimą nieko 
nelaimės. 

- Ką gi, dabar tai jau ne taip svarbu, bet kokia buvo antroji 
priežastis, privertusi tą panelę grąžinti į darbą? Sakei, jų dvi. 

- Jos neįgalumas. 

- Neįgalumas? - ironiškai nusijuokusi pakartojo Keitė. — 
Jei šioje televizijoje apskritai yra darbuotojas, neturintis ab- 
soliučiai jokių fizinių trūkumų, tai, be jokios abejonės, Melija 
King. 

- Ji dislektikė. 

- Dieve mano... - atsiduso Keitė ir prisiminė, kaip dažnai 
bardavo Meliją, kad blogai užrašo telefono numerius. - Aš 
nežinojau... 

- Niekas nežinojo. Jos asmens byloje apie tai nėra nė žo- 
džio. Panelė King išmoko dirbti taip, kad liga darbui netruk- 
dytų, nors kartais jai nepavyksta. Tikriausiai dėl to darydavo 
tiek daug klaidų. 

- Tikriausiai. - Bet net ir disleksija nepateisinsi Melijos 
sprendimo išmesti savo viršininkės vaistus į šiukšlių kontei- 
nerį. Keitė užjautė Meliją dėl sveikatos būklės, buvo pasiry- 
žusi atleisti buvusias ir nekreipti dėmesio į būsimas klaidas, 
jei tik mergina bus bent kiek paklusnesnė. - Bet ar ji gali eiti 
sekretorės pareigas, juk nuolat reikia be klaidų rašyti pavar- 
des ir telefono numerius? 

- Ji primygtinai kartoja, kad su šia užduotimi susitvarkys. 
Be to, tai buvo vienintelė darbo vieta, kurią galėjome jai pa- 
siūlyti. Ir vis tiek mums teko gerokai pertvarkyti savo etatus. 

- Jergutėliau, koks tu geras... 

- Sarkazmas tavęs visai nepuošia, Keite. 

Vis dar nesitverdama pykčiu ji atsistojo ketindama eiti. 

- Suprantu, kokioje keblioje padėtyje atsidūrei, Bilai. Net- 
gi sutinku - tvarkydamas šį reikalą didelės pasirinkimo lais- 
vės neturėjai, juolab kad reikėjo žiūrėti, kaip bus geriau mūsų 
kanalui. Bet labiausiai mane siutina, kad niekas nepasitarė 
su manimi. Palikai mane kvailės vietoje, pakirtai mano auto- 
ritetą. 

- Netiesa, Keite. 

- Deja, tiesa. Jeigu mano arba, sakykim, kurio nors kito 
vadovo sprendimas gali būti pakeistas, kokia tada prasmė 
apskritai suteikti mums tokius įgaliojimus? Melija nusipelnė 
būti atleista nepaisant disleksijos. 

- Gali būti, bet... tokie jau yra mūsų verslo ypatumai. 

- Na, tiesą sakant, tie mūsų verslo ypatumai - tikras 
šlamštas! 

Vebsteris pakilo nuo krėslo ir iš už stalo priėjo prie jos. 

- Perdedi, Keite. Gal dar kas nors neduoda tau ramybės? 

Taip, tyliai sau pamanė ji. Tas keistas laiškas. 

Laikraščio iškarpa ir vokas, kuriame ji buvo atsiųsta, te- 
begulėjo naktinės spintelės stalčiuje. Keitė bandė nekreipti 
dėmesio į tuos pamišėlio pokštus ir ketino laišką išmesti, bet 
kažkokia keista nuojauta privertė to nedaryti. Labiausiai ji ne- 
rimavo ne dėl pačios žinutės, o dėl to, kad laišką atsiuntė ano- 
nimas. Tiesa, tai dar nereiškė, kad siuntėjas turi piktų ketini- 
mų, tik liudijo jo netaktišką ir nelabai sveiką humoro jausmą. 

Keitė dar nebuvo padariusi jokių išvadų. Bet neabejojo - 
pasakoti Bilui dar per anksti: jis, be abejo, pamanytų, kad 
Keitė tiesiog linkusi į paranoją. Ir būtų visiškai teisus. 

- Šiaip viskas kuo puikiausiai, — tarė ji išspaudusi ne vi- 
sai nuoširdžią šypseną ir pakeitė temą. - Ar jau pasakojau 
apie naujausią mūsų laimėjimą? Šantalė... Juk prisimeni ją, 
ar ne? 

- Tą mažą mergaitę, kuriai reikėjo persodinti inkstą? 

- Taip. Šantalę įsivaikinusi pora prisiėmė visą atsakomybę 
už jos gydymą. Vakar rado donorą. Praėjusią naktį mergaitę 
operavo. Kol kas viskas gerai. 

- Puikios naujienos, Keite. Manau, šį įvykį verta plačiai 
išreklamuoti ir išpešti iš jo kuo daugiau naudos mūsų televi- 
zijos kanalui. 

- Aš irgi taip manau. Jau paprašiau Džefo, kad parašytų ir 
išplatintų pranešimą spaudai. O pirmąjį egzempliorių liepiau 

nusiųsti Ronui Truitui. Jeigu jis neparašys straipsnio pagal 
šią medžiagą, galėsime pagrįstai jį apkaltinti šališkumu. 

Bilas uždėjo rankas jai ant pečių ir švelniai spustelėjo. 

- O dėl ano reikalo per daug nesuk sau galvos. Palyginti 
su puikiu darbu, kurį darai, tai tik nereikšminga smulkmena. 
Ir toliau taip darbuokis, o kasdienius San Antonijaus kanalo 
reikalus palik tvarkyti man. 

- Pasistengsiu nepamiršti. Nors kai supykstu, man ap- 
temsta atmintis. 

Jis nusijuokė ir lydėdamas Keitę link durų pridūrė: 

- Tiesą sakant, turi teisę pykti. Bet leisk man kaip nors at- 
silyginti. Nensė ketina rengti kviestinę vakarienę. Nori supa- 
žindinti tave su keliais žmonėmis, galinčiais padėti sukviesti 
daug įžymybių į labdaros renginį, apie kurį kalbėjome. Ar at- 
einantis šeštadienis tau tiks? 

- Kuo puikiausiai. Ar galiu atsivesti savo įžymybę? 

- Žinoma. Ką tokį? 

- Aleksą Pirsą. 

- Rašytoją? 

- Esi apie jį girdėjęs? 

- Kur negirdėsi... Jis buvo plačiai reklamuojamas, pakrikš- 
tytas antruoju Džozefu Vambo. Nežinojau, kad gyvena San 
Antonijuje. 

- Man susidarė įspūdis, kad nėra pasaulyje vietos, kurią 
jis vadintų namais, bet dabar apsistojęs čia ir rašo dar vieną 
knygą. 

- Žinoma, atsivesk jį. Nensė apsidžiaugs. 


Dvidošimtas skyrius 


- k tai ar eisi? 

- O ką man apsirengti? 

- Pirmai pradžiai - apsiauk kojines ir batus. 

Telefonu sodrus žemo tembro Alekso juokas atrodė gero- 
kai garsesnis. Jis pakuteno Keitei ausį, rankų oda net pašiur- 
po. Tai jau darosi juokinga, pamanė ji. Keitė elgėsi kaip pirmą 
kartą susižavėjusi ir meilės kamuojama mokinukė. 

Mintys apie jį nesitraukdavo. Mintys apie jį neleisdavo 
Keitei ramiai dirbti, o išgirdusi jo balsą ji svaigte apsvaigda- 
vo. Tiesiog juokinga! 

- Pažiūrėsiu, ar pavyks rasti tinkamas kojines, - tarė jis. 

- Vakarėlis neformalus, juodo kaklaraiščio neprireiks, bet 
nenoriu nesmagiai jaustis dėl palydovo. Ten bus laaabai svar- 
bių žmonių, - mėgdžiodama britišką akcentą paaiškino Kei- 
tė. - Nensė Vebster organizuoja lėšų rinkimą vaikams, taigi 
jei dėl tavo netakto vaikai praras pinigų, daugiau su tavimi 
nesikalbėsiu. 

- Pažadu nekasyti, nekrapštyti ir nepūsti nieko, kas netu- 
rėtų būti kasoma, krapštoma ar pučiama viešoje vietoje. 

- Ak, ačiū, nuraminai, - sumurkė ji. - Tikriausiai vis tiek 
užtrauksi man gėdą. Arba pamirši ateiti. 

— Pasižymėsiu kalendoriuje... 

- Juk pamirši pažiūrėti į jį. Prisimink, kaip susitikome. 

- Tai pati geriausia iš visų mano klaidų. 

Keitė nuraudo iš pasitenkinimo ir apsidžiaugė, kad Alek- 
sas nemato jos kvailos šypsenos. 

- Dėl viso pikto likus porai valandų paskambinsiu ir užva- 
žiuosiu tavęs paimti. 

- Gera mintis. 

- Ar šiandien vakare dirbi? 

- Taip, bet pastaruoju metu man sunku susikaupti. Minty- 
se vis klausiu savęs, kas taip blaško dėmesį. 

Jos kūnu vėl nusirito pasitenkinimo banga. Malonu žinoti, 
kad esi kieno nors išsiblaškymo priežastis. Po pirmo pasima- 
tymo jiedu turėjo dar du. Kartą susitiko restorane pavakarie- 
niauti, paskui išsiskyrė ir kiekvienas pasuko savo keliu. Antrą 
sykį Aleksas atvažiavo jos pasiimti automobiliu. 

Jiedu nuvažiavo į Krantinę, lauko kavinėje užvalgė prastų 
meksikietiškų patiekalų, tada nusprendė pasivaikščioti gar- 
siuoju pėsčiųjų pasažu palei miestą kertančią San Antonijaus 
upę. Po valandėlės parduotuves ir galerijas palikę turistams 
užlipo laiptais ir vėl atsidūrė gatvėje, kur buvo vėsiau, tyliau 
ir ne tiek daug žmonių. 

Jie perėjo į kitą gatvės pusę, iš mieguisto gatvės pardavė- 
jo nusipirko po indelį pinakolados kvapo ledukų ir įsitaisė 
Alamo aikštėje ant nuošalaus, medžių šešėliuose skendinčio 
suolelio. Saulei nusileidus ir turistų autobusams išvažiavus, 
tvirtovė stūksojo didinga ir apgaubta tylos - puikus pamin- 
klas, primenantis tai, kas čia vyko prieš šimtą penkiasde- 
šimt metų. 

- Jiems buvo velniškai sunku apsispręsti, ar ne? - prabilo 
Aleksas dantimis triuškindamas ledo gabalėlį. - Ar tu būtum 
kovojusi iki paskutinio atodūsio? 

- Sunkus klausimas. Manau, būčiau, jeigu tik būčiau bu- 
vusi tikra, kad, be savo gyvybės, daugiau neturiu ko praras- 
ti. - Liežuvio galu ji atsikneibė leduką ir pridūrė: - Tam tikra 
prasme aš tuos žmones suprantu. - Aleksas smalsiai pažvelgė 

įją. - Prieš pat širdies persodinimo operaciją staiga suvokiau, 
kad bus išpjauta mano širdis. Ne, nesuprask manęs neteisin- 
gai, - skubiai ėmė aiškinti, - aš labai norėjau gauti naują. Bet 
sulig vienu trumpu širdies dūžiu - čia turėtų būti kalambū- 
ras! - mane apėmė siaubingas netikrumo jausmas. Kad gy- 
venčiau, turėjau mirti. Tą akimirką tarsi praregėjau. - Keitė 
pažvelgė į Aleksą ir šyptelėjusi baigė: - Bet viskas praėjo. Da- 
bar turiu naują širdį ir antrą gyvenimą. 

Tylėdami jiedu krimto aromatizuoto ledo gabalėlius. Pro 
šalį lėtai nudardėjo arklio tempiamas vežimas. Keleivių jame 
nebuvo, tik vadeliotojas - palinkęs į priekį, nuleidęs pečius, 
barzdotą smakrą įrėmęs į krūtinę. Atrodė toks pat nuvargęs 
kaip arklys. 

- Keite... 

- Na? 

- Ar žinai, kas tavo donoras? 

- Ne. 

- O ar ką nors žinai apie... 

— Ne, ir nenoriu žinoti. 

Aleksas supratingai linktelėjo, bet ir plika akimi buvo maty- 
ti, kad nėra patenkintas trumpais ir atžariais jos atsakymais. 

- Kaipgi čia dabar? Turiu omenyje - ar taip elgiasi visi, ku- 
riems yra persodinti organai? 

- Ne. Kai kurie nori susitikti su donoro šeimos nariais ir 
asmeniškai padėkoti. Jie nori parodyti suprantantys, kokia 
didžiulė donoro artimųjų auka. Kai kurie stengiasi sužinoti 
kuo daugiau apie savo donorą. - Ji ryžtingai papurtė galvą. - 
O aš ne. Negalėčiau to ištverti. 

- Kaip suprasti? 

- Ojeigu donoro artimieji manimi nusiviltų? 

- Abejoju. 

- Pernelyg daug nežinomųjų. Užuot nuolat galvojusi, kie- 
no dėka gyvenu toliau, pasistengsiu, kad mano gyvenimas 
būtų šio to vertas. Tada auka nebus beprasmė. 


Biala 


Tuo jų pokalbis ir baigėsi. Aleksas toliau šios temos neplė- 
tojo, o ji tuo apsidžiaugė. Tai buvo skaudi tema. Su juo Keitė 
apie tai kalbėjo laisviau ir atviriau negu su bet kuo kitu, iš- 
skyrus, žinoma, Dyną. 

Dabar ji žvilgtelėjo į naktinės spintelės stalčių ir ėmė 
svarstyti, ar nevertėtų papasakoti Aleksui apie kitą ramybės 
neduodantį dalyką - neseniai gautą laišką. Ar, jo nuomone, 
laikraščio straipsnelis apie Memfyje įvykusią nelaimę jai turi 
būti svarbus? O jei ne, kodėl buvo atsiųstas? Ji norėjo suži- 
noti Alekso nuomonę, bet kol kas nusprendė nesakyti. Ir taip 
jau gerokai atitraukė jį nuo darbo. 

- Dabar jau tave paleisiu. Jei sutrukdžiau - atleisk. 

- Dėl to nesijaudink. Jau kelias valandas rašiau, man bū- 
tinai reikėjo pertraukos. Ačiū, kad pakvietei į Vebsterių va- 
karėlį. 

— Ačiū, kad sutikai eiti. 

- Stengsiuosi elgtis padoriai. 

- Aš tik norėjau tave paerzinti. 

- Žinau. 

Iš Alekso intonacijos Keitė suprato, kad jis šypsosi. Ji irgi 
šypsojosi. 

- Labanakt, Aleksai. Pasimatysime šeštadienį vakare. 

Padėjus ragelį nuo jos veido dar ilgai nedingo sentimen- 
tali šypsenėlė. Nebuvo jokių abejonių, kad reikalas slysta jai 
iš rankų. Keitė nebuvo iš tų, kurios nutrūktgalviškai neria į 
jausmų sūkurį. Dėl to, ką teko patirti vaikystėje, stiprėjančių 
tarpusavio ryšių ji bijojo ir žvelgė į juos atsargiai. Mat kadai- 
se teko išsiskirti su keliais įbroliais ir įseserėmis, su kuriais 
jau buvo spėjęs užsimegzti artimas dvasinis ryšys. Bet kokie 
santykiai neišvengiamai baigdavosi nesėkme ir visuomet su- 
keldavo širdgėlą. 

Ir vis tiek ji gana greitai ir stipriai įsimylėjo Aleksą Pirsą. 

O kąjautė jis? 

Jis norėjo su ja permiegoti. Bent tiek Keitė tikrai žinojo. 
Jis turėjo sveiką lytinį instinktą. Kad tuo įsitikintum, terei- 

kėjo perskaityti tuos jo romanų puslapius, kuriuose vaizduo- 
jamos sekso scenos. Ir Keitė perskaitė. Netgi kelis kartus. 

Žinoma, jo romanų vyrų požiūriui į moteris Keitė nepri- 
tarė. Pavadinti juos seksistais — tai visai nepagrįstai įžeisti 
seksistus. Išskyrus itin retus atvejus, su moterimis jie elgėsi 
atsainiau nei su panaudotomis Kleenex vienkartinėmis nosi- 
nėmis. 

Bet pačiam Aleksui jo veikėjų šovinizmas, regis, nebuvo 
būdingas. Atrodė, kad jis gerbia ir pačią Keitę, ir jos darbą. 
Aleksas dažnai sakydavo jai komplimentus. 

Jis mokėjo juoktis ir pokštauti, bet iš prigimties buvo rim- 
tas, kartais netgi liūdnas. Negalėjo pakęsti lėkštumo. Nemėgo 
kalbėti apie ankstesnį savo darbą policijoje, o tomis retomis 
progomis, kai užsimindavo, balse aiškiai girdėdavai kartėlį. 
Pasitraukimas iš tarnybos policijoje, - o Keitė įtarė, kad Alek- 
sas iš darbo išėjo ne savo noru, - buvo susijęs su kažkokiais 
nemalonumais. 

Ji dažnai vaizduodavosi, kaip mylisi su Aleksu, bet labai jį 
vertino ir kaip draugą. Jos draugas tebebuvo Dynas, tačiau 
jis gyveno toli nuo čia. O jai reikėjo žmogaus, kuriam galėtų 
išsipasakoti ir kurio nuo jos neskirtų daugybė mylių. 

Keitės žvilgsnis vėl nukrypo į naktinę spintelę, kurios stal- 
čiuje gulėjo paslaptinga pirmoji laikraščio iškarpa ir dar vie- 
na, atėjusi šį rytą. 

Ji buvo atsiųsta visiškai tokiame pat voke kaip pirmoji. 
Kaip ir aną kartą, voke nebuvo nieko, tik iš laikraščio iškirpta 
žinutė apie nelaimę Floridoje, Boka Ratono miestelyje. 

Ten buvo rasta netyčia nuvirtusi ir užsimušusi šešiasde- 
šimt dvejų metų moteris. Būdama viena namie, ji mėgino 
palaistyti ant kablio pakabintą vazoninę gėlę. Kopėčios išsly- 
do jai iš po kojų, ir moteris krito tiesiai ant stiklinių terasos 
durų. Stiklo šukė perdūrė plautį. 

Kaip ir Memfyje žuvusiam vaikinukui, jai buvo persodinta 
širdis. 

Keitė nežinojo, ką daryti su šiomis paslaptingomis žinu- 
tėmis. Kažin, ką pasakytų Aleksas, buvęs policininkas? Ar, 
jo nuomone, tos laikraščių iškarpos pakankamas pagrindas 
skelbti pavojų, o gal jis palaikytų jas pamišėlio kliedesiais ir 
tiesiog numotų ranka? 

Kai atėjo pirmasis laiškas, Keitė nusprendė taip ir pada- 
ryti, o dabar gavo ir antrą. Keistas sutapimas - du žmonės, 
kuriems persodinta širdis, žuvo tokiomis neįprastomis aplin- 
kybėmis. O dar keisčiau, kad kažkas nusprendė atkreipti jos 
dėmesį į šias mirtis. 

- Nesąmonės... - burbtelėjo ji paskubomis grūsdama iškar- 
pas į vokus ir triukšmingai uždarė naktinės spintelės stalčių. 
Tikriausiai tos iškarpos atsiųstos jai suerzinti ir sugluminti. 

Bet ji nesileis gluminama. Jeigu bent trumpai pasiduotų 
nerimui, leistų tam pakvaišėliui užvaldyti savo protą. Kuok- 
telėjusių gerbėjų siuntinėjami laiškai - vienas iš jos profesijos 
trūkumų. Neverta kreipti į juos dėmesio. Tokių laiškų nėra 
ko bijoti, nebent Keitei būtų atvirai grasinama. 

Be to, buvo ir svarbesnių dalykų, apie kuriuos reikėjo pa- 
galvoti, - pavyzdžiui, ką apsirengti einant į Vebsterių vaka- 


rėlį. 


- Oho! 

Keitė atvyko pas Aleksą penkiomis minutėmis anksčiau, 
negu buvo sutarta. Jis mūvėjo tamsias dukslias kelnes ir vil- 
kėjo melsvai pilkšvus marškinius, tik dar nebuvo spėjęs susi- 
kišti skvernų. Neužsegti rankogaliai lapsėjo į riešus, o marš- 
kinių sagos buvo užsegtos tik dvi. Aleksas tebebuvo basas. 

Jo komplimentas buvo ne žodis, o veikiau švelnus iškve- 
piamo oro sukeltas švilpesys. Keitei net kojos sulinko. 

- Ačiū. 

- Puikiai atrodai. 

- Dar kartą ačiū. Atsiprašau, aš šiek tiek per anksti. Auto- 
mobilių spūstys nebuvo tokios didelės, kaip tikėjausi. Užuot 

sėdėjusi ir laukusi automobilyje, pamaniau - ateisiu ir pažiū- 
rėsiu, ar tu jau pasiruošęs. Matau, kad dar ne, bet nieko to- 
kio. Skubėti nereikia. Turime marias... 

- Ko tu tokia susinervinusi? Juk pažadėjau, kad būsiu ir su 
kojinėmis, ir su batais, ar ne? 

Jo nuojauta buvo nepriekaištinga. Norėdama nuslėpti, 
kad nervinasi, ji tauškė bet ką. Supratusi, kad Aleksas skaito 
ją kaip atverstą knygą, Keitė dar labiau susijaudino. O dar 
rašytojo įžvalgumas... Jei būtų aprašęs šią sceną romane, jo 
susinervinusi veikėja maltų liežuviu kaip visiška idiotė. 

Alekso gebėjimas perprasti žmogaus elgesį ir jo motyvus 
stūmė Keitę į labai nepalankią padėtį. Nuo šiol reikės tvardy- 
tis, nutaisyti abejingą veidą ir taip lengvai neišsiduoti. 

Jis žingtelėjo į šalį ir pakvietė: 

- Užeik. 

- Tarė voras musei. 

- Aš nesikandžioju. - Jis uždarė ir užrakino duris. - Na, 
bent jau neskaudžiai. 

Juokdamasi ir jau šiek tiek atsipalaidavusi ji apmetė 
žvilgsniu dviaukščio Alekso buto svetainę. Ji dar kvepėjo da- 
žais. Skliautinės lubos ir aukšti langai priminė Keitei namus 
Malibu. 

- Miegamasis viršutiniame aukšte, - parodė Aleksas, - o 
virtuvė ten. Tos dvivėrės durys į viršutinį aukštą. 

- Man patinka. 

- Nieko, gyventi galima, - atsiliepė jis. - Kaip žinai, šeimi- 
ninkas iš manes ne kažin koks. 

Tiesą sakant, ji gerokai nustebo, kad Alekso butas toks 
tvarkingas, bet paskui pastebėjo iš po dekoratyvinių sofos 
pagalvėlių kyšant marškinių skverną. Žurnalai ant svetai- 
nės stalelio atrodė sumesti paskubomis, o prie vieno virše- 
lio buvo prilipęs Butterfinger saldainio popierėlis. Ant kavos 
stalelio Keitė pastebėjo išdžiūvusius gėrimo stiklinių ratus, 
susikabinusius it olimpiados emblema. 

- Kaip mane gyvą matai, Delani. Šiandien atrodai fantas- 
tiškai. 

Alekso komplimentas numaldė besukylantį Keitės pyktį. 
Jo žvilgsnis buvo atviras ir skvarbus. Svilino ją kaip zefyrą 
ant laužo. 

- Ačiū. 

- Maniau, raudonplaukėms oranžiniai drabužiai netinka. 

- Tai ne oranžinė, o vario spalva. 

- Oranžinė. 

Trumpa tiesaus kirpimo prigludusi suknelė laikėsi ant siau- 
ručių petnešėlių ir buvo nusagstyta plonais metalo diskeliais, 
žibančiais tarsi naujutėlaitės vieno penso monetos. Po širdies 
persodinimo operacijos Keitė dar nė karto nebuvo apsivilkusi 
drabužio gilia iškirpte. Prieš kelias savaites tikrai nebūtų ry- 
žusis. Bet Aleksas padėjo jai atsikratyti drovėjimosi. 

- Velniai griebtų, kaip ją bevadintum, - pareiškė jis, - su- 
knelė tokios pat spalvos kaip tavo plaukai, ją vilkėdama tu 
blykčioji kaip liepsna. 

- Rašytojo vertas palyginimas. Nežinojau, kad esi tikras 
poetas. 

- Pažiūrėjus į mano pėdas galima numanyti - tai tikra po- 
relė longfelų*, - mestelėjo jis visišką banalybę. Paskui žvilg- 
telėjo į savo pėdas ir pasakė: - Jauskis kaip namie. Aš tuoj 
grįšiu. - Aleksas nudundėjo į viršų per dvi laiptų pakopas. 
Kol atsidūrė antrame aukšte, spėjo atsisagstyti kelnes ir ėmė 
grūsti į jas marškinių skvernus. - Šaldytuve turėtų būti ko 
nors geriamo. O gal ir nėra... Žodžiu, vaišinkis tuo, ką rasi. 

- Gerai, ačiū. O kur tavo motociklas? Prie namo nema- 
čiau. 

- Atidaviau į dirbtuves kapitališkai suremontuoti. 

- Po galais! Norėčiau dar kartą pasivažinėti. 


* Žodžių žaismas: amerikiečių rašytojo Henrio Vodsvorto Longfelo (Hen- 
ry Warsworth Longfellow) pavardė pažodžiui - „ilgas, didelis draugužis“. 

- Suprantu. Turėdamas tarp kojų tiek jėgos, greitai prie jos 
įpranti. 

- Cha cha, labai juokinga. 

- Man to motociklo labai trūks. Meistras sakė, kad darbui 
deramai atlikti gali prireikti kelių mėnesių. 

- Kaip sekasi romanas? 

- Sumautai. 

- Na jau, kažin. - Keitė iš patirties žinojo, kad rašytojai 
apie rašomus kūrinius dažniausiai būna labai prastos nuo- 
monės. 

Ji ėmė vaikštinėti po svetainę slapčia dairydamasi daiktų 
ar ženklų, atskleidžiančių Alekso prigimtį. Bet nieko tokio 
nebuvo. Vienintelis regimas Alekso asmenybę apibūdinantis 
bruožas - karštligiškos pastangos prieš jai atvykstant susi- 
tvarkyti. O šiaip svetainei trūko asmenybės auros ir ženklų, 
rodančių, kas čia gyvena. Nebuvo nei šeimos nuotraukų, nei 
kokių suvenyrų, nei laiškų, kokių nors kuponų ar kvitų. Bal- 
dams trūko savito stiliaus, jie atrodė tarsi išsinuomoti. 

Keitė jautėsi truputį nusivylusi. 

Apsižvalgiusi pastebėjo po laiptais dvi dėžes, ant kurių per 
trafaretą buvo užpurkšti Alekso romanų pavadinimai. Tos 
dėžės vis dar buvo užantspauduotos. Kodėl jis savo romanais 
neapdalijo šeimos narių ir draugų? Gal apdalijo, o čia likę eg- 
zemplioriai? O galjis neturi nei šeimos, nei draugų? 

O galbūt ji leido per daug įsišėlti savo vaizduotei? 

Keitė žvilgtelėjo pro stiklinių slankiųjų durų žaliuzes. Bal- 
konas kaip balkonas. Atrodė, niekas juo nesinaudoja. 

Eidama neilgu koridoriumi į virtuvę pamatė dar vienas 
duris, apie kurias Aleksas nė žodžiu nebuvo užsiminęs. Gal 
drabužinė? O gal tualetas? Ji žingtelėjo norėdama pažiūrėti, 
kokio dydžio patalpa už tų durų. Turėjo būti didesnė, negu 
paprastai būna drabužinė ar vonios kambarys. 

Iki galo nė nesuvokusi, ką daro, Keitė uždėjo ranką ant ran- 
kenos bumbulo. Paskui stabtelėjo dar pagalvoti. Kodėl apie šį 
kambarį jis neužsiminė? Ar taip padarė sąmoningai? 

Ji atsargiai pasuko rankeną. Durys prasivėrė nė negirgžte- 
lėjusios. Nieko nebuvo matyti, kambarys skendėjo tamsoje. 
Keitė pravėrė duris plačiau ir kyštelėjo galvą į vidų. 

Pro nuleistas lauko žaliuzes skverbėsi silpna šviesa. Keitė 
vos vos įžiūrėjo daiktų kontūrus, žvilgsnis užkliuvo už baldo, 
panašaus į stalą, kuris... 

Jis skaudžiai suspaudė Keitei riešą. 

- Po velnių, ko čia ieškai? 


Dvidešimt pirmas skyrius 


- Ha tave kur, Aleksai! - Keitė išlaisvino ranką iš gniauž- 
tų ir atsigręžė į jį. - Kaip tu mane išgąsdinai! Kas yra? 

Jis ryžtingai trūktelėjo duris, ir jos garsiai klaktelėjusios 
užsidarė. 

- Šitas kambarys - uždrausta zona. Į jį lankytojai neįlei- 
džiami. 

- Tai kodėl nepakabini lentelės „Įeiti draudžiama“? Ir aps- 
kritai, ką tu jame veiki, gal spausdini netikrus pinigus? 

Jis ir vėl suėmė Keitės riešą, tik šį kartą švelniau. 

- Atsiprašau, kad išgąsdinau. Tikrai nenorėjau. Tiesiog aš 
linkęs ginti savo darbo erdvę. 

- Švelniai tariant... - piktai pridūrė Keitė. 

- Na, pamėgink suprasti. Tai, ką veikiu tame kambaryje, 
labai asmeniška. - Aleksas įrėmė žvilgsnį į uždarytas duris, 
tarsi matytų kiaurai. - Tame kambaryje esu išgyvenęs daug 
pakilių akimirkų ir nemažai nuopuolių. Čia gimsta kiekvie- 
nas sumautas mano romano žodis, ir tas procesas velniškai 
skausmingas. Čia aš kuriu. Čia tą kūrybinį procesą ir keikiu. 
Tai mano mazochistinio kankinimosi kamera. - Ir ironiškai 
šyptelėjęs pridūrė: - Suprantu, ne rašytojo ausiai tai skamba 
kaip bepročio kliedesys, bet jei kitas žmogus įsiveržtų į mano 
darbo erdvę, pasijusčiau taip, tarsi kas būtų įsiskverbęs į pa- 

sąmonę. Ta vieta būtų išprievartauta. Ji jau niekada nepri- 
klausytų tik man ir mano mintims. 

Keitę užgriuvusi bausmė buvo visiškai pelnyta. Nederėjo 
kišti nosies į kambarį, kurio durys uždarytos. Dailininkai ir 
skulptoriai savo kūrinius laiko uždangstę audeklais tol, kol 
jie būna galutinai baigti. Niekas niekados nėra išgirdęs kom- 
pozitoriaus sukurtos muzikos, kol kūrėjas nėra ja visiškai pa- 
tenkintas. Ji turėjo numanyti, kad nebaigtą savo kūrinį Alek- 
sas saugos ir gins bent jau taip pat kaip kiti menininkai. 

- Aš nepagalvojau... - atgailaudama pratarė ji. - Atsiprašau. 

- Gali landyti po visą butą, tik nekelk kojos į šį kambarį. 
Leidžiu įeiti į podėlį, kaišioti nosį į šaldytuvą, raustis nešva- 
rių skalbinių dėžėje ir netgi naudotis erotinės literatūros ir 
filmų kolekcija, bet į tą kambarį eiti negalima. 

- Ak, tas mano smalsumas... - purtydama galvą tarė ji. - 
Kadaise vienas vaikų namų konsultantas įspėjo, kad smalsu- 
mas gali mane pražudyti. Bet jis taip pat manė, kad šokoladas 
yra nuodas, ir įspėjo jo nevalgyti. - Keitė žvilgtelėjo į Aleksą, 
ir iš jos veido išraiškos galėjai spręsti, kad atgailą ji mano jau 
beveik atlikusi. - Gaila, nė vieno iš tų perspėjimų nepaisiau. 

Jis alkūne atsirėmė į sieną ir užtvėrė Keitei kelią. 

- Už smalsumą tau atleidau. O tu man atleisi, kad pernelyg 
jautriai sureagavau? 

Aleksas buvo užsinėręs kaklaraištį, bet dar nepasirišęs. 
Pats kvepėjo muilu, o švarios, dar drėgnos vyriškos odos kva- 
pas Keitei atrodė patrauklesnis už brangius kvepalus. Plaukai 
dar nebuvo sušukuoti ir atrodė tarsi ką tik iššluostyti rankš- 
luosčiu. Viską sudėjus Aleksas buvo žavus ir nepaprastai sek- 
sualus vyras. 

- Turi erotinės literatūros ir filmų kolekciją? - pašnabždo- 
mis paklausė ji. 

- Mhm... 

- Ar seniai ją kaupi? 

- Nuo tos dienos, kai sulaukęs atitinkamo amžiaus supra- 
tau, kad tai nešvanku. 

- Taip seniai? Hm... Norėčiau kada nors ją pamatyti. 

Vos pastebimai šyptelėjęs jis tarė: 

- Matau, turi pavojingų charakterio bruožų, Keite Delani. 

- Taip, tai irgi labai glumino socialinius darbuotojus. 

Atidus Alekso žvilgsnis nuslydo Keitės veidu ir ėmė leistis 
žemyn, link jos kaklo. Jis stovėjo taip arti, kad norėdamas 
nužvelgti ją visą turėjo nuleisti galvą. Keitė krūtine jautė 
Alekso kvėpavimą. 

Jis vis dar laikė dešinę jos ranką. Prispaudė prie sienos 
šiek tiek virš galvos delnu į išorę. Tada švelniai pabučiavo 
kone permatomą Keitės riešo plotelį, kuriame aiškiai galėjai 
užčiuopti padažnėjusį pulsą. Tą vietą jis perbraukė liežuviu. 

Tada palietė Keitės lūpas. 

- Kada prasidės tas vakarėlis?.. 

- Jau prasidėjo. Prieš dešimt minučių. 

- Prakeikimas. 

Palenkęs galvą Aleksas nosimi ir lūpomis ėmė švelniai 
braukyti per Keitės kaklą prie peties. 

- Bet aš ir planavau, kad mudu truputį vėluosime. Dabar 
taip elgtis madinga. 

- Kaip suprasti? Manei, kad nesusiruošiu laiku? 

- Ne. Tiesiog šiaip sau... Hm... - Aleksui kramsnojant jos 
ausies spenelį nebuvo lengva rikiuoti mintis. - Na, supranti, 
dėl viso pikto, jei kartais... įstrigtume. 

- Nori, kad tave surakinčiau? 

Keitei per kūną nusirito jaudulio banga. Pajuto, kaip už- 
ima kvapą. 

- Turėjau omenyje - jeigu kartais įstrigtume automobilių 
spūstyje... 

- A, automobilių spūstyje! Taip taip, žinoma. 

Jis jau buvo besitraukiąs, bet Keitė nutvėrė už kaklaraiščio. 

— Mes nieko neprarasime, - sušnabždėjo. - Jie dar gerą va- 
landą siurbčios koktelius. 

- O nė vienas iš mudviejų alkoholio negeria. - Aleksas pa- 
kišo ranką jai po krūtimi, kilstelėjo aukštyn ir pasilenkė prie 
putlaus iškilumo virš iškirptės. Prispaudęs lūpas ėmė švel- 
niai čiulpčioti odą. 

Keitė sudejavo iš malonumo, išrietė nugarą ir prisiglaudė 
prie Alekso. 

Tada jis pakėlė galvą ir pabučiavo - vylingas, gundantis jo 
liežuvis įžūliai įsmuko jai į burną. Bučiniui pagaliau nutrūkus 
jis dar minutėlę laikė lūpas prispaudęs prie Keitės lūpų. Ir 
garsiai šnopavo. 

- Na?.. 

- Ką? 

- Nori dulkintis? 

Taip netikėtai išsprūdusi vulgarybė užgesino Keitės aistrą, 
tarsi į veidą kas būtų šliūkštelėjęs kibirą šalto vandens. Ji at- 
stūmė Aleksą. 

Jis iškėlė rankas aukštyn lyg norėdamas parodyti pasiduo- 
dantis, bet nekaltas ir pasiaiškino: 

- Kaltinai mano romanų herojus, kad niekada neprašo lei- 
dimo. Pamaniau, bandysiu paprašyti. Tik tiek... 

- Jeigu jau prašei, galėjai bent kiek mandagiau! 

- Gerai. - Apsimetęs atgailaujantis jis sunėrė pirštus po 
smakru tarsi melsdamas: - Ar norėtumėt dulkintis, malonin- 
goji ponia? 

- Kaip malonu... 

Ji pabandė prasmukti pro Aleksą, bet jis rankomis apsivijo 
jai liemenį ir vėl prirėmė prie sienos. Šį kartą bučiavo taip, 
kad buvo visiškai aišku - taip paprastai nesiliaus. Jo bučiniai 
buvo dar labiau savininkiški ir gundantys ir nesiliovė tol, kol 
Keitės pyktis išgaravo ir ji pati ėmė bučiuoti Aleksą taip pat 


aistringai. 

Kai pagaliau jis Keitę paleido, įkaitusios lūpos virpėjo. Vi- 
sas jos kūnas buvo įaudrintas ir dilgčiojo. 

- Geidžiu tavęs, - pasakė jis. - Bet ne dabar, nes man rei- 
kėtų sukti galvą, kaip čia neištaršius tau šukuosenos ir nesu- 
gadinus makiažo. - Jis nykščiu šiurkščiai brūkštelėjo Keitei 
per apatinę lūpą. - Ne dabar, nes reikėtų skubėti, neturime 
laiko. Ne dabar, kai mūsų laukiama vakarėlyje, per kurį tavo 
vaikai gali gauti šiek tiek lėšų. Mat abejoju, ar užteks vieno 
karto. Supranti? - Praradusi amą ir sujaudinta jo išrėžtos 
kalbos Keitė negalėjo nė žodžio ištarti, tik tylomis pritaria- 
mai linktelėjo. - Man patiko būti šiek tiek šiurkštesniam, bet 
šiaip pasiūlymas galioja. Aš neapsigalvosiu. - Jis prisimerkė 
ir reikšmingai nužvelgęs Keitę pridūrė: - Tau tereikia pasi- 
rinkti laiką ir vietą. Supratai? - Ji vėl tylomis linktelėjo. Alek- 
sas išlaikė Keitės žvilgsnį tiek laiko, kiek reikia suskaičiuoti 
iki dešimties, o tada nusuko akis į šalį ir paprašė: - Duok man 
dar kelias minutes. 


- Keite, štai ir tu! - Nensė Vebster ją apkabino. - Visi ne- 
kantrauja su tavimi susipažinti. 

Mergina tarnaitės uniforma palydėjo Keitę ir Aleksą į 
įspūdingą Vebsterių svetainę. Tą vakarą joje susirinko daug 
turtingų ir įtakingų žmonių. Svetainė tiesiog ūžte ūžė - va- 
dinasi, Nensė Vebster puikiai sugeba pasirūpinti svečiais ir 
pasistengti, kad jie jaustųsi kaip namie. 

- Atsiprašau, kad pavėlavome, - tarė Keitė. - Mes... 

- Tai mano kaltė, - neleido jai baigti Aleksas. - Atsitiko šis 
tas nenumatyta. 

Keitė nudėbė jį priekaištingu žvilgsniu, bet Nensė taip 
džiaugėsi galinti susipažinti su Aleksu, kad nepastebėjo nei 
paslėpto sąmojo, nei tylaus Keitės priekaišto. 

Nensė paspaudė jam ranką. 

- Pone Pirsai, malonu susipažinti. 

- Prašom vadinti mane Aleksu. 

- Labai susijaudinau, kai Bilas pasakė, kad šį vakarą Keitė 
ateis su jumis. Džiaugiuosi ir jaučiuosi pagerbta, kad svečiuo- 
jatės mūsų namuose. 

- Ačiū. Atėjau su didžiausiu malonumu. 

- Eime, supažindinsiu jus su savo vyru. Ko norėtumėte iš- 
gerti? 

Nensė buvo ideali vakarėlio šeimininkė. Rodos, nė piršto 
nepajudinusi viską sutvarkė taip, kad netrukus Aleksas jau 
laikė rankoje stiklą Perrier mineralinio vandens su griežinėliu 
žaliosios citrinos ir į jos vyrą kreipėsi vardu, šis irgi. 

- Perskaitęs pirmąjį jūsų romaną pamaniau, kad tai puikus 
debiutas, - pasakė Bilas. 

Tai buvo vienas iš tų neva komplimentų, į kuriuos nėra ką 
atsakyti. Aleksas mintyse paklausė savęs, ar Vebsteris tai su- 
pranta, ir tuoj pat nusprendė, kad taip. Šis žmogus netiesio- 
giai mėgino jį sukompromituoti. 

Aleksas susitvardė ir pasistengė nutaisyti kuo malonesnį 
toną. 

- Ačiū už komplimentą ir už dosnumą. 

- Arjau rašote kitą knygą? 

- Taip, dirbu išsijuosęs. 

- Ar naujojo romano veiksmas vyksta San Antonijuje? 

- Taip, kai kurie epizodai. 

Keitė įsikibo Aleksui į parankę ir tarė: 

- Neklausinėk jo tiek daug, Bilai. Vis tiek nieko neišpeši. 
Kai tik užsimeni apie darbą, Aleksas tampa tikras slapukas. 

Vebsteris smalsiai nužvelgė Aleksą. 

- Šit kaip? Kodėl? 

- Jei apie romaną imama kalbėti, kol jis neparašytas, 
dingsta netikėtumas. Žinoma, ne skaitytojui, o man. 

- Rašote knygą ir nežinote, kaip viskas klostysis toliau? 

— Ne, toli gražu ne visada. 

Vebsteris suraukė antakius ir tarsi abejodamas pasakė: 

- Manau, esu pernelyg ambicingas - šitaip dirbti negalėčiau. 
O kam tai rūpi, pagalvojo Aleksas. 

Nejaukią tylą nutraukė Keitė: 

- Nemėgstu girtis, bet Aleksas paprašė manęs padėti rink- 


m- 


ti medžiagą knygai. 

- Tikrai? - nustebo Vebsteris. 

- Aleksui iki šiol sunkiai sekdavosi aprašyti miegamojo 
scenas, todėl papasakojau kelias istorijas iš savo skandalin- 
gos holivudinės praeities ir sutikau, kad Aleksas tekste... - 
Keitė nutilo išraiškingu gestu parodžiusi, kad ieško tinkamo 
žodžio. 

- Detalizuotų? - paslaugiai pasufleravo Nensė. 

- Ne. Sušvelnintų. 

Visi, girdėję šį pokalbį, nusijuokė. 

- Kad ir kaip norėtume juodu pasisavinti, Bilai, taip elgtis 
nedera, - pagaliau priminė vyrui Nensė. - Svečiai mums šito 
neatleistų. Keite! Aleksai! - Ji įsiterpė tarp jų ir įsikibo abiem 
į parankę. - Pirmiausia leiskite jus supažindinti su naująja 
miesto mere ir jos vyru. 

Nensė nusivedė juos per svetainę supažindinti su svečiais. 
Aleksui buvo malonu sutikti žmonių, tvirtinančių, kad yra jo 
gerbėjai. Keitės gerbėjų būrys buvo dar didesnis. Kiekvienas 
norėjo pasakyti ką nors gera apie „Keitės vaikus“. Ji nesuti- 
ko prisiimti visų nuopelnų ir kartojo, kad tai visos kūrybinės 
grupės sėkmė. 

- Visi San Antonijaus televizijos kanalo darbuotojai, pra- 
dedant Bilu Vebsteriu, labai stengėsi, kad projektas būtų sė- 
kmingas, - sakė ji. 

Viena iš viešnių prisiminė sekmadieniniame San Antonio 
Light pasirodžiusį straipsnį. Jame buvo pasakojama apie ne- 
seniai įvaikintą mažą mergaitę, kuriai atlikta inksto persodi- 
nimo operacija. 

- Taip, Šantalės istorija tikrai įkvepia, - pritarė Keitė mo- 
teriai, atkreipusiai dėmesį į šį straipsnį. Tada pažvelgė į Vebs- 


Šarada > 173 


terį ir pakuždomis pasakė: - Įdomu, kaip Truitas ištvers pra- 
laimėjimo kartėlį? 

Dar kelias dienas šis pramogų skilties žurnalistas aktyviai 
domėjosi O'Konorų istorija, bet nieko daugiau nepavyko iš- 
pešti. Viešųjų ryšių skyriui paskelbus oficialų pareiškimą, 
daugiau San Antonijaus televizijos kanalas šio įvykio neko- 
mentavo. Advokatų patarti O'Konorai irgi nesutiko duoti in- 
terviu. Galų gale, kai psichologai įrodė, kaip sumaniai jų įsi- 
vaikinta mergaitė slėpė savo emocines problemas, sielvarto 
apimti sutuoktiniai vis dėlto nusprendė jos neatsisakyti. 

Ir valstybinei vaikų globos įstaigai, ir „Keitės vaikams“ tik 
per plauką pavyko išvengti katastrofos. Keitė vylėsi, kad nau- 
ja laikraštyje pasirodžiusi istorija galutinai išsklaidys abejo- 
nes, ar laida tikrai reikalinga. 

Ji pridūrė: 

- Tai, kas dabar vyksta Šantalės gyvenime, yra tikras ste- 
buklas. Deja, dar daug sveikatos problemų turinčių vaikų, 
kurie irgi verti stebuklo, keliauja iš vienų vaikų globos namų 
į kitus. Galite būti tikra - vaikų globos namų darbuotojai rū- 
pestingi ir jautrūs žmonės. Bet šiems ypatingiems vaikams 
verkiant reikia tikrų namų. 

Per vakarienę buvo patiekti net septyni patiekalai, ji truko 
daugiau nei dvi valandas. Aleksas būtų miręs iš nuobodulio, 
jei Keitė, kitų svečių paraginta, nebūtų papasakojusi apie ke- 
lis laidoje rodytus vaikus. 

Jaudinančios istorijos svečius tiesiog sužavėjo. Vienos kėlė 
juoką, kitos spaudė ašaras. Gyva ir išraiškinga Keitės kalbė- 
sena jaudino ne mažiau nei pačios istorijos. Virpantis Keitės 
balsas liudijo, kad ji visiškai atsidavusi laidai. 

Kol atėjo baltojo šokolado putėsių eilė, Keitė jau buvo pa- 
lenkusi į savo pusę visus prie stalo sėdinčius svečius ir dabar 
su tokiu pat įkarščiu kalbėjo apie įžymybių susibūrimą, ku- 


riame bus renkamos lėšos šiems vaikams. 

Pasibaigus vakarienei ir visiems stojantis nuo stalo paslau- 
giai atitraukdamas Keitės kėdę Aleksas pasilenkė į priekį ir 
sušnabždėjo: 

- Sėkmė garantuota. 

Svečiams išsiskirsčius Vebsteriai įkalbėjo Aleksą ir Keitę 
dar likti atšvęsti vakaro sėkmės ir išgerti po paskutinį puo- 
delį kavos. 

- Eime į Bilo darbo kambarį, ten galėsime patogiai įsitaisy- 
ti, - pakvietė Nensė ir nužingsniavo pirma. 

Tarnaitė atnešė sidabrinį servizą, bet pilstyti kavą ėmėsi 
pati Nensė. 

— Gal norėtumėte šlakelio brendžio, Aleksai? 

- Ačiū, ne. Man tik kavos. 

— Pastebėjau, kad per vakarienę negėrėte vyno, - tarė Bilas 
imdamas Nensės pripiltą puodelį kavos, paskanintos šlakeliu 
brendžio. - Jūs blaivininkas? 

- Taip. 

Nusprendęs, kad aiškinti Vebsteriui savo abstinencijos 
priežasčių nėra reikalo, Aleksas nutilo. Tačiau atsisakymas 
išsamiai paaiškinti, kodėl taip elgiasi, atvėrė dar vieną nejau- 
kios tylos bedugnę. Kaip visuomet į pagalbą atėjo Keitė. 

- Ar tai šeimos nuotraukų albumas? - paklausė ji imda- 
ma nuo kavos stalelio didelį albumą odos viršeliais. Paskui 
atsisėdo ant grindų ir parietė kojas. - Neprieštarausite, jei 
pavartysiu? 

- Prašom, - atsakė Nensė. - Vaikų nuotraukų turime tiek, 
kad galėtume rodyti kelias valandas ir mirtinai užpjauti jus 
nuoboduliu. 

- Kiek turite vaikų? - susidomėjo Aleksas. 

- Šešis. 

- Šešis! - Jis kilstelėjo kavos puodelį be žodžių sveikinda- 
mas šeimininkę. - Pažiūrėjęs į motiną niekas nepamanytų... 

- Ačiū. 

- Nensė rūpinasi figūra, - didžiuodamasis žmona šyptelė- 
jo Vebsteris. 

- Arjūsų vaikai tebegyvena namie? 

Kol Nensė nesileisdama į smulkmenas pasakojo Aleksui, 
kur gyvena ir ką veikia jų atžalos, Keitė vartė nuotraukų al- 
bumą. Kartkartėmis Aleksas žvilgtelėdavo jai per petį ir už- 
mesdavo akį į fotografijas. Jam pasirodė, kad Vebsterių vai- 
kai labai panašūs į tėvus. Jie atrodė puikiai, kaip tikri ame- 
rikiečiai, ir, matyt, aktyviai siekė savo tikslų, nes daugumoje 
nuotraukų buvo nufotografuoti laikantys rankose laimėtą 
taurę ar kokį kitą pasižymėjimo ženklą. 

- Taigi, - apibendrino Nensė, - su mumis tebegyvena tik 
jauniausias sūnus, nors ir jis retai būna namie. Jis yra savo 
vidurinės mokyklos laikraščio redaktorius, todėl... 

- Dieve mano! 

Baimingas Keitės šūksnis nutraukė Nensę per pusę žodžio. 

Ir visų jų žvilgsniai tuoj pat susmigo į ją. 


Dvidošimt antras skyrius 


- R. žinojai, kad esi kaip du vandens lašai panaši į jų velio- 
nę dukterį Karlą? 

Jausdama įdėmų Alekso žvilgsnį Keitė visą dėmesį sutelkė 
į vairavimą ir nė sekundės neatitraukė akių nuo kelio. 

- Taip, šiokio tokio panašumo yra, - pripažino. 

- Švelniai tariant... 

- Jos akys buvo rudos, o ne mėlynos. 

- Bet ji buvo raudonplaukė, ir veido forma labai panaši. - 
Aleksas atidžiai įsižiūrėjo į Keitės profilį. - Jos kaukolės kau- 
lai ne tokie iškilūs. Ne tokie kampuoti. Bet vis tiek panašu- 
mas tiesiog stulbinamas. 

Ji važiavo įbedusi žvilgsnį į kelią ir stipriai - taip stipriai, 
kad net krumpliai pabalo, - suspaudusi automobilio vairą. 

- Juk žinai, kad aš teisus, - neatstojo jis. - Pamačiusi jos 
nuotrauką vos nenualpai. Ir skruostai nuraudo. 

- Koks tu pastabus. 

- Toks jau mano darbas. Stebiu žmones ir užrašinėju tai, 
ką pavyksta pamatyti. 

- Ką gi, aš nemėgstu būti stebima! 

- Gaila, nes esi puikus stebėjimo objektas. Beje, Vebsteris 
irgi. 

- Bilas? Kodėl? 


- Na, pirmiausia todėl, kad vos mums susitikus pajuto 
man antipatiją. Nepamanyk, kad man tai bent kiek rūpi, 
bet... keista. 

- Keista? Kodėl? Ar visi, su kuriais susipažįsti, iš karto 
tave pamėgsta? 

- Neapsimesk, kad nieko nepastebėjai. Norėdama padėti 
Vebsteriui, įsiterpei į mūsų pokalbį ir ėmei juokauti, neva 
padedi man rinkti medžiagą būsimam romanui. Paskui, kai 
paėmei į rankas nuotraukų albumą, jo vos neištiko smūgis. 
Vebsteris nenorėjo, kad pamatytum jo velionės dukters nuo- 
trauką. 

Keitei teko pasinaudoti aktorystės įgūdžiais, kad išlaiky- 
tų abejingą veido išraišką. Ji nestebėjo Bilo taip atidžiai kaip 
Aleksas, todėl negalėjo tiksliai pasakyti, kaip jis sureagavo, 
kai ji susidomėjo nuotraukų albumu. Ir vis dėlto atkreipė dė- 
mesį, kad su velione dukterimi susijusį epizodą jis stebėjo ty- 
lomis ir visus paaiškinimus paliko Nensei. 

Nensė tyliai pritarė, kad dukters ir Keitės panašumas iš 
tiesų stulbinamas, ir pridūrė: 

- Mudu su Bilu tai pastebėjome, kai pradėjote vaidinti 
„Klystkeliuose“. Netgi patraukdavome Karlą per dantį, juo- 
kais kaltindavome, kad gyvena dvigubą gyvenimą ir mums 
nieko nepasakoja. Prisimeni, brangusis? 

Vebsteris šiurkštokai kažką burbtelėjo patvirtindamas. 

Paskui jiedu su Aleksu mandagiai atsisakė dar puodelio ka- 
vos ir pareiškė, kad jau laikas eiti. Keitė nuoširdžiai padėkojo 
Vebsteriams už surengtą vakarienę. Nensė buvo įsitikinusi, 
kad padedama ir palaikoma vakarėlio dalyvių sugebės suorga- 
nizuoti tokį labdaros renginį, kuris pranoks visus ankstesnius. 

- Puikiai praleidau laiką, - padėkojo šeimininkams Alek- 
sas. - Ačiū, kad pakvietėte. 

Prie laukujų durų Nensė juos abu apkabino. Ji stengėsi būti 
rami. O Bilas atrodė sukrėstas ir... hm, ar gali būti? Kaltas! 

Ir kodėl jis taip santūriai elgėsi su Aleksu? 

- Ar anksčiau žinojai, kas nutiko Karlai? - paklausė Aleksas. 

- Žinojau, kad jie neteko vyriausios dukters. Ji žuvo auto- 
mobilio avarijoje grįždama, Ostiną, į savo universitetą. 

- Visa tai pasakojo Vebsteris? 

Keitė linktelėjo. 

- Netgi gerokai prieš man persikeliant čia. Matyt, po šios 
nelaimės jie dar nevisiškai atsigavo. Bet... juk nieko stebėti- 
na. Tik įsivaizduok: tavo duktė savaitgalį grįžta namo. Skalbi 
jos drabužius, klausaisi, kaip ji pasakoja apie vaikiną, su ku- 
riuo draugauja, apie profesorių, kurio negali pakęsti. Paskui 
atsisveikini, liepi atsargiai vairuoti, apkabini. Ir pamatai du- 
krą jau lavoninėje, prireikus patvirtinti tapatybę. 

Keitė suvirpėjo visu kūnu ir tyliai pridūrė: 

- Neįsivaizduoju, kas gali būti blogiau negu palaidoti savo 
vaiką. 

Aleksas minutėlę pagarbiai patylėjo, o tada uždavė jai ne- 
tikėtą klausimą: 

- Ar Vebsteris geidžia tavęs kaip moters? 

- Ne! 

- Hm... Viskas aišku. 

- Ne, negeidžia, - užsispyrė Keitė. - Toks elgesys išties 
būtų iškrypėliškas, ypač kai pagalvoji, kad aš tokia panaši į 
jo velionę dukterį. 

- Galbūt iš pat pradžių kaip tik tai jį ir sudomino. Kai susi- 
tikote, potraukis, galima sakyti, buvo visai nekaltas. Bet lai- 
kui bėgant radosi visai kitoks jausmas. 

- Ne. 

Aleksas, aiškiai skeptiškai nusiteikęs, nutilo. Pagaliau Kei- 
tė sudėliojo atsakymą. 

- Ojeiir radosi, jis man šito niekada neparodė. 

- Abejoju, ar vaikysis tave po kontorą arba likęs akis į akį 
bandys sakyti, kad tave myli. Jis pernelyg išdidus. 

- Bilas nėra mėginęs prie manęs lįsti, nei slapčia, nei atvirai. 

- Bet judu sieja šis tas daugiau negu įprasti darbdavio ir 
darbuotojos santykiai, ar ne? 

- Laikau jį savo draugu, - atsargiai rinkdama žodžius tarė 
Keitė. - Bet apie jokius artimesnius santykius jis man nėra 
net užsiminęs. Atrodo, jo santykiai su Nense tiesiog idealūs. 

- Idealių santykių nebūna. 

Ji nužvelgė Aleksą vylingu žvilgsniu. 

- Kalbi iš patirties? 

- Deja, taip. O ji nemenka. 

- Taip ir supratau. 

- O dėljūsų su Bilu Vebsteriu... 

- Nėra „mūsų su Bilu Vebsteriu“, - paprieštaravo Keitė. — 
Jis man suteikė nepakartojamą galimybę. Mėgstu jį ir gerbiu. 
Tik tiek. 

- Nemanau, Keite. - Ji vėl buvo besižiojanti protestuoti, 
bet Aleksas ją aplenkė: - Ne, nesakau, kad esi melagė. Tai jis 
meluoja. Jis mane erzina, tik dar nesuprantu kodėl. 

- Jis gražus vyras, traukiantis akį ir išsiskiriantis iš kitų. 
Be to, sėkmingai dirbantis verslininkas. Jo rankose - nemaža 
valdžia. Jis spinduliuoja valdingumą ir pasitikėjimą savimi. 

- Palauk palauk, - suirzęs pertraukė ją Aleksas. - Ar nori 
pasakyti, kad aš tau pavydžiu Vebsterio? 

- Pats pasakyk. 

- Tu ne taip supratai, mieloji. Tai jis šįvakar pavyduliavo 
man, nes aš tave atlydėjau. 

- Nesąmonė! 

- Gerai jau, gerai. Tegul nesąmonė. Bet sakau tau - Vebs- 
teris kažką slepia. 

Jiedu privažiavo nuošalią gatvelę meksikiečių kvartale. 
Keitė neprisipažino Aleksui, kokios mintys sukasi jos galvo- 
je, - oji galvojo, kad šį vakarą Bilas iš tiesų atrodė neramus 
ir elgėsi keistai. Jai reikėjo trupučio laiko ramiai visa tai ap- 
mąstyti. 

Bet Aleksas vis nerimo. 

- Kaip manai, kodėl jis taip keistai sureagavo tau pamačius 
Karlos nuotrauką? 

- Jeigu Bilas pirmą kartą atkreipė dėmesį į mane kaip tik 
dėl to, kad esu panaši į jo velionę dukterį, tai tikriausiai pa- 
sijuto nesmagiai. Toks sentimentalumas nedera su galingo 
ir įtakingo generalinio direktoriaus įvaizdžiu, kurį jis daug 
metų rūpestingai kūrė, o sukūręs labai stengėsi išlaikyti. 

- Galbūt. 

Keitė trinktelėjo kumščiu į vairą. 

- Ar tu visada teisus? Ar niekada neištari, pavyzdžiui, kad 
ir tokių žodžių: „Na, tuo atžvilgiu šito reikalo nenagrinėjau. 
Galbūt klystu“? 

- Šį kartą ne, - užsispyręs gynėsi jis. - Su tuo Vebsteriu ti- 
krai kažkas ne taip... Instinktyviai jaučiu. Per daug jau tobu- 
las būtų paveikslėlis. Jo gyvenimas - lyg šiuolaikinės pasakos 
iliustracija. Vis žvalgausi, ar nepastebėsiu kur pasislėpusio 
trolio. 

- Žinai, tu vėl elgiesi kaip policininkas. 

- Tikriausiai. Tai instinktas. Įprotis, kurio sunku atsikra- 
tyti. Kiekvienas sutiktas žmogus man šiek tiek įtartinas. 

- Kodėl? 

- Žmogus - iš prigimties įtartinas padaras. Kiekvienas turi 
ką slėpti. 

- Nori pasakyti, kad kiekvienas turi paslapčių? 

Ironiškas Keitės klausimas nė kiek nepaveikė orios Alekso 
veido išraiškos. 

- Taigi - paslapčių. Kiekvienas iš mūsų turi ką slėpti po 
devyniais užraktais. 

- O aš ne. Mano gyvenimas - kaip atversta knyga. Esu 
visa subadyta, supjaustyta ir daug kartų peršviesta rentgeno 
spinduliais. Chirurgai prapjovė man krūtinę ir pažiūrėjo, kas 
viduje. Jeigu būčiau turėjusi paslapčių, jos jau seniai būtų iš- 
keltos į viešumą. 

Bet Aleksas tik papurtė galvą. 

- Ir tu turi paslaptį, Keite, - spyrėsi jis. - Galbūt ta paslap- 
tis tokia didelė ir tamsi, kad glūdi giliai pasąmonėje. Gal tu ir 
patijos nežinai. Nenori atskleisti net sau, nes tektų stoti akis 
į akį su tikrove. Mes - kalbu apie visus žmones - pačius bjau- 
riausius savo bruožus stengiamės slėpti, nes neturime drąsos 
prisipažinti jų turintys. 

- Dievulėliau, kaip gerai, kad paprašiau tavęs šį vakarą eiti 
drauge. Tu tikras juokdarys... 

- Ir anksčiau mėgindavau pajuokauti, - priminė jai Alek- 
sas, - bet mano humoro jausmo tu, rodos, neįvertinai. 

Suraukusi antakius ir priekaištingai žvilgtelėjusi į jį Keitė 
atšovė: 

- Man rodos, į tą psichologijos kursą policininkams tu žiū- 
ri pernelyg rimtai. 

- Gali būti. Bet nepamiršk - rašytojai irgi neprasti psicho- 
logai. Diena po dienos daugybę valandų praleidžiu kurdamas 
žmonių gyvenimus. Nagrinėju jų elgseną ir stengiuosi išsi- 
aiškinti, kas jiems svarbiausia. Pagalvok apie tai, - tarė jis ir 
pasisukęs į Keitę netikėtai pasakė: - Įsivaizduok, kad netyčia 
plaktuku užtvojai sau per nykštį. Kokia bus tavo reakcija? 

- Greičiausiai sustugsiu iš skausmo, garsiai nusikeiksiu ir 
imsiu šokinėti susiėmusi nykštį. 

- Taigi. Tai priežastis ir pasekmė. Veikiami to paties stimu- 
lo mes visi elgiamės maždaug vienodai. Kita vertus, kartais 
kiekvieno iš mūsų gyvenime nutinka ir visiškai naujų dalykų. 
Tai gali būti atsitiktinumai arba neatsitiktinumai, sutapimai, 
bet mūsų reakcijos iš esmės užprogramuotos iš anksto. Ir 
kiekvienas iš mūsų užprogramuotas skirtingai - tai priklauso 
nuo lyties, intelekto, finansinės padėties, kilmės ir taip to- 
liau. Kiekvienas turime savų priežasčių reaguoti ir elgtis kaip 
tik taip, kaip reaguojame ir elgiamės. Tai vadinama motyva- 
cija. Aš, romano autorius, turiu žinoti, kokie motyvai skatina 
veikėją į situaciją reaguoti taip, o ne kitaip. 

- Tu tyrinėji žmogaus prigimtį. 

- Taip, visas įmanomas jos apraiškas. 

- O noras saugoti paslaptis? Argi tai nėra būdinga žmo- 
gaus prigimčiai? 

- Žinoma. Mes saugome paslaptis kaip šuo kaulą. Skir- 
tumas tik tas, kad mums retai kyla noras iškasti jas ir pa- 
graužti. 

- O kokia tavo paslaptis, Zigmundai? 

- Negaliu pasakoti. Juk tai paslaptis. 

Privažiavusi sankryžą Keitė sustabdė automobilį ir pažvel- 
gė į Aleksą. 

- Tikriausiai turi net ne vieną. 

Bet ant šio masalo jis neužkibo. Užuot atsakęs kilstelėjo 
galvą ir žvelgdamas Keitei į akis paklausė: 

- Ar šiąnakt pasimylėsime? 

Ji mąsliai žiūrėjo į Aleksą, kol pasikeitė šviesoforo signalas 
ir vairuotojas užpakaly nekantriai pyptelėjo. 

- Nemanau, - atsakė ir paspaudė greičio pedalą. 

- Kodėl? 

- Ką tik tiek prikalbėjai, kad esi mane išstudijavęs. Dabar 
aš droviuosi. Ar būsiu pirmoji televizijos moteris, kurią įsi- 
tempei į lovą? Pirmoji, kuriai persodinta širdis? Pirmoji rau- 
donplaukė, avinti septinto dydžio siaurus batus? O gal nori 
permiegoti su manimi, kad enciklopediją savo galvoje galė- 
tum papildyti informacija apie žmogaus prigimtį? 

Aleksas nešoko prieštarauti, ir tai ją labai nuvylė. Ji norėjo, 
kad šį kaltinimą jis griežtai atmestų. Keitė žvilgtelėjo į Alek- 
są. Jis žiūrėjo į ją netardamas nė žodžio, neatskleisdamas, ką 
jaučia. Sunkiu akmeniu slegiantis jo tylėjimas tik sustiprino 
Keitės apsisprendimą. 

- Atleisk, Aleksai. Nenoriu būsimos knygos miegamojo 
scenoje atpažinti savęs. 

Aleksas nusisuko ir įbedė žvilgsnį į priekinį automobilio 
langą. Jo skruostikauliai nervingai krusčiojo, ir Keitė baimi- 
nosi: tai todėl, kad šį kartą ji pataikė kaip pirštu į akį. Ką gi, 

jam bent jau pakako padorumo pripažinti savo motyvus. Ir 
vis dėlto Keitė jautėsi baisiai nusivylusi. 

- Tu verti mane kalbėti taip, lyg būčiau paskutinis niek- 
šas, - pagaliau tarė jis. 

- Greičiausiai toks ir esi. 

Aleksas staiga atsisuko į Keitę ir pamatęs, kad ji šypsosi, 
tyliai sukikeno. 

- Na, tu teisi. Bet ir paskutiniai niekšai kartais išteisinami 
dėl įkalčių trūkumo... 

- Gerai jau. Susitaikymo kava pas mane? 

- Sutarta. Paskui išsikviesiu taksi. 

- Tik kava. Ir nieko daugiau. 

- Na žinai, juk aš ne koks gyvulys! Kai reikia, sugebu val- 
dytis, - pajuokavo jis, bet tuoj pat vėl surimtėjo ir tarė: - Man 
patinka kalbėtis su tavimi, Keite. 

- Kas tai? Nauja taktika? 

- Ne. Tai ne vaidmens tekstas. Kalbu rimtai. Tu neieškai 
žodžio kišenėje. Tu protinga. Gebanti rungtis. Tikrai šauni 
moteris. 

- Hm... Neieškanti žodžio kišenėje, protinga ir gebanti 
rungtis... Ir dar šauni moteris. Gal man atsisakyti siekio tap- 
ti sekso simboliu ir dalyvauti atrankoje į televizijos žaidimą 
„Rizikuok“? 

Į kelionės pabaigą jiedu varinėjo lengvus pokalbius. Kai 
įsuko į Keitės gatvę, vis dar juokėsi iš vakarėlyje girdėto anek- 
doto. 

Staiga Keitė užgulė stabdį. 

- Kas čia? 

Prie šaligatvio tiesiai priešais namą stovėjo tamsus seda- 
nas. Nors automobilį galėjai pastebėti vos įsukęs į gatvę, šio- 
kią tokią priedangą jam vis dėlto teikė kieme augančių 4žuo- 
lų šešėliai. 

- Ar žinai, kieno tas automobilis? - paklausė Aleksas. 

Ji tylomis papurtė galvą. 

- Ar laukei svečių? 

- Ne. 

Ji buvo įsikalbėjusi, kad dėl dviejų anonimo atsiųstų laik- 
raščio iškarpų nerimauti neverta, bet suprato: visiškai atmes- 
ti grėsmės irgi negalima. Juk ne kartą viena ar kita įžymybe 
nesveikai susižavėję pamišėliai ryždavosi patiems baisiau- 
siems nusikaltimams. 

Keitė jau buvo ėmusis atsargumo priemonių: visuomet pa- 
tikrindavo, ar gerai uždaryti langai ir durys, prieš išeidama 
atidžiai apžvelgdavo automobilių aikštelę, prieš įlipdama į 
mašiną žvilgtelėdavo, ar nieko nėra ant užpakalinės sėdynės. 
Ne, ji nesileido visiškai užvaldoma paranojos, bet sveikas 
protas ir atsargumas dar niekam nepakenkė. 

- Ei! Ko taip persigandai? - paklausė Aleksas. 

- Aš nepersigandau. Tik... 

- Nemeluok. Tu kone baigi pasmaugti mašinos vairą. Ma- 
tau, kaip pulsuoja tavo miego arterija. Kas yra? 

- Nieko. 

— Keite! 

- Nieko! 

— Melagė. Sustok. 

- Aš... 

- Sustok! 

Ji sustojo prie šaligatvio, bet variklio neišjungė. 

- Išjunk žibintus. Nekelk triukšmo. Ir lik automobilyje. 

Jis atsidarė dureles ir išlipo. 

- Aleksai, ką ketini daryti? Aleksai! 

Nekreipdamas dėmesio jis per kaimynų veją leidosi prie 
Keitės namo. Netrukus Alekso figūra susiliejo su šešėliais, ir 
Keitė nebegalėjo jos įžiūrėti. 

Iš pradžių sukausčiusi baimė pamažu atlėgo. Taip, ji mirti- 
nai išsigando, bet tai truko vos kelias akimirkas. Dabar toks 
baikštumas jai pasirodė kvailas. Keitė pagalvojo, kad auto- 


Šarada + 185 


mobilis greičiausiai kokio nors žmogaus, atvažiavusio į sve- 
čius pas kaimynus. 

Ji ėmė nekantriai barbenti pirštais į vairą. 

- Nekelk triukšmo. Lik automobilyje. Sėdėk, atvirsk ant 
atlošo, apsimesk negyva, - įsižeidusi burbėjo po nosimi. Ji 
visai nenorėjo, kad Aleksas ją gelbėtų. 

Po kelių sekundžių ji išlipo iš automobilio. Sekdama Alek- 
so pėdomis ir stengdamasi būti šešėlyje tyliai nubėgo paskui 
savo gelbėtoją. Artėdama prie namo Keitė vis stipriau jautė 
apsikvailinusi. Argi norintis jai pakenkti žmogus paliktų au- 
tomobilį prie namo? 

Kita vertus, kaip paaiškinti pastaruoju metu persekiojan- 
tį klaikų jausmą, kad yra nuolat stebima? Tie prakeikti balti 
vokai ir paslaptingi įspėjimai juose visai užnuodijo jai protą. 
Keitė niekino bailumą. Ji tikrai nebuvo iš tų moterų, kurios 
greitai išsigąsta ir įsivaizduoja, kad kiekvienoje šešėliuotoje 
kertėje tūno ketinantis pulti vaiduoklis. 

Ir vis dėlto artėdama prie namų Keitė vis labiau nervinosi. 
Išskyrus verandą, kurioje lemputė skleidė švelnią šviesą, vis- 
kas aplink skendėjo tamsoje. Nebuvo girdėti nė garso. Niekas 
nė nekrustelėjo. 

Staiga Keitė išgirdo iš užpakalinio kiemelio sklindančius 
balsus. Riktelėjimą. Niurnėjimą. Grumtynių triukšmą. Ne- 
trukus tamsoje pamatė dviejų vyrų siluetus. Aleksas grūmėsi 
su kitu vyru ir, galima sakyti, jau baigė ištempti jį į kiemelį 
priešais namą. 

- Užklupau bandantį įsilaužti į namus pro užpakalines du- 
ris, - paaiškino Aleksas Keitei. 

- Sumautas šunsnuki, - suriaumojo nepažįstamasis. - Pa- 
leisk mane. 

- Pasvajok! - Aleksas partrenkė vyrą kniūbsčią ant žemės 
ir prispaudė įrėmęs kelį jam į strėnas. Paskui čiupo dešinę 
ranką ir užlaužė. - Tik pabandyk krustelėti - kaipmat sulau- 
žysiu ranką, - pagrasino. - Keite, skambink 911. 

Labai susijaudinusi ji vos nesuklupo ant lauko durų laipte- 
lių, vėl išgirdusi šūktelint savo vardą. Balsas buvo persmelk- 
tas skausmo ir pasipiktinimo, bet jai pažįstamas. 

- Dėl Dievo meilės, Keite, išvaduok mane nuo to byb- 
čiulpio! 

Ji atsigręžė iš nuostabos išpūtusi akis. 

- Dynai! 


Dvidošimt trečias skyrius 


V.ndenilio peroksidu sumirkytą tamponą Keitė prispaudė 
prie nubrozdinto Dyno Spaiserio skruosto. Kardiologas su- 
siraukė ir tyliai nusikeikė. Aleksas, apsižerges apsuktą kėdę, 
kaip įmanydamas stengėsi nesišypsoti. 

Visi trys sėdėjo prie Keitės virtuvinio stalo. Kaip tik tokio- 
je virtuvėje Keitę būtų įkurdinęs Aleksas, jeigu ji būtų buvusi 
jo romano veikėja. 

Virtuvė buvo balta, vos kelios ryškių spalvų dėmės - Džor- 
džijos O'Kyf aguonos ant sienos, žydinčios afrikietiškos ži- 
buoklės ant palangės ir keistas juodais baltais lopais, kaip 
juodmargė holšteinų karvė, išmargintas arbatinukas. 

Spaiseris atstūmė Keitės rankas. 

- Užteks, - burbtelėjo. - Ar turi ko nors išgerti? 

- Alkoholio? Neturiu. 

- O aspirino? 

Aiškiai apgailestaudama Keitė papurtė galvą. Spaiseris at- 
siduso. 

- Ką gi, regis, nesitikėjai, kad tavo svečias bus užpultas ir 
pargriautas ant žemės. - Jis piktai dėbtelėjo į Aleksą. - Ma- 
nau, derėtų bent atsiprašyti. 

— Už savo reakciją į tai, ką pamačiau, o pamačiau jus mė- 
ginantį išlaužti Keitės namų užpakalinių durų spyną, neat- 
siprašinėsiu. 

Tiesa, Aleksas Spaiseriui šonus aplamdė nesiaiškinęs, ar jis 
draugas ar priešas, nors tikrai nesužeidė. Nukentėjo tik Dyno 
orumas, bet Aleksui tai nekėlė nė menkiausios užuojautos. 

- Nereikėjo slampinėti tamsoje ir laužtis į namus, - pareiš- 
kė jis. 

- Prieš užpuldamas galėjote paklausti, kas aš toks. 

Aleksas ironiškai prunkštelėjo. 

- Šitaip tau kaipmat bus ištaškytos smegenys. Kur tai ma- 
tyta - romiai prieiti prie nusikaltėlio ir mandagiai paprašyti 
asmens dokumento? Pirmiausia jį sulaikai, o jau paskui klau- 
sinėji. Kitaip gatvėje pražūsi per dešimt minučių. 

- Na, aš tokių dalykų neišmanau. Kitaip nei jūs, gatvėse 
nesitrainioju. 

Aleksas pašoko nuo kėdės taip greitai, kad ji net nuvirto. 

- Geriau padėkokite Keitei, kad laiku jus pažino. Už tai, 
kad pavadinote mane bybčiulpiu, jau ketinau užsiūti jums 
išeinamąją. 

- Vaikinai! - šūktelėjo Keitė. - Juk mes draugai, ar ne? 
Įvyko klaida, bet po kelių savaičių ją prisiminę tik pasijuok- 
sime. 

Aleksas nebuvo toks tikras, kad jam arba Spaiseriui visa 
tai kada nors atrodys juokinga, bet Keitei neprieštaravo. Ji 
ir taip jau buvo tokia pat susinervinusi kaip jos svečiai. Tad 
pakėlė nuvirtusią kėdę ir vėl atsisėdo. Jiedu su Spaiseriu vis 
nesiliovė varstę vienas kito priešiškais žvilgsniais. 

Užsukusi ir padėjusi į šalį vandenilio peroksido buteliuką 
Keitė švelniai papriekaištavo netikėtam savo svečiui: 

- Jei būtum paskambinęs ir pranešęs, kad atvažiuosi, nie- 
ko panašaus nebūtų atsitikę. 

- Norėjau tave nustebinti. 

- Ir tau pavyko! - linksmai šūktelėjo ji. 

Pernelyg linksmai. Jos šypsena atrodė tarsi išspausta per 
prievartą. Aleksas nujautė, kad ji nelabai džiaugiasi maty- 

dama daktarą Spaiserį, juoba kad pristatė jį tik kaip bičiulį. 
Aleksui nereikėjo sakyti - jis ir taip puikiai suprato, kad Kei- 
tę su Spaiseriu sieja ne tik bičiulystė. Mandagiai teiraujantis 
Dyno, kaip pavyko skrydis, Keitės balsas buvo aukštesnis nei 
paprastai ir labiau įtemptas. 

- Ar lėktuve valgei? Gal ko nors pagaminti? 

- Lėktuvo patiekalų atsisakiau, bet ir tavo gaminto maisto 
nenoriu. Bet vis tiek ačiū, kad pasiūlei. 

- Tai gal kavos? 

- Ačiū, ne. 

- Aš irgi nenoriu. 

- Na, tai eime į svetainę. - Bet nė vienas nekrustelėjo, to- 
dėl Keitė irgi prisėdo prie virtuvės stalo. - Neįtikėtina, kad 
atvažiavai į San Antonijų, - tarė Spaiseriui. - Maniau, atvy- 
kęs į provinciją mirte numirsi. 

- Tai, ką patyriau iki šiol, patvirtina pačius blogiausius 
mano įtarimus. 

- Dėkoju! - įsižeidusi ironiškai mestelėjo Keitė, bet Dynas 
jos žodžius priėmė rimtai. 

- Ne tai norėjau pasakyti. Tavo namas gražus. - Jis kritiš- 
ku žvilgsniu apmetė virtuvę. - Bet su namais Malibu, žino- 
ma, nėra ko nė lyginti. 

- Tai tiesa. Čia, San Antonijuje, trūksta namų, pro kurių 
langus matyti paplūdimys ir vandenynas, - sąmojingai atkir- 
to Keitė ir nervingai nusijuokė. Nei Aleksas, nei Spaiseris net 
nešyptelėjo. Pareigą palaikyti pokalbį jiedu perleido Keitei. - 
Kada nusprendei čia važiuoti, Dynai? 

- Apsisprendžiau spontaniškai. Ateinančiomis dienomis 
turėjau suplanuotus vos kelis pacientų vizitus. Nebuvo sun- 
ku juos perkelti ir pasiimti vieną kitą laisvą dieną. 

- Labai džiaugiuosi, kad atvažiavai. - Ji melavo, ir Aleksas 
tai žinojo. Negana to, ir Spaiseris suprato. - Tiesą sakant, ge- 
rai pataikei, - apsimestinai linksmai tarė Keitė. - Mudu kaip 

tik grįžome iš Vebsterių suorganizuoto vakarėlio. - Spaiseris 
kažką neaiškiai suniurnėjo. - Nensė organizuoja renginį įžy- 
mybėms, per kurį bus renkamos lėšos „Keitės vaikams“. 

- Kaip miela... 

- Tame vakarėlyje dalyvavo visa San Antonijaus grietinėlė. 

- Kurios, net neabejoju, niekas daugiau nepažįsta. 

Aleksas negalėjo nesižavėti Keitės savitvarda, įžeidžią 
Spaiserio pastabą ji nuleido negirdomis. Nuo veido nė sekun- 
dės nedingo šypsena. 

- Visos moterys alpo iš laimės, kad gali susipažinti su 
Aleksu. 

Spaiseris atsigręžė į jį ir paklausė: 

- Jūs policininkas, ar ne? 

- Buvęs. 

Dar vienas niekinamas „Hm...“ 

— Dabar Aleksas rašo detektyvinius romanus. Ir jau spė- 
jo tapti gana populiariu rašytoju. Gal skaitei kurią nors iš jo 
knygų? 

Spaiseris pervėrė Keitę tokiu žvilgsniu, tarsi vien mintis, 
kad jis galėtų skaityti ką nors panašaus, - visiškai absurdiška. 

- Ne. 

- O galvertėtų, - mandagiai įsiterpė Aleksas. 

- Neįžvelgiu jokios priežasties, kodėl turėčiau jas skaityti. 

- Galbūt išmoktumėte šio to naudingo, pavyzdžiui, apsi- 
ginti. 

Spaiseris pašoko kaip įgeltas, bet apsvaigus galvai susvy- 
ravo ir turėjo įsitverti kėdės atlošo, kad nepargriūtų kniūbs- 
čias. Aleksas vėl susivaldė nenusišypsojęs iš pasitenkinimo. 

Keitė greitai atsistojo ir padėjo kardiologui atsisėsti. Pas- 
kui sugniaužė kumščius, krumpliais įsisprendė sau į šonus ir 
piktai pareiškė: 

- Na gerai, man jūsų abiejų jau per akis. Bandau būti ir 


Emilė Post, ir teisėja, bet nė vienas iš šių vaidmenų man ne- 

limpa. Todėl tiesiog baikite tas nesąmones! Elgiatės kaip tikri 
mulkiai. Pykstatės dėl kažkokių smulkmenų. 

- Aš šito smulkmena nepavadinčiau, - paprieštaravo Spai- 
seris rodydamas įdrėkstą skruostą. 

- Duokit ramybę, - burbtelėjo Aleksas. 

- Dar truputį, ir tikrai būčiau davęs, - nusiviepė Spaise- 
ris. - Jūs man vos rankos nesulaužėte. 

- Dynai... 

- Juk pamaniau, kad esate įsilaužėlis. O pasirodo - tik 
kvailys, slampinėjantis tamsoje ir... 

- Aleksai... 

Jis pakilo nuo kėdės. 

- Tiek to, Keite. Dabar jau nesvarbu. Man rodos, girdėjau, 
kaip prie namo sustojo taksi. 

- Tu kvietei taksi? 

- Taip, kol teikei pirmąją medicinos pagalbą. 

- Hm... O aš maniau, kad liksi su mumis, pasišnekėsime... 

- Ne, nenoriu trukdyti tau bendrauti su svečiu. Buvo gana 
įdomu, daktare... 

Spaiseris nieko neatsakė, tik dėbtelėjo į Aleksą rūsčiu 
žvilgsniu. Norėdama užglaistyti daktaro šiurkštumą Keitė 
paskubomis sumurmėjo: 

- Palydėsiu tave, Aleksai. 

Ir nusivedė jį per visą namą prie lauko durų. Keitė buvo 
nusiavusi aukštakulnius batelius, todėl jos žingsniai kietme- 
džio grindimis buvo tylūs, tik medis nuo svorio maloniai 
girgžčiojo. 

Kambariai buvo erdvūs, apšviesti protingai parinktose 
vietose, o ne lubose įmontuotų šviestuvų. Švelni šviesa krito 
ant įrėmintų fotografijų, žurnalų ir ant stiklinių taurių, pil- 
nų aromatinių lapelių ir žiedų mišinio. Sofos ir foteliai buvo 
didžiuliai, minkšti, apkrauti dekoratyvinėmis pagalvėlėmis. 
Aplinka čia buvo nepretenzinga, miela ir draugiška. 

Ji atidarė lauko duris. 

- Tu teisus. Taksi jau čia. - Taksi automobilis stovėjo prie 
šaligatvio, už Spaiserio mašinos. Keitė švelniai tarė Aleksui: — 
Dar kartą ačiū, kad sutikai eiti su manimi į tą vakarėlį. 

- Ačiū, kad pakvietei. 

Jei būtų buvusi išmintinga, ji šios temos nebūtų plėtojusi 
ir tiesiog palinkėjusi Aleksui labos nakties. Tačiau Keitė ne- 
buvo išmintinga. Gailiai šyptelėjusi pasakė: 

- Kaip netikėtai baigėsi mūsų vakaras, ar ne? 

- Taaaip... 

- Pabaiga buvo kur kas labiau jaudinanti negu ramiai drau- 
ge išgertas puodelis kavos. 

- Bet ne tokia jaudinanti kaip ristynės lovoje. 

Keitė ryžtingai krestelėjo galvą ir papriekaištavo: 

- Ar būtina kalbėti taip šiurkščiai? 

- O tu? Ar tikrai turi būti tokia kukli? Po velnių, juk puikiai 
supranti, kad mudu buvome pakeliui į lovą. 

— Aš tau sakiau, kad to nebus. 

- Negi kalbėjai rimtai? 

Keitė nuleido galvą. Aleksas palietė pirštais ir kilstelėjo jai 
smakrą. 

- Mudu suaugę žmonės. Abu žinome, kur ėjome, todėl ne- 
pūsk miglos, gerai? Geidžiau tavęs nuo tos akimirkos, kai pir- 
mą kartą pamačiau už stiklinių Irenos ir Čarlio namų durų. 
Ir tu tai žinojai. Juk ir tu manęs geidei. Visa, ką kalbėjome ar 
darėme paskui, tebuvo meilės akto preliudija. 

Keitė nervingai žvilgtelėjo į virtuvės pusę. Aleksą tai su- 
erzino. 

- Užuominą supratau. Labanakt, Keite. 

Jis smuko pro duris ir pusiaukelėje kiemo vartų link per 
petį pažvelgė atgal. Ji vis dar stovėjo durų stačiakampyje, ap- 
šviesta iš vidaus sklindančios šviesos, išryškinančios siluetą. 
Vieną ranką Keitė buvo atrėmusi į durų staktą, tarsi būtų ke- 
tinusi melstis ir staiga sustingusi. 

Gal kad ji atrodė liūdnai susimąsčiusi ir šiek tiek vieniša, 
gal dėl to, kad jis vis dar siuto dėl pačiu netinkamiausiu metu 
pasirodžiusio buvusio jos meilužio ar kad buvo, kaip ką tik 
pats prisipažino, paskutinis niekšas, Aleksas numojo ranka į 
sąžinės balsą ir sveiką protą ir apsisukęs grįžo. 

Netaręs nė žodžio delnu suėmė jos pakaušį ir suleido pirš- 
tus į plaukus. Kita ranka apkabino Keitę per liemenį ir prisi- 
traukė. Ėmė bučiuoti ją geidulingai, piktai, stipriai prispau- 
dęs lūpas. Alekso liežuvis įsmuko giliai jai į burną, tarsi Keitė 
priklausytų tik jam vienam. 

Paskui taip pat staiga liovėsi bučiavęs. 

Keitė žvelgė į Aleksą pakėlusi akis, iš nuostabos pravėrusi 
lūpas. Jis nuėjo palikęs ją apstulbusią ir įaudrintą, pasiren- 
gusią bučiuotis ir atsiduoti; ir eidamas tuo pačiu taku antrą 
kartą buvo įpykęs dar labiau. Siuto ant Spaiserio, ant jos, ant 
savęs. Ant visko pasaulyje. 

Ant kiekvienos sumautos smulkmenos. 


- Ar seniai? 

Dynas nusprendė negaišti laiko. Vos Keitė įžengė į virtu- 
vę, jis čiupo jautį už ragų ir ėmėsi temos, kurios ji tikėjosi 
išvengti. 

- Kas? 

- Neapsimesk kvailele, Keite. Kalbu apie santykius su ši- 
tuo policininku rašytoju. - Iš klausiamo Dyno žvilgsnio aiš- 
kiai buvo matyti, kad jis laukia atsakymo. 

- Tarp mudviejų su Aleksu nėra jokių santykių. - Ir ji papa- 
sakojo Dynui apie nesusipratimą Voltersų namuose. - Po to 
keisto susitikimo matėmės vos kelis kartus. Mes tik draugai. 
Daugiau mūsų niekas nesieja. 

Dynas nepatikliai prunkštelėjo. 

Ji melavo, melavo tomis pačiomis lūpomis, kurios dar 


tvinkčiojo nuo Alekso bučinio, ir net perėjo į puolimą. 

- Dynai, džiaugiuosi, kad atvykai manęs aplankyti, bet kas 
tau leido man nesant laužtis į namus? 

- Nemaniau, kad prieštarausi. Jau bandžiau paaiškinti ir 
tau, ir tam tavo neandertaliečiui. Nieko neradęs namie nu- 
sprendžiau įeiti į vidų ir palaukti. Nesuprantu, kas tave taip 
trikdo. Juk turėjau raktus nuo tavo namo Malibu. Nematau 
jokio skirtumo... 

- Skirtumas tas, kad Malibu namo raktus daviau tau pati. 
Ir žinojau, kad juos turi. - Keitė susigriebė, kad kylant pykčiui 
balsas darosi vis šaižesnis, tad pasistengė sušvelninti toną. - 
Turėjai pranešti, kad atvažiuoji. Staigmenos man nepatinka. 
Sakiau tau daugybę kartų. 

- Nemėgsti staigmenų? Ką gi, tai viena iš nedaugelio tavo 
nuostatų, kurių gyvendama čia dar nepakeitei. 

Staiga Dynas atsistojo ir neatitraukdamas nuo jos akių 
ėmė vaikštinėti po virtuvę. Atrodė, tarsi norėtų atidžiai įsi- 
žiūrėti į Keitę iš kelių skirtingų taškų. 

- Nesuprantu, iš kur ta permaina. Gal tai susiję su tuo tavo 
chuliganu, o gal su darbo reikalais? Kažkas čia ne taip. Tu la- 
bai pasikeitei. 

— Kaip suprasti? 

- Pasidarei kažkokia baikšti. Nervinga. Tarsi ketintum bet 
kurią akimirką išsinerti iš kailio. 

- Nesuprantu, apie ką kalbi, - atšovė Keitė, nors puikiai 
suprato ir jai pasidarė neramu, kad viskas taip akivaizdžiai 
matyti iš šalies. “ 

— Vos tave išvydęs viską supratau. Kad ir kas būtų nuti- 
kę... - Staiga Dyno veidas persimainė. - Ak, Dieve mano! 
Kas tau? Gal vėl širdis? Nepastebėjai atmetimo reakcijos po- 
žymių? 

Norėdama jį nuraminti Keitė kilstelėjo rankas ir tarė: 

- Ne, Dynai. - Paskui papurtė galvą, kad galutinai išsklai- 
dytų Dyno nuogąstavimus, pasistengė nutaisyti kuo giedres- 
nę veido išraišką ir pridūrė: - Jaučiuosi puikiai. Tiesą sakant, 

pati stebiuosi, kad savijauta tokia gera. Kasdien atrandu ką 
nors nauja, įsitikinu galinti daryti tai, kas anksčiau būdavo 
neįmanoma. Nors praėjo nemažai laiko, su šiuo pojūčiu vis 
dar neapsipratau. 

- Tik neužsimiršk, - griežtu gydytojo balsu sudraudė Dy- 
nas. - Man labai palengvėjo sužinojus, kad kol kas tau seka- 
si gerai, bet jeigu kada pajusi atmetimo reakcijos požymių, 
skambink man. Ir tuoj pat. 

- Pažadu. 

- Žinau, tave erzina, kai įkyriai kartoju tą patį, bet juk kas 
nors turi tau priminti, kad nesi tokia pat kaip kiti. Tau per- 
sodinta širdis. 

- Aš tokia pat kaip kiti. Nenoriu, kad mane kas paikintų. 

Tačiau Dynas jos protestų nė girdėti nenorėjo. 

- Žiūrėk, nepersidirbk. 

-— Dievinu savo darbą. Į „Keitės vaikų“ projektą nėriau sta- 
čia galva. 

- Ar dėl to tokia įsitempusi? 

Keitė norėjo parodyti Dynui paslaptingąsias laikraščių iš- 
karpas ir vokus, kuriuose jos buvo atsiųstos. Jai būtų buvę 
smalsu išgirsti jo nuomonę. Bet puikiai pažindama Dyną 
Keitė nujautė, kad jis ims primygtinai reikalauti pranešti 
policijai. Kreiptis į policiją - tai pripažinti tų iškarpų svarbą. 
O ji vis dar stengėsi save įtikinti, kad šie netiesioginiai per- 
spėjimai nieko nereiškia. 

- Galbūt atrodau kiek įsitempusi, nes vakarienė, kurioje 
šį vakarą dalyvavau, nebuvo paprasčiausia pramoga. Turėjau 
padaryti įspūdį daugybei žmonių, o tai vargina. Pastaruoju 
metu turiu tiek daug reikalų, - atvirai prisipažino ji. - Mėgstu 
savo darbą, myliu vaikus, bet tokia laida - ir neišvengiamas 
galvos skausmas. Vienos problemos susijusios su laidos sce- 
narijumi ir filmavimu, kitos biurokratinės. Tos popierizmo 
džiunglės tokios klaidžios... Dienai baigiantis jaučiuosi kaip 
vienarankė žonglierė su dešimčia ore skriejančių rutulių. 

- Gali to projekto atsisakyti. 

Keitė nusišypsojo ir papurtė galvą. 

- Nors sunku, man patinka tai, ką darau. Kai randame 
vaikui tėvus, pasiryžusius visiškai pakeisti jo gyvenimą ir 
košmarą paversti gražiu sapnu, visi suprantame, kad vertėjo 
stengtis. Ne, Dynai, neketinu nieko atsisakyti. 

- Taip... Darbas tau sekasi puikiai. Vadinasi, graužia kaž- 
kas kita. - Jis atidžiai pažvelgė Keitei į akis. - Bene Pirsas vis 
neišeina iš galvos? 

- Vėl pradedi? 

- Ar toli nužengę jūsų santykiai? 

Į šį klausimą Keitė negalėjo atsakyti Dynui nuoširdžiai, 
nes, tiesą sakant, jie su Aleksu jau buvo priėję tokią ribą, kai 
ji norėjo, kad santykiai taptų artimesni, kito lygmens. 

- Jis įdomus ir protingas pašnekovas, - atsiliepė ji, - aiš- 
kiai reiškiantis mintis. Bet ne itin visuomeniškas, nors tai 
skamba šiek tiek paradoksaliai. Jis labai sudėtinga asmeny- 
bė. Kuo daugiau vienas apie kitą sužinome, tuo labiau jaučiu, 
kad visiškai Alekso nepažįstu. Jis žadina man smalsumą. 

- Keite, - sunkiai atsiduso Dynas, - įsiklausyk į vidinį 
balsą. Jis šiurkščiakalbis, išvaizdus patinas, žadinantis tau 
smalsumą. Argi nesupranti? 

- Jis blogas vyrukas, kurio žavesiui neįstengtų atsispirti 
jokia moteris, - švelniai atsakė Keitė, kuriai ši mintis buvo 
dingtelėjusi jau anksčiau. 

- Jeigu tai pripažįsti, kodėl vis tiek leidiesi į tuos santy- 
kius? - suglumęs papurtė galvą Dynas. - Kodėl tas vyras taip 
tave žavi? Juk jis banditas. Plika akimi matyti. Ar pastebėjai 
antakį kertantį randą? Vienas Dievas težino... 

- Antakį jam prakirto kažkoks chuliganas alaus buteliu. 

- O, vadinasi, pastebėjai... - Ir Spaiseris užsipuolė Keitę, 
tarsi kulkomis apipylė klausimais: - Ar jis turi ir daugiau ran- 
dų? Ar visus juos matei? Ar su juo miegojai? 

— Ne tavo reikalas! 

- Supratau. Vadinasi, miegojai. 

- Vadinasi, tau neturi rūpėti, miegojau aš su juo ar ne. 
Neprivalau tau raportuoti, su kuo susitinku darbe ar leidžiu 
laisvalaikį. - Nenorėdama dar kartą užgauti jau ir taip įžeis- 
tos jo savimeilės, Keitė sušvelnino toną. - Nenoriu kariauti, 
Dynai. Suprask... 

- Puikiai suprantu. Tau atrodo, kad trokšti aistros ir ugnies, 
kurių, kaip pati sakei, mudviejų santykiuose trūko. Nori kie- 
to vyruko prigludusiais mėlynais džinsais, kurį pamačius net 
keliai sulinktų. 

- Taip, - prisipažino Keitė, ir jos balse blykstelėjo maišto 
gaidelė. - Dėl drabužių dar galima būtų padiskutuoti, bet - 
taip, noriu, kad man linktų keliai. 

- Dieve mano, Keite. Tai taip... paaugliška. 

- Žinau žinau: tavo nuomone, aš kvaiša idealistė. 

- Tu teisi, - atsakė jis. - Aš pragmatikas. Idealais netikiu. 
Gyvenimas - tai tikrovė, kartais netgi labai žiauri. 

- Niekas nežino to geriau už mane, Dynai, - priminė Kei- 
tė. - Kaip tik todėl ir trokštu ko nors nuostabaus. Neketinu 
svarbiausių gyvenimo santykių megzti su pirmu pasitaikiu- 
siu. Draugystė ir partnerystė - labai svarbūs dalykai, bet kai 
įsimyliu, noriu, kad aistra net kibirkščiuotų. Noriu romanti- 
kos. Noriu visa virpėti. 

- Ir manai, kad kaip tik Aleksas gali sukelti tą virpulį? 

- Apie tai galvoti dar anksti. Be to, kalbame ne apie jį. 

- Nė velnio, kaip tik apie jį! Jeigu manęs čia nebūtų, dabar 
jis tikriausiai „virpintų“ tave, ar ne? 

Kurį laiką Keitė nieko nesakė. Paskui, jau įsitikinusi, kad 
Dynas nenusileis, tarė: 

- Jei atvirai, nežinau. Galbūt. - Ir prisiminusi Alekso atsi- 
sveikinimo bučinį tyliai pridūrė: - Tikriausiai... 

Dynas griebė nuo kėdės atlošo savo apsiaustą. 

- Gal paskambink ir paprašyk, kad sugrįžtų? 

- Dynai, neišeik toks, - paprašė Keitė mėgindama jį su- 
laikyti jau žengiantį prie durų. - Neišeik supykęs. Nebausk 
manęs už tai, kad nesu be proto tavęs įsimylėjusi. Tu vis dar 
geriausias mano draugas. Man tavęs labai reikia. Nenoriu, 
kad kas nors sugriautų mūsų draugystę... Dynai! 

Bet jis net žingsnio nesulėtino - išėjo į kiemą ir smarkiai 
trinktelėjo duris. Išnuomoto automobilio padangos garsiai 
sucypė. 


Dvidošimt botvirtas skyrius 


Numintų, suskilinėjusiu šaligatviu žingsniuodamas prie ap- 
triušusio nuomojamo namo Džordžas Merfis jautėsi bjauriai. 
Kai įkėlė koją į griūvančią verandą, papuvusios lentos taip 
išlinko, kad, rodės, tuoj tuoj lūš. Mėlyni dažai, kuriais buvo 
nudažytos lauko durys, buvo apiblukę ir apsilaupę. Trūktelė- 
jus duris gailiai sugirgždėjo vyriai. 

Svetainėje tvyrojo senų riebalų ir marihuanos tvaikas. 
Merfis nuspyrė į šalį pliušinį triušį ir nusikeikė užkliuvęs už 
žaislinio sunkvežimio. Paskui mėgdžiodamas Vordą Klyverį 
prodainiu šūktelėjo: 

- Brangioji, aš grįžau! 

Iš nediduko miegamojo ji išėjo užsimiegojusi, papurtusiu 
veidu. Nors jau buvo vidurdienis, tebevilkėjo plonais medvil- 
niniais naktiniais. Persibraukusi liežuviu sausas sukepusias 
lūpas paklausė: 

-— Ką čia veiki? 

- Kaip suprasti „ką veiki'? Aš čia gyvenu! 

Ji sunėrė rankas ant liemens. 

— Kada tave paleido? 

- Prieš kokią valandą. Neturėjo įrodymų, tai negalėjo il- 
giau laikyti. 

Cypėje Mertis atsidūrė dėl kaltinimo narkotikų laikymu, 
sufabrikuoto poros farų, - šiems nepatiko jo išvaizda ir jie 

nusprendė patampyti nervus. Nieko ypatinga. Bet tupėda- 
mas kalėjime Merfis negalėjo daryti to, ką labiausiai mėgo. 
Perdžiūvusi gerklė šaukte šaukėsi alaus, o kūnas moters. 

Merfis nudėbė ją suktu žvilgsniu. Atrodė neįprastai susi- 
nervinusi. 

- Kas tau? - tiesiai šviesiai paklausė jis. - Ar nesidžiaugi, 
kad grįžau? - Jis įtariai prisimerkė ir ryžtingai žengė prie 
miegamojo durų. - Kalė. Jeigu ten vyras, aš tave nudėsiu. 

- Ten nėra... 

Mertis pastūmė ją ir įsiveržė į tvankų miegamąjį. Tarp ap- 
skurusių patalų ant šono miegojo vaikas. Mažas berniukas 
gulėjo surietęs kojas, priglaudęs kelius prie krūtinės. Dešinės 
rankytės nykštį buvo įsikišęs į burną. 

Aiškiai parodęs, kad pavyduliauja, Merfis pasijuto apsi- 
kvailinęs. Tad oriai patikrino ir vonios kambarį. Jame, žino- 
ma, irgi nerado jokio vyro. Išėjęs dūrė pirštu į miegantį ber- 
niuką ir paklausė: 

- Sugrąžino? 

Ji linktelėjo. 

- Šįryt. Praverkiau dvi naktis. Negalėjau dirbti. Nieko ne- 
galėjau daryti, vis galvojau apie Maiklą. Labai apsidžiaugiau 
vėl jį pamačiusi. Jau maniau, šį kartą atėmė ilgam. - Susi- 
graudinusi ji nutilo ir pasistengė sutramdyti ašaras. - Mo- 
teriškė iš socialinės rūpybos sakė, kad jei... jei vėl su mumis 
bus kokių rūpesčių, atims Maiklą visam laikui. Tai paskutinė 
mūsų galimybė. - Akys priplūdo ašarų, ji maldaujamai pa- 
žvelgė į Merfį. - Prašau, nedaryk nieko, kas... 

- Atnešk man alaus. - Ji sumišo ir susirūpinusi žvilgtelėjo 
į berniuką. Merfis skėlė jai skambų antausį. - Pasakiau, at- 
nešk alaus, - pabrėždamas kiekvieną žodį pakartojo jis. - Ar 
tu kurčia ar kvaila, ar... 

Ji kaip nuplikyta išlėkė iš miegamojo ir tuoj pat grįžo neši- 
na skardine Coors alaus. 

- Šita jau paskutinė. Kai tik Maiklas prasibus, parnešiu 
dar. O kad jau eisiu į parduotuvę, reikia nupirkti ir ko nors 
vakarienei. Ko norėtum? 

Merfis patenkintas kažką suniurnėjo. Toks nuolankumas 
jam patiko labiau. Kartais ta kalė užsimiršdavo, nutrūkdavo 
nuo pavadžio - tada tekdavo priminti, kas šiuose namuose 
šeimininkas. 

- To šūdo, kurį virei aną savaitę, nenoriu. 

- Pollo guisado. Tai meksikietiškas troškinys. 

- Net nesupratau, kokio mėšlo ten pridėjai. 

- Šiandien vakarienės bus skrudintos bulvytės. 

Merfis garsiai nusiraugėjo alumi ir kalėjimo dvoku. Jos 
nuolankumas ir troškimas įsiteikti jau ėmė erzinti. Moterys 
turi gimti nebylės, pagalvojo. 

- Ir iškepsiu jautienos žlėgtainių. Su svogūnais. Kaip tu 
mėgsti. 

Daugiau jos nesiklausydamas Merfis suglamžė tuščią alaus 
skardinę ir švystelėjęs šalin ėmė raustis po visokį šlamštą vir- 
šutiniame tualetinio stalelio stalčiuje. 

- Kur padėjai?! 

- Ne, nereikia. Negalima. Tik ne čia. Jeigu staiga užsuktų 
socialinė darbuotoja... 

Ant tualetinio stalelio stovėjo skaidraus plastiko dėžė, jos 
skyreliuose buvo supilta daugybė skirtingo dydžio ir formos 
spalvotų karoliukų. Vienu nirčiu rankos mostu jis nušlavė 
dėžę ant žemės. Gailiai, beviltiškai šūktelėjusi ji stovėjo ir žiū- 
rėjo, kaip pabirę karoliukai ritasi suskeldėjusiu linoleumu. 

Merfis sugriebė jai už rankų ir šiurkščiai papurtė. 

- Išmesk iš galvos tuos sušiktus karolius. Kur mano mil- 
teliai? 

Ji tarsi susvyravo, veidu nuslinko abejonė, bet akyse blyks- 
telėjusi maišto kibirkštėlė greitai užgeso. 

- Apatiniame stalčiuje, - tarstelėjo. 

- Duok. 

Jai pasilenkus iš po naktinių marškinių pasirodė nuogos 
šlaunys. Merfis ėmė kietais stipriais pirštais glamonėti jos 
sėdmenis. 

- Po kelių dienų kalėjime net tavo stora subinė atrodo visai 
nebloga. 

Ji atsitiesė, bet Merfis rankų neatitraukė ir ėmė kelti aukš- 
tyn naktinius. 

- Liaukis. Prašau... - verksmingai tarė ji Merfio atspindžiui 
veidrodyje. - O jeigu Maiklas prasibus? 

- Užsičiaupk ir sustumk man porą juostelių. - Merfis pa- 
stebėjo, kad ji lyg nusiteikusi priešintis, todėl stipriai sugny- 
bo šlaunį ir paragino: - Nagi?! 

Drebančiomis rankomis ji pravėrė plastiko maišelį, išpylė 
žiupsnį kokaino, paėmė kortą ir ant veidrodžio šukės sustū- 
mė dvi tvarkingas juosteles. Jis pasilenkė ir per trumpą šiau- 
delį sutraukė jas į nosį, o kas liko — pirštais įsitrynė į dante- 
nas. Poveikis buvo nemenkas. 

- Aaaa... Jau geriau, - atsiduso. Įrėmęs ranką jai į nugarą, 
pasilenkė virš tualetinio stalelio ir atsisagstė kelnes. 

- Tik ne dabar! 

- Užčiaupk snukį! - Merfis pamėgino įkišti ranką jai tarp 
kojų, bet ji stovėjo kietai suspaudusi šlaunis. Tada jis skėlė jai 
dar vieną antausį, šį kartą stipresnį, ir ji pravirko. - Praskėsk 
kojas ir užsičiaupk, - suurzgė jis. 

- Nenoriu šitaip mylėtis... 

- Na gerai. - Jo balsas buvo švelnus, bet veidas - persi- 
kreipęs ir piktas. Jis čiupo ją už plaukų, apsivyniojo aplink 
plaštaką, tada privertė atsisukti, parklupdė ir įgrūdo varpą 
į burną. - Jeigu nenori šitaip, tai padarysime va taip. Matai, 
koks aš malonus? Šitaip tau labiau patinka? A? - Merfis dar 
tvirčiau sugniaužė jos plaukus. - Bet jeigu skaudės, nurausiu 
tau visus plaukus. Su šaknimis. 

- Gerai, gerai. Viską padarysiu kaip reikia. - Ji žiūrėjo į 
miegantį vaiką, skruostais liejosi skausmo ir pažeminimo 
ašaros. - Tik eikim į kitą kambarį. 

— Man ir čia patinka. 

- Tik ne čia, prašau... Vaikas... - sukūkčiojo ji. 

- Jėzau, kokia tu šlykšti, kai žliumbi. 

- Aš neverksiu. Tikrai. Prisiekiu. Tik prašau - neversk ma- 
nęs... 

- Vaikis miega, - pašnibždomis tarė jis. - Bet tuoj galiu jį 
pažadinti. Kai pagalvoji, jam tai gali būti gera pamoka. 

Taip taręs Merfis žengė link lovos. 

Moteris rankomis įsikirto jam į kojas. 

- Ne, ne, - beveik be garso maldavo ji. 

- Tai imkis darbo. 

Pusė Merfio malonumo buvo vien žiūrėti, kaip ji godžiai 
čiulpia, kaip energingai dirba jos burna. Apimta nevilties, ji 
troško kuo greičiau jo atsikratyti, baigti šitą reikalą. 

Bet jis buvo gudresnis už bobą. Suprates, ko ji siekia, sten- 
gėsi kuo ilgiau susilaikyti. O kai jau nebegalėjo tverti, išliejo 
sėklą kliegdamas kaip asilas. 

Stebuklas - Maiklas taip ir neprabudo. 

Po vakarienės Merfis išsidrėbė priešais televizorių. Visi 
kanalai transliavo žinias. Jis ėmė šokinėti per kanalus lauk- 
damas, kada pagaliau baigsis tas mėšlas ir ekrane pasirodys 
Vana Vait. 

Merfio dėmesį patraukė per vieną kanalą rodoma žavi rau- 
donplaukė. Buvo matęs ją ir anksčiau, bet tada ji nekrito į akį. 
Veidas visai nieko, bet papų, galima sakyti, nėra. Kiek toliau, 
prie dešinio jos peties, buvo pastatyta kažkokio vaiko nuo- 
trauka. Raudonplaukė žiūrėjo tiesiai į kamerą ir labai rimtai 
kalbėjo. 

- „nebuvo deramai prižiūrimas. Abu berniuko tėvai nar- 
komanai. Jis turi šiokių tokių problemų, bet tikrai gali tapti 

protingu, sveiku ir emociškai stabiliu vaiku. Patekęs į tinka- 
mą šeimą, sulaukęs meilės ir pagalbos, kurios jam taip reikia, 
berniukas... 

Mertis klausėsi tos kalbos vis labiau susidomėjęs. Kai bai- 
gusi pasakojimą raudonplaukė pasisuko į keistuolį žinių lai- 
dos vedėją ir perdavė žodį jam, mąslus Merfio žvilgsnis įsmi- 
go į kambario kampe su purvinu pliušiniu triušiu žaidžiantį 
berniuką. 

Šitas vaikas jam buvo tikras kliuvinys. Ne, jis netriukšmau- 
davo, savo kailiu buvo patyręs, kad neverta painiotis Merfiui 
po kojomis. Bet Maiklas nuolat trukdydavo daryti tai, ką jis 
labiausiai mėgo, - dulkintis, šniaukšti kokainą ir panašiai. 

Savo paties namuose Merfis negalėjo jaustis laisvai, vis tu- 
rėdavo galvoti, ką daro. Per tą vaikį ji vis priekaištaudavo jam 
tai dėl to, tai dėl ano... Nedaryk to ten, kur tave gali pamaty- 
ti Maiklas; nesakyk ano, nes gali išgirsti Maiklas. Nedaryk, 
nesakyk, nedaryk, nesakyk... Dieve! Šitaip bet kurį vyrą gali 
išvaryti iš proto. 

O dar ta sumauta socialinė darbuotoja, vis kaišiojanti savo 
ilgą smailią nosį į svetimus reikalus! Tikriausiai ji ir užsiundė 
ant jo policiją aną kartą, kai prilupo savo bobą. Na taip, Mer- 
fis ją truputį palamdė. Jai to reikėjo. Jis grįžo namo, o jos 
nėra. O kai pagaliau parsivilko, nenorėjo tiesiai sakyti, kur 
buvo išėjusi. Tai ką jis turėjo daryti, gal leisti, kad ji išsisuk- 
tų? Beje, nereikėjo jai leisti verti tų karolių. Pradėjusi gaminti 
papuošalus įgijo per daug laisvės. 

Bet didžiausia problema buvo vaikas. Kone kaskart, kai 
ji nutrūkdavo nuo pavadžio, tai būdavo kaip nors susiję su 
Maiklu. Jei ne tas mažas bezdalius, gyvenimas namuose būtų 
kur kas malonesnis. 

Raudonplaukė minėjo įvaikinimą. Ir kalbėjo ne tik apie 
našlaičius, bet ir apie tuos, kurie įgrisę tėvams iki gyvo kaulo. 
Išpardavimas tiesiog namie. Merfiui ši mintis patiko. 

Jis žvilgtelėjo į ją, sėdinčią ir veriančią savo karoliukus. 
Jeigu Maiklas būtų atimtas suvisam, ji veikiausiai imtų tries- 
ti. Bet anksčiau ar vėliau apsiprastų. Tiesiog neturėtų kitos 
išeities. O gal ne taip jau labai nusimintų žinodama, kad Mai- 
klas pateko į gerus namus? Labai čia jam rūpi. 
bet mintys sukosi apie raudonplaukę. Ta moteris gali padėti 
išspręsti jo problemą. 

Bet netrukus jam pabodo ir apie tai galvoti. 


Dvidešimt ponktas skyrius 


- Heie 


- Dieve švenčiausias! Maniau, kad čia tuščia. - Ji instink- 
tyviai kilstelėjo ranką prie besidaužančios širdies. 

Televizijos studija skendėjo tamsoje. Joje neturėjo būti nė 
gyvos dvasios - bent jau Keitė taip manė. 

- Nieko ir nėra. Tik aš. Laukiau tavęs. 

Aleksas pakilo nuo vedėjo krėslo už žinių laidos stalo ir ne- 
skubėdamas ėmė artintis prie Keitės. Jai iš baimės buvo net 
kojas pakirtę, stovėjo kaip įbesta. 

Tamsoje televizijos kameros atrodė kaip iš nežinia kur 
atkeliavusios gyvos būtybės; aplink jas vyniojosi daugybė 
kabelių, jie rangėsi betono grindimis it elektrinės bambagys- 
lės. Monitorių ekranai buvo lyg nemirksinčios neregio akys. 
Vėlų vakarą šie išjungti modernus televizijos studijos prie- 
taisai savo pavidalais priminė iš košmarų nužengusių pada- 
rų siluetus. 

Anksčiau Keitei nebūtų šmėstelėjusi tokia absurdiška min- 
tis. Bet dabar padėtis pasikeitė, ji visur regėjo vaiduoklius ir 
piktąsias pasakų dvasias. 

- Iš kur sužinojai, kur aš? - nustebo ji. 

— Man buvo pasakyta, kad namo paprastai eini trumpiau- 
siu keliu - per studiją. 

- Kas tau tai pasakė? Ir apskritai - kaip čia patekai? 

- Užkalbėjau dantis apsaugininkui ir prasmukau. 

- Jiems uždrausta įleisti pašalinius žmones. 

- Senis Bobas buvusiam kolegai padarė paslaugą. 

- Senis Bobas? 

- Taip, mudu vienas kitą jau vadinam vardais. Kai papasa- 
kojau, kad anksčiau irgi dirbau policininku, jis pasidarė toks 
paslaugus... Iki pensijos ir darbo samdomu apsaugininku jis 
tarnavo San Antonijaus policijos nuovadoje. 

- Pasirodo, buvusių policininkų draugystė teikia naudos. 

- Ji atveria uždarytas duris, - atsainiai gūžtelėjo pečiais 
Aleksas. - Tau šalta? 

Keitė nė nepastebėjo, kad stovi sunėrusi rankas ant krūti- 
nės ir susiėmusi alkūnes. 

- Rodos. Truputį. Tiesą sakant, net nepastebėjau. 

- O gal drebi dėl to, kas čia nutiko popiet? 

Ji pakėlė akis ir įrėmė į Aleksą skvarbų žvilgsnį. 

- O iš kur tu žinai, kas čia atsitiko? 

- Aš čia buvau. 

- Buvai čia? Kodėl? 

- Atėjau, nes norėjau pamatyti. Atvažiavau netrukus, kai 
čia pasirodė gaisrininkai. Kilus sumaiščiai įkalbėjau senį 
Bobą įleisti į vidų, bet nusigauti iki studijos nepavyko. Kelias 
buvo užtvertas. Vieno policininko paklausiau, kas čia deda- 
si, ir jis man viską išklojo. Pasakiau, kad esu tavo draugas ir 
noriu su tavimi pasimatyti, bet jis jau buvo gavęs įsakymą į 
studiją nieko neleisti. 

Keitė gailėjosi nežinojusi, kad Aleksas tuo metu buvo ne- 
toliese. Visi ja labai rūpinosi, bet jai būtų patikę, jei studijoje 
būtų buvęs jis - ištikimas draugas, tvirtos dvasios žmogus. 
Nuleidusi akis ji sumurmėjo: 

- Kartais nutinka nelaimingų atsitikimų. 

- Ar tu tikra, kad tai buvo nelaimingas atsitikimas? 

Iš švelnaus nervingo Keitės juoko galėjai spręsti, kad ir ji 
pati nelabai tiki tuo, ką sako. 

- Žinoma, nelaimingas atsitikimas. Taip jau sutapo, kad 
krintant prožektoriui tame krėsle sėdėjau aš. 

- Parodyk kuriame. 

Aleksas nusekė paskui ją prie stalo, kur skaitomos žinios. 
Prie jo stovėjo keturi sukamieji krėslai. Du skirti laidos vedė- 
jams, trečias sinoptikui, kuris pakeliui prie stendo, vadina- 
mojo „oro centro“ kitame studijos gale, nerūpestingai persi- 
mesdavo keliais sakiniais su žinių vedėju. Ketvirtame sėdė- 
davo sporto naujienų pranešėjas. 

- Kaip žinai, per tiesioginę žinių transliaciją studijoje būnu 
labai retai. Mano laidos filmuojamos iš anksto. Įrašinėdama 
paprastai sėdžiu štai čia, - paaiškino Keitė uždėjusi rankas 
ant sporto žinių pranešėjo krėslo. - O tas nelemtas prožekto- 
rius šiandien nukrito vos man įpusėjus įžanginį tekstą. 

Keitė bakstelėjo pirštu į lubas. Sudužęs studijos prožekto- 
rius jau buvo pakeistas. 

- Trečias iš kairės, - parodė ji Aleksui. 

- Jis atitrūko ir tėškėsi į stalą, ar ne? 

— Taip, štai čia. 

Stalo plokštė buvo aiškiai įdaužta. Briaunoje tarsi kas būtų 
iškandęs pusmėnulio pavidalo kąsnį. 

- Pasisekė, kad tas smūgis teko ne mano kaukolei, - tarė ji 
pirštu braukdama per briauną. - Prožektorius vos nekliudė 
galvos ir, galima sakyti, nukrito tiesiai man ant kelių. Kilo 
baisi sumaištis. Stiklas sudužo. Metalas susilankstė, - Keitė 
pamėgino šyptelėti, bet nelabai pasisekė. - Turbūt nereikia 
nė sakyti, kad filmuoti teko iš naujo. 

- Ar kas nors išsiaiškino, kas čia atsitiko ir kodėl? 

- Po poros minučių studija jau buvo pilna žmonių. Bilas 
nutraukė prekybos skyriaus pasitarimą ir atlėkė čia. Kažkas 
paskambino 911, todėl atvažiavo ir gaisrinė. Atskubėjo grei- 
tosios pagalbos medikai, nors niekas iš filmavimo koman- 
dos nenukentėjo. Tik per stebuklą. Dar po kelių minučių 
atvažiavę policijos pareigūnai, padedami mūsų apsauginin- 
kų, visus išvarė lauk, kad būtų galima pagaliau sutvarkyti 

tą jovalą. Bilas pasiuto. Susikvietė apšvietėjus ir pareikalavo 
pasiaiškinti. 

- Ir ką? 

- Jie neturėjo kaip. Bilas pagrasino visus atleisiąs, bet aš 
įkalbėjau jį to nedaryti. Gal niekas niekada taip ir neišsiaiš- 
kins, dėl kieno aplaidumo nukrito prožektorius, tad neteisin- 
ga atleisti visus apšvietėjus. 

- Arjie apžiūrėjo prožektorių? 

- Taip. Atrodo, nebuvo priveržtas varžtas. 

- Vadinasi, vis dėlto aplaidumas. 

- Arba aplaidumas, arba varžtas atsilaisvino kaip nors sa- 
vaime. 

- Savaime? 

- Na taip, savaime, - pyktelėjusi atkirto Keitė. Alekso 
skeptiškumas ją erzino, be to, ji vis dar buvo įsibaiminusi, 
nes ši nelaimė tiesiogiai susijusi su ja. 

- Hm... 

- Negaliu pakęsti, kai taip darai! 

- Kaip? 

- Kai šitaip myki. Tarsi leistum suprasti, kad ką dabar pa- 
sakiau, yra... 

- Nesąmonė. 

- O kas gi, tavo nuomone, čia atsitiko? 

- Manau, tu mirtinai išsigandai, be to, tai nėra nelaimin- 
gas atsitikimas. 

Keitė sukryžiavo rankas ant krūtinės - nesąmoninga gy- 
nybinė poza. 

- Kažkokie niekai. Kam būtų reikėję skriausti Kurtą? 

- Kurtą? 

- Taip, tai sporto naujienų pranešėjas. 

- Prožektorius nukrito ne tada, kai krėsle sėdėjo Kurtas. 
Jis nukrito, kai ten sėdėjai tu. 

- Ką nori tuo pasakyti? Prožektorių kažkas tyčia atsuko, 
kad nukristų man ant galvos? 

- Taigi. Tu ir pati tai nujauti. 

- Tik neįsivaizduok žinąs, ką aš nujaučiu. 

- Nesunku atspėti. Jei manytum kitaip, neatrodytum kaip 
beišyranti dėlionė. 

Supratusi, kad neigti to nėra prasmės, Keitė nutarė bent 
pasiginčyti. 

- Na gerai, sakykime, tu teisus. O kas gali trokšti mano 
mirties? 

- Tai tu man pasakyk. 

- Aš nežinau! 

- Bet nujauti, - nenusileido Aleksas ir priglaudė pirštą jai 
prie lūpų, kad neprieštarautų. - Jau aną vakarą, kai pamatei 
prie savo namo nepažįstamą automobilį, iš tavo elgesio su- 
pratau, kad čia kažkas ne taip. 

- Aš išsigandau. Kiekvienas, manimi dėtas, būtų pasijutęs 
taip pat. 

- Tu pernelyg išsigandai, - nesutiko jis. - Tarsi būtum lau- 
kusi nemalonumo. Net ir iki tol elgeisi kaip nenormali. Ko- 
dėl? Ar yra kokia priežastis? 

- Ne. 

- Melagė. 

Staiga netekusi jėgų Keitė nuleido galvą ir pasitrynė smil- 
kinius. 

- Tu laimėjai, Aleksai, pasiduodu. Šiandien nesu nusitei- 
kusi ginčytis. 

- Kodėl nenori papasakoti, kas tave slegia? 

- Todėl, kad tai... - Ji sudvejojusi nutilo. - Todėl, kad noriu 
važiuoti namo ir gulti į lovą. 

Keitė pasuko prie durų. Aleksas neatsiliko nuo jos nė per 
žingsnį. 

- Ar tavo vaikinas vis dar pas tave? - paklausė. 

- Jis nėra mano vaikinas. 

Aleksas sustojo. 

Keitė irgi stabtelėjo, atsigręžė ir jį nužvelgusi pridūrė: 

- Jau nebe. 

- Aišku... 

Daugiau nepratarę vienas kitam nė žodžio, jiedu patraukė 
link išėjimo ir stabtelėjo atsisveikinti su seniu Bobu. 

Jis plačiai nusišypsojo Aleksui ir tarė: 

- Ačiū už autografą. - Ant stalo gulėjo atverstas Alekso ro- 
manas. - Tokios knygos man patinka. 

- Mėgaukis, - atsakė naujajam gerbėjui Aleksas prilaiky- 
damas sunkias metalines lauko duris, kad Keitė galėtų išeiti. 

- Papirkai jį, - papriekaištavo ji. 

- Knyga buvo atsarginis variantas, jeigu kvapą gniaužian- 
čios istorijos apie senus gerus laikus kartais būtų nesuvei- 
kusios. 

- Iš kur sužinojai, kad šįvakar būsiu čia? Paprastai taip il- 
gai darbe neužsisėdžiu. 

Automobilių aikštelė buvo beveik tuščia. Net ir vakaro ži- 
nių komanda jau buvo išsivažinėjusi namo. 

- Atspėjau. Neradau tavęs namie. 

- Buvai užvažiavęs pas mane? 

- Kad vėl kaktomuša susidurčiau su Spaiseriu? Ne, nuta- 
riau nerizikuoti. Paskambinau, bet niekas nekėlė ragelio. 

- O kodėl norėjai su manimi pasimatyti? 

- Knietėjo išgirsti tavo versiją, kas nutiko studijoje. 

- Ne, klausiu, ko norėjai iš pradžių. Ko popiet važiavai į 
studiją? 

Jiedu priėjo prie automobilio. Aleksas alkūnėmis atsirėmė 
įjo stogą, atsisuko į Keitę ir atsakė: 

- Norėjau atsiprašyti, kad aplamdžiau tavo... Spaiserį. 

- Sužeidimai nebuvo tokie sunkūs, - šyptelėjo Keitė. - Ma- 
nau, jis tik sutriko ir pasijuto įžeistas. - Regis, Aleksas ketino 
dar kažką sakyti, bet apsigalvojo, Keitė atsirakino automobi- 
lio dureles. - Atsiprašymas priimtas. Labos nakties, Aleksai. 

- Klausyk, Keite, juk tas vyrukas - tikras lepšis. Ką tu jame 
įžvelgi? 

- Na, pirmiausia - jis išgelbėjo man gyvybę, - atrėmė ji. 

- Ir dabar jautiesi jam skolinga, ar ne? 

- Nepasakyčiau, kad... 

- O... kokio dydžio ta skola? 

- Aleksai, liaukis, - Keitė pamėgino šūktelėti, bet balsas už- 
lūžo. - Tiesiog nutilk ir... ir palik mane ramybėje. Jau sakiau, 
šį vakarą nesu nusiteikusi vaidytis. Aš... šiandien... tu... 

Ir, didžiausiai savo gėdai, prapliupo ašaromis. 

- Oi, velnias... - sumurmėjo jis prisiglausdamas Keitę. 

Ji norėjo priešintis, bet jau neturėjo nei fizinių, nei dvasi- 
nių jėgų. Keitė verkė jo glėbyje. Kelias minutes pakūkčioju- 
si kilstelėjo galvą, paėmė Alekso pasiūlytą nosinaitę ir išsi- 
šnypštė nosį. 

- Tas nukritęs prožektorius išgąsdino tave labiau, negu 
pati įsivaizduoji, Keite. 

- Ne ne, - papurtė galvą ji. - Verkiu ne dėl to. Dėl kitko... 

- Ko? 

- Ai, nenoriu apie tai kalbėti. 

- Dieeeve, kokia tu užsispyrusi. - Aleksas stumtelėjo Keitę 
įšalį ir vėl užrakino automobilį. Tada apgręžė ją ir paragino: - 
Eime. 

— Kur? Aš noriu namo. 

- Kad ir kaip nemandagu sakyti, padori baidyklė gėdytųsi 
tokio liesumo. Privalai ko nors užkrimsti. 

- Aš nealkana. 

Aleksas nė girdėti nenorėjo. Po pusvalandžio jiedu įėjo į jo 
butą nešini dviem porcijomis kepto viščiuko iš užkandinės. 
Užuot dengę stalą, įsitaisė svetainėje su padėklais - Aleksas 
ant sofos, Keitė ant grindų prie kavos stalelio. 

- Turiu pripažinti, kad labai skanu, - pilna burna tarė ji. — 
Žinai, tu tikras sveikos mitybos priešas. Mėsainiai ir skrudin- 
tos bulvytės. Kepti viščiukai. 

- Policininkai tik tuo ir minta. Dedu galvą - nerasi nė vie- 
no faro, mėgstančio sojas, jogurtą ir daigintus kviečius. 

Ji nusijuokė ir kilstelėjo plastikinį šaukštą su bulvių tyre ir 
padažu. Aleksas nė nešyptelėjo. Jis atidžiai stebėjo Keitę. 

- Kas yra? - sunerimo ji. 

Aleksas tik papurtė galvą ir pasakė: 

- Mąsčiau, kaip greitai keičiasi tavo nuotaika. Man taip 
nebūna. Jei užgula slogutis, ypač kai nesiseka rašyti, tai nesi- 
sklaido kelias dienas, savaites ar net mėnesius. O tu išsiverki 
ir nusiramini. Gal ir vyrams būtų ne pro šalį išmokti verkti? 

- Neapsigauk dėl mano apetito. Pusantros paros nieko 
burnoje neturėjau, todėl kūnui būtinai reikėjo maisto, bet vis 
dar jaučiuosi prislėgta. 

- Kodėl? Kad Spaiseris supyko ir išėjo? 

- Taip ir buvo, bet liūdžiu visai ne dėl Dyno. - Ji paėmė 
prakąstą sausainuką, atsignybo gabalėlį ir ėmė vartyti tarp 
pirštų. - Ši rytą mirė Šantalė - mergytė, kuriai visai neseniai 
buvo persodintas inkstas. 

Aleksui išsprūdo nešvankus keiksmas. Jis delnais užsiden- 
gė burną ir nosį. Paskui tarė: 

- Man labai gaila, Keite. 

- Man irgi. 

- O kasjai atsitiko? 

- Likimas mergaitei buvo maloningas - viskas baigėsi grei- 
tai. Organizmas atmetė persodintą inkstą, funkcija sutriko. 
Nepasisekė išgelbėti - ji mirė. - Keitė nusipurtė sausainio 
trupinius nuo delnų ir pridūrė: - Įtėviai baisiai priblokšti. 
Šerė irgi. Kai sužinojome, kas nutiko, Džefas verkė kaip vai- 
kas. Visi mūsų laidos bendradarbiai, rengę filmuotą medžia- 
gą apie mergaitę, labai sielvartauja. Ji buvo tapusi mūsų... 
mūsų simboliu, puikiu pavyzdžiu, kaip galima pakeisti likimo 
nuskriausto vaiko gyvenimą. 

- Ji ir toliau galės būti jūsų simbolis. 

- Aleksai, mergaitė mirė. 

- Nesuprantu, juk... 

- Aš įsikišau į tų žmonių gyvenimą, - nutraukė jį Keitė, - 
stengiausi, kad Šantalė juos pamiltų. Priverčiau juos pamilti 

mergaitę. Tie žmonės priėmė ją į savo namus, įveikė visus 
sunkumus, matė mergaitės kančias ir kentėjo kartu su ja. Ir 
kaip jiems atlyginta už pasivažinėjimą šitais „siaubo kalne- 
liais“? - Keitė prunkštelėjo iš pasibjaurėjimo ir kalbėjo to- 
liau: - Televizinėmis laidotuvėmis - štai kaip! Žurnalistai, 
šmirinėjantys aplink Šantalės karstelį ir kaulijantys inter- 
viu. Žmonių gedulas virto paklausia naujiena. Ir visa tai per 
mane. - Ji įsirėmė alkūnėmis į kavos stalelį ir užsidengė vei- 
dą. - Šiandien visą vakarą karšligiškai darbavausi prie savo 
stalo, stengiausi išguiti iš galvos mintis apie Šantalės mirtį 
ir galvoti apie teigiamus dalykus. Bet negalėjau mąstyti apie 
nieką kita, tik kiek skausmo per mane šitai porai. 

- Tu tikrai manai, kad privertei juos pamilti tą mergaitę, 
ir priešingai? - Aleksas palingavo galvą. - Žinai, esi per geros 
nuomonės apie save, pervertini savo gebėjimą veikti žmonių 
gyvenimą ir jausmus. - Keitė pakėlė galvą ir pervėrė Alek- 
są rūsčiu žvilgsniu. - Tu neprivertei jų įsivaikinti mergaitės, 
Keite, - dar tyliau su užuojauta kalbėjo jis. - Jie patys to pa- 
prašė. Jie išėjo ilgą parengiamąjį kursą, kad atitiktų įtėviams 
keliamus reikalavimus. Jie patys norėjo Šantalės. 

- Taip, bet gyvos. Jie norėjo gyvos mergaitės, o ne kapo, 
kurį galės lankyti laisvomis dienomis. Jie troško tapti Šanta- 
lės vaikystės dalininkais ir matyti, kaip ji auga. 

- Deja, įvaikinamam vaikui niekas nesuteikia garantijos 
visam gyvenimui. Ir joks kitas vaikas nėra apdraustas nuo 
nelaimių. Kartais vaikai miršta, toks jau tas mūsų pasaulis. 

- Klausyk, nebruk man tos savo banalios logikos. Ji man 
nė kiek nepagerina savijautos. 

- Nepagerina, nes mėgaujiesi savigaila. 

Pyktelėjusi ji atšovė: 

- Žinau tik viena: jei ne aš, tie žmonės šiandien negedėtų. 

- Arjie tave jau apkaltino? 


- Zinoma, ne. 

- Arjie pasakė: „Panele Delani, kodėl, po galais, privertėte 
mus visa tai iškęsti? Mes buvome visai laimingi, o čia pasiro- 
dėte jūs ir įsiūlėte mums ligotą mergaitę“? 

- Nebūk juokingas. Jie paskambino man pasakyti, kad... - 
Neišlaikiusi emocinės įtampos ji nutilo. 

Aleksas pasilenkė į priekį ir tarė: 

- Kad ką, Keite? Papasakok. Ką jie paskambinę pasakė? 

Keitė krenkštelėjo ir įbedusi žvilgsnį į lubas baigė mintį: 

- Jie paskambino man padėkoti, kad padėjau įsivaikinti 
Šantalę. 

- Ir tikriausiai todėl, kad su ta mergaite praleistas laikas 
buvo pats nuostabiausias jų gyvenime. 

Ji šniurkštelėjo ir pritardama kinktelėjo galvą. 

- Sakė, kad jiems ta mergaitė buvo tikra palaima. 

- Tai kodėl abejoji tuo, ką darai? „Keitės vaikai“ - garbin- 
gas ir reikalingas projektas. Tai, kas nutiko Šantalei, yra tra- 
gedija, bet mergaitė buvo apsupta meilės ir rūpesčio kaip tik 
tuomet, kai to labiausiai reikėjo, ar ne? 

- Taip. 

- Jei galėtum grąžinti laiką atgal, ar elgtumeis kitaip? Ar 
turėdama antrą galimybę panaikintum, ką darei pirmąkart? 
Atimtum iš jų kartu praleistą laiką? Leistum, kad Šantalė 
mirtų vieniša ir nemylima? Atimtum iš tos poros tai, ką jie 
vadino palaima? 

Keitė nuleido galvą ir vos girdimai atsakė: 

- Ne. 

— Na, tai... 

- Tu teisus. Žinoma, tu visiškai teisus, - sutiko Keitė ir pa- 
kėlusi į jį akis liūdnai nusišypsojo. - Tiesiog ši tragedija mane 
pribloškė. Ėmiau nuogąstauti, man labai reikėjo žmogaus, 
kuris į viską pažvelgtų objektyviai ir išsklaidytų mano abe- 
jones. Be to, reikėjo gerai išsiverkti. - Keitė nosinaite nusi- 


šluostė ašaras. - Ačiū. 

Jis tik atsainiai mostelėjo ranka. 

Šviesa iš virtuvės krito ant tamsių jo plaukų ir aštrino vei- 
do bruožus. Dynas sakė, kad jis atrodo kaip banditas. Alek- 
sas iš tikrųjų darė šiurkštaus vyro įspūdį. Be abejo, jis galėjo 
įskaudinti. 

Tačiau ir pats buvo nemažai iškentėjęs. Jei ne tai, argi 
Aleksas būtų taip gerai supratęs kito skausmą? Rūstus plie- 
ninis žvilgsnis ir griežta burna liudijo, kad tokios patirties 
jis tikrai turi. Vienu kitu žodžiu ar sakiniu jis mokėjo paliesti 
pačią jautriausią pašnekovo stygą. 

Bet taip pat mokėjo keliais žodžiais užjausti ir paguosti. 
Jis nebuvo romus ir minkštaširdis, bet prireikus galėjo būti 
švelnus. Kai būtinai reikia draugo, Aleksas galėjo juo tapti. 

- Kaip sekasi rašyti knygą? - nutraukė nejaukią tylą Keitė. 

- Darbas juda vėžlio žingsniu, nors buvo ir kelios sėkmin- 
gos dienos. 

- Tai gerai. 

Apsikeitę vos keliais sakiniais šią temą jiedu, rodos, baigė. 
Jis daugiau nieko nepasakojo, o ji ir nesitikėjo, kad gali būti 
kitaip. Ir nors žodžių srautas nutrūko, jie anaiptol nesiliovė 
bendravę. Žvilgsniai susitiko, ir nė vienas nenusuko akių į 
šalį, o tyli erdvė prisipildė nenusakomų ženklų. 

Netrukus jis padėjo ant kavos stalelio savo padėklą. Nusly- 
dęs ant grindų ir atsisėdęs šalia jos ištiesė ranką, suėmė jai 
sprandą ir ėmė traukti Keitę vis arčiau, kol jos lūpos atsidūrė 
vos per kelis colius nuo jo. 

— Mesjau pasistūmėjome tiek, kad su drabužiais toliau ne- 
įmanoma. 


Dvidešimt šoštas skyrius 


Il žiakias jos mintys išsisklaidė kaip pienės pūkai, švari są- 
monė pagaliau galėjo susitelkti ties jo bučiniu. Be šios aki- 
mirkos, daugiau niekas pasaulyje nebuvo svarbu. Jai reikėjo 
jo stiprybės, jo energijos ir nepasotinamo troškimo ją turėti. 
Ji geidė jo. Tai kam tas drovumas? 

Jis rankomis apsivijo jai kaklą. Jiedu atsiklaupė vienas 
priešais kitą, lūpos susiliejo. Apkabinęs per liemenį jis prisi- 
traukė Keitę; ji, pasidavusi jo judesiui, išsilenkė. Jis šnipšte- 
lėjo vulgarybę. Už jos slypinti neviltis buvo taip persisunkusi 
pašėlusia erotika, kad ji palietė jo kūną, trokšdama išgirsti 
tuos žodžius dar kartą ir vėl patirti malonumą. 

Bučiuodamas jis nuvilko jai palaidinukę. Keitė ištraukė 
jo marškinių skvernus ir perbraukė pirštais stangrią, ap- 
žėlusią krūtinę. Aleksas paleido ją, bet neilgam, tik tol, kol 
išsinėrė iš marškinių ir nusviedė šalin, - tada vėl apsivijo 
jos kūną, suspaudė ją glėbyje ir ėmė „siaubti“ lūpas, burną 
ir liežuvį. 

- Juokiesi? - nustebęs pašnibždomis paklausė jis, leidęs 
rankoms įslysti jai po sijonu. Šiurkščiame jo balse jutai hu- 
moro gaidelę. 

- Tai aktorės gudrybė, - tylutėliai atsidususi paaiškino 
ji. - Kai Lorai Medison reikėdavo spinduliuoti seksualumu, 
pėdkelnes pakeisdavau korsetu ir prisegamomis kojinėmis, 

kad būtų lengviau atitinkamai nusiteikti. Ilgainiui korsetas 
ir kojinės man tapo įpročiu. 

Jis ėmė glamonėti nuogas jos šlaunis virš kojinių. 

- Po galais, kokia nešvanki fantazija... 

- Lyg būtų iš tavo romano, ar ne? 

- Hm... geresnė. 

Jis nusegė jai sijoną, nusmaukė korsetą, numovė apatines 
kelnaites. Keitė išsitiesė ant kilimo aukštielninka. Liemenė- 
lės kaušeliai vos vos dengė įraudusias jos krūtis, liemenį ir 
klubus tebeveržė atlaso korsetas ir nėriniais papuoštos koji- 
nių gumos, o kojos vis dar buvo įspraustos į šilkines kojines. 
Ji atrodė kaip tikra ištvirkėlė ir gulėjo kekšės poza. Apstulbo 
supratusi, kad neturi nė lašelio kuklumo. 

Aleksas net ir segiodamasis diržą ir kelnių antuką nė aki- 
mirkos nenuleido nuo Keitės akių. Jis nusimovė kelnes, iš- 
sinėrė iš apatinių. Pamačiusi nuogą jo vyriškumą ji net žado 
neteko. Jo pilvas buvo plokščias ir stangrus, galūnės ilgos ir 
liesos. Jis buvo raumeningas, bet raumenų kalno nepriminė. 
Ant rankų ir kojų ryškėjo kraujagyslės. 

Nė kiek nesidrovėdama ir neslopindama geismo Keitė ryte 
rijo akimis jo kūną, nuo pėdų žvilgsnis slydo aukštyn, trum- 
pai stabtelėjo prie įspūdingos apsunkusios lyties, tada pakilo 
dar aukščiau link nesišypsančios jo burnos ir rando perkirsto 
antakio. 

Aleksas išsitiesė šalia jos, per liemenėlės kaušelius ėmė bu- 
čiuoti krūtis, paskui nusmaukė nėrinius ir liežuviu ėmė gla- 
monėti krūtų spenelius. Po kurio laiko pakėlė galvą ir pažvel- 
gė į Keitę. Nykščiu kelis kartus perbraukė sužadintą krūties 
spenelį. 

- Galėčiau tūkstantį kartų mėginti aprašyti šią sceną, vis 
tiek ji nebūtų tokia gera. - Aleksas stebėjo, kaip jos kūnas at- 
siliepia į prisilietimą. Tada pridūrė: - Moters kūno ypatumų 
aprašyti neįmanoma. 

Aleksas palenkė galvą ir vėl paėmė į burną krūties spenelį, 
sukando ir staiga stipriai įsiurbė. Atsakydama į kūnu nusiri- 
tusią energijos srovę Keitė išrietė nugarą ir šiek tiek pasikėlė 
nuo kilimo. Siauri liemenėlės kaušeliai krūtų beveik neden- 
gė, jos nuogos pūpsojo jam prieš akis ir gundė. Alekso liežu- 
vis buvo miklus, o apetitas kaip plėšrūno. 

Jo rankos nuslydo Keitės pilvu ir šlaunimis. Ji palietė jo 
lytį, paglostė, o jis gašliai suaimanavo ir mestelėjo sultingą 
keiksmą. Jiedu vėl pasibučiavo - godžiai ir ištroškę vienas 
kito. 

- Nesivaržyk, Aleksai, — garsiai alsuodama sušnabždėjo 
ji. - Netausok manęs. 

- Nė nemanau ko nors tausoti. 

- Noriu žinoti, kad esu moteris. Noriu žinoti, kad esu su 
vyru. Noriu, kad mane paimtum. Noriu... 

— Nori, kad tave iškruščiau. 

Aleksas uždėjo delnus Keitei ant kelių ir praskyrė kojas. 
Bet užuot įkišęs ranką tarp šlaunų, kaip ji tikėjosi, pasilenkė. 
Pražiota jo burna susirado jos centrą, o liežuvis ėmė ritmin- 
gai judėti. 

Ji buvo tokia priblokšta, kad net nešūktelėjo, - ir po kelių 
minučių, kai kūną supurtė orgazmas. Krūtinė smarkiai kil- 
nojosi, ant viršutinės lūpos pakibo prakaito lašeliai; sudrėkę 
plaukai lipo prie sprando ir kaklo. 

Alekso oda irgi buvo slidi nuo prakaito; jis kilstelėjo ir tvir- 
tai suėmė jos kūną. Užsimerkęs ir, sprendžiant iš veido išraiš- 
kos, įsitempęs, įsiskverbė į ją. Rodos, Keitės kūnas prarijo jį 
visą. Jiedu puikiai derėjo, idealiai tiko vienas kitam; jo klubai 
ėmė siūbuoti pirmyn atgal, veide atsispindėjo didžiulis ma- 
lonumas. Neskubėdamas, kaskart skverbdamasis vis giliau, 
Aleksas ją sūpavo ir suposi pats. 

Keitę, maniusią, kad jai meilės aktas jau baigtas, vėl pa- 
žadino nepertraukiama Alekso kūno mūša. Ji dar niekada 

nebuvo patyrusi tokio intensyvaus, tokio ir kūną, ir sielą už- 
valdančio meilės akto. Ir visiškai jam atsidavė. 

Aleksas pakišo rankas jai po sėdmenimis, stipriai juos su- 
spaudė ir staigiu judesiu kilstelėjo Keitės klubus. Atrodė, kad 
jis labai susikaupęs kaskart stumteli, o paskui taip pat ati- 
džiai, neskubėdamas atsitraukia. Bet tempas vis didėjo. Jo 
alsavimas darėsi smarkus ir nelygus. Staiga Alekso rankos 
suglebo ir jis užgulė Keitę visu svoriu. O Keitė jau trūkčiojo 
nuo antro orgazmo. 

Aleksui išsiliejant visu kūnu nusirito stipri malonumo 
banga. Įsitempė kiekvienas raumuo, o šaižūs, šuoringi iš lūpų 
išsiveržę garsai priminė dejones. 

Kol jiedu atsigavo, praėjo nemažai laiko, bet Keitė būtų 
šitaip gulėjusi amžinai — tingiai braukydama pirštais per jo 
susitaršiusius plaukus ir laižydama nuo kaktos sūrius prakai- 
to lašelius. Aleksas tysojo apsunkęs, prislėgęs ją visu svoriu, 
bet Keitei tai patiko. Jis labai pasistengė, ir Keitei tai buvo 
malonu. 

Jis žinojo, ką reikia daryti, kad meilės aktas patenkintų 
abu partnerius. Galų gale - apie tai rašydavo savo knygose. 
Tad nieko stebėtina, kad pasirodė esąs patyręs, aistringas ir 
visiškai atsidaves meilužis. 

Tačiau mylėdamasis Aleksas buvo ne tik reiklus, bet ir ne- 
paprastai jautrus. Jis stebėjo instinktyvias, nė kiek drovumo 
neatmieštas Keitės reakcijas ir stengėsi į jas atsiliepti. O jos 
reakcijos buvo be jokių kompromisų, kilusios vien iš pojūčių. 
Ji šių reakcijų visiškai nevaldė. 

Ir vis dėlto jų lytinis aktas buvo ne tik fizinis, bet ir dva- 
sinis. Keitės sąmonė tarsi susiliejo su Aleksu. Jiedu puikiai 
suprato vienas kito troškimus ir stengėsi juos patenkinti. 
Štai kodėl Keitei buvo brangi ta ramybės ir tylos akimirka, 
kai jųdviejų alsavimas susiliejo į vieną, prakaitas susimaišė ir 
atrodė, kad jis srūva iš vieno kūno. 

Tokį artumą tikriausiai jautė ir Aleksas. Mat prieš ištrauk- 
damas lytį iš Keitės kūno gelmių jis padarė patį mieliausią 
dalyką tą vakarą - švelniai pabučiavo randą tarp krūtų. 


Keitė pabudo pirma. Kadangi jau žinojo, kad Aleksas ne iš 
tų, kurie pratę anksti keltis, stengėsi gulėti tyliai, leido jam 
pamiegoti. Jo plaukai buvo susitaršę ir ant pagalvės atrodė 
tamsesni. Ant skruostų ir smakro jau kalėsi barzda. Keitė pa- 
stebėjo po smilkiniais ir kelis žilus šerius. Aleksas miegojo 
kiek suraukęs antakius, tarsi aplinkiniams sakytų, kad nie- 
kada nebūna visiškai ramus. Iš vidaus sklindantis niūrumas 
gaubė jį net miegantį. 

Ant naktinio stalelio stovintis laikrodis priminė Keitei, 
kad malonumams skirta užtektinai laiko. Ji pakštelėjo Alek- 
sui į nuogą petį ir tylutėliai išlipo iš lovos. Nusileidusi laiptais 
į apačią susirinko begėdiškai išmėtytus drabužius ir apsiren- 
gė. Paskui pakėlė telefono ragelį ir kuo labiau prislopinusi 
balsą išsikvietė taksi. 

Laukdama jo atvažiuojant sutvarkė vakarykštės vakarie- 
nės likučius. Pakeliui į virtuvę išmesti šiukšlių ėjo pro už- 
draustojo kambario duris ir net nestabtelėjusi pražingsniavo 
pro šalį. Išmetė maisto atliekas ir kartonines dėžutes, išplovė 
taures ir įsipylė stiklinę apelsinų sulčių iš šaldytuvo. 

Pasirėmusi į spintelės stalviršį vėl ėmė žaisti mintimi ati- 
daryti uždraustąsias duris ir žvilgtelėti į kambario vidų. Nors 
anąsyk taip energingai pareikštas Alekso prieštaravimas Kei- 
tę tebeveikė, užuot numalšinęs tik dar labiau pakurstė smal- 
sumą. 

Praėjusią naktį jai buvo leista tyrinėti nuogą Alekso kūną 
ir juo naudotis be jokių apribojimų. Vakar jiedu patyrė patį 
intymiausią dalyką, koks tik įmanomas tarp dviejų žmonių. 
Dabar, kai santykiai pasiekė tokį lygmenį, Aleksas tikriausiai 
sutiktų atskleisti ir kūrybinę savo gyvenimo dalį. 

Ojei vis dėlto nesutiktų? Ar verta rizikuoti? Ne, nuspren- 
dė ji. Nubrėžtos ribos ji neperžengs, geriau palauks, kol Alek- 
sas pats pasikvies. 

Atvažiavo taksi, ir Keitė išėjo iš buto nežadinusi Alekso. 
Iš aikštelės prie San Antonijaus televizijos kanalo pastato 
pasiėmė automobilį, parvažiavo namo, nusiprausė po dušu, 
persirengė ir pamėgino susirikiuoti šiandien laukiančius 
darbus. Bet visos mintys kaip susitarusios vis grįždavo į pra- 
ėjusią naktį. Sąmonėje beveik nepalikę vietos jokioms kitoms 
mintims šėlo erotiniai prisiminimai. 

Keitės euforiją, matyt, galėjai pastebėti iš tolo, nes Džefas 
atkreipė dėmesį iškart, kai tik viršininkė pasirodė biure. 

- Kas atsitiko? Laimėjote loterijoje? 

Keitė nusijuokė, dėkinga paėmė iš Džefo puodelį kavos ir 
paklausė: 

- Kodėl klausi? 

- Jūsų aura šįryt matyti plika akimi. Tiesiog švytite. O aš 
maniau, kad būsite labai prislėgta dėl Šantalės mirties. 

Keitės šypsena dingo. 

- Aišku, dėl to vis dar labai liūdna, bet mintys apie gyve- 
nimą jau ne tokios niūrios kaip vakar. Draugas man priminė, 
kaip nuostabu būti gyvam. 

- Ar tas „draugas“ kartais ne tas gražuolis romanų rašyto- 
jas? - merkdamas akį pasidomėjo Džefas. 

- Išvaizdus vyras, ar ne? - koketiškai nusijuokusi tarė ji. 

- Kai vakar čia buvo, atrodė neprastai. 

— Matei jį? 

- Tik džinsus ir batus... 

Keitė plačiai nusišypsojo. 

- Taip, tai mano vaikinas. 

- Žinote, jis atrodo tarsi ką tik išsiropštęs iš sujauktos lo- 
vos. Visas susitaršęs — ir kaip tik dėl to moterys negali atsi- 
spirti jo žavesiui. 

Dynas Alekso išvaizdą išpeikė. O Džefas aiškiai gyrė. 

- Nesakei man, kad esi jį matęs, - tarė ji Džefui. 

- Pamačiau kaip tik per patį sąmyšį. - Džefas sutrikęs 
nervingai timptelėjo ausies lezgelį. - Gerai jau, pripažįstu - 
pamatęs įžymybę sustojau kaip įbestas, pakerėtas ir netekęs 
žado. Esu skaitęs jo romanus ir, aišku, žinojau, kad susitiki- 
nėjate. Bet nemaniau, kad man kada nors teks laimė susipa- 
žinti. 

- Būčiau buvusi dėkinga, jei būtum man pranešęs, kad jis čia. 

- Jūs buvote iš visų pusių apspista policijos. Ponas Vebste- 
ris mosavo karo kirviu. Paskui atrodėte tokia nusiminusi, kad 
nenorėjau kvaršinti jums galvos naujomis žiniomis. Bet, kaip 
suprantu, ponas Pirsas vakar vakare jus susirado. - Džefas 
prisimerkė ir atidžiai nužvelgė Keitę. - Sprendžiant iš paikos 
jūsų šypsenos atrodo, kad tai buvo... hm... terapijos vakaras. 

- Ne tavo reikalas, - jausdama, kad rausta, droviai atsikir- 
to Keitė. 

Bet Džefas nebuvo toks kvailas. Jis plačiai nusišypsojo ir 
tarė: 

- Gerai. Tikiuosi, visi blogumai baigėsi. Jūs per daug iš 
savęs reikalaujate. Tiesą sakant... - Jis liovėsi šypsojęsis ir 
reikšmingai krenkštelėjo. - Ar galiu kalbėti atvirai? Ne kaip 
jūsų asistentas, o kaip bičiulis? 

Keitė galvos mostu pakvietė Džefą sėstis. Jis suėmęs kils- 
telėjo išlygintų savo kelnių klostę ir atsisėdo priešais virši- 
ninke. 

- Tikiuosi, aš ne... Tai yra... 

- Nagi, klok, Džefai. 

- Na, pastarąsias porą savaičių atrodėte išsiblaškiusi. Ne 
ne, nenoriu pasakyti, kad nepakankamai gerai atlikote savo 
darbą, - skubiai pridūrė jis, - viską darėte puikiai. Kad ir kas 
jus siegia, neleidote, kad asmeniniai reikalai trukdytų dar- 
bui. Jūs kaip visuomet nuostabi, tik... Pastaruoju metu vis 
svarsčiau, kokios mintys neduoda jums ramybės. Išskyrus, 
žinoma, mintis apie Aleksą Pirsą. 


224 » SaRdia Brown 


Nejaugi jos nerimas toks akivaizdus? Apie tai jau buvo už- 
siminę keli artimi pažįstami - Dynas, Aleksas, dabar štai ir 
Džefas. Keitė nenorėjo, kad šiandien kas nors temdytų pui- 
kią jos nuotaiką, bet, kita vertus, apsidžiaugė proga papasa- 
koti apie du keistus laiškus. Ji tikėjosi, kad Džefas pritars jos 
nuomonei: tai bepročio darbas ir dėl to neverta jaudintis. 

- Tu labai pastabus, Džefai. Jei atvirai, pastaruoju metu 
tikrai jaučiuosi išmušta iš vėžių. 

Ištraukusi iš rankinės Keitė padavė Džefui du vokus. Jau 
senokai gautus laiškus ji ėmė nešiotis su savimi, galbūt pasą- 
moningai tikėdamasi, kad atvirumo akimirką galės kam nors 
parodyti. 

- Pasiskaityk, — paragino ji, - ir pasakyk, ką manai. Tik 
nuoširdžiai. 

Palyginęs du visiškai vienodus vokus Džefas perskaitė lai- 
kraščių iškarpas. 

- Po velnių, - baigęs antrą kartą skaityti žinutes burbtelė- 
jojis. - Abu žuvo keistomis aplinkybėmis ir abiem buvo per- 
sodinta širdis. 

- Keistas sutapimas, ar ne? 

- Sakyčiau, taip. Bet ką tai reiškia? Ar nujaučiate, kas galė- 
jo tai atsiųsti? 

- Ne. 

- Aš peržiūriu visus jūsų gerbėjų laiškus. Nepamenu, kad 
būčiau matęs šiuos du, nors jūs gaunate tiek daug laiškų, ga- 
lėjau ir nepastebėti. O gal jie atėjo anksčiau, kai pas mus dar 
dirbo Melija? 

- Jie atsiųsti į namus. 

Iš nuostabos jis net akis išpūtė. 

- Bet iš kur... gerbėjas... gavo jūsų namų adresą? 

Ji tik gūžtelėjo pečiais. 

- Tai tik vienas iš daugelio dalykų, kurie mane trikdo, kai 
imu galvoti apie tuos laiškus. 

Džefas vėl apžiūrėjo vokus, dar kartą perskaitė straipsne- 
lius. Keitė stebėjo, kaip vaikino akys laksto eilutėmis. Pirmoji 

jo reakcija ir pastabos jos nepadrąsino. Ji tikėjosi, kad Džefas 
iš karto patars nekreipti į visa tai dėmesio. 

Bet jis to nepadarė. Perskaitęs antrą kartą paklausė: 

- Ar rodėte šiuos vokus dar kam nors? Gal ponui Vebste- 
riui? Arba policijai? 

- Ne. 

- Gal vertėtų... 

- Nenoriu būti apšaukta be reikalo kelianti paniką. 

- Niekas jums dėl to nepriekaištautų. 

- Na, nežinau, Džefai, - atsiduso ji. - Nenoriu kelti sąmy- 
šio dėl to, kas tikriausiai tėra nemaloni smulkmena. 

Stengdamasis kaip nors Keitę padrąsinti Džefas šiaip taip 
išspaudė šypseną ir grąžino vokus. 

- Ką gi, tikriausiai jūs teisi. Esu tikras, dėl tų laiškų never- 
ta sukti galvos. Dieve mano, kai kurie žmonės tiesiog neturi 
ką veikti, ar ne? 

- Kišdamiesi į garsenybių reikalus jie įsivaizduoja sutei- 
kiantys daugiau svarbos ir savo gyvenimui. Tokie žmonės 
gyvena šildydamiesi svetimos šlovės spinduliuose. 

- Taigi. Ir vis dėlto... - neryžtingai tarė jis, - jei gausite dar 
vieną laišką, manau, turėsite į šį reikalą pažvelgti rimčiau 
ir kreiptis į policiją. Ir nesvarbu, kas ką pamanys. Tegul sau 
mano, kad esate isterikė. 

- Bijau, kaip tik taip policininkai ir pagalvos. 

- Tada bent jau pasikalbėkite su apsaugininkais: įspėkite, 
kad neleistų į televizijos pastatą įtartinų tipų. 

- Sudarančių apie tris ketvirtadalius šio kanalo darbuoto- 
jų, - pašmaikštavo Keitė. 

- Juk suprantate, ką noriu pasakyti. - Džefas nusišypsojo, 
bet tuoj pat ir vėl surimtėjo. - Būkite atsargi, Keite. Už šio 
pastato sienų kuoktelėjusių tipų netrūksta. 

- Žinau. - Keitė vėl įsidėjo vokus į rankinę ir trakštelėjusi 
sagtį ją uždarė tarsi leisdama suprasti, kad pokalbis baigtas 
ir ji vėl imasi viršininkės vaidmens. - Man reikia išsamios in- 
formacijos apie Šantalės laidotuves. 

- Laidotuvės penktadienį, antrą valandą. Tiesa, norėjau 
pranešti, kad visai neseniai skambino Ronas Truitas iš žur- 
nalo Light. Norėjo jūsų interviu. 

- Tikiuosi, pasiuntei jį po velnių? 

- Netiesiogiai, bet jis mane suprato. Pasakiau, kad esate ir 
vėliau būsite labai užimta ir kad nieko nekomentuosite. 

- Ačiū. Jeigu būtų tekę kalbėtis su juo pačiai, abejoju, ar 
būčiau taip diplomatiškai išsisukusi. Tas vyras tikras šakalas, 
nuolat sekantis kieno nors pėdsakais ir trokštantis šviežio 
kraujo. 

Nenorėdama įsileisti į plačius apmąstymus apie plėšrųjį 
reporterį Keitė pakeitė temą. 

- Prašom San Antonijaus televizijos kanalo darbuotojų 
vardu nusiųsti į laidojimo namus gedulo puokštę. Norėtųsi 
dar ko nors ir nuo savęs, bet tą reikalą sutvarkysiu pati. 

Prieš išeidamas iš Keitės kabineto Džefas dar gavo nuro- 
dymą pasikalbėti su Šere ir suderinti filmavimo laiką. Va- 
karykštės abejonės dėl „Keitės vaikų“ projekto perspektyvų 
šiandien atrodė absurdiškos. Taip, Šantalės jie neteko, bet 
juk yra tiek daug kitų ypatingų vaikų, kuriems šios progra- 
mos labai reikia. 

Nesvarbu, su kokiomis kliūtimis tektų susidurti, - su biu- 
rokratizmu, neigiamais atsiliepimais spaudoje ar savomis 
abejonėmis, - ji neturi teisės sustoti. „Keitės vaikai“ dides- 
nis ir daug svarbesnis dalykas negu ji pati. Aleksas padėjo jai 
naujai pažvelgti į visą šį reikalą. Bendrame kontekste asme- 
ninės jos nesėkmės neturėjo jokios reikšmės. 

Prieš pat vidurdienį Džefas įžengė į Keitės kabinetą per- 
duoti ką tik gautos žinios. 

- Skambino jūsų mėgstamiausias romanistas. 

Keitės širdis apsivertė, ji ištiesė ranką link telefono apara- 
to ir paklausė: 

- Kuri linija? 

- Deja, jis padėjo ragelį. Pasakė, kad labai skuba ir laiko 
turi tik žinutei perduoti. 

Susinervinęs it šauklys, turintis perduoti blogą žinią grei- 
tai užsiplieskiančiai karalienei, Džefas atkišo raštelį ir paaiš- 
kino: 

- Jis skambino iš oro uosto. Sakė, jo skrydis jau paskelb- 
tas. 

- Skrydis? - Pakili jos nuotaika smigo kirviu į dugną. - Jis 
išvyksta iš miesto? Kur? Ar ilgam? 

Visa tai buvo surašyta raštelyje, bet Džefas persakė žo- 
džiu. 

- Jis prašė perduoti tik tiek, kad kelioms dienoms išva- 
žiuoja, o grįžęs paskambins. 

- Tik tiek? 

Džefas linktelėjo. 

Ji pamėgino išlaikyti abejingą veido išraišką ir ramų balsą. 
Pastangų prireikė daug. 

- Ačiū, Džefai. 

Nuolankiai traukdamasis atatupstas jis išėjo iš kabineto ir 
uždarė duris. 

Ji atsargiai išlankstė žinutę ir įbedė akis į liniuoto popie- 
riaus kvadratą, tarsi jis galėtų atskleisti tai, kas iki šiol buvo 
nutylima. Deja, neatskleidė. 

Keitė jautėsi sugniuždyta. Ji tikėjosi, kad šį vakarą jiedu 
drauge vakarieniaus. Nuo tos akimirkos, kai jį paliko, buvo 
praėjusios vos kelios valandos, o Keitė jau vėl troško jį pama- 
tyti. 

Dėl šios silpnybės ji pyko ant savęs. Juk akivaizdu, kad 
Aleksas jos visai nesiilgi. Ji rymo čia apimta melancholijos 
kaip kokia vyresniųjų klasių mokinė, neturinti su kuo eiti į 
mokslo metų pabaigos šokių vakarą, nes jos pora... pabėgo. 
Tikrąja to žodžio prasme. 

Liūdesys netrukus virto apmaudu. Kas privertė jį taip stai- 
ga išvykti iš miesto? Darbo reikalai ar malonumai? Po perkū- 
nais, kas tokio svarbaus galėjo nutikti, kad jis išlėkė kaip akis 
išdegęs, net neradęs laiko atsisveikinti su ja? 

| Niujorką Aleksas ne itin mėgo, vis dėlto šis miestas jį 
žavėjo. Čia buvo susipynę visi superlatyvai - įsikūnijusi ne- 
viltis, purvas ir skurdas, o iš kitos pusės spindesys, praban- 
ga ir išskirtinumas. Jo reakcija į Niujorką visuomet būdavo 
kraštutinė, jokio nuosaikumo. Tame pačiame miesto kvartale 
Aleksas išvysdavo ir tokių dalykų, kurie jį džiugindavo, ir to- 
kių, kurie keldavo pasibjaurėjimą. 

Jis pietavo su savo agentu šeimyniniame restoranėlyje Vest 
Saide. Anksčiau, tik pradėjęs bendrauti su Arnoldu Viljelja, 
bene trečią kartą atvykęs į šį miestą, vietinių pravardžiuo- 
jamą Didobuoliu, Aleksas neužsisakinėjo nepadoriai brangių 
patiekalų „Keturių metų laikų“ ir Le Cirgue restoranuose. 

- Jeigu nemoku ištarti patiekalo pavadinimo arba neži- 
nau, iš kojis gaminamas, aš jo nevalgysiu, - pareiškė jis savo 
agentui. Tąkart Viljelja išvadino Aleksą miesčioniu, bet pas- 
kui leisdavo spręsti, kur jiedu pietaus. 

Kartais, kai reikėdavo atšvęsti kokią ypatingą progą, Alek- 
sas sutikdavo, kad Viljelja pavaišintų jį vėlyvu mėsainiu bare 
„21“. Bet viena iš pačių mėgstamiausių vietų Aleksui tapo 
Osvaldo kavinė, vadovaujama kresno energingo vengro imi- 
granto. Ten sumuštiniams su jautiena būdavo negailima dai- 
liai susmulkinto švelnaus skonio garnyro ir tamsių grūdėtų 
garstyčių, tokių aštrių, kad net ašaros trykšdavo. 


Šarada + 229 


Šį vakarą jis godžiai sudorojo savo sumuštinį, o Viljelja vis 
dar čiupinėjosi su dubenėliu guliašo. 

- Buvai alkanas, - tarė agentas. - Ar lėktuve negavai val- 
gyti? 

- Turbūt gavau. Nepamenu. 

Jis beveik neprisiminė nei netrumpo skrydžio iš San An- 
tonijaus į Fortvortą Dalase, nei stabtelėjimo tenai, nei kito 
skrydžio - tiesiai į La Gardijos oro uostą, nei kelionės taksi į 
Manhataną, kaip ir viso kito, kas nutiko nuo vakar vakaro. 

Jo sąmonę buvo visiškai užvaldęs karšto, pikantiško, 
triukšmingo, romaus, gašlaus, švelnaus, siautulingo, lėto, 
nuostabaus, iš koto verčiančio sekso prisiminimas. 

Aleksas pastūmė į šalį lėkštę, o kai priėjo padavėjas, užsisa- 
kė kavos. Įpusėjęs gurkšnoti staiga susigriebė, kad jau ištisas 
penkias minutes nei jis, nei jo agentas neprataria nė žodžio. 

Viljelja kantriai tylėjo. Kadangi jam tekdavo turėti reikalų 
su šykščiais leidėjais, buvo išsiugdęs barakudos vertą nuo- 
jautą. Bet autoriams, kurių interesams atstovavo, jis buvo ir 
auklėtojas, ir drausmintojas, ir išpažinčių klausytojas, - pri- 
siimdavo tokį vaidmenį, kokio labiausiai reikėdavo klientui. 

Arnoldas Viljelja sutiko atstovauti Aleksui dar neišspaus- 
dinus nė vieno jo parašyto žodžio. Dauguma agentų, į kuriuos 
kreipėsi, pirmąjį Alekso rankraštį grąžino net neskaitę - gir- 
di, jie laikosi nuostatos nesiimti atstovauti dar nieko neiš- 
leidusiems autoriams. Tai buvo leidybos pasaulyje egzistuo- 
jantis užburtas ratas: tavo kūrinio niekas neleidžia, jei neturi 
agento, bet negali rasti agento, kol nesi nieko išleidęs. 

Tačiau vieną penktadienio rytą šėlstant audrai paskambi- 
no Viljelja. Aleksą kankino pagirios, ir savo pasiūlymą Viljel- 
jai teko kartoti tol, kol pro besitrankantį perkūną už lango ir 
galvoje Aleksas išgirdo siunčiamą žinią. 

- Manau, kad jūsų kūriniai perspektyvūs. Stilius rupus, 
bet originalus. Norėčiau jums atstovauti, jeigu, žinoma, jus 
tai dar domina. 

Aleksas tuoj pat išskrido į Niujorką susitikti su vieninteliu 
žmogumi visoje planetoje, tikinčiu, kad jo tekstai turi ateitį. 
Viljelja negaišo laiko veltui ir buvo smalsus. Labai pasitikin- 
tis savimi ir rėžiantis viską šviesiai tiesiai. Bet ne žiaurus. 

Kai sužinojo, kad Aleksas turi problemų dėl alkoholio, jis 
nesileido pamokslauti, tik pasakė pažįstantis nemažai gana 
talentingų geriančių rašytojų. 

- Galbūt alkoholis sužadina vaizduotę, bet karjerai yra 
pražūtingas, - baigė jis. 

Grįžęs į Hjustoną Aleksas užsiregistravo reabilitacijos kli- 
nikoje; kol peržiūrinėjo ir taisė rankraštį, žodžiai, rodos, sun- 
kėsi pro kūno poras, o kartu su jais - ir jo organizmą užteršę 
alkoholio nuodai. 

Netrukus Viljelja pelnė visišką kliento pasitikėjimą. Jam 
vieninteliam Aleksas atvirai išsipasakodavo, jis vienintelis 
gebėjo kritikuoti neįžeisdamas. Viljelja apie Aleksą žinojo 
beveik viską, bet nė karto nepareiškė nuomonės nei apie jį, 
nei apie jo paklydimus. 

- Atleisk, Arni, - atsiprašė Aleksas, - šiandien aš ne pats 
geriausias pašnekovas. 

- Na, papasakosi vėliau, - atsiliepė Arnis. 

- Ką? 

— Kodėl taip netikėtai čia atskridai ir paprašei surasti laiko 
kartu papietauti. 

- Tikiuosi, neturėjai kitų planų? 

- Turėjau, bet juk galiu truputį pakeisti dienotvarkę ir ras- 
ti laiko pačiam svarbiausiam savo klientui. 

- Galiu lažintis - tai kartoji visiems savo klientams. 

- Aišku, - atvirai prisipažino jis. - Jūs visi tarsi reiklūs vaikai. 

- Neabejoju, iš jų visų aš elgiuosi blogiausiai. 

Pritarti šiems žodžiams Viljeljai neleido mandagumas, tad 
jis tik iškėlė rankas delnais į išorę parodydamas, kad Aleksas 
sako tiesą. 

- Kaip sekasi rašyti? - pasiteiravo. 

- Gerai. 

- Nejaugi taip blogai? 

Aleksas niūriai nusijuokė. 

- Stengiuosi nepamesti iš akių perspektyvos. Ir nuolat sau 
kartoju, kad tai viso labo pirmas juodraštis. 

- Juk pirmas - tai ne galutinis, ar ne? 

- Gink Dieve, tikiuosi, ne. - Aleksas patylėjo, o paskui dro- 
viai, nors šiaip tikrai nebuvo iš droviųjų, pridūrė: - Nors kolkas 
yra nenugludintų vietų, manau, knyga gali išeiti gera, Arni. 

- Neabejoju, kad bus puiki. Jos siužetas painiausias ir la- 
biausiai šokiruojantis iš visų, kuriuos iki šiol esi sukūręs. Ši- 
tam romanui lemta tapti bestseleriu. 

- Jeigu visko nesumausiu... 

- Nesumausi. Tik atsipalaiduok. Pasimėgauk. Visa kita at- 
eis savaime. 

- Apie ką mes čia kalbame - apie knygą ar apie seksą? - pa- 
erzino savo agentą Aleksas. 

- Turiu omenyje knygą. O apie ką šneki tu? 

Intuityvus Arnio klausimas kaipmat užgesino šypseną 
Alekso veide. Jis pamojo ranka prašydamas dar kavos, o jos 
gavęs apglėbė delnais garuojantį puodelį. 

- Tu įsitempęs kaip per stipriai prisuktas laikrodis, - tarė 
Arnis. - Kas yra? Pradėjo kartotis depresijos priepuoliai? 

- Ne. 

- Ir sąmonė nebeaptemsta? 

- Ne. Dieve mano, aišku, ne. 

Viljelja turėjo omenyje tas valandas, o kartais ir dienas, kai 
užsipylusiam akis Aleksui aptemdavo sąmonė. Atsigavęs jis 
negalėdavo papasakoti, kas įvyko per tą laiką, kai buvo „išsi- 
jungęs“. Neprisimindavo nieko - nei kur buvo, nei ką veikė. 
Ir tai jam varė siaubą. 

- Tai neturi nieko bendra su alkoholiu, aš visiškai blaivus, - 
paaiškino jis ir pastebėjo, kaip įtampa agento veide atslūgo, 
nors pats Viljelja šito tikriausiai net nejuto. 

- Hm... jeigu nesikankini dėl knygos ir nekovoji su buteliu, 
tai kas tau yra? 

- Buvau su moterimi... 

Viljelja kelis kartus smarkiai sumirksėjo, ir Aleksas tarė 
sau galįs nuspėti, ko taip nustebo jo agentas. Mat apie sava- 
naudiškus jo meilės žygius Viljelja žinojo. Na, bent jau apie 
daugumą. 

- Šį kartą viskas kitaip... - sumurmėjo jis ir droviai apsi- 
dairė. 

- O! - Agento nuotaika akimirksniu pasitaisė. - Ta mote- 
ris įliejo tau šio to daugiau nei statinaitę testosterono? 

- Taip. Tai yra - ne, - suirzęs pasitaisė Aleksas. 

- O kuri gi iš jų? 

- Ji ne gatvės mergšė. Ne tik papai ir subinė. Ji... Po velnių, 
nė nežinau, kas ji... 

Viljelja sudėjo savo nedidukes plaštakas vieną ant kitos, 
paslinko prie stalelio briaunos ir pasiruošė klausytis. Aleksas 
vis nerado tinkamų žodžių. Pagaliau Viljelja neištvėrė: 

- Tiesiog negaliu tavęs pažinti! 

- Tikrai... 

- Matau, kažkas tave labai slegia. Negalėčiau sakyti, kad 
tavo nuotaika linksma ir nerūpestinga, priešingai - jaučiu 
kažkur giliai glūdinčią tokią neviltį, kokios nemačiau nuo tos 
dienos, kai pirmą kartą atvykai su manimi susitikti. Ta mo- 
teris tave atstūmė? 

Staiga Alekso sąmonėje šmėstelėjo Keitės atvaizdas: kvie- 
čianti šypsena, gundantis žvilgsnis, padrąsinantis atsakas. 
Švelnumas ir seksas. Laukinė aistra ir keisti įnoriai. Tai san- 
tūri, tai reikalaujanti visko iškart. Atodūsiai ir aimanos nuo 
švelniausio jo prisilietimo tebeskambėjo jam ausyse. 

Šiurkščiu lyg švitrinis popierius balsu Aleksas atsakė: 

- Ne. Ji manes neatstūmė. 

- Tai kodėl šie besimezgantys santykiai neturėtų būti ma- 
lonūs ir visiškai normalūs? 

- Dėl jos pavardės. 

- Dėl pavardės? Kaip suprasti? 

- Tai Keitė Delani, Arni. Miegojau su Keite Delani. 

Viljelja įsispoksojo į Aleksą visas išblyškęs, nepatikėjęs 
savo ausimis. 

- Dieve mano, Aleksai. Ir ką tu sau manai? Man atrodė, 
kad jau per akis straipsnių antraščių su tavo pavarde. Bet 
ne - pradedi susitikinėti su moterimi, kuri žiniasklaidą trau- 
kia kaip magnetas. Su moterimi, kuri... 

- Pats žinau, - nekantriai nutraukė jį Aleksas. — Žinau, kad 
tai kvaila. 


- Ne tik kvaila, drauguži. Tai dar ir pavojinga. 


Dvidešimt aštuntas sbyrius 


Heitei buvo sunku tvardytis. 

Įsukusi į savo gatvę ir pamačiusi prie namo Alekso auto- 
mobilį ji kone gulte užgulė greičio pedalą. Bet kai jis pasitiko 
Keitę pusiaukelėje nuo lauko durų, ji jau buvo atgavusi šiek 
tiek orumo ir savigarbos. Atsainiai pasilabino. 

- Kaip pavyko kelionė? 

- Neblogai. 

- O kur buvai? 

- Niujorke. 

- Nair kaip ten? 

- Kaip Niujorke... 

- Tau ta kelionė buvo netikėta, ar ne? 

- Taip, reikalas buvo skubus. 

- Aišku. Leidybos verslas garsėja tuo, kad daug kas nutin- 
ka staiga, - kandžiai mestelėjo ji. 

Keitė atrakino duris, žengė į vidų, paskui atsigręžė į Aleksą 
užstojusi kelią į namus, visai kaip pirmąjį kartą, kai jis išdygo 
prie jos durų. 

Po kartu praleistos nakties ji jautė tokį svaigulį, koks būna 
tik pradėjus megztis naujam meilės romanui. O jis priešingai - 
spruko iš miesto. Galų gale jei reikalas buvo toks skubus, kad 
prieš išvažiuodamas nerado laiko pasikalbėti, per kelias pasta- 
rąsias dienas galėjo bent paskambinti. Bet nepaskambino. 


LL us 


O ir dabar neatrodė apimtas palaimingos ekstazės kaip 
„Dainuojantis lietuje“ Džinas Kelis. Tai kėlė nerimą: pralei- 
dęs su ja naktį Aleksas nejautė krūtinėje kaitraus kirbulio 
kaip kad ji. 

Jis atrodė nuvargęs ir išsekęs. Apie akis ryškėjo tamsūs ra- 
tilai, tarsi nebūtų sumerkęs akių nuo tos akimirkos, kai prieš 
tris dienas Keitė paliko jį lovoje ir išėjo. Ji kaip įmanydama 
kovojo su troškimu apkabinti jį ir laikyti glėbyje tol, kol kaltę 
ir nerimą spinduliuojantis žvilgsnis pragiedrės. 

- Buvai tos mergytės laidotuvėse? - paklausė jis. 

- Iš kur žinai? 

- Skambinau į televiziją. Man buvo pasakyta, kad išėjai į 
laidotuves ir iki darbo pabaigos negrįši. Buvo sunku? 

- Labai. Per pamaldas mintimis vis grįždavau į tą dieną, 
kai Šantalė oficialiai tapo jų dukra. Visi buvo tokie laimingi. 
Užpakaliniame namų kiemelyje netgi surengė šventę: keps- 
ninėje buvo kepama mėsa, mergaitė galėjo susipažinti su jų 
giminaičiais ir draugais. O šiandien tie patys giminės ir drau- 
gai vėl susirinko tuose namuose... - liūdnai atsiduso ji. - Bet 
šį kartą nebuvo nei balionų, nei kaspinų. Jokių linksmybių. 
Šį kartą viskas buvo visai kitaip. - Keitė įrėmė tuščią žvilgsnį 
tiesiai priešais, paskui vėl pažvelgė į jį. - O ko tu pas mane 
atėjai, Aleksai? 

- Reikia pasikalbėti. 

Iš jo tono ir veido išraiškos aiškiai galėjai spręsti, kad po- 
kalbis nebus malonus. 

- Gal nereikia? Šiandien iš manęs ne kažin kokia šeiminin- 
kė. Tos laidotuvės mane pribaigė. Geriau pasikalbėkim kitą 
kartą. 

- Tokiems pokalbiams tinkamo laiko nebūna. 

Keitė žinojo tik vieną keblią problemą, kurią būtina aptar- 
ti tuojau pat. Su juoda gedulo suknia ji staiga pasijuto lyg su 


grandeliniais šarvais. Staiga baisiai suspaudė krūtinę. 

- Leisk spėti, - tarė. - Aną naktį, kai buvome kartu, pamir- 
šai paminėti vieną smulkmeną. Tu vedęs. 

- Ne, aš nevedęs. Ir visą laiką, kol stoviu prie tavo lauko 
durų, bandau tai pasakyti. 

Jis prasispraudė pro Keitę ir įžengė į vidų. 

Kai durys užsidarė, Keitė vėl atsigręžė į jį. 

— Dabar nesi vedęs, bet tavo buvusioji... 

- Niekada nebuvau vedęs. 

- Hm... Vadinasi, viskas daug blogiau, negu man atrodė. 
Kada paskutinį kartą tyreisi kraują? 

Aleksas įsisprendė į klubus ir pervėrė ją rūsčiu žvilgsniu. 

- Liaukis. 

Jeigu nėra kokiame nors užkampyje paslėptos žmonos, 
jeigu buvusioji nepersekioja tikėdamasi lupikiško išlaikymo 
ir jis neturi mirtino viruso, lieka tik viena. Jis kaupia drąsą 
santykiams nutraukti. 

Po velnių, tokio malonumo ji Aleksui nesuteiks. Ištiesinusi 
pečius atmetė nuo veido užkritusius plaukus ir pradėjo puo- 
limą. 

- Aleksai, man rodos, žinau, ką ketini sakyti, tad leisk iš- 
vaduoti tave nuo šio rūpesčio, gerai? Aną vakarą buvau įsi- 
jautrinusi ir man reikėjo paguodos. Tu mane paguodei. Juk 
mes suaugę, subrendę žmonės. Pasimėgavome saugiu seksu. 
Pasirodė, kad esame... kad seksualiai vienas kitam tinkame. — 
Keitė nutilo, atgavo kvapą, o vėl prabilusi pyktelėjo ant savęs, 
kad balsas virpa. - Bet nuolatinių santykių tu nenori. Nenori 
jokių įsipareigojimų. Jokių pančių. - Ji skėstelėjo rankomis 
ir pridūrė: - Tai puiku! Aš irgi nenoriu. - Ji išsisegė auskarus 
ir šiek tiek sušvelnino puolimą tikėdamasi, kad dėl paprastų, 
kasdienių judesių jos abejingumas atrodys įtikinamesnis. - Ir 
nutrink nuo veido tą miną, tarsi tuoj tuoj apvemsi mano ry- 
tietišką kilimą. Neketinu trypti kojomis ir kelti reikalavimų. 


Neturiu tėvo, kuris įrėmęs tau į nugarą šautuvo vamzdį nu- 

vestų prie altoriaus. Taip pat neketinu persipjauti riešų, iš- 
virti tavo žaislinio triušio ar lakstyti paskui tave nusitvėrusi 
mėsininko peilį. Tai, ką jaučiu, tikrai nevirs lemtingu prierai- 
šumu. - Keitė šiaip taip išspaudė santūrią, nenatūralią šypse- 
ną. - Tad nusiramink, gerai? 

- Sėskis, Keite. 

- O kam? Ar praleidau kokią eilutę iš tavo rūpestingai su- 
repetuoto monologo? 

- Prašau... 

Ji numetė auskarus prieškambaryje ant stalelio, įleido 
Aleksą į kambarį, uždegė stalinę lempą ir atsisėdo sofos kam- 
putyje parietusi kojas. Paėmusi pagalvėlę prispaudė prie krū- 
tinės taip, kaip saugumo ir paguodos ieškantis vaikas spaus- 
tų glėbyje savo meškiuką. 

Aleksas klestelėjo ant otomanės praskėtęs kojas ir įrėmė 
žvilgsnį tarp jų į grindis. Atrodė kaip kalinys, pro kameros 
langą stebintis statomas kartuves. 

Įrėmęs alkūnes į kelius jis nykščiais suspaudė tarpuakį, mi- 
nutėlę pasėdėjo nekeisdamas šios „pasmerkto vyro“ pozos, 
paskui nuleido rankas ir pažvelgė į Keitę. 

- Norėjau su tavimi permiegoti nuo tos akimirkos, kai pa- 
mačiau, - išrėžė tiesiai šviesiai. 

Keitė mintyse pasitraukė per žingsnį atgal ir ėmė analizuo- 
ti Alekso pasakytus žodžius visais įmanomais aspektais. Iš 
pirmo žvilgsnio jie atrodė labai romantiški, bet toks papras- 
tumas jai kėlė įtarimą. 

- Tikriausiai turėčiau jaustis pamaloninta. Bet kažkodėl 
laukiu, kol čekštelės kirvis. Kas yra, Aleksai? Nepateisinau 
tavo lūkesčių? 

- Nebūk juokinga. 

Jis pašoko ant kojų ir ėmė žingsniuoti. Dar vienas blogas 
ženklas. Vyrai po kambarį žingsniuoja tada, kai ketina pra- 
nešti blogas naujienas. 

Staiga jis sustojo ir atsisuko į ją. 

sia pirštu pabaksnojo sau į smilkinį, - vis dar pilna 
visokio šlamšto. Prieš man paliekant Hjustono policijos de- 
partamentą nutiko daug visokio mėšlo. 

- Kad turi problemų dėl alkoholio, jau žinau. 

- Tai pasekmė, o ne priežastis. Aš visko iki galo dar neiš- 
narpliojau. Vis dar analizuoju, todėl būtų nesąžininga... 

- Liaukis kalbėjęs tomis nuvalkiotomis frazėmis ir pliauš- 
kęs banalybes apie sąžiningumą! - šūktelėjo ji. - Klok esmę. 

- Gerai. Pasakysiu tiesiai šviesiai. Dabar negaliu susisais- 
tyti prasmingais ir artimais santykiais. Pamaniau, turėtum 
tai žinoti, kol dar neįklimpome per giliai. 

Kelias akimirkas ji taip ir sėdėjo - susirangiusi tarp deko- 
ratyvinių pagalvėlių, spausdama vieną prie krūtinės. Paskui 
bloškusi ją šalin pašoko nuo sofos. Pakulnėmis dunksėdama į 
grindis nužingsniavo prie lauko durų ir plačiai atlapojo. 

Aleksas sunkiai atsiduso ir pirštais persibraukė plaukus. 

- Tu įsiutusi, - tarstelėjo. 

- Klysti. Ko siusti, jei man į visa tai nusispjaut! 

— Tai kodėl nori, kad išeičiau? 

- Šiame name per maža vietos man, tau ir tavo beribiam 
ego. Dviem pastariesiems teks išeiti. Ir tuoj pat. 

- Uždaryk duris. 

Keitė jas užtrenkė. 

- Kaip drįsti tikėtis, kad tai mane sukrės? Kaip drįsti ma- 
nyti, kad man ta drauge praleista naktis reiškia daugiau negu 
tau? Ir iš kur ištraukei, kad noriu „prasmingų ir artimų san- 
tykių ? 

- Aš ir nesakiau, kad... 

- Dieve mano, iš tavęs galėtų pasimokyti egoizmo net 
Holivudo eržilai. Dar nesu sutikusi šitaip susireikšminančio 
žmogaus. Ir sugalvok tu man nebaigtą rašyti tekstą laikyti po 
devyniais užraktais lyg nacionalinę vertybę! - nusišaipė ji. - 
Gal ir taptum įžymybe, jei tavo bybis išpamptų sulig galva. 

- Kaip juokinga... 

- Priešingai. Labai liūdna. 

Pagaliau netekęs kantrybės Aleksas tarė: 

- Aš tik nenoriu, kad tikėtumeis iš manęs to, ko negaliu 
duoti. 

- Ką gi, gali būti ramus, nes iš tavęs nesitikiu nieko. Tai 
tebuvo vienos nakties nuotykis. Mūsų lytinės liaukos puikiai 
praleido laiką kartu. Tik tiek. 

- Nesąmonė, - ryžtingai atkirto jis. 

- Tu patyrei orgazmą. Aš irgi. 

- Kelis kartus... 

Ji nuraudo, bet nepasidavė. 

- Abu gavome, ko norėjome. Viskas. Istorija baigta. 

- Visiška nesąmonė, abu tai puikiai žinome! - sušuko jis. — 
Jei tai, kas įvyko, nieko nereikštų, dabar nestovėčiau čia ban- 
dydamas pasiaiškinti, o tu nekunkuliuotum iš pykčio. 

- Paprastai tu pasimyli, o paskui tiesiog išeini nesakęs nė 
žodžio, ar ne? 

- Taip. 

Ji susijaudinusi sumirksėjo ir pakėlė ranką prie krūtinės. 

- Ką gi, jaučiuosi pagerbta jūsų dėmesio, pone Pirsai. Ti- 
krai, - lėtai ir tęsiamai tardama žodžius ji pamėgdžiojo iš pie- 
tinių valstijų kilusią gražuolę. 

- Liaukis, Keite. 

- Eik velniop, Aleksai. 

Suirzęs jis piktai dėbtelėjo į Keitę ir tyliai nusikeikė. O po 
minutėlės pridūrė: 

- Šito barnio nebūtų buvę, jei... jei... 

- Liaukis mikčiojęs ir rėžk tiesiai šviesiai. Jau per vėlu di- 
plomatinėms vingrybėms. Jei kas? 

Aleksas ėmė artintis ir sustojo visai arti Keitės. Ir grėsmin- 
gai sušnabždėjo: 

- Jei ta naktis nebūtų buvusi tokia fan-velniškai-tastiška. 

Keitės širdis ir taip jau daužėsi iš pykčio. O Alekso balsas 
vėl sužadino geismą ir privertė ją plakti dar smarkiau. Ji troš- 
ko išsyk ir iškabinti jam akis, ir sutirpti jo glėbyje. 

- Įsivaizduoji esąs šaunesnis, negu iš tiesų esi, ar ne? - 
traukdamasi pasakė ji. Per saugų atstumą vėl atsisuko į Alek- 
są. - Gal tikiesi, kad girdėdama tavo gašlybes imsiu alpti? 
Kas manai esąs - gal vienas iš tavo niekam tikusių romanų 
herojų? 

Jis tėškė sugniaužtą kumštį į kitos rankos delną. 

- Jėzau, ar Arnis kada nors klysta?.. 

- Tavo agentas? Kuo jis čia dėtas? 

- Jis man patarė pasakyti tau tiesą, mesti atverstas kortas 
ant stalo. Sakė, kad taip bus lengviausia išspręsti problemą. 

- Tareisi su savo agentu, kaip spręsti mano problemą?! - Iš 
nuostabos ir įsiūčio jos balsas pasidarė spigus. - Galite ma- 
nyti, kad jūsų problema jau išspręsta, pone Pirsai. Netgi at- 
sisveikinimo kalbą už jus pasakysiu aš. - Ir nukreipusi smilių 
Aleksui į krūtinę Keitė tarė: - Neskambink man. Nesiartink 
prie mano namų. Nesistenk su manimi pasimatyti ar kaip 
nors kitaip susisiekti. Šlykštūne tu. Nė iš tolo nesi toks nuos- 
tabus, kaip įsivaizduoji. Nenoriu tavęs matyti. - Tada Keitė 
giliai atsikvėpė ir paleido paskutinę salvę: - Ar viską supratai, 
šunsnuki? 


Dvidešimt dovintas skyrius 


Buvo potvynis, bet Keitė sėdėjo gerokai toliau nuo tos vie- 
tos, kur siekė bangų mūša. Sėdėjo įrėmusi smakrą į kelius, 
apkabinusi sulenktas kojas. Ji žvelgė į horizontą, už kurio 
palengva leidosi saulė, - tiesa, ne be įspūdingos kovos. Dan- 
gus dar buvo nutviekstas raudonos šviesos, pamažu blėstan- 
čios ir virstančios violetine. 

Pajutusi kažką artinantis Keitė pasuko galvą ir nustebo pa- 
mačiusi atžingsniuojantį Dyną. Priėjęs jis klestelėjo šalia. 

Atsikrenkštusi ji paklausė: 

- Iš kur sužinojai, kad aš čia? 

- Šiandien popiet skambinau į San Antonijų, į tavo biurą. 
Padėjėjas pasakė, kad kelioms dienoms išvykai pailsėti į Ma- 
libu. Ar ketinai išvažiuoti ir grįžti man nė nežinant? 

- Taip, - atvirai prisipažino ji. - Paskutinį kartą išsiskyrė- 
me nelabai taikiai. 

Dynas atrodė gerokai susisielojęs. 

- Tiesą sakant, skambinau norėdamas atsiprašyti. Tą va- 
karą prie tavo namų elgiausi kaip paskutinis avigalvis. 

- Kas buvo, pražuvo. Dėl to nesuk sau galvos. 

Keitė jautė, kad Dynas atidžiai žvelgia į jos profilį. Kiek pa- 
dvejojęs jis tarė: 

- Atleisk... atrodai visai nusikamavusi. Dar blogiau - kaip 
atšildytas lavonas. 

- Dievulėliau, ačiū už komplimentą. 

- Kąjis iškrėtė? 

- Kas? - Nesulaukusi Dyno atsakymo Keitė pasuko galvą. 
Jam nepatiko, kad ji apsimeta kvailele, tad sėdėjo suraukęs 
antakius. Ji pažvelgė tolyn į vandenyno bangas. - Aš su juo 
miegojau. 

- Pats galėjau numanyti. Ir ką? Kadre pasirodė kita moteris? 

- Jis tvirtina, kad ne. Nė menkiausio įrodymo, kad tokia 
būtų. 

- Gal koją kiša tamsi jo praeitis? 

- Koją pakišo tai, ką jis pavadino „šlamštu“, bet taip ir ne- 
paaiškino, ką turi omenyje. Man rodos, tai kažkaip susiję su 
jo apsisprendimu išeiti iš policijos. Viskas paprasta kaip du- 
kart du: jis mane suviliojo, privertė jo geisti, o tenori pramo- 
ginio sekso. 

- Bet jis tave vis dar traukia, ar ne? 

Keitė Narsuolė visuomet sakydavo tik tiesą, kad ir kokia ji 
būtų, kad ir kaip skaudžiai žeistų savigarbą. 

— Meluočiau, jei sakyčiau, kad netraukia. 

- Suprantu, - tarstelėjo Dynas ir nutarė nieko nelaukęs 
žengti dar vieną žingsnį. - Ar tu jį myli? 

Keitė veriamai šūktelėjo tarsi įsidūrusi į pirštą ir įrėmė 
kaktą sau į kelius. 

Dynas tarė: 

- Kaip matau, atsakymas teigiamas. Ar jis tai žino? 

- Dieve mano, ne. Manau, tą sceną suvaidinau nepriekaiš- 
tingai. Išplūdau ir liepiau nešdintis iš mano namų. Netgi pa- 
grasinau paleisti jam į galvą Laligue vazą, jei neišeis. Vargu 
ar grasinimas fiziniu smurtu Aleksui pasirodė rimtas, bet 
jis išėjo. - Keitė pažvelgė į vandenyno bangas taip giliai nu- 
grimzdusi į savo kančią, kad nė nejautė skruostais riedančių 
ašarų. - Atleisk man, Dynai. Tau tikriausiai velniškai sunku. 
Ačiū, kad išklausei mane. 

Jis palietė Keitės lūpų kamputį, kur sustojo skruostu nu- 
riedėjusi ašara. 

- Tikras kvailys, jei atsisakė santykių su tavimi. Ko dar jis 
galėtų norėti? 

- Abejoju, ar Aleksas žino, ko nori. Jis nerimsta, vis kažko 
ieško. 

- Arba nuo kažko bėga. 

- Gali būti. O gal jis iš prigimties egoistas ir pats to nesu- 
vokia. 

Netgi dabar, garsiai tardama šiuos žodžius, Keitė iki galo 
jais netikėjo. Kartu praleistą naktį Aleksas buvo švelnus ir ais- 
tringas, jam rūpėjo ne tik pasitenkinti, bet ir patenkinti ją. 

O galji mėgindama išsaugoti bent kiek savigarbos apgau- 
dinėja save? Tikriausiai. Aleksui puikiai pasisekė ją sužavėti 
ir pavergti. Žinoma, jis galėjo gauti iš moters, ko nori, ir kar- 
tu leisti jai pasijusti mylimai. 

Dar labiau parietusi kojas ji įbedė akis į savo sportbačių 
nosis ir mintimis grįžo prie tos akimirkos, kai pirmą kartą 
jį sutiko. Trauka atsirado tuoj pat, driokstelėjo kaip sprogs- 
tamasis užtaisas ir buvo tokia stipri, kokios ji iki tol nebuvo 
patyrusi. 

Vien pagalvojus apie tai Keitę nukrėtė šiurpas. 

- Eime į vidų, - pasiūlė ji. - Man darosi šalta. 

Sėdėdamas virtuvėje prie baro ir sriūbčiodamas kavą Dy- 
nas tarsi nujausdamas, kas darosi, tarė: 

- Tau neduoda ramybės ir dar kažkas, ne tik tas detektyvų 
rašytojas. 

- Nuo tavęs niekada nieko nepavykdavo nuslėpti. 

- Gali įtikinamai suvaidinti vaidmenį kitiems žmonėms, o 
aš vis tiek matau, kada esi susirūpinusi. Kažkas buvo ne taip 
jau tą vakarą, kai atvažiavau į San Antonijų. Tu tai paneigei, 
bet aš žinojau, kad meluoji. Ar neketini visko atvirai man pa- 
pasakoti, Keite? 

Iš nertinio kišenės ji ištraukė tris vokus, padėjo ant baro ir 
stumtelėjo Dynui. 

- Paskaityk. Tau tikriausiai bus įdomu. 

Dynas smalsiai ją nužvelgė ir išpurtė iš vokų jų turinį. Po 
kelis kartus perskaitęs kiekvieną laikraščio iškarpą suglumęs 
pakėlė į Keitę akis. 

- Laiškai buvo atsiųsti tau į namus? 

- Pirmuosius du gavau prieš kelias savaites. Trečias atėjo 
tą dieną, kai išvažiavau. 

Dynas atidžiai apžiūrėjo vokus. 

- Jie visiškai niekuo neišsiskiria. 

- Nebent tuo, kad ant visų yra San Antonijaus pašto 
spaudas. 

- Trys skirtingose vietovėse gyvenantys žmonės, kuriems 
buvo persodinta širdis. Trys nelaimingi atsitikimai, trys keis- 
tos mirtys. Užkrito ant stiklinių durų, nuskendo savo auto- 
mobilyje, mirtinai susižeidė išsprūdus iš rankų grandininiam 
pjūklui. Dieve mano... 

- Panašu į Brajeno De Palmos filmą, ar ne? Kad žiūrovui 
net oda pašiurptų. 

Neslėpdamas paniekos Dynas švystelėjo iškarpas ant baro 
ir pareiškė: 

- Tau jas atsiuntė kažkoks klaikų humoro jausmą turintis 
psichas. 

- Taip, tikriausiai taip ir yra. 

- Iš balso neatrodo, kad būtum tuo tikra. 

- Ir nesu. 

- Aš irgi nesu, - prisipažino jis. - Ar dar kam nors tas iš- 
karpas rodei? 

- Džefui. Pirmas dvi. Apie trečią jis nieko nežino. 

- Kąjjis apie tai mano? 

- Maždaug tą patį, ką ir tu, - kad tai mėgstančio nevyku- 
siai juokauti psicho darbas. Jis man patarė dėl tų iškarpų ne- 
sijaudinti, bet tuoj pat pridūrė, kad gavus jų daugiau, ko gera, 
derėtų kreiptis į policiją. 

- Ar kreipeisi? 

- Ne. Vis atidėliojau, tikėjausi, gal kas nors paaiškės. 

- Esu tikras, kad panikuoti tikrai neverta, Keite. Ir vis dėl- 
to nepamiršk, kad anonimines žinutes siuntinėjančiam be- 
pročiui gali šauti į galvą iškrėsti dar ką nors. 

- Suprantu. - Tos laikraščių iškarpos Keitę ne tik išgąs- 
dino, bet ir vėl pažadino seniai užmirštas abejones ir dve- 
jones. - Dynai, - ji nedrąsiai pajudino seną temą, - prieš 
operaciją tu pažinai mane tikriausiai geriau už bet kurį kitą 
žmogų. Padėjai ištverti visus išbandymus. Buvai su manimi 
ir kai skraidžiau padangėmis, ir kai buvau nusileidusi į patį 
dugną. Be to, gerai pažinai mane ir po širdies persodinimo. 
Buvai kartu ir man sergant, ir pasveikus. Jei kas nors gali iš- 
samiai apibūdinti mano asmenį, tai tik tu. 

- Seku tavo mintį, bet nesuprantu, ką nori pasakyti. 

- Ar aš pasikeičiau? - Keitė pažvelgė tiesiai jam į akis. - Tai 
yra ar persodinta širdis mane pakeitė? 

- Taip. Prieš operaciją tu jau gulėjai mirties patale. O dabar 
neguli. 

- Ne tai turėjau galvoje. 

- Suprantu, ko norėjai paklausti, - kaip ir Keitė nekantriai 
tarėjis. - Nori žinoti, ar dėl to, kad tavo krūtinėje atsirado kito 
žmogaus širdis, pasikeitė tavo asmenybė. O iš to neišvengia- 
mai kyla esminis klausimas: ar įmanoma per persodintą širdį 
perduoti donoro būdo bruožus recipientui? Teisingai? 

Keitė linktelėjo. 

Dynas atsiduso. 

- Juk pati netiki tokiomis nesąmonėmis, ar ne? 

- Ar tai nesąmonės? 

- Žinoma. Dieve šventas, Keite! Būk protinga. 

- Juk būna keistų dalykų, nepaaiškinamų nei moksliškai, 
nei logiškai. 

- Tik ne šiuo atveju, - atkakliai neigė Dynas. - Tu protinga 
moteris ir savo kūno anatomiją išmanai tikriausiai geriau už 
parengiamųjų kursų studentus. Širdis yra pompa, mechani- 
nis žmogaus organas. Kai sugenda, paprastai jį galima patai- 

syti arba pakeisti kitu. Per operacijas esu matęs daugybę šir- 
džių. Tai tiesiog gyvi audiniai. Nė vienoje nemačiau kertelių, 
kuriose tūno mūsų baimės ir siekiai, simpatijos ir antipati- 
jos, meilė ir neapykanta. Mintis, kad širdis yra mūsų jausmų 
lobynas, atėjo iš didžiųjų poezijos kūrinių, bet medicinos po- 
žiūriu tai gryna nesąmonė. Jeigu tos laikraščių iškarpos taip 
sudrumstė tau ramybę, kad norėtum susirasti donoro šeimą, 
pasistengsiu padėti. 

- Man rodos, esu aiškiai pasakiusi: apie savo donorą nieko 
nenoriu žinoti, - priminė jam Keitė. 

Dynas nežinojo, kad operacijos išvakarėse ji buvo atsitik- 
tinai kai ką nugirdusi apie tą širdį. Keitei būtų labiau patikę 
nežinoti net tos menkutės užuominos. Ji buvo tarsi į batelį 
įkritęs akmenukas - Keitė vis negalėjo jos pamiršti. O pasta- 
ruoju metu ėmė dar labiau nerimauti. 

- Gal man reikia dar kartą viską gerai apmąstyti ir pakeisti 
nuostatą?.. - nenoriai paklausė ji. 

Dynas atsistojo ir stipriai ją apkabino. 

- Esu tikras, kad tai tik šiurpus sutapimas. Kažkas atkrei- 
pė dėmesį į tas mirtis ir dabar krečia tau žiaurius pokštus. 

- Gavusi pirmą laišką ir pati sau taip sakiau. Tą patį kar- 
tojau ir gavusi antrą. Tada atėjo trečias. Ir pastebėjau kai ką, 
kas anksčiau buvo praslydę pro akis. Tu tikriausiai irgi ne- 
pastebėjai. Kaip galėjome neatkreipti dėmesio į tokį svarbų 
dalyką? 

Jis paleido Keitę ir žingtelėjo atatupstas. 

- Apie ką kalbi? 

- Pažiūrėk į datas, Dynai. Šios šiurpios nelaimės įvyko per 
aukų širdies persodinimo metines. Kitaip sakant, - tyliai, lė- 
tai tardama žodžius pridūrė Keitė, - ir per mano operacijos 


metines. 


Trisdešimtas skyrius 


Reksas spoksojo į juodą savo kompiuterio monitorių. Mirk- 
sintis žalias žymeklis nejudėjo. Tas sumautas daikčiukas sto- 
vėjo vietoje jau kelias dienas - nuo to laiko, kai jiedu su Keite 
susikivirčijo. 

Tikra katė, pagalvojo Aleksas prisiminęs, kaip ji išrietė nu- 
garą ir ėmė purkšti ant jo, - tetrūko, kad išleistų nagus ir nu- 
akėtų veidą. Tokio charakterio moterims baisiai nepatinka, jei 
kas nors bando jomis pasinaudoti, o jis, aišku, pasinaudojo, 
įsitempė į lovą. Reakcija beveik tokia, kokios jis ir tikėjosi. 

Jis pasukiojo galvą, pamankštino kaklo raumenis ir uždėjo 
pirštus ant klaviatūros, tarsi būtų nusprendęs imtis darbo. 

Žymeklis toliau monotoniškai mirksėjo. Atrodė, kad ty- 
čiojasi iš Alekso, padaužiškai merkia akį ir miršta iš juoko 
matydamas rašytoją, užplaukusį ant seklumos ir negalintį iš- 
spausti nė žodžio. 

Jau kelios dienos jis mėgino aprašyti meilės, - atleiskit, 
šiokia tokia pataisa, - sekso sceną. Iki to epizodo tekstas sly- 
do visai neblogai. Aleksas netgi pasigyrė Arniui, kaip gerai se- 
kasi rašyti. Romano siužetas skleidėsi iš lėto, bet nuosekliai. 
Autorius taip puikiai susitapatino su romano aplinka, kad be- 
veik girdėdavo, kaip į kanalizacijos vamzdžius po prišnerkš- 
tomis miesto gatvėmis kapsi vanduo. Personažus lyg niekur 
nieko savo rankomis stūmė į visokias pavojingas situacijas. 

Ir staiga, neperspėję nė vienu žodžiu, jie ėmė spyriotis. 
Visi kaip vienas įsispyrė kulnais į gatvės grindinį ir pareiškė: 
„Mes daugiau nevaidinsime.“ 

Pagrindinis romano veikėjas iš tikro herojaus virto papras- 
čiausiu mulkiu. Svarbiausias neigiamas personažas išskydo. 
Informatoriai prarado kalbos dovaną, policininkai - bet kokį 
susidomėjimą nusikaltėliais ir pasirodė esą neišmanėliai. 
O pagrindinė veikėja... 

Aleksas alkūnėmis įsirėmė į rašomąjį stalą ir abiem ran- 
kom persibraukė per plaukus. Kaip tik pagrindinė veikėja ir 
vadovavo maištui. Staiga jai ėmė nepatikti autoriaus sukurtas 
vaidmuo, ta kalė jį tiesiog atmetė ir atsisakė toliau vaidinti. 

Šita mergšė toli gražu nebuvo pyragėlis su kremu. Jos bur- 
na buvo tokia pat provokuojanti kaip ir užpakaliukas, kurį 
jis sodriais žodžiais aprašė pristatydamas veikėją penkiolik- 
tame puslapyje. Bet ji buvo ir itin moteriška, pažeidžiama, - 
gerokai moteriškesnė ir pažeidžiamesnė, negu jis iš pradžių 
ketino pavaizduoti. Nuojauta jam sakė, kad kol buvo nukrei- 
pęs žvilgsnį į šalį, ji leido sau patobulinti savo asmenybę. Sil- 
pnumo akimirką jis leido jai išsisukti nenubaustai. O dabar 
buvo per vėlu ką nors taisyti. 

Jau buvo pats laikas pagrindiniam romano veikėjui ją 
„patvarkyti“, bet scena miegamajame ėmė rutuliotis visai 
ne taip, kaip buvo numatęs Aleksas. Kažkur tarp jo smege- 
nų ir pirštų galiukų kūrybos impulsai keisdavo kryptį kaip 
bėgiai geležinkelio stotyje. Iešmus stumdė ne jis, o kažkokia 
kita jėga. 

Pagrindinis veikėjas turėjo pakelti jai sijoną, nuplėšti kel- 
naites, įkišti, „patvarkyti“, ištraukti ir išeiti palikęs ją besi- 
plūstančią paskutiniais žodžiais ir grasinančią užsiundyti 
ant jo savo draugužį, pagrindinį neigiamą personažą. 

Pašaipus, ironija trykštantis pagrindinis veikėjas turėjo at- 
sakyti įžeidimų ir grasinimų papliūpa, o paskui išeiti palikęs ją 
nuskurusio motelio kambaryje suplėšytomis kelnaitėmis ir iš- 

muštą priešorgazminio raudonio, kitaip sakant, pateikęs skai- 
tytojui nebylų liudijimą, kad ji lengvatikė ir morališkai žlugusi. 

Bet viskas ėmė strigti, ir kaskart Aleksui mėginant aprašy- 
ti šią sceną kažkur smegenyse „trečioji akis“ regėdavo ją vis 
kitaip. Pagrindinio veikėjo rankos kelią po sijonu prasiskynė 
glamonėmis. Užuot šiurkščiai nutraukęs kelnaites, jis užkišo 
užjų pirštus. Palietęs ją tas niekingas šungalvis vos neišliejo 
sėklos. Jis minkė tą mergšę tol, kol ji sudrėko, ir tik tada pa- 
lengva nusmaukė kelnaites. 

Įsiskverbęs irgi nesiskubino nei patirti orgazmo, nei ištrauk- 
ti. Oji, pasirodo, buvo visai ne tokia, kokią jis ją įsivaizdavo; 
ji buvo putlesnė, mielesnė ir švelnesnė. Jis visiškai nekreipė 
dėmesio į Alekso įsakymą iškrušti ją ir baigti šį reikalą. 

Sutrikdytas užplūdusių jausmų pagrindinis romano hero- 
jus, priešingai negu pratęs, pasirėmė rankomis ir pažvelgė jai 
į veidą. Jos skruostu ritosi vieniša ašara. Jis paklausė, kas 
atsitiko. Gal jis ją užgavo? 

Užgavo?! - mintyse suriaumojo Aleksas. Iš kur tas žodis? 
Jam turi būti nusispjaut, užgavo ją ar ne. 

Ne, jisjos neužgavo, atsakė mergšė. Girdi, užgautų tik tada, 
jei apie tai, kas čia įvyko, papasakotų jos draugužiui, roma- 
no piktadariui. Tas tai tikrai ją užgautų! Paskui pasipasakojo 
esanti nuolatinio smurto auka. Negi jis mano, kad ji liktų su 
tokiu menkysta, jei įžvelgtų kokią nors kitą išeitį? Ne. Bet 
aplinkybės klostosi taip, kad turi gyventi su tuo niekšeliu. 

Grynas mėšlas, mintyse vėl šūktelėjo Aleksas. Juk ji kekšė. 
Ar nesupranti, kvaily? O tu ir turi aptarnauti vyrus. Tave ir 
turi krušti per abu galus. 

Pagrindinis romano herojus pažvelgė į vaiskias mėlynas 
jos akis, paniro į švelnų kaip šilkas jos karštį ir įkvėpė nuo 
raudonų garbanų sklindančio aromato... 

Pala pala... 

Juk ji turėjo būti blondinė. Tiesiog baltapūkė. Taip para- 
šyta šešioliktame puslapyje. Kas gi nutiko tarp šešiolikto ir 

šimtas ketvirto puslapio, kad pasikeitė ir plaukų spalva, ir 
charakteris? Ir kada jis ėmė vartoti tokius epitetus kaip „vais- 
kios“ ir „švelnus kaip šilkas“? Kai paleido iš rankų savo kny- 
gos siužeto gijas, štai kada! 

Žymeklis vis mirkčiojo, bet į priekį nejudėjo. 

Aleksas atstūmė kėdę ir pakilo nuo stalo. Jo pirštai tiesiog 
nepataiko į reikiamus klavišus, štai kur esmė. Na ir kas? Kar- 
tais taip nutinka. Net patiems geriausiems rašytojams. Net 
ir Pulicerio premijos laureatai retkarčiais užplaukia ant se- 
klumos. Kažin ar „Rūstybės kekės“ būtų toks geras kūrinys, 
jeigu Steinbekui nebūtų pasitaikę kartais užsikirsti. Ir Styve- 
nas Kingas, kai nesisekdavo rasti tinkamų žodžių, tikriausiai 
kelias dienas pailsėdavo. 

Eidamas prie lango Aleksas pamatė ant knygų lentynos be- 
veik tuščią butelį viskio. Atrodė, tarsi tas daiktas rodytų jam 
nosį ir šaipytųsi. Išeidamas jis paliko Keitę putojančią iš pyk- 
čio ir grasinančią jam krištoline vaza. Širdyje pripažinęs, kad 
ji turi teisę tūžti, jis nuvažiavo tiesiai į svaigalų parduotuvę. 

Pirmas gurkšnis pasirodė šlykštus. Antrasis nugurgėjo len- 
gviau. Dar geriau nuslydo trečias ir ketvirtas. Toliau jis nepri- 
siminė. Prisiminė tik tiek, kad siaubingai vėmė, nors nebūtų 
galėjęs pasakyti kur. 

Auštant nubudęs pajuto, kad baisiai nori šlapintis, net 
pūslę maudžia. Iš burnos sklindantis dvokas būtų parklup- 
dęs dramblį. Jautėsi lyg pritrėkštas ir negalėjo prisiminti, 
kaip nusigavo iki prekybos centro Kmart automobilių aikšte- 
lės. Suprato, kad tik per laimingą atsitiktinumą neužsimušė 
pats ir nesuvažinėjo kito žmogaus. 

Laimė, niekas nepaskambino policijai ir nepranešė, kad 
savo automobilyje prie pirkinių vežimėlių terminalo miega 
girtas vyras. Niekas nepavogė nei piniginės, nei automobilio. 

Grįžęs namo jis ištelžė į klozetą litrą kitą, nusiprausė po 
dušu, nusiskuto ir tol rijo aspiriną, kol pasijuto geriau, tai 

yra kol nebeatrodė, kad jo galva - tarsi dviejų tonų rutulys, 
besiridinėjantis milžiniškoje statinėje. 

Tada dar kartą persiskaitė popierius, gautus išeinant iš 
reabilitacijos klinikos, ir garsiai pakartojo kadaise atmin- 
tinai išmoktą anoniminių alkoholikų maldelę. Ir kaip tik tą 
akimirką, kai buvo beišpilantis viskį į klozetą, vis dėlto apsi- 
galvojo ir nusprendė butelį pasilikti: pažvelgęs į jį prisimins 
esąs sveikstantis alkoholikas, suprantantis, kad net ir vienas 
gurkšnis gali būti lemtingas ir kad butelio dugne atsakymų 
nerasi. Jeigu atsakymai būtų ten, jis jau seniai būtų nudobęs 
visus viduje tūnančius drakonus. 

Aiškindamasis, kodėl jo gyvenime tiek mėšlo, Aleksas iš- 
lakė visą vandenyną alkoholio. Jo maldos Aukščiausiajam 
dažniausiai įgaudavo klausimų formą. Kodėl staiga užsisėdai 
ant Alekso Pirso? Ar aš ką padariau? O gal priešingai - ne- 
padariau? Jis sąžiningai mokėjo mokesčius, nuolat aukodavo 
Gelbėjimo armijai ir gražiai elgdavosi su senukais. 

Jeigu viskas dėl to, kas atsitiko tą Liepos ketvirtąją... Na, 
juk jau atsiprašė bent tūkstantį kartų. Dėl to, ką padarė, jis 
jautėsi taip blogai, kad blogiau būti negalėjo. Pasielgė taip, 
kaip turėjo pasielgti. 

Bet jo pasiaiškinimai, matyt, neįtikino nei policijos nuova- 
dos viršininkų, nei paties Aukščiausiojo. Supratęs, kad Die- 
vas jį atstūmė, Aleksas ėmė nebepakelti spaudimo. Nuotaika 
darėsi niūri, o žvilgsnis į pasaulį dar niūresnis. Vieninteliu 
draugu tapo viskis. 

Dabar vienintelis tikras jo draugas buvo Arnis. 

Arnis... Aleksas troško bent porą minučių palaikyti su- 
gniaužęs Arniui gerklę. Tai jis, gera linkintis literatūros vady- 
bininkas, patarė su Keite viską išsiaiškinti atvirai ir iki galo. 
Ir kuo tai baigėsi - ji vos nepaleido jam į galvą krištolinės va- 
zos. Nesvarbu, ką moterys šneka, pagalvojo Aleksas, iš tiesų 


sąžiningų tarpusavio santykių jos visai nenori. 

Argi jiems abiem nebūtų buvę lengviau, jeigu jis ir toliau 
būtų su ja miegojęs, mėgavęsis tų naktų teikiamais malonu- 
mais, o visa kita palikęs Lemčiai? Bet tokiu atveju, anot Ar- 
nio, jis būtų buvęs paskutinis šūdžius. 

Nusikeikęs Aleksas įrėmė kaktą į lango rėmą. Keitė labai 
veikė jo apetitą, jo miegą, jo griežtą discipliną ir darbą. Jis 
bijojo aiškintis, kodėl ji taip smarkiai užvaldžiusi jo mintis. 
Savo instinktais jis nebepasitikėjo. Kuo atkakliau stengdavo- 
si išsiaiškinti, tuo painiau viskas susiraizgydavo. 

Tačiau viena buvo aišku kaip ant delno: nuo to laiko, kai 
susibarė su Keite, jis dar neparašė nė vieno tinkamo skaityti 
puslapio. 

Ak, kad bent seksas su ja nebūtų buvęs toks velniškai geras. 

Bet jis buvo geresnis už gerą. Pats geriausias. 

Be jo Aleksas negalėjo toliau gyventi. Štai kas jį taip kanki- 
no ir visa, ką parašydavo, vertė niekalu. 

Tvirtai pasiryžęs tuoj pat, kol dar leidėjas nereikalauja grą- 
žinti avanso, perimti situacijos kontrolę, Aleksas grįžo prie 
tuščio monitoriaus ir akį merkiančio žymeklio. 

Ką gi, jei scena nesirutulioja taip, kaip iš pradžių buvo nu- 
matęs, jis leis jai plėtotis laisvai ir žiūrės, kur ji nuves. Ir ko- 
dėl gi ne? Juk ne akmenyje jis kala kiekvieną savo žodį. Ran- 
kraštį bet kada galima pataisyti. Ko gera, šį kartą redaguoti 
tikrai teks. 

- Velniop viską, - burbtelėjo jis ir dviem pirštais ėmė kaip 
pašėlęs tratinti klaviatūrą. 

Valandą negailestingai pamaigęs klavišus jau turėjo penkis 
puslapius. 

Šitie turėtų būti geri, mintyse niūriai tarė Aleksas. 

O jo „gaidžiukas“ buvo toks kietas, kad būtų pradūręs ir 
mūro sieną. 


Trisdešimt pirmas skyrius 


- Nircdai pailsėjusi. - Šerė Parks atsisėdo priešais Keitės 
rašomąjį stalą. 

- Puikiai atrodo, ar ne? - pritarė Džefas ir klestelėjo į kitą 
krėslą. - Keitei seniai reikėjo atostogų. 

- Maloniai praleidau laiką, - atsakė jiems Keitė. - Valgy- 
davau tris kartus per dieną. Keldavausi taip vėlai, kad net 
nepadoru sakyti. Ilgai vaikščiodavau po paplūdimį. Trumpai 
tariant, tinginiavau. 

- Na, ne visai, - paprieštaravo Šerė. - Pasivaikščiojimas 
paplūdimyje gali būti tikra treniruotė. 

- Jei atvirai, vien kol apsirengdavau, jausdavausi kaip po 
geros treniruotės. Dauguma žmonių eidami į paplūdimį iš- 
sirengia. O aš turiu žiūrėti, kad būtų uždengtas kiekvienas 
odos colis. 

Mat dėl geriamų vaistų Keitės oda buvo itin jautri įdegiui. 

Norėdama parodyti, kad laikas grįžti prie darbo, Keitė at- 
sivertė segtuvą, Džefo padėtą ant jos stalo. 

- Dieve! Koks gražus vaikas! - šūktelėjo ji. 

- Gražus, ar ne? - pritarė Šerė. - Tai Maiklas. Trejų metų. Šią 
savaitę Vaiko teisių apsaugos tarnyba perkėlė jį į globos namus. 

- Kokiu pagrindu? - susidomėjo Keitė. 

- Jo tėvas - tikras simpatukas, - ironiškai mestelėjo Šerė. 
Džordžas Mertis. Jis lyg ir statybininkas, tik bėda, kad dėl 

ūmaus būdo niekur ilgai nepadirba, be to, policija įtaria, kad 
vartoja narkotikus. Nuolat atleidžiamas iš darbo. Šeima gy- 
vena iš bedarbio pašalpos ir tų kelių dolerių, kuriuos priduria 
Maiklo motina. | 

- Ar Merfis skriaudžia berniuką? 

- Anot kaimynų, taip. Jie daugybę kartų yra kvietę poli- 
ciją, nes tuose namuose smurtaujama. Pareigūnai Merfį su- 
ima, bet Maiklo motina nepateikia kaltinimų. Matyt, bijo, - 
paaiškino Šerė. 

- Aną mėnesį socialinė darbuotoja buvo paėmusi Maiklą 
kelioms dienoms, bet kai ponas Merfis buvo sulaikytas už 
narkotikų laikymą, vėl grąžino berniuką motinai. Deja, dėl 
įrodymų trūkumo jis netrukus buvo paleistas. 

- Hm, jam pasisekė, - įterpė žodelį Keitė. 

- Galima sakyti, taip. Bet jis iš to ničnieko nepasimokė. Jo 
pykčio priepuoliai pasidarė dar baisesni ir ėmė kartotis daž- 
niau. Be to, nei iš šio, nei iš to susierzinimą jis dažniau ėmė 
lieti ant vaiko. Praėjusią savaitę Maiklas, kaip sakoma, „nukri- 
to“. Jis buvo nuvežtas į ligoninę, peršviestas rentgenu. Kadan- 
gi kaulai nebuvo lūžę, paleistas namo. O užvakar motina vėl jį 
atvežė. Ponas Merfis „įmūrijo“ berniuką į sieną. Maiklas buvo 
taip pritrenktas, kad net verkti negalėjo. Motina baiminosi, ar 
tik vaikas nebus patyręs neišgydomos smegenų traumos. 

- Ir? 

- Ne, jam diagnozuotas tik paprastas smegenų sukrėtimas. 
Gydytojai paliko jį ligoninėje per naktį, kad galėtų stebėti bū- 
klę. Vakar berniukas buvo perduotas Vaiko teisių apsaugos 
tarnybai ir apgyvendintas globos namuose. 

- O kaip jis laikosi dabar? 

— Verkia, ilgisi mamos, bet šiaip elgiasi gerai. Tiesą sakant, 
netgi per daug gerai. Jis, galima sakyti, visai neturi bendravi- 
mo įgūdžių. Savo auklėtojai per pusryčius pirštu parodė, kad 
su javainiais dar nori banano, bet nežinojo, kaip tas vaisius 
vadinamas. 

- Gerasis Dieve... - sušnabždėjo Džefas. 

- Tėvas jį yra taip įbauginęs, kad mažylis bijo net kalbėti, - 
liūdnai tarė Šerė. 

Keitė vis negalėjo atplėšti akių nuo fotografijos. Berniu- 
kas buvo juodais garbanotais plaukais, didelėmis mėlynomis, 
labai išraiškingomis akimis, ilgomis blakstienomis. Jo lūpos 
buvo nulinkusios žemyn, kampučiuose liūdesio raukšlelės. 
Maiklas buvo toks gražutis, kad aprengtą kitokiais drabu- 
žiais galėjai palaikyti mergaite. 

Keitė simpatizavo visiems savo vaikams, nesvarbu, kokios 
rasės, amžiaus ar lyties. Ji gailėjo visų ir mėgo visus, net blo- 
giausiai besielgiančius. Tų vaikų elgesys dažniausiai parody- 
davo, kiek yra patyrę smurto ir patyčių. Jų gyvenimo istorijos 
Keitę jaudino, kėlė pasipiktinimą, o kartais versdavo gėdytis, 
kad priklauso žmonių giminei, gebančiai šitaip baisiai kan- 
kinti savo atžalas. 

Bet Maiklas patiko Keitei labiau už kitus, ta trauka buvo 
ypatinga ir nepaaiškinama. Ji tiesiog negalėjo atitraukti akių 
nuo fotografijos. 

- Norėjau, kad peržiūrėtum šitą bylą, - pasakė Šerė. - Ma- 
nau, anksčiau ar vėliau šį vaiką rodysime laidoje. Atrodo, 
motina berniuką myli, bet ji bijo Merfio. Vienas Dievas žino, 
kokį pažeminimą jai tenka kęsti. Mačiau tą tipą savo akimis — 
patikėk, jis gali griebtis ir fizinio, ir emocinio smurto. Šiaip ar 
taip, šį kartą abiem tėvams pareikštas kaltinimas dėl smur- 
to prieš mažametį. Užsivertęs bylomis, prastai apmokamas 
valstybės jiems skirtas advokatas jau pasiūlė pasirašyti tai- 
kos sutartį, kad tik byla neatsidurtų teisme. 

- Iš to, ką mums papasakojai, - tarė Džefas, - spėčiau, kad 
jie pasirengę mainais už švelnesnę bausmę atsisakyti teisės 
auginti Maiklą. 

Taip atsitikdavo neretai. Kai kurie tėvai iš tikrųjų atsisaky- 
davo vaikų, kad mažiau laiko reikėtų praleisti kalėjime. Nors 

tai ir šokiravo, kartais patiems vaikams taip būdavo geriau 
nei gyventi su tėvais, kuriems jie visiškai nerūpi. 

- Tikriausiai tu teisus, Džefai, - sutiko Šerė. - Ko gera, 
Merfis pasinaudos proga atsikratyti berniuko. O turint gal- 
voje perpildytus mūsų kalėjimus jis tikriausiai atsipirks at- 
sėdėjęs tik dalį laiko. Teismas netgi gali skirti jam sėdėti tik 
tiek, kiek jis jau praleido už grotų laukdamas nuosprendžio. 
Merfiui tai būtų puikus sandėris. 

- Bet tragedija Maiklo motinai, - susimąsčiusi įsiterpė 
Keitė. 

Jeigu tas vaikas būtų buvęs jos, ji būtų nudėjusi kiekvieną, 
bandantį jį atimti. Bet teisti kitos moters ji negalėjo. Juk bai- 
mė - labai stiprus veiksnys. Kaip ir meilė. 

Keitė tarė: 

- Jeigu ta moteris myli savo sūnų taip, kaip sakai, ji gali 
berniuko atsisakyti, kad apsaugotų nuo Merfio. 

- Žvelgiant į ateitį, Maiklui tai būtų geriausia išeitis, - pa- 
sakė Šerė. - „Keitės vaikai“ ras berniukui namus, kuriuose 
jis bus mylimas. O kol kas jam reikia mokytis bendrauti su 
kitais vaikais. Tikiuosi, neprieštarausi, jei atsivesiu jį į šventę 
po atviru dangumi. 

Keitė pakėlė galvą. 

- Į kokią šventę? 

Džefas krenkštelėjo ir droviai nusišypsojo. 

- Laukiau, kol grįšite, kad galėčiau pranešti naujienas. 

Nieko nesupratusi Keitė laukė paaiškinimo. 

- Nensė Vebster sukosi lyg į uodegą įkirpta, - lyg atsipraši- 
nėdamas ėmė porinti Džefas. - Koljūsų nebuvo, ji man skam- 
bino bent tuziną kartų. Ar ponas Vebsteris jums nesakė, kad 
kai imasi tvarkyti kokį reikalą, ji tampa tikra garo mašina? 

- Taip, kažką tokio yra sakęs. 

- Na, jis puikiai pažįsta savo žmoną. Ji man išaiškino, kad 
prašmatniam labdaros renginiui suorganizuoti reikia kelių 
mėnesių. Kol vyksta paruošiamieji darbai, ji nutarė surengti 

nedidelę šventę ir pakviesti į ją kelis žmones, galinčius paau- 
koti nemenką sumą. Šventė vyks šį savaitgalį. 

- Šį savaitgalį! 

- Aširgi paklausiau, kam ta skuba, - tarė Džefas. - Bet po- 
nia Vebster man paaiškino šį savaitgalį būsianti laisva. O ke- 
lių ateinančių mėnesių savaitgaliai jau seniai suplanuoti. Ki- 
taip sakant - dabar arba niekada. 

Keitė sunkiai atsiduso. 

- Sveika sugrįžusi į druskos kasyklą, panele Delani. 

- Tiesą sakant, jums beveik nieko nereikia daryti, tik šeš- 
tadienį ateiti į šventę, - pasakė Džefas. - Žiniasklaidą aš jau 
informavau. Be to, ir Šerė atsiliepė į mano pagalbos šauksmą. 
Ji atliko didžiąją dalį sunkiausio darbo - sukvietė vaikus. 

- Ar ir tuos, kurie jau įvaikinti? - pasiteiravo Keitė. - Ma- 
nau, turėtume sukviesti visus, kurių gyvenimo istorija yra 
sėkminga. Ypač dėl Truito straipsnio, kurį jis paskelbė po 
Šantalės mirties. 

- Mudu su Džefu irgi apie tai pagalvojome, - tarė Šerė. - 
Pakvietėme vaikais laikinai besirūpinančias šeimas, mūsų 
kandidatus tapti įtėviais ir visus, kurie, mūsų nuomone, gali 
tuo domėtis. Ponia Vebster sakė, kad žmonių galime kviesti 
kiek norime, tik prašė iki ketvirtadienio pranešti apytikrį da- 
lyvių skaičių, nes reikės skambinti maisto tiekėjui. 

- Argi reikia ir maisto tiekėjo paslaugų? 

- Šventėje bus kepsnių su visais reikiamais priedais, - vėl 
įsiterpė Džefas. - O mažesniems vaikams bus pasiūlyta deš- 
rainių, nes šonkauliukų jie tikriausiai neįveiks. 

- Nensė apie viską pagalvojo, - pašmaikštavo Keitė. 

- Taip, apie dekoracijas ir muzikantus irgi. 

- Apie muzikantus? 

- Kantri ir vakarietiškų liaudies šokių grupė iš Ostino, — 
paaiškino Džefas ir nerūpestingai pridūrė: - Galir Vilis iš Lu- 
kenbacho atvažiuos, nors tvirtai pažadėti negalėjo. 

- Vilis Nelsonas? Šaipaisi iš manęs? 

- Visai ne... 

- Ir visus tuos žmones ji ketina suburti jau šį savaitgalį? 

- Patikėk, jeigu Normanas Švarckopfas būtų su ja pasita- 
ręs, „Audra dykumoje“ būtų pasibaigusi dvigubai greičiau. 

Šerė pakilo. 

- Na, bent jau aš nekantrauju. Visi, su kuriais kalbėjausi, 
labai laukia renginio. Be to, man visada patiko Vilis Nelso- 
nas - kasytės, karoliukai ir visa kita. 

Jai išėjus Džefas supažindino Keitę su kitomis smulkme- 
nomis. 

- Matote, jums neliko jokių darbų. 

- Ojeigu būčiau atostogavusi dar kelias dienas? Galėjau šį 
renginį ir praleisti. 

- Tokią galimybę Nensė irgi buvo numačiusi. Ji ketino nu- 
siųsti jums asmeninį lėktuvą, o šventei pasibaigus parskrai- 
dinti atgal į Kaliforniją, kad galėtumėte ramiai baigti atos- 
togas. 

- Pinigai ne tik iškalbingi, jie netgi rėksmingi. 

- Suprantama. - Džefas pasispaudė po pažastimi krūvelę 
segtuvų ir pakilo. - Atrodote kur kas geriau, viršininke. Ti- 
krai nepataikauju. 

- Ačiu. Per atostogas nemažai mąsčiau, bet daugiausia tie- 
siog dykinėjau. - Keitė padvejojo, ar verta Džefui pasakoti 
apie trečią paštu gautą laikraščio iškarpą, ir nusprendė, kad 
jeigu jau kartą juo pasitikėjo, turi papasakoti ir dabar. 

Džefas atvirai pasipiktino: 

- Po galais, kas tas beprotis? 

- Nežinau. Dynas irgi nenumano. 

- Ar kalbėjotės apie tai su ponu Vebsteriu? 

- Ne, bet ketinu. Reikėtų bent perspėti, kad koks nors 
prietranka gali įsiveržti į televizijos pastatą ir pradėti šaudy- 


ti. Kils pavojus televizijos saugumui. 

- Abejoju, ar taip gali nutikti. 

- Aširgi. Manau, tas žmogus veikia subtiliau. - Ir Keitė pa- 
pasakojo Džefui apie sutampančias neva atsitiktinių mirčių 
datas. - Tai tarsi galvosūkis, kurį jis man uždavė išspręsti. 

- Okadajums persodinta?.. 

- Po kelių savaičių bus ketveri metai. 

- Dieve mano, Keite. Tai ne šiaip intriga. Juk tos iškar- 
pos - atviras grasinimas. Ar nemanote, kad laikas pranešti 
policijai? 

- Dynas irgi ragino. Bet kol grasinimas neįvykdytas, ką gi 
gali policija? Kas tas persekiotojas, mes nežinome. 

- Ir vis dėlto reikia ko nors imtis. 

- Skrisdama namo daug apie tai galvojau. Ar padėsi man? 

- Kam dar klausti? 

- Ačiū. Paskambink į tų laikraščių archyvus ir paprašyk 
visų straipsnių ta tema kopijų. Jei buvo daugiau straipsnių 
apie tas nelaimingų atsitikimų aukas, noriu juos perskaityti. 

- Ieškote ko nors konkretaus? 

- Ne. Norėčiau sužinoti, ar dėl tų mirčių buvo iškeltos 
baudžiamosios bylos, ar buvo apklausti liudytojai. Gal buvo 
skelbta kurios nors iš aukų biografija, atskleidžianti jos būdo 
ypatybes. Štai kas mane domina. 


Berniukas buvo gražesnis nei nuotraukoje. Kai Keitė jį pa- 
matė, jai net kvapą užgniaužė. Garbanoti plaukai buvo tam- 
sūs, žavingai susitaršę. Jis mūvėjo mėlynus džinsus, vilkėjo 
kaubojišką liemenę. Auliniai kaubojaus batai atrodė visiškai 
nauji. 

Keitė priklaupė priešais. Sulenktą dešinį smilių jis buvo 
įsigrūdęs už lūpos. 

- Sveikas, Maiklai. Mano vardas Keitė. Labai džiaugiuosi, 
kad šiandien čia atėjai. 

Šerė laikė berniuką už rankos. 

- Jis mielai čia atėjo. Taip man sakė globėja. 

Tačiau jam nematant Šerė liūdnai papurtė galvą. Keitė 
suprato, kad Maiklui nesiseka rasti bendros kalbos su kitais 
vaikais. Atrodo, triukšminga žmonių minia jį trikdė. 

- Ši ponia atsiuntė tau naujus drabužius, Maiklai, - paaiš- 
kino Šerė berniukui. - Pasakyk jai ačiū. 

Jis nudelbė akis į žemę. 

- Tiek jau to, - numojo ranka Keitė. - Galėsi padėkoti ir 
vėliau. Aš dar nevalgiau dešrainio, o tu? 

Maiklas pakėlė galvą ir pažvelgė į Keitę mėlynomis, tarsi 
stiklinėmis akimis - jokio ženklo, kad suprato, ką ji sako. 

- Eime, suvalgysime po dešrainį. Gerai? - Ir ji ištiesė ranką. 

Maiklas ilgai svarstė, kol pagaliau išsitraukė iš burnos ma- 
žutį savo smilių ir įdėjo rankutę Keitei į saują. 

Ji nusišypsojo Šerei ir kilstelėjo ranką sukryžiavusi du 
pirštus. 

- Vėliau pas jus sugrįšime. 

Keitė priderino žingsnį prie Maiklo, kuris ėjo neskubėda- 
mas, vilkdamas kojas. 

- Man labai patinka tavo batai, - prabilo ji. - Raudoni kaip 
ir mano. Matai? 

Keitė stabtelėjo ir pirštu dūrė žemyn, į savo aulinius ba- 
tus. Ji pirko juos Rodeo kelyje Beverli Hilse, prašmatnioje 
parduotuvėlėje, bet juk Maiklas dar buvo per mažas suprasti 
tokius skirtumus. 

Berniukas atidžiai palygino batus, tada pakėlė galvą ir pri- 
simerkęs pažvelgė į Keitę. Tai nebuvo šypsena, bet vis dėl- 
to — šioks toks atsakymas. Padrąsinta šio ženklo ji stipriau 
suspaudė Maiklui ranką. 

- Mudu tapsime gerais draugais. Jau dabar matau. 

Šventė vyko Vebsterių kieme. Muzikantai buvo įkurdinti 
karalienės Viktorijos laikų stiliaus pavėsinėje netoli tvenki- 
nio, kur jaukios antys godžiai rijo vaikų mėtomus duonos 
gabalėlius. Oras gardžiai kvepėjo mėsa, kepama kepsninėse 

su algarobo malkomis. Po medžiais stovėjo staleliai, užtiesti 
raudonais ir baltais raštais išmargintomis staltiesėmis. 

Žonglieriai, mimai ir klounai sukiojosi tarp svečių, dalijo 
balionus ir ledinukus. Trys Dalaso Cowboys žaidėjai pasira- 
šinėjo ant suvenyrinių kamuolių. Du San Antonijaus Spurs 
krepšininkai stypsojo minioje, gerokai aukštesni už kitus 
svečius. 

Pasiėmę po lėkštę su maistu Keitė ir Maiklas atsisėdo prie 
stalelio. Valgant dešrainius Keitė tauškė ir tauškė, vis bandy- 
dama berniuką prakalbinti. Bet jis nepratarė nė žodžio, net 
tada, kai ji supažindino jį su Džefu, kurį vaikai nepaprastai 
mėgo. Keli buvo lipte prilipę prie Džefo ir drauge nužingsnia- 
vo prie tvenkinio. 

Maiklą jie irgi kvietė šerti ančių, bet jis atsisakė. Keitė jo 
nevertė. Ji pastebėjo, kad berniuko dėmesį patraukė kažkas 
kita. 

Pažvelgė į tą pusę, kur buvo įbestas įdėmus berniuko 
žvilgsnis. 

- Aha, tau patinka arkliukai. Nori pajodinėti? 

Maiklas pažvelgė į ją santūriai, bet akyse žybtelėjo smalsu- 
mo kibirkštėlė. 

- Eime, apžiūrėkime juos iš arčiau. 

Keitė servetėle nuvalė Maiklui veidą ir rankas, paskui pa- 
ėmė jį už rankos, kurią dabar vaikas jau mielai atkišo, ir jiedu 
nuėjo prie laikino aptvaro - ten suko ratą keturi poniai. 

Kai tik priėjo tvorelę, Keitė pajuto, kad Maiklas vėl būgš- 
tauja, ir nutarė duoti jam laiko pagalvoti. Jiedu stovėjo ir žiū- 
rėjo, kaip poniai neskubėdami suka ratą po rato. Kai buvo 
nukelta jau trečia vaikų pamaina, Maiklas klausiamai pažvel- 
gė į Keitę. 

- Norėtum pajodinėti? - Jis tylomis linktelėjo. - Gerai, 
kaubojau. - Jiedu įėjo pro vartelius ir patraukė prie rato. 
Maiklas išsirinko patį mažiausią ponį. - Man irgi labiausiai 
patinka šitas, - slapukiškai sušnabždėjo ji. - Jo karčiai gra- 

žiausi, o uodega pati ilgiausia. Be to, manau, kad ir jam tu 
labiausiai patinki. Pastebėjau, kaip jis į tave žvilgčioja. 

Maiklas droviai šyptelėjo, ir jos širdis ėmė taip daužytis, 
kad, rodės, tuoj sprogs. 

Vyras kaubojaus drabužiais padėjo užlipti ant ponių ki- 
tiems vaikams, o Keitė pasilenkė ketindama kelti į balną 
Maiklą. 

- Geriau leisk man. Jis tikriausiai sunkesnis, negu atrodo. 

Ir Keitę stumntelėjo į šalį pora gerai pažįstamų rankų, daug 
kartų matytų ir ją lietusių. Aleksas lengvai pakėlė Maiklą ir 
įsodino į balną. 

- Na štai, kaubojau! Imk vadeles. Ir laikyk jas štai taip. — 
Jis įdavė Maiklui odines vadeles, sulenkė pirštus, paskui abi 
berniuko rankas padėjo ant balno gugos. - Sakyk - nuooo! 
Man rodos, jau ne kartą esi tai daręs. Juk tu - kaubojus iš 
prigimties. - Ir jis draugiškai niuktelėjo Maiklui į nugarą. 

- Ar čia tvarka? - Atrakciono prižiūrėtojas patikrino, ar 
Maiklas saugiai sėdi vaikiškame balne. 

Keitė uždėjo ranką berniukui ant šlaunies. 

- Maiklai, tu pasiruošęs? 

Vaikas, nors sėdėjo įsikirtęs į balno gugą, kad net krum- 
pliai pabalo, pritariamai palinksėjo. 

- Būsiu štai ten, - pasakė ji rodydama pirštu. - Žiūrėsiu į 
tave. Ir niekur neisiu. 

Ji susirado vietą už aptvaro, iš kurios galėjo gerai matyti 
Maiklą, ir jam pamojavo. „Kaubojus“ garsiai čiulptelėjo lū- 
pomis, ir keturi poniai ėmė sunkiai žingsniuoti jau išmintu 
ratu. 

Iš pradžių berniuko veide šmėstelėjo baimė, bet greitai iš- 
nyko. Akies krašteliu, nedrįsdamas pasukti galvos, jis nervin- 
gai pažvelgė į Keitę. Ji padrąsino berniuką šypsena ir nenu- 
leido nuo jo akių net tada, kai prasibrovęs pro žmones šalia 
atsistojo Aleksas. 

- Žavus vaikas. 

- Ką čia veiki, Aleksai? 

- Mane pakvietė. 

- Na, vieno aukštuomenės susibūrimo galėjai ir atsisa- 
kyti... 

- Atėjau, nes norėjau paremti „Keitės vaikus“. 

- Ak, prašyčiau... 

- Aš nemeluoju. 

- Kodėl negalėjai atsiųsti čekio paštu? 

— Norėjau pamatyti ir tave. 

Keitė atsigręžė ir pirmą kartą pažvelgė tiesiai jam į akis. 
Tai buvo klaida. Mat jis puikiai atrodė, tikras saldainiukas. Be 
to, atviras ir įdėmus Alekso žvilgsnis vėl sužadino jai nuosta- 
bius, bet kartu ir tiek sielvarto sukėlusius prisiminimus. 

Ji vėl atsisuko į Maiklą ir pamojavo jojančiam pro šalį. 

- Tada be reikalo gaišti laiką, - tarė. - Ar jau pamiršai pa- 
skutinius mano žodžius? 

- Liepei man nešdintis po velnių. 

Keitė nulenkė galvą ir patyliukais nusijuokė. 

- Nemanau, kad būčiau išrėžusi taip tiesmukai, bet apskri- 
tai norėjau pasakyti kaip tik tai. 

- Gal šimtą kartų mėginau su tavim susisiekti. Kur buvai? 

- Kalifornijoje. 

- Nulėkei išsiverkti daktarui ant peties? 

- Dynas - mano artimas draugas. 

- Kaip miela... 

- Bent jau žinau, kokie mudviejų santykiai. 

- Po velnių, aišku, žinai. Aš irgi žinau. Jautiesi jam dėkin- 
ga. O tas piliulių dalytojas tuo naudojasi. 

- Dynas - ne piliulių dalytojas, o mūsų santykiai... 

Į juos žiūrėjo žmonės, kai kurie netgi supratingai šypso- 
damiesi. Tie, kurie neseniai dalyvavo Nensės vakarėlyje, ti- 
kriausiai įtarė aistringą meilės romaną. 

Norėdama išvengti šio spektaklio Keitė išspaudė apsimes- 
tinę šypseną ir vėl sutelkė dėmesį į Maiklą. Tas mėgdžioda- 

mas priekyje jojantį vyresnį berniuką įsidrąsino bakstelėti 
kulnais poniui į šonus. 

- Eik sau, Aleksai, - šnipštelėjo ji. - Tu aiškiai išdėstei savo 
poziciją, aš irgi. Daugiau mes neturime ko vienas kitam pa- 
sakyti. 

- Deja, ne viskas taip paprasta, Keite. Čarlis ir Irena Vol- 
tersai nekantrauja su tavimi susipažinti, netrukus jie čia at- 
vyks. Jie prisiekė daugiau su manim nesikalbėsią, jeigu jų 
nesupažindinsiu su tavimi. - Aleksas žingtelėjo truputį ar- 
čiau. - Malonu, kad paskambinai ir pakvietei juos į šventę. 

- Kadangi pirmas mūsų planuotas susitikimas taip ir neį- 
vyko, pamaniau, kad šį kartą reikia pakviesti asmeniškai. 

- Be to, jie sakė, kad skambino kažkas iš įvaikinimo tarny- 
bos ir paskyrė kitą susitikimą. Ar tai irgi tavo darbas? 

- Šerei atrodė, kad jie - idealūs kandidatai įsivaikinti, ji la- 
bai nusivylė, kai papasakojau apie tą nesusipratimą. Neabe- 
joju, šį reikalą sutvarkė ji. 

- Bet ir tu tikriausiai tarei kokį žodelį. 

Keitė tik gūžtelėjo pečiais. 

- Ačiū. 

Staiga ji atsigręžė į Aleksą vos valdydama sukilusį pyktį. 

- Tik nereikia man dėkoti. Stengiausi ne dėl tavęs. Pada- 
riau tai dėl ponios ir pono Voltersų. Kaip teisingai pasakei 
tą rytą, kai pirmą kartą susitikome, nedera spręsti apie juos 
pagaljų draugus. Suprantama, kai jie čia atvyks, mielai su jais 
susipažinsiu, o tu dink man iš akių. Dabar atsiprašau - pasi- 
jodinėjimas baigėsi, turiu eiti pas Maiklą. 

Ji paliko Aleksą ir įėjo į aptvarą. 


Trisdešimt antras skyrius 


eksas jos nesivijo. Jis suprato, koks vaidmuo tenka Kei- 
tei, ypač šiame renginyje. Juk ji atstovavo „Keitės vaikams“, 
o „Keitės vaikai“ buvo ir jos vizitinė kortelė. Kiekvienas jos 
ištartas žodis sukeldavo atgarsį. Jis nenorėjo būti atsakingas 
už neigiamą reklamą, todėl apsimetė, kad ir pats jau ketino 
baigti pokalbį. Netgi įstengė nusišypsoti tiems, kurie galbūt 
jį stebi. 

Vos tik Keitė su Maiklu išėjo iš ponių aptvaro, Nensė Vebs- 
ter pakvietė į pavėsinę, kur buvo susirinkęs būrys žmonių. 
Netrukus žinia pasiekė ir Alekso ausis: atvažiavo Vilis Nel- 
sonas. 

Jis padainavo kelias dainas. Keitė, šio renginio garbės 
viešnia, sėdėjo ant pakylos su Vilio Nelsono grupe. Maiklą 
ji pasisodino ant kelių ir netgi drąsino ploti į muzikos taktą. 
Paskui su berniuku ant rankų priėjo prie mikrofono, pasakė 
kelis sveikinimo žodžius ir paragino visus svečius pagal išga- 
les paaukoti ypatingų poreikių vaikams. 

Po neilgo koncerto ji sustojo pasikalbėti su kantri muzikos 
žvaigžde. Ir kaskart, kai dainininko žodžiai ją prajuokindavo, 
Aleksui širdis keistai suvirpėdavo iš pavydo. Pagaliau muzi- 
kantas išvažiavo, su juo ir visa apdriskusi palyda, Alekso nuo- 
mone, kaip toli nuo kranto dvi savaites muštruota jūreivių 
komanda. 

Maždaug tuo pat metu kaip Keitė Aleksas pastebėjo, kad 
Maiklas laiko susiėmęs šakumą ir neramiai trypčioja. Keitė 
pasilenkė ir kažką pašnibždėjo berniukui į ausį. Jis linktelėjo. 
Paskui susikibę rankomis jie prasiskynė kelią pro paradines 
duris ir įėjo į vidų. 

Aleksas įsmuko iš paskos. Galbūt toliau nuo smalsuolių 
žvilgsnių pavyks rasti bendrą kalbą?.. Jei tik pasitaikys proga, 
jis pamėgins įkalbėti Keitę susitikti vėliau. Tegul sau mano, 
kad trumpas jų romanas baigėsi, bet ji klysta. 

Jis stoviniavo Vebsterių svetainėje apsimesdamas, kad 
grožisi Nensės Hummel figūrėlių rinkiniu, ir tikėdamasis pa- 
sigauti Keitę, kai ji su Maiklu išeis iš tualeto po laiptais. 

Ir tyliai nusikeikė pamatęs, kad jį aplenkė Bilas Vebsteris. 

Iš svetainės Aleksas girdėjo, kaip Vebsteris maloniai su ja 
sveikinasi. 

— Keite! Kaip gerai, kad tave sutikau. Šį vakarą tavęs, gali- 
ma sakyti, dar nė nemačiau. 

- Sveikas, Bilai. Čia Maiklas. Jam reikėjo į tualetą, o prie 
kabinų lauke ilgos eilės. Tikiuosi, nesupyksi, kad elgiamės 
kaip namie. 

- Aišku, ne. Kai vaikinuką prispiria bėda, ilgai laukti nega- 
lima, - nusijuokė jis. - Na, kaip tau patinka šventė? 

- Viskas vyksta sklandžiai, - atsakė Keitė. - Net nežinau, 
kaip Nensei pasisekė per tokį trumpą laiką viską suorgani- 
zuoti. 

- Palyginti su didžiąja labdaros švente, kurią surengsime 
pavasarį, tai tik smulkmena. 

— Net neįsivaizduoju. 

O Aleksas vaizduotės akimis jau regėjo, kaip ji nutaiso vie- 
ną iš savo džiugių grimasų. Bet kai Keitė vėl prabilo, balsas 
neatrodė linksmas. 

- Bilai, turiu su tavimi pasikalbėti apie vieną svarbų daly- 
ką. Ar gali pirmadienio rytą skirti man penkias minutes? 

- Tavo tonas verčia mane nerimauti, juolab kad ką tik par- 
siradai iš Kalifornijos. Ar tik nesumanei palikti mūsų ir grįžti 
į „Klystkelius“? 

- Tikrai ne. 

- Tai kas gi neduoda tau ramybės? 

- Apie tai pasišnekėsime pirmadienį. 

- Deja, Keite. Pirmadienį rytą dalyvausiu transliuotojų su- 
sitikime Sen Luise. Išvykstu rytoj vakare, o į darbą ateisiu tik 
ketvirtadienį. 

- Hm... Ką gi, tada man teks palaukti. 

- Kam tos mandagybės? Jei reikalas rimtas... 

- Tai ir yra esmė. Pati nežinau. Norėjau paklausti tavo nuo- 
monės ir tada nuspręsti. 

- Kaip tik dabar turiu kelias laisvas minutes, - pasiūlė išei- 
tįjis. - Eime į mano darbo kambarį, ten galėsime pasikalbėti 
niekieno netrukdomi. 

- Nenoriu, kad Maiklas imtų nuobodžiauti. 

- Jis galės pažaisti su mano automobilių modeliukais. 

- Na gerai. Tiesą sakant, negaliu laukti iki kitos savaitės. 

Aleksas girdėjo, kaip užsidaro kabineto durys. Jis įėjo į er- 
dvų prieškambarį ir vogčiomis apsidairė. Niekur nebuvo nė 
gyvos dvasios, tad nusėlino koridoriumi ir sustojo prie užda- 
rų durų. Įtempęs klausą šiaip taip išgirdo žodžius. 

- Originalai namie, užrakinti stalčiuje, - kalbėjo Keitė. - 
O šias kopijas nešiojuosi su savimi. Perskaityk ir pasakyk, ką 
manai. 

Vebsteris tylėjo. Aleksas girdėjo, kaip Keitė švelniai šne- 
kasi su berniuku, matyt, stengdamasi sudominti Vebsterio 
žaislinių mašinėlių kolekcija. 

- Dieve šventas! - staiga šūktelėjo Vebsteris. - Ar seniai 
gavai? 

- Prieš kelias savaites. Ką manai? 

- Pirmiausia pagalvojau, kad tas, kuris atsiuntė tuos laiš- 
kus, yra psichiškai nesveikas. 

Aleksas už durų suraukė antakius. 

- Džefas man padėjo, kai ką patikrino, - tarė Keitė. - Apie 
nelaimingą atsitikimą Floridoje buvo paskelbtas dar vienas 
trumpas straipsnelis. O apie kitus publikacijų nebuvo. Oficia- 
liai pripažinta, kad visos šios mirtys - nelaimingi atsitikimai, 
todėl nesu tikra, ar nedarau iš musės dramblio. Jei policija nie- 
ko įtartina nepastebėjo, kodėl aš turėčiau sukti galvą? Ir vis 
dėlto man neramu. Pagalvojau, turi žinoti, nes jeigu ką, gali 
kilti grėsmė mūsų televizijos kanalui ir darbuotojų saugumui. 

— Manai, tas, kuris atsiuntė šias iškarpas, gali atsekti pas- 
kui tave į televiziją? 

Keitės atsakymo Aleksas neišgirdo. Užtat išgirdo tariant 
savo vardą, negana to - klausiamąja intonacija. Jis atsisuko. 
Ką tik įžengusi pro paradines duris, koridoriuje stovėjo Nen- 
sė Vebster. 

Jis atsainiai šyptelėjo, stengdamasis nukreipti jos dėmesį 
nuo akivaizdaus dalyko, kad stovėjo už durų ir slapčia klau- 
sėsi. 

- Sveika, Nense. 

- Gal matei Keitę? 

— Mačiau, kaip ji įėjo į namus, ir atsekiau paskui. Regis, ji 
atvedė berniuką į tualetą. Tikriausiai jau po visko - man pasi- 
rodė, kad girdžiu jos balsą šitame kambaryje, kaip tik ketinau 
pasibelsti. 

Nensė praėjo pro Aleksą ir nepasibeldusi atidarė vyro ka- 
bineto duris. 

- Bilai! Keite! Kas čia darosi? 

Kambario durys plačiai atsivėrė, ir Aleksas pamatė Bilą, 
įsitaisiusį tamsiai rudame odiniame krėsle. Ant otomanės 
priešais buvo vorele išrikiuoti automobilių modeliukai. Mai- 
klas stumdė juos glotnia sofos oda. Keitė sėdėjo ant kilimo 
prie Vebsterio kojų. 

Šis paskubomis susigrūdo į vidinę švarko kišenę pluoštelį 
popierių. Atrodė išsigandęs ir sutrikęs. 

- Kas yra, mieloji? 

Nensė atrodė tarsi ką tik gavusi per veidą šlapiu cemento 
maišu. Scena, kurią ji išvydo vyro kabinete, buvo jauki ir šei- 
myniška. Aleksas žinojo, kad ten neįvyko nieko nederama, 
bet nusprendė patylėti. 

- Tuoj prasidės fejerverkai, - prisivertusi šyptelėti tarė 
Nensė. - Nenorėjau, kad praleistumėte reginį. 

- Ačiū, kad pasakei. - Vebsteris pakilo nuo krėslo ir ištiesė 
ranką Keitei. Bet ji atsistojo pati ir paėmė ant rankų berniuką. 

- Eime, Maiklai. Negalime praleisti fejerverkų. 

Pamačius Nensei už nugaros stovintį Aleksą ir supratus, 
kad jis klausėsi pokalbio su Vebsteriu, dirbtinė Keitės šypse- 
na kaipmat užgeso. 

Ji išsinešė Maiklą į lauką. Norėdama suteikti vaikui 
džiaugsmo pokšint pirotechnikai ji ūkčiojo ir aikčiojo, bet su- 
sižavėjimas buvo apsimestinis. Nensė įsikibo vyrui į parankę 
tarsi norėdama parodyti, kam iš tiesų jis priklauso. Entuzias- 
tingi jos žodžiai apie fejerverkų grožį irgi skambėjo nenuo- 
širdžiai. Vebsteris buvo taip nugrimzdęs į savo mintis, kad 
fejerverkų, rodos, net nepastebėjo. 

O Aleksas apskritai jų nematė. Kol svečiams virš galvų 
pokšėjo romėniškos ugnys, jo žvilgsnis buvo įbestas į Keitę 
Delani. 


Tą patį vakarą Nensė jau antrą kartą užtiko Bilą, užsidariu- 
sį savo darbo kambaryje. Buvo jau vėlus metas. Svečiai išsi- 
skirstė. Rytojaus rytą turėjo atvykti valymo paslaugų įmonės 
komanda surinkti šiukšlių ir kaip pridera sutvarkyti sodo. 

Kai ji įėjo į kambarį, Bilas kilstelėjo aukštą stiklą su viskiu 
ir ledu. 

- Viską padarei nepriekaištingai, kaip visada. Ar išgersi su 
manimi už sėkmę? 


- Ačiu, ne. 

Vebsteris jau buvo išlenkęs kelis stiklus, dar vieno jam ti- 
krai nereikėjo. Veidas buvo įraudęs, o akių baltymai švelniai 
rožiniai. Jis retai pasigerdavo, todėl tai būdavo matyti kuo 
aiškiausiai. 

- Visai nusivariau nuo kojų, - pasakė ji tiesdama jam ran- 
ką. - Eime miegoti. 

Bet jis į žmonos ranką nekreipė dėmesio. 

- Eik. Aš irgi tuoj ateisiu. Išlenksiu dar vieną ir ateisiu. 

Vebsteris įsipylė šiek tiek škotiško viskio. Paskui siurb- 
telėjo ir susiraukė. Jis gėrė ne todėl, kad alkoholis teiktų 
džiaugsmo. 

Nensė prisėdo ant otomanės priešais jo krėslą ir paklausė: 

- Bilai, kas nutiko? 

- Ištroškau. 

- Liaukis! - šaižiai suriko ji. - Neįžeidinėk manęs. 

Bilas, rodos, ketino ginčytis, bet staiga apsigalvojo. Užsi- 
merkęs pakėlė stiklą, priglaudė sau prie kaktos ir ėmė ridenti 
iš vienos pusės į kitą, tarsi lygintų kaktos raukšles. 

— Mačiau tavo miną, kai radai čia mudu su Keite, - pasa- 
kė jis. - Tiesą sakant, neprivalau aiškintis, bet pasiaiškinsiu. 
Mes aptarinėjome vieną asmenišką reikalą. 

— Kaip tik to ir bijojau. 

- Visai ne tai, ką tu manai, Nense. Dieve mano, galėtum 
bent truputį manimi pasitikėti. Ji per daug panaši į Karlą, 
kad būtų mano meilužė. 

- Tai gal nori, kad Keitė užpildytų po Karlos mirties atsi- 
radusią tuštumą? 

Bilas įdėmiai pažvelgė į žmoną, akys jau neatrodė apsi- 
blaususios nuo išgerto alkoholio. 

- Taip manai? 

Ji nunarino galvą, įbedė žvilgsnį į savo vestuvinį žiedą ir 
sukdama jį apie pirštą atsakė: 

— Jau nė nežinau, ką manyti. Po Karlos mirties mūsų san- 
tykiai ne tokie, kokie buvo anksčiau. Užuot išlipę iš sielvarto 

duobės, mudu gyvename lyg palengva slysdami žemyn. Kad 
ir kaip stengčiausi, man atrodo, niekaip negaliu to slydimo 
sustabdyti. Bijau pasiekti dugną, nes nežinau, kas mūsų ten 
laukia. - Ji pakėlė galvą ir ilgesingai pažvelgė į vyrą. - Kodėl 
tu manęs daugiau negeidi, Bilai? 

- Geidžiu. 

- Bet ne taip dažnai. O jei ir mylimės, tos glamonės ne to- 
kios kaip kadaise. Aiškiai jaučiu skirtumą. Ir norėčiau žinoti, 
kas trukdo mūsų santuokai. Jei tarp tavęs ir Keitės meilės 
romano nėra, kas tada? 

- Kiek kartų dar tau kartoti? Nėra. Turiu daug darbų. Grįž- 
tu pavargęs. Negaliu jo pakelti pagal komandą. Atsiprašau. 

Jo ironija Nensę supykdė. Ji atsistojo ir nužingsniavo prie 
durų, bet prieš išeidama dar atsigręžė ir tarė: 

- Negaišiu laiko - šį vakarą tu girtas. Tai tik dar vienas įro- 
dymas, kad kažkas labai labai blogai. Nežinau kas, tik neį- 
tikinėk, kad man pasirodė. Karla buvo žavi mergina. Mudu 
mylėsime ją amžinai. Tu artimai bendrauji su visais vaikais, 
bet jūsų santykiai su Karla buvo ypatingi. Žinau, jai mirus 
jauteisi iš dalies palaidojęs ir save. Jei galėčiau grąžinti tau 
Karlą, taip ir padaryčiau, Bilai. - Nensė bejėgiškai skėstelėjo 
rankomis. - Tik kad negaliu. Ir vis dėlto nesutinku prarasti 
daugiau, negu iš manęs jau atimta. Mano gyvenimo prasmė - 
mylėti tave. Nenoriu tavęs prarasti ir sieksiu, kad mūsų san- 
tuoka vėl būtų kaip kadaise. Nesvarbu, ką reikės padaryti. 


Keitė tą naktį beveik nesumerkė akių. 

Niekaip negalėjo liautis galvojusi apie Maiklą. Emocinė ir 
socialinė berniuko raida buvo taip beviltiškai sutrikusi, kad 
jam ištraukti iš tos duobės reikės begalinio atsidavimo. Bet 
kantrūs, mylintys tėvai galėjo Maiklui padėti, o rezultatai — 
atlyginti už įdėtas pastangas. Kažkur giliai Maiklo širdyje 
tūnojo guvus mažas berniukas, labai trokštantis, kad jį kas 
padrąsintų ir paragintų atsiskleisti. 

Tačiau Keitės galvoje sukosi ir kitos mintys. Vėl susitikusi 
Aleksą ji ėmė abejoti savo ryžtingu apsisprendimu Kaliforni- 
joje. Buvo apmaudu, kad vis dar šitaip jo geidžia. 

Alekso draugai Irena ir Čarlis Voltersai, kaip jis jai ir pasa- 
kojo, buvo labai malonūs žmonės. Keitė neabejojo, kad baigę 
kursus jie taps puikiais vieno iš „Keitės vaikų“ įtėviais. 

Jei aplinkybės būtų susiklosčiusios kitaip, ji būtų labai 
apsidžiaugusi galėdama su jais susipažinti artimiau ir tikrai 
būtų norėjusi drauge praleisti daugiau laiko. Bet taip jau at- 
sitiko, kad susipažino vos pasibaigus fejerverkams. Keitei te- 
bestovėjo akyse darbo kambario duris atidariusios ir juodu 
su Bilu pamačiusios Nensės Vebster veidas. Buvo aišku kaip 
dieną, kad Nensė neteisingai suprato jų asmenišką pokalbį. 

Visos šios bėdos ir dar rūpestis dėl persekiotojo - Keitė 
vadino jį taip, nes nerado tinkamesio žodžio, - slėgė ir vis 
nedavė ramybės. Jai reikėjo prasiblaškyti, todėl visą popietę 
vaikštinėjo po parduotuves, o vakare nuėjo į kiną. 

Pirmadienį jie su Džefu parašė padėkos laiškus visiems, ku- 
rie per šventę gryname ore paaukojo lėšų „Keitės vaikams“. 

Antradienį nufilmavo siužetą apie penkiametę mergaitę, 
turinčią klausos negalią ir visai neseniai avarijoje praradusią 
abu tėvus. 

Tą vakarą grįžusi namo tarp kitos korespondencijos Keitė 
rado jau pažįstamą voką. Jis buvo visiškai toks pat kaip trys 
ankstesni. Tačiau turinys šį kartą skyrėsi. 

Į voką buvo įdėtas balto popieriaus lapas. Jame mėgdžio- 
jant laikraščio stilių buvo užrašytas pasakojimas apie buvu- 
sią muilo operos žvaigždę, kuriai persodinta širdis, - apie 
Keitę Delani. Tekstas buvo kelių pastraipų, jose aprašyti jos 
nuveikti darbai, įskaitant ir darbą televizijos laidoje „Keitės 
vaikai“. 

Tai buvo jos nekrologas. 


Trisdešimt tiočias skyrius 


Il. gerai, tai keista, bet nusikaltimo aš čia neįžvelgiu. 
Juk suprantate, apie ką kalbu, ar ne? 

San Antonijaus policijos nuovados leitenantas Badas 
Hanseikeris mūvėjo languotas sintetinio audinio kelnes, 
avėjo juodus driežo odos kaubojiškus batus baltomis siūlė- 
mis. Trumparankovius baltus marškinius jis buvo užsitem- 
pęs ant išpampusio nuo alaus pilvo ir susijuosęs odos diržu 
su įspaustais ornamentais. Krūtinę į dvi dalis dalijo trumpas 
prisegamas kaklaraištis. Sprendžiant iš kūno masės, sudėji- 
mo ir sunkaus dūsavimo - potencialus širdininkas. 

Keitei įžengus į kabinetą leitenantas įsikando nepridegtą 
cigarą, dabar jau spėjusį sudrėkti, ir - sprendžiant iš žvilgs- 
nio krypties - kalbėjosi su Keitės kelių girnelėmis. 

Galų gale jis įrėmė mėsingas rankas į rašomąjį stalą ir pa- 
linko į priekį. 

- Sakykite, o koks jis, tas Dugas Spyras? Koks jis žmogus? 
Jis mane vis prajuokina - susipainioja skaitydamas orų pro- 
gnozę, o paskui pats iš savęs šaiposi. 

- Dugas Spyras dirba kitame televizijos kanale, - nervin- 
gai šyptelėjusi atsakė Keitė. - Aš jo nepažįstu. 

- Ak taip, tiesa. Nuolat painioju orų pranešėjus. 

- Ar negalėtume grįžti prie mano popierių, leitenante? - Ji 
valdingai pabarbeno į atsineštą popierių krūvelę, dabar gu- 
linčią ant stalo leitenantui po nosimi. 

Cigarą, įspraustą mėsingų lūpų kamputyje, jis perrideno į 
kitą pusę. 

- Panele Delani, tokia garsi moteris kaip jūs, taip sakant, 
visuomenėje žinoma figūra, turėtų būti pasiruošusi pana- 
šiems dalykams. 

- Man tai ir nėra naujiena, leitenante Hanseikeri. Pradėju- 
si filmuotis „Klystkeliuose“ gaudavau kalnus korespondenci- 
jos, taip pat ir daugybę pasiūlymų tekėti. Vienas vyras parašė 
net šimtą laiškų. 

- Na štai, pati matote. - Jis patenkintas išsiviepė ir pa- 
togiai atrėmė nugarą į girgždančio krėslo atlošą, tarsi Keitė 
būtų atspėjusi jo mintį. 

- Bet pasiūlymas tekėti nėra jokia grėsmė. Kaip ir laiškai, 
kuriuose mano vaidyba be saiko giriama arba piktai kritikuo- 
jama. Palyginti su anais laiškais, šie yra atviras grasinimas. 
Ypač paskutinis. - Ji ištraukė netikrą nekrologą iš lapų krū- 
velės. - Ko ketinate imtis? 

Leitenantas neramiai sukrutėjo, ir krėslas protestuoda- 
mas sudejavo. Jis paėmė vienos eilutės intervalu išspausdin- 
tą lapą ir dar kartą perskaitė tą nekrologą. Bet apsimestinis 
jo dėmesys Keitės nesuklaidino - leitenantas netiesiogiai 
šaipėsi iš jos. Jis jau susidarė nuomonę. Ir tik mirtis galėjo 
priversti ją pakeisti. 

Jis garsiai šniurkštelėjo nosimi ir nurijo gumulą. 

- Kaip suprantu, panele Delani, kažkoks beprotis mėgina 
jus įbauginti. 

- Ir jam velniškai sekasi, nes tikrai bijau. Tiek ir pati su- 
pratau. Atėjau čia, kad surastumėte tą beprotį ir bauginimai 
baigtųsi. 

- Tai ne taip paprasta, kaip atrodo. 

- Man ir neatrodo paprasta. Jei būtų paprasta, būčiau su- 
sitvarkiusi pati. Bet policija geriau moka spręsti tokias pro- 
blemas. Geriau už paprastus piliečius. 

- Ir kaipgi, jūsų supratimu, turėtume tą problemą spręsti? 

- Nežinau! — suirzusi šūktelėjo Keitė. - Gal galite identi- 
fikuoti pašto spaudą? Arba rašomąją mašinėlę? Arba rasti tą 
psichą pagal popieriaus rūšį? O gal ant popieriaus yra pirštų 
atspaudų? 

Leitenantas nusikvatojo ir pamerkė jai akį. 

- Turbūt prisižiūrėjote detektyvinių filmų. 

Staiga Keitę užvaldė noras šaukti, rėkti iš pykčio tol, kol 
privers jį išnešti storą subinę į lauką - bent jau panaršyti po 
krūmus ieškant jos persekiotojo. Bet jei būtų ėmusi kliegti 
kaip isterikė, toks elgesys būtų tik patvirtinęs leitenanto nuo- 
monę, kad ji be reikalo kelia vėją dėl kelių nemalonių laiškų. 

Užuot išliejusi pyktį, Keitė pabrėžtinai ramiai paprašė: 

- Nesielkite su manimi kaip su mažu vaiku, leitenante 
Hanseikeri. 

Jo pataikūniška šypsena kiek prigeso. 

- Palaukite, aš visai ne... 

- Ištiesti ranką ir paglostyti man galvą - štai vienintelis 
dalykas, kurio dar nepadarėte. - Keitė atsistojo ir palinko 
virš stalo. - Aš suaugęs racionalus žmogus, turintis deduk- 
cijos gebėjimų, nes, be gimdos, dar turiu ir smegenų. Manęs 
nekamuoja priešmenstruacinis sindromas ir aš nemėgstu 
tuščiai malti liežuviu. Mudu tokie skirtingi, kad tiems skir- 
tumams surašyti neužtektų enciklopedijos, bet mažiausias 
iš tų skirtumų - kad jūs vilkite marškinius ir mūvite kelnes. 
O dabar paklausykite: arba išsitraukiate iš burnos tą šlykštų 
cigarą ir imatės mano problemos, arba kreipsiuosi aukščiau 
ir pasiskųsiu jūsų viršininkui. - Ji krumpliais kelis kartus 
bilstelėjo į stalviršį. - Juk turi būti kokia nors nusikaltimo 
išaiškinimo schema, padedanti susekti piktadarį. 

Leitenanto veidas įgavo žalių kepenų spalvą: jis suprato, 
kad Keitė ima jį į nagą. Ištempė kaklą atpalaiduodamas marš- 
kinių apykaklę, ištiesino kaklaraištį ir išsitraukęs iš burnos 
cigarą įmetė į rašomojo stalo stalčių. Paskui pamėginęs nusi- 
šypsoti mandagiai pakvietė prisėsti. 

- Gal kas nors galėtų kerštauti? 

- Ne. Nors... - Keitė suabejojo, ar verta dalytis įtarimais, 
kurių nėra kuo pagrįsti. 

- Nors?.. 

- San Antonijaus televizijoje yra viena darbuotoja... jauna 
mergina. Ji nuo pirmos darbo dienos manęs nemėgo. - Ir Kei- 
tė papasakojo leitenantui apie savo vaidus su Melija King. — 
Galų gale ji prisipažino, kad išmetė mano vaistus, bet abejo- 
ju, ar galėjo atsukti ir prožektoriaus varžtus. Mano atleista, 
ji netrukus vėl buvo grąžinta į darbą ir, atrodo, patenkinta 
naujomis pareigomis. Sutinku ją kasdien. Tik mudvi beveik 
neturime ko viena kitai pasakyti. Kaip sakoma, niekada neži- 
nai, bet esu beveik tikra, kad jos pagieža neturi nieko bendra 
su man persodinta širdimi. 

- Bjauri boba? 

- Kaip sakote? 

- Kaip ji atrodo? Ar nepanaši į nušiurusią pelę? 

Keitė energingai papurtė galvą. 

- Ne, ji tikra gražuolė ir gerbėjų jai netrūksta. 

- O galjai nepatiko, kad atsirado konkurentė? 

Jo veidas pasidarė panašus į tikro gašlūno. Bet Keitė šaltu 
mėlynų akių žvilgsniu akimirksniu sutramdė leitenantą. Jis 
nepatenkintas krenkštelėjo ir patogiau įtaisė krėsle savo pla- 
tų pasturgalį. Vėl paėmė nekrologą. 

- Kalba, rodos, ne per daug rafinuota... 

— Man tai irgi krito į akis. Tekstas ne toks, koks būtų lai- 
kraštyje. 

- Ir mirties priežastis nenurodyta. 

- Tai man būtų tarsi perspėjimas. Žinočiau, ko tikėtis. 

— Ar pastaruoju metu niekas nelindo jums į akis, negrasi- 
no, nesitrynė aplink namus? 

- Kol kas ne. 

Hanseikeris kažką neaiškiai burbtelėjo, patampė lūpą ir 
giliai atsiduso. Paskui norėdamas laimėti laiko vėl perskai- 

tė iškarpas. Prieš praverdamas burną dar kartą reikšmingai 
krenkštelėjo. 

- Tos iškarpos iš įvairių šalies laikraščių. Kalės vaikui teko 
kaip reikiant pasidarbuoti. 

- Taip, ir dėl to, mano nuomone, grėsmė dar didesnė, - 
tarė Keitė. - Akivaizdu, jis tiesiog fanatiškai domisi likimais 
žmonių, kuriems persodinta širdis. Nesvarbu, ar tas žmogus 
kaltas dėl jų mirties ar ne, jis negailėjo nei jėgų, nei laiko, kol 
juos atkapstė. 

- Manote, jis prikišo nagus prie visų tų nelaimių? - Iš lei- 
tenanto balso buvo aišku, kad jis šiam spėjimui nepritaria. 

Keitė pati nežinojo, ką manyti, todėl nuo tiesaus atsakymo 
išsisuko. 

- Svarbu, kad tų žmonių mirties diena sutampa su širdies 
persodinimo diena prieš kelerius metus ir mano operacijos 
data. Per daug sutapimų, kad būtų atsitiktinumas. 

Susimąstęs leitenantas vėl timptelėjo apatinę lūpą. 

- Ar kada nors buvote susitikusi su savo donoro artimai- 
siais? 

- Manote, kad galėtų būti koks nors ryšys? 

- Tai ne blogesnis spėjimas už kitus. Ką žinote apie savo 
donorą? 

- Nieko. Iki šiol nieko ir nenorėjau žinoti. Bet vakar susi- 
siekiau su Organų banku, kurio rūpesčiu gavau širdį, ir pa- 
klausiau, ar nesikreipė donoro giminaičiai norėdami ką nors 
sužinoti apie mane. Dabar tikrinami agentūros, kuri pristatė 
širdį, dokumentai, todėl atsakymo gali tekti palaukti kelias 
dienas. Jei niekas nesidomėjo, kas aš tokia, žinosime, kad šis 
pėdsakas netikras. 

- Kaip suprasti? 

- Tokia jau tų įstaigų politika. Informacija apie donorų ir 
recipientų tapatybę yra konfidenciali ir teikiama tik tuo atve- 


ju, jei viena apie kitą nori ką nors sužinoti suinteresuotos 

pusės. Tik tada šios įstaigos teikia informaciją. O paskui jau 
patys žmonės sprendžia, susitikti ar ne. 

- Ar tai vienintelis būdas išsiaiškinti, kam persodinta kon- 
kreti širdis? 

- Nebent kas įsilaužtų į pagrindinį Virdžinijos valstijos 
kompiuterį ir sužinotų JOST numerį. 

- Kokį numerį? 

Keitė paaiškino leitenantui, ką visai neseniai jai buvo sa- 
kęs Dynas. 

- JOST - Jungtinio organų skirstymo tinklo numerį. Kie- 
kvienam organo arba audinių donorui iš karto duodamas 
tam tikras numeris. Jame užkoduoti metai, mėnuo, diena, 
organų paėmimo eiga - kada jie išimti ir kada atsidūrė Or- 
ganų banke. Tai apsaugos priemonė, padedanti užkirsti kelią 
nelegaliai prekybai žmogaus organais. 

Hanseikeris ranka persibraukė veidą. 

- Jėzau... Tas vyrukas turi būti nekvailas. 

- Kaip tik tai ir mėginu jums pasakyti. 

Kuo daugiau hipotezių jiedu kūrė, tuo labiau Keitė baimi- 
nosi. 

- Mesapsukome ratą ir grįžome nuo ko pradėję, leitenante. 
Ko imsitės, kad rastumėte jį anksčiau, negu jis suras mane? 

- Tiesą sakant, panele Delani, mes ne kažin ką galime pa- 
daryti. 

- Bent kol netapau kokio keisto nelaimingo atsitikimo 
auka, ar ne? 

- Nusiraminkite. 

- Aš visiškai rami. - Ji atsistojo. - Jūs, deja, irgi. 

Vikriau, nei ji tikėjosi, leitenantas šoko iš už darbo stalo ir 
užstojo kabineto duris. 

- Pripažįstu, tai tikras galvosūkis. Bet kol kas pavojus jūsų 
gyvybei veikiausiai negresia. Nusikaltimo nėra. Mes netgi 
nežinome, ar tas purvinas žaidimas buvo žaidžiamas ir prieš 
anų žmonių mirtį, ar ne? 


- Ne, - atžariai tarstelėjo Keitė. 

- Kad ir kaip ten būtų, neturite išeiti manydama, kad į 
jūsų problemą nežiūriu rimtai. O jei... O jei skirčiau policijos 
ekipažą kelias savaites pabudėti jūsų gatvėje ir pasekti jūsų 
namus, kaip manote? 

Tyliai juokdamasi Keitė nuleido galvą, nykščiu ir didžiuoju 
pirštu suspaudė sau smilkinius. Jis tiesiog nesuvokia esmės. 
Persekiotojas per gudrus, kad jį sučiuptų gatvėje policijos pa- 
trulis. 

- Labai ačiū, leitenante. Būsiu dėkinga už bet kokią pagalbą. 

- Tai mano darbas. - Jis plačiai nusišypsojo ir išdidžiai iš- 
pūtė krūtinę. - Greičiausiai kas nors mėgina jus pagąsdinti, 
ir tiek. Na, sunervinti jus, suprantate? 

Keitė nekantravo eiti, tad sutiko. 

Manydamas, kad problemą išsprendė, leitenantas galan- 
tiškai atidarė jai duris. 

- Jeigu manęs prireiktų, skambinkite, gerai? 

Aišku, paskambinsiu. Bet argi tu bent pirštą pajudinsi, iro- 
niškai pagalvojo Keitė, o garsiai tarė: 

- Dėkoju, kad taip greitai sutikote mane priimti, leitenan- 
te Hanseikeri. 

- Žinote, iš arti jūs netgi gražesnė negu per televizorių. 

- Ačiū. 

- Hm... kol dar neišėjote... Kaip tik svarsčiau... Juk ne kie- 
kvieną dieną į mano kabinetą užsuka įžymybės... Gal brūkš- 
telėtumėte autografą mano žmonai? Ji labai apsidžiaugtų. 
Suteikite Doris tą džiaugsmą, gerai? Tiesa, galite brūkštelėti 
ir mano vardą. Jei tik nesunku... 


Trisdešimt ketvirtas skyrius 


- D. velnių, ką čia veiki? 

- Kepu šoninę. - Virtuvės stalčiuose neradusi specialių 
žnyplių, Keitė šakute kilstelėjo nuo čirškančios keptuvės bry- 
zelį šoninės. 

Po pokalbio policijos nuovadoje Keitė įsiutusi grįžo namo 
ir persirengė. Kadangi jautėsi prislėgta ir dirbti negalėjo, pa- 
skambino Džefui ir pasakė, kad neateis. Jai reikėjo laisvos 
dienos viskam apmąstyti. 

Beveik valandą ji svarstė, ką daryti. Dar nesusidėliojusi 
plano, jau stūmė vežimėlį per prekybos centro salę ir rinkosi 
maistą vyrui, kurio tvirtino nekenčianti. 

- Tikiuosi, mėgsti traškią. - Keitė padėjo šoninės bryzą 
prie kitų, jau gulinčių ant popierinio rankšluosčio. - Kokios 
norėtum kiaušinienės? 

- Kaip tu įėjai? 

- Pro duris. Jos buvo atrakintos. 

- Šit kaip... - Jis pasikasė pakaušį. - Matyt, eidamas mie- 
goti pamiršau patikrinti. 

— Matyt. Tik suleisti ar suplakti? 

Nesulaukusi atsakymo Keitė žvilgtelėjo per petį. Jis atrodė 
kaip tą rytą, kai jiedu susipažino, tik šį kartą mūvėjo ne džin- 
sus, o trumpikes. Ji mėgino nekreipti dėmesio į durų stačia- 
kampio įrėmintą seksualų liemeningą jo kūną, kurio visos 

šešios su viršum pėdų spinduliavo susitaršiusį, ką tik iš lovos 
išsiritusį vyriškumą. 

- Suleisti ar suplakti? - dar kartą paklausė ji. - Man geriau 
sekasi plakta. 

Jis sudėjo rankas ant klubų, kur ėjo trumpikių guma. 

- Nei iš šio, nei iš to rytą pasirodai mano namuose ir taisai 
man pusryčius. Ar turi kokią priežastį? 

- Turiu. Kai tik užsimausi kelnes ir atsisėsi valgyti, pasa- 
kysiu. 

Suglumęs, purtydamas galvą jis išėjo. O kai įšokęs į aptrin- 
tus Levis džinsus ir apsivilkęs paprastus baltus sportinius 
marškinėlius grįžo į virtuvę, pusryčiai jau buvo pataisyti. 
Keitė įpylė po puodelį kavos, padėjo ant stalo lėkštes ir įsitai- 
sė ant kėdės kviesdama sėstis priešais. 

Aleksas permetė koją per kėdės atlošą ir apsižergęs atsisė- 
do abipus kyšančiais keliais. Bet valgyti nepuolė, pro kavos 
garų šydą atidžiai pažvelgė į Keitę (dar viena smulkmena, 
primenanti tą rytą, kai jiedu susitiko pirmą kartą!) ir siurb- 
telėjo. 

Paskui paklausė: 

- Ar tai kaip nors susiję su visuotiniu įsitikinimu, kad 
trumpiausias kelias į vyro širdį eina per skrandį? 

- Ta teorija žlugo, kai buvo sugalvotos čiulpimo paslaugos. 

Jis sukikeno, paskui garsiai nusikvatojo, paėmė šakutę ir 
ėmė kimšti plaktą kiaušinienę. Dviem kąsniais sudorojo bry- 
zą šoninės, vienu mauku išgėrė stiklinaitę apelsinų sulčių. 

- Kada pastarąjį kartą valgei? - pasidomėjo Keitė. 

- Rodos, vakar užsisakiau picą, - pagalvojęs atsakė jis. — 
O gal tai buvo užvakar?.. 

- Visa galva pasinėręs į darbą? 

- Mmm!.. Ar yra skrebučių? 

Ji įdėjo į skrudintuvę dar dvi riekes. Laukdama, kol iššoks, 
įpylė jam dar kavos. Staiga jis suspaudė Keitei riešą ir atlošė 
galvą, norėdamas geriau įsižiūrėti. 

- Šįryt pajutai nenugalimą norą pašeimininkauti, Keite? 

— Ne visai. 

- Tai gal čia labdara? 

- Vargu ar galima taip pavadinti. 

- Pasiūlymas susitaikyti? 

- Pasvajok. 

- Šitie pusryčiai man brangiai kainuos, ar ne? 

- Taip. 

- Ar įstengsiu susimokėti? 

- Jei nenori, kad pakrikštyčiau šeimos brangenybes ver- 
dančia kava, geriau paleisk man riešą. 

Aleksas atgniaužė pirštus. Keitė pastatė kavinuką ant įkai- 
tusios kavavirės plokštės, išėmė iš skrudintuvės du skrebu- 
čius ir be ceremonijų tėkštelėjo į Alekso lėkštę. 

- Taigi mudu vis dar ne draugai, - apibendrino jis storai 
tepdamasis sviesto. 

- Ne. 

- Vadinasi, negalim būti ir meilužiai. 

Žiūrėdama, kaip tvirti balti jo dantys sminga į sviestuotą 
skrebutį, Keitė pajuto geismą. Ji nunešė prie kriauklės lėkš- 
tę, nuskalavo ir įdėjo į indaplovę. Kol Aleksas baigė valgyti, 
sutvarkė virtuvę. Jis įdėjo lėkštę į kriauklę, prisipylė trečią 
puodelį kavos ir vėl grįžo prie stalo. 

Keitei drėgna kempine valant stalą jis vėl suspaudė jai rie- 
šą ir prisitraukė. Veidu prigludęs prie maloniai minkšto pilvo 
ėmė per palaidinę ją bučiuoti, meiliai kramsnoti, gnaibytis ir 
geismingai niurnėti. 

Keitė įjo glamones neatsakė. Rankas laikė iškėlusi ties pe- 
čiais, kad prie jo neprisiliestų. Pagaliau jis kilstelėjo galvą. 

— Nepatinka? 

- Labai patinka. Tu tikras specialistas. Bet aš ne to atėjau. 

Aleksas nuleido rankas, veidas pasidarė griežtas ir piktas. 

- Jeigu atėjai ne taikytis... 

— Ne. 

- Tai ko? 

- Tuoj paaiškinsiu. 

- Taigi. Jei užsukai čia ne pažaisti, tada atleisk - manęs 
laukia darbai. 

Į jo pyktį Keitė nereagavo. Ji nusiplovė rankas, prisipylė 
dar puodelį kavos ir pasiėmusi rankinę grįžo prie stalo. Tada 
išėmė laikraščių iškarpų ir nekrologo kopijas ir pastūmė 
Aleksui. 

- Ar čia ta slaptoji medžiaga, kurią aną vakarą rodei Vebs- 
teriui? - paklausė jis. 

- Vadinasi, vis dėlto šnipinėjai. Taip ir maniau. 

- Įprotis iš tų laikų, kai dirbau policininku. 

- Arba paprasčiausias nemandagumas. 

- Gali būti, - abejingai gūžtelėjęs pečiais pripažino Alek- 
sas. - Nensė Vebster pamanė, kad intymiai bendrauji su jos 
vyru. 

- Kaip žinai, nieko panašaus nebuvo. 

- Tai kodėl leidi jai prisigalvoti pačių blogiausių dalykų? 
Kodėl tiesiog nepasakai tiesos? 

- Kuo mažiau žmonių tą tiesą žino, tuo geriau. 

Aleksas susižėrė popierius ir ėmė skaityti. Bėgdamas akimis 
per antrąjį susimąstęs pasitrynė antakį kertantį randą. Tarp 
antro ir trečio lapo nuvėrė ją įdėmiu, klausiamu žvilgsniu. 

Perskaitęs nekrologą tyliai nusikeikė ir atstūmė kėdę. Iš- 
tiesęs kojas, įsirėmęs pėdomis į grindis, išrietęs nugarą Alek- 
sas pasidėjo tuos popierius sau ant diafragmos ir dar kartą 
perskaitė. 

Baigęs atsisėdo tiesiai, švystelėjo lapus ant stalo ir pažvel- 
gė į Keitę. 

- Originalus turi? 

- Ir originalus, ir vokus. 

- Girdėjau, Vebsteriui sakei, kad gavai juos per pastarąsias 
kelias savaites. 

- Taip. 

- Ir nepagalvojai, kad derėtų papasakoti man? 

- Tie laiškai - ne tavo reikalas. - Jis nusikeikė. - Na gerai, 
tai buvo smūgis žemiau juostos, - pripažino ji. - Niekam nė 
žodžiu neužsiminiau apie tuos laiškus, kol negavau trečiojo. 

- Kam dar pasakojai, išskyrus Spaiserį? Nuostabiajam Dy- 
nui tikrai turėjai parodyti. 

— Rodžiau laiškus Džefui, - nekreipdama dėmesio į ironiš- 
ką pastabą pasakė ji. - O paskui Bilui. 

— Mat gali kilti grėsmė televizijos saugumui. Girdėjau. Kas 
dar žino? 

— Niekas. Nekrologas atėjo su vakar dienos paštu. Tai buvo 
paskutinis lašas. Šiandien aštuntą ryto buvau policijos nuo- 
vadoje, kalbėjau su detektyvu inspektoriumi. - Keitė susirau- 
kė. - Bet verčiau būčiau pagulėjusi burbulinėje vonioje, - niū- 
riai pridūrė. 

- Kąjis sakė? 

Beveik žodis į žodį ji atpasakojo pokalbį su leitenantu Han- 
seikeriu. 

- Man galbūt gresia mirtinas pavojus, bet jam buvo įdo- 
miau spoksoti į mano kojas. Na, bandė nuraminti, pripliauš- 
kė nesąmonių apie profesinę riziką, su kuria susiduria kie- 
kviena televizijos žvaigždė, tarsi viso to nežinočiau. Nuo jo 
trenkė cigarais, pigiu losjonu ir senu geru seksizmu. Aš jam 
užkūriau pirtį-kaip reikiant, bet esmė ta, kad kol man nenu- 
tiko kas nors siaubinga, policija negali nieko imtis, nebent 
kelias naktis per savaitę pabudėti prie namų. Įsivaizduoji? 

- Deja, taip. - Aleksas atidžiai pažvelgė į ją ir paklausė: - 
Tai štai kodėl tą vakarą, kai sučiupome prie tavo namų slan- 
kiojantį Spaiserį, buvai tokia nervinga. Tu ir dabar labai įsi- 
tempusi. 

Keitė kietai sučiaupė lūpas. Nusišluostė šlapius delnus 
aukštyn žemyn brūkštelėjusi sau per džinsuotas šlaunis. Da- 
bar, pataisiusi jam pusryčius ir papasakojusi, kokioje keblioje 
padėtyje atsidūrė, ji staiga susinervino, iš dalies todėl, kad 
Aleksas tiesiog skaitė jos mintis. 

Jis sėdėjo nejudėdamas, įbedęs į ją akis, pro kurias, rodos, 
negalėjo praslysti nė menkiausia smulkmena. 

- O iš manes ko nori, Keite? 

- Padėk man. 

Jis ironiškai prunkštelėjo. 

- Aš?! 

- Tu vienintelis mano pažįstamas, turintis nusikaltimų 
tyrimo praktikos ir sugebantis atitinkamai mąstyti. - Keitė 
prisimerkė. - Esi daug kartų susidūręs su nusikaltėliais. Stu- 
dijavęs psichologų išvadas. Gali nesunkiai apmesti tokio tipo 
psichologinį portretą. Man reikia tavo įvertinimo. Kieno čia 
darbas - pokštininko ar psichopato? Ar man tuos laiškus mes- 
ti į šiukšlių dėžę ar vis dėlto laikyti perspėjimu? - Ir pamiršusi 
paskutinius išdidumo likučius pridūrė: - Aleksai, aš bijau. 

- Matau. - Jis tylomis dar kartą atidžiai pažvelgė į Keitę. - 
Tu lengvas taikinys. 

Ji nervingai persibraukė plaukus. 

- Žinau, bet nenoriu apsigyventi dramblio kaulo bokšte ir 
tapti savo šlovės kaline. Visuomet esama rizikos, kad koks 
gerbėjas pames galvą ir ims mane persekioti. Dauguma me- 
džioja įžymybes tik norėdami gauti autografą. Bet kai kurie 
gali ir nužudyti. Man yra tekę dalyvauti jaunos aktorės lai- 
dotuvėse - ją namuose nušovė atvirai savo meilę išpažinęs 
gerbėjas. - Keitė liūdnai papurtė galvą. - Netrukus įsitikinsi, 
Aleksai: kuo esi garsesnis, tuo mažiau privataus gyvenimo ir 
saugumo. 

- Rašytojai išlaiko daugiau anonimiškumo negu televizi- 
jos žvaigždės. 

Ji pritarė, bet vis dar buvo susimąsčiusi. 

- Man patinka būti įžymybe. Meluočiau, jei apsimetinė- 
čiau. Bet už šlovę tenka brangiai mokėti. 

- Ar anksčiau tau yra nutikę kas nors panašaus? 

Keitė pakartojo maždaug tą patį, ką pasakojo Hanseikeriui 
apie laiškus, kurie plaukė filmuojantis „Klystkeliuose“. 

- Ilgainiui normalius, nors kartais ir kritiškus gerbėjų laiš- 
kus išmokau atskirti nuo tų, kuriuos rašė žmonės aiškiai per- 
sisukusiomis smegenimis. Kartais perskaičius tokį laišką net 
oda pašiurpdavo, bet šiaip nekreipdavau dėmesio. Bet joks 
laiškas nėra įvaręs man tiek baimės kiek šitie. Gal aš kvaila ir 
pernelyg jautriai reaguoju... 

- Nepasakyčiau, kad šie laiškai itin bauginantys, - švelniai 
tarė Aleksas. 

- Jei juose būtų grasinama, manau, būtų lengviau tiesiog 
numoti ranka. O dabar jie lyg ir visai nekalti, bet vis tiek ke- 
lia šiurpą. Juk negali ieškoti nežinia ko. Nors ir neįžvelgiu 
pavojaus, aš jį jaučiu. Gal leidau per daug įsišėlti vaizduotei, 
bet pastaruoju metu išėjusi iš namų vis žvilgčioju per petį. 
Jaučiuosi... 

- Persekiojama. 

- Taip. 

Aleksas pamąstė ir paklausė: 

- Kaip manai, Keite, ką visa tai reiškia? 

- Okaip tau atrodo? Šiaip ar taip, atėjau sužinoti tavo nuo- 
monės. Mainais už tą sumautą kiaušinienę. 

- Esu ragavęs ir prastesnės. 

- Ačiū. 

Jis suglaudė delnus tarsi maldai ir pirštų galiukais pabaks- 
nojo sau lūpas. Keitė nepratarė nė žodžio: leido jam surikiuo- 
ti mintis. Aleksas nesišaipė iš jos nusiminimo, nors Keitė 
beveik to norėjo. Norėjo, kad pasakytų, esą visai be reikalo 
jaudinasi dėl tų paslaptingų laiškų. 

- Štai kaip man atrodo... - pagaliau prabilo jis, — bet tai tik 
spėlionės... 

- Suprantu. 

- Pats blogiausias scenarijus... 

Ji linktelėjo. 

- Atsitiktinių sutapimų čia kaip Gineso rekordų knygoje. 

- Aš irgi taip manau. 

- Jei į kiekvieną atvejį žvelgsime atskirai, turėsime pripa- 
žinti, kad nelaimingo atsitikimo aukos mirties priežastis neį- 
prasta, bet įtikima. O kai sudedi į krūvą, iš karto matyti, kad 
čia kažkas ne taip. 

Susijaudinusi Keitė giliai atsiduso. 

- Kalbėk. 

- Turint omenyje nelaimingų atsitikimų datą ir vietą aiš- 
ku, kad laikraščių iškarpas tau atsiuntęs asmuo perskaitė 
tuos pranešimus ne atsitiktinai. 

- Jis apie tas mirtis žinojo. 

- Ir gal net pats prie jų prisidėjo. Suprantama, jei kada nors 
bus nustatyta, kad tai žmogžudystės, o ne Dievo pirštas. 

- Taigi... Su kuo mes čia susidūrėme? 

- Jeigu tas tipas kaltas, o kol kas tai dar didelis klaustu- 
kas, tai jis nėra šiaip serijinis žudikas. Aukas jis renkasi ne 
atsitiktinai. Aukas jam parenka pats likimas. Ir vis dėlto jis 
įdėjo daug pastangų, kol jas susirado ir sumaniai viską išsi- 
šniukštinėjo. 

- O koks jo motyvas? 

- Juk tai akivaizdu, Keite. 

- Donoro širdis, - kimiai balsu pratarė Keitė. 

Irjai suspaudė krūtinę. Aleksas pasakė tai, ko ji ir bijojo. Jo 
hipotezė raidė raidėn sutapo su jos spėjimu. 

- Tiems trim žmonėms širdys buvo persodintos tą pačią 
dieną kaip tau, - tarė jis. - Tas psichas, matyt, buvo pažįs- 
tamas su kuriuo nors donoru ir niekaip negali susitaikyti su 
mintimi, kad jo širdis vis dar plaka. Akivaizdu, kad jis nežino, 
kam atiteko rūpima širdis, tad iš eilės šalina visus recipien- 
tus. Žudo žmones, kuriems tą dieną buvo persodinta širdis, 
puikiai žinodamas, kad anksčiau ar vėliau pataikys. 

- Bet kodėl? 

- Kad sustabdytų širdį. 

- Suprantu, bet kam? Jeigu donoras buvo artimas žmo- 
gus, greičiausiai jis pats ir sutiko, kad širdis būtų persodinta 
kitam. Kodėl staiga apsigalvojo? 

- Dievai žino. Gal po kelių mėnesių jis vieną rytą nubudo 
ir pagalvojo: „Dieve mano! Ką aš padariau!“ Donorų šeimos 
nariai dėl organų paaukojimo turi apsispręsti greitai, be to, 
būna baisiai prislėgti ištikusios nelaimės. Gal jis tiesiog pasi- 
juto buvęs priverstas duoti sutikimą? Ši mintis ėmė jį perse- 
kioti, ir jis nebegalėjo gyventi su tokia kalte. Ar esi skaičiusi 
Po „Išdavikę širdį"? 

- Bet šita širdis nepalaidota. Ji tebeplaka. 

- Užtat kaip to apsakymo veikėjas tavo persekiotojas ti- 
kriausiai nuolat girdi ją tuksint. Tas tuksėjimas neduoda jam 
ramybės, varo iš proto. Šitaip gyventi jis negali ir trokšta nu- 
tildyti širdį amžiams. 

- Ak... - sudejavo ji. 

Jis siektelėjęs palietė jai ranką. 

- Arba visai prašovėme pro šalį, Keite. Prašei, kad pasaky- 
čiau, ką manau. Aš pasakiau. Viliuosi, kad suklydau. 

- Viliesi, bet nemanai, ar ne? 

Aleksas neatsakė, jam ir nereikėjo nieko sakyti. Atsakymą 
Keitė išskaitė jo akyse. 

- Pasvarstykime. Tarkim, kol kas einame teisingu keliu. 
Kaip jam pavyko susekti visus tuos žmones, įskaitant tave? 

Keitė pakartojo, ką neseniai buvo pasakojusi Hanseikeriui 
apie identifikacinį Organų banko donoro numerį. 

Aleksas neskubėdamas visa tai apgalvojo. 

- Širdies persodinimo operacija vis dar toks įvykis, kurį 
plačiai nušviečia žiniasklaida. Jis galėjo paprasčiausiai susie- 
ti šen bei ten susirankiotus faktelius. Kas žino?.. Kol nesuži- 
nosi, kas tas vyrukas, iki galo neperprasi ir jo veikimo. 

- Jis turi būti turtingas, - pareiškė Keitė. 

- Iš ko sprendi? 

- Juk pastaruosius ketverius metus nuolat keliavo po šalį. 

- Ar esi kada girdėjusi apie autostopą? - šyptelėjo Alek- 
sas. - Arba prekinius traukinius? Be to, tarp žmogžudysčių 

jis turėjo ištisus metus, tad galėjo gyventi iš atsitiktinių dar- 
bų ir neskubėdamas domėtis būsima auka. 

- Nepagalvojau, - nusiminusi tarstelėjo Keitė. - Tai galėjo 
būti bet kas. 

- Taip, vien pirmąja klase keliaujantis verslininkas arba po 
šalį besibastantis sezoninis darbininkas. Kad ir kas tas kalės 
vaikas, jis gudrus ir klastingas. Ir moka puikiai prisitaikyti, 
tikras chameleonas. Kaipgi kitaip jis būtų įgijęs žmonių pa- 
sitikėjimą ir nužudęs nesukeldamas nė menkiausio įtarimo? 
Kad ir ta moteris iš Floridos. Ji mirė savo namuose, iškritusi 
pro stiklines terasos duris. Jeigu žudikas ją pastūmė, vadina- 
si, turėjo būti kartu su ja, jos namuose. 

- Jis galėjo įsigauti į namus apsimetęs kokiu remontinin- 
ku, - pamėgino spėti Keitė. 

- Ar darbuojantis meistrui ji būtų ėmusi laistyti gėles? 

- Galbūt. 

- Hm, nelabai tikėtina. Man kur kas lengviau įsivaizduoti, 
kad palaikyti kopėčias, kol palaistys papartį, ji paprašė gerai 
pažįstamo ir patikimo žmogaus. 

Keitę net šiurpas nukrėtė. 

- Tadajis tikras monstras. 

- Bet ne serijinis žudikas, ne iš tų, kurie įsisiautėję negali 
sustoti. Priešingai, jis moka susivaldyti, yra visiškai atsidavęs 
savo misijai, ojo ryžtą palaiko keršto troškimas, religiniai įsi- 
tikinimai ar kuris nors kitas svarbus motyvas. 

- Įdomu, ar ne? Kas verčia žmogų pasielgti kaip tik taip. — 
Keitė šnairomis žvilgtelėjo į Aleksą. - Kartais tie motyvai be- 
prasmiai. Jam nė motais, kaip jo poelgis paveiks kitus žmo- 
nes, terūpi patenkinti savo poreikį. - Keitės žodžiai nuskam- 
bėjo dviprasmiškai, Aleksas iš karto tai suprato. 

- Vis dar manai, kad aš mėšlo gabalas. 

- O taip. Žinoma, - ryžtingai ir dalykiškai tarė ji tarsi su- 
tikdama, kad badas pasaulyje turi būti įveiktas. 

- Argi mano sąžiningumas nėra šioks toks privalumas? 

- Net tavo sąžiningumas iš egoizmo. 

- Na, nebūk tokia griežta. Ar negalėtum bent pamėginti 
mane suprasti? 

- Puikiai suprantu. Tu troškai sekso, ir aš tau nusileidau. 

- Net nesitikėjau, kad su manim miegosi! - netekęs kan- 
trybės sušuko jis. 

- Tai kodėl tada nepermiegojai su kuria nors kita?! Kam 
taip išradingai mane viliojai, Aleksai? O paskui leidai skau- 
džiai nusivilti, pasielgei taip tyčia! 

Jis norėjo kažką sakyti, bet apsigalvojo. Pirštais lyg šuko- 
mis braukdamas plaukus tyliai nusikeikė. Pagaliau tarė: 

- Prisipažįstu, esu kaltas. Tyčia leidau tau patikėti, kad ne- 
įmanoma yra įmanoma. 

- Kodėl tai neįmanoma? 

Jis tylėjo kietai sučiaupęs lūpas. 

- Kas, Aleksai? Kas tave graužia? 

- Negaliu apie tai kalbėtis su tavimi. 

- O tu pabandyk. 

- Patikėk, Keite, tau šito nereikia žinoti. 

- Kad ir kas tave slegia, seksas nepadeda pasijusti geriau. 

Jis reikšmingai kilstelėjo antakį. 

- Kažkurį iš mūsų apgauna atmintis. Kiek prisimenu, tuo- 
met jaučiausi ne geriau, o velniškai puikiai. 

- Kalbėjau ne apie fizinę savijautą, - šiurkščiai atrėžė ji. — 
Eiziškai, žinoma, ir aš gerai jaučiausi. Bet toks jau, matyt, 
patino mąstymas, kurio moteris niekada nesupras. Vyrai tie- 
siog nesugeba atskirti fizinės savijautos nuo jausmų. Jeigu 
ten, žemai, gera, tai visa kita nesvarbu, ar ne? O moteris... 

- Jis gali būti ir moteris, - netikėtai pareiškė Aleksas ir pa- 
šoko tarsi kulkos pakirstas. 

- Ką? 

- Gali būti, kad tave persekioja moteris. 

— Melija. 

- Kas? 

Keitė nė nepajuto, kaip ištarė šį vardą. Jau buvo per vėlu — 
jis norėjo sužinoti viską. 

- Mergina, su kuria kartu dirbome. Kelis kartus buvome 
susirėmusios kaip reikiant. - Jau antrą kartą šį rytą ji užsimi- 
nė apie sunkumus, patirtus bendraujant su Melija King. 

- Man rodos, esu ją matęs, - tarė Aleksas. - Vaikščiojanti 
svaja, net seilė tįsta, ar ne? Dideli papai, ilgi juodi plaukai, 
putlios lūpos, o kojos tokios, kad kartą pamatęs niekada ne- 
pamirši. 

- Koks tu pastabus, - kandžiai mestelėjo Keitė. 

- Ji iš karto atkreipia dėmesį. 

- Nors ji bjauri ir kerštinga, neįsivaizduoju, kad galėtų būti 
žudikė. 

- Įtarti reikia visus, Keite. Nužudyti gali kiekvienas. 

- Netikiu. 

- Kartą man teko suimti trylikametę mergaitę - ji nudo- 
bė miegančią savo motiną. Koks motyvas? Girdi, mama jai 
priekaištavo, kad per ryškiai dažosi akis. Iš pažiūros miela 
mergaitė su ortodontine plokštele, ant miegamojo sienos pe- 
liuko Mikio plakatas. Žudikų būna įvairaus amžiaus, dydžio 
ir pavidalo. O šitas slidus kaip pelėdos šūdas. 

- Jeigu apskritai esama žudiko. 

Aleksas pažvelgė į laikraščių iškarpas ant stalo. 

- Reikia pranešti teisingumo departamentui. 

Keitei tai sukėlė dar didesnį siaubą. Vadinasi, reikalas rim- 
tesnis, negu Aleksas sako. 

- Ir kas bus? - paklausė Keitė. 

- Bus paskirtas pareigūnas dar kartą ištirti tų nelaimingų 
atsitikimų aplinkybes. 

- Bet tai užtruks, be to, dar ta biurokratinė mėsmalė, 
ar ne? 

- Neprisimenu nė vienos federalinės valdžios tirtos bylos, 
kuri būtų išnarpliota greitai. 

- O mano širdies persodinimo metinės jau po mėnesio. — 
Keitė pamėgino nusišypsoti. - Negaliu atsikratyti įspūdžio, 
kad kita auka jo sąraše esu aš. Arba - jos sąraše. 

Aleksas paėmė nuo stalo nekrologą ir perskaitė dar kartą. 

- Jis nori būti sučiuptas. Kitaip nebūtų tau šito siuntęs. 
Žudo tikslingai, bet ne instinktyviai ir ne dėl jaudulio. Jis 
ištikimas savo liguistam idealui ir vis dėlto širdies gilumoje 
žino, kad yra neteisus. Todėl pats prašosi būti sustabdytas. 

- Belieka tikėtis, kad sustabdysime jį laiku. 

- Sustabdysime? 

- Viena negaliu to padaryti, Aleksai. Neturiu nei reikalin- 
gų ryšių, nei patirties. O tu turi. 

- Pusryčių kaina kyla kas minutę... - Jis palenkė galvą į 
šoną. - Ojei pasakysiu ne? 

- Nemanau, kad atsisakysi, nes širdies gilumoje tu - vis 
dar policininkas. Esi prisiekęs tarnauti žmonėms ir juos 
ginti. Abejoju, ar tas atsidavimas išgaravo vos nusisegus po- 
licininko ženklelį. Net jei būčiau tau visai svetima, vis tiek 
neatsuktum nugaros. Be to, jei staiga žūčiau paslaptingomis 
aplinkybėmis, niekada sau neatleistum. 

Jis švilptelėjo. 

- Tu mane šantažuoji. 

- Taip, prisipažįstu. - Ir Keitė, kaip jai būdinga, atvirai ir 
tiesiai viską jam išklojo. - Tikrai nė už ką nenorėjau prašyti 
tokios paslaugos. Šį rytą man nebuvo lengva čia ateiti. Jei 
turėčiau kitą galimybę, tikrai pasinaudočiau. Deja, tu vienin- 
telė mano viltis. 

Jos žodžiams apmąstyti Aleksui neprireikė nė dešimties 
sekundžių. 

- Gerai. Padėsiu kuo galėsiu. Ir kurgi siūlai pradėti ieškoti 
tavo persekiotojo? 

- Čia. Teksase. 

Tokio ryžtingo ir konkretaus atsakymo į retorinį klausimą 
jis nesitikėjo. 

- Kodėl? 

- Anksčiau niekam nesu užsiminusi... - nedrąsiai pratarė 
ji. - Turiu šiokią tokią nuorodą, iš kur atgabenta man per- 
sodinta širdis. Tą vakarą, kai turėjo mane operuoti, netyčia 
nugirdau slaugę sakant, kad širdis skraidinama iš „vienišos 
žvaigždės valstijos“. Visuomet tikėjau, kad mano širdis kilu- 
si iš čia. - Ir kuo atsainiau pridūrė: - Galbūt kaip tik dėl to 
mane taip traukė atvažiuoti čia dirbti?.. 

Aleksas pasilenkė į priekį ir tarė: 

- Tu po kąsnelį vis mėtai sultingą masalą, o aš negaliu at- 
sispirti pagundai jį čiupti. Ką reiškia pastarieji tavo žodžiai? 
Kad jautei poreikį atvykti į Teksasą, nes čia gyveno tavo do- 
noras? 

Keitė tik nekantriai papurtė galvą. 

- Dynas mano, kad toks dvasinis ryšys neįmanomas. 

- Oką tu manai? 

- Aš su juo sutinku. 

Aleksas vėl kilstelėjo antakį parodydamas iš balso supra- 
tes, kad ji ne visai tiki tuo, ką sako. 

- Puiki tema paduskutuoti, ar ne? 

- Taip, kada nors padiskutuosime. O dabar man labiausiai 
reikia surasti savo persekiotoją. Ir vienintelis siūlo galas - 
slaugės užuomina apie Teksasą. 

- Puiku. Įprasta bylos tyrimo procedūra: pradedi nuo to, 
ką turi. 

- Tiesa, turi žinoti dar kai ką, Aleksai. Pateikiau užklausą, 
ar mano donoro šeimos nariai kada nors mėgino mane susi- 
rasti. 

- Tikrai? — nustebo jis. - Bet tai prieštarauja tavo anks- 
tesniam nusistatymui, ar ne? Sakei niekada nenorėjusi nieko 
žinoti apie savo donorą. 

- Taip, bet dabar neturiu kitos išeities. Tikrinami bylos 
įrašai. Jei ką sužinosiu, būtinai pranešiu. 

- Gerai. O aš pradėsiu nuo Teksaso ir palengva plėsiu 
paiešką. Be to, pasistengsiu kuo daugiau sužinoti apie tuos 

keistus mirties atvejus. Galbūt aukas siejo dar kas nors, ne 
tik persodinta širdis. Bet nieko negaliu pažadėti. 

- Kad ir ką sužinotum, būsiu dėkinga, jeigu man papasa- 
kosi. - Keitė atsistojo ir mostelėjo į šaldytuvą. - Ten dar liko 
maisto. Vaišinkis, nesivaržyk. 

Aleksas palydėjo ją iki lauko durų. 

- Neišeik dar... - paprašė. 

- Reikalus, rodos, aptarėme. 

- Bet nebaigėme savo ginčo. 

- Nėra dėl ko ginčytis, Aleksai. Juk sutarėme, kad tu esi 
mėšlo gabalas, be to, puikiai žinai, ką manau apie beprasmį 
seksą. 

- Tai nebuvo beprasmis... 

- O... žinai, kas man keista? - nutraukė jį Keitė. - Kodėl 
tu taip greitai išklojai visą tiesą? Juk dar ilgai galėjai mane 
mulkinti. Kodėl sugadinai sau visą malonumą? Gal užgraužė 
sąžinė? O gal Arnis pagrasino nemokėti honoraro, jei nesielg- 
si su manimi kaip geras berniukas? 

Užuot atsakęs į dygius Keitės klausimus, Aleksas suėmė 
jai smakrą. 

- Turbūt žinai posakį „Nežaisk su ugnimi“? Taip, norėjau 
su tavimi permiegoti. Norėjau beprotiško sekso. Toks jis ir 
buvo. Bet gavau daugiau, negu tikėjausi. Ir išsigandau. Sutri- 
kau, nežinojau, kaip elgtis. - Ir nykščiu švelniai palietęs jai 
lūpų kamputį pridūrė: - Iki šiol nežinau. 


Trisdešimt ponktas skyrius 


- Taigi tokie reikalai. Norėjau, kad žinotumėte. 

Džefui Doilui ir Bilui Vebsteriui Keitė išklojo visą tiesą 
ir dabar laukė jų reakcijos. Vebsterio kabinete buvo tylu ir 
ramu, nes jis buvo toli nuo žinių skyriaus, kur niekada nenu- 
trūksta karštligiška veikla. 

Ji su Džefu sėdėjo ant gelsvos odinės sofos. Generalinis te- 
levizijos kanalo direktorius buvo įsitaisęs tokios pat spalvos 
fotelyje. Žvelgiant iš šalies jis atrodė atsipalaidavęs, bet tas 
įspūdis buvo klaidingas. Keitės pasakojimas jį aiškiai suner- 
vino. 

" - Tas inspektorius... 

- Hanseikeris. 

- Numojo į viską ranka? 

- Iš esmės taip, - linktelėjo Keitė. - Ypač kai Organų ban- 
kas informavo, kad mano donoro šeimos nariai niekados ma- 
nęs neieškojo. 

Užklausos rezultatas Keitę ir nuvylė, ir pradžiugino: ji ap- 
sidžiaugė, kad nereikės knaisiotis po donoro asmeninį gyve- 
nimą, bet nusivylė supratusi, kad persekiotojo paieškos ne- 
pasistūmėjo nė per žingsnį. 

- Leitenanto Hanseikerio abejingumas tiesiog nepaken- 
čiamas, - toliau kalbėjo ji. - Bet kai papasakojau Aleksui, jis 
nė kiek nenustebo. Girdi, argi policija gali ko nors imtis, jei 

nėra nusikaltimo? Kol nieko neįvyko, nėra pagrindo nieko 
suimti net jei žinotume, ką suimti, o mes net ir šito kol kas 
nežinome. 

- Ką nors visuomet galima padaryti, - užsispyrė Džefas. 

- Darome ką galime, - tarė ji abiem vyrams. - Aleksas vis 
dar turi ryšių Hjustono policijos departamente, tad buvę 
bendradarbiai kai ką patikrins policijos duomenų bazėje. Be 
to, jam prieinami informacijos šaltiniai, kurie paprastiems 
piliečiams, tokiems kaip aš, nepasiekiami. - Švelniai šypte- 
lėjusi ji pridūrė: - Kartais Aleksas „pamiršta“ pasakyti, kad 
nebedirba policijoje. Žmonės su juo vis dar kalbasi. Jei reikia, 
jis ir įbauginti moka. 

- Ar tujuo pasitiki? - paklausė Bilas. 

Keitė pervėrė jį piktu žvilgsniu. 

— Kodėl turėčiau nepasitikėti? 

Vebsteris dūrė pirštu į vyniojamojo popieriaus aplanką, 
kuriame Keitė nešiojosi laikraščių iškarpų, nekrologo ir vokų 
kopijas. 

- Manau, tai pakankama priežastis nepasitikėti bet kuriuo 
staiga tavo gyvenime atsiradusiu nepažįstamu žmogumi, - 
paaiškino jis. 

- Kažin, ar Aleksą Pirsą kas nors galėtų pavadinti nepažįs- 
tamu žmogumi, - įsiterpė Džefas. 

- Ką tu apie jį žinai, Keite? - nenusileido Bilas. - Išskyrus 
tai, kas akivaizdu, - kad jis patrauklus vyras. 

- Tavo pastaba mane įžeidžia, Bilai. Aš nepamečiau galvos 
dėl pirmo pasitaikiusio gražuoliuko. Ir aistra manęs neap- 
akino. 

- Nepyk, - ją ramindamas tarė Bilas. - Tik norėjau pasa- 
kyti, kad... 

- ...kad moterys galvoja širdimi, o ne galva. Kad mes - sil- 
pnoji lytis, nesugebanti atpažinti vilko avies kailyje, ar ne? 

Suirzusi Keitė pakilo nuo sofos ir priėjo prie lango. Iš ke- 
tvirto aukšto ji žvelgė žemyn, į miesto greitkeliu skriejančius 

automobilius. Palaukusi, kol nurims sukilęs pyktis, vėl atsi- 
gręžė. 

- Atleisk, Bilai. Tu rūpiniesi mano saugumu, o aš tau vos 
galvos nenuroviau. 

Bet jis tik nekantriai numojo ranka. 

- Tu patiri didžiulį stresą. Ar jis veikia ir savijautą? 

- Jei nekreipsime dėmesio į kelias bemieges naktis, ne. 

- Laikinai, kol viskas išsispręs, galėtume sustabdyti „Kei- 
tės vaikus. 

- Neabejoju, kad Šerė mus supras, - pritarė Bilo pasiūly- 
mui Džefas. 

- Jokiu būdu. Keisti savo gyvenimo neketinu. Mano dar- 
bo grafikas liks koks buvęs. Neleisiu tam pakvaišėliui rikiuoti 
savo gyvenimo. 

- Ojei dėl streso kils grėsmė sveikatai... 

- Jaučiuosi puikiai. Širdis plaka normaliai. Prisiekiu. - Kei- 
tė priglaudė delną prie krūtinės. - Bet išsiaiškinkime dar vie- 
ną dalyką, kol jis netapo negyjančia žaizda. Savo asmeninio 
gyvenimo irgi neketinu keisti, todėl nuomonę apie Aleksą 
prašyčiau pasilaikyti sau. Man reikia jo pagalbos. Taškas. 

Taip tarusi Keitė, rodos, šiek tiek drovėdamasi priėjo prie 
stalelio, ant kurio Bilo sekretorė buvo padėjusi kavos servizą. 

- Gal dar kas nors norėtų kavos? 

Vyrai atsisakė. 

Keitė neskubėdama įsipylė puodelį ir staiga netyčia prisi- 
minė tas kelias paskutines akimirkas prie Alekso namų durų, 
kai jis tiesiai šviesiai išrėžė, kad jos geidžia. Jis mėgino ją pa- 
bučiuoti, bet ji pasiskubino išeiti hormonams dar neįsisiau- 
tėjus ir nespėjus aptemdyti sveiko proto. Bilo užuominos ne- 
buvo visai be pagrindo. Galbūt kaip tik dėl to Keitė sureagavo 
taip skausmingai. 

Dabar atsisukusi į kolegas ji pasistengė išmesti iš galvos 
mintis apie Aleksą ir apsimestinai linksmai apibūdino keblią 
savo padėtį. 

- Atrodo, kažkas užsimojo nutildyti mano krūtinėje tik- 
sintį laikroduką. 

- Vargu ar dera šitaip juokauti. - Džefas rūsčiai suraukė 
antakius, o tokia išraiška visai nederėjo prie jo berniokiško 
veido. 

- Pritariu, Džefai. - Bilas pasitrynė rankas lyg generolas, 
ketinantis išdėstyti kariams savo strategiją. - Darbuotojams 
liepsiu žiūrėti, kad į televizijos pastatą būtų įleidžiami tik ofi- 
cialų leidimą ir asmens tapatybės dokumentą turintys žmo- 
nės. Keite, nuo šiol išlipusią iš automobilio iki pastato tave 
lydės apsaugininkas. 

- Bilai, bet juk tai... 

- Nesiginčyk. Džefai, kai ji vyks filmuotis, pasirūpink, kad 
kartu važiuotų ir vienas iš apsaugininkų. Vietos mašinoje 
kaip nors rasite. 

- Ar mums nereikėtų iki dantų ginkluoto sargybinio? 

- Gera mintis, pone Vebsteri, - pritarė Džefas, praleidęs 
pro ausis Keitės pastabą. 

Ji atsiduso ir užvertė akis į lubas, tačiau Bilas atrodė ne- 
perkalbamas. 

Bet kai jis pasiūlė pastatyti prie jos namų sargybą budėti 
visą parą, Keitė ryžtingai pasipriešino. 

- Šito nebus. 

- Viską apmokės kompanija, - bandė palenkti ją Bilas. - 
Tu labai vertinga darbuotoja. Ir tavo saugumui lėšų negailė- 
sime. 

- Aš ne koks meno kūrinys, - pareiškė Keitė. - Aš žmogus. 
Ir nesutinku, kad prie mano namų nuolat tūnotų raumenų 
kalnas pigia eilute. Kalinė savo namuose aš nebūsiu. Jeigu ir 
toliau šitaip mane spausi, apsigyvensiu viešbutyje, ir niekas 
nežinos, kur esu. Kalbu rimtai, Bilai. Neketinu leisti, kad tas 
psichas apribotų mano gyvenimą dar labiau. 

Kiek pasiginčijęs jis nusileido, nors ir nenoromis. Netru- 
kus Keitė su Džefu išėjo. 

- Jis tik stengiasi jus apsaugoti, Keite, - leidžiantis liftu į 
antrą aukštą tarė Džefas. 

- Vertinu Bilo pastangas, bet kol kas tereikia stebėti si- 
tuaciją ir nesiimti jokių kraštutinių priemonių. Ko gero, lei- 
tenantas Hanseikeris teisus. Pati įsikalbėjau baimę, o dabar 
mano isterija tapo užkrečiama. 

- Jūs niekada nebuvote isterikė, - eidamas paskui ją iš lif- 
to priminė Džefas. 

Jie pasuko į dešinę, žinių skyriaus link. 

- Galbūt „isterija“ - per daug stiprus žodis. Šiaip ar taip, 
leidausi įbauginama kelių laiškų. 

- Bet ponas Pirsas nenumojo į juos ranka ir nepavadino 
tiesiog pamišėlio kliedesiais. 

- Jis rašytojas. Apskritai nereikėjo su juo apie tai kalbėti. 
Jo vaizduotė pernelyg laki - juk kasdien kuria beprotybės ir 
sąmyšio vaizdus. Aleksas pasičiupo miglotus mano įtarimus, 
gerokai pagražino ir sulipdė įtempto veiksmo scenarijų, pa- 
gal kurį būtų galima susukti didįjį savaitės filmą. 

- Gera mintis. Reikia stropiai viską surašyti ir parduoti 
Holivudui. 

Išgirdę Alekso balsą abu atsigręžė. 

- Bet tik jei pažadi imtis pagrindinio vaidmens, - jis drau- 
giškai kreipėsi į Keitę. - Sveikas, Džefai. 

Džefas ir Keitė nustebo. Keitė atitoko pirmoji. 

- Nesitikėjau, kad ateisi. 

Nuo to ryto, kai Keitė pataisė jam pusryčius, jie kelis kar- 
tus šnekėjosi telefonu, bet susitikę nebuvo. Pastarąsias ke- 
lias dienas Aleksas praleido Hjustone ir nepranešė Keitei, kai 
grįžo. 

- Iškapsčiau vieną faktelį, manau, vertą patyrinėti ati- 
džiau. Popiet susitinku su vienu bičiuliu, neatsisakiusiu pasi- 
šnekėti. Gal iš to nieko nebus, bet juk esu tau pažadėjęs viską 
pranešti. 

Ji atsisuko į Džefą. 

- Kas šiandien po pietų mūsų darbotvarkėje? 

- Visiškai nieko, - atsakė tas neatitraukdamas žvilgsnio 
nuo Alekso. 

- Jokių neatidėliotinų susitikimų? - dar pasitikslino Keitė. 

Džefas tylomis papurtė galvą. 

- Nespirgėk, Keite, - sulaikė ją Aleksas. - Ramiai sau dirbk 
pagal planą. Tu niekur nevažiuosi. 

- Dar ir kaip važiuosiu. Važiuosiu su tavim. 

- Nėra reikalo. Kai ką nors sužinosiu, jei apskritai pavyks 
ką nors išpešti, - aš tau pranešiu. 

- Ne, šitaip man netinka. Belaukdama išeisiu iš proto. Va- 
žiuoju kartu. 

- Linksma nebus. Tiesą sakant, gali būti net pavojinga. 

- Sėdėti ir laukti, kol tave nukeps koks nors maniakas, irgi 
pavojinga. Išgersiu vaistus ir tuoj pat grįšiu. - Ji žengė link 
savo kabineto ir grįžtelėjusi pridūrė: - O jeigu išvažiuosi be 
manęs, pasigailėsi. 

Ir ji paliko Aleksą žinių skyriaus priimamajame. Džefas iš 
sekretorės, laikinai pavaduojančios Meliją, paėmė Keitei pa- 
liktas žinutes ir nunešė į viršininkės kabinetą. 

- Skambino Šerė. 

- Dėl ko? - Keitė padėjo vaistus atgal į rašomojo stalo stal- 
čių ir užrakino. 

- Jums nepatiks... 

Ji atsitiesė ir pažvelgė į Džefą. Suraukęs antakius jis padė- 
jo ant stalo lapelį su brūkštelėta žinute. 

- Maiklas vėl grąžintas tėvams, - pasakė jis. 

- Dieve mano... 

- Advokatas įprašė apkiautėlį prokurorą atsiimti kaltini- 
mą. Nors ir per plauką, Džordžas Merfis vėl išvengė kalė- 
jimo. 

Keitei prieš akis iškilo mielas berniuko veidelis. Vien pa- 
galvojusi, kad galbūt jis patiria emocinę ir fizinę skriaudą, ji 
pajuto ir pyktį, ir nerimą. 


Šarada + 301 


- Ką turi padaryti tėvai, kad Maiklas pagaliau būtų iš jų 
atimtas? Nukapoti jam rankas ir kojas? Ir kaip socialinė dar- 
buotoja tai leidžia? 

- Šerė pažadėjo, kad pati stebės situaciją. Jei atsiras dar 
bent vienas smurto įrodymas, berniukas bus iš jų paimtas. 

- Ji negali kiaurą parą lindėti jų namuose, - liūdnai tarė 
Keitė. 

- Gal tai tik neverta dėmesio smulkmena... Socialinė dar- 
buotoja pasakojo, kad pamatęs motiną Maiklas leidosi teki- 
nas ir puolė į glėbį. Ir dar sakė, kad motina jį apkabino, verkė, 
apibėrė berniuko veidą bučiniais. Atrodo, jiedu labai džiaugė- 
si, kad vėl gali būti kartu. 

- Tikiuosi, jis išvengs naujų randų. Visi vaikai ypatingi, bet 
Maiklas... - Keitei balsas užlūžo. 

Pagaliau susivokusi, kad šitaip be žado išsėdėjo kelias se- 
kundes, ji energingai sumirksėjo ir pažvelgė į Džefą. 

- Kas dar? 

- Iš Los Andželo skambino daktaras Spaiseris ir prašė, kai 
tik galėsite, tuoj pat jam paskambinti. 

- Paskambinsiu vakare. 

- Geriau dabar. Sekretorė sakė, kad sprendžiant iš balso jis 
buvo labai susijaudinęs. 

- Gerai. Paprašyk, kad su juo sujungtų. O tuo tarpu nenu- 
leisk akių nuo Alekso. Neleisk jam išeiti be manęs, net jei tek- 
tų pririšti prie kėdės. 

Laukdama, kol sekretorė sujungs su Dynu, Keitė iš krūvos 
segtuvų ant stalo išsitraukė Maiklo bylą. Kai sekretorė pyp- 
telėjo, kad jau galima kalbėtis su Dynu, ji tebežiūrėjo į ber- 
niuko nuotrauką. 

- Sveikas! - apsimestinai linksmai pasisveikino Keitė. — 
Gera tave girdėti. 

- Kaip laikaisi? 

- Gerai. 

- Sprendžiant iš balso - nelabai. 

- Nemalonumai darbe. - Ir ji bendrais bruožais papasako- 
jo Dynui Maiklo istoriją. - Ko gero, teisininkai bare gurkš- 
nodami alų sudarė sandorį, o į tai, kas geriau Maiklui, ti- 
kriausiai numojo ranka. - Ji užvertė segtuvą. - Na, užteks. 
Juk tu - sveiko proto balsas šiame visais atžvilgiais keistame 
pasaulyje. 

- Nedaryk skubotų išvadų. 

- Oho! Ką, blogos naujienos? Kažin ar šiandien pakelsiu 
dar vieną blogą žinią. Ar ji negalėtų palaukti? 

- Nemanau. 

- Tada rėžk. Nelabai turiu laiko. Tiesą sakant, jau ketinau 
išeiti. 

- Dėl Alekso Pirso. 

Keitei ėmė daužytis širdis. 

- Šit kaip? Ką apie jį sužinojai? 

- Ačiū Dievui, kad daugiau su juo nesusitinki. Tik norėjau 
paklausti, ar neparodei jam tų laikraščių iškarpų. 

Padvejojusi Keitė tyliai prisipažino: 

- Tiesą sakant, parodžiau. Paprašiau jo, kad atliktų šiokį 
tokį tyrimą... 

- Juokauji? 

- Pamaniau, jis patyręs policininkas... 

- Juo negalima pasitikėti, Keite. 

Vėl grįžti prie šios temos ji nenorėjo. Bent devyniasdešim- 
čia procentų Dyno nepasitikėjimą lėmė pavydas. 

— Man reikėjo profesionalaus policininko nuomonės, todėl 
pamyniau savo išdidumą ir paklausiau, ką jis mano. Jis su- 
tiko padėti rasti laiškelių autorių, kol dar nežuvau per kokį 
šiurpų nelaimingą atsitikimą. 

- Paklausyk manęs, Keite. - Jo balso tembras staiga pasi- 
darė labai žemas, tarsi tai, ką ketino sakyti, nebuvo skirta pa- 
šalinių ausims. - Pasiknaisiojau po pono Pirso praeitį. Žinok, 
biografijoje ant knygos aplanko daug kas praleista. 

- Sakai, pasiknaisiojai? O kuriems galams? 

- Nepyk. 

- Aš nepykstu. Visai nepykstu. Aš įtūžusi. Nesu mažas vai- 
kas, Dynai, o tu, po velnių, nesi mano asmens sargybinis. 

- Na, kas nors turi tavimi pasirūpinti. Tu miegojai su vyru- 
ku, apie kurį ničnieko nežinai. 

- Aš aiškiai žinojau, kad noriu su juo miegoti, - atšovė Keitė. 

Po ilgokai trukusios nejaukios tylos jis pasakė: 

- Turi dar kai ką žinoti, galbūt kitą kartą tai privers tave 
susimąstyti, jeigu jis vėl bandys įsivilioti tave į lovą. - Dynas 
pritilo, tik šį kartą norėdamas padaryti stipresnį įspūdį. — 
Aleksas Pirsas - šaltakraujis žudikas. 


Trisdešimt šeštas shurius 


Rieksas vairavo puikiai, greitai ir įgudusiai nardydamas 
sportiniu automobiliu iš vienos kelio juostos į kitą. Automo- 
bilio prietaisų skydas buvo siauras, žemai nuleistos sėdynės 
kėlė intymumo įspūdį. Keitė kiekvieną akimirką jautė Aleksą 
esant šalia, ir tas pojūtis buvo tarsi nepaliaujamai niežtintis 
spuogas. Kuo daugiau ji apie tą bėrimą galvojo, tuo labiau jis 
ją erzino. 

- Tu neįprastai tyli, - tarė Aleksas, lenkdamas žalią aštuo- 
niolikmetį vairuotoją. 

- Prarijau liežuvį, - atsiliepė ji. 

- Kaip malonu. 

- Hm... 

- Ar kas atsitiko? 

- Beto, kad kažkoks maniakas nori sustabdyti mano širdį? 
Ne, nieko. - Ji garsiai iškvėpė ir nusibraukė nuo veido kelias 
nepaklusnias sruogas. - Tiesiog neturiu jėgų varinėti protin- 
gų pokalbių, ir tiek. 

- Nieko tokio. 

Jis uždėjo dešinę ranką ant vairo ir sutelkė dėmesį į kelią. 
Keitė mintyse iškoneveikė save, kad pasidavė prastai nuotai- 
kai. Sužinojusi iš Dyno šokiruojančią naujieną ji išėjo iš savo 


kabineto ir rado Aleksą flirtuojantį su Melija. 

- Apie šitą paukštytę kalbėjai, ar ne? - traukiant link išėji- 
mo paklausė Aleksas. 

- Apie tą pačią. 

- Atrodo tokia nekalta. 

Keitė pervėrė jį nuožmiu žvilgsniu. 

- O taip, pamačiusi tave tuoj paskleidė visą savo žavesį. 
Bet nepamiršk - tai ji Big Mac maišelyje su priešpiečių liku- 
čiais išmetė į šiukšlių konteinerį mano vaistus. | 

- Aš ir nesakau, kad Melija angelėlis. Bet nuožmi žudikė ji 
man irgi nepasirodė. Ar žinai, kur ji dirbo anksčiau? 

- Ne. 

- Tai gal žinai dar ką nors apie jos gyvenimą? 

- Ne. 

- Aš pasidomėsiu. 

Net neabejoju, pagalvojo Keitė. 

Na štai, užuot kamuojama nepakeliamos baimės, ji dūsta 
iš pavydo. Kaipgi ji, jau žinodama tai, ką papasakojo Dynas, 
vis dar pavyduliauja dėl Alekso flirto su Melija? Visiška pai- 
niava. 

Kelias minutes jiedu važiavo tylėdami. 

- Net nepasakei man, kur važiuojame, - prabilo ji. 

- Į mažą miestelį netoli Ostino. Į kalvotas kaimo apylin- 
kes. Ar kada esi ten buvusi? - Keitė papurtė galvą. - Gražus 
kraštas. Tau patiks. 

- Juk tai ne iškyla. 

- Mums abiem būtų geriau, jei būtų iškyla. 

Prie Ostino jie privažiavo iš pietų, 35-uoju federaliniu 
greitkeliu, bet paskui Aleksas įsuko į vietinį plentą ir nuva- 
žiavo į vakarus. Po pusvalandžio jiedu kirto nediduką gražų 
Vimberlio miestelį. Porą pastarųjų dešimtmečių lėtas mies- 
telio gyvenimo tempas ir vaizdingos apylinkės traukė amati- 
ninkus. Savaitgaliais čia vykdavo mugės, suplaukdavo minios 
svečių, - tada žmonių skaičius patrigubėdavo. Turistams iš- 

vykus, miestelio šaligatviai ištuštėdavo ir visą savaitę gyveni- 
mas vėl vilkdavosi vėžlio žingsniu. 

Vos pravažiavęs miestelio ribą Aleksas įsuko į vieškelį — 
nuo skardžio vėrėsi Blanko upės vaizdas. 

- Kokie ten medžiai? Štai tie, vandens apsemtais kamie- 
nais? — susidomėjo Keitė. 

- Kiparisai. 

- Tu teisus. Čia labai gražu. 

- Neseniai svarsčiau, ar nevertėtų nusipirkti čia sklypelio 
žemės ir pasistatyti namo. 

- O kas tau trukdo? 

- Ko gero, iniciatyvos trūkumas. 

Kelias susiaurėjo, pasidarė duobėtas. Paskui lekiantį spor- 
tinį automobilį vilkosi debesis žvyrkelio dulkių. Galų gale 
jiedu privažiavo atokiau nuo kelio karijų giraitėje dunksantį 
pastatą. Jis stovėjo ant aukšto skardžio, o po juo, dvidešimt 
jardų žemiau, tekėjo upė - vanduo čiurleno uolų nuolaužo- 
mis, aplenkdamas kalkakmenio riedulius. 

Statinys nederėjo prie pasakiškai gražaus apylinkių pei- 
zažo. Jei atvirai, į jį nebuvo malonu žiūrėti. Gofruotos skar- 
dos sienos buvo aprūdijusios. Ant šiaurinės sienos nupiešta 
bjauri kaukolė ir du sukryžiuoti kaulai. Ramiame ore sugle- 
busi kaip skuduras kabojo dulkina ir apdriskusi konfederatų 
vėliava. Pastatas buvo be langų, be jokios iškabos, tik nišoje 
virš durų žybčiojo neoninis alaus bokalas. Lauke stovėjo du 
pikapai ir Harley-Davidson motociklas. 

Kol Aleksas suko į aikštelę, Keitė kaip tik ketino įgelti, kad 
pakelės užeigos čia įtartinai aptriušusios. Po automobilio ra- 
tais garsiai sutraškėjo žvirgždas, ir Aleksas sustojo šalia mo- 
tociklo. 

- Turbūt juokauji. 

— Turbūt bus geriausia, jei patylėsi. 

Aleksas persisvėrė per ją ir atidarė automobilio daiktadė- 
žę. Durelėms prasivėrus iškritęs bukanosis revolveris vos ne- 

pleptelėjo Keitei ant kelių. Aleksas patikrino, ar visi šovinių 
lizdai pilni, ir trakštelėjęs grąžino būgną į pradinę padėtį. 

- Juk sakiau, kad linksma nebus, - priminė jis. - Jei nori, 
tuoj pat išvažiuosime. 

Keitė neryžtingai pažvelgė į pastato duris, bet tuoj pat vėl 
nukreipė akis į Aleksą. 

- Ne. Jei ten yra žmogus, galintis padėti išnarplioti šį rei- 
kalą, noriu išgirsti, ką jis pasakys. 

- Gerai. Bet turi prikąsti liežuvį ir laikytis iki galo, kas be- 
nutiktų. Jeigu praskysi, imsi laidyti gerklę, žinok, kad ne tave 
vieną gali nudėti. Supratai? 

Keitė negalėjo pakęsti, kai kas nors kalba su ja iš aukšto. 
Įniršusi ji atsidarė automobilio duris. 

Aleksas čiupo jos ranką. 

- Ar supratai? 

- Supratau, - tokiu pat nemaloniu tonu atsakė ji. 

Kartu jie prisiartino prie grėsmingai atrodančių pastato 
durų. Prieš žengdama į vidų Keitė pusbalsiu burbtelėjo: 

- Jei būčiau žinojusi, kur važiuojam, būčiau deramai apsi- 
rengusi - odos drabužiais, apsikarsčiusi grandinėmis ir taip 
toliau. 

- Kitą kartą. - Jis trūktelėjo duris. - Būtų gerai, jei suvai- 
dintum šiek tiek sudirgusią. 

- Suvaidinčiau? 

Viduje buvo taip tvanku ir prirūkyta, kad oras atrodė ki- 
tokio tankio. Kelias akimirkas Keitė nieko negalėjo įžiūrėti, 
o Alekso akys, matyt, iš karto priprato prie blausios šviesos, 
nes jis nusitempė ją į pasienį prie stalelio, atitverto nuo paša- 
linių akių, ir palikęs ten nuėjo prie baro. 

Bare tvarkėsi riebus vyrukas suktomis akimis ir susivėlu- 
sia juoda barzda, siekiančia iki pusės krūtinės. Rankos lyg du 
plaukuoti medžio kamienai buvo sunertos ant didžiulio pil- 
vo. Jis kramsnojo degtuką ir stebėjo boulingo varžybas per 
nespalvotą televizorių kampe virš baro. 

- Du alaus, - užsakė Aleksas. - Tiks iš statinės. 

Baro šeimininkas kelias sekundes žiūrėjo į jį nesijudinda- 
mas iš vietos. Paskui lyg norėdamas pasitarti pažvelgė į barą, 
prie kurio susikūprinę sėdėjo dar du lankytojai, kliukinantys 
alų iš butelių. Galų gale išspjovė degtuką, viena ranka čiupo 
dviejų bokalų ąsas ir pripylė alaus iš statinės. 

Aleksas padėkojo, sumokėjo ir grįžo prie stalelio. Atsisėdo 
šalia Keitės. 

- Apsimesk, kad gurkšnoji. 

- Argi jie nesupras, kad mes negeriame? 

- Jie žino, kad atėjome čia ne gerti. 

- Vadinasi, jie žino daugiau už mane. O ko mes čia atėjome? 

- Kolkas laukiam. - Jis apkabino ir prisitraukė Keitę. Tada 
lyg myluodamas priglaudė lūpas jai prie ausies, po plaukais. - 
Neleisiu, kad tau kas nors nutiktų. Prisiekiu. 

Keitė linktelėjo, neramiai nužvelgusi kitus du svečius. Šie 
sėdėdami ant baro kėdžių grįžtelėję spoksojo į juodu su Alek- 
su ir pusbalsiu kalbėjosi. 

Tada Keitė pastebėjo ir trečią baro lankytoją: jis buvo 
prilipęs prie žaidimų automato kitame baro gale. Matė tik 
jo nugarą. Vyrukas buvo liesas, purvini džinsai kabojo ant 
sėdynės tarsi tuščias maišas. Plaukai buvo šiurkštūs, seniai 
trinkti, užkritę ant sprando ir siekiantys išsišovusias men- 
tes. Atrodė, kad jis žaidžia iš nuobodulio, o ne dėl to, kad 
trokšta laimėti. 

Kai veriamu garsu sprogo paskutinė raketa, jis nusisuko nuo 
automato, pakėlė prie lūpų butelį ir koja už kojos nuėjo prie 
baro. Smalsiai juodu nužvelgęs vyrukas klestelėjo ant aukštos 
baro kėdės ir visą dėmesį sutelkė į boulingo varžybas. 

Keitė sušnabždėjo: 

- Ar ilgai dar... 

- Ššš! 


— Noriu žinoti. 

- Užsičiaupk ir leisk šį reikalą tvarkyti man! 

Griežtas Alekso tonas Keitę labai nustebino ir privertė pri- 
kąsti liežuvį. Ji nenuleido akių nuo Alekso, o jis tyliai nusi- 
keikė ir nervingai žvilgtelėjo per petį į nuolatinius lankytojus 
ir baro šeimininką. Paskui patraukė gerą mauką alaus, pervė- 
rė ją įspėjamu žvilgsniu ir išsirangė iš užstalės. 

Keitė žiūrėjo, kaip jis neskubėdamas eina prie kaulėto vy- 
ruko, ką tik maigiusio žaidimų automatą. Aleksas užsakė dar 
du alaus ir prisėdo šalia jo. 

- Hm... Atsiprašau. Ar tu Pytis? - Keitė išgirdo Aleksą pus- 
balsiu klausiant. 

Prakaulusis vyrukas nė akimirkos neatitraukė akių nuo te- 
levizoriaus. 

- O kas tau rūpi, subingalvi? - Aleksas pasilenkė prie jo ir 
kažką pašnabždėjo, Keitė neišgirdo. Pytis garsiai nusikvato- 
jo. - Tu ką, gal aš visai durnas?! Jėzau! - Tada nužvelgė kitus 
du prie baro sėdinčius tipelius ir užvertė akis į lubas. Baro 
šeimininkas sukrizeno. - Kniskis lauk, - paliepė Pytis Alek- 
sui ir mostelėjo galva į duris. 

- Pala, klausyk, man sakė... 

Pytis atsisuko purkšdamas kaip laukinė katė užminta 
uodega. 

- Dink man iš akių, žmogau. Tau ant kaktos parašyta, 
kas esi. 

- Manai, kad aš faras? - šūktelėjo Aleksas. 

- Man nė velnio nerūpi, būk tu nors Dantukų Fėja. Man 
nėra apie ką su tavim šnekėt. - Ir vėl įbedė akis į televizorių. 

Aleksas atrodė sutrikęs, porą kartų brūkštelėjęs nusišluos- 
tė į kelnes suprakaitavusius delnus. 

- Bet Diksis sakė... 

Pytis pasuko galvą taip staiga, kad savo ilgais šiurkščiais 
plaukais vos nebrūkštelėjo Aleksui per skruostą. 

- Pažįsti Diksį? Velnias, ko iškart nesakei? Ar tu... 

- Ašjo sūnėnas. 

- Šūdas. - Pytis pamojo baro šeimininkui. - Prileisk man 
kurio nors. 

Sulaukęs bokalo jis rankos mostu parodė Aleksui, kad pasi- 
imtų abu savo užsakytus. Atsisėdo prie stalo priešais Keitę. 

- Sveika, raudonplauke. - Žvilgsniu ją išrengęs jis nusriau- 
bė alaus putą. - Čia tavo boba? - paklausė Alekso. 

- Aha. 

Keitė tylėjo kaip žuvis, o Pytis su Aleksu pasakojo vienas 
kitam istorijas apie dėdę Diksį. Vyrų balsai nepastebimai slo- 
po, slopo, kol ji išgirdo Aleksą sakant: 

- Ačiū, kad sutikai su manimi pasikalbėti. 

- Jeigu jie suuos, kad esi ne tas, kuo dediesi, paspirgins 
man subinę kaip reikiant. 

- Žinau, - niūriai tarstelėjo Aleksas. - Reikalas svarbus, ki- 
taip nebūčiau prašęs dėdės Diksio, kad padėtų susitikti. 

- Gal kuris nors man pasakytų, kas čia vyksta? - pašnibž- 
domis paklausė Keitė. 

- Ramiai, mažyte. - Pytis ištiesė ranką per stalą ir paglostė 
jai skruostą. Keitė pliaukštelėjusi nustūmė jo ranką. Vyrukas 
nusijuokė ir pakratė plaštaką, tarsi nudegęs nuo nikotino pagel- 
tusius pirštus. - Karštakošė ir lovoje karšta, visada taip sakiau. 

- Nuleisk garą, gerai? - garsiai, kad visi bare girdėtų, tarė 
jai Aleksas. 

Kol jie šnekėjosi, į barą įslinko dar du klientai - vyras, toks 
grėsmingas ir kietas, kad galėjo dirbti medkirčiu, ir moteris, 
iš pažiūros dar nuožmesnė ir kietesnė. Ji pralinksmino visus 
baro svečius apsižodžiavusi su šeimininku, nepiktai, užtat 
nešvankiai. 

- Diksis turbūt užsiminė, apie ką noriu pasišnekėti? - pus- 
balsiu paklausė Aleksas. 

Pytis tylomis linktelėjo. 

- Viską prisimenu, lyg tai būtų nutikę vakar. Ne, tiesą sa- 
kant, dar geriau. Tokio atsitikimo kaip gyvas neužmirši, su- 

pranti? Beveik prieš ketverius metus vienas gaujos narys pa- 
lindo po vilkiku. O tas, galima sakyti, nurovė jam galvą. 

Keitė giliai įkvėpė. Pytis pažvelgė į ją, paskui į Aleksą. 

- Ar esi tikras, kad ji nepraskys? - sunerimęs paklausė. 

- Nepraskys. Pasakok toliau. 

- Gaujos nariai jį vadino Sparkiu. Net nežinau, koks buvo 
jo tikras vardas. Rimtuolis buvo. Vis skaitydavo. Poeziją, filo- 
sofiją ir panašų mėšlą. Buvo labai mokytas. Manau, atsibastė 
kažkur iš rytų. Spėju, kad buvo turtingas. Elgėsi kaip aristo- 
kratas, manieringai, jei kerti, apie ką aš. 

- Ką jis veikė gaujoje? 

- Gal mamytė su tėtuku dėl ko nors baisiai supyko ir iš- 
spyrė jį lauk? O gal vaikis užtiko motiną lovoje su drauge? 
Kas žino? - gūžtelėjo kaulėtais pečiais Pytis. - Kad ir kas ten 
buvo, jis atsisakė savo tikro vardo, atidūmė į Teksasą ir susi- 
rado mus. Kietas buvo. Visi jį mėgo. Išskyrus Ciką. Jiedu su 
Ciku nuo pat pirmos dienos surėmė ragus. 

- Kas tas Cikas? - pasidomėjo Keitė. 

- Gaujos vadas. Pasivadino Ciklopu, nes viena jo akis 
stiklinė. 

- Dėlkojis pykosi su Sparkiu? - paklausė Aleksas. 

- Dėl mergos, dėl ko gi daugiau! Dėl pupytės, vardu Kis- 
metė. Kol pasirodė Sparkis, ji buvo Ciko merga. Ir jie gerai 
sutardavo. Manau, jiems viskas ėjosi kuo puikiausiai. Aišku, 
labiausiai mėgo dulkintis, bet juodu siejo ir kai kas daugiau. 
Žinai, tokius dalykus tiesiog jauti. Nereikia nė klausti, Cikas 
baisiai įsiuto. Bet žinai, kas keista? - dar labiau pritilęs tarė 
Pytis. - Cikas įtarė, kad Sparkis narkomanas. Matai, jis pats 
daug kvaišalų nevartojo. Kartais sutraukdavo cigaretę su ma- 
rihuana. Bet sunkios prekės nevartojo. 

- O ar Sparkis buvo narkomanas? 

- Kiek žinau, ne. 

- O kas atsitiko tą dieną, kai jis žuvo? 

- Cikas pabandė susigrąžinti Kismetę. Sparkis jį puolė. Jie 
susimušė. Sparkis laimėjo. Jis pasisodino Kismetę ant mo- 
tociklo ir jiedu išdūmė. Cikas ėmė juos vytis. Kokios buvo 
lenktynės! Kai susidūrė su vilkiku, Sparkis, matyt, spaudė 
devyniasdešimt mylių ar dar daugiau, nieko panašaus nesu 
matęs nei iki tol, nei paskui. - Pytis liūdnai papurtė galvą, 
bet riebaluoti plaukai tik vos vos virptelėjo. - Dieve... Žiū- 
rėjau į juos nuo kalvų netoliese. Pamaniau, Cikas jį pritrėkš. 
O čia pasirodė vilkikas, lėkė tiesiai į Sparkį. Iš jo ant plento 
liko tik kruvina mėsa. 

Keitė sudrebėjo, bet burnos nepravėrė. 

- Greitosios gydytojai surinko jo kūno dalis ir sukrovė į 
mašiną. Mes nusekėme paskui medikus į ligoninę. Sparkis 
išgelbėjo Kismetę prieš pat susidūrimą nustūmęs nuo mo- 
tociklo. Ji susižeidė, susilaužė porą kaulų, smarkiai susi- 
trenkė, neteko sąmonės. Cikui pavyko pasukti motociklą ir 
prasilenkti su vilkiku, bet jis nukrito. Irgi susižeidė, bet są- 
monės neprarado. Paskui iš intensyviosios terapijos skyriaus 
atėjo toks išsičiustijęs daktariūkštis, ėmė pezėti, ar Sparkis 
negalėtų tapti donoru, ir norėjo sužinoti, kaip susisiekti su 
artimiausiais giminaičiais. Mes jam pasakėm, kad šeimos 
Sparkis, rodos, neturi. Jis užsiminė apie kažkokį išankstinį... 
eee... apie kažkokį leidimą paimti organus. 

- Apie išankstinį sutikimą, - atsargiai įsiterpė Keitė. 

- Aha. Taigi. Bet jis norėjo, kad tą popierių kuris nors iš 
mūsų pasirašytų. Mes sutarėm, kad spręsti turi Cikas, nes jis 
mūsų vadas. Tada Cikas tėškė: „Aišku, sutinku. Išpjaukit tam 
šūdžiui širdį ir numeskit šuniui, man nerūpi!“ Įtariu, jie taip 
ir padarė. 

Ištroškęs po tokio ilgo monologo Pytis prieš pasakodamas 
toliau kelis kartus garsiai gurkštelėjo alaus. 

— Kismetė kelias dienas išbuvo be sąmonės. O kai atsipei- 
kėjo, baisiausiai įsiuto. Pirmiausia, kad Sparkis jau tapo is- 
torija, o antra - kad Cikas leido Sparkį prieš palaidojant iš- 

mėsinėti. Cikas nesiliovė jai kartojęs, kad vaikinui jau buvo 
nurauta galva, tai koks, girdi, skirtumas. Bet ji vis tiek kraus- 
tėsi iš proto. 

- Kaip susiklostė jos gyvenimas po avarijos? - paklausė 
Keitė. 

Pytis papurtė galvą. 

- Netrukus gauja iširo. Tiesiog mums ėmė nebepatikti. - 
Jis nusijuokė iššiepęs gelzganus aštrius dantis, panašus į 
draugišką žiurkę. Paskui reikšmingai pažvelgė į Aleksą. - Aš 
persikėliau gyventi kitur, pats žinai, ar ne? - Aleksas pritaria- 
mai linktelėjo. - Ar pasakysi, kodėl taip domiesi ta istorija? 

- Jai persodinta širdis. 

Pytis dar kartą smalsiai nužvelgė Keitę. 

- Tikrai? Geras... Manai, turi Sparkio širdį? 

Nė trupučio nesudvejojusi, Keitė atsakė: 

- Ne. Tikrai žinau, kad ne jo. 

- Maniau, kad apie savo donorą ničnieko nežinai, - nuste- 
bo Aleksas. 

- Nežinau. Bet ir be oficialaus atsakymo aišku, kad Spar- 
kis nėra mano donoras. - Keitė atsigręžė į Pytį, kuris atidžiai 
klausėsi užsikvempęs ant stalo. - Jūsų draugo širdis teko ne 
man. Matote, be kraujo grupės, lemiamas veiksnys parenkant 
širdį yra dydis. - Ji sugniaužė nedidukę plaštaką į kumštį. — 
Man reikėjo štai tokios širdies. Esu per smulkaus sudėjimo 
suaugusio vyro širdžiai. 

Pytis išsiviepė vėl parodydamas nelygius išgeltusius dantis. 

- Sparkis ir nebuvo suaugęs vyras. 

- Kaip suprasti? 

- Bene manai, kad prieš aiškindamasis neatkreipiau dėme- 
sio į širdies dydį? - pusbalsiu sududeno Aleksas. Paskui pakė- 
lė akis į Pytį. - Pasakyk jai, ką sakei dėdei Diksiui. 

- Sparkis buvo neūžauga, - paaiškino Pytis. - Baseino 
kamštis. Lyg per kelius nukirstomis kojomis. Dėl mažo ūgio 
visi traukdavo jį per dantį, ypač Ciklopas. Už akių Ciklopas 
vis kartodavo nesuprantąs, kaip su savo pieštukiniu bybiu 
jis sugeba patenkinti Kismetę. Bet Sparkio daikčiukas buvo 
kaip veislinio eržilo. Kaip sakoma, stoto gamta pagailėjo, tai 
žemiau pridėjo. 

- Koks jis buvo? 

— Mažiausiai devynių colių, - visiškai rimtai atsakė Pytis. 

Keitė papurtė galvą. 

- Kokio ūgio? 

- A... Penkių pėdų ir dviejų colių. Na, gal trijų. 

- Kresnas? 

- Po galais, ne. Ar girdi, kas sakoma, ponia? 

- Retai, - niūriai įsiterpė Aleksas. 

- Juk sakau, jis buvo mažutis ir smulkutis. Bet stiprus ir 
vikrus, - susimąstęs kasydamasis pažastį pridūrė Pytis. - Jei 
tekdavo pakovoti, jis taip lengvai nepasiduodavo. Kaip vožė 
Ciklopui, tas ir išsitiesė. - Jis nervingai žvilgtelėjo Aleksui 
per petį. - Na, ar jau viskas? Laikas vynioti meškerės, jei su- 
pranti, ką noriu... 

- Ačiū, žmogau. 

- Padėkok dėdei Diksiui. 

Netikėdama savo akimis Keitė žiūrėjo, kaip Aleksas įbruka 
Pyčiui kelis banknotus, o mainais gauna mažutę plastiko pa- 
galvėlę su baltais milteliais. Aleksas įsikišo ją į džinsų kišenę, 
atsistojo ir padėjo išlįsti iš užstalės Keitei. 

Užuot atsisveikinęs Pytis paklausė: 

- Ar neprieštarausite, jei pabaigsiu jūsų alų? 

Besileidžianti saulė pasislėpė už medžių ant tolimų kalvų. 
Saulėlydis buvo nuostabus, ypač palyginti su nykia baro prie- 
blanda. Vėdindama šnerves nuo alkoholio, tabako ir seniai 
praustų kūnų tvaiko Keitė giliai įkvėpė ir iškvėpė. 

Ji sėdo į automobilį ir vis dar ištroškusi tyro oro nuleido 
lango stiklą. Aleksas vikriu judesiu įslydo į vairuotojo sėdy- 
nę, netaręs nė žodžio nuvažiavo kelias mylias ir tik tada su- 
stojo prie sankryžos. 

Apstulbusi Keitė žiūrėjo, kaip jis išsitraukia iš kišenės plas- 
tiko pagalvėlę, nykščiu ją praveria, įkiša pirštą ir įsitrina bal- 
tų miltelių į dantenas virš priekinių dantų. 

Jis pažvelgė į ją. 

- Ko taip žiūri? Tau šokas? Juk tu iš Holivudo. 

- Teko pažinti žmonių, kurie vartoja narkotikus dėl žvalu- 
mo, bet pati tokių dalykų vengiau. 

- Nenori pasilinksminti kartu? 

Keitė sukando dantis, veidas pasidarė griežtas. 

- Ačiū, ne. 

- Tikrai? Pamaniau, grįžę pas tave galėtume išsivirti arba- 
tos... 

- Arbatos? 

- Taip, arbatos. Ir pasidalyti... - Aleksas švystelėjo žiupsnį 
miltelių jai į sterblę. 

Keitė pažvelgė į juos su baime, paskui pakėlė akis į Aleksą. 
Jis pamerkė akį. Ji padažė pirštą į baltą birią medžiagą ir lyž- 
telėjusi suprato, kad tai cukraus milteliai. 

- Gudruolis, - burbtelėjo ir nusipurtė cukrų nuo sijono. 

Kikendamas jis užgulė greičio pedalą ir vieną po kitos per- 
jungė pirmąsias keturias pavaras. 

- Pytis policijos agentas. Dirba užsimaskavęs. Tobulai už- 
simaskavęs. Jau ne pirmi metai. Nenustebčiau, jei ir pats kiek 
įklimpęs į kvaišalus, bet tikros prekės niekada neparduotų 
policininkui. Netgi buvusiam. 

- Kaip tu jį susiradai? 

- Peržiūrinėdamas išduotus mirties liudijimus nustačiau, 
kad Teksase dvylika valandų prieš tavo operaciją per avarijas 
ir nelaimingus atsitikimus žuvo keli žmonės. Nutariau pra- 
dėti nuo šitos motociklo avarijos. Šniukštinėdamas toliau, 
aišku, sužinojau, kad žuvęs vaikinas tikrai tapo donoru. Tada 
buvusio kolegos iš Hjustono policijos valdybos paklausiau, 
gal žino, ar kuri nors institucija - alkoholio, tabako ir spro- 
gmenų kontrolės skyrius, kovos su narkotikais skyrius ar 
koks vietinis policijos poskyris - nėra per pastaruosius pen- 
kerius metus infiltravusi savo žmonių į baikerių gaujas. Jis 
pasidomėjo ir atkapstė dėdę Diksį, neva stambiausią Pyčio 
tiekėją, iš tikrųjų taip vadinamas Ostino ypatingasis kovos 

su narkotikais skyrius. Pasikalbėjau su to skyriaus vadovu. 
Jis nelabai norėjo rengti man susitikimo su Pyčiu; sutiko tik 
todėl, kad aš buvęs policininkas. Pasiėmęs kartu ir tave labai 
rizikavau. Tikiuosi, moki laikyti liežuvį už dantų ir apie Pyčio 
priedangą nepliurpsi kam nereikia. 

Keitė droviai žvilgtelėjo į Aleksą. 

- Tavo susitikimas su Pyčiu neturi nieko bendra su nar- 
kotikų platinimu. Tai kam reikėjo vaidinti tą sceną? Ir kodėl 
susitikote tame bare? 

- Jeigu būtume susitikę kur nors kitur ir kas nors būtų jį 
pamatęs šnekantis su tokiu normaliu vyruku kaip aš, galėjo 
kilti įtarimų. O įtarimai Pyčiui - per didelė prabanga. Jis gali 
prarasti pasitikėjimą, ryšius, o gal ir galvą palydėti. Buvo kur 
kas geriau apsimesti kietu biču, išdrįsusiu įkelti koją į Pyčio 
teritoriją ir ieškančiu prekės. 

- Na, tuir atrodei kietas bičas. 

- Ačiū. Tu alkana? 

Po penkių minučių jiedu jau sėdėjo vienas priešais kitą 
prie kvadratinio stalelio, užtiesto klijuote mėlynais ir baltais 
langeliais. Viduryje stovėjo buteliukai su Tabasko ir pomido- 
rų padažu, druskinė, pipirinė ir cukrinė. Iš patefono liejosi 
Tanjos Taker muzika. O virtuvėje, gruzdintuvėje su įkaitusiu 
aliejumi, čirškėjo išvolioti miltuose jų žlėgtainiai. 

Keitė nusprendė pratęsti nutrūkusį pokalbį. 

- Tu lengvai prie visko prisitaikai, ar ne, Aleksai? 

Į stiklinę su vandeniu, tokią didelę, kad Keitės delnas buvo 
per mažas ją suimti, ji išspaudė citrinos sulčių. 

- Ten, kur anksčiau dirbau, gebėjimas improvizuoti buvo 
privalomas. 

- Ar šiandien prireikus būtum panaudojęs ginklą? 

- Mūsų gyvybei gelbėti? Po velnių, žinoma. 

Nutaisiusi atsainų toną ji paklausė: 

- Ar tau yra tekę nušauti žmogų? 

Prieš atsakydamas jis įdėmiai pažvelgė į Keitę, tada tarė: 

- Būdamas policininkas manai, kad esi pasiruošęs bet ko- 
kiai situacijai. Bet tai netiesa. Kai reikalai susiklosto netikė- 
tai, tiesiog stengiesi rasti geriausią išeitį. 

Toks buvo jo atsakymas, išsamesnio paaiškinimo Keitė ne- 
sulaukė. Ji nutarė daugiau neįkyrėti, o Aleksas sėdėjo ir mai- 
šė arbatą su ledu, kol ištirps cukrus. Jis prabilo pirmas. 

— Kur tu mokeisi? 

- Aktorystės? 

- Žinau, kad esi našlaitė ir augai vaikų namuose. Bet dau- 
giau apie ankstesnį tavo gyvenimą, iki „Klystkelių“, nieko ne- 
žinau. Kur tu augai? 

Keitė leido Aleksui nukreipti dėmesį į kitą temą tikėda- 
masi, kad jeigu papasakos apie ankstenį gyvenimą, galbūt ir 
jis bus labiau linkęs atskleisti savo praeitį. Dyno žodžiai su- 
drumstė Keitei ramybę, bet ji nemanė, kad viskas taip jau aiš- 
ku ir akivaizdu. Ji norėjo iš paties Alekso išgirsti, kas atsitiko 
tą lemtingąją Liepos 4-ąją, bet jei būtų paklaususi tiesiai, jis 
nieko nebūtų pasakojęs. Jeigu Aleksas iš viso ką nors papasa- 
kos, tai tik tada, kai pats nuspręs. 

- Aš užaugau pietuose. Taip taip! - šūktelėjo ji, pastebėjusi 
nuostabą jo veide. - Alabamoje. Po kelerių metų tarties pra- 
tybų pagaliau atsikračiau tenykščio akcento. 

— O kokia Keitė Delani buvo vaikystėje? 

- Liesa ir raudonplaukė. 

- O kokia dar? 

Keitė ėmė dantytu peiliu braukyti per staltiesės kvadra- 
tėlius. 

- Tai ne itin maloni istorija... 

- Nemanau, kad sugadintų man apetitą. 

- Nebūk toks tikras, - atsikirto ji ir nervingai nusijuo- 
kė. Ir pradėjo nuo savo ligos. - Vėžį įveikiau, bet dar gerus 
metus buvau silpna. Vieną dieną pasijutau taip prastai, kad 
mokyklos seselė pasisiūlė parvežti namo. Kieme stovėjo tė- 

čio automobilis, nors paprastai tokiu metu jo nebūdavo na- 
mie. Įėjau... 

Padavėja atnešė salotas. 

- Įėjau pro užpakalines duris, nes tikėjausi mamą ir tėtę 
rasti virtuvėje. Bet namuose buvo labai tylu. Vėliau prisi- 
miniau tą neįprastą tylą, bet tada neatkreipiau dėmesio ir 
nuėjau ieškoti tėvų. - Vaizduotėje ji sekė paskui nesveikai 
liesą mergaitę keistais raudonais plaukais, visą išblyškusią, 
iš plačių šortų kaip pagaliukai styrančiomis kojomis, avinčią 
mėlynus sportbačius, be garso slenkančią koridoriumi, kur iš 
nuotraukų pigiuose rėmeliuose šypsojosi jos pačios kūdikiš- 
kas veidas, ir pajuto smilkiniuose mušant pulsą. - Jiedu buvo 
savo miegamajame. 

Aleksas krustelėjo ant kėdės. Keitė jautė, kad jis įsirėmė 
alkūnėmis į stalą ir palinko į priekį, bet pati nepakėlė akių 
nuo staltiesės langučių. Peilio galu ji braukė per kvadratėlio 
briauną susikaupusi kaip vaikas, iš paskutiniųjų besisten- 
giantis nenuspalvinti ploto už linijos. 

- Jie gulėjo lovoje. Pamaniau, nusprendė nusnūsti, nors 
tai nebuvo sekmadienio popietė. Tik po kelių sekundžių su- 
sivokiau, kas ta raudona dėmė. Kai supratau, apėmė panika, 
aš tekina pasileidau pas kaimynus šaukdama, kad kažkas bai- 
saus nutiko mamai ir tėčiui. 

- Jėzau... - sušnabždėjo Aleksas. - Kas nutiko? Apiplė- 
šimas? 

Ji paleido peilį, - ir šis nukrito ant minkštos staltiesės. 

- Ne. Tėtė pridėjo mamai prie galvos pistoletą ir ją nušo- 
vė, o paskui nusišovė pats. - Keitė pervėrė Aleksą tokiu pat 
maištingu žvilgsniu, kokiu nudėbdavo vaiko teisių apsaugos 
tarnybos darbuotojus, tik dar labiau pakurstydama jų gailes- 
tį. - Paskui aštuonerius metus praleidau pas įvairius globėjus, 
keliavau iš vienų namų į kitus, kol pagaliau sulaukiau dienos, 
kai jau galėjau pati savimi pasirūpinti. 

- Ką veikei? 


320 + Sandia Bioun 


- Ką turi omeny? 

- Kur mokeisi? Kaip prasimanydavai pinigų? 

- Tavo salotos vysta. 

- Pasakok toliau. 

Jis pasmeigė salotos lapą, nuo kurio varvėjo pasukų pa- 
dažas, bet nedėjo į burną tol, kol Keitė nepradėjo pasakoti 
toliau. 

- Po vidurinės įsidarbinau didelėje gamykloje mašininke. 
Bet tai buvo aklagatvis. Kad būtum paaukštinta, reikėjo dar- 
bo stažo, o į profesionalumą niekas nekreipė dėmesio. Ta sis- 
tema buvo tokia pat neteisinga kaip gyvenimas pas globėjus. 

- O kas ten blogai? 

- Viskas. — Ji padėjo šakutę ir sumosavo abiem rankomis 
tarsi norėdama ištrinti ką pasakiusi. - Ne, sakykim, kad šito 
negirdėjai. Tai per šiurkštus apibendrinimas. Dauguma glo- 
bėjų vaikus myli ir dėl jų aukojasi. Bet reikia reformuoti pačią 
idėją. 

- Jei nebus globėjų, vaikai vėl bus sugrūsti į globos namus. 

- Žinau. - Nusprendusi, kad jai salotų jau pakaks, Keitė 
pastūmė lėkštę į šalį. - Bet gyvenimas su globėjais laikinas, 
ir vaikas, ypač vyresnis, tai puikiai supranta. Jis auga namų 
aplinkoje, tai gerai. Bet tai ne tavo namai. Tau leidžiama juo- 
se gyventi, bet tik laikinai. Tu tik svečiuojiesi, gyveni ten 
tol, kol tampi per didelis, ką nors iškreti arba kol pasikeičia 
aplinkybės. O tada esi perkeliamas kur nors kitur. Palengva 
supranti - niekas taip tavęs nemyli, kad norėtų nuolat gy- 
venti kartu. Neilgai trukus pradedi manyti esanti apskritai 
neverta meilės ir imi susitaikyti su mintimi, - nesvarbu, ar 
ji atitinka tikrovę, - kad niekas nieko gero iš tavęs nesitiki. 
Manot, manęs negalima mylėti? Na, tai tik pradžia, aš jums 
dar parodysiu! Ir tada įsijungia savigynos mechanizmas, imi 
stumti nuo savęs žmones ir progas, kol jie dar nesuspėjo at- 
stumti tavęs. 

- Bet tai suaugusio žmogaus samprotavimai. 

- Tu teisus. Priklausydama tai sistemai nesuvokiau, kad 
nesąmoningai pildau aplinkinių pranašystes. Buvau viso labo 
maža vieniša mergaitė, nemylima, visų atstumiama, galinti 
padaryti bet ką, kad tik atkreiptų į save dėmesį. - Keitė liū- 
dnai nusijuokė ir pasakojo toliau: - Esu iškrėtusi kelias tikrai 
bjaurias šunybes. Man nepatiko jausmas, kad manęs gaili- 
ma. - Ji rūsčiai suraukė antakius. - Be to, yra žmonių, galbūt 
net turinčių geriausių ketinimų, kurie visiškai nenutuokia, 
kaip auginti vaiką. Beje, iš karto turiu pridurti, kad tokių pa- 
sitaiko ne tik tarp globėjų, bet ir tarp tikrų tėvų. Jie net ne- 
susimąsto, kad žudo vaiko jausmus. Vienas žodis, žvilgsnis ar 
netinkamas požiūris gali sugriauti vaiko savigarbą. Žmonės, 
kurie niekada gyvenime nesiimtų fizinio smurto, gali nepa- 
taisomai suluošinti vaiko sielą. 

- Pavyzdžiui? 

- O, galėčiau valandų valandas pasakoti tau nuobodžias 
istorijas. 

- Aš nė kiek nenuobodžiauju. 

Keitė įtariai jį nužvelgė. 

- Stengiesi viską įsidėmėti, ar ne? O paskui visa tai aprašy- 
si romane, tiesa? „Keitės Delani išmėginimai“. Patikėk, Alek- 
sai, tiesa daug žiauresnė ir už drąsiausias tavo fantazijas. 

- Tuo įsitikinau dar dirbdamas policijoje. Pasakok. Niekur 
to nepanaudosiu. 

- Prisimenu vienas Kalėdas, - pamąsčiusi tarė ji. - Tuomet 
man jau buvo trylika, jau žinojau, kaip veikia sistema. Žino- 
jau, kad neverta per daug tikėtis. Bet tuose pačiuose namuo- 
se gyveno dar viena globotinė, maža, gal septynerių metų 
mergytė. O globėjų pora turėjo maždaug tokio pat amžiaus 
savo dukterį. Abi mergytės per Kalėdas norėjo gauti Barbę. 
Tik apie tai ir tekalbėjo. Stengdamosi įsiteikti Kalėdų Sene- 
liui jos noriai imdavosi visų namų ruošos darbų, laiku eidavo 
miegoti, valgydavo joms brukamas salotas. Kalėdų rytą ti- 
kroji duktė išvyniojo firminę Mattel lėlę, šviesiaplaukę, visą 

tviskančią - originalią lėlę, aprengtą rožine vakarine suknele 
ir apautą prie drabužio derančiais aukštakulniais bateliais. 
O globotinei teko blausi ir prasta anos lėlės imitacija. Gavu- 
si tokią dovaną ji aiškiai suprato, kad tikrajai dukrai nepri- 
lygsta, kad nėra nusipelniusi geros kokybės žaislo. Taip manė 
netgi Kalėdų Senelis. O aš tyliai sau mąsčiau - kodėl? Kam 
šitaip skaudinti mažą vaiką? Kiek galėjo skirtis tų dviejų lė- 
lių kaina? Keliais apgailėtinais doleriais? Tiek, kiek kainuoja 
romšteksas? Argi vaiko savigarba neverta daugiau? Negaliu 
nieko teisti, nes pati niekada nebuvau motina. Ko gero, tai 
darbas, kuriame susiduri su pačiais didžiausiais iššūkiais, 
kokius tik įmanoma įsivaizduoti. Ir vis dėlto ne taip sunku 
suprasti, kaip baisiai vaiką gali įskaudinti Kalėdų Senelio ne- 
atidumas. - Keitė atsiduso. - Tokių dalykų prisižiūrėjau iki 
soties. Pamačiusi, kad su vaiku elgiamasi neteisingai, iš pra- 
džių baisiai siusdavau, bet paskui pastebėjau, kad ir suaugu- 
siųjų pasaulyje neteisybės labai daug. 

Padavėja nunešė lėkštes su salotų likučiais ir atnešė jiems 
žlėgtainius. 

- Dievulėliau! - sušuko Keitė. - Per maža nepasirodys... 

Kepsnio plutelė buvo gelsva, gražiai apskrudusi ir traški, 
mėsa - minkštutėlė. Aleksas atsipjovė kepsnio. 

- Ką veikei metusi mašininkės darbą? Rodos, iki pagrindi- 
nio vaidmens muilo operoje dar buvo tolimas kelias? 

- Puikiai supratau, kad reikia mokytis. Spaudžiau kiekvie- 
ną centą, bet studijuoti koledže man vis tiek buvo per bran- 
gu. Tada nusprendžiau dalyvauti grožio konkurse. 

Jo šakutė sustojo pusiaukelėje nuo lėkštės prie burnos. 

- Grožio konkurse? 

Keitė net pyktelėjo. 

- Ir kas gi čia nuostabaus? 

- Hm... maniau, kad esi iš tų, kurioms grožio konkursai 


yra seksistiniai renginiai, nes juose moterys išnaudojamos. 

- Tuo savo gyvenimo etapu mielai būčiau sutikusi su iš- 
naudojimu, jei už tai kas nors būtų suteikęs galimybę laimėti 
dvidešimties tūkstančių dolerių stipendiją. Taigi už paskuti- 
nius pinigus nusipirkau pačią geriausią krūtis padidinančią 
liemenėlę ir užsirašiau į ilgą pretendenčių sąrašą. Prašyčiau 
paduoti man bandelę. 

Bandelė buvo gerai iškilusi, minkšta ir tirpo burnoje. 

- Mmm... Nuodėmingai skani, - sudejavo Keitė užsimerk- 
dama ir nusilaižydama nuo lūpų sviestą. 

- Jei manai, kad bandelė verta nuodėmės, turėtum pama- 
tyti savo veido išraišką. 


Trisdešimt aštuntas skyrius 


Rieksas sėdėjo įbedęs akis jai į burną. 

- Ar suvoki, kad visa, ką darai, baisiai seksualu? 

- Ar suvoki, kad tavo protas apnuodytas nešvankių minčių? 

- Be abejo. - Jis pakėlė akis ir jų žvilgsniai susitiko. - Esi 
vaikščiojanti ir šnekanti pagunda. Štai kodėl kiekvienas su- 
tiktas vyras truputį tave įsimyli. 

Šie žodžiai veikiau kėlė nerimą nei glostė savimeilę. 

- Netiesa, - paprieštaravo ji. 

- Galiu išvardyti bent tris. Ne, keturis. 

- Ir kas gi jie tokie? 

- Dynas Spaiseris. 

Ji kilstelėjo petį ir atsainiai tarė: 

- Nuo to laiko, kai išvažiavau iš Kalifornijos, mudu tik geri 
draugai. 

- Bet tik todėl, kad tu taip nori. O jis vis dar tave įsimylė- 
jęs. Antras - Bilas Vebsteris. 

- Čia tai jau prašovei. Bilas dievina savo žmoną. 

- Oji pritaria mano nuomonei. 

Keitė ryžtingai papurtė galvą. 

- Klysti. O jei Nensei atrodo, kad Bilą ir mane, be bičiu- 
liškų santykių ir abipusės pagarbos, sieja dar kas nors, ji irgi 
klysta. Kas dar? Tikiuosi, ir pats supranti, kad į tavo paistalus 
nežiūriu rimtai. Man tiesiog smalsu. 

— Džefas Doilas. 

Ji nusijuokė. 

- Jeigu nebūtų gėjus, tikrai tave įsimylėtų, - užsispyrė 
Aleksas. - O kad yra, tai garbina žemę, kuria tu vaikštai. 

- Gyveni literatūros pasaulyje, ar ne? Kas ketvirtas? 

Aleksas nieko neatsakė, tik pervėrė ją skvarbiu žvilgsniu. 

— Manai, patikėsiu? - paklausė ji. 

- Ne. 

- Teisingai. Tai kliedesiai, ir mes abu tai žinome. Tu tik no- 
rėtum dar kartą su manim permiegoti, štai ir viskas. 

- Kokia tikimybė, kad man pasiseks? 

- Jokios. 

Aleksas šyptelėjo; buvo aišku, kad Keitės atsakymas jo ne- 
įtikino. 

- Ar laimėjai? 

- Ką? Ak, grožio konkursą? Ne. 

- Buvai per liekna? 

- Per kvaila. 

— Bet tai atskira kalba, ar ne? 

Ji pritariamai linktelėjo. 

- Per parengiamąjį konkurso etapą iš mūsų buvo reikalau- 
jama pasisukinėti tarp teisėjų ir su jais pabendrauti. Vienas 
iš jų buvo toks slidus tipas, gyrėsi esąs profesionalus foto- 
grafas, portretistas, bet man labiau priminė suktą automo- 
bilių prekeivį. Jis taip nuoširdžiai stengėsi, kad mes, konkur- 
santės, pasijustume laisvai, - nuolat mus grabinėjo. Visiškai 
nevaldė rankų. Tas čiupinėjimas buvo kažkoks nesveikas, 
liečiama jausdavaisi tarsi užmynusi šliužą. Žodžiu, jis prisi- 
gretindavo tai prie vienos, tai prie kitos ir imdavo šnabždėti: 
„Gali manyti, kad jau laimėjai, širdele“, - ar panašiai. Vėliau 
merginos palygino tuos jo vėpčiojimus ir vienu balsu nutarė, 
kad jis puskvailis ir pašlemėkas. Paskutinę savaitę, artėjant 
didžiajam šeštadienio konkursui, jis pasidarė dar įžūlesnis ir 
landesnis. Jo grabaliojimasis jau niekam neatrodė juokai, bet 


326 + Sandia Brown 


nė viena iš merginų nenorėjo pirmoji atskleisti jo niekšybių 
ir rizikuoti gauti žemesnį vertinimą. Suprantama, senas išvė- 
pėlis tai žinojo. Jis mus seksualiai šantažavo ir visai nebijojo 
atsakomybės. Tada aš nusprendžiau... 

- Leisk pabaigti man, - pertraukė ją Aleksas. - Tada nu- 
sprendei paieškoti teisybės. 

- Taip. Mano nuomone, reikėjo iškelti į dienos šviesą jo 
darbelius ir parodyti, koks jis menkysta. Per generalinę repe- 
ticiją jis užspeitė mane į kampą, ėmė postringauti apie mano 
privalumus ir vardyti, kaip galėtų man padėti tinkamai jais 
pasinaudoti. Apsimečiau, kad man net žadą atėmė iš susijau- 
dinimo ir dėkingumo, kad trokštu išgirsti daugiau. Jis pasiū- 
lė man vėliau užeiti į jo kabinetą ir pažadėjo viską paaiškinti 
išsamiau. Susitarėme dėl laiko. Prieš eidama pas jį palikau 
žinutę organizacinio komiteto pirmininkei, kad jam būtina 
kuo greičiau su ja pasikalbėti. 

-— Paspendei spąstus, ar ne? 

- Hm... Deja, pati į juos ir įkliuvau. Panelė pirmininkė pa- 
sirodė tarpduryje kaip tik tą akimirką, kai jis pabandė nuvilk- 
ti man palaidinukę. Jis viską apvertė aukštyn kojomis, pa- 
sakė, kad atėjau į jo kabinetą nekviesta ir savo jauną, kaip iš 
pieno plaukusį kūną pasiūliau mainais į aukščiausius balus. 
Pasakiau jai, kad jei netiki manimi, tegul pasikalba su kitomis 
merginomis, kurias jis grabinėjo jau visą savaitę. Pirmininkė 
taip ir padarė. Bet merginos tylėjo kaip susitarusios - neno- 
rėjo nemalonumų. Neskoninga diadema joms turbūt buvo 
svarbesnė už tiesą. Taigi buvau apšaukta ištvirkėle, kenkian- 
čia konkurso reputacijai, ir tuojau pat diskvalifikuota. 

- Lažinuosi, kad netylėjai. 

- Tiesą sakant, nebuvau itin šneki. Kiek prisimenu, pasa- 
kiau: „Velniop tą konkursą! Geriau tapsiu aktore.“ 


Kol jiedu baigė valgyti ir pakeliui į San Antonijų Keitė pa- 
pasakojo Aleksui savo gyvenimo istoriją. Patyrusi nesėkmę 

grožio konkurse, ji pardavė visa, ką turėjo, išskyrus kelis dra- 
bužius, ir nusipirko greitojo tarpmiestinio autobuso bilietą į 
Los Andželą. 

Dirbo prekybos centre, kvepalų skyriuje; atlyginimo vos 
užtekdavo susimokėti už aktorystės pamokas ir tarakonų ap- 
gultą nuomojamą butuką. Kai tik galėjo sau leisti, užsisakė 
reklaminį albumą su savo nuotraukomis ir ėmė minti teatro 
agentūrų slenksčius. 

- Pagaliau netikėtai paskambino vienas vadybininkas ir 
pasisiūlė man atstovauti. Iš pradžių pamaniau, kad tai nevy- 
kęs pokštas. 

- Pažįstamas jausmas. - Jiedu pasiekė San Antonijaus 
priemiesčius, ir Aleksas išsuko iš greitkelio. - Pirmą kartą 
išgirdęs ragelyje Arnio Viljeljos balsą aš pasijutau lygiai taip 
pat. Koks buvo tavo pirmas vaidmuo? 

- Filmavausi televizijos reklamoje. Negelstančiu vašku 
vaškavau vinilo grindis. Tą reklamą ištisus metus transliavo 
visos šalies televizijos. Honoraras buvo geras. Paskui nusi- 
filmavau daugybėje komercinių reklamų, dirbau parodose, 
mugėse, gyriau visokiausias prekes, nuo valiklių iki „Hondų“, 
be to, vaidinau keliuose spektakliuose. Vėliau mano vadybi- 
ninkas sužinojo, kad „Klystkeliuose“ atsirado naujas Loros 
Medison vaidmuo, tad nuvykau į atranką. Visa kita žinai. 

Jis sustojo prie sankryžos ir atsisuko į ją. 

- Kur tave nuvežti? 

- Prie televizijos. Ten mano automobilis. 

Aleksas pervėrė ją žvilgsniu ir paklausė: 

- Tikrai? 

Keitė puikiai suprato, ko jis iš tiesų klausia, ir jei būtų leidu- 
si spręsti savo geismui, viskas būtų buvę kur kas paprasčiau. 

- Taip, tikrai. 

Pakeliui į televiziją Aleksas Keitei papasakojo, ką jam pa- 
vyko sužinoti Hjustone. 

- Teisingumo departamento vyrai pažadėjo dar kartą pa- 
sidomėti trijų nelaimingo atsitikimo aukų žūties aplinkybė- 

mis, nors ir nenoromis. Agentas, su kuriuo kalbėjausi, man 
pasirodė nemalonus ir gana abejingas. 

- Taigi liekame vieni. 

- Iš esmės taip. Kol kas tas agentas net nesvarsto galimy- 
bės kreiptis į Organų banką konfidencialios informacijos — 
organų kodų ir taip toliau. Anot jo, bent jau tol, kol nebus 
nustatyta, ar tai nusikaltimai. Tad neturėdamas už ko užsi- 
kabinti ėmiau tikrinti mirties liudijimus. 

- Ačiu, Aleksai. Turėdamas tiek mažai informacijos, tu tie- 
siog kalnus nuvertei. Aš pati nebūčiau sugebėjusi susirasti 
Pyčio. 

- Sprendžiant iš to, ką jis papasakojo apie Sparkio sudėji- 
mą ir ūgį, man rodos, šiuo pėdsaku verta sekti, kaip manai? 

- Žinoma. 

- Pamėginsiu rasti buvusius baikerių gaujos narius. Nors 
gal tai tik vėjo gaudymas laukuose. Pirmiausia reikia susiras- 
ti bent vieną. O kai rasiu, jei iš viso rasiu, ar jam Sparkis dar 
rūpės tiek, kad sutiktų padėti man išsiaiškinti, kam atiteko 
jo širdis? Šansų nedaug. 

- O ta mergina... Kismetė? Jeigu susirastume ją? Gal ji ką 
žino?.. 

- Taip, tik Kismetė - greičiausiai netikras, susigalvotas 
vardas. 

-— Na, gaujos vadas Ciklopas turbūt irgi krikštytas ne šiuo 
vardu. 

- Abejoju, ar jis apskritai krikštytas. 

Keitė beviltiškai pažvelgė pro priekinį automobilio stiklą. 
Kaip jis ir sakė, tikimybė, kad pavyks laiku užklupti perse- 
kiotoją ir užkirsti kelią nelaimei, buvo menka. Bet ji ir toliau 
stengsis pasinaudoti kiekviena galimybe. Ji neketino tiesiog 
sėdėti ir laukti šiurpaus nelaimingo atsitikimo. 

- Aleksai, esi sakęs, kad domėjaisi keliais nelaimingais at- 
sitikimais, per kuriuos žuvusių žmonių organai buvo paimti 
persodinti. Kokie tie nelaimingi atsitikimai? 

- Pavyzdžiui, avarija Hjustono greitkelyje - susidūrė daug 
automobilių. Tai nutiko piko metu. Buvo daug žuvusiųjų, tik 
neišsiaiškinau, ar kuris nors iš jų tapo organų donoru. Turiu 
informatorių, kuris dabar mėgina tai sužinoti. Jis dirba sani- 
taru vienoje iš didžiųjų ligoninių. Kitas atsitikimas man buvo 
žinomas seniai. Bet tik ėmęsis atidžiau nagrinėti tą žmogžu- 
dystę supratau, kad ir ji įvyko maždaug tuo pat metu, kai tau 
buvo persodinta širdis. 

Susidomėjusi Keitė paragino jį pasakoti toliau. 

- Kelis mėnesius apie tą įvykį buvo kalbama per visų vals- 
tijos televizijos kanalų žinias. Mane, detektyvų rašytoją, nu- 
sikaltimas sudomino, nes tai nebuvo paprasta žmogžudystė. 
Tai atsitiko Fotvorte. Polas Rejesas užklupo savo žmoną Džu- 
dę su meilužiu lovoje. Rejesas beisbolo lazda sutrupino jai 
kaukolę, bet greitosios pagalbos medikams pavyko išlaikyti 
plakančią širdį, kol nuvežė moterį į ligoninę ir konstatavo 
smegenų mirtį. Tuo metu Rejesas buvo suimtas. Jau kalėji- 
mo kameroje jis sutiko, kad jo žmona taptų organų donore. 

- Arjis buvo nuteistas? 

- Ne, kur tau! Advokatas pasiekė, kad byla būtų perkelta į 
Hjustono teismą, o ten jo klientas buvo pripažintas nekaltas. 

- Kaip tai galėjo nutikti? 

- Formaliai žiūrint, ponios Rejes širdis buvo išimta dar 
plakanti. Vadinasi, jis žmonos nenužudė. Prokuroras sukly- 
do pateikęs kaltinimą tyčiniu nužudymu, o ne nužudymu 
dėl neatsargumo. Be to, advokatas gudriai pasinaudojo kai 
kuriomis teisinėmis subtilybėmis. Trumpai tariant, teismas 
Rejesą išteisino. 

- Ar negalėjo apkaltinti pasikėsinimu nužudyti arba gin- 
kluotu užpuolimu? 

- Tai būtų buvę dvigubai rizikingiau. Po teismo Rejesas 
dingo kaip į vandenį. Nuo to laiko niekas jo nematė ir negir- 
dėjo. 

Keitė labai susijaudino. 

- Juk viskas sutampa, ar ne? Polas Rejesas vis dar pyksta 
ant savo neištikimos žmonos, ir jį apsėdo mintis sustabdyti 
kažkur tebeplakančią jos širdį. 

- Aš irgi apie tai galvojau. Stebėjau jį, kai buvo skelbiamas 
prisiekusiųjų nuosprendis. Akys spindėjo kaip fanatiko, kaip 
apsėstojo. Man rodos, jis tikrai troško nužudyti Džudę ir gai- 
lėjosi netekęs to malonumo. 

- Juk žmonės nedingsta visai be pėdsako. Kas nors turi 
žinoti, kur jis. 

- Jau pradėjau ieškoti vieno giminaičio, kuris galėtų šį tą 
papasakoti, bet meksikiečių bendruomenėje šeimos linkusios 
suremti pečius ir ginti savuosius nuo pašaliečių. Be to, vos už- 
siminus apie organų transplantaciją juos ištinka kone isterija. 

Keitė supratingai linktelėjo. 

- Tradicinei ispanų kultūrai priklausantys žmonės apskri- 
tai nepripažįsta tokio dalyko. Jie mano, kad kūnas turi būti 
palaidotas neliestas, antraip velionis negalės ramiai ilsėtis 
pomirtiniame pasaulyje. Kalifornijoje tarp širdies persodini- 
mo laukiančių pacientų buvo ir keli ispanai. Specialistų pade- 
dami jie labai stengėsi įveikti šį kultūrinį barjerą, bet pavyko 
toli gražu ne visiems. Taigi pono Rejeso apsisprendimui nei 
jo, nei žmonos giminės tikriausiai nepritarė. 

- Aš šniukštinėsiu toliau. 

- Ar mano ir jos kraujo grupė sutampa? 

- Taip. 

- Vadinasi, jos širdis galėjo tekti man. 

- Galimas daiktas. Tačiau reikia atsižvelgti ir į laiką. 

Įsukęs į aikštelę prie televizijos pastato Aleksas sustojo ša- 
lia Keitės mašinos. Išjungęs variklį uždėjo ranką ant sėdynės 
atlošo ir atsisuko į ją. 

- Rejesas puolė ją per pačius pietus. O tau širdis buvo per- 
sodinta ankstų kitos dienos rytą. 

- O kiek laiko plakė Džudės Rejes širdis prieš paskelbiant, 
kad smegenys mirusios? Galėjo praeiti ištisos valandos, ar 


ne? Vadinasi, širdies paėmimo laikas galėjo labai priartėti 
prie mano operacijos laiko. 

- Tai tik spėlionės. 

Supykusi, kad Aleksas toks abejingas, ji tarė: 

- Juk čia atsiveria daug galimybių. Kodėl lengva ranka vi- 
sas jas nubrauki? 

- Mes ieškome faktų, o ne galimybių. Neskubėk daryti iš- 
vadų tik todėl, kad jos pačios peršasi. Viską reikia nuosekliai 
iširti. 

- Na, vilkinti irgi neprotinga. - Ji pabaksnojo į savo ran- 
kinio laikrodžio stiklą. - Laikas bėga, artėja mano operacijos 
metinės. 

- Aš žinau, Keite. Ar tau baisu? 

Ji sumetė, kad išsisukinėti nėra prasmės. 

- Kažkoks lunatikas subtiliai, bet ryžtingai grasina mane 
nužudyti. Po velnių, tu teisus - man baisu. 

- Tada pagyvenk pas mane, kol jį surasime. 

- Neįtikėtina - tu drįsti man tai siūlyti. - Ir pabrėžtinai tar- 
dama kiekvieną žodį Keitė pridūrė: - Šito nebus, pone Pirsai. 

- Kodėl? 

- Aš nenoriu. 

- Melagė. 

Keitė išraudo. Ji neneigdavo turinti ydų, bet meluoti jai 
nebuvo būdinga. Dar daugiau - ji niekino ir melavimą, ir me- 
lagius. Aleksas skaudžiai ją įžeidė. 

- Tu labai vertini tą savo ataugą kelnėse, ar ne? O mes, 
vargšės trapios moterys, drebame vien pagalvojusios, kad 
galime jos netekti. Juk tu taip manai? - Ji pašaipiai nusijuo- 
kė. - Tikriausiai kaip tik kvailas vyro pasipūtimas privertė 
Džudę Rejes susirasti meilužį. 

Staiga Aleksas vikriai išsitraukė iš po skverno revolverį ir 
nukreipė vamzdį jai į galvą. 


Trisdešimt dovintas skyrius 


Keitė pagalvojo išgirdusi šūvius, paskui staiga susivokė, kad 
trys jos ausis pasiekę garsai - tai kažkieno beldimas į auto- 
mobilio langą. 

Ji greitai pasuko galvą. Į mašinos vidų prikišęs nosį prie 
pat aprasojusio stiklo spoksojo apsaugininkas. Keitė nuleido 
lango stiklą. 

- Ak, panele Delani, tai jūs, - nustebęs lengviau atsikvėpė 
jis. - Prie jūsų mašinos sustojo toks keistas automobilis... At- 
ėjau patikrinti. Ar viskas gerai? 

- Taip, kuo puikiausiai, ačiū. 

- Ponas Vebsteris mums įsakė vos pastebėjus ką nors įtar- 
tina būti budriems. 

Keitė žvilgtelėjo per petį į Aleksą. Ar spėjo paslėpti ginklą? 

- Jūs panelės Delani draugas? - pasiteiravo apsaugininkas. 

- Taip, draugas, - nespėjus Aleksui nė prasižioti patvirtino 
Keitė. - Jis mane pavėžėjo iki automobilio. 

Kadangi buvo ne iš tų, kurie leidžiasi apeinami, Aleksas 
tarė: 

— Mes jau beveik baigėme, drauguži. Neprieštarauji? 

- Viskas gerai, tikrai, - įsiterpė Keitė tikėdamasi, kad jos 
šypsena apsaugininkui pasirodys nuoširdi. - Mudu tik šne- 


kėjomės. Aš tuoj išvažiuosiu. 

- Na ką gi, puiku. - Apsaugininkas reikšmingai trūktelėjo 
aukštyn diržą ir pistoleto dėklą tarsi norėdamas Aleksui - ir 
sau pačiam - priminti, kad yra ginkluotas ir pavojingas. 

Televizijoje iš lūpų į lūpas ėjo anekdotas, kad apsauginin- 
kai teturi vieną šovinį ir iš eilės juo dalijasi. Visai galėjo būti, 
kadjo ginklas apskritai neužtaisytas. 

O Alekso užtaisytas. 

- Būsiu netoliese, štai ten, panele Delani, jei kartais manęs 
prireiktų. - Apsaugininkas dar kartą dėbtelėjo į Aleksą tarsi 
norėdamas įspėti ir nupėdino link pastato. 

Keitė uždarė langą. Apsaugininko draugijoje ji stengėsi 
elgtis mandagiai, bet likusi akis į akį su Aleksu kaip reikiant 
nuleido garą. 

- Visai išprotėjai?! Kaip drįsti nukreipti į mane užtaisytą 
ginklą! Tu mane mirtinai išgąsdinai! 

- Taikiausi ne į tave. Priešingai, stengiausi tave apginti. 

- Nuo ko?! 

— Nuo šešėlio, kurį pamačiau atsiskyrus iš tamsos ir artėjant 
prie automobilio lango. Nežinojau, kad tai apsaugininkas. 

- Galėjai pirma išsiaiškinti, kas tai, o jau paskui griebtis 
ginklo. 

- Taip, velniškai geras būdas būti nudėtam - palaukti, leis- 
ti priešininkui tave užklupti. 

- Žinoma, tavo metodas kur kas geresnis. Pirma šauti, o 
klausinėti vėliau. Ar ne taip nutiko ir Liepos 4-ąją, kai Hjus- 
tone nušovei tą vyruką? 

Garsiai ir piktai ištarti žodžiai nuaidėjo automobilio sa- 
lone, o paskui įsiviešpatavo baugi tyla, trikdoma tik greito 
trūkčiojančio Keitės alsavimo. 

Alekso veidas suakmenėjo, akys žybtelėjo kaip kibirkš- 
čiuojantis titnagas. 

- Kas tau tai papasakojo? 

Keitė tuoj pat pasigailėjo, kad leido prasiveržti jausmams. 

— Aleksai, aš... 

- Kas tau pasakė? 

- Dynas. Dynas man papasakojo. Šiandien popiet. 

- Lažinuosi, tas kalės vaikas tai padarė su didžiausiu malo- 
numu, - burbtelėjo panosėje jis. - Papasakojo tau visas šiur- 
pias to įvykio smulkmenas, ar ne? 

- Tiesą sakant, smulkmenų beveik nesakė. 

Aleksas niekinamai prunkštelėjo. 

— Norėčiau išgirsti tavo versiją. 

- Gal kitą kartą. - Jis persisvėrė per Keitę, ištiesęs ranką 
atidarė keleivio dureles ir taip stipriai pastūmė, kad jos atšo- 
kusios vos vėl neužsitrenkė. 

- Atleisk man, Aleksai. Nereikėjo apie tai užsiminti. Bent 
jau šitaip. 

- Per vėlu, - šiurkščiai atkirto jis. - Kas pasakyta, pasaky- 
ta. O dabar geriau eik sau. 

Keitė padvejojo, bet aiškiai matė, kad jis įsiutęs ir nenusi- 
teikęs aiškintis. Ji išlipo iš automobilio ir užtrenkė dureles. 
Aleksas įjungė variklį ir išdūmė iš aikštelės palikęs ją vieną. 


Staiga Keitė pakirdo iš gilaus, bet neramaus miego. Nė ne- 
spėjus surikti jis delnu uždengė jai burną. 

- Tai aš... - kimiai sušnabždėjo, bet Keitė pažino jį iš bal- 
so. - Man reikia... na... Man reikia tavęs. 

Pusiau ją užgulęs jis išsitiesė šalia. 

- Nebijok, Keite. Ar bijai? 

Ji papurtė galvą. 

Jis atsargiai atitraukė ranką nuo burnos ir priglaudė lū- 
pas. Iš pradžių pabučiavo švelniai, paskui vis godžiau, liežu- 
vis įslydo jai į burną. 

Kai bučinys pagaliau nutrūko, jis lūpomis palietė jos kaklą. 

- Neatstumk manęs... 

Jis atsisegė diržą, atsisagstė kelnes ir įkišo jos ranką sau į 
tarpkojį. 

- Kokia baisi naktis. Aš mirštu, mažyte... 

Ir ėmė jos ranka masažuoti išpampusį savo penį. Kai Keitė 
nykščiu brūkštelėjo per varpos galvutę, jis sudejavo. 

Jis per naktinius marškinius ėmė bučiuoti jai krūtis. 

- Tu geidi manęs. Po velnių, tikrai žinau, kad geidi. Ar ne, 
Keite? Ar ne? - atsidusęs maldaujamai ištarė jos vardą. 

Ji kažką sumurmėjo ir prieštaraudama, ir sutikdama, bet 
sutikimas aiškiai nusvėrė prieštaravimą. Po antklode sulenkė 
kojas, patalai sušiugždėjo. Ji atsagstė jam marškinius. Pirštų 
galais ir lūpomis Keitė jautė, kokia įkaitusi jo oda, o kai paga- 
liau visiškai nuogas jis atsigulė ant jos, noriai jį apkabino. 

Suspaudęs tarp pirštų naktinius marškinius jis colis po 
colio slinko aukštyn, nuvilko juos ir nusviedė šalin. Jo ran- 
kos, visi dešimt plačiai išskėstų pirštų, nuslydo jos kūnu nuo 
raktikaulių iki klubikaulių, užgriebdami tiek, kiek vienu kar- 
tu įmanoma užgriebti. Paskui jis veidu įsikniaubė į maloniai 
minkštą jos pilvą; ji stipriau priglaudė jo galvą ir kojomis ap- 
sivijo strėnas. 

Jis pakštelėjo jai į bambą, skruostu brūkštelėjo per stan- 
grias spyruokliškas garbanas. Paskui liežuvis nukeliavo miš- 
keliu tarp jos pilvo ir šlaunų. Ji kulnais įsispyrė į čiužinį, išsi- 
rietė ir žiūrėdama tiesiai jam į veidą sudejavo iš malonumo. 

Jis plaštaka prasibrovė jai tarp šlaunų ir kyštelėjo du pirš- 
tus į jos gelmes. Iš nuostabos ir malonumo ji net šūktelėjo. 

- Dar palauk, - garsiai alsuodamas tarė jis. - Dar ne dabar. 
Kai pasieksi viršūnę, noriu būti tavyje. 

Ji buvo labai sudrėkusi, o jo pirštai judrūs ir miklūs. Ji 
kovojo su vis stiprėjančia aistra, kol pagaliau pajuto neįsten- 
gianti jos suvaldyti. 

Ojis, rodos, žinojo, kada ji pasiduos, nes tuoj pat pasirėmė 
rankomis ir įsiskverbė į ją kaip tik tą akimirką, kai jos kūnu 
nusirito pirmieji trūksniai. 

- Mmm, Jėzau, taip!.. 

Po kelių sekundžių jis jau gulėjo užgriuvęs ją visu svoriu, 
prakaituota jųdviejų oda buvo tarsi šilkinė, o kūnai apsunkę. 

Dar po minutėlės jis pasikėlė ir atsiklaupė. Ji dar nenorė- 
jo su juo skirtis. Pusiausėda pasilenkė į priekį, prasižiojo ir 
priglaudė lūpas prie šlapio, plaukais apžėlusio odos lopinėlio 
jam papilvėje. 

Jis suleido pirštus jai į plaukus ir aukštielninkas griuvo ant 
čiužinio, kartu nusitempdamas ir ją. Ji apibėrė jo pilvą ir krū- 
tinę švelniais bučiniais. Paskui liežuvio galiuku ėmė braukyti 
per spenelius, kol šie sukietėjo. 

Kai suėmė penį, jis jau vėl buvo kietas. Tada ji apžergė 
Aleksą per juosmenį, kelias akimirkas luktelėjo, kad troškimą 
persmelktų nekantra, o paskui neskubėdama nusileido. Jis 
prisimerkęs žiūrėjo, kaip ji joja ant jo, kaip ritmingai pirmyn 
atgal juda jos krūtinė, kaip išdidžiai pūpso krūtys. Ji buvo 
šokiruota savo pačios ekshibicionizmo ir nekuklumo. 

Nenuleisdamas nuo Keitės akių jis paseilėjo pirštų galiu- 
kus ir brūkštelėjo jai per spenelį. Tas akimirksniu susitraukė, 
pasidarė lyg vandens nugludintas akmenukas, Aleksas švel- 
niai suspaudė jį nykščiu ir smiliumi. 

Kita jo ranka slystelėjo susiraizgiusiais gaktos plaukais ir 
pasiekė G tašką. Ji pasijuto tarsi nukratyta elektros. Kiek ga- 
lėdama atlošė galvą; klubai ėmė judėti greičiau. Jis ir toliau ją 
ten glostė vos vos liesdamas slidų grūdo dydžio taškelį. 

Finalas buvo sukrečiantis. Raita ant jo ji grėsmingai pasvi- 
ro į priekį. Jis delnais suspaudė jai skruostus ir laikė, ir tada 
abu drauge patyrė dar vieną orgazmą. 

Kai viskas baigėsi, ji sunkiai alsuodama susmuko jam ant 
krūtinės, širdis daužėsi prigludusi prie jo širdies. Jis apka- 
bino ją kaip vaiką, priglaudė lūpas jai prie plaukų ir kažką 
sušnabždėjo. Bet per smarkiai mušantį pulsą ji žodžių nesu- 
prato. 


Keitė pabudo padėjusi galvą lovos kojūgalyje. Ji buvo apsi- 
klojusi paklodės ir anklodės kampais, visi kiti patalai sujauk- 
ti pūpsojo lovos viduryje. 

Ji atsisėdo, nusibraukė plaukus ir apsižvalgė po miegamą- 
jį. Jame tvyrojo blanki priešaušrio pilkuma. Namuose buvo 
tylu. Ji suprato esanti viena. 

Kažkurią akimirką tarp ekstazės ir miego Aleksas išėjo. 

O galji tik sapnavo? 

Ne, jų erotinis žaidimas, be abejo, buvo tikras. Ant kūno 
dar buvo likę malonių, bet kartu ir liūdnų jo pėdsakų. 


Heturiasdešimtas skyrius 


Ji: susitiko tik po trijų dienų. Aleksas neskambino ir jos ne- 
ieškojo. Per tas tris dienas Keitė dažnai pagalvodavo, kad dėl 
pastarųjų kelių savaičių streso jau nesugeba blaiviai mąstyti, 
gal tik įsivaizdavo jį slapčia įsigavus į jos namus, įsmukus į 
lovą ir pasiėmus ją drauge į jaudinantį seksualinį nuotykį, ko- 
kio gyvenime dar nebuvo patyrusi... 

Bet tereikėdavo atidžiau save patyrinėti, - ir jausmus, ir 
kūną, - ir Keitė suprasdavo, kad tai nebuvo vien fantazijos. 

Visos dar užsilikusios abejonės išgaravo, kai jis kyštelėjo 
galvą į filmavimo grupės automobilį, kuriame Keitė su Džefu 
aptarinėjo laidos siužeto detales. 

Jis pirštais pabarbeno į mašinos šoną. Ji pakėlė galvą nuo 
dokumentų segtuvo. Džefas irgi atsigręžė. 

- Pone Pirsai! - nustebęs tarė jis. - Sveiki. 

Į Keitės asistento pasveikinimą Aleksas paskubomis burb- 
telėjo labas, o žvilgsnis buvo įbestas į ją. 

Pamačiusi Aleksą Keitė sureagavo kvailai ir banaliai. Jai 
pakirto kojas. Staiga sustirę pirštai paleido parkerį. Šis nusi- 
rito segtuvu jai ant kelių ir nukrito ant automobilio grindų. 

- Aš tik... - Staiga pasijutęs nepatogiai Džefas šiaip taip iš- 
mikčiojo kelis atsiprašymo žodžius, išlipo ir paliko juos vienus. 

Aleksas tebestovėjo prie atstumtų mašinos durų ir žiūrėjo 
į Keitę. Jis buvo su džinsais ir nelygintais medvilnės marški- 

niais plačiomis atraitotomis rankovėmis. Diena buvo karšta 
ir tvanki, bet jo plaukai atrodė lyg sutaršyti vėjo. 

- Labas, Aleksai. Kas tave čia atvijo? 

Jis žvilgtelėjo per petį į komandos narius, parko žaidimų 
aikštelėje montuojančius filmavimo įrangą. Operatorius ta- 
rėsi su Džefu, kokiu rakursu geriausia filmuoti. Režisieriaus 
asistentas tikrino, ar veikia mikrofonai. Samdomas apsaugi- 
ninkas, kurį jiems primygtinai įpiršo Bilas, rūkė atsišliejęs į 
medį. 

- Niekada nesu matęs, kaip dirbi, - vėl atsigręždamas į ją 
tarė Aleksas. - Bent jau lauke. 

- Čia vaizdelis ne toks žavus, koks gali pasirodyti sėdint 
namie ir žiūrint televizorių. 

— Norėčiau čia pabūti, jei neprieštarausi. 

Vadinasi, apie tai jiedu nesikalbės. Gerai. Jeigu jis nuspren- 
dė apsimesti, kad orgijos nebuvo, ką gi - puiku! Gal šitaip net 
geriau. Jis atėjo pas ją vidury nakties nežinodamas, ką daryti, 
maldaudamas palengvinti fizines ir dvasines kančias - tai žen- 
klas, kad jis, kaip kiti mirtingieji, turi silpnybių. O ji atsidavė 
jam nė nebandydama priešintis, ir tai kėlė šiokį tokį įtarimą. 

Iš abiejų elgesio buvo matyti, kad jiems trūksta savitvardos 
ir sveiko proto. Ji negalėjo pasmerkti Alekso, kad ja pasinau- 
dojo, pirma nepasmerkusi savęs, taip lengvai pasidavusios. 
Tad kam apie tai kalbėti? Kam versti save vėl pasijusti nepa- 
togiai, jei galima tiesiog apsimesti, kad nieko neįvyko? 

Be to, Keitė nebuvo tikra, ar sugebės vidury baltos dienos 
atvirai prabilti apie tai, ką jiedu veikė tamsoje. Jai skruostai 
nurausdavo vien apie tai pagalvojus. 

- Neprieštarausiu, gali žiūrėti, - tarė Keitė. - Bet visa tai 
tau greičiausiai nusibos dar nesibaigus filmavimui. 

- Nemanau. 

Prie jų nedrąsiai priėjo Džefas. 

- Hm... Keite, atvažiavo Šerė su Džozefu. 

- Einu. 

Ji apsiavė sportbačius, kuriuos anksčiau buvo nusispyrusi, 
ir susirišo raištelius. Aleksas padavęs ranką padėjo išlipti iš 
furgono. 

- Ačiū. 

Dėl Šerės, Džefo ir visos filmavimo grupės Keitė stengėsi 
elgtis kaip visada, nors taip netikėtai pamačius Aleksą jai vis 
dar linko keliai. 

Netrukus mintys nuo Alekso nukrypo į Džozefą. Dėl ne- 
galios berniuko augimas buvo sulėtėjęs, todėl sulaukęs sep- 
tynerių jis atrodė ne vyresnis už keturmetį. Berniuko kojos 
buvo įtvaruose, bet vaikščioti jis galėjo niekieno nepadeda- 
mas. Ausys buvo didelės, o ant nosies - akiniai tokiais storais 
lęšiais, kad akys atrodė visai mažutės. 

Džiugiai šypsodamasis jis nušlubčiojo pas Keitę. 

- Atvažiavau, kad mane parodytų televizija, - didžiuoda- 
masis pareiškė berniukas. 

Šerė Parks nusijuokė. 

- Geriau iš karto perspėsiu tave, Keite. Jis artistas iš pri- 
gimties. Būk atsargi, nes paverš iš tavęs pagrindinį vaidmenį. 

— Malonu vėl tave matyti, Džozefai. - Jiedu susipažino 
Nensės Vebster šventėje po atviru dangumi. Žvelgdama į ge- 
rokai žemesnį už save berniuką Keitė prisimerkė ir tylutėliai 
pagrasino: - Jeigu bandysi užgožti mane ekrane, galas tau! 
Nepamiršk, kad žvaigždė - aš! 

- Gerai, - nusijuokė Džozefas. - Ar jis filmuos? - Ir baks- 
telėjo pirštu į Aleksą. 

- Ne. Jis tik stebės. Tai ponas Pirsas, Džozefai. Jis rašo 
knygas. 

— Knygas? Rimtai?.. 

- Malonu susipažinti, Džozefai. - Aleksas paspaudė ber- 
niukui ranką kaip suaugusiam vyrui. 

- Tu aukštas. 

- Ne, taip atrodau tik su šitais batais. - Aleksas pakėlė koją 
ir parodė jam raitelio batą su pentinu. Kai jų neaviu, mano 
ūgis penkios pėdos ir penki coliai. 

Džozefo juokas šovė kaip šampano purslai. Keitė pagalvo- 
jo, kad būtinai reiks nufilmuoti berniuką besijuokiantį. Kas 
gali atsispirti tokiam juokui? 

Ji supažindino vaiką su kitais komandos nariais, tada Dže- 
fas pranešė, kad filmavimas prasideda. Keitė paėmė Džozefą 
už rankos ir tarė: 

- Nepamiršk, visos geriausios replikos - mano. 

Jiedu su Džozefu įsitaisė karuselėje. Režisieriaus asisten- 
tas prisegė jiems bevielius mikrofonus, ir pirmiausia jie įrašė 
pokalbį. Keitė plepėjo su Džozefu apie visiškai nereikšmin- 
gus dalykus, kol berniukas pamiršo kamerą ir ėmė elgtis na- 
tūraliai. 

- Ar nori būti įvaikintas, Džozefai? 

- Aišku. Ar turėčiau brolių ir seserų? 

- Galbūt. 

- Būtų gerai. 

Džozefo atsakymai buvo mieli ir jaudinantys. Pokalbis 
buvo filmuojamas taip, kad montuojant siužetą būtų galima 
keisti rakursus ir žiūrovui susidarytų įspūdis, jog filmuota 
bent dviem kameromis. 

Paskui Keitė su Džozefu vaikštinėjo tarp kerpėmis apau- 
gusių ąžuolų, o operatorius su filmavimo kamera ant peties 
sekiojo įkandin. 

Kai tik Džefas paskelbė, kad medžiagos užtenka, Aleksas 
parodė Džozefui iškeltą nykštį. 

- Jei kada leisies į pramogų verslą, galėsiu būti tavo vady- 
bininkas, sutarta? 

Džozefo veide vėl nušvito kerinti šypsena. 

Keitė atsitūpė ir apkabino berniuką. 

- Tikėsimės geriausio, ar ne? 

- Gerai. Bet nesijaudink, Keite. Jeigu niekas manęs nejįsi- 
vaikins, aš ant tavęs nepyksiu. 

Ji pajuto gerklėje įstrigus gumulą. Džozefo tėvas paspruko 
dar prieš berniukui gimstant. Motina - narkomanė, linku- 
si į depresiją. Kai Džozefui buvo treji, valstybė sūnų iš jos 

atėmė. Nuo to laiko berniukas gyveno globos namuose. Jis 
nusipelnė turėti mylinčią šeimą. Būdamas toks žavus, turė- 
damas puikų humoro jausmą, jis galėjo suteikti džiaugsmo 
bet kuriai šeimai. Keitei buvo gaila, kad turi atiduoti jį Šerei. 
Mojavo jam tol, kol jiedu dingo iš akių. 

Aleksas persibraukė rankove prakaituotą kaktą. 

- Tu teisi. Visa tai ne taip žavu ir paprasta, kaip atrodo. 
Dvi valandos darbo dėl dviejų minučių siužeto? 

- Tai neskaičiuojant montavimo, - įsiterpė Džefas. - Ojei 
Keitė nebūtų profesionalė, ir filmavimas būtų užtrukęs dvi- 
gubai ilgiau. Antro dublio jai prireikia retai. 

Dėkinga Keitė padarė koketišką reveransą. 

- Ar važiuosite kartu? - iš mašinos šūktelėjo režisieriaus 
asistentas. 

Filmavimo įranga jau buvo sukrauta. Operatorius sėdėjo 
prie vairo. Jis užvedė variklį ir visu galingumu paleido oro 
kondicionierių. Apsaugininkas užgesino paskutinę nuorūką 
ir jau rengėsi lipti į furgoną. Jis taip ir nepatikrino Alekso, 
net nepasiteiravo, ką čia veikia. Keitei šmėstelėjo, kad to- 
kioms atsargumo priemonėms Bilas tik švaisto pinigus. 

Džefas patraukė prie automobilio, o Keitė šiek tiek palau- 
kė ir pažvelgusi į Aleksą paklausė: 

- Vargu ar per tokią nežmonišką kaitrą atėjai čia vien pasi- 
žiūrėti filmavimo. 

- Buvo įdomu. 

Ji įrėmė rankas į šonus. 

- Iškyloms pėsčiomis tu šiek tiek per senas. Nagi, Pirsai, 
kas yra? 

— Radau Ciklopą. 


Pritūpęs prie savo Harley jis keitė uždegimo žvakę. Tiesą sa- 
kant, variklis ir taip veikė kaip laikrodis; jis krapštinėjosi tik 
todėl, kad nenorėjo galvoti apie savo problemas. Jeigu viskas 
gyvenime eitųsi taip, kaip važiuoja jo motociklas, jis būtų lai- 
mingas žmogus. Motociklas buvo vienintelis, kuriuo galėjo 

visiškai pasitikėti ir kuris jam visiškai paklusdavo. Važinėda- 
mas jis visuomet pajusdavo džiaugsmingą virpulį. 

O štai santykiai su Kismete strigo. 

Jis piktai įją žvilgtelėjo atsigręžęs per petį. Kismetė sėdėjo 
ant vinilinio pupų maišo apsususio kedro šešėlyje. 

Prieš kelerius metus ji buvo žavi pupytė - kitos tokios nie- 
kur aplink nebūtum radęs. Jam pavydėjo visi pažįstami vyru- 
kai. Karšto ir ūmaus būdo. Nieko nebijodavo. Netgi jo. 

Po velnių, jei anais gerais laikais jis padarydavo ką nors, 
kas jai nepatikdavo, ji paleisdavo į darbą nagus ir dantis - iki 
kraujo. Jiedu imdavosi, kol kova baigdavosi pasidulkinimu, 
taip nutikdavo kiekvieną kartą. Smurtas abu įaudrindavo. 
Kuo žiauresnis, tuo geriau. Ji ritmiškai siūbuodavo, dūsuo- 
davo, o per orgazmą rėkdavo kaip paklaikusi. 

Dabar tamsios, kadaise žaibus svaidžiusios akys buvo pri- 
gesusios. Galima sakyti, negyvos. Ir pisdavosi kaip koks lavo- 
nas - pakęsdavo jį, bet pati žaidime nedalyvaudavo. 

Ji net iš išorės pasikeitė. Tatuiruotę slėpdavo po drabu- 
žiais, o plaukus tvarkingai surišdavo. Jis jau neprisiminė, 
kada paskutinį kartą matė ją vilkint drabužius, pabrėžiančius 
figūrą. Ir kalbėjo ji dabar visai kitaip. 

Susigrąžinti aną Kismetę jam buvo svarbiausias gyvenimo 
tikslas, amžinas iššūkis. Pašėlusi anų laikų raganiokė slėpėsi 
kažkur čia pat. Kažkur po ta vangia veido išraiška tūnojo ti- 
kroji, iš pasaulio besišaipanti Kismetė. Jis tai žinojo; tereikė- 
jo sugalvoti, kaip išvilkti ją į dienos šviesą. 

Bet ar dėljos vertėjo taip stengtis? 

Nė velnio. Jis būtų metęs ją jau prieš kelerius metus, bet 
nemetė dėl vienos priežasties: kaip tik šito ji ir norėjo. Ji 
būtų apsidžiaugusi išvyta lauk. Vien dėl to ketino ją laikyti, 
kol lazda sužaliuos. Kartą jau leido pasprukti, ir ką gi? Iš kar- 
to tapo pajuokos objektu. 

Nors juokiasi tas, kuris juokiasi paskutinis. O paskutinis 
juk buvo jis, ar ne? 

Sparkiui dingus iš jų gyvenimo jiedu vėl susiėjo, ir viskas 
buvo kaip buvę. Nors... ne visai. Ji jau nebuvo tokia kaip 
anksčiau. Dažniausiai žvelgdavo kiaurai, tarsi jo čia apskritai 
nebūtų. Pro jos abejingumo kiautą prasiskverbdavo tik bai- 
mė. Kaip reikiant įbauginta ji tapdavo gera ir nuolaidi. 

Taigi bauginti ją tapo mėgstamiausia jo pramoga. 

Jis stovėjo ir šluostėsi rankas į išblukusį raudoną skudurą. 

- Eik vidun. 

Išgirdusi stačiokiškus žodžius ji net krūptelėjo. Tai jį irgi 
labai erzino - tas jos svajokliškumas. Ji turėjo savo pasaulį, 
kuriame jam nebuvo vietos. 

- Viduje karšta, Cikai, - tarė ji. - Mieliau likčiau čia, kur 
pučia vėjelis. 

- Pasakiau, eik vidun. 

- O kam? 

- O kaip tu manai - kam? - pašaipiai išgiedojo jis. 

Paskui stvėrė jai už rankos, stipriai trūktelėjo ir vos ne- 
išnarinęs sąnario privertė Kismetę atsistoti. Ji aiktelėjo iš 
skausmo. 

Kaip tik tą akimirką šalia Harley čiūžtelėjęs sustojo automo- 
bilis. Iš jo išlipo vyras ir per mašinos stogą pažvelgė į juodu. 

Cikas paleido jos ranką. 

- Kas čia dabar? 

- Nežinau. 

Link jų žingsniavo aukštas lieknas dabita. Gudrus žvilgs- 
nis, kreivas šypsnys. Faras. Tuos Ciklopas pažindavo per my- 
lią. Revolverį vyrukas tikriausiai užsikišęs už juosmens, po 
neperpučiama striuke. 

— Kas toks ir ko nori? - paklausė Ciklopas nudėbdamas 
svečią priešišku žvilgsniu. 

- Ieškau vyruko, pravarde Ciklopas. Ar tai tu? 

Ciklopas sunėrė ant krūtinės tatuiruočių išmargintas ran- 
kas. Niekinamai šypsodamasis pakreipė galvą į šoną, sidabri- 
nis kryželis ausyje sutabalavo. 

- Galir aš, o ką? 

Praleidęs pro ausis klausimą vyras pažvelgė į moterį Cikui 
už nugaros. 

- O tu Kismetė? 

- Taip. 

- Užsičiaupk, - burbtelėjo Cikas. - Nekalbėk su juo. - Tada 
rūsčiai nužvelgė atvykėlį nujausdamas, kad iš jo gali laukti 
tik nemalonumų. - O kas tu, po velnių? 

- Aleksas Pirsas. 

- Niekada negirdėjau. 

- Nieko nuostabaus. Bet atvežiau žmogų, kuris nori su ta- 
vimi pasikalbėti. 

Aleksas grįžo prie automobilio ir atidaręs keleivio dureles 
persimetė keliais žodžiais su moterimi, paskui žingtelėjo į 
šalį, ir ji išlipo. Vėlyvos popietės saulė apšvietė jai plaukus, ir 
Cikas iš karto ją pažino. 

- Jėzau, Marija ir Juozapai! - akimirksniu pamiršęs, kad 
turi vaidinti kietą vyruką, šūktelėjo jis. 

Anie priėjo arčiau, bet faras dabita nė akimirkos nesitrau- 
kė nuo raudonplaukės toliau kaip per colį. O ji, rodos, nebuvo 
tokia atsargi. Drąsi boba, pagalvojo Cikas. Smulkutė, bet drą- 
si. Iš karto matyti. 

- Aš Keitė Delani. 

- Žinau, kas tu, - atsakė jis. - Atvažiavai vaikiščio? 

Kismetė staiga pašokusi išmetė padėklą su karoliukais, 
kurį laikė ant kelių. Karoliukai pabiro į purvą, bet vis tiek 
žybčiojo saulėje. 

- Nel Aš neleisiu jums vėl paimti vaiko! - suriko ji. 

- Mamyte! 

Cikas staiga pasuko galvą. Vaikas stovėjo už stiklinių lau- 
ko durų, pirštu lyg kabliuku užkabinęs apatinę lūpą. Stovėjo 
ir žiūrėjo į juos didelėmis išgąsčio pilnomis akutėmis. Nuo 
to mažo šūdžiaus žvilgsnio Cikui net kūnas pagaugais nuėjo. 
Jis jau ketino liepti vaikui grįžti į kambarį, tik staiga raudon- 
plaukė nustebusi šūktelėjo: 

— Maiklai!.. 


Keturiasdešimt pirmas skyrius 


Keitė spoksojo į berniuką kaip nudiegta. Jis išlėkė pro sti- 
klines duris, kiek įkabindamas pasileido prie motinos ir įsi- 
kniaubė jai į sijoną. 

- Jūs Maiklo motina? - nedrąsiai paklausė Keitė. Moteris 
nepatikliai linktelėjo. Keitė atsigręžė į baikerį. - Ojūs tikriau- 
siai Džordžas Mertis. 

- Ar ne čia atspaudei? Nori pasiimti mūsų vaikigalį, paro- 
dyti per televizorių ir įsiūlyti kam nors įsivaikinti, ar ne? 

Kismetė ėmė kūkčioti. Keitė rankos mostu ją nuramino ir 
tarė: 

— Ne, aš čia ne dėl Maiklo. 

Ciklopas susiraukė. 

- Jei ne dėljo, tai ko tau čia reikia? 

Kaip ir sakė Šerė, Maiklas ir jo mama, atrodo, vienas kitą 
tikrai mylėjo. Berniukas žiūrėjo į Keitę, pažinęs droviai šyp- 
sojosi, bet tebebuvo tvirtai apsivijęs mamos kojas. 

Keitė atsisuko į baikerį ir nuvėrė niekinamu žvilgsniu. 

- Ar tai jūs siuntinėjate man grasinamus laiškus? Jeigu 
taip, noriu perspėti, kad pranešiau policijai. Jeigu gausiu dar 
nors vieną... 

- Klausyk tu, kale... 

- Atsargiau, drauguži. - Aleksas balso nekėlė, bet tonas 
buvo ganėtinai grėsmingas, tad Ciklopas nutilo. Netardamas 

nė žodžio Aleksas stebėjo netikėtus įvykius ir leido jiems lais- 
vai rutuliotis, bet Keitė žinojo, kad jam pro akis nepraslysta 
nė menkiausia smulkmena. - Neieškok nemalonumų, - įspė- 
jojis Ciklopą. - Panelė klausia, tai ir atsakyk. Ar tai tu siunti- 
nėji paštu jai laikraščių iškarpas? 

- Apie kokį čia šūdą šneki, - burbtelėjo Cikas. - Nieko ne- 
žinau apie jokias iškarpas. Ir jeigu tuoj pat neišneši subinės 
iš mano... 

Keitė jį pertraukė. 

- Judu buvote draugai su vaikinu, vardu Sparkis. 

Kismetė aiktelėjo lyg skaudžiai sužeista. 

- Sparkis? — sušnabždėjo vos atgaudama kvapą. - O ką 
Sparkis? 

- Po velnių, užsičiaupk, gerai?! - riktelėjo Cikas. Paskui 
nukreipė nuožmų vienos akies žvilgsnį į Keitę. - Jeigu ieškai 
to neūžaugos, tai tau velniškai nepasisekė, panelyte. Jis jau 
keleri metai mires. 

- Aš tai puikiai žinau. 

- Tai kam ėdi man nervus? 

- Jūs sutikote, kad jo širdis būtų persodinta kitam žmogui. 
Praėjus kelioms valandoms po jo mirties man buvo atlikta to- 
kia operacija. Gali būti, kad man buvo persodinta jo širdis. 

Kismetė aiktelėjo net nespėjusi delnu prisidengti burnos. 
Akys pasruvo ašaromis. 

- Kiek žinau, judu buvote labai artimi, - švelniai tarė Keitė. 

Kismetė tylomis linktelėjo. 

- Tai jau seniai praeitis, - įsiterpė Cikas. - Ko nori iš manęs? 

Į šį klausimą atsakė Aleksas. 

- Trys žmonės, kuriems tą pačią dieną kaip panelei Dela- 
ni buvo persodinta širdis, žuvo. Įtariame, kad juos nužudė 
kurio nors donoro šeimos narys, apsigalvojęs dėl ankstesnio 
savo sprendimo. 

- Kad ir kas būtų tas žudikas, jis aiškiai leido suprasti, jog 
kita auka jo sąraše esu aš, - pridūrė Keitė. 

- Jėzau, kaip baisu, - nusišaipė Cikas. 

Aleksas grėsmingai žingtelėjo į priekį, bet Keitė stvėrė jam 
už rankovės ir sustabdė. 

- Nemanau, kad jiedu ką nors žino, Aleksai. 

- Jis iš karto tave pažino. Supratau iš veido. 

- Po velnių, juk ją nuolat rodo per televiziją! - šūktelėjo 
Cikas. - Gal manai, kad aš kvailas ar aklas? 

— Manau, kad tu subingalvis, - atšovė Aleksas. 

- Patylėkite. Abu. Jūs gąsdinate Maiklą. - Keitė pažvelgė 
į Kismetę. - Ar kada nors mėginote susisiekti su žmogumi, 
kuriam teko Sparkio širdis? 

- Taip. 

Cikas atsisuko ir nudėbė Kismetę nuožmiu žvilgsniu. 

- Po velnių, ką čia šneki? 

Bet ji tarsi negirdėjo jo žodžių, kalbėjo tik su Keite. 

- Praėjus maždaug metams nuėjau į ligoninę, kurioje 
mirė Sparkis. Ten man buvo liepta paskambinti į organų... 
mmm... 

- Į Organų banką? 

- Taip, tikriausiai. Net gavau telefono numerį. 

Cikas nerangiai žingtelėjo prie jos. 

- Ar neužčiaupsi savo bjauraus snukio? Neprivalai jiems 
nieko pasakoti. O kaip tu slapčia išsmukai į ligoninę, kur tuo 
metu buvau aš? 

Ji vis dar nekreipė dėmesio į Ciką. 

- Paskambinau tuo numeriu. Moteris, su kuria kalbėjau, 
buvo maloni, bet kadangi nesu Sparkio šeimos narė, ji man 
nieko negalėjo sakyti. Maldavau jos. Norėjau žinoti, ar... 

- Sakiau, užsičiaupk! - staiga pratrūko Cikas ir skėlė jai 
antausį. 

Šį kartą Keitė nebūtų sulaikiusi Alekso, net jei būtų norė- 
jusi. Jis puolė Ciką, stvėrė už gerklės ir įmūrijo į namo sieną. 

- Jei dar kartą prikiši prie jos nagus, sėsi į cypę, mulki. — 
Alekso balsas buvo tylus, bet nirtus. - O iki tol gerai tave iš- 

tvatinsiu, nes matau, kad ieškai gumbo. Išlupsiu sveiką akį ir 
primyšiu į skylę. Kai baigsiu doroti, būsi ir aklas, ir kvailas. 
Dar maldausi farų, kad uždarytų tave ilgam, - labai ilgam, 
kad negalėčiau vėl prie tavęs prisikasti. 

- Paleisk mane, šūdžiau, - suniurnėjo Cikas. Plika akimi 
buvo matyti, kad jam skauda. Aleksas buvo įrėmęs kelį jam į 
tarpkojį. - Nė nemanau jos mušti. 

Keitė pažvelgė į Maiklą. Berniukas stovėjo kumšteliais iš 
visų jėgų įsikibęs į mamos sijoną, veidu įsikniaubęs į klostes. 

- Aleksai, vaikas... 

Šie žodžiai suveikė tarsi burtų lazdelė. Aleksas atšlijo ir pa- 
leido baikerį. Paskui ėmė trauktis atatupstas, kol vėl atsidūrė 
šalia Keitės, bet tebebuvo įsitempęs, pasiruošęs vėl pulti. 

Kol vyrai aiškinosi santykius, Kismetė stovėjo rami, jai 
šis kivirčas, regis, visai nerūpėjo. Keitė spėjo, kad prie tokių 
smurto proveržių ji seniai pripratusi, ne kartą ir pati nuken- 
tėjusi. 

- Kismete, - vėl užkalbino ją Keitė, - gal vis dėlto žinote, 
kam buvo persodinta Sparkio širdis? Gal žinote, kur ji buvo 
išsiųsta? Ar dar ką nors? 

Kismetė papurtė galvą, pažvelgė į Ciką, tada nudūrė akis 
į žemę. 

Keitė troško ją iškvosti, išgauti iš jos daugiau, bet bijojo 
įsiutinti Ciką, nes paskui jis, be abejo, pyktį išlietų ant Kis- 
metės ir berniuko. Tad atsigręžė į baikerį ir neslėpdama pa- 
niekos paklausė: 

- Ar jiems nieko neatsitiks? 

- Kodėl turėtų kas nors atsitikti? 

- Juk per jus jie jau ne kartą yra atsidūrę ligoninėje, - kan- 
džiai atkirto ji. - Ar žinote, kad esate tikras nevykėlis? Su- 
smirdęs suskis, kuris daužo moterį ir mažą vaiką, nes šitaip 
nori parodyti esąs tikras vyras. 

- Keite... - pašnibždomis, puse lūpų perspėjo Aleksas. 

Cikas kumščiais įsirėmė į šonus. 

— Mes nieko nežinome nei apie tavo širdį, nei apie Sparkio 
širdį, nei apie jokius sumautus laiškus, - piktai atšovė jis. - Ir 
jau tikrai nieko nežinome apie žmogžudystes. Todėl geriau 
kuiskit iš čia, kol dar nesupykau iš rimtųjų. 

Aleksas suėmė jos ranką. 

- Eime. 

Ji leidosi vedama prie automobilio. Aleksas išvažiavo į ke- 
lią ir nulėkė dideliu greičiu, tarsi norėdamas kuo labiau nu- 
tolti nuo Džordžo Merfio. 

— Neįtikėtina. Visą laiką jie buvo mano segtuve, - nustebu- 
si tarė Keitė. - Ciklopas ir Kismetė. O kaip tu juos radai? 

- Dėdė Diksis turi gerą kartoteką. Merfio biografijoje keli 
nusižengimai. Jį sekė net kelios policijos nuovados. San An- 
tonijaus policijoje yra byla su dabartiniu jo adresu. 

- Kai Maiklas pasirodė tarpduryje... - Keitė dar nebuvo at- 
sigavusi nuo patirto šoko. - Jis toks mielas ir pažeidžiamas. 
Negaliu net pagalvoti, kad berniukas gyvena su tuo gyvuliu. 

- O moteris? 

- Manau, ji labai myli sūnų. Bet gyvena nuolat bijodama 
Ciklopo. 

- Kaijis jai trenkė... 

- Tą akimirką troškau, kad sumaltum jį į miltus. 

Aleksas atitraukė žvilgsnį nuo kelio ir nustebęs pažvelgė į 
Keitę. 

- Ir tai sako ta, kuri man priekaištavo, girdi, pirma šaunu, 
o tik paskui pradedu klausinėti. Tai kaip tau labiau patinka? 
Apsispręsk. 

- Nepradėk, Aleksai. Šiai popietei nemalonumų jau už- 
teks. Prieš važiuojant kitur man reikia įlįsti į savo kampą ir 
šiek tiek pabūti vienai. 

- Tu tikriausiai pavargusi. Dar niekada nemačiau, kad taip 
greitai pasiduotum. 

Kismetė ir Ciklopas gyveno bendruomenėje į pietvakarius 
nuo San Antonijaus. Kelionė atgal truko pusvalandį, ir di- 

džiąją šio laiko dalį Keitė nieko nereginčiu žvilgsniu žiūrėjo 
pro priekinį automobilio stiklą. Kol jie pasiekė miestą, sute- 
mo. Namuose ir biuruose žiebėsi šviesos. Neoninės iškabos 
viliojo klientus į restoranus ir kino teatrus. 

- Kaip norėčiau neturėti didesnės problemos nei apsi- 
spręsti, kokį filmą šįvakar žiūrėti, - tarė ji. 

- Tu išsigandusi. 

- Juk ne be reikalo, ar ne? Mes radome Ciklopą, bet mano 
persekiotojo paieškos nepasistūmėjo nė per plauką. 

- Tu nemanai, kad tai bičiulis Džordžas, ar ne? 

-Otu? 

- Norėtųsi, bet nemanau, kad tai jis. 

- Kodėl norėtųsi ir kodėl nemanai, kad tai jis? 

- Man patiktų prikirpti tam šunsnukiui uodegą. Jam aiš- 
kiai niežti nagai. Anksčiau ar vėliau jis atsidurs Hantsvilio 
kalėjime ir liks ten ilgai. Man patiktų, jei jis ten tūptų dar 
nespėjęs nieko nuskriausti, ypač Maiklo. Antra, noriu, kad 
viskas baigtųsi. Tavo labui. Noriu, kad naktimis galėtum mie- 
goti ramiai, nesirūpindama, ar rytoj dar būsi gyva. 

- Jėzau, ačiū, kad mane pralinksminai ir įkvėpei ryžto. - Po 
minutėlės ji vėl paklausė: - Kodėl nemanai, kad tai Ciklopas? 

- Pirmiausia jis per kvailas. Tai sudėtingas planas, jį skru- 
pulingai apgalvojo ir tiksliai vykdo protingas ir kantrus žmo- 
gus. Ciklopas nei protingas, nei kantrus. 

- Tikriausiai tu teisus, bet dėl viso pikto apsvarstykime to- 
kią galimybę ir tarkime, kad tai tikėtina. Ciklopas gyvena šia 
diena, tad išvažiuoti neapibrėžtam laikotarpiui jam neturėtų 
būti sunku. 

- Kartu su Kismete ir Maiklu? - nustebo Aleksas. 

- Manau, be jų. Be to, nustatėme, kad mūsų persekioto- 
jas iš pradžių artimai bendrauja su savo aukomis. O juk joks 
sveiko proto žmogus neprisileis artyn Ciklopo. 

- O moteris? Gal ji veikia kaip masalas ir privilioja aukas? 
Pelno jų pasitikėjimą, galbūt netgi sukelia gailestį. O Ciklo- 
pas jas nudobia. 

Šią hipotezę Keitė atmetė ryžtingai papurčiusi galvą. 

- Nemanau, kad Kismetės atsiribojimas tėra poza. Ji man 
nepasirodė nuolaidaus būdo. Be to, Pytis mums pasakojo, kad 
ji mylėjo Sparkį. Kodėl turėtų norėti, kad jo širdis nustotų pla- 
kusi? Man susidarė įspūdis, kad ji Sparkį vis dar myli, o tau? 

- Taaaip... O Cikui tai nepatinka. 

- Taigi, jeigu Cikas pavyduliavo Sparkiui, kai šis buvo gy- 
vas... 

— „tai gali būti, kad pavydas jį tebegraužia. Juk Kismetė 
vis dar myli Sparkį, nors jis jau seniai miręs, - baigė jos mintį 
Aleksas. 

- Varžovo jis vis dar neatsikratė. 

- Jo merga vis dar laikosi įsikibusi to suskio, kuris prano- 
ko jį ne tik lovoje, bet ir dvikovoje peiliais. Todėl keršija ir iš 
eilės dobia visus, kuriems galėjo atitekti Sparkio širdis. 

Keitė pažvelgė į Aleksą tokiu viltingu žvilgsniu, tarsi jiedu 
ką tik būtų išradę vaistus nuo vėžio. Bet entuziazmo burbu- 
las tuoj pat sprogo. 

- Vadinasi, reikia grįžti prie klausimo, kaip jam pavyko pri- 
siplakti prie tų trijų aukų ir įsibrauti į jų gyvenimą. Ciklopas 
toli gražu ne iš tų, kurie sugeba susilieti su aplinka. Jei kas 
nors mįslingai mirtų jo pašonėje, įtarimai pirmiausia kristų 
ant jo galvos. - Ji nusivylusi atsiduso. - Dieve, ir kas galėjo 
pagalvoti, kad gavusi donoro širdį užsitrauksiu nelaimę - ant 
kulnų lipantį psichopatą? Beje, žinai, kas juokingiausia? Gal 
ne tiek juokingiausia, kiek ironiškiausia. - Ji priglaudė delną 
sau prie krūtinės. - Niekada nenorėjau, kad su manimi būtų 
elgiamasi ypatingai vien dėl to, kad turiu persodintą širdį. 

- Šiaip ar taip, dėl persodintos širdies nesi visiškai tokia 
pat kaip kiti, - švelniai priminė Aleksas. 

- Bet dėl to nebūtina su manimi elgtis ypatingai. Noriu, 
kad žmonės tiesiog pamirštų, kad turiu ne tą širdį, su kuria 
gimiau. O atrodo, kad būdami su manimi žmonės vien apie 
tai ir tegalvoja. 

Automobilių aikštelėje prie televizijos budintis apsaugi- 
ninkas šį kartą pažino Alekso mašiną ir pamojavo jiems įva- 
žiuojant pro vartus. Jis gudriai šypsojosi, tarsi būtų pagrin- 
dinis meilės intrigos veikėjas. 

Aleksas išjungė variklį ir atsigręžė į Keitę. 

- Būdamas su tavimi galvoju ne vien apie tai. Toli gražu. 

Ji atsispyrė jo traukai ir pajuokavo: 

- Ar tik neketini apdainuoti mano plaukų, akių ir lūpų? 

- Jei nori... Arba galėčiau imti kurti žemiškesnę poeziją 
apie tavo erogenines zonas, pasklidusias po visą odą. Žinau 
iš patirties. 

Tai buvo begėdiškos liaupsės, bet jos švelniai suvirpino 
stygas giliai jos širdyje. Ji mėgino nekreipti dėmesio. 

- Šitą leksiką pataupyk savo romanams. Bus gaila, jei iš- 
švaistysi ją man. 

Jis šyptelėjo. 

- Manau, kad tau patinka. 

- Kas? 

- Tokia leksika. 

Ji puikiai prisiminė, ką ir kaip prieš kelias naktis jis šnabž- 
dėjo jai į ausį. Kol tie šnabždesiai nespėjo vėl sugundyti, Kei- 
tė atidarė automobilio dureles. 

- Ačiū, kad radai Ciklopą. 

- Prieš išbraukdamas iš įtariamųjų sąrašo ketinu atidžiau 
juo pasidomėti. 

- Jei paaiškės kas nors įdomaus, pranešk man. Labanakt, 
Aleksai. 

- Keite... 

Ji žvilgtelėjo per petį. Rodos, jis niekaip negalėjo apsi- 
spręsti, ar verta garsiai išsakyti, ką galvoja. Pagaliau jis tie- 
siog tarė: 

- Labanakt. 

Ir jiedu išsiskyrė. Keitė parvažiavo namo apimta priešta- 
ringų jausmų. Jis galėjo ir labiau pasistengti įveikti jos pasi- 

priešinimą. Ji vis tiek būtų pasakiusi ne, bet jis galėjo įdėti 
daugiau pastangų pamėginti įkalbėti ją naktį praleisti kartu. 

Ruošdamasi eiti miegoti ji galvojo vien apie tai. Vos išėjo iš 
dušo, kažkas paskambino į duris. 

Vadinasi, Aleksas atsekė paskui ją! 

Rišdamasi kilpinį chalatą ji sparčiu žingsniu nuėjo prie lau- 
ko durų. Nekantrus laukimas svaigino kaip putojantis vynas. 
Nervai dilgčiojo. 

Bet kai tikėdamasi pamatyti Aleksą žvilgtelėjo pro žaliu- 
zes, apstulbo. 


Hoturiasdošimt antras skyrius 


- H. norite, pone Merfi? 

- Noriu su tavim pasikalbėti, - atsakė Ciklopas. - Atidaryk 
duris. 

Ji piktai nusijuokė. 

- Jums savo namų durų neatidarysiu. 

- Jeigu norėsiu įeiti į vidų, apsišiksi, o manęs nesulaikysi. 
Geriau pasaugok duris - neversk manęs jų laužti. 

- Jeigu tuoj pat neisite sau, iškviesiu policiją. 

- Kviesk, už tai atsiims vaikas. 

Ji įrėmė kaktą į duris. Atidaryti Merfiui vidury nakties — 
tikra kvailystė, bet, kaip jis pats sakė, jeigu norės įeiti, spyna 
jo nesulaikys. 

Matyt, jis pasekė ją nuo televizijos iki namų. Kaipgi kitaip 
būtų sužinojęs, kur ji gyvena? Nebent tai jis pastaruosius du 
mėnesius šiuo adresu siuntinėja laiškus. 

Šiaip ar taip, kodėl ji apskritai svarsto, įsileisti jį ar ne? Ko- 
dėl nepuola prie telefono ir nerenka pagalbos numerio 911 
tikėdamasi, kad policija atvažiuos anksčiau, negu jis spės pri- 
daryti žalos? 

Dėl Maiklo, štai kodėl. Keitė nė nesuabejojo, kad savo gra- 
sinimą Ciklopas įvykdys. Gal Kismetė ir nėra visiškai tyra, 
tačiau berniukas juk nekaltas. Gelbėti ją galbūt jau vėlu, o dėl 
Maiklo tikrai verta pakovoti. 

Ji atrakino ir atidarė duris. 

Ciklopo išorė buvo įspūdinga. Aleksas buvo arba baisiai 
narsus, arba siaubingai kvailas, kad su juo susirėmė. Kai 
nustūmes ją šalin žengė į prieškambarį, Keitė stengėsi ne- 
krūpčioti nei dėl jo ūgio, nei dėl kvapo. Jis apmetė žvilgsniu 
aplinką. Prieškambaryje ant stalelio buvo padėtas krištolo 
rutulys su kvapių sausų žiedlapių mišiniu. Merfis pakėlė jį 
prie nosies ir pauostė. 

- Šitos žolės rūkyti netinka, - įgėlė Keitė. 

Jis šlykščiai nusiviepė. 

- Kaip juokinga... 

Vis dar išsiviepęs pastatė indą ant stalelio. 

- Tai štai kaip gyvena televizijos žvaigždė. Klasiškai... Šis 
namas daug geresnis už tą kiaulidę, kurioje gyvenu su savo 
boba ir vaiku, ar ne? 

Keitė nusprendė neaušinti burnos dėl akivaizdžių dalykų. 

- Ko jums reikia tokiu vėlyvu metu, pone Merfi? Kas nu- 
tiko tokio svarbaus, kad užsigeidėte tuoj pat su manimi pa- 
simatyti? 

Jis neskubėdamas įėjo į svetainę ir išsidrėbė ant baltos 
Keitės sofos, o kojas užsikėlė ant tos pat spalvos otomanės. 

- Ei, ataušk, gerai? Tu pirma pas mane atvažiavai - prisi- 
meni? Tu pradėjai, ne aš. 

— Ką pradėjau? 

- Malti šūdą apie Sparkį. Jau keletą metų buvau pamiršęs 
tą nuodvasą, tik staiga pasirodai tu su savo draugeliu mentu 
ir prašmatnia jo mašina, imi pliurpti apie Sparkį, sudrumsti 
vandenį ir vėl išplukdai į paviršių visą tą mėšlą. - Jis tyliai 
sukikeno, o sveikoji akis slysčiojo jos kūnu aukštyn žemyn. - 
Sparkio subinė nebuvo aukščiau nuo žemės negu tavo. 

Keitę nukrėtė šiurpas. Stovėdama priešais jį vienu chalatu 
jijautėsi pažeidžiama. 

Kažin, kurį telefono aparatą lengviausia pasiekti iš šio 
kambario? Ir ar greitai pavyktų surinkti numerį 911? Ar mie- 

gamojo durų spyna tvirta? Šito Keitė nežinojo. Tokių dalykų 
anksčiau neprireikė. 

Baimei nuslėpti ji pasinaudojo aktorės gebėjimais. 

- Dėl pono Pirso klystate. Jis ne policininkas. 

Cikas garsiai nusikvatojo. 

- Ei, ką tu čia bandai apmulkinti, moteriške? 

- Na gerai, pripažįstu, kad apie policininkus jūs išmanote 
daugiau, - tyliai sutiko ji ir staiga pakeitė temą: - Beje, kodėl 
taip suirzote, kad uždavėme kelis klausimus apie jūsų draugą 
Sparkį? 

- Jis nebuvo man draugas. 

- Tai kodėl jums visa tai taip rūpi? 

— Man visai nerūpi. Bet privertė susimąstyti... 

Taigi, tau tai didžiulis krūvis, pagalvojo Keitė. 

- Apie ką? 

Jis žaidė su sidabrine savo odinės liemenės saga. 

- Manai, tau atiteko to bybčiulpio širdis? 

- Gali būti. Bet nesuprantu, kodėl jums turėtų tai rūpėti, 
nebent atėjote prisipažinti nužudęs tris žmones ir siunti- 
nėjęs man grasinamus laiškus. Jeigu ne, tai verčiau nukel- 
kite purvinas kojas nuo baldų ir nešdinkitės po velnių iš 
mano namų. 

Jis pamerkė sveikąja akimi. 

- O tu tikra karštuolė, ar ne, raudonplauke? Neieškai žo- 
džio kišenėje. Ar dulkiniesi taip pat aistringai kaip šneki? 

Leidusis išprovokuojama ji nejučia būtų pradėjusi žaisti 
jo primestą nešvarų žaidimą. Todėl Keitė įsirėmė į liemenį ir 
pamėgino parodyti, kad nuobodžiauja. 

- Jau vėlu, pone Merfi. Dėstykite, ko norite, ir eikite sau. 

Jis atmetė galvą ant sofos atlošo, patogiau pasidėjo ant 
otomanės užkeltas kojas, o sėdynę nugramzdino dar giliau 
į sofą. 

Tuos baldus teks sudeginti. 

- Tas benkartas ne mano. 

- Kaip? 

Niūriai šypsodamasis jis pakartojo: 

- Kismetės benkartas - ne mano. Sparkis jai užtaisė. 

Susirūpinimas baldais Keitei išgaravo kartu su baime. Ap- 
stulbusi ji prisėdo ant minkšto ranktūrio. 

- Tai jūs Maiklui ne tėvas? 

- Juk ką tik tai ir pasakiau, ar ne? 

- Jo tėvas Sparkis. 

- Aha. Stebuklas, kad per tą avariją Kismetė neprarado 
vaiko, juk gavo šitiek smūgių ir taip toliau. Man būtų buvę 
geriau, jeigu ji būtų persileidusi, bet mažas niekšelis išsilaikė. 
Tas benkartas gimė aštuoni mėnesiai po Sparkio mirties. 

Keitės mintys jau skriejo į priekį gerokai aplenkdamos jo 
mintis. Jai nereikėjo Ciklopo aiškinimų, bet jis vis tiek pa- 
aiškino. 

- Kai išvažiavot, vaikiščias ėmė veblenti matęs tave per kaž- 
kokią iškylą. Atrodo, jis tave pamėgo. Kaip ir tu jį. - Auskaras 
atsitrenkė Cikui į skruostą ir atšoko, kai jis staiga kniostelėjo 
galvą ir apsimetė mąstantis apie gyvenimo mįsles: - Tai ir 
klausiu savęs - kodėl?.. 

Galbūt jis buvo gudresnis, negu jiedu su Aleksu manė. Baisu 
buvo pagalvoti, kad jo intelektas gali prilygti niekšingumui. 

- Nesuprantu, ką tuo norite pasakyti, - pamelavo ji. 

- Po velnių, dar ir kaip supranti, - sukikeno jis. - Juk ne- 
atsitiktinai tu ir tas mažas šiknius didelėmis akimis iš karto 
susidraugavote. Tu turi jo tėtės širdį. Tu... hm... kaip čia ge- 
riau pasakius?.. Tu susieta su tuo vaiku. Jūs - dvi giminingos 
sielos. Na, karma ir panašus mėšlas. 

Maiklo nuotrauka iš Šerės segtuvo išties keistai ją paveikė. 
O gal tai tiesiog atsitiktinumas? 

— Nesu tikra, ar man teko Sparkio širdis, - kimiai tarste- 
lėjo ji. 

— O aš sakau, kad taip. 


- Galite sakyti, ką norite. - Ji atsistojo parodydama, kad jo 
apsilankymas baigtas. - Bet sakykite tai kur nors kitur. Kad 
jau perdavėte man šią naujieną, vargu ar bereikia dar kalbėtis. 

- Na, čia tai jau pramovei. Mes turime dar daug apie ką 
pasišnekėti. 

- Pavyzdžiui? 

- Apie pinigus. 

Ko jau ko, o šito žodžio Keitė nesitikėjo išgirsti. 

- Apie kokius pinigus? 

- Apie pinigus, kuriuos tu man skolinga. 

Ji vėl klestelėjo ant krėslo ranktūrio ir nepatikliai pažvelgė 
į Ciklopą. 

- Nieko nesuprantu... 

- Tai leisk paaiškinti. Jeigu Sparkis būtų likęs gyvas, jam 
būtų reikėję kęsti visą tą mėšlą, kurį dabar tenka kęsti man. 
Priėmiau tą vaiką, auginau... 

- Iš geros širdies... - ironiškai įterpė Keitė. 

- Po velnių, taip ir buvo. 

Dabar jau ji pratrūko kvatoti. 

— Maiklą priėmėte kartu su Kismete, nes po Sparkio mir- 
ties norėjote ją susigrąžinti. Ir ne iš meilės, o tik negalėdamas 
pakęsti minties, kad ji galėjo mesti jus dėl kito vyro. Nuo to 
laiko nuolat ją už tai baudžiate. 

Jis nuspyrė šalin otomanę ir pašoko ant kojų. 

- Ta sumauta šliundrytė pati maldavo, kad vėl ją priimčiau. 

Keitė susitvardė - neatšoko. Jis buvo banditas ir kaip visi 
banditai mėgaudavosi aukos akyse matydamas baimę. Tegul 
geriau perrėžia jai gerklę arba išpjauna jai širdį peiliu, kaban- 
čiu prie diržo, bet ji nesuteiks jam malonumo matyti ją įbau- 
gintą. 

- Keturis pašvinkusius metus kenčiau ir ją, ir jos išperą, - 
tėškė jis. - Ir manau, kad už tai man šis tas priklauso. 

- Nemanau, kad taip trokštate iš tiesų pelnyto atlygio. 

- Klausyk, kale, - jis smiliumi bakstelėjo Keitei į krūtinę, - 
jeigu ne aš, būtum pastipusi. Tai aš pasakiau gydytojui, kad 
gali pasiimti Sparkio širdį. Jei nebūčiau sutikęs, tu jau būtum 
istorija. 

- Gal taip, o gal ir ne. 

- O aš sakau, kad taip. Ir noriu ką nors gauti už tai, kad 
išgelbėjau tavo kaulėtą subinę. 

- Aha... Štai kuo čia dėti pinigai. 

- Dabar jau supratai? 

— Norite, kad sumokėčiau jums už širdį? 

Ciklopo lūpos prasivėrė, veide pasirodė klastinga šypsena. 
Jis kilstelėjo ranką ir stipriai trūktelėjo jos plaukų sruogą. 

- Vos užmetęs akį supratau, kad esi protinga pupytė. 


Keturiasdešimt tročias skyrius 


eksas darbavosi su įkvėpimu. 

Jo kūrybinė energija ne čiurleno, o tiesiog trykšte tryško. 
Pirštai nespėjo bėgioti taip greitai, kad užfiksuotų smegenų 
siunčiamus signalus, bet kol žodžiai plaukė nevaržomai, šį 
nepatogumą jis galėjo pakęsti. 

Pagaliau jis įveikė protą bukinančią rašytojo krizę. Pralau- 
žė ledus ir judėjo į priekį sparčiau negu prieš kūrybinę ne- 
galią. Vos tik sąmonėje tarsi žaibai tvykstelėdavo sakiniai ar 
frazės, jis tuoj pat perkeldavo juos į kompiuterį. 

Suskambo telefonas. 

- Tai velnias... 

Aleksas mėgino nekreipti dėmesio į įkyrų zirzimą ir rašė to- 
liau. Tokį vėlų vakarą gali skambinti tik žmogus, blogai surin- 
kęs numerį. Arba Arnis. Arnis skambindavo kone kasdien - 
paklausti, ar Aleksas ir toliau susitikinėja su Keite. Kai Aleksas 
pasakydavo, kad susitikinėja, - meluoti savo vadybininkui jis 
negalėjo, - šis išrėždavo pamokslą, esą prisidarys rūpesčių. 

Telefonas vėl suskambo. 

Nesustok, mintyse įsakė sau Aleksas. Užrašyk sakinį, kol 
jis nuo tavęs nepaspruko. Jeigu dabar sustosi, prarasi jį am- 
žiams. Jis pradings toje tuštumoje, įsiurbiančioje reikiamus 
žodžius ir iš įkvėpimo gimusias frazes, vos tik jos slapčia 
žvilgteli iš sąmonės gelmių, tau dar nespėjus jų pačiupti. 

Nučirškė ketvirtas skambutis. 

Nekreipk dėmesio. Tokio vakaro kaip šis laukei kelias sa- 
vaites. Pagaliau visi galai susiveda. Tu išpainiojai siužeto 
mazgą - žinoma, ne visai taip, kaip tikėjaisi, bet gal šis va- 
riantas netgi įspūdingesnis. Veiksmas rutuliojasi greitai ir 
energingai; dialogai gyvi ir sodrūs. Tiesiog iš koto verčia. 

Daryk ką nori, asile, tik neatsiliepk! 

Ir jis... pakėlė ragelį. 

- Ko? 

- Aleksai, ar gali... ar gali... nenorėjau trukdyti, bet... 

- Keite! Kas atsitiko? 

- Tiesą sakant, atsitiko... 

- Po penkiolikos minučių būsiu. 

Jis metė ragelį ir išjungė kompiuterį, nepamiršęs išsaugoti 
atmintyje visą puikų savo atliktą darbą. Tada įšoko į sport- 
bačius, išjungė šviesą, užrakino darbo kambario duris ir kaip 
vėjas išlėkė iš buto. 

Tikriausiai ir Tomui Klensiui nuolat kas nors sutrukdyda- 
vo. Jeigu ne tie gyvenimo trukdžiai, ko gero, būtų pardavęs 
dar milijoną egzempliorių „Patriotų žaidimų“. O Danielė Styl 
turėjo devynis vaikus. Baisu pagalvoti, kiek kartų per dieną 
būdavo trukdoma jai. 

Aleksui tekinam lekiant per kiemą Keitė atidarė lauko duris. 

- Ačiū, kad atėjai. 

- Tu išbalusi kaip popierius. Kas atsitiko? Ir kodėl tavo 
plaukai šlapi? 

- Išsitrinkau galvą. 

- Išsitrinkai galvą? Paskambinai man, kalbėjai tokiu balsu, 
tarsi tai būtų gyvybės ir mirties klausimas, o paskui išsitrin- 
kai galvą?! 

- Liaukis ant manęs šaukęs! - Ji ranka įsakmiai mostelėjo į 
svetainės pusę. - Pas mane buvo užsukęs svečias. Ciklopas. 

Ant jos sofos ir otomanės baikeris paliko aiškų pėdsaką. 
Aleksas garsiai iškvėpė ir persibraukęs plaukus nužėrė nuo 
kaktos. 

— Dieve mano... Kaip jis įėjo? 

- Ašjį įsileidau. 

- Ką?! 

- Jis grasino nuskriausti Maiklą, jei neįsileisiu. 

- Jis galėjo nuskriausti ir tave. 

- Bet nieko nepadarė! 

- Dabar jau tu šauki. Ko jis norėjo? 

- Eime į virtuvę, - pakvietė Keitė. - Išpurškiau visą flako- 
ną gaiviklio, bet vis tiek dar užuodžiu jo kvapą. 

Ji nužingsniavo pirma. Ant viryklės pupsėjo baltas juodais 
lopais išmargintas virdulys. Ji paklausė, ar jis nenorėtų puo- 
delio arbatos. Stiklo gryno viskio - galbūt, atsakė jis. Tik ne 
arbatos, ačiū. 

Ji prisipylė puodelį, įsibėrė šaukštelį cukraus ir atsisėdo 
prie virtuvės stalo tiesiai priešais Aleksą. Puodelį laikantys 
jos pirštai atrodė permatomi. 

- Kojis norėjo, Keite? 

- Pinigų. 

- Už Sparkio širdį, ar ne? 

Ji pakėlusi akis pažvelgė į jį. 

- Iš kur žinai? 

- Kažkur esu skaitęs apie tokius dalykus. Žmogui persodi- 
nama akies ragena, kepenys ar oda. Kai jis pasveiksta, prisi- 
stato donoro šeimos narys ir pareikalauja susimokėti. 

- Aš irgi esu girdėjusi, - nusiminusi linktelėjo ji. - Per 
grupines pratybas mums buvo sakoma, kad tai viena iš prie- 
žasčių, kodėl donorai ir recipientai turi likti nežinomi. - Ji 
sukryžiavo rankas ant krūtinės ir delnais kelis kartus persi- 
braukė žastus. - Bet niekada negalvojau, kad kas nors gali 
būti toks savanaudis. 

- Ciklopas gali. 

- Jis toks šlykštus. Kai purvinais pirštais palietė man 
krūtinę ir plaukus, pasijutau lyg išprievartauta. Paskui ilgai 
prausiausi po karštu dušu. 

Ji pakėlė puodelį prie lūpų - vos išlaikė jį nevirpantį. De- 
damas atgal jis tarkštelėjo į lėkštelę. 

- Nenorėjau tau trukdyti, Aleksai. 

- Nesutrukdei, - pamelavo jis. 

- Neturėjau kam daugiau skambinti. Nebent leitenantui 
Hanseikeriui, bet juo nelabai pasitikiu. 

Aleksui šmėstelėjo, kad tai bene komplimentas. 

- Gerai padarei. Šįvakar tau nereikia būti vienai. Ar sun- 
kiai išprašei Ciklopą iš namų? 

- Tiesą sakant, nelabai. Nesileidau maustoma ir pasakiau, 
kad pinigų gaus tik per mano lavoną. - Vos pastebimai šypte- 
lėjusi ji pridūrė: - O jis man atšovė, kad tuo pasirūpins. 

- Jis galėjo tave nužudyti, ar supranti? 

- Tiesiai šviesiai išrėžiau, kad jeigu tikisi gauti pinigų, žu- 
dyti mane kvaila. 

Aleksui atrodė tikras stebuklas, kad Ciklopas jos nenu- 
skriaudė. Kita vertus, jis pyko ant Keitės. 

- Suvaidinai kietuolę, ar ne? Taip ir girdžiu laidančią tai- 
klius sąmojus. Po velnių, kam mosavai jam panosėj raudono- 
mis vėliavėlėmis? 

- O ką tu būtum pasiūlęs daryti? Gal susigūžti iš baimės, 
pravirkti ir išsiduoti, kokia esu išsigandusi? Be to, turėjau pa- 
galvoti ir apie Maiklą su Kismete. Įniršį jis tikriausiai išlies 
antjų. 

- Arjis išėjo įpykęs? 

- Švelniai tariant. Spėju, tikėjosi taip mane įbauginti, kad 
dar šį vakarą išrašyčiau čekį. Kai atsisakiau, pasiuto. Pasakiau 
jam tiesiai į akis, kad neduosiu nė vargano cento. 

- Ir kąjis į tai?.. 

- Pasakė, kad dar pasigailėsiu. 

Aleksas irgi jaudinosi dėl Maiklo ir Kismetės, bet pirmiau- 
sia norėjo nuraminti Keitę. 

- Prieš mušdamas Maiklą jis šį kartą gerai pagalvos. Juk 
vos prieš kelias savaites per plauką išvengė ilgų metų cypėje. 

- Tikiuosi, tai jį atgrasys, nes kraujo ryšio juk nėra. Mai- 
klas ne jo sūnus. - Ir Keitė pakartojo, ką papasakojo Ciklo- 
pas. - Galbūt todėl pamilau Maiklą iš nuotraukos, dar iki su- 
sitikdama. 

Aleksas palinko virš stalo į jos pusę. 

- Ką nori tuo pasakyti? 

- Nieko. 

- Liaukis, Keite. Lėkiau be kvapo tavęs gelbėti. Argi nenu- 
sipelniau sužinoti visos tiesos? 

- Tai kvaila. - Ji trumpai ir nelabai nuoširdžiai nusijuokė, 
lengvai gūžtelėjo pečiais ir ėmė vartyti šaukštelį. Šie požy- 
miai aiškiai rodė, kad mėgina laimėti laiko. Pagaliau Keitė vėl 
prabilo: - Nuo tos dienos, kai gydytojai pradėjo daryti širdies 
persodinimo operacijas, netyla diskusija, ar donoro būdo 
bruožai gali būti perduoti recipientui. 

Aleksas kelias akimirkas užtruko, kol įsisąmonino jos žo- 
džius, o tada paragino: 

- Pasakok. 

- Na, visa tai, žinoma, juokinga, - šiek tiek per garsiai tarė 
ji. Jai prireikė minutėlės, kol susitvardė. - Širdis yra tik or- 
ganas. Aparatas, fiziologinis mechanizmas. O širdis, kurioje 
gyvena žmogaus siela, - visai kas kita. 

- Tai kodėl savo simpatiją Maiklui aklai susiejai su galimy- 
be, kad jo tėvas yra tavo donoras? 

- Nesusiejau. 

- Aišku, susiejai. Ciklopas irgi. 

- Jam nusispjaut, kas ką ir kam paaukojo, - irzliai atšovė 
Keitė. - Jis tiesiog pamatė, kad galima išpešti pinigo. Maiklo 
jis nekenčia, nes tas berniukas Kismetei - gyvas tėvo paliki- 
mas. Ciklopas baudžia Kismetę už tai, kad pasirinko Sparkį, o 
ne jį. Jos gyvenimą pavertė pragaru. Nenuostabu, kad ji tokia 
baikšti. 

- Už Kismetės ir Maiklo gyvenimą mes neatsakingi, Keite. 

Ji nudiegė Aleksą tokiu žvilgsniu, tarsi jis ką tik būtų nu- 
sišlapinęs ant Amerikos vėliavos. 

- Aišku, atsakingi! Juk jie irgi žmonės, be to, jiems gresia 
pavojus. 

- Žaviuosi tavo altruizmu, bet juk negali išgelbėti visų pa- 
saulio nelaimingųjų. 

- Jeigu Ciklopas padarys jiems ką nors bloga, niekada sau 
neatleisiu. O tu? Argi žmogaus gyvybė tau nieko nereiškia? 

Aleksas pajuto, kaip kyla pykčio banga ir veidą išmuša 
karštis. 

- Šiuos žodžius nuleisiu negirdomis, nes esi prislėgta ir, ti- 
kiuosi, pati nesupranti, ką šneki. Nieko taip nenorėčiau kaip 
iškratyti Džordžui Merfiui žarnas, kad daugiau jis nė pirštu 
nepaliestų nei Kismetės, nei Maiklo. Tačiau visoje šalyje to- 
kių aukų kaip jie - milijonai. 

- Žinau, kad milijonų neišgelbėsiu, bet norėčiau padėti 
bent jiems. 

- Juk nesvarstai galimybės sumokėti jam, ką? 

Kivirčas išsekino Keitės jėgas. Ji nuleido pečius ir delnu 
pasirėmė smakrą. 

- Šantažuojama nenusileisčiau, bet jis aiškiai pasakė, kad 
jeigu nepaklusiu - labai pasigailėsiu. Vienaip ar kitaip. - Ji 
pakėlė galvą ir pažvelgė į Aleksą. Pirmą kartą nuo tos dienos, 
kai jiedu susipažino, Keitė atrodė tokia išsigandusi. - Alek- 
sai, aš noriu viską baigti. 

- Ką? 

- Tą beprotišką persekiotojo paiešką. Jau beveik dvi savai- 
tės iš jo jokių žinių. Matyt, žmogus, turintis liguistą humoro 
jausmą, truputį pažaidė su manimi, ir tiek. To žaidimo fina- 
las buvo išgalvotas nekrologas. Jis padarė tai, ką ketino, - pa- 
spirgino man padus. O dabar žaidimas baigtas. 

- Tu tikra? 

- Ne, - atšovė ji. - Bet daugiau nenoriu vartyti akmenų. 
Juk kaskart, kai atverčiu akmenį, po juo randu šlykštų kirmi- 
ną. Jau bijau atplėšti gautą laišką, nes nežinau, ką jame ra- 
siu. Vienaakis išsitatuiravęs galvažudys baikeris, apie kurį vos 

prieš kelias dienas net nebuvau girdėjusi, dabar grasina mane 
nužudyti ir mėgina išpešti pinigų. Ėmiau bijoti savo šešėlio. 
Jau net namie nesijaučiu saugi. Negaliu susikaupti prie darbo. 
Apetitą seniai praradau, net nepamenu, kada pastarąjį kartą 
išmiegojau visą naktį neprabudusi ir nesiklausydama, ar neiš- 
girsiu brazdant vaiduoklio. Daugiau šito mėšlo man nereikia. 

- Viskas ne taip paprasta, Keite. Negali tiesiog imti ir visko 
baigti. 

- Galiu. Jau baigiau. 

- O aš negaliu ir nebaigsiu, - stodamasis ryžtingai pareiš- 
kė jis. - Aš neužversiu šios bylos tik todėl, kad tau nepatinka 
tyrimo rezultatai. 

- Ak, liaukis kalbėjęs kaip faras. Juk policijoje jau nedir- 
bi, be to, tai nėra tikras tyrimas. Ir ne romano siužetas. Tai 
mano gyvenimas! 

- Teisingai. Ir aš stengiuosi jį apsaugoti. Norėčiau, kad bū- 
tum gyva ir po ketvirtos savo operacijos sukakties. 

- Ir aš to norėčiau. - Ji nutilo ir trūkčiodama įkvėpė. Jam 
net kvapą užėmė. Tai, ką išgirdo paskui, jam nepatiko. - To- 
dėl grįžtu į Kaliforniją, pabūsiu su Dynu tol, kol peršoksime 
tą svarbią datą. Viskas jau sutarta. 

Aleksas įrėmė rankas į šonus. 

- Šit kaip? Kada spėjai viską sutvarkyti? 

- Prieš tau atvažiuojant. 

- Aišku. Paskambinai, kad lėkčiau tavęs gelbėti, bet, pasi- 
rodo, esu tau tik laikinas prieglobstis prieš parbėgant pas tė- 
velį Dyną, ar ne? - Jis pašaipiai prunkštelėjo. - Ir dar kaltini, 
kad pasinaudojau tavimi, kad norėjau tik sekso. 

Aleksas norėjo Keitę įskaudinti, ir jam pavyko. Keitės aky- 
se pasirodė ašaros, bet ji liko ištikima sau ir nepalūžo. 

- Palydėsiu tave. 

Netgi ledi Džudita Anderson pačiame jėgų žydėjime neat- 
rodė ir nekalbėjo taip didingai ir oriai kaip Keitė. Ji atsistojo 
ir išėjo iš virtuvės. 

Jis nusekė paskui, bet tik iki prieangio, o ten užtrenkė Kei- 
tės atidarytas lauko duris. 

- Šiąnakt tavęs vienos nepaliksiu, Keite. - Aleksas kils- 
telėjo rankas ir nutildė ją, nė nesuspėjusią paprieštarauti. — 
Nakvosiu svetainėje. - Ir dirstelėjęs į purviną sofą pridūrė: - 
Esu miegojęs ir ant prastesnės, patikėk. Gali trypti, šaukti iš 
pykčio, gali daryti ką nori - visa tai tebus jėgų švaistymas, o 
jų tu - sakau tiesiai - jau neturi. Gali raukytis, krautis daik- 
tus į kelionę, lakuotis kojų nagus, gali veikti ką nori, bet kol 
aiškiai nežinome, koks bus kitas Ciklopo žingsnis, neišleisiu 
tavęs iš akių. 


Koturiasdošimt ketvirtas skyrius 


Įšlepsėjęs į virtuvę gerti rytinės kavos Cikas sunkiai galėjo 
patikėti savo akimis. Kismetė jau sėdėjo prie stalo. O jos iš- 
vaizda vos neišvertė iš koto. 

Ji buvo pasidažiusi kaip tąkart, kai jis pirmą kartą ją pama- 
tė. Kosmetikos buvo panaudota gausiai, dažai gražiai ryškino 
tamsias jos akis. Kuodą, kurio jis negalėjo pakęsti, Kismetė 
buvo išsileidusi. Dabar nepaklusnūs susiraizgę plaukai laisvai 
krito ant pečių. 

Buvo dingę ir ilgi sijonai, dukslios palaidinės, kurias ji dė- 
vėjo pastaruosius ketverius metus. Ji vėl buvo įšokusi į nu- 
trintus džinsus, aptempusius užpakaliuką kaip chirurginė 
pirštinė. O tatuiruotą krūtinę Kismetė buvo įspraudusi į juo- 
dą gražiai prigludusią palaidinukę gilia iškirpte. 

Tarsi visą tą laiką po Sparkio mirties ji būtų vaikščiojusi 
kaip kokia lunatikė, o dabar staiga pabudusi. Stulbinamas 
pokytis įvyko per vieną naktį. 

Pasikeitė ne tik jos išorė. Niūri veido išraiška irgi primi- 
nė senąją Kismetę. Vos Cikas įkėlė koją į virtuvę, ji atsistojo 
ir įpylė jam puodelį kavos - judesiai buvo greiti ir staigūs, 
Kismetė atrodė tokia pat judri kaip senais gerais laikais. Jei 
pastojusi nebūtų metusi narkotikų, jis net būtų įtaręs, kad 
vėl prisišniaukštė. 

— Nori pusryčių? - paklausė Kismetė. 

Vis dar netikėdamas, kad ji taip staiga pasikeitė, Ciklopas 
atsakė: 

- Jeigu norėčiau, paprašyčiau, ar ne? 

- Dėl to nėra reikalo putoti. 

Ji įsipylė dar kavos ir grįžo prie stalo. Paėmusi iš peleni- 
nės smilkstančią cigaretę užsitraukė ir išpūtė į lubas kamuolį 
dūmų. Kai laukėsi, rūkyti metė ir nuo to laiko nė karto nebu- 
vo užtraukusi cigaretės. 

Žiūrint į putlias, raudonas cigaretės filtrą suspaudusias lū- 
pas Ciklopui strėnos prisipildė geismo. Daugybę kartų buvo 
matęs ją tokią - įpykusią, įsiaudrinusią, - bet tai buvo velniš- 
kai seniai. Cikas tik dabar iki galo suvokė, kaip jam trūko jos 
žaismingumo. 

Bet Cikas iš prigimties buvo įtarus ir nedažnai patikėdavo, 
kad viskas yra taip, kaip iš pirmo žvilgsnio atrodo. 

— Kas tau užėjo? - paklausė jis. 

Nekantriai bedusi į gelsvą peleninės stiklą Kismetė užgesi- 
no cigaretę ir tarė: 

— Galbūt vakar vakare įkrėtei man proto... 

- Taip tau ir reikia. 

Vakar jis buvo gerokai prikūlęs Kismetę už tai, kad per ją 
apsikvailino prieš tą kalę Delani ir jos draugužį farą. Bet per 
storą makiažo sluoksnį mėlynių ant veido beveik nebuvo ma- 
tyti. 

- Neįtikėtina, kad ji atsisakė duoti tau pinigų. 

Vakar vakare išmetęs butelį alaus ir sušniaukštęs kelias ei- 
lutes kokaino jis papasakojo Kismetei apie nesėkmingą apsi- 
lankymą pas Keitę Delani. 

- Nesijaudink. Ji sumokės. 

- Tik kada? 

- Greitai. Aš ką nors sugalvosiu. - Jis garsiai siurbtelėjo 
kavos. 

- Ir kas tokia ji mano esanti? Jeigu ne Sparkis, jau būtų 
mirusi. 

- Ji sako, kad galėjo gauti ir kieno nors kito širdį. Nebūti- 
nai Sparkio. 

— Net jei taip, ji man vis tiek skolinga, - pareiškė Kismetė 
įžūliai atmesdama galvą. - Tuos ketverius metus mums teko 
daug vargti, 0 ji gyveno sau aptekusi turtais. Tai neteisinga. 

- Gausim mes iš jos tuos pinigus. Tik man reikia sugalvoti 
kaip. 

- Aš ir pati truputį pagalvojau. 

Sveikoji jo akis grėsmingai prisimerkė. 

- Tikrai? Ir ką? 

- Turime ko nors imtis, kol jos draugužis faras nepripūtė 
jai į galvą visokių nesąmonių. Jis gali sugriauti visus mūsų 
planus. 

Kismetė pašoko nuo kėdės taip staiga, tarsi ši būtų krims- 
telėjusi jai į uodegą. Paveikta kofeino ir nikotino ėmė nervin- 
gai žingsniuoti po virtuvę. 

Cikas jai pritarė, bet tai pripažinęs būtų pasirodęs silpnas. 

- Tu geriau nesikišk, - piktai mestelėjo. - Aš viską kontro- 
liuoju. 

Staiga ji atsigręžė ir įpykusi šoko jam į akis. 

- Šiki tu, o ne kontroliuoji! Pamatei gražų veidelį, dideles 
mėlynas akis ir suskydai. Kad ir kiek grasintum, liksi tuščio- 
mis rankomis. 

Cikas kaip įgeltas stryktelėjo nuo kėdės ir tėškė jai per 
skruostą. Ir labai nustebo, nes ji atsilygino tuo pačiu. Jos del- 
nas skambiai pliaukštelėjo ir užgavo ausies būgnelį. Vis dėlto 
Cikas girdėjo kiekvieną jos šnypščiamą žodį. 

- Daugiau šito nepakęsiu, šunsnuki. Sudavei man pasku- 
tinį kartą. 

Toks staigus ir radikalus jos pasikeitimas jaudino, bet buvo 
tam tikra riba, kurios peržengti jis neleis. Cikas norėjo, kad 
Kismetė būtų aukso vidurys tarp karštuolės, kokia buvo anks- 
čiau, ir grindų skuduro veršelio akimis, kokia tapo paskui. 

- Turiu šį tą, ką netgi mielai pakęsi. 

Pagriebęs už putlių pečių Ciklopas parsivertė ją ant virtu- 
vės stalo ir užgulė. Kismetė ėmė spurdėti, mėgino išsivaduo- 
ti, jam teko ją paleisti, kad galėtų atsegti džinsus. Kęsdamas 
galvą užgriuvusių kumščių krušą jis šiaip taip nusmaukė pri- 
gludusius džinsus jai nuo šlaunų, o paskui ir nuo basų pėdų. 

Ji bandė sprukti iš virtuvės, bet Cikas sugriebė už plaukų 
ir atsitempė atgal. Tada užsikėlė ant stalo ir praskėtė kojas. 
Laikė įrėmęs delną į krūtinę, o pats tuo metu sagstėsi savo 
džinsų sagas. Pajutęs laisvę jo penis išsitiesė. 

Kai ji tvirtai apgniaužė jo daikčiuką, Cikas iš pasitenkini- 
mo ir nuostabos net suurzgė. Kismetė ėmė gašliai, godžiai jį 
spaudyti kaip senais gerais laikais, kai jai vis būdavo negana, 
kai seksas virsdavo ištvermės rungtynėmis ir ji išlošdavo jas 
taip pat dažnai kaip pralaimėdavo. 

Cikas atsmaukė jos palaidinukę, sugriebė krūtis ir suspau- 
dė spenelius. Kismetė pasukusi galvą į šoną krimstelėjo jam į 
ranką. Jis vėl pliaukštelėjo jai per veidą, pasilenkė, skaudžai 
sukando spenelį, o paskui ėmė čiulpti taip, tarsi nuo to čiulpi- 
mo būtų priklausiusi jo gyvybė. Prispausta jo kūno Kismetė 
ėmė muistytis, suleido nagus jam į nuogą nugarą ir ėmė keik- 
ti nesirinkdama žodžių. 

Cikas įsiskverbė į ją taip šiurkščiai, kad stalo kojos slyste- 
lėjo grindimis ir jis vos neprarado pusiausvyros. Ji stipriomis 
šlaunimis suspaudė jam klubus, užkėlė ant strėnų kulkšnis, 
sukryžiavo ir nagais įsirėžė į sėdmenis. 

Jis išsiliejo akimirksniu. Kismetė atmetė rankas už galvos 
nublokšdama ant grindų puodelius ir peleninę. Jos galva dau- 
žėsi į šonus, plaukai plaikstėsi; ji taip stipriai sukando apa- 
tinę lūpą, kad prakirto odą. Netgi kai viskas jau buvo baigta, 
jos krūtys dar ilgai kilnojosi. 

Cikas perbraukė jas įdiržusiais delnais. 

- Klasiški papai. 

Ji kažką sumurkė žemu gerkliniu balsu ir vėl ėmė neramiai 
judėti, išrietė nugarą, pakeitė kojų padėtį. Veidas buvo įrau- 

dęs, lūpos sukramtytos ir sutinusios. Ant apatinės pasirodė 
lašelis kraujo. Ant kaklo buvo užkritusi drėgnų plaukų sruo- 
ga. Kismetė pažvelgė į Ciką mieguistomis primerktomis aki- 
mis ir išdykėliškai nusišypsojo pažįstama šypsena. 

- Tavo pinda - kaip pitonų irštva. 

Ji geidulingai nusijuokė. 

- Mes būsim turtingi, Cikai. Turtingi. 

- Po velnių, tu teisi. 

Cikas pabandė ištraukti, bet ji vėl šlaunimis surakino jam 
strėnas. 

- Kur susiruošei? - Jo širdis ėmė daužytis kaip pašėlusi. 
Anai, ankstesnei Kismetei vieno karto niekada neužtekdavo. 
Ji ir vėl tokia pat kaip anksčiau. - Pažiūrėk, kokį jovalą ten 
palikai, - gašliai sušnabždėjo ji. - Dabar išvalyk. 

Taip tarusi ji suėmė jam galvą ir stumtelėjo žemyn, sau 
tarp šlaunų. 


Hoturiasdošimt ponktas skyrius 


Ji, pabarbeno į miegamojo duris. 

- Keite! 

- Aš beveik pasiruošusi. Ar taksi jau atvažiavo? 

- Ne, bet atvažiavo Ciklopas. 

Ji trūktelėjo duris. Aleksas tikrino revolverio būgną. Pa- 
mačius užtaisytą ginklą jai kūnas nuėjo pagaugais. 

- Jie jau pravažiavo pro namą, matyt, nutarė apsukti 
ratą, - tarė Aleksas. - Mačiau, kaip gatvės gale pasuko už 
kampo. Nuvažiavo į aną pusę. 

- Jie? 

- Sujuo Kismetė ir Maiklas. 

- Viešpatie švenčiausias... 

- Taigi, - niūriai pritarė Aleksas. — Įtariu, Ciklopas ketina 
jais pasinaudoti kaip įkaitais, kad greičiau nusileistum. 

Po vakarykščio kivirčo Keitė nuėjo į miegamąjį ir ėmė krau- 
tis lagaminus. Užgesinusi šviesą atsigulė, bet neužmigo. 

Ji girdėjo, kaip jis vaikšto po kambarius, tikriausiai tikri- 
na, ar visi langai uždaryti, o durys užrakintos. Nors ir pikta, 
Keitė džiaugėsi, kad jis pasiliko. Aleksui budint jautėsi daug 
saugesnė. 

Rytą susitikę virtuvėje jiedu elgėsi kaip mandagūs nepa- 
žįstamieji. Jis pasisiūlė įpilti ką tik išvirtos kavos, Keitė padė- 

kojo. Tada jis paklausė, kada išskrenda lėktuvas, ir pasišovė 
nuvežti ją į oro uostą. 

- Ačiū, jau išsikviečiau taksi. 

- Puiku, - atsakė jis. 

Tada Keitė grįžo į miegamąjį nusiprausti po dušu ir persi- 
rengti. Daugiau jiedu nesikalbėjo. Dabar neilgu koridoriumi 
ji nusekė paskui Aleksą į svetainę. 

- Gal pamatę prie namo tavo automobilį jie nė nesustos? - 
viltingai tarė ji. 

- Kai nuėjai miegoti, įvariau mašiną į garažą. 

- Hm... 

- Jeigu jie pamanys, kad esi viena, mums tai bus tik į nau- 
dą. Turėsime šiokį tokį pranašumą - galėsime užklupti juos 
netikėtai. 

Priėjusi prie lango į kiemą ji praskyrė žaliuzes ir pamatė 
lėtai artėjantį motociklą. 

Aleksas prie gretimo lango tarė: 

- Eik į savo kambarį, Keite. Ir palauk, kol aš perprasiu si- 
tuaciją. 

—- Nė nemanau. 

- Klausyk, dabar ne laikas... Oho! - nustebęs šūktelėjo 
jis. - Juk tai Kismetė, ar ne? 

Keitė pamėgino nekreipti dėmesio į moters drabužius ir 
makiažą. Jeigu Kismetė nebūtų laikiusi glėbyje Maiklo, ne- 
būtų jos pažinusi. 

Gundomai siūbuodama klubais Kismetė koja už kojos ėjo 
prie namo. Vakar jai įbauginti būtų pakakę vien žvilgsnio. 
O šiandien ji atrodė pasiryžusi, netgi nekantraujanti susi- 
kirsti su bet kokiu priešininku. 

Ji tris kartus paspaudė durų skambutį, šis šaižiai sučirškė. 
Keitė žvilgtelėjo į Aleksą. Jis gestu liepė atidaryti, tada pasi- 
traukė į šalį, kad durims prasivėrus jo nesimatytų. 

Keitė nedrąsiai atrakino ir pravėrė jas. 

Ir iš karto pamatė Kismetės akyse susitvenkusias ašaras. 
Jos nederėjo nei su kekšišku makiažu, nei su demonstratyvia 
savikliova einant prie durų. Kismetės lūpos virpėjo. 

- Maldauju, - sušnabždėjo ji. - Maldauju, padėkite man. 


Nors leitenantą Hanseikerį apibūdino labai tikroviškai, Alek- 
sas vis tiek buvo linkęs teisinti kolegą dėl įkalčių trūkumo. 
Deja, Hanseikeris nė kiek nepateisino lūkesčių. Vos jis įkėlė 
koją į Keitės svetainę, Aleksas mintyse išvadino jį juokdariu. 
Leitenanto ego buvo toks pat išsipūtęs kaip ir nuo besaikio 
alaus gėrimo išpampęs pilvas. 

- Vis dėlto likimas galų gale mus suvedė, - plačiai šypso- 
damasis kreipėsi jis į Keite. Lūpų kampučiuose buvo prilipę 
tabako. 

- Atrodo. 

- Žmona jums dėkoja už autografą. 

- Ačiū. Leitenante Hanseikeri, tai Patricija Holms ir jos sū- 
nus Maiklas. - Supažindintas su Kismete detektyvas santū- 
riai linktelėjo. 

Policijos Keitė laukė miegamajame su Maiklu ir Kismete. 
Kai pasirodė pareigūnai, ryškaus Kismetės makiažo nebuvo 
likę nė ženklo. Plaukus ji buvo glotniai susišukavusi ir susise- 
gusi. Be to, vilkėjo kombinezoną, bene vienintelį jai tinkamą 
drabužį iš Keitės spintos. 

Keitė atkreipė Hanseikerio dėmesį į Aleksą. 

- O čia Aleksas Pirsas. 

- Pirsas. 

Detektyvas paspaudė jam ranką. 

- Aleksas - buvęs policininkas, - paaiškino Keitė. 

- Tikrai? Kur tarnavote? 

- Hjustone. 

- Hjustone, šit kaip? - Leitenantas tiriamai nužvelgė Alek- 
są nuo galvos iki kojų. - Kaip atsitiko, kad išėjote iš policijos? 

- Ne jūsų reikalas. 

Nesitikėjęs tokio atsakymo Hanseikeris tarė: 

- Najau, tik nereikia teisintis. 

- Aš ir nesiteisinu. Tiesiog konstatuoju. 

Leitenantas garsiai krenkštelėjo ir trūktelėjo smunkantį 
diržą. 

- Gerai, gal kas nors pagaliau man papasakos, kas čia at- 
sitiko? 

- Aleksai, - paragino Keitė. - Tu matei daugiau negu mes. 

Jis bendrais bruožais papasakojo, kas nutiko vakar ir anks- 
tų šios dienos rytą, o baigė Kismetės maldavimu padėti prie 
Keitės namų slenksčio. 

- Keitė nieko neklausinėjo. Tiesiog įsitempė ją su berniuku 
į vidų ir užtrenkė duris. Panelė Holms buvo labai išsigandusi. 
Ji sakė, kad jeigu vėl papuls Ciklopui į rankas, už išdavystę jis 
ją užmuš. Maiklas irgi buvo įsibauginęs. Jis nesuprato, kas 
darosi, bet jautė, kad mama panikuoja. Liepiau Keitei vestis 
juos į miegamąjį. 

- Tada aš paskambinau jums, leitenante, - įsiterpė Keitė. - 
Baiminausi, ką darys Ciklopas. 

- Pasakiau jai, kad nesijaudintų, kad nudėsiu tą subingalvį 
dar neįsibrovusį į namus. - Hanseikeris dėbtelėjo į revolverį 
ant stalo. - Dabar jis jau neužtaisytas, - tarė Aleksas. 

- O kaipgi tas baikeris? - susidomėjo Hanseikeris. - Tas 
tipas, pravarde Ciklopas? Ką jis darė? 

- Jis nesitikėjo, kad Keitė įsitemps Kismetę į namus ir 
užtrenks duris. Taigi iš karto pajuto, kad kažkas čia ne taip. 
Šūktelėjo nuo šaligatvio, kas čia, po velnių, dedasi. Kai nieko 
neatsakiau, jis, rodos, ėmė nerimauti. Po galais, kodėl taip 
ilgai užtrukai, Hanseikeri, - kalbėjo Aleksas. - Jeigu nebū- 
tum vilkęsis koja už kojos, dabar Ciklopas jau būtų už grotų ir 
lauktų kaltinimų užpuolimu ir turto prievartavimu. 

Detektyvas Alekso kritiką praleido pro ausis ir kreipėsi į 
Keitę. 

- Vakar vakare jis reikalavo iš jūsų pinigų? 

- Taip. - Ir ji papasakojo apie jo vizitą. 

- Jis neatrodo iš tų, su kuriais norisi prasidėti, - jai baigus 
tarė leitenantas. - Kodėl nepaskambinote man? 

- Todėl, kad paskambino man, - įsiterpė Aleksas. - Buvau 
čia visą naktį. 

Matyt, Hanseikeris suprato potekstę. Nepritariamai 
krenkštelėjęs paklausė: 

- Na, o šį rytą? Ko jis grįžo? 

- Panelė Holms įkalbėjo Ciklopą pasiimti ją ir Maiklą, neva 
kad galėtų labiau paspausti Keitę, - paaiškino Aleksas. - Kai 
tik ji įėjo čia, gyvulio instinktu jis, matyt, pajuto esąs apgau- 
tas ir kad jei tuoj pat nesinešdins, paklius į cypę. 

- Taigi jis nuvažiavo? 

- Taip. Bet pirma pagrasino: „Aš tave nudėsiu, Kismete. 
Ir tave, ir tavo vaikėzą.“ Maiklui girdint negaliu žodis žodin 
pakartoti, ką jis sakė, bet praleidau tik kelis epitetus. Tada 
jis sau nubirbė. Taigi pavojingas nusikaltėlis tebėra laisvėje, - 
švelniai priekaištaudamas detektyvui, kad užgaišo, pridūrė 
Aleksas. 

Hanseikeris vėl kreipėsi į Keitę. 

- Gal turite ką pridurti? 

- Tik tiek, kad vakar po pietų mudu su Aleksu buvome pas 
juos ir matėme, kaip ponas Merfis sudavė panelei Holms. 

Leitenantui šis reikalas jau ėmė atrodyti pernelyg sudėtin- 
gas. Jis pasikasė pakaušį. 

- Nelabai suprantu, ko ten važiavote. 

- Norėdami išsiaiškinti tai, ką su jumis esu aptarusi jūsų 
kabinete, - pasakė Keitė. 

- Kalbate apie laikraščių iškarpas? 

- Taigi. Maniau, galjas siuntinėja Ciklopas. 

- Ir? 

Ji žvilgtelėjo į Kismetę, ši energingai papurtė galvą. 

- Nemanau, kad tai jis, - tarė Keitė. - Nors vis tiek jam 
vieta už grotų. Galite paprašyti informacijos iš vaiko teisių 

apsaugos tarnybos. Ji yra gavusi jau kelis skundus dėl netin- 
kamo elgesio su vaiku. Jis buvo paleistas tik dėl prokuroro 
aplaidumo. 

- O kaipgi ji? - policininkas nukreipė nykštį į Kismetę. 

- Ji irgi su tuo susijusi, bet tik todėl, kad nesugebėjo Ciklo- 
pui pasipriešinti, nes bijojo būti sumušta. 

Mostelėjęs į supurvintą sofą Hanseikeris pasiteiravo: 

— Neprieštarausite, jei prisėsiu? 

- Sėskitės, - atsakė Keitė. 

Jis klestelėjo ant sofos krašto ir kreipėsi į Kismetę, sėdin- 
čią krėsle su Maiklu ant kelių. Norėdama sušvelninti padėtį 
Keitė prisėdo ant ranktūrio. 

- Ką pasakysite apie savo vaidmenį? - paklausė jis. 

Kismetė išgąstingai pažvelgė į Keitę, o ši stengdamasi pa- 
drąsinti merginą tvirtai suspaudė jai ranką ir patarė: 

- Papasakok viską, ką sakei man. 

Kismetė nusibraukė ašaras ir nervingai apsilaižė sumuštas 
ir sutinusias lūpas. 

- Vakar, kai jie išvažiavo, - ji mostelėjo galva į Keitę ir 
Aleksą, - jis pradėjo regzti planus, kaip išpešus iš jos pinigų 
už Sparkio širdį. 

- Kas tas Sparkis? 

Šią spragą užpildė Aleksas. Hanseikeris atidžiai išklausė 
kiekvieną žodį. 

- Jėzau, kaip viskas sudėtinga, - subambėjo vėl gręžda- 
masis į Kismetę. - Ciklopas norėjo pinigų už Sparkio širdį. 
O Sparkis - tikrasis jūsų berniuko tėvas, teisingai? 

Kismetė pritariamai linktelėjo ir paglostė Maiklui galvą. 
Nuo to laiko, kai Keitė įsitraukė juodu į savo namus, Kisme- 
tė nebuvo paleidusi berniuko iš akių. Nebuvo jokių abejonių, 
kad ji labai myli vaiką. 

- Vakar vakare Cikas grįžo labai vėlai. Buvo įsiutęs, nes 
panelė Delani atsisakė duoti jam pinigų. Sakė, jinai iš jo iš- 
sišaipė. 

- Tu išjo išsišaipei? Nieko man nesakei. Gal visai išprotė- 
jai? - apstulbo Aleksas. 

- Ne, neišprotėjau. 

- Tylos! - įsakmiai šūktelėjo Hanseikeris ir piktai dėbtelė- 
joį Aleksą. - Atleiskite, kad pertraukėme, panele... Holms, ar 
ne? Kalbėkite. 

- Cikas sutraukė kelias eilutes ir pasidarė bjaurus. Sten- 
giausi nepapulti jam po ranka, bet jis vis tiek gana smarkiai 
mane aptalžė. Kai nusmigo, aš dar ilgai neužmigau ir vis gal- 
vojau, ką daryti. - Tamsiose jos akyse vėl sužibo ašaros. - 
Panelė Delani atrodė tokia maloni moteris. Esu mačiusi ją 
per televiziją, ji padeda vaikams. Per šventę buvo tokia gera 
Maiklui... 

- Per kokią šventę? 

- Tai nesvarbu, - atšovė Aleksas. - Leiskite jai šnekėti to- 
liau, gerai? 

- Ne aš vienas ją pertraukinėju. Jūs irgi. - Hanseikeris 
mostu paragino Kismetę pasakoti toliau. 

- Nenorėjau, kad Cikas kabinėtųsi prie panelės Delani. Bet 
kai sužinojau, kad galbūt Sparkio širdis išgelbėjo gyvybę to- 
kiam žmogui kaip ji, pasijutau laiminga. O jos atkirtis Cikui 
įkvėpė drąsos ir man. Taigi nutariau pasipriešinti. 

- Tik ji neturi nei pinigų, nei jokios transporto priemonės, 
nei žmogaus, kuriam galėtų paskambinti, - šį kartą įsiterpė 
Keitė. - Jei būtų bandžiusi sprukti, toli nebūtų nubėgusi, Ci- 
klopas būtų greitai ją suradęs. 

- O tada būtų sumušes ir mane, ir tikriausiai Maiklą, — 
pridūrė Kismetė. - Žinojau, vienintelė mano viltis - jį per- 
gudrauti. Todėl šįryt... - pritrūkusi kvapo ji nutilo per pusę 
žodžio. 

Keitė draugiškai ją apkabino. 

- Kalbėk, Patricija, — švelniai paragino, - juk jau beveik 
baigei. 

Kismetė paklusniai linktelėjo. 

- Vakar vakare sugirdžiau Maiklui migdomųjų, kad šįryt 
ilgai miegotų. Žinau, pasielgiau negerai, bet negalėjau... ne- 
norėjau rizikuoti, kad berniukas pamatytų... Aš Cikui apsu- 
kau galvą, suprantate? Teko apsimesti, kad man tai patinka. 
Turėjau įtikinti jį, kad vėl esu tokia pat kaip prieš pamildama 
Sparkį. - Ji nesusivaldė ir pratrūko raudoti. 

- Padarei, ką turėjai padaryti, Patricija. Niekas čia negali 
tavęs teisti. 

Švelnus, supratingas moteriškas balsas atribojo nuo šio 
pokalbio Aleksą ir Hanseikerį tarsi užtrenktos plieninės 
durys. Kismetė pasinaudojo seksu, kad išsaugotų gyvybę. 
Vienas kitas vyras gal ir suprastų, ką tai reiškia. Bet tik kita 
moteris galėjo įsivaizduoti, kokį baisų pažeminimą Kismetei 
teko patirti. 

Tą akimirką vien pagalvojęs, kad yra vyras, Aleksas pasiju- 
to kaltas. Ir mintyse svarstė, ar Hanseikeris irgi jaučiasi taip 
pat. Tikriausiai ne. Hanseikeris buvo per daug bukas, kad su- 
prastų tokias abstrakcijas. Tačiau jam bent jau užteko takto 
nusukti akis į šalį ir patylėti, kol Kismetė nusiramins ir galės 
pasakoti toliau. 

- Kai viskas baigėsi, įkalbėjau Ciką atsivežti mane čia ir 
leisti pamėginti palaužti panelę Delani. Pasakiau jam, kad 
pasinaudosiu Maiklu, nes panelei Delani tas berniukas rūpi. 
Cikui sumanymas nepatiko, bet aš užsispyriau, kad jeigu jau 
jam nepavyko išpešti pinigų grasinimais, tegu leidžia man 
pamėginti pasinaudoti simpatija vaikui. Ir galų gale jis nu- 
sileido. - Ji tvirčiau apkabino Maiklą. - Kol nuo šaligatvio 
nuėjau iki lauko durų, rodos, praėjo visa amžinybė. Labiau- 
siai bijojau, kad Cikas perpras mano užmačias dar nespėjus 
pasiekti durų. - Kai atsigręžė į Keitę, Kismetės veido išraiška 
buvo lyg kreipiantis į garbinamą deivę. - Nežinau, ką būčiau 
dariusi, jeigu būtumėte man prieš nosį užtrenkusi duris. Nie- 
kada nesugebėsiu jums atsidėkoti. 

- Aš tik noriu, kad judu su Maiklu būtumėte saugūs ir kuo 
toliau nuo to gyvulio. 

- Ar ketinate pateikti ieškinį? - paklausė Kismetės Han- 
seikeris. 

- Taip. 

- Ar tikrai? Kai byla įgauna pagreitį, jūs, mergaitės, kartais 
sprunkate į krūmus. 

- Ji nespruks, - irzliai atšovė Aleksas. 

— Na, aš tai neapsigalvosiu, - pridūrė Keitė. - Ciklopas gra- 
sino nužudyti ir mane, ir juos, jei neduosiu pinigų. Tai turto 
prievartavimas. Liudysiu teisme. Galite manimi pasitikėti. 

- Bet pirmiausia reikia jį surasti, - priminė Hanseikeriui 
Aleksas. - O kol kas turime rasti vietą, kur panelė Holms ir 
Maiklas galėtų saugiai gyventi. 

Detektyvas atsistojo. 

- Dar reikia sutvarkyti krūvą popierių. Ar galite šiandien 
po pietų visi atvykti į nuovadą surašyti parodymų? - Jie su- 
sitarė dėl vizito laiko. - Išplatinsiu Džordžo Merfio žodinį 
portretą. Mes turime ir jo, ir jo motociklo apibūdinimą. Ne- 
trukus jis bus kalėjime. 

- Jūsjo nerasite, - tyliai, bet tvirtai pareiškė Kismetė. - Jis 
turi dešimtis vietų, kur gali pasislėpti. Pažįsta žmonių, kurie 
jį priglaus. Jūs jo nerasite. 

Aleksas būgštavo, kad Kismetė gali būti teisi, bet nutarė 
garsiai nereikšti nuomonės. Jei Ciklopas įklius, tai tik per ne- 
atsargumą, o ne dėl to, kad taip veiksmingai dirba policija. 

Bet Hanseikeris garsiai ir dosniai žarstė pažadus, kad neil- 
gai trukus Ciklopas bus už grotų. 

- Nusiraminkite ir palikite viską tvarkyti mums, panely- 
te. - Jis pataršė plaukus Maiklui. - Mielas berniukas. 

- Ačiū, kad atvykote, - leitenantui drimblinant pro duris 
padėkojo Keitė. 

- O kas jums siuntinėja tas paslaptingas laikraščio iškar- 
pas, taip ir neišsiaiškinote? 

- Gaila, ne. Mėgindama tai sužinoti ir pajudinau šitą širšių 
lizdą. Žinoma, džiaugiuosi, kad taip išėjo. Patricija ir Maiklas 
atgavo laisvę. 

Tai, kad Keitė Patriciją vadina tikruoju vardu, Aleksas su- 
prato kaip pagarbos ženklą. Kismetė jau buvo praeitis. 

- Ar po apsilankymo pas mane dar gavote to pamišėlio 
laiškų? - paklausė Hanseikeris. 

- Ne. 

- Na štai, matote? - labai patenkintas savimi pasakė jis. - 
Tikriausiai ir nesužinosite, kas juos siuntinėjo. Taip ir ma- 
niau, kad tai nieko nereiškia. 

Keitė elgėsi mandagiau, nei Aleksas būtų galėjęs tikėtis. 
Nekreipdama dėmesio į storžievišką Hanseikerio globėjišku- 
mą ji maloniai padėkojo už sugaištą laiką ir pagalbą. 

- Pamiršau tau pasakyti... - tarė jis Keitei, kai ji išlydėjusi 
detektyvą uždarė duris. - Kol laukėme Hanseikerio, buvo at- 
važiavęs taksi. Daviau vairuotojui dešimt žalių ir paleidau. 

- Ačiu. Visai pamiršau. 

- Ar vis dar ketini skristi į Kaliforniją? 

- Tik kai įsitikinsiu, kad Patricija ir Maiklas saugiai įsikū- 
rė. Paskambinau Šerei. Dabar ji kaip tik tvarko šį reikalą. 

Po pusvalandžio atvažiavo Šerė. 

- Radau namus, kurie, man rodos, jums patiks, - pranešė ji 
Patricijai ir Maiklui. - Ten gyvena dar trys moterys su vaikais 
ir konsultantė. Du vaikai panašaus amžiaus kaip Maiklas, tad 
galės kartu žaisti. Turėsite atskirą miegamąjį, vonios kamba- 
rį ir niekas nesikiš į jūsų gyvenimą. Bet valgyti teks kartu su 
kitomis šeimomis, be to, reikės prisidėti prie namų ruošos. 

Patricija vis dar netikėjo savo laime. Ji jautėsi nepaprastai 
dėkinga ir dabar jau verkė nesivaržydama. 

- Mielai dirbsiu visus darbus - ir savo, ir visų kitų, kad tik 
Cikas mūsų nesurastų. 

Netrukus visi susirinko prie durų atsisveikinti. 

- Ten būsite saugūs, - pabrėždama kiekvieną žodį pakar- 
tojo Patricijai Keitė. - Jei ko nors prireiks arba tiesiog norėsi 
pasišnekėti, paskambink. Ar tebeturi telefono numerį? 

- Kišenėje. 

Keitė, pokalbio metu laikiusi Maiklą, stipriai suspaudė 
berniuką glėbyje ir atidavė motinai. 

- Jeigu leisi, netrukus jus aplankysiu. 

- Žinoma, - mielai sutiko Patricija. - Lauksime, ar ne, 
Maiklai? 

Berniukas droviai linktelėjo. 

Keitė pajuto gerklėje įstrigusį ašarų gumulą. 

- Na, sudie. Šerė jumis pasirūpins. 

- Palydėsiu iki automobilio, - pastebėjęs, kad Patricija bijo 
eiti į kiemą, pasisiūlė Aleksas. - Beje, tikriausiai vertėtų kiek 
pamėtyti pėdas, pavažiuoti aplinkiniu keliu ir įsitikinti, ar 
niekas neseka, - patarė jis Šerei. 

- Tokiose situacijose paprastai taip ir elgiamės, - šyptelė- 
jusi atsakė ši. 

Aleksas išėjo į verandą, apsižvalgė ir davė ženklą, kad vis- 
kas ramu. Patricija dar stabtelėjo paspausti rankos Keitei. Ji 
kalbėjo nuoširdžiai ir skubėdama, atrodė, jei dabar neišbers 
visų šių žodžių, vėliau apskritai nedrįs jų ištarti. 

- Jūs tokia kilni. Tokia gera žmonėms. Iš visų mano pa- 
žįstamų žmonių vienintelis Sparkis buvo toks. Manau, jums 
tikrai teko jo širdis. 


Hoturiasdošimt šeštas skyrius 


Darbas buvo Keitės panacėja. Netgi sirgdama sunkia širdies 
liga ji kasdien ilgas valandas filmuodavosi „Klystkeliuose“. 
Kai jausdavosi prislėgta, imdavosi darbo. Kai būdavo laimin- 
ga, irgi dirbdavo. Dabar, atsidūrusi keblioje padėtyje, užuo- 
vėjos vėl ieškojo darbe. 

Paskambinusi Džefui Doilui ji paaiškino, kodėl darbe pasi- 
rodys tik po priešpiečių. 

- Smulkmenas papasakosiu atvažiavusi. 

Džefas šio pažado nepamiršo. Kabinete už uždarų durų jis 
klausėsi Keitės istorijos, ir kuo toliau, tuo sunkiau jam buvo 
patikėti. 

— Dieve mano, Keite. Atrodo, tas Džordžas Merfis - tikras 
barbaras. Jis galėjo jus nužudyti. 

- Na, nenužudė. 

- Kodėl atsisakėte sumanymo skristi į Los Andželą? Gal 
tikrai reikėtų kelioms dienoms išvažiuoti iš miesto? 

- Jau paskambinau Dynui ir kelionę atšaukiau. 

Dabar vykti į Kaliforniją būtų buvęs bailus žingsnis. Jeigu 
ji patikinusi Maiklą ir Patriciją, kad Ciklopo nėra ko bijoti, 
pati išsidangintų į Vakarų pakrantę, tai jiems nepadėtų įgyti 
daugiau pasitikėjimo savimi. Todėl ji nusprendė užuot bėgusi 
ir slapsčiusis pasinerti į darbus. 

- Bent jau šiandien pasiimkite laisvą popietę, - pasiūlė 
Džefas. - Paskui pasivysime. 

- Ne. Dabar manęs reikia čia. Ar šį rytą nepraleidau ko 
nors svarbaus? Papasakok naujienas ir imkimės darbo. 

Ji paskambino keliems jos ieškojusiems žmonėms, padik- 
tavo šūsnį laiškų ir su operatorių komanda suderino dviejų 
ateinančios savaitės įrašų laiką. 

- Trečiadienį pakviečiau tą patį seną kaubojų, kurio po- 
niais vaikai jodinėjo per Nensės Vebster surengtą šventę, - 
pasakė Džefas. - Jam vaikai patiko, sakė, kad mielai bet kada 
mums padės. Ir nemokamai. 

- Nuostabu. Vaikams patiks. Juk Maiklui labai patiko. 

- Keite, tai, ką padarėte dėl to berniuko ir jo motinos... — 
Džefas nutilo ir palaukė, kol ji pakels akis ir įbes į jį klausiamą 
žvilgsnį. - Parodžiusi jiems tokį dėmesį pasielgėte kilniai. - Ir 
kiek padvejojęs paklausė: - Manote, kad gavote Maiklo tėvo 
širdį? 

- Nežinau ir nenoriu šito žinoti. Būčiau padėjusi bet kuriai 
moteriai ir vaikui, patekusiems į tokias aplinkybių pinkles. Man 
užtenka žinoti, kad jie saugūs ir gali pradėti gyventi kitaip. 

Nuvežusi juos į laikinus namus Šerė paskambino pasaky- 
ti, kad Patriciją ir Maiklą širdingai sutiko ten gyvenančios 
smurtą patyrusios šeimos. 

- Patricija pasisiūlė uždirbti prieglaudai šiek tiek pinigų 
verdama karolius, - pasakė Keitė Džefui. - Ji parduoda juos 
turgaus aikštės prekeiviui. Laikui bėgant įgijusi daugiau pa- 
tirties ji, man rodos, taps tikra menininke. Jei ne tu, nebūtų 
turėjusi tokios galimybės. 

Keitė susimąsčiusi prikando apatinę lūpą. 

- Jeigu po to eismo įvykio Sparkis būtų likęs gyvas, jųdvie- 
jų gyvenimas būtų susiklostęs kitaip. Galbūt sužinoję, kad ji 
laukiasi Maiklo, jie būtų palikę baikerių gaują. Būtų auginę 
Maiklą, apgaubę jį meile ir rūpesčiu. Ji būtų galėjusi ugdyti 
savo meninius polinkius. Girdėjau, Sparkis buvo labai pro- 
tingas, domėjosi literatūra ir filosofija. Jis būtų galėjęs tapti 
mokytoju ar rašytoju. 

- Tai tik rožinės svajonės, Keite. Tikriausiai jų gyvenimas 
būtų susiklostęs visiškai kitaip. 

- Bet mes jau niekada to nesužinosime, ar ne? Sparkis 
žuvo. 

- Užtat kai kas dėl to galėjo gyventi toliau, - švelniai pri- 
minė Džefas. 

Ji staiga pakėlė akis, nuvijo šalin apnikusias mintis ir 
krenkštelėjusi atsikratė gerklėje įstrigusio gumulo. 

- Taip, kai kas gyvena toliau. 


Tą pačią popietę, tik kiek vėliau, Džefas kyštelėjo galvą į Kei- 
tės kabinetą. 

- Ką tik iš viršaus skambino ponas Vebsteris. Jis nori 
mudu matyti. 

- Dabar pat? Aš iki ausų apsikasusi popieriais. 

- Sakė, skubu. Gal žinote, ko jis toks nusiminęs? 

- Balsas buvo liūdnas? 

- Labai. 

Bilo ji nebuvo mačiusi jau kelias dienas. Kai rimtaveidė se- 
kretorė juodu su Džefu nuvedė į viršininko kabinetą, Vebste- 
ris sutiko juos pabrėžtinai santūriai: 

- Prašom sėstis. 

Vos jie susėdo ant odinės sofos, jis mostelėjo ranka į kitą 
savo svečią. 

- Tai Ronaldas Truitas. Kaip žinote, jis pramoginės Light 
skilties žurnalistas. 

Vadinasi, šitas apvalainas keturiasdešimtmetis nuoboda 
slenkančiais plaukais - tai Ronaldas Truitas, jos žurnalistinė 
nemezidė, kritikas iš pragaro... 

Jis aiškiai buvo priklausomas nuo nikotino. Pakelis Camel 
cigarečių pūpsojo marškinių kišenėje. Truitas vis paliesdavo 
jį pirštais tarsi norėdamas įsitikinti, ar cigaretės vis dar ten, 
nors rūkyti čia nebuvo galima. 

Jis stengėsi atrodyti atsipalaidavęs ir nerūpestingai nu- 
siteikes, bet nelabai sekėsi. Kojos vis nerado sau vietos, jis 

nervingai čiupinėjo tai vieną, tai kitą daiktą ir per dažnai 
mirkčiojo. 

Nekreipdama dėmesio į Truitą Keitė iš karto kreipėsi į 
Bilą: 

- Kas atsitiko? 

- Ponas Truitas padarė mums profesinę paslaugą - atėjo 
perspėti, kas rašoma jo straipsnyje rytojaus numeryje. Pama- 
niau, kad ir tave derėtų įspėti. 

- Įspėti? Man šis žodis skamba grėsmingai. 

- Deja, straipsnyje irgi yra grėsmingų užuominų. 

- Susijusių su „Keitės vaikais“? - paklausė Džefas. 

- Taigi. - Bilas atsisuko į žurnalistą ir mostu davė ženklą 
kalbėti. - Pasakykite pats, pone Truitai. Bet iš karto noriu 
pabrėžti, kad visa, kas bus pasakyta šiame kabinete, turi likti 
tarp keturių jo sienų. 

- Žinoma. - Truitas sėdėdamas ištiesino nugarą ir be rei- 
kalo atsivertė bloknotą žvilgtelėti į užrašus. Vos tai pamačiu- 
si Keitė suprato, kad jis vaidina. 

- Šiandien priešpiet, - pareiškė jis, - man paskambino 
žmogus, prisistatęs Ciklopu. 

- Jums skambino Ciklopas? - išpūtė akis Keitė. 

- Jūs jį pažįstate? - paklausė Bilas. 

- Taip. Tikrasis jo vardas Džordžas Merfis, jo ieško polici- 
ja. Ar jis jums prasitarė, iš kur skambina? 

- Ne. - Truitas nervingai šyptelėjo. - Bet sakė, kad jūs ti- 
kriausiai imsite vartyti stalus ir mėginsite visaip jį apjuodinti. 

- Jis ir yra juodas! Sąrašas nusikaltimų, dėl kurių jis įtaria- 
mas, ilgas kaip mano ranka, - pradedant smurtu prieš vaiką, 
baigiant turto prievartavimu. 

- Galbūt, - sutiko Truitas, - bet jis tvirtina, kad ir jūs ne 
šventoji. 

— Niekadair nesakiau, kad esu šventa, - atšovė Keitė. - Bet 
dabar tai nesvarbu. Ar neturite geresnių temų, kad ėmėtės 
aprašinėti mano konfliktą su kokainą šniaukščiančiu baike- 
riu, kurio ieško policija? 

- Tai šis tas rimčiau nei svaidymasis įžeidimais, - įsiterpė 
Bilas. - Matai, Keite... - Jis stabtelėjo, o tada metė bombą: - 
Ponas Merfis apkaltino tave vaiko tvirkinimu. 

Keitė taip apstulbo, kad negalėjo pratarti nė žodžio. Iš pra- 
džių įsispoksojo į Bilą, paskui nukreipė žvilgsnį į Truitą. 

- Taip, - tarė jis. - Ciklopas man pasakė, kad per ponios 
Vebster šventę tvirkinote jo įsūnį. 

- Jis neturi jokio įsūnio, - atrėžė ji. 

- Turi berniuką, vardu Maiklas. 

- Maiklo motina ir ponas Merfis nesusituokę. Taigi teisiš- 
kai jis nėra berniuko patėvis. 

- Na, kadir kaip ten būtų, jis iškėlė klausimą, ar buvo tvir- 
kinamas tik jo vaikas. Jūs, be abejo, galėjote taip elgtis ir su 
daugybe kitų vaikų. 

- Neįtikėtina! - Keitė ironiškai nusijuokė. Bet daugiau nie- 
kas nė nešyptelėjo, juo labiau Vebsteris. - Bilai, pasakyk ką 
nors. Juk nemanai, kad... 

- Ką aš manau, visai nesvarbu. 

Tada ji kreipėsi į žurnalistą: 

- Nejaugi jūs ketinate tai spausdinti? Pirmiausia, tai visiš- 
kas absurdas. Antra, neturėdamas įrodymų rizikuojate, kad 
jums bus iškelta byla dėl šmeižto ir pateiktas milžiniškas ieš- 
kinys. 

- Aš turiu įrodymų, - visiškai pasitikėdamas savimi atsakė 
Truitas. 

Keitė pasijuto visai priblokšta. 

- Iš kur? 

- Šito pasakyti negaliu. Antrasis mano šaltinis viešumos 
nenori, bet užtikrinu - žino, ką kalba. 

- Tai neįmanoma! - suriko Keitė. - O kaip jūs radote tą 
antrą šaltinį? 

- Ėmiau šniukštinėti, pasišnekėjau su žmonėmis... 

- Darote klaidą, pone Truitai, - pabrėžtinai ramiai pareiš- 
kė Keitė. - Jeigu išspausdinsite straipsnį, ir jums, ir jūsų lai- 
kraščiui už tai teks brangiai sumokėti. Visi, kurie mane pažįs- 

ta, žino: darau visa, ką leidžia ribotos mano galimybės, kad 
išgelbėčiau vaikus nuo bet kokio priekabiavimo, tiek fizinio 
ir seksualinio, tiek psichologinio ir emocinio. Jei Džordžas 
Merfis nori mane kuo nors apkaltinti, turėtų tai daryti bent 
kiek įtikinamiau. 

- Jūsų darbas puikiai tinka pelnyti daugybės vaikų pasiti- 
kėjimą, ar ne, panele Delani? - paklausė Truitas. 

- Tai nepakenčiamai užgauli užuomina, aš atsisakau pa- 
gerbti ją atsakydama. 

Truitas pasislinko ant paties sofos kraštelio tarsi ryklys, 
užuodęs kraują ir pasiruošęs pulti auką. 

- Kodėl atsisakėte sėkmingos muilo operos žvaigždės kar- 
jeros ir perėjote į vietinę televiziją vesti tos laidos? 

- Norėjau šito. 

- Bet kodėl? - prisispyręs klausinėjo reporteris. 

- Na, tikrai ne todėl, kad turėčiau galimybę tvirkinti vai- 
kus! - pakėlė balsą ji. 

- Keite... 

- Kaip tik tai jis nori išgirsti, ar ne?! - Vis dėlto jai nerei- 
kėjo šaukti ant Džefo. Jis tik stengėsi ją nuraminti. Po mi- 
nutėlės ji susivaldė ir kreipėsi į Truitą jau švelnesniu ir daug 
ramesniu balsu: - Ankstesnės karjeros atsisakiau todėl, kad 
norėjau likusį gyvenimą nugyventi prasmingai. 

Truitas kvailai išsiviepė neslėpdamas ironijos. 

- Leiskite pasitikslinti. Didžiules pajamas, žvaigždės padė- 
tį ir šlovę jūs iškeitėte į kur kas mažesnį honorarą ir varganas 
keturias minutes eterio per savaitę? —- Jis papurtė galvą. - 
Neįtikėtina. Tokių kilnių žmonių nebūna. 

Diskutuoti apie savo motyvus Keitė neketino. Jie buvo 
visiškai asmeniški. Be to, šitam prasirūkiusiam niekšingam 
rašeivai ji neprivalėjo aiškintis. Keitė troško tėkšti tai tiesiai į 
pasipūtusią jo fizionomiją, bet dėl San Antonijaus televizijos 
kanalo atsakė diplomatiškiau. 

- Jūs neturite įrodymų, patvirtinančių šį juokingą kaltini- 
mą. Vargu ar Ciklopas - patikimas informacijos šaltinis. Jam 
sunku net aiškiai sudėlioti mintį. 

- Nepamirškite, kad turiu du šaltinius. Antrasis gana pati- 
kimas ir sakinį surezga be vargo. 

- Jūsų šaltiniai - policijos ieškomas nusikaltėlis ir asmuo, 
net neturintis drąsos ateiti ir atvirai išsakyti kaltinimo. 

- Vudvordas su Bernšteinu pradėjo neturėdami nė tiek in- 
formacijos, o baigė tuo, kad kaip reikiant paspirgino vyriau- 
sybe ir įėjo į istoriją. 

- Man gailestingumas neleidžia priminti, kaip jums toli iki 
Vudvordo su Bernšteinu, pone Truitai. 

Tas vos pastebimai šyptelėjo, užvertė bloknotą ir atsistojo. 

- Jei numosiu ranka į tokią sensacingą istoriją, mane iš- 
mes iš laikraščio. 

- Tai melas, - pakartojo Keitė. - Rafinuotas melas be jokių 
įrodymų. 

- Ar galiu straipsnyje pacituoti šiuos jūsų žodžius? 

- Ne, - stodamasis už Keitę atsakė Vebsteris. - Tai, apie 
ką čia kalbame, skirta ne spaudai. Tai nėra oficialus panelės 
Delani pareiškimas. 

- Bilai, aš nebijau... 

- Keite, prašyčiau, - nutraukė ją Bilas. - Po pietų su jumis 
susisieks mūsų viešųjų ryšių skyriaus darbuotojai, - tarė jis 
Truitui lydėdamas prie durų. 

Žurnalistui išėjus, kabinete įsiviešpatavo kapų tyla. Keitė 
nesitvėrė pykčiu. Ji varstė Bilą piktais žvilgsniais ir nenu- 
leido akių, kol jis grįžo prie savo rašomojo stalo ir nerangiai 
šlumštelėjo į krėslą. 

- Laukiu paaiškinimo, Bilai, - stodamasi nuo sofos prabilo 
ji. - Kodėl sėdi nepratardamas nė žodžio ir leidi mane šmeiž- 
ti? Kodėl apskritai leidai jam praverti burną? 

Jis kilstelėjo rankas tarsi gindamasis. 

- Sėskis, Keite. Susitvardyk ir paklausyk proto balso. 

Ji atsisėdo, bet neišlaikiusi piktai paklausė: 

— Manai, kad aš - vaikų tvirkintoja? 

- Dėl Dievo meilės, aišku, ne! Bet turiu galvoti ir apie mūsų 
televizijos kanalą. 

- A, apie kanalą! Svarbiausia, kad jo reputacija būtų ne- 
priekaištinga, o manąją galima švystelėti pasiutusių šunų 
gaujai, kad sudraskytų į skutelius, ar ne? 

Keitei pasirodė, kad jį apėmusi visiška neviltis. 

- Mes negalime uždrausti jam parašyti ir paskelbti to 
straipsnio, - paaiškino Bilas. - Tokiomis aplinkybėmis tegali- 
me kuo sandariau užkamšyti laivo angas ir pasirengti audrai, 
kurią jis neišvengiamai sukels. Liepsiu viešųjų ryšių skyriui 
pradėti rinkti teigiamus atsiliepimus. Galėsi jais pasinaudoti 
rengdama oficialų pareiškimą. 

- Velniop tuos atsiliepimus. - Ji numojo ranka. - Neketi- 
nu taip pagarbiai reaguoti į bjaurų melą - viešai jį neigti. - 
Keitės akyse staiga pasirodė ašaros. - Argi kas nors patikės, 
kad aš galėčiau nuskriausti vaiką? 

- Jūsų laidos žiūrovai nepatikės, Keite, - visiškai įsitikinęs 
nuramino ją Džefas. - Nė akimirkos. 

- Aš irgi manau, kad nepatikės, - pritarė Bilas. - Pasiro- 
džius straipsniui nieko nereikės aiškinti, nes visos tos kalbos 
be pagrindo. Tavo gerbėjai tą rašliavą palaikys tuo, kas ji ir 
yra, - piktavališka ataka žmogaus, aiškiai griežiančio ant ta- 
vęs dantį. Viskas praeis. Per kelias savaites visi tą straipsnį 
pamirš. - Bilas nutilo, paskui pridūrė: - O kol viskas nurims, 
sustabdysiu „Keitės vaikų“ transliavimą. 

Keitė nepatikėjo savo ausimis. Kelias akimirkas ji, rodos, 
negirdėjo nieko, tik siaubingą ūžimą. 

- Ar tu... Turbūt juokauji?.. 

- Atleisk, aš jau apsisprendžiau. 

- Bet juk tai tas pat kaip prisipažinti kaltai! - sušuko ji. — 
Bilai, maldauju, nedaryk to. 

- Juk žinai, kad nuoširdžiai pritariu tavo darbui. Tai, ką 
darai, labai svarbu mūsų kanalui. Šia laida mes svariai prisi- 

dedame prie visuomenės gerovės. Kai ateis laikas, norėčiau šį 
projektą atgaivinti. Savaime aišku, kad be galo gerbiu ir ver- 
tinu tave, Keite. Man nemalonu, kad turiu šitaip tave nuvilti. 
Neabejoju, jog mano sprendimą laikai išdavyste, bet genera- 
linio direktoriaus nemaloni pareiga yra daryti tai, kas geriau- 
sia visiems, taip pat ir tau. Kol nurims šurmulys, tavo veidui 
nereikia rodytis televizorių ekranuose ir nuolat visiems pri- 
minti tą bjaurią istoriją. 

Iš niūraus Bilo tono buvo aišku, kad jo sprendimas galutinis. 

Dar kelias sekundes Keitė sėdėjo įbedusi žvilgsnį į grindis, 
paskui pakėlė galvą ir atsistojo. 

- Puiku, Bilai. Suprantu tavo poziciją. Dar nesibaigus dar- 
bo dienai gausi mano prašymą atleisti iš darbo. 

- Ką?! - šūktelėjo Bilas. 

- Keite... 

- Dabar jūs manęs palausykite. Abu. Jei šis straipsnis bus 
išspausdintas, „Keitės vaikų“ reputacija nukentės nepatai- 
somai. Galiu neigti tuos šlykščius ir nepagrįstus kaltinimus, 
kol pažaliuosiu, bet tai nieko nepadės. Žmonės linkę tikėti 
pačiais blogiausiais dalykais, ypač jeigu perskaito laikraš- 
čiuose. Jei išspausdinta, vadinasi, taip ir yra, tiesa? Bilai, tu 
sakai, kad turi galvoti, kas geriausia televizijos kanalui. O aš 
privalau galvoti apie vaikus. Nesvarbu, ar ponas Truitas arba 
kiti asmenys tuo tiki ar ne, vienintelė priežastis, paskatinusi 
mane imtis laidos „Keitės vaikai“, buvo našlaičių gerovė. Ir 
dabar pirmiausia man rūpi jie. Tie vaikai ir taip jau yra tapę 
aukomis. Nenoriu, kad ir toliau būtų apgaudinėjami, kad 
jiems būtų atimama paskutinė viltis. Kai pasitrauksiu, galėsi 
pakeisti laidos pavadinimą ir šį projektą tęsti. Todėl tuoj pat 
pradėk ieškoti man pamainos. 


Hoturiasdošimt septintas skyrius 


- H. tau čia reikia? 

- Pamaniau, galjums prireiks švelnaus draugiško rūpesčio. 
Atnešiau sūrainių. - Džefas kilstelėjo baltą popierinį maišelį, 
kad Keitė pamatytų pro durų akutę. 

- Vien riebalai ir kalorijos? 

-— Maišelis toks sunkus, kad vos pakeliu. 

- Na, tada... - Keitė atrakino duris. Žingtelėjusi į verandą 
pamojo jam užeiti, paskui Džefą grįžo į vidų ir vėl užrakino 
duris. 

- Kaip visa tai suprasti? 

- Ar pastebėjai gatvės gale stovintį automobilį? Tai polici- 
jos seklių ekipažas. Kol neaišku, kur slapstosi Ciklopas, leite- 
nantas Hanseikeris stebi mano namus ištisą parą. 

- Gera mintis. 

- Alekso mintis. Šitame paslaptingų nuotykių sūkuryje 
jaučiuosi kaip paskutinė kvailė. - Nuėję į virtuvę jiedu ėmė 
doroti greitą maistą. - Kai popietę važiavome į policijos nuo- 
vadą duoti parodymų, Aleksas įtikino Hanseikerį, kad mano 
namą reikia stebėti, - dėl viso pikto, jei kartais sugrįžtų Ci- 
klopas. Mmm... Kaip skanu, - pridūrė ji šlamšdama dar vieną 
skrudintą bulvytę. - Ačiu. 

- Pamaniau, kad turbūt nieko nevalgėte. 

- Ir nevalgiau. Net nejaučiau, kad esu alkana. 

- Kur dabar ponas Pirsas? 

- Iš kur man žinoti? Mudu nesekiojame vienas kitam iš 
paskos. 

Keitė kalbėjo įsižeidusi, nes taip ir jautėsi. Aleksas nepa- 
skambino, nors ir žinojo, kad į Kaliforniją ji nevyks, Keitė 
nujautė: jis vis dar pyksta, kad ji paskambino ir pasiprašė gel- 
bėjama, o paskui jį paniekino ir pasirinko Dyną. Ji nenorėjo 
jo užgauti, bet Aleksas jos poelgį suprato kaip tik šitaip. 

Aleksas nuvežė ją pas Hanseikerį ir, kaip sakoma, nusiplo- 
vė rankas. Keitei rūpėjo, ką Aleksas mano apie naujausius 
įvykius, bet ji nusprendė nemėginti jo sulaikyti. Tegul kitą 
žingsnį žengs jis. Jei apskritai žengs... 

— Maniau, gal jis pabus čia, su jumis, - tarė Džefas. 

- Vakar buvo pasilikęs. - Keitė delnu pasitrynė kaktą ban- 
dydama numalšinti galvos skausmą, kuris, regis, suimdavo iš- 
kart, kai tik ji pamėgindavo išsiaiškinti neapibrėžtus savo san- 
tykius su Aleksu. - Gal verčiau apie jį tiesiog nekalbėkime? 

- Gerai. Gal turite pomidorų padažo? 

- Šaldytuvo durelėse. Bet pilkis taupiai. Juk nuo šios po- 
pietės aš bedarbė. 

- Juk tas ketinimas rašyti prašymą nebuvo rimtas, tiesa? 

Iš pradžių sūrainiai ir skrudintos bulvytės kvepėjo skaniai. 
Bet kai prisiminė Alekso pabėgimą ir Truito straipsnį, mais- 
tas ėmė kelti jai šleikštulį. 

- Nežinau, ką daryti, Džefai. Viskas taip susijaukė... - Ji 
liūdnai nusijuokė. — Žinai, tais laikais, kai vienintelė mano 
problema buvo mirtina širdies liga, gyvenau išties puikiai. 
O dabar mano asmeninis gyvenimas žlugęs. Išgama baikeris 
medžioja mane ketindamas nudirti kailį. Gerą mano vardą 
tuoj į miltus sumals sensacijų besivaikantis žurnalistas, o aš 
negaliu jo sustabdyti. - Apdovanojusi Džefą akinama šypsena 
Keitė pridūrė: - Aišku, labai nusiminti neverta, nes po dviejų 
dienų greičiausiai tiesiog iš niekur išnirs žmogžudys mania- 
kas, nudobs mane ir išvaduos nuo visų nelaimių ir rūpesčių. 

- Po dviejų dienų? Dieve mano... Net nepagalvojau. 

— Kai pažinau Ciklopą ir ėmiau tvarkyti Patricijos ir Maiklo 
reikalus, laikas bėgte prabėgo. Ir man pačiai operacijos meti- 
nės priartėjo visai netikėtai. 

- Ar ponas Pirsas taip ir nepasistūmėjo į priekį aiškinda- 
masis, kas siuntė tas laikraščių iškarpas? 

- Mes svarstėme, ar tai negalėjo būti Ciklopas. Bet viską 
gerai apgalvoję tokią galimybę atmetėme. Jis per kvailas. 

- O Polas Rejesas? Apie jį ką nors sužinojote? 

Ji buvo pasakojusi Džefui, ką Aleksas sužinojo apie tris ne- 
laimingus atsitikimus prieš pat jos operaciją. Keitės prašymu 
Džefas peržiūrėjo bibliotekos laikraščius ir rado su jais su- 
sijusių publikacijų. Taigi aiškindamiesi šiuos įvykius jie per- 
skaitė visus straipsnius apie žmogžudyste kaltinamo Rejeso 
teismą. 

- Aleksas vis dar ieško jo giminaičių, kurie sutiktų pasikal- 
bėti. 

- O meilužis? 

— Meilužis? - suglumusi paklausė Keitė. - Nieko neži- 
nau... 

- Tai gal paaiškėjo kas nors nauja apie eismo įvykį Hjusto- 
no greitkelyje, kai susidūrė daug automobilių? 

- Šito irgi nežinau. Tą avariją buvau beveik pamiršusi. 

Suskambo telefonas, ir Keitė atsiprašiusi pakėlė ragelį. 

- Alio! 

- Kurjie? 

Jai suspurdėjo širdis. 

- Ciklopai! 

Džefas iš nuostabos net akis išpūtė. Numetė sūrainį ir taip 
staiga pašoko nuo kėdės, kad ši net apvirto. 

- Pakviesti policininką? - pašnibždomis paklausė. 

Keitė papurtė galvą ir gestu parodė Džefui tylėti. Ir taip 
per baisų traškesį kitame laido gale Ciklopo balsą vos galėjo 
girdėti. 

- Įspėju tave, kale. Geriau pasakyk, kur jie. 

- Jie ten, kur tu jų niekada nerasi. - Ji kalbėjo ramiai ir be 
baimės, nors širdis daužėsi kaip pašėlusi. - Jie saugūs. Dau- 
giau tujų nenuskriausi. 

- Pažiūrėsim. Gal ir nenuskriausiu. Užtat galiu susirasti 
tave, ar ne? Žinau ir kur dirbi, ir kur gyveni. Nieko nebūtų 
nutikę, jei nebūtum kišusis kur nereikia. 

- Darbe manęs nerasi. Tavo pastangomis aš jau nedirbu 
San Antonijaus televizijoje. 

- Hm? 

- Neapsimesk kvailiu, nors, žinai, tau nė apsimetinėti ne- 
reikia. Kita vertus, gal tu net gudresnis, negu atrodai. Tik su- 
manus klastūnas galėjo pramanyti tokį melą, kokio priošei į 
ausį ponui Truitui. 

- Kam? 

- Light žurnalistui. 

- Kieno? Kokias čia nesąmones pliurpi? Palauk, mūsų 
klausosi farai, ar ne? Tauški visokias nesąmones vien kad 
pratemptum laiką? Šūdas! 

Ryšys akimirksniu nutrūko. 

Nors girdėjo vien telefono signalą, Keitė dar ilgai stovėjo 
priglaudusi ragelį prie ausies. Galų gale jį padėjo, bet ir toliau 
susimąsčiusi žvelgė į telefono aparatą. 

- Kąjis sakė? - paklausė Džefas. 

- Jis... Hm... 

- Ar pasakė, kur jis yra? Keite! Kas jums? Keite! 

Suglumusi ir apstulbusi Keitė kiek užtruko, kol atitoko ir 
vėl pamatė Džefą. 

- Jis vėl svaidosi grasinimais, - tarė. 

- Ar nepakako apkaltinti jūsų vaiko tvirkinimu? 

- Ciklopas tvirtina nieko apie tai nežinantis. Kad ir kaip 
keista, manau, jis sako tiesą. 

Džefas sutrikęs papurtė galvą. 

- Nieko nesuprantu. 

- Aš irgi. 

- Truitas sakė, kad jam skambino Ciklopas. Pats tokio var- 
do nebūtų sugalvojęs. 

- Vargu, - pritarė Keitė. 

- Vadinasi, meluoja? 

- Ne, matyt, Truitui kažkas tikrai paskambino. Ir prisista- 
tė Ciklopu. 

Staiga Džefas viską suprato ir nušvitusiu veidu tarė: 

- Tai negalėjo būti bet kas. Tikriausiai jam skambino tas 
pats vyrukas, kuris siuntė jums iškarpas. 

- Būtent. To žmogaus visur pilna. Atrodo, jis gyvena tiesiog 
mano kūne. Kas atsitinka, jis sužino beveik taip pat greitai 
kaip aš, net apie mano reikalus su Ciklopu. O mano išvados 
per daug skubotos?.. - Ji sunkiai atsiduso ir delnais įsirėmė į 
smilkinius. - Jau nežinau nei ką galvoti, nei ką daryti. 

- Nepasiduokite, Keite, - užjaučiamai tarė Džefas. - Ban- 
dykime samprotauti logiškai. Sakykime, jūsų persekiotojas 
išgalvojo istoriją apie vaikų tvirkinimą ir paskambino Trui- 
tui, o tas užkibo. Bet juk kažkas tai patvirtino. Truitas garbė- 
troška ir bjaurybė, tačiau kvailiu aš jo nepavadinčiau. 

- Aš irgi ne. 

- Taigi nemanau, kad jis būtų drįsęs prabilti viešai, neturė- 
damas antro šaltinio, patvirtinusio įtarimus. 

Jie tąsė šią temą tol, kol Keitę kankinantis galvos skausmas 
tapo nepakeliamas. Praėjusią naktį ji miegojo vos kelias va- 
landas. Kai nubudo, turėjo ištverti netikėtą Patricijos vizitą, 
prastas naujienas iš Truito, Bilo išdavystę, o dabar dar ir tai. 

Smegenys buvo grūste užgrūstos nerimą keliančių dalykų; 
daugiau sau į galvą ji negalėjo įkalti nė vienos minties. 

- Mes patekome į užburtą ratą, Džefai, - pagaliau pasakė 
ji. - Atleisk, verčiau palikime visa tai rytojui. Pagulėsiu bur- 
bulinėje vonioje, paskui pamėginsiu numigti. 

- Jei norite draugijos, mielai liksiu pas jus per naktį. 

- Ačiū. Sarginį šunį jau turiu - jis budi gatvės gale. 

Prie lauko durų Džefas nerangiai ją apkabino. 

- Maldauju, Keite, apsigalvokite dėl prašymo atleisti iš 
darbo. 

- Prašymą jau padaviau. 

- Kai nunešėte jį į viršų, ponas Vebsteris jau buvo išėjęs 
namo. Prašymas įgaus galią tik tada, kai jis atplėš voką. Pa- 
laukite, pažiūrėkite, kokį atgarsį sukels Truito straipsnis. 
Galjis visai nesukels tokios audros, kokios tikimės. - Džefas 
buvo rimtai užsimojęs perkalbėti Keitę. - Juk negalite taip 
imti ir išeiti iš „Keitės vaikų . Jūs ir ta laida yra viena. 

- Tą patį visi kalbėjo apie Loros Medison vaidmenį. Šios 
veikėjos nebėra, o serialas ir toliau transliuojamas kiekvieną 
popietę. 

- Bet juk čia visai kas kita. „Keitės vaikai“ - jūsų gyvenimo 
misija. Jums tai svarbu. Mums irgi. 

Jo susirūpinimą Keitė pamėgino nuleisti juokais. 

- Nemulkink manęs, Doilai. Tu tik mėgini išsaugoti savo 
darbo vietą! 

Keitė žiūrėjo, kaip jis žingsniuoja per kiemą, kaip sėda į 
mašiną, paskui pasitikrino, ar policijos automobilis be skiria- 
mųjų ženklų vis dar stovi gatvės gale. Iš pradžių ji nenorėjo, 
kad kas nors budėtų prie jos namų. Dabar, žinodama, kad pa- 
galba šalia, jautėsi saugesnė. 

Juk Ciklopas galėjo grįžti. Jis vis dar buvo ištroškęs krau- 
jo. Bet Keitė nuoširdžiai tikėjo, kad apie Truitui papasakotą 
istoriją jis nieko nežino. Toks pasalūniškas puolimas - ne Ci- 
klopo stilius. Peilis - taip. Bet ne klasta. 

O jei Truitui skambino ne jis, tada kas? Ir kaip skambin- 
tojui šovė į galvą prisistatyti jos priešu, Ciklopu? Kas galėjo 
tiek daug žinoti apie jos gyvenimą? Ir kas yra antras, slapta- 
sis Truito šaltinis? 

Vis dar ieškodama atsakymų Keitė pasinėrė į burbulinę 
vonią. 

Šulis kiekvienu galingu stūmiu jo veidas persikreipdavo. Ve- 
nomis kaip pašėlęs veržėsi įkaitęs kraujas. Ant kaktos kabojo 
prakaito lašeliai. Jie riedėjo į akis ir graužė. 

Jis šnopavo lyg bėgdamas maratoną įkalnėn kylančia tra- 
sa, įsitempęs, pasiekęs fizinių galimybių ribas, stengdamasis 
pabėgti nuo kaltės jausmą aitrinančių nuogąstavimų, tikė- 
damasis atleidimo už savo nusikaltimus. Jis neapgaudinėjo 
savęs neva mylisi. Tai tebuvo saviplaka. 

Jis begėdiškai naudojosi jos geidulingumu. Ji niekada jo 
neatstumdavo. Jis galėdavo paimti ją neprataręs nė vieno 
švelnaus žodelio, net nepaglamonėjęs, ir ji dėl to nesiskųsda- 
vo. Elgdavosi kaip įsakyta. Kuo daugiau jis reikalaudavo, tuo 
daugiau ji duodavo. 

Jos paklusnumas irgi buvo ne iš meilės. Bet ir ne iš gailes- 
čio. Ji turėjo savų sumetimų trokšti, kad jis būtų patenkin- 
tas. Šis ryšys abiem davė tai, ko jie norėjo. 

Seksas visuomet būdavo gniaužiantis kvapą. Gašlus. Ir kuo 
nešvankesnis, tuo priimtinesnis. Jų santykiai buvo neteisė- 
ti. Jie jau buvo nusidėjėliai. Tad tenkindami niekingiausius 
įnorius, įgyvendindami pačias gašliausias fantazijas nieko 
neprarasdavo. 

Jis iš už nugaros ėmė minkyti jos krūtis. Šlapias pilvas gar- 
siai tekšnojo sėdmenis. Šios pozos ji nemėgo, bet ją įveikė jos 

pačios geismas. Ji tarsi katė išrietė nugarą. Aštrūs nagai su- 
smigo į paklodę. Nuo orgazmo ritmiškai trūkčiodama ji gar- 
siai jį keikė. Visas apsipylęs prakaitu, besidaužančia širdimi, 
tuo pat metu išsiliejo ir jis. Ji pirmoji krito veidu į patalus; jis 
užgriuvo ant jos. 

Po minutėlės ji burbtelėjo: 

- Nulipk. Tu mane sutrėkši. 

Plačiai atmetęs rankas, dar tebegaudydamas kvapą jis ap- 
sivertė ant nugaros. Ji keturpėsčia nuropojo prie lovos kraš- 
to, išlipo ir užsimetė chalatą. 

- Tau skaudėjo? - paklausė jis. 

- Juk tai žaidimo dalis, ar ne? 

- Žinau, kad šitaip ne itin mėgsti... 

- Neabejoju, urvinei moteriai tokia poza būtų pasirodžiusi 
romantiška. 

Jis stengėsi jos žodžiuose įžvelgti ironijos, bet veltui. Ji re- 
tai jį kritikuodavo. 

Staiga, jų nuostabai, suskambėjo durų skambutis. Jis kils- 
telėjo pasirėmęs alkūnėmis. 

- Kas čia galėtų būti? 

— Matyt, teks nueiti ir pažiūrėti. 

- Nekreipk dėmesio. 

- Negaliu. Tai gali būti mano jaunesnysis brolis, neturintis 
kur pernakvoti. 

- O aš? - nerimaudamas paklausė jis. Mintis, kad kas nors 
gali pamatyti jį jos bute, vertė pasijusti nejaukiai. 

- Nusiramink. Jis nieko neklausinės. Tai mano vienos rei- 
kalas. 

Pasitikrinusi, ar gerai surištas chalato diržas, ji pustekinė 
leidosi laiptais į apačią ir atidarė duris. 

- Dėl Dievo, ko jums čia reikia?! - išgirdo jis ją šūktelint. 

- Labas, Melija. Ar galima užeiti? 

Tai nebuvo jos brolis. Ir išvis ne brolis. Tai buvo Keitė. 

- Jėzau!.. - pusbalsiu suaimanavo jis, delnu braukdamas 
per raudonio išmuštą veidą. Ant odos džiūstantis prakaitas 
vėsino kūną, jį nukrėtė šaltis. 

- Ko norite? - atžariai paklausė Melija. 

- Reikia kai ką išsiaiškinti. Ar galiu įeiti? 

Jis išgirdo, kaip trinktelėjo durys, ir vaizduotėje išvydo 
viena priešais kitą stovinčias moteris. 

- Na, jau įėjote, - pasakė Melija. - Kas toliau? 

- Tai tu, ar ne? Tu nuo pat pradžių žaidi su manimi tą ne- 
švarų žaidimą. 

- Po velnių, nesuprantu, apie ką kalbate, - vis labiau karš- 
čiuodamasi atkirto Melija. - Ir kaip jums šovė į galvą įsibrauti 
čia vidury nakties su kažkokiomis nesąmonėmis? Jėzau! Ki- 
tos tokios paranoikės turbūt visame pasaulyje nėra. Manau, 
jums reikia psichiatro pagalbos. 

Bet Keitė nesitraukė nė per žingsnį. 

- Atsakymas visą laiką buvo man prieš akis, o pamačiau jį 
tik šį vakarą, gulėdama burbulinėje vonioje. Ir tada - voild! 
Staiga prisiminiau tavo pavardę. King. 

- Pati žinau, kokia mano pavardė, - kandžiai atšovė Melija. 

- Bet tai - ne tikroji tavo pavardė. Ne ta, kurią gavai gimu- 
si. Tikroji tavo pavardė Rejes. Tu išsivertei ją į anglų kalbą ir 
tapai King. 

- Tikrai? 

- Galiu lažintis. Tu Polo Rejeso giminaitė. 

- Kieno? 

- Polo Rejeso. 

- Galbūt. Visų savo genealoginio medžio šakelių nepažįstu. 

- Tą „šakelę“ turėtum prisiminti, - pasakė Keitė. - Jo var- 
das buvo pirmuose laikraščių puslapiuose, kai beisbolo lazda 
užmušė savo žmoną. Paskui stojo prieš teismą už žmogžu- 
dystę, bet buvo išteisintas. 

- Klausykit, aš nenutuokiu, apie ką čia šnekate. Nepažįstu 
nė vieno žmogaus, pavarde Rejesas. Gal jau nešdinkitės vel- 
niop iš mano namų? 

Bet Keitė negailestingai puolė ją toliau. 

- Polas Rejesas sutiko, kad žmonos širdis būtų paimta per- 
sodinti. 

- Lyg man tai rūpėtų... 

— Manau, tau tai netgi labai rūpi. Manau, jam irgi. Jam taip 
baisiai rūpi, kad nori sustabdyti savo neištikimos žmonos 
širdį. Kaip tai daroma? Ogi štai kaip. Tu surandi žmones, ku- 
riems persodinta širdis, viską apie juos iššniukštinėji, o tada 
ateina jis ir nudobia, taip? 

- Aš ne... 

- Aišku, tai tu! - neleido jai baigti Keitė. - Tu skaitei vi- 
sus popierius nuo mano darbo stalo. Puikiai žinojai, kas man 
skambina, kam skambinu aš. Žinojai viską, kas vyksta mano 
gyvenime. 

- Žinau tik tiek, kad jūs visiška kvaiša! - šūktelėjo Melija. 

- Į šventę buvo pakviesti visi televizijos kanalo darbuoto- 
jai, taigi matei mane ten su Maiklu. O šiandien sužinojai apie 
mano susitikimą su Ciklopu. Žinojai, kad Truitas nėra nei 
mano, nei „Keitės vaikų“ gerbėjas. Ir kad mielai išklausys bet 
kokią informaciją apie mane, ypač jeigu ji bent kiek skanda- 
linga. Taigi paprašei ko nors, greičiausiai paties Rejeso, kad 
jam paskambintų. Jis prisistatė esąs Ciklopas ir papasakojo 
tą niekingą istoriją. Paskui Truitas ėmė ieškoti patvirtinimo 
ir tokiu šaltiniu mielai tapai tu. Kas gali būti blogiau: tele- 
vizijos laida, skirta vaikams gelbėti, tampa jų tvirkinimo ir 
žalojimo lizdu?! 

- Jūsų vaizduotė itin laki, ponia. 

- Ant galvos krentančio šviestuvo televizijos studijoje aš 
neišsigalvojau. 

- Bet aš čia niekuo dėta! 

- Ir neišsigalvojau, kad mano vaistai atsidūrė šiukšlių kon- 
teineryje. 

- Buvau labai ant jūsų supykusi. 

- Kodėl? 

— Dėl to, kad jūs kalė! 

- Ir dar dėl to, kad turiu širdį, kurią tu su savo giminaičiais 
nori sustabdyti. 

- Jau sakiau, kad nepažįstu žmogaus, pavarde Rejesas. 

- Džudė Rejes krušosi su kuo pakliuvo. Tai buvo įžeidimas 
visai giminei, ar ne? Ir tu pasišovei atkeršyti. 

- Neįtikėtina! 

- Kurgi ne, - puolė ją toliau Keitė. - Kai tik įminiau tavo 
pavardės mįslę, visa kita savaime susidėliojo. Tai tu mane 
persekiojai. Šviestuvas, anonimo siunčiamos laikraščio iš- 
karpos, Truitui pakišta istorija... Visa tai buvo suplanuota 
siekiant mane palaužti. Padaryti pažeidžiamą. Paskui, staiga 
paaiškėjus, kad aš negyva, - galbūt savižudybė? - visi sakytų: 
„Žinai, pastaruoju metu ji keistai elgėsi. Jau keli mėnesiai ba- 
lansavo ties beprotybės riba. Papasakok, Melija, kaip judu su 
Polu Rejesu planavote mane nužudyti. Nustumti nuo skar- 
džio automobilį, kad būtų panašu į nelaimingą atsitikimą? 
Sugrūsti į gerklę saują tablečių, kad atrodyčiau perdozavusi? 
O gal - dar vienas gedimas televizijos studijoje? Kas? 

- Liaukitės ant manęs šaukusi, - piktai pakartojo Melija. - 
Nežinau, apie ką čia kalbate. 

- Darir kaip žinai... 

- Na gerai! Žinau, kad gaunate paštu anoniminių grasini- 
mų, bet aš jų nesiuntinėju. Studijoje nukritęs prožektorius - 
irgi ne mano darbas. Gal manote, tai aš išklibinau laikiklį ir 
atsukau varžtus? Neatitrūkite nuo tikrovės. 

— Nė nemanau, - kategoriškai atkirto Keitė. - Į San Anto- 
nijaus televizijos kanalą atėjai netrukus, kai buvo paskelbta, 
kad persikeliu dirbti čia. Pasiekei, ko norėjai. Ir nekentei ma- 
nęs nuo tos akimirkos, kai pirmą kartą susitikome. 

- Šito ir neneigiu. Bet tai niekaip nesusiję su ta jūsų kvaila 
širdimi! 

- O su kuo susiję? 

- Ji manė, kad noriu užmegzti romaną su tavimi. 

Keitė pakėlė galvą: ant laiptų į antrą aukštą stovėjo Bilas 
Vebsteris. Pamačiusi jį Keitė negalėjo patikėti savo akimis, 
iš nuostabos jai net lūpa atvipo. Lipantį laiptais žemyn Bilą 
nulydėjo nuostabos žvilgsniu. Vebsteris buvo su kelnėmis ir 
marškiniais, bet basas. 

Jis suprato - akivaizdu, kad ką tik išėjo iš Melijos miega- 
mojo ir neturi kaip pasiteisinti. Jei būtų ėmes sapalioti ko- 
kius nors pasiaiškinimus ar bandęs viską neigti, būtų prara- 
dęs paskutinius savigarbos likučius. 

- Šioje nemalonioje situacijoje gali padaryti tik vieną išva- 
dą, Keite. - Jis žvilgtelėjo į Meliją, kurios plaukai buvo su- 
sitaršę taip pat kaip jo, o gal dar labiau. - Šiuo atveju išorė 
neapgauna. Yra taip, kaip atrodo. 

Jis žingtelėjo prie nedidukės įstiklintos spintelės, kurioje 
Melija laikydavo alkoholinius gėrimus. 

— Man reikia išgerti. Prisidėsite, ponios? 

Bilas prisipylė stiklą neskiesto viskio ir vienu mostu jį iš- 
lupo. Melija įsitaisė sofos kamputyje. Ji atidžiai apžiūrinėjo 
pirštų nagus ir atrodė kiek nuobodžiaujanti. Keitė kaip įbes- 
ta stovėjo vidury kambario. 

- Už tai, ką padarė su tavo vaistais, Meliją išbariau griež- 
tai, - tarė jis. - Tai buvo kvailas vaikiškas pokštas, įspėjau ją, 
kad daugiau panašių dalykų nebūtų. 

- Pabučiuok į subine... - susiraukusi burbtelėjo Melija. 

Keitės akys rūsčiai jį kaltino, bet Bilas tvardėsi iš paskuti- 
niųjų. 

- Labai gaila, kad taip... išėjo, - tarė jis. - Bet kadangi api- 
bėrei Meliją nepagrįstais kaltinimais, turėjau įsikišti ir viską 
sudėlioti į vietas. 

Galų gale Keitė prabilo. 

- Tiesiog neįtikėtina. Ir vis dėlto tai daug ką paaiškina, pa- 
vyzdžiui, kodėl man atleidus Meliją tu vėl ją priėmei į dar- 
bą. - Neslėpdama pasišlykštėjimo ji atsiduso, ir tokia reakcija 
Vebsterio nenustebino. - Ar žinai, jog Nensė įtarinėja mane? 

— Apie tai mudu nesame šnekėję, - pamelavo jis. 

- Kodėl miegi su ja, - Keitė niekinamai mostelėjo galva į 
Meliją, - jei esi vedęs nuostabią moterį - Nensę? 

- Jeigu ji tokia jau velniškai puiki, ką jis veikia mano lo- 
voje? - įsiterpė Melija. - Lavina apatinius pusrutulius, štai 
ką! - pridūrė su pasitenkinimu. 

- Melija, leisk šį reikalą sutvarkyti man. - Ir jis vėl kreipėsi 
į Keitę: - Tai mano reikalas, Keite. Kelis kartus esi aiškiai lei- 
dusi suprasti, kad nesikiščiau į tavo asmeninį gyvenimą. To 
paties nusipelnau ir aš. 

- Gerai. Puiku, - šiurkščiai tarė ji. - Bet manau, kad tavo 
meilužė mane persekioja. 

- Klysti, - nesileisdamas į ginčus pareiškė jis. 

- Kol kas neturėjau laiko pasidomėti jos biografija, pažiū- 
rėti, ką ji veikė kelerius pastaruosius metus, bet ketinu. Ir 
jei išsiaiškinsiu, kad ji buvo kur nors netoli tų trijų žuvusių 
žmonių su persodinta širdimi, iš karto pranešiu teisingumo 
departamentui. 

- Visą savo gyvenimą praleidau Teksase, - atsiliepė Meli- 
ja. - Beje, jei norite žinoti, mano tėvo pavardė Kingas. Turiu 
tik ketvirtadalį ispaniško kraujo, taigi savo pasakas apie Re- 
jesą galite susikišti žinote kur... Be to, man nusispjaut, kieno 
širdis jums atiteko. Tik nesitikėkite, kad galite taip paprastai 
ateiti ir atimti iš manęs Bilą. 

- Jis jums nepriklauso. 

Melija ironiškai prunkštelėjo. 

- Tikrai?! Jei būtumėte atėjusi čia penkiomis minutėmis 
anksčiau, dabar jums atrodytų kitaip. Jis klūpojo prieš mane 
ant kelių. 

Bilas pajuto, kaip veidą užlieja raudonis. 

- Melija ėmė pavyduliauti, vos čia pasirodei, - paaiškino jis 
Keitei. - Manė, kad galiu iškeisti ją į tave. Bet užtikrinau ją, 
kad mudu su tavimi tik draugai. 

Keitė vėl atsigręžė į Meliją, pirštais atsainiai braukančią 
plaukus. 

- Netikiu, kad esi visiškai nekalta. Bent jau tą absurdišką 
gandą apie vaikų tvirkinimą tu patvirtinai, ar ne? 

Melijos ranka nusviro. Tamsios akys kaltai žybtelėjo. 

- Melija! Ar tu tai padarei? - Ji pakėlė akis, veidas buvo 
niūrus. Paženklintas kaltės. Bilą apėmė stiprus noras sušerti 
jai per skruostą. - Atsakyk man! 

Melija stryktelėjo nuo sofos. 

- Na gerai, tas vyrukas šiandien man paskambino. Pakar- 
tojo istoriją, kurią telefonu jam papasakojo kažkoks baikeris, 
vardu Ciklopas, ir paklausė, ar aš ką nors apie tai žinau. „Aiš- 
ku, - sakau. - Per šventę mačiau Keitę Delani su tuo vaiku. 
Visą vakarą tampėsi berniuką su savimi, atrodė, kad jis krito 
jai į akį. Truitas paklausė, ar ji turėjo galimybę likti su ber- 
niuku vienu du. Pasakiau: „Aišku. Savo akimis mačiau, kaip 
nusivedė vaiką į namą, kai ten nieko nebuvo.“ Tada jis pasi- 
teiravo, gal tai susiję su kitu atsitikimu, kai pora įsivaikino 
mergaitę, bet paskui atsisakė. Gal ta maža mergaitė irgi galėjo 
būti viena iš Keitės aukų? Pasakiau jam, kad šito nepatvirtin- 
siu, nes tuo metu pati priklausiau „Keitės vaikų“ komandai ir 
nenoriu kaltindama Keite užsitraukti nemalonumų. 

- Dieve mano... - išsigandusi ir pasibjaurėjusi sušnabždėjo 
Keitė. Ir kreipėsi į Vebsterį: - Žiūrėk, kad ji būtų laiminga, 
Bilai. Jei kada nors sumanysi šį apgailėtiną ryšį nutraukti, 
vienas Dievas težino, kokią sumaištį ji sukels tavo gyvenime. 
Nors, tiesą sakant, nieko kito tu ir nenusipelnei. - Keitės pyk- 
tis vis labiau putojo. - Jos pavyduliavimas be jokio pagrindo 
vos nesužlugdė „Keitės vaikų“. Ji galėjo sunaikinti visa, ką 
pasiekėme. Jos melas galėjo skaudžiai paliesti dešimčių vaikų 
gyvenimą. Jie galėjo prarasti ateitį vien todėl, kad... - Keitė 
mostelėjo ranka į Meliją. - Ar ji to verta? 

- Neleisiu tau vertinti nei Melijos, nei savęs, Keite, - pa- 
reiškė Vebsteris, nors neryžtingai, vis dėlto mėgindamas gin- 
tis. - Tik atsiprašau, kad šiandien tau teko taip susierzinti. 

- Susierzinti? - pakartojo Keitė leisdama suprasti, koks 
tai absurdiškas apibūdinimas. - Vien atsiprašyti nepakaks. 

Atsiprašymu šio reikalo neužglaistysi. - Ji paėmė nuo kavos 
stalelio bevielį telefoną ir švystelėjo Bilui. - Neabejoju, kad 
pažįsti vyriausiąjį Light redaktorių. Paskambink jam. Neleisk 
spausdinti to straipsnio. 

- Tai neįmanoma, Keite. Per vėlu. Esu tikras, laikraštis jau 
spaustuvėje. 

- Tada geriau pats nubėk ir išjunk spausdinimo mašinas. 
Jeigu leisi paskelbti šią istoriją, prisiekiu - rytoj redakci- 
ja gaus kitą, ir ji visiškai užtemdys ankstesnę! Nenorėčiau 
užgauti Nensės, bet padarysiu tai, kad apsaugočiau „Keitės 
vaikus“. Tu mane gerai pažįsti ir supranti, kad neblefuoju. - 
Ji dėbtelėjo į Meliją. - O tu šliundra. Kvaila, pagiežinga, iš- 
paikusi šliundrytė. - Ir paskui visą panieką vėl nukreipė į 
Bilą: — Klounas. Pasigailėtinas vidutinio amžiaus žmogelis, 
per tarpkojį mėginantis susigrąžinti jaunystę. Net gėda pri- 
siminti, kad buvo laikas, kai tavimi žavėjausi. - Niekinamai 
prunkštelėjusi ji žengė prie durų. - Siūlyčiau skambinti tuoj 
pat, paskui gali būti per vėlu. 

Namo Keitė grįžo likus vos valandai iki aušros. Išėjusi iš Me- 
lijos buto jautėsi per daug prislėgta, kad galėtų užmigti. Bet 
tai buvo prieš kelias valandas. Dabar neabejojo, kad galėtų iš- 
miegoti visą mėnesį. Ji nusispyrė batus ir eidama į miegamąjį 
ėmė traukti iš džinsų palaidinės skvernus. 

- Po velnių, kur tu buvai? - iš svetainės tamsos atsklido 
balsas. 

— Kad tave kur, Aleksai! 

- Aš čia pusę nakties tavęs laukiu. 

Jis įjungė ant stalo stovinčią lempą ir prisimerkė nuo ryš- 
kios šviesos. Tada pakilo iš krėslo. 

- Po perkūnais, kur buvai šitiek laiko? 

- Važinėjau. 

- Važinėjai? 

- Paplūdimio San Antonijuje nėra, tad teko pasivažinėti. 

— Kokia prasmė? 

- Tau jokios. O man šiokia tokia. Beje, kodėl tu čia? Auto- 
mobilio irgi nemačiau. Kaip įsigavai į vidų? 

- Automobilį pastačiau už kelių gatvių nuo čia. Tada už- 
pakaliniais kiemais atėjau čia ir kaip aną kartą įsmukau pro 
stiklines virtuvės duris. Jų spyna niekam tikusi. Jau seniai 
turėjai ją pakeisti. Beje, kodėl nebuvo įjungta signalizacija? 

- Pamaniau, kad nėra reikalo, juk namą nuolat stebi bu- 
dintis policininkas gatvės gale. 


410 + Sandiė Biowa 


- Apeiti jį vienas juokas. Jeigu pro jį galėjau prasmukti aš, 
vadinasi, gali ir bet kas kitas. 

- Štai tau ir Hanseikerio apsauga... - sumurmėjo ji. 

- Kodėl taip sakai? Ar budėtojas nesekė tau įkandin? 

- Kai išėjau iš namų, norėjo. Bet pasakiau, kad einu tik nu- 
sipirkti pieno ir duonos, tuoj grįšiu. O dabar pravažiuodama 
mačiau žiovaujantį. Manau, jis kaip tik budo iš ilgo miego. 

- Nieko sau! O kaip tu? - Ji linktelėjo. - Atrodai nekaip. 
Tiesą sakant, atrodai visai sumautai, - tiesiai šviesiai pasakė 
Aleksas. - Tai kur važinėjaisi tas kelias valandas? 

- Niekur. Tai šen, tai ten. Liaukis prie manęs kabinėjęsis. 
Įsibrovėlis čia tu, o ne aš. Noriu valgyti. 

Keitės viltys įlįsti į lovą žlugo, tad ji nusprendė bent jau 
numalšinti alkį. Nuo to laiko, kai suvalgė kelis kąsnelius Dže- 
fo atnešto sūrainio, ji nieko neturėjo burnoje. 

Aleksas nusekė paskui ją į virtuvę. Iš podėlio Keitė pasi- 
ėmė paką javainių ir įsibėrė į dubenėlį. 

- Galir tu nori? 

- Ačiū, ne. 

- Kodėl manęs laukei? 

- Apie tai vėliau. Pirmiausia išklausysiu tavo pasakojimo. 
Kurir kurių galų buvai išvažiavusi? Ir apskritai, kas įvyko nuo 
vakarykštės popietės, kai išėjai iš Hanseikerio kabineto? 

Pilna burna dribsnių, razinų ir cukraus milteliais apibars- 
tytų migdolų ji pratarė: 

- Tu nepatikėsi. 

- Pažiūrėsim. 

Keitė mostu pakvietė jį sėstis. Jis apžergė virtuvinę kėdę. Per 
pertraukas tarp kąsnių ji papasakojo Aleksui apie Roną Truitą 
ir kas buvo paskui, jam atskleidus tą stulbinamą sensaciją. 

- Pasirodo, jam skambino visai ne Ciklopas. 

- Iš kur žinai? 

- Vakar vakare, kai mudu su Džefu sėdėjom čia ir aš var- 
vinau ašaras į alų apraudodama neišvengiamą „Keitės vaikų“ 

baigtį, tas pragaro baikeris vėl paskambino. Simpatija man 
jis netrykšta, bet apie Truitui perduotą sensacingą žinią tvir- 
tino nieko nežinantis. 

- Gal melavo? 

- Galbūt, bet man toks įspūdis nesusidarė. 

- Jeigu ne jis, kas tada? 

- Tai tebėra paslaptis. Užtat žinau, kas tą istoriją patvirti- 
no. Melija King. Juk prisimeni ją, - maloniai pridūrė Keitė, - 
tą vaikštančią svajonę? 

Bet Aleksui nebuvo juokinga. 

- Viskas logiška, - niūriai tarė jis. - Judvi nuo pat pradžios 
viena kitos nemėgote. 

- Ir dabar jau žinau kodėl. Ji miega su... pasakysiu netie- 
siogiai: su vyru, kuris buvo įtarinėjamas įsimylėjęs mane. 

- Su Vebsteriu! 

- Negaliu apsakyti, koks buvo smūgis mano savimeilei, kai 
supratau, kad jis pasirinko ją, o ne mane, - kandžiai meste- 
lėjo Keitė. 

Ir papasakojo Aleksui, kas vyko Melijos bute. 

- Tas kalės vaikas! - šūktelėjo Aleksas kumščiu trinktelėjęs į 
stalą. - Žinojau, kad jis slidus kaip žaltys. Argi tau nesakiau? 

- Bilą visuomet laikiau išmintingų žmogumi. Netgi įžval- 
giu, bet dalykine prasme. O pasirodo, jis melagis ir sveti- 
mautojas. Mano nuomone, tai pati žemiausia gyvybės for- 
ma visoje planetoje. Nesuprantu, kodėl taip sunku laikytis 
priesaikos. Jeigu nori kruštis su visais, tiesiog nevesk. - Ji 
pastebėjo, kad Aleksas susiraukė. - Nesutinki? 

- Sutinku, kad popieriuje tai atrodo kuo puikiausiai. Bet 
gyvenime retai viskas būna taip paprasta. Pasitaiko lengvi- 
nančių aplinkybių. 

- Turbūt norėjai pasakyti, kad įmanomas racionalus pa- 
aiškinimas? Neišmanau, kaip Bilas galėtų rasti protingą to- 
kio ryšio paaiškinimą. - Keitė ant jo vis dar pyko, bet kartu 
skaudžiai jautė kai ką praradusi. Suprantama, Bilas Vebsteris 

neprivalėjo jai aiškintis dėl savo asmeninio gyvenimo vingių. 
Ir vis tiek ji jautėsi išduota žmogaus, kurį gerbė ir kuriuo ža- 
vėjosi. Ta išdavystė ją žeidė. - Kodėl dėl kažkokios piktavalės 
kekšytės jis rizikuoja santuoka su Nense, puikia moterimi? 

- Gal Melija teikia jam ypatingas paslaugas? 

- Tuo net neabejoju. Bet labiausiai mane slegia, kad, Nen- 
sės nuomone, tų paslaugų teikėja esu aš. - Baigusi valgyti ja- 
vainius Keitė pakilo nuo stalo ir nuėjo virti kavos. - Galėčiau 
jį smaugte pasmaugti. „Keitės vaikai“ vos nesužlugo vien dėl 
to, kad jis niekaip nenulaiko kelnių. Kol vyko ginčas, Bilas 
stengėsi išlikti orus, bet aš aiškiai mačiau, koks yra sutrikęs. 
Tikiuosi, kad pasijuto pažemintas. Tikiuosi, kitą kartą mums 
būnant kambaryje trise su Nense jam ims prakaituoti delnai. 
Kavos? 

- Ačiū. 

Ji grįžo prie stalo nešina dviem puodeliais šviežiai užpli- 
kytos kavos. 

- Išėjusi iš Melijos buto jaučiausi per daug prislėgta, kad 
būčiau galėjusi iš karto grįžti namo, todėl dar kelias valandas 
važinėjausi bandydama viską sudėlioti į vietas. 

- Manai, Vebsteriui pavyks sulaikyti tą straipsnį? 

- Esu tikra, jis padarys visa, kas tik įmanoma. Blogiausiu 
atveju pareikalaus, kad matomoje vietoje būtų paskelbtas 
tokios pat apimties paneigimas ir laikraštis prisiimtų atsa- 
komybę už įsivėlusią klaidą. - Keitė niūriai šyptelėjo. - Jei 
išvengsiu šios katastrofos, man beliks kaip nors pratraukti 
porytdieną gyvai. 

- Nederėtų šitaip juokauti. 

- Lengva tau šnekėti. 

- Turiu tau ir gerų naujienų. 

- Būtų ne pro šalį. 

- Šiandien po pietų skambino Irena Volters. Spėk, kas jų 
namuose praleis savaitgalį? Džozefas. 

Džiaugsmo banga užliejo jai krūtinę. 

- Tai... tai puiku. Ak, tikiuosi, jam pasiseks. Jis toks gu- 
drus. Toks mielas. Niekada nepamiršiu jo pasakytų žodžių, 
kad nepyks ant manes, jeigu nebus įvaikintas. 

- Kaip suprantu, Džozefui jau pasisekė, - tarė Aleksas ir 
linksmai nusijuokė. - Irena sakė, kad jiedu su vyru pamatė 
filmuotą siužetą ir iš karto tą vaiką įsimylėjo. Jie dar turi pa- 
baigti įtėvių kursus, tad kol kas berniukas pas juos tik sve- 
čiuosis. Čarlis nori pradėti jį mokyti žaisti šachmatais. Irena 
sudarė jo mėgstamiausių patiekalų sąrašą. Jiedu netgi išpuo- 
šė Banditą, kad pirmą kartą pamatęs šunį berniukas susida- 
rytų gerą įspūdį. 

Tik tada, kai jis pirštais švelniai brūkštelėjo jai per skruos- 
tą, Keitė susivokė, kad jie šlapi nuo ašarų. 

- Tai puikios naujienos. Ačiū, kad papasakojai. 

Jis nosinaite nušluostė jai skruostus, tada pažvelgė tiesiai 
į akis. 

- Kas skambino į laikraščio redakciją, Keite? 

- Nežinau. 

- Spėju, tikrasis tavo persekiotojas. 

- Man irgi taip atrodo. Jis vis dar netoliese ir vis dar žai- 
džia su manimi. Bet iš kur jis sužinojo apie Ciklopą? 

- Gali būti klausomasi tavo pokalbių telefonu. Namuose irgi 
gali būti „blakių“. - Staiga jis nutilo. - Arba... tai gali būti tau 
labai artimas žmogus, kuriuo tu pasitiki ir niekada neįtartum. 

Kava Keitei staiga tapo gaiži, nes Alekso išvada visiškai su- 
tapo su ta, kurią važinėdama po miegantį miestą padarė ji 
pati. 

Ji skubriai atsistojo. 

- Man reikia nusimaudyti. 

- Paskubėk. - Jis žvilgtelėjo į laikrodį. - Skrydis po dviejų 
valandų. 

- Skrydis? 

- Kaip tik šito ir atėjau pasakyti. Radau Polo Rejeso seserį. 
Ji gyvena Fortvorte ir sutiko su mumis pasikalbėti. 


Donkiasdošimtas skyrius 


Jieau pakliuvo į rytinę automobilių spūstį, tad į oro uostą 
atvyko paskutinę akimirką, vos nepavėlavo į lėktuvą. Mažiau 
nei po valandos išlipo Dalaso valstijoje, Lavfilde, kur Aleksas 
buvo iš anksto išsinuomojęs automobilį. 

- Trisdešimties mylių kelionė automobiliu į Fortvortą 
truks ilgiau negu skrydis, - išvažiuojant iš oro uosto pasakė 
Aleksas. 

- Ar žinai, kur važiuoti? - paklausė Keitė žvelgdama į dan- 
gaus fone tviskančius miesto pastatus. Ji nebuvo buvusi Da- 
lase ir gailėjosi, kad kelionė ne pažintinė. 

- Ponia Rejes-Djun paaiškino, kaip važiuoti. Be to, šias vie- 
tas šiek tiek pažįstu. 

- Kaip tu ją radai? 

- Kartą esu padėjęs Fortvorto policijos valdybai narplioti 
nusikaltimą, tada susibičiuliavau su vienu detektyvu. Prieš 
kelias dienas paskambinau jam ir paklausiau, ar dar prisime- 
na Rejeso bylą. „Sunku būtų pamiršti“, - atsakė jis, nors kai ji 
buvo perduota į Hjustono teismą, proceso eigos taip atidžiai 
nesekė. Paprašiau paslaugos - surasti Polo Rejeso giminai- 
čių - ir paaiškinau, kam man to reikia. Beje, aiškiai pasakiau, 
kad tai ne policijos tyrimas. Po kelių dienų jis man paskambi- 
no ir pranešė radęs Rejeso seserį. Sakė, ji labai nepatikli, tad 
palikęs apsispręsti pačiai. Jis davė jai mano telefono numerį, 

jei kartais nuspręstų kalbėti. Iš štai! Vakar grįžęs iš Hanseike- 
rio kontoros atsakiklyje radau ponios Rejes žinutę. Paskam- 
binau, ir ji sutiko su mumis susitikti. 

- Ar telefonu ką nors papasakojo? 

- Ne. Tik patvirtino, kad yra mano ieškomo Polo Rejeso 
sesuo. Į klausimus atsakinėjo itin atsargiai, bet labai susido- 
mėjo išgirdusi, kad galbūt tau teko Džudės Rejes širdis. 

Vadovaudamasis ir kelių žemėlapiu, ir savo nuojauta, Aleksas 
brovėsi tarpmiestinių greitkelių labirintu. Vienas miestas pla- 
čiai nusidriekusiais priemiesčiais nepastebimai įsiliejo į kitą. 

Sename kvartale į vakarus nuo Fortvorto senamiesčio, už 
Kamp Bovio bulvaro, Aleksas rado gatvę. Pastatė automobilį 
prie dailaus mūrinio namelio. Kiemelis gatvės pusėje skendo 
didžiulio platano šešėlyje. Keitei ir Aleksui einant prie durų 
po kojomis traškėjo nukritę lapai. 

Į prieangį jų pasitikti išėjo graži ispaniško gymio moteris. 
Ji vilkėjo slaugės uniformą. 

- Jūs ponas Pirsas? 

- Taip. Ponia Djun, čia Keitė Delani. 

- Malonu. Kaip laikotės? - Moterys paspaudė viena kitai 
ranką. Keitės rankos ponia Djun ilgai nepaleido ir atvirai 
žvelgė į veidą. - Manote, gavote Džudės širdį? 

- Gali būti. 

Moteris vis dar žiūrėjo į ją, o paskui prisiminusi geras ma- 
nieras mostu pakvietė svečius įsitaisyti pintuose krėsluose 
verandoje. 

- Galime eiti ir į vidų, jei norite. 

- Ne, bus gerai ir čia, - sėsdamasi nuramino šeimininkę 
Keitė. 

- Prieš eidama į darbą mėgstu pakvėpuoti grynu oru. 

- Jūs slaugė? 

- Taip, slaugė Džono Piterio Smito apygardos ligoninėje. 
Mano vyras ten dirba radiologu. Pastaruoju metu tenka dirb- 
ti antroje pamainoje. - Ji pakėlė akis į dangų ir pridūrė: - Pa- 

siilgstu dienos šviesos. - Paskui ji atsigręžusi kreipėsi į Alek- 
są: — Taip iki galo ir nesupratau, kodėl norėjote su manimi 
susitikti. Telefonu kalbėjote gana miglotai. 

- Ieškome jūsų brolio. 

-— Kaip tik šito ir bijojau. Ar jis padarė ką nors blogo? 

Keitė žvilgtelėjo į Aleksą, ar šios nekaltos frazės jam nepa- 
sirodė reikšmingos. Buvo aišku, kad pasirodė. Jis vos nusė- 
dėjo ant krėslo kraštelio. 

- Ar išteisintas dėl žmonos nužudymo jūsų brolis kada 
nors buvo patekęs į bėdą? 

Į Keitės klausimą ponia Djun atsakė irgi klausimu. 

- O kojums iš jo reikia? Kol nesužinosiu, ko čia atvažiavo- 
te, nieko nepasakosiu. 

Iš vyniojamojo popieriaus voko Aleksas ištraukė Keitės 
gautas laikraščio iškarpas ir padavė Rejeso seseriai. 

- Ar kada nors esate mačiusi? 

Kol skaitė, darėsi vis aiškiau, kad iškarpų turinys ją sujau- 
dino. Per akinių stiklus žvelgiančiose akyse atsispindėjo nuo- 
gąstavimas. 

- Ką šitos iškarpos turi bendra su Polu? 

— Galbūt nieko, - švelniai atsakė Keitė. - Bet norėčiau at- 
kreipti jūsų dėmesį į datas. Štai čia - rytojaus diena. Tą dieną 
žuvo trys iš pirmo žvilgsnio nieko bendra neturintys žmonės. 
Be to, tai jūsų brolienės mirties ir mano širdies persodinimo 
operacijos metinės. Mes, tai yra ponas Pirsas ir aš, netikime, 
kad tų trijų žmonių mirtys atsitiktinės. Mūsų nuomone, juos 
galėjo nužudyti kurio nors iš donorų šeimos narys, norintis 
sustabdyti paaukotą širdį kaip tik tą dieną, kai ji buvo paimta 
persodinti. 

Ponia Djun iš kišenės išsitraukė popierinę nosinaitę ir nu- 
sišluostė ašaras. 

— Mano brolis beprotiškai mylėjo Džudę. Tai, ką jis pada- 
rė, buvo siaubinga. Aš jo neteisinu. Jis padarė tai iš pavydo, 
pagautas pykčio priepuolio, bet ne todėl, kad jos nekentė. Jis 

žmoną taip mylėjo, kad pamatęs su kitu vyru... - Ji nutilo 
nusišluostyti nosies. - Matote, Džudė buvo tikra gražuolė. 
Ji buvo mano brolio gyvenimo meilė dar nuo vaikystės. Pro- 
tinga, daug protingesnė už Polą. Dėl to jis buvo užkėlęs ją ant 
pjedestalo. 

- Užkeltas ant pjedestalo žmogus gali pasijusti labai vieni- 
šas, - įterpė Keitė. 

- Taip. Manau, tai tiesa, - sutiko slaugė. - Nepateisinu 
Džudės svetimavimo, bet galiu suprasti. Ji nebuvo pasileidu- 
si. Tiesą sakant, buvo netgi labai religinga. Pamilusi kitą vyrą 
ji tikriausiai patyrė baisų vidinį konfliktą. Esu tikra, jei dabar 
galėtume jos paklausti, ji atsakytų, kad Polas turėjo teisę taip 
pasielgti ir kad ji jam atleido. Tik abejoju, ar kada nors atleis- 
tų sau už tai, kad sugriovė jo ir vaikų gyvenimą. - Krenkšte- 
lėjusi ji dar pridūrė: - Be to, manau, kad Džudė tebemylėtų 
tą vyrą. Tai nebuvo meilės nuotykis. Ji tą žmogų mylėjo taip 
stipriai, kad dėl jo buvo pasiryžusi mirti. 

Keitė prisiminė, kad Džefas irgi teiravosi apie Džudės mei- 
lužį; tai sužadino ir jos smalsumą. 

- O koks jo likimas? - paklausė. 

- Aš irgi norėčiau žinoti. - Iš ponios Djun balso galėjai 
spręsti, kad ji to žmogaus nemėgsta. - Bailys paspruko. Ir 
niekada nepasirodė. Kas jis toks, nesužinojo nei Polas, nei 
kuris nors iš mūsų. 

Keitė palietė moters ranką. 

- Ponia Djun, ar žinote, kur jūsų brolis? 

Ji baimingai dėbtelėjo į Keitę ir Aleksą. 

- Žinau. 

- Ar galėtumėte susitarti dėl susitikimo ir leisti mums su 
juo pasišnekėti? 

Tyla. 

Aleksas pasilenkė prie slaugės. 

- Ar esama bent menkiausios galimybės, kad tai jis norė- 
damas įspėti atsiuntė panelei Delani šias iškarpas ir netikrą 

nekrologą? Suprantu, nenorėsite apkaltinti savo brolio, bet 
ar yra bent menkiausia tikimybė, kad jis siekdamas sustab- 
dyti Džudės širdį nužudė tuos tris žmones? 

- Ne! Polas - ne smurtautojas. - Staiga suvokusi, koks ab- 
surdiškas šis teiginys, ji pasitaisė: - Smurto griebėsi tik tą 
vieną kartą. Džudės išdavystė aptemdė jam protą. Bet šiaip 
niekada nebūtų pakėlęs prieš ją rankos. 

- Okas jį paskatino paaukoti jos širdį? - paklausė Keitė. 

- Aš... Aš vėliau ir pati jo šito klausiau. Kai kurie giminai- 
čiai dėl tokio sprendimo labai nusiminė. Polas... - Po akinių 
stiklais pasislėpusios akys sumirksėjo. 

- Ką? Kąjis pasakė? 

Ponia Djun tyliai tarė: 

- Jis pasakė, kad už tai, ką padarė, ji nusipelnė, kad jai iš- 
pjautų širdį. 

Aleksas metė į Keitę reikšmingą žvilgsnį. 

- Ir dabar negali gyventi žinodamas, kad neištikima žmo- 
nos širdis vis dar plaka, ar ne? 

- Manobrolis nepersekioja panelės Delani, - griežtai atkir- 
to ponia Djun. - Esu visiškai tikra. Už Džudės ir jos meilužio 
nuodėmes niekuo dėtų žmonių jis nebaustų. - Ji atsistojo. - 
Atleiskite, netrukus man jau laikas eiti į darbą. 

- Prašau, - griebdama jai už rankos sušuko Keitė, - jeigu 
žinote, kur jūsų brolis, pasakykite! 

- Po teismo Hjustone jis dingo kaip į vandenį, - pamėgino 
spausti Aleksas. - Kodėl? Juk teismas pripažino jį esant ne- 
kaltą. 

— Dėl mergaičių. Dėl savo dukterų. Polas nenorėjo, kad dėl 
jo mergaitės nuolat patirtų nepatogumų. - Ji žvilgtelėjo per 
petį į atdarą prieangio langą. - Jos gyvena čia, su manimi ir 
mano vyru. Esame oficialūs jų globėjai. 

- Ar Polas jas aplanko? 

Ji neryžtingai pratarė: 

- Kartais... 

- Oiškojis gyvena? - Slaugės nenoras atsakinėti į klausi- 
mus Alekso nesustabdė. - Ar jis galėjo nuvykti į tas valstijas? 
Ar buvo ilgesnių laiko tarpų, kai nežinojote, kur jis? 

- Jeigu ką nors žinote, pasakykite mums, - paprašė Kei- 
tė. - Tai gali išgelbėti gyvybę. Ir man, ir jam. Maldauju... 

Ponia Djun vėl atsisėdo, nuleido galvą ir pravirko. 

- Mano brolis tiek daug iškentėjo. Nužudęs Džudę, - juk 
jis ją nužudė, visai nesvarbu, koks teisėjų sprendimas, - ga- 
lima sakyti, mirė ir pats. Jis vis dar labai sutrikęs. Bet jūsų 
užuominos tokios siaubingos, kad aš... 

- Arjis pastaruoju metu nebuvo San Antonijuje? 

Moteris tik liūdnai gūžtelėjo pečiais. 

- Nežinau. Manau, tai įmanoma. 

Dabar ir patys labai susijaudinę Keitė su Aleksu susižvalgė. 

- Bet pastaruoju metu jis vėl čia, - pridūrė ponia Djun. 

- Čia? Šiame name? 

- Ne, čia jo nėra. Bet jis Fortvorte. 

- Ar galime su juo pasimatyti? 

- Šito neprašykite, maldauju. Ar negalite palikti jo ramy- 
bėje? - Ji sukūkčiojo. - Juk kiekvieną dieną iki pat mirties 
jam teks gyventi slegiamam to, ką padarė. 

- O jeigu jis nuskriaus panelę Delani? Ar jūs galėsite gy- 
venti su tokia našta? - rėmė ją prie sienos Aleksas. 

- Jis nieko bloga jai nepadarys. 

- Iš kur žinote? 

- Žinau. - Ji nusiėmė akinius ir nusišluostė akis. Paskui 
oriu judesiu vėl juos užsidėjo ir atsistojo. - Jeigu taip norite 
jį pamatyti, eime. 


Ligoninės pastatas netgi iš lauko atrodė grėsmingas. Daugu- 
ma langų buvo grotuoti. Kad būtų įleisti į palatą, jie turėjo 
praeiti net kelis kontrolės postus. 

- Nesu tikras, ar tai gera mintis, - abejodamas papurtė 
galvą ligoninės psichiatras. Jie paaiškino jam, kas ir kaip, ir 


420 + Sandia Brown 


paprašė leisti pasikalbėti su Polu Rejesu. - Vis neturiu laiko 
baigti tyrimo. Labiausiai man rūpi paciento gerovė. 

- Jūsų pacientas gali būti susijęs su trimis žmogžudystė- 
mis, - atrėžė Aleksas. 

- Bet uždarytas čia jis negali pakenkti panelei Delani. Bent 
jau rytoj. 

- Turime išsiaiškinti, ar ne Rejesas ją persekioja. 

- Ir galbūt išbraukti jį iš įtariamųjų sąrašo. 

- Taigi. 

- Jūs jau nedirbate policijoje, ar ne, pone Pirsai? Tad kokie 
jūsų įgaliojimai? 

- Jokių. 

— Mes tik norime jį pamatyti ir užduoti kelis klausimus, - 
tarė gydytojui Keitė. - Ir pažiūrėti, kaip jis sureaguos pamatęs 
mane. Nedarysime nieko, kas būtų pavojinga jo psichikai. 

Psichiatras kreipėsi į Rejeso seserį. 

- Jūs geriau jį pažįstate, ponia Djun. Kaip manote? 

Ponios Djun nuomonė jam buvo svarbi, nes ji dirbo etatine 
slauge moterų psichiatrijos skyriuje kitame pastato flygelyje. 
Aleksui ir Keitei ji tai pasakė pakeliui į palatą. 

- Jei būčiau maniusi, kad tai gali pakenkti, - atsakė ji gy- 
dytojui, - nebūčiau jų čia atsivedusi. Man atrodo, susitikę su 
juo jie atsikratys savo įtarimų. 

Prieš apsispręsdamas gydytojas gerai pagalvojo. Ir paga- 
liau sutiko. 

- Bet daugiausia - dvi tris minutes. Ir per daugjo nespaus- 
kite. - Ši gydytojo pastaba buvo skirta Aleksui. - Bertas jus 
palydės. 

Bertas, juodaodis vyras baltomis kelnėmis ir sportiniais 
marškinėliais, atrodė įspūdingai - kaip nacionalinės futbolo 
lygos saugas. 

- Kaip šiandien laikosi mano brolis? - paklausė jo ponia 
Djun. 

- Rytą truputį skaitė, - grįžtelėjęs per platų petį atsakė 
juodukas, jiems sekant koridoriumi jam iš paskos. - Man ro- 
dos, dabar jis poilsio kambaryje lošia kortomis. 

Jie įėjo į didelį šviesų kambarį, kuriame ligoniai žiūrėjo te- 
levizorių, žaidė užstalės žaidimus ar šiaip vaikštinėjo. 

- Štai jis, - Aleksas parodė Keitei Polį Rejesą. - Esu matęs 
jį Hjustone, kai vyko teismas. 

Rejesas buvo gležno sudėjimo vyras, be to, jau gerokai 
praplikęs. Jis sėdėjo atsiskyręs nuo kitų, žvelgė nieko nema- 
tančiomis akimis ir aiškiai buvo užsidaręs savame pasaulyje. 
Rankas laikė nestipriai suspaudęs tarp kelių. 

- Neseniai jis gavo vaistų, - paaiškino Bertas. - Taigi jūsų 
apsilankymas veikiausiai praeis ramiai. Bet, kaip sakė gydy- 
tojas, jeigu pacientas susijaudins, turėsite tuoj pat išeiti. 

- Suprantama, - linktelėjo ponia Djun. 

Bertas pasitraukė, bet tik iki durų. Keitė pastebėjo dar kelis 
tarp ligonių įsimaišiusius uniformuotus ligoninės darbuoto- 
jus. Apsižvalgiusi ji pajuto užuojautą visiems čia esantiems. 
Pacientai, nors ir suaugę vyrai, buvo priklausomi kaip vaikai, 
gyveno uždaryti, įkalinti tarp ligoninės sienų, tapę savo dva- 
sinių kančių įkaitais. 

Ponia Djun, rodos, skaitė niūrias Keitės mintis. Ji tarė: 

- Vis dėlto tai puiki ligoninė. Pas mus dirba geri, rūpestin- 
gi gydytojai. 

Rejesas sesers dar nepastebėjo. Ji pažvelgė į brolį gailes- 
tingu žvilgsniu. 

- Prieš tris dienas Polas netikėtai atėjo į mūsų namus. Mes 
taip ir gyvename nežinodami, kada jis užsuks ir kokia bus 
jo dvasios būsena. Kartais jis pabūna kelias dienas ir atrodo, 
kad viskas gerai. - Jos žvilgsnis ėmė drumstis. - O kartais 
tenka vežti Polą į ligoninę, kol savijauta pagerės. Kaip, pavyz- 
džiui, šį kartą. Pas mus jis atvažiavo nepaprastai prislėgtas. 
Pamaniau, kad dėl datos. Rytoj sukanka ketveri metai, kai... 
Bet jūs ir pati žinote... - Keitė tylomis linktelėjo. - Jis ėmė 

keistai elgtis. Mergaitės jį myli, bet net ir jos išsigando. Mudu 
su vyru atvežėme Polą čia, kad ištirtų gydytojai. Specialistai 
mums primygtinai rekomendavo palikti jį ligoninėje tol, kol 
bus atlikti išsamūs psichikos tyrimai. - Tebežiūrint į brolį jos 
akyse pasirodė ašaros. - Ar jums būtina trikdyti jo ramybę? 

- Deja, taip, - neleisdamas Keitei praverti burnos atsakė 
Aleksas. - Tai užtruks tik minutėlę. Pasistengsime, kad po- 
kalbis būtų kuo švelnesnis ir trumpesnis. 

Ponia Djun pirštų galiukais palietė sau lūpas, kad liautųsi 
virpėjusios. 

- Vaikystėje jis buvo toks mielas. Niekada nieko neprisi- 
dirbdavo. Buvo švelnus ir malonus. Net jeigu nužudė tuos 
žmones, žinau, kad nenorėjo. Tai padarė kitas jame tūnantis 
asmuo, ne mano mielas Polas. 

Uždėjęs ranką Aleksas nuramino ponią Djun: 

- Nieko tikra kol kas nežinome. 

Ponia Djun nuvedė juos pas brolį. Padėjusi ranką jam ant 
peties švelniai ištarė vardą. Polas pakėlė galvą ir pažvelgė į 
seserį nieko nereginčiomis akimis. 

— Sveikas, Polai. Ar gerai leidi laiką? - Ji atsisėdo šalia ant 
kėdės ir suėmė abejingai nusvirusias jo rankas. 

— Rytoj ta diena. - Jo balsas buvo kimus, tarsi nuo ilgo ty- 
lėjimo būtų uždžiūvusi gerklė. - Tą dieną užtikau ją su juo... 

- Pasistenk apie tai negalvoti. 

- Aš visą laiką tik apie tai ir mąstau. 

Ponia Djun nervingai apsilaižė lūpas. 

- Kai kas nori su tavimi pasikalbėti, Polai. Tai ponas Pir- 
sas. O čia panelė Delani. 

Seseriai kalbant Polas abejingai dėbtelėjo į Aleksą, bet pa- 
matęs Keitę staiga pašoko nuo kėdės. 

- Ar gavote, ką jums siunčiau? Gavote? Gavote? 

Keitė instinktyviai atšoko. Aleksas žingtelėjęs įsiterpė 
tarp jos ir Rejeso. Ponia Djun čiupo broliui už rankos. Teki- 
nas atlėkė Bertas, ir jei Keitė nebūtų įsikišusi, būtų ėmęs li- 
gonį tramdyti. 

- Prašau, - lįsdama Aleksui iš už nugaros kreipėsi ji į sani- 
tarą, - leiskite jam kalbėti. - Paskui žiūrėdama tiesiai Rejesui 
į akis paklausė: - Ar tai jūs atsiuntėte man tas laikraščių iš- 
karpas? 

- Taip. 

- Kam? 

Nors Keitė nebijojo, Bertas tvirtai laikė suėmęs Rejesą už 
žasto. Ponia Djun tebelaikė kitą ligonio ranką. 

- Jūs mirsite. Kaip ir kiti. Kaip ta senutė. Ir kaip tas vaiki- 
nukas. Žinokite, jis prigėrė. Kol jį rado, praėjo ne viena valan- 
da. O kitam... 

- ..grandininiu pjūklu buvo perpjauta šlaunies arterija, - 
baigė sakinį Aleksas. 

- Taip, taip. - Jis aptaškė juos savo seilėmis. Akys karštli- 
giškai spindėjo. - O dabar - jūsų eilė. Jūs mirsite, nes gavote 
jos širdį! 

- Ak, Dieve mano, - suaimanavo sesuo. - Polai, ką tu pa- 
darei! 

- Ar jūs nužudėte tuos tris žmones, Rejesai? - paklausė 
Aleksas. 

Staiga jis ėmė sukinėti galvą į šonus kaip koks apuokas. Pla- 
čiai atmerktomis paklaikusiomis akimis įsisiurbė į Aleksą. 

- Kas jūs? Aš jus pažįstu? Aš jus pažįstu! 

- Atsakykite į klausimą. Ar jūs nužudėte tris žmones, ku- 
riems buvo persodinta širdis? 

- Aš nudėjau savo kekšę žmoną! - šūktelėjo jis. - Ji gulėjo 
su juo. Aš juodu mačiau. Užmušiau ją. Džiaugiuosi, kad tai 
padariau. Ji nusipelnė mirties. Gaila, negaliu nužudyti jos 
dar, dar ir dar kartą. Gaila, kad negalėjau nudobti ir jo ir nu- 
laižyti jo kraujo nuo savo rankų. 

Kas akimirką jis vis labiau jaudinosi, ėmė muistytis ban- 
dydamas išsivaduoti iš Berto gniaužtų. Bertas pasišaukė pa- 
galbos. Dėl Rejeso sukeltos sumaišties kiti pacientai irgi ėmė 
nerimauti ir jaudintis. 

Atskubėjo gydytojas. 

- Šito aš ir bijojau. Tuojau pat išeikite! - sušuko jis. 

- Palaukite! Dar sekundę, maldauju. - Keitė žingtelėjo prie 
Rejeso. - Kodėl mane įspėjote? 

- Jūs gavote širdį. Skaičiau apie jus. Ar jums teko Džudės 
širdis? 

Nežinia kaip išsivadavęs iš Berto Rejesas puolė į priekį ir 
uždėjo delną Keitei ant krūtinės. 

- O Jėzau. O Dieve... - pajutęs širdies plakimą sumurmėjo 
jis. - Mano Džudė. Mano gražuolė Džudė. Kodėl? Kodėl? Aš 
tave mylėjau. Bet tu turėjai mirti. 

- Polai, - drebančiu balsu tarė sesuo. - Tegul Dievas tau 
atleidžia. 

Bertas apglėbė pacientą stipriomis rankomis ir patraukė. 
Aleksas nutempė į šalį Keitę. Tai, ką padarė Rejesas, ją ir pri- 
bloškė, ir keistai sujaudino. Jo kančia buvo neišmatuojama. 
Meilė, kaltė ir įtūžis atėmė jam protą. Rejeso ji labiau gailėjo 
nei bijojo. 

Aleksas apkabino ją per pečius. 

— Kaip jautiesi? 

Ji linktelėjo ir apimta gailesčio ir siaubo žiūrėjo, kaip Re- 
jesas imasi su Bertu, kuriam buvo nelengva jį sutramdyti. 
Verždamasis prie jos jis šaukė: 

- Jūs mirsite! - Gyslos ant kaklo išpampo, dėmių išmuštas 
veidas persikreipė. - Rytoj. Tai lemtinga diena. Mirsite, kaip 
mirė kiti. 

Gydytojas įbedė švirkštą Polui Rejesui į žastą. Kelias se- 
kundes atrodė, kad adatos dūris jo nė kiek nepaveikė, bet 
paskui jis susmuko tiesiog tvirtam sanitarui po kojomis. 

Sukaupęs visas jėgas Rejesas paskutinį kartą pažvelgė į 
Keitę ir sušnabždėjo: 

- Jūs irgi mirsite. 

Ir tada stiprūs vaistai pagaliau jį priveikė. 


Penkiasdešimt pirmas skyrius 


- I. ką manai? 

Aleksas padavė Keitei stiklinę gazuoto vandens ir išsitiesė 
šezlonge šalimais. 

Jiedu ilsėjosi jo terasoje. Saulė nusileido, bet dar buvo švie- 
su. Kepsninėje čirškėjo žlėgtainiai. Kartkartėmis riebios mėsos 
sultys kaptelėdavo ant rusenančių medžio anglių ir šnypšda- 
mos paskleisdavo kvapų dūmų debesėlį. Skrendant atgal į San 
Antonijų Keitė buvo nekalbi. Kai jis pasiūlė nusipirkti mėsos 
ir išsikepti namie, ji abejingai sutiko. Jausdamas, kad Keitei 
reikia pamąstyti, jis jos nespaudė ir užkalbino tik dabar. 

Ji išgėrė gurkšnelį gazuoto vandens, atsiduso, vėl atlošė 
galvą ir įbedė žvilgsnį į violetinį dangų. 

- Niekaip negaliu patikėti, kad viskas baigėsi. Maniau, la- 
biau palengvės. Ir palengvėjo, - skubiai pridūrė, - bet vis tiek 
tebematau jį šaukiantį ant manęs. 

- Įgyvendinti savo grasinimų jis negalės. Daugiau tau nėra 
ko baimintis. Po to, ką šiandien išgirdome, - o tai juk buvo 
prisipažinimas, - Polas Rejesas niekada nebus išleistas iš li- 
goninės. Teisingumo departamentas pasidomės, ką jis veikė 
pastaruosius kelerius metus. Spėju, kad išsiaiškins, ar Rejeso 
ir žuvusių žmonių su persodinta širdimi keliai buvo susikirtę. 
Pateikus kaltinimus, Rejesas tikriausiai bus pripažintas esąs 
nepakaltinamas. Bet jei psichinė sveikata kada nors pasitai- 

sys, jis stos prieš teismą ir, be jokios abejonės, bus nuteistas 
kalėti iki gyvos galvos. Kad ir kaip ten būtų, jis tau jau nieko 
bloga nepadarys. 

- Tiesą sakant, aš Rejeso nebijau, Aleksai. Man jo gaila. 
Matyt, jis beprotiškai mylėjo žmoną. 

- Taip labai, kad suknežino jai kaukolę? 

- Taip, - kuo rimčiausiai į šį kandų klausimą atsakė ji. — 
Kai jis prispaudė delną man prie širdies, akyse išvydau kan- 
čią, o ne neapykantą. Žmonos neištikimybė jį sugniuždė. Kai 
užsimojo beisbolo lazda, pats nesuvokė, ką daro. Jis nužudė 
žmoną, bet vis dar ją myli ir jos gedi. Galbūt todėl... 

- Kas? 

- Nieko. Tai beprotiškas spėjimas. 

- Vis tiek sakyk. 

- Galbūt todėl jis sutiko paaukoti jos širdį. Jis troško nu- 
žudyti žmoną, bet širdies gilumoje nenorėjo, kad ji mirtų. 

- Tai kodėl mėgindamas sustabdyti jos širdį nudėjo tris 
žmones? 

Keitė švelniai šyptelėjo ir gūžtelėjo pečiais. 

- Tai akivaizdi spraga. Juk sakiau, kad spėjimas beprotiškas. 

Aleksas permetė kojas per šežlongo kraštą, atsisėdo ir at- 
sisuko į ją. 

- Žinai, Keite Delani, aname gyvenime tu tikriausiai pati 
buvai policininkė. Turi dedukcijos dovaną. - Aleksas pažvel- 
gė tiesiai jai į akis. Jo balsas prislopo, virto intymiu šnabžde- 
siu. - Džiaugiuosi, kad tavo bėdos baigėsi. 

Giliai atsidususi Keitė lėtai tarė: 

- Aš irgi. 

- Einam vakarieniauti? 

- Mirštu iš bado. 

Maistas numalšino alkį. Keitė gailėjosi, kad neįmanoma 
taip pat greitai visko ištrinti iš atminties. Scena psichiatrijos 
ligoninėje šmėsčios prieš akis dar ilgai. 

Ponia Rejes-Djun palūžo. Verkdama prisipažino jiems me- 
lavusi apie laikraščių iškarpas; ji buvo jas mačiusi. 

- Tvarkydama skalbinius atsitiktinai radau jas brolio laga- 
mine, - papasakojo ji. - Tąkart nusistebėjau, iš kur jis tuos 
straipsnius gavo, nes jie buvo iškirpti iš kitos valstijos laik- 
raščių. Bet Polui nė žodžiu neužsiminiau. Kuo mažiau kalbų 
apie širdies persodinimą, tuo geriau. Matote, kai kurie mūsų 
giminaičiai baisiai pyko ant Polo ne tik už žmonos nužudy- 
mą, bet ir dėl to, kad atidavė jos širdį. O kai kurie manė, kad 
ji gavo ko nusipelniusi. Tikras vyriškas požiūris, ar ne? 

Keitė su Aleksu linktelėjo suprantą. 

- Žmona buvo užklupta svetimaujanti, todėl jos nužudy- 
mas buvo pateisintas. Bet palaidojus ją sudarkytu kūnu, be 
išimtųjų organų, buvo pažeistos religinės ir kultūrinės tradi- 
cijos. - Ji kalbėjo toliau, vis labiau sielvartaudama. - Jei ra- 
dusi tas iškarpas būčiau Polui ką nors pasakiusi, galbūt jums 
nebūtų tekęs toks sunkus išmėginimas, - tarė ji Keitei. - Jei 
būčiau anksčiau supratusi Polo protinės negalios mastą, tie 
žmonės nebūtų žuvę. Žinau, kas pastūmėjo jį užmušti Džu- 
dę, bet negaliu patikėti, kad mano brolis šaltakraujiškai nu- 
žudė nepažįstamus žmones. 

- Jam atrodė, kad žudo Džudę, o ne svetimus žmones, - 
priminė Aleksas. 

- Suprantu. Bet vis tiek sunku patikėti, kad Polas būtų ga- 
lėjęs taip pasielgti. 

Keitė su Aleksu mėgino moterį kaip nors paguosti, bet vel- 
tui. Kaip ir jie, ponia Djun žinojo, kad brolis visą likusį gyve- 
nimą praleis psichiatrijos ligoninėje. Sugniuždytas mylimos 
Džudės neištikimybės jis niekada neatsities. Dukros užaugs 
be tėvų ir niekada nenusiplaus tėvo užtrauktos gėdos žymės. 

Keitė žinojo, kas tai yra. Jos širdis linko prie mergaičių, 
nors niekada nebuvo jų mačiusi. 

Jiedu su Aleksu susėdo vakarieniauti: vaišinosi žlėgtai- 
niais, keptomis bulvėmis, salotomis ir karijų riešutų pyragu, 
kurį Keitė išsirinko prekybos centro kepyklėlėje. 

Aleksas pastūmė tuščią lėkštę, atsirėmė į kėdės atlošą ir 
ištiesė kojas. 

- O dėl tavęs... Žinai, kas man daro didžiausią įspūdį? 

- Kadvienu prisėdimu galiu šitiek sušveisti? - pajuokavo ji 
delnu tapšnodama sau per prikimštą pilvą. 

- Tai irgi, - šypsodamasis tarė jis. - Kaip tokiam kaulų vy- 
niotiniui, tikrai nemažai. 

- Ačiū, sere, - tęsdama žodžius atsakė Keitė. - Neprisime- 
nu kada nors girdėjusi tokį malonų komplimentą. 

Liovęsis kvatotis Aleksas surimtėjo ir tarė: 

- Ketinau pasakyti, kad didžiausią įspūdį man padarė tavo 
drąsa. Nesitraukei nė per žingsnį net tada, kai Rejesas prie 
tavęs prisilietė. Galėjo blogai baigtis... - Jis papurtė galvą. - 
Bet kas kitas būtų apalpęs iš baimės. Nepažįstu nė vienos to- 
kios drąsios moters ir vos kelis vyrus. Rimtai, Keite. 

Ji susimąsčiusi baksnojo šakute pyrago likučius. 

- Aš ne drąsi, Aleksai. 

- Nesutinku. 

Keitė padėjo šakutę ir pažvelgė į jį. 

- Aš nesu drąsi. Tiesą sakant, aš bailė. Jei būčiau buvusi 
drąsi, mano tėvai nebūtų mirę. 

Aleksas kilstelėjo galvą. 

- Ką tu kalbi? 

Keitė niekam nebuvo pasakojusi, kas iš tiesų įvyko tą po- 
pietę, kai mokyklos slaugė dar nesibaigus pamokoms par- 
vežė ją namo, - nei vaikų globos įstaigų darbuotojams, nei 
konsultantams, kurie mėgino nustatyti, kokią žalą tai padarė 
mažajai Ketrinai Delani, nei kuriam nors iš įtėvių, nei Dynui. 
Niekam. 

Bet dabar pajuto turinti atverti širdį Aleksui. 

- Viskas buvo šiek tiek kitaip, nei pasakojau anksčiau, - 
tyliai tarė ji. - Mokyklos slaugė anksti mane parvežė namo. 
Nustebau pamačiusi kieme tėvo automobilį. Paprastai tokiu 
metu jis būdavo darbe. Laisvą dieną pasiimdavo retai, dirb- 
davo net savaitgaliais. Supranti, kad galėtų padengti mano 
gydymo išlaidas, jam reikėdavo dirbti labai daug. Bet net 

ištisas dienas ardamas tėvas įklimpo į skolas, ant kulnų jau 
mynė kreditoriai. Ne visus išgirstus žodžius suprasdavau. To- 
kių sąvokų, kaip antrinė hipoteka, turto areštas, įkeistas tur- 
tas, tuometiniame mano žodyne dar nebuvo. Bet dažnai juos 
nugirsdavau tėvams slapta kažką tariantis. - Nutilusi Keitė 
tvarkingai sulankstė servetėlę ir padėjo prie lėkštės. - Tą die- 
ną vos įžengusi pro virtuvės duris pajutau, kad kažkas atsiti- 
ko. Namuose tvyrojo tokia... atmosfera, kokios niekada nebu- 
vo nei iki tol, nei vėliau. Nukrėtė šaltis, bet tai neturėjo nieko 
bendra su mano kūno temperatūra. Matyt, mane apėmė blo- 
ga nuojauta. Šiaip ar taip, eiti koridoriumi į tėvų miegamąjį 
buvo labai baisu. Bet prisiverčiau. Miegamojo durys buvo pra- 
viros. Slapčia žvilgtelėjau vidun. Jie nebuvo mirę, kaip sakiau 
tau ir visiems kitiems. Mama sėdėjo lovoje atsirėmusi į pagal- 
ves. Ji verkė. Tėtis stovėjo prie lovos. Nuleistoje rankoje laikė 
pistoletą ir tyliai kažką kalbėjo mamai. Tik vėliau supratau: 
jis jai aiškino, kodėl savižudybė yra vienintelė išeitis iš finan- 
sinės aklavietės. O aš pamaniau, kad jis ketina nušauti mane. 
Jis sakė: „Tai vienintelė išeitis. Šitaip Ketrei bus daug geriau“ 
Jis vienintelis vadindavo mane Ketre, - liūdnai šyptelėjo ji. - 
Žinojau, kad baisiai brangiai jiems kainuoju. Net ir atmetus 
visus finansinius rūpesčius jiems teko kęsti tikrą pragarą. 
Užuot rūpinusis, kur nupirkti man balerinos kostiumą, mo- 
tina buvo priversta galvoti, kaip ir kuo pridengti po cheminės 
terapijos nuplikusią mano galvą. Atvirai sakant, mano liga ją 
paveikė labiau negu mane pačią. Aš ir atsitiesiau greičiau. 
O ji dar ilgai negalėjo atsigauti. Taigi išgirdusi tėtį kalbant 
apie greitą visų problemų sprendimą pamaniau, kad jie keti- 
na mane nudėti ir šitaip palengvinti rūpesčių ir išlaidų naš- 
tą. Nepamiršk, tai buvo aštuonmetės logiška išvada. Iš tėvo 
žodžių supratau tik tiek ir puoliau į paniką. Nutykinau į savo 
kambarį ir pasislėpiau spintoje. - Ji vėl nutilo ir brūkštelėjo 
dantimis per apatinę lūpą. - Susigūžusi tūnojau tamsoje, kai 
staiga išgirdau šūvį. Tada supratau klydusi. Skaudžiai klydu- 

si. Ir nusprendžiau savo slėptuvėje likti amžinai. Pamaniau - 
galų gale mirsiu iš bado arba iš troškulio. Net būdama tokia 
maža turėjau polinkį viską dramatizuoti, - pasakė Keitė ir vėl 
liūdnai šyptelėjo. - Pagaliau viena kaimynė užsuko kažko pa- 
siskolinti. Kai į durų skambutį niekas neatsiliepė, ji įėjo į vidų 
ir kaip aš iš karto pajuto, kad čia kažkas ne taip. Netrukus 
rado mamą ir tėtį. Aš vis nesirodžiau. Neišlindau net tada, 
kai atvažiavo policija ir greitoji pagalba. Kažkas paskambino į 
mokyklą ir išsiaiškino, kad aš buvau parvežta namo. Tik tada 
buvo apieškoti namai ir aš surasta. Bijojau prisidaryti bėdų, 
todėl apsimečiau, kad grįžusi namo tėvus jau radau negyvus. 
Nepasakiau tiesos, neprisipažinau, kad būčiau galėjusi juos 
išgelbėti. 

- Bet juk tai netiesa, Keite. 

Ji energingai papurtė galvą ir atmetė švelnų Alekso prieš- 
taravimą. 

- Jei tik būčiau įėjusi į miegamąjį... 

- ...gal jis būtų nušovęs ir tave. 

- Bet juk negaliu būti tikra, ar ne? Turėjau jį sulaikyti. Tu- 
rėjau bėgti į lauką ir rėkti, šauktis pagalbos. Turėjau ką nors 
daryti, o ne slėptis. Turėjau suprasti, ką jis ketina daryti, o 
gal... gal nesąmoningai tai suvokiau?.. 

Aleksas apėjo stalą ir padėjo jai atsistoti. 

- Tau tebuvo aštuoneri. 

- Bet vis tiek turėjau susigaudyti, kas darosi. Jei nebūčiau 
buvusi tokia bailė, būčiau išgelbėjusi jiems gyvybę. 

- Ar ne todėl prisiėmei pareigą visus gelbėti? - Aleksas už- 
dėjo rankas jai ant pečių. - Keite Keite... - sušnabždėjo nykš- 
čių pagalvėlėmis šluostydamas ašaras jai nuo skruostų. - Da- 
bar visa, kas tuomet nutiko, prisimeni suaugusio žmogaus 
protu. O tada buvai vaikas. Galima sakyti, dar beveik kūdi- 
kis. Silpna buvai ne tu, silpni buvo tavo tėvai. Jie žuvo, o tu 
ne. - Aleksas prisitraukė ją ir švelniai priglaudė galvą sau prie 
krūtinės. - Kai buvau policininkas, mačiau tai ne vieną kartą. 


Šarada + 431 


Liepto galą priėjęs žmogus pasmerkia save nebūčiai, pakeliui 
prigriebdamas ir tuos, kurie yra šalia. Jei tavo tėvas būtų ži- 
nojęs, kad esi namie, labai didelė tikimybė, kad būtų nušovęs 
ir tave. Patikėk. - Jis suspaudė Keitę stipriau, palenkė galvą 
ir pakštelėjo jai į smilkinį. 

Keitė nesijautė visai įtikinta, bet gaudė kiekvieną paguo- 
dos žodį. Jau daug metų jai reikėjo, kad kas nors pasakytų, 
jog ji pasielgė teisingai. 

Taigi ji įsikibo į Aleksą taip pat tvirtai kaip į paguodos žo- 
džius. Galų gale jo lūpos susirado jos lūpas, o šios iškart atsa- 
kė į prisilietimą. 


Donkiasdošimt antras skyrius 


: > užvaldė geismas. Jie ėmė godžiai bučiuotis. Keitei pati- 
ko justi šiurkščią jos veidą liečiančią barzdą, patiko tarp pirš- 
tų besiraitančios jo plaukų sruogos, norėjosi žiūrėti į jį, uosti, 
ragauti. Ji mylėjo Aleksą. 

Tiesa, kai kuriuos dalykus dar reikėjo iki galo išsiaiškinti, 
bet dabar Keitė aiškiai žinojo, kad jį myli. Ir kai jis pasakė: 
„Eime į viršų“, - ji patikliai leidosi paimama už rankos ir nu- 
sekė paskui. 

Prie laiptų jiedu sustojo pasibučiuoti. Ir jau negalėjo liautis. 
Po minutėlės stovėjo prisiploję prie sienos, nekantriai lukšten- 
dami vienas kitą iš drabužių, kol pagaliau jis į ją įsiskverbė - 
ryžtingai ir giliai. Tai buvo šiurkštu, greita ir netrukus baigėsi. 

Nešdamasis ją ant klubų jis nuėjo į miegamąjį. Jiedu drau- 
ge parkrito ant lovos. Atrodė, kad jo rankos - visur: jos sa- 
vininkiškai slydo visu jos kūnu nekantriai vilkdamos drabu- 
žius, kol abu liko visiškai nuogi. 

Paskui dantimis švelniai grybštelėjo jai pilvuką ir pakišo 
rankas po sėdmenimis. Ėmė glostyti šlaunis ir žaismingai 
brūkščioti jas skiriančią vagą, kol Keitė taip įsiaudrino, kad 
nebegalėjo tverti. 

— Dieve, Aleksai, liesk mane. 

Jis praskyrė jai lytines lūpas, ėmė švelniai liesti jas liežu- 
viu, atsargiai čiulpti, ir visa tai baigėsi dar vienu orgazmu. 

Tada jie apsikeitė vietomis, ji apžiojo jo lytį. Jai patiko šis 
muskuso skonis, liežuviu slystanti švelni kaip aksomas oda, 
patiko jausti burnoje tvirtą glotnų jo penį. 

Ji visiškai atsidavė meilei, dėl jo būtų padariusi bet ką, bet 
jis ištraukė, užgulė ją ir paskubomis įsiskverbė. 

Staiga jis visiškai nurimo ir atidžiai pažvelgė jai į veidą. 
Keitė atsimerkė ir įbedė į jį akis, šiek tiek suglumusi, kad ais- 
tringą meilės žaidimą staiga nutraukė netikėtas atokvėpis. 

- Tai pernelyg svarbu, kad būtų galima skubėti. 

Nenuleisdamas nuo jos akių Aleksas įsiskverbė giliau. 

Ji pusbalsiu sudejavo. 

- Myliu tave, Aleksai. Ne, nesakyk to, dėl ko nesi tikras. 
Tiesiog bučiuok mane. 

Jo lūpos ėmė neskubėdamos myluoti jos veidą; tą patį darė 
ir jų kūnai. Netgi kai viskas buvo baigta, jis liko jos gelmėje. 

- Tokio jausmo niekada nesu patyrusi, - tarė ji ir atsidu- 
so. - Tik su tavimi. Pirmą kartą jaučiuosi tapusi vienu kūnu 
su kitu žmogumi. Ta jausmo gelmė, tas kūnų, proto ir sielos 
susiliejimas tiesiog neįtikėtinas. 

Jis stipriai užsimerkė ir kimiai pratarė: 

- Taip, tikrai. 


- Žinai, - sumurmėjo Keitė įsikniaubusi į pagalvę, - jei ir 
toliau taip, ko gero, prie savo vaistų turėsiu pridėti dar vieną 
piliulę. 

Jiedu gulėjo po antklode kaip šaukštai pakuotėje - jos sė- 
dmenys įsirangę jam į sterblę ir prigludę. Aleksas laikė ją ran- 
ka apsivijęs liemenį ir prispaudęs prie savęs. 

- Kalbi apie piliules nuo nėštumo? 

- Mhm... 

— Dėl to nesuk sau galvos, - tarė jis. - Aš pasirūpinsiu, kad 
nepastotum. 

- Arba galime apskritai atsisakyti apsaugos priemonių, - 
grįžtelėjusi per petį ir šyptelėjusi žaismingai pasakė Keitė. — 

Ko taip išblyškai, Pirsai? Jeigu pastosiu, kūdikis bus mano 
rūpestis. 

- To betrūko, po velnių. Bet išblyškau aš ne dėl to. Tau juk 
geriau negimdyti, tiesa? 

- Nerekomenduojama. Bet kai kurios moterys su perso- 
dinta širdimi yra susilaukusios vaikų. Ir kol kas tiek motinos, 
tiek kūdikiai jaučiasi puikiai. 

- Geriau nerizikuok. Galimos visokios komplikacijos... 

- Tu toks pesimistas. 

- Aš realistas. 

- Supykai? Kodėl? Aš tik pajuokavau. 

Aleksas apglėbė ją tvirčiau. 

- Nesupykau. Tik nenoriu, kad be reikalo rizikuotum gy- 
vybe. Šia tema juokauti nedera. 

- O ašvisada norėjau kūdikio, - mąsliai tarė Keitė. 

Juk negali turėti visko, mintyse priminė sau. Iš gyvenimo 
ji ir taip jau buvo gavusi tiek daug dovanų - pati didžiausia 
dabar laikė ją apkabinusi ir pasiryžusi ginti. Keitė jautė, kaip 
Aleksas kvėpuoja jai į plaukus. Netgi tai ramino. 

Jis toks gražus, toks vyriškas, toks... visoks. Jos sąmonėje 
ėmė šmėsčioti vaizdai - jųdviejų drauge praleistos akimirkos. 

Jis, matyt, pajuto Keitę tyliai juokiantis, nes bakstelėjo ke- 
liu į sėdmenis ir paklausė: 

- Kas čia taip juokinga? 

- Kaip tik prisiminiau vieną tavo grasinimą Ciklopui. Bjau- 
resnio nesu girdėjusi. 

- Ar kai žadėjau išlupti sveiką akį ir... 

- Dėl Dievo meilės, tik nekartok! Ir kur išmokai tokios so- 
drios raiškos? 

- Gatvėje, kurgi dar? Na, dar persirengimo kambariuose. 
Kai ilgiau pabūni su policininkais, iš burnos ima lietis viso- 
kios atmatos. 

Jis pats suteikė galimybę kai ką išsiaiškinti. 

Kiek patylėjusi Keitė pusbalsiu paklausė: 


Raiška E) 


- Kas atsitiko, Aleksai? Kodėl išėjai iš Hjustono policijos 
valdybos? 

- Spaiseris tau jau sakė. Kai ką nušoviau. 

- Kaip suprantu, eidamas policininko pareigas nušovei 
žmogų? 

Šį kartą prieš atsakydamas Aleksas ilgokai tylėjo. Jis jau 
nebuvo atsipalaidavęs - kiekvienas kūno raumuo buvo 
įtemptas. 

- Ne šiaip žmogų. Kitą policininką. 

Nenuostabu, kad šis įvykis jo atmintyje buvo tarsi gėdos 
dėmė. Policininkai vieningi. Jie laiko vienas kitą broliais. 

- Gal norėtum apie tai pasikalbėti? 

-— Ne. Bet vis tiek papasakosiu. 


- Hanseikeris klauso. 

- Leitenante, čia Beikeris. 

- Kuri dabar valanda? 

Hanseikeris užsidegė naktinę lempelę. Ponia Hanseiker 
suniurnėjo ir giliau įsirausė į pagalvę. O jis nemiegojo. Troš- 
kinys su aštriosiomis paprikomis, kurio jis valgė per vakarie- 
nę, išdegino skrandyje skylę. Valgydamas jis išmaukė šešis 
butelius alaus - visą pakuotę, tad vis nesiliovė raugėjęs. Kai 
suskambo telefonas, kaip tik ketino ristis iš lovos ir eiti išger- 
ti skrandžio rūgštingumą mažinančių vaistų. 

- Atleiskite, kad taip vėlai, - atsiprašė pavaldinys. - Bet 
juk sakėte - kai tik baigsiu raportą, tuoj pat jums pranešti. 

Beikeris buvo naujokas, dar visai žalias ir labai norintis 
įsiteikti viršininkui. Kiekvienos sumautos užduoties imda- 
vosi taip uoliai, tarsi tirtų Džono F. Kenedžio nužudymo 
bylą. 

- Kokį raportą? - rūgščiai atsirūgęs atsiduso Hanseikeris. 

- Apie Keitės Delani pažįstamus. Juk pats davėte man pa- 
vardžių sąrašą ir liepėte visus patikrinti. Tai va, ką tik baigiau 
ir suabejojau, ar palikti bylą jums ant rašomojo stalo. 

- Velnias, atsiprašau, Beikeri. Pamiršau pasakyti. Ta byla 
nutraukta. 

- Ak!.. Tikrai? - Vaikinas aiškiai nusivylė. 

- Aha. Vakare man skambino panelė Delani. Fortvorto 
durnyne ji rado vyruką, nedavusį jai ramybės. Jis prisipa- 
žino. Atšaukiau prie jos namų budintį patrulį, bet visai pa- 
miršau, kad liepiau tau parašyti tą raportą. Atleisk. Bent jau 
gausi priedą už viršvalandžius. 

- Gerai. 

Hanseikeris vėl nusiraugėjo. Jam būtinai reikėjo nusišla- 
pinti. 

- Dar norėjai ką nors sakyti, Beikeri? 

- Ne... Nors... Na, kaip ir turėjau... 

— Klok, Beikeri. 

- Tam tikra prasme tai tiesiog... likimo ironija, taip, tai tin- 
kamiausias žodis. Tas rašytojas. Pirsas. 

Beikeriui papasakojus, ką išsiaiškino, Hanseikeriui tai irgi 
pasirodė ironiška. Tiesą sakant, tai buvo tiesiog sukrečianti 
naujiena. 

- Jėzau, - tarė jis ranka persibraukdamas veidą. - Lik kur 
esi, Beikeri. Po dvidešimt minučių būsiu. 


- Jeigu tau skaudu tai pasakoti, Aleksai, tada nereikia. 

- Nenoriu, kad manytum, jog viskas yra blogiau nei iš tie- 
sų. Nors šiaip nieko gero. - Jis patylėjo stengdamasis sutelkti 
mintis. - Ne vienerius metus mėginome nutraukti prekybos 
narkotikais grandinę, bet atrodė, kad nusikaltėliai vis per 
žingsnį mus lenkia. Kelis kartus išsprūdo iš mūsų užmesto 
tinklo. Užgriūdavome pristatymo punktą, o jie jau būdavo 
spėję dingti. Pagaliau gavome patikimos informacijos, veikti 
reikėjo greitai. Suplanavome operaciją Liepos 4-ąją. Pama- 
nėme, kad poilsio dieną jie mūsų reido nesitikės. Operacija 
buvo tokia slapta, kad apie ją žinojo tik dalyviai. Visi nervino- 
mės, taip norėjome tuos niekšus pričiupti. Atvažiavome prie 

namo. Šį kartą niekas nebuvo jų perspėjęs. Vyrukai įsiveržė į 
vidų ir užklupo juos netikėtai. Aš nulėkiau koridoriumi link 
miegamųjų, išspyriau vienas duris ir susidūriau akis į akį su 
vienu iš mūsiškių. Kol buvome naujokai, jis buvo mano pori- 
ninkas. Sunku pasakyti, kuris labiau nustebo. Paklausiau: „Po 
galais, iš kur tu čia? Juk nedalyvauji operacijoje“ O jis atšovė: 
„Tai jau tikrai“ Staiga man lyg akys atsivėrė, supratau, kodėl 
jis čia. Ir tą pačią akimirką jis griebėsi ginklo. Aš puoliau ant 
žemės, nusiritau į šalį ir nusitaikiau. Ne į savo buvusį pori- 
ninką, ne į vyruką, kurį laikiau draugu. Nusitaikiau į susite- 
pusį farą, sumautą kokaino platintoją. Šoviau tiesiai į galvą. 

Keitė nugara jautė, kaip kilnojasi Alekso krūtinė, kaip dau- 
žosi širdis, ir suprato - jam labai sunku apie tai kalbėti. 

- Padarei, ką turėjai padaryti, Aleksai. 

- Galėjau tik sužeisti. Bet tiesiog nudėjau. 

- Kitaip jis būtų nušovęs tave. 

- Galbūt. Tikriausiai. 

- Aišku, buvai išteisintas, nes įstatymo nepažeidei. 

- Oficialiai taip. Tokie reidai dažnai nepasiseka. Visuomet 
nutinka kas nors netikėta. Kai dūmai išsisklaidė, paaiškėjo, 
kad policininkas negyvas ir kad jį nušoviau aš. Kai operacija 
žlunga, kažkam tenka už tai atsakyti. Taigi valdyba paskelbė, 
girdi, žuvęs policininkas buvo slaptas agentas, o aš apsirikęs 
palaikiau jį blogiečiu ir nieko nesiaiškinęs iš karto šoviau. 

- Bet juk tai baisiai neteisinga! 

- Valdybai rūpėjo sava subinė. Nenorėjo, kad pasklistų ži- 
nia, jog vienas geriausių Hjustono policininkų - narkotikų 
prekeivis. Jam buvo surengtos didvyrio laidotuvės - su salvė- 
mis iš dvidešimt vieno ginklo ir taip toliau, kaip priklauso... 

- Kodėl nepapasakojai visko atvirai? 

- Badyti visiems akis savo tiesa? - pašaipiai tarė jis. - Būtų 
atrodę tarsi melas, kurį susigalvojau norėdamas pateisinti 
savo klaidą. Mano versija prieš valdybos versiją. Be to, tas 
vyrukas turėjo žmoną. Ji laukėsi pirmagimio. Negalėjau ap- 

drabstyti purvu jo drauge neapdrabstydamas ir jų. Apie „pa- 
pildomą“ vyro veiklą ji nieko nenutuokė. 

- Iš kur žinai? 

- Žinau, ir tiek. Be to, ji net nemėgino pasiimti pinigų, ku- 
riuos jis buvo paslėpęs. Jie taip ir liko banko seife, o ji su kū- 
dikiu persikėlė gyventi pas savo giminaičius į Tenesį. 

Keitė atsigręžė į jį. Švelniai palietė antakį kertantį randą. 

- Atleisk, Aleksai. Taip norėtųsi, kad to nebūtų buvę. 

- Man irgi, - niūriai šyptelėjęs atsakė jis. - Po tos istori- 
jos pasidariau tarsi didžiulė šunvotė ant valdybos subinės, 
pūliuojanti ir negyjanti. Visos tiesos nežinantys policininkai 
ėmė mane niekinti už tokią šiurkščią klaidą. O tie, kurie viską 
žinojo, nepasitikėjo manimi ir abejojo, ar neišplepėsiu tiesos. 
Tapau pariju. Mano karjera buvo baigta. Galų gale padariau, 
ko jie norėjo, - grąžinau policininko ženklelį. 

- Taip baigėsi pirmoji tavo karjera, - nesutiko ji. - Juk kaip 
tik tada pradėjai rašyti puikius romanus. 

Dabar Keitė suprato, kodėl savo romanuose jis vaizduoja 
nepagražintą policijos gyvenimą ir policininkų santykius. Pa- 
grindiniai jo veikėjai būdavo nepritapėliai, demaskuojantys 
susitepusius, nusikaltėlių papirktus policininkus, bet už tai 
dažniausiai turintys labai daug paaukoti. 

Ji įbedė nosį Aleksui į krūtinę. Jis suleido pirštus į susitar- 
šiusius Keitės plaukus ir kilstelėjo galvą. 

- Taip, gyvenimas - mėšlas, bet kartais gauni ir kompen- 
saciją. 

- Pavyzdžiui, kokią? - koketiškai paklausė ji. 

- Tokią kaip tu. - Aleksas prisitraukė ją ir pabučiavo. 


Keitė pakirdo iš miego lyg išgirdusi šaukiant vardu. 

Kelias akimirkas gulėjo visa įsitempusi, nejudėdama, ati- 
džiai klausydamasi. Bet neišgirdo nieko, vien tolygų Alekso 
alsavimą. Palengva kūnas aprimo. Ji vėl mėgavosi jaukiu ir 
saugiu Alekso artumu. 

Prisiminusi pastarąjį jųdviejų pasimylėjimą ir begėdišką 
savo elgesį ji nuraudo. Su Aleksu ji visiškai prarasdavo drovu- 
mą. Jautėsi galinti laisvai reikšti savo seksualumą ir... Dieve, 
tai buvo nuostabu. 

Keitė pažvelgė miegančiam Aleksui į veidą. Raukšlė tarp 
antakių buvo dingusi. Griežta lūpų linija sušvelnėjusi. Mie- 
godamas jis pabėgdavo nuo persekiojančių prisiminimų. 

Jeigu ji galėjo atleisti išsigandusiai, spintoje pasislėpusiai 
mergaitei, tai ir Aleksas galėjo atleisti sau už tai, kad nušovė 
buvusį porininką. Vienas kitam padėdami jie tikrai susidoros 
su savo košmarais. 

Keitei prireikė į tualetą, tad ji išlipo iš lovos, užsimetė jo 
marškinius ir nulipo laiptais. Nenorėjo, kad jį pažadintų nu- 
leidžiamo vandens gurgimas. 

Pro žaliuzių plyšelius į vidų skverbėsi gatvės žibinto šviesa, 
tad Keitė šiaip taip rado kelią į tualetą po laiptais. O išėjusi iš 
jo suprato, kad visi miegai išlakstė. 

Aną naktį ji nė bluosto nebuvo sudėjusi. O vakar buvo ilga 
ir sunki diena. Paskui jiedu mylėjosi, kol visiškai neteko jėgų. 
Dabar, pamiegojusi vos kelias valandas, ji jautėsi pailsėjusi. 
Iki aušros dar kelios valandos, tačiau Keitė buvo per daug 
žvali, kad grįžtų į lovą. 

Gal ko užvalgyti? Ne. 

Atsigerti? Irgi nesinori. 

Staiga ją kaip magnetas ėmė traukti slaptojo kambario du- 
rys. Kelias sekundes ji spoksojo į jas žinodama, kad privalo 
šiai traukai atsispirti. Bet įgimtas smalsumas nugalėjo. 

Kas čia tokio, jeigu įeis? 

Aleksas nenorėjo, kad ji brautųsi į tą kambarį, bet tai buvo 
pačioje jų santykių pradžioje. Tada jie vienas kito dar beveik 
nepažino. Dabar situacija buvo visiškai kitokia. Jiedu tapo 
artimi, tiek fiziškai, tiek emociškai. Atskleidė vienas kitam 
savo paslaptis. Ir kvailas Alekso draudimas peržengti šo kam- 
bario slenkstį, žinoma, nebegaliojo. 

Ji pamėgino atidaryti duris, bet jos buvo užrakintos. 

Ir gerai. Keitė žinojo, kad neverta ten lįsti be Alekso suti- 
kimo. 

Bet vis tiek pasistiebė, pirštais perbraukė virš durų staktos 
ir užčiuopė žalvarinį raktelį. Keitei tai pasirodė geras ženklas. 
Jeigu jis tikrai nenori, kad ji eitų į tą kambarį, argi laikytų 
raktą taip lengvai prieinamoje vietoje? 

Keitė įkišo raktą į spyną. Metalas švelniai trakštelėjo, spy- 
na atsirakino. Ji stabtelėjo, įtempė klausą - viršuje buvo vi- 
siškai tylu. Keitė įėjo ir uždarė paskui save duris net neįjun- 
gusi šviesos. 

Kambarys ją nuvylė. Jeigu jai būtų reikėję sukurti nuošalų 
kampelį rašytojui, ji būtų pasistengusi, kad jis būtų jaukus 
ir įdomus. Tokio kambario sienos būtų iškaltos medžiu, ant 
grindų patiesti senoviniai turkiški kilimai, stovėtų dideli oda 
apmušti baldai. Viename kambario kampe galbūt stovėtų 
gaublys. Knygų lentynos būtų pilnos pirmojo leidimo knygų 
ir kolekcinių leidinių, jų nugarėlėse atsispindėtų prašmatnių 
toršerų šviesa. 

Bet Alekso kabinetas buvo tik... paprasčiausia dirbtuvė. 
Praktiška, beviltiškai nepatraukli, neturinti nei individualios 
auros, nei savitos estetikos. Kompiuteris ir spausdintuvas 
stovėjo ant sudedamojo stalo metalo kojomis ir plastiko vir- 
šumi. Šalia buvo padėtas fakso aparatas. 

Aleksas turėjo daug knygų, pradedant enciklopedijomis ir 
baigiant bestseleriais, bet jų viršeliai nebuvo odiniai, be to, 
jos nestovėjo senovinėse tikro ąžuolo spintose. Jos buvo bet 
kaip sukrautos pilkšvose metalinėse lentynose. Ant krūvos 
telefono žinynų pūpsojo telefono aparatas. 

Kambario kampe stovėjo stalas, prie kurio Aleksas, matyt, 
tvarkydavo įvairius popierius. Ant jo gulėjo krūvos laiškų, 
faksų, banko išrašų, rudas liniuoto popieriaus bloknotas, pil- 
nas nesuprantamų ženklų, sujungtų rodyklėmis ir pažymė- 
tų žvaigždutėmis, ir krūva segtuvų. Ant segtuvų buvo ranka 

užrašyti pavadinimai; atrodė, kad jais nuolat naudojamasi - 
kampai buvo apsitrynę ir užsilankstę. 

Nuo sujauktų popierių krūvos Keitės žvilgsnis nukrypo 
prie įrėmintos nuotraukos. Paėmė ją nuo stalo norėdama ati- 
džiau apžiūrėti besišypsančią porą. Aleksas čia buvo su pla- 
čiais, įmantriai užriestais ūsais. Dėl tų ūsų reikės kada nors 
patraukti jį per dantį. 

Su juo nuotraukoje buvo labai graži moteris. Ji kaip ir 
Aleksas mūvėjo patrumpintus džinsus ir buvo apsiavusi žy- 
gio batais. Ji sėdėjo ant riedulio, o Aleksas stovėjo pasilenkęs 
prie jos už nugaros. Fone dunksojo kalnų - rodos, Uolinių - 
grandinė. 

Atostogų nuotrauka. Su šia moterimi jis kadaise atostogavo. 

Keitė pyktelėjo ant savęs, kad pavyduliauja. Suprantama, 
Aleksas yra turėjęs artimų santykių su moterimis. Su kai ku- 
riomis iš jų - galbūt netgi rimtų. Ne, pamačiusi vieną vienin- 
telę nuotrauką ji negali elgtis kaip kokia pavydi paauglė. 

Pamiršk ją, mintyse tarė sau Keitė, vėl statydama nuotrau- 
ką ten, iš kur buvo paėmusi. 

Ant sienos už rašomojo stalo buvo pritvirtinta kamštme- 
džio lenta. Beveik visą jos plotą dengė visokiausi popierėliai. 
Čia buvo prisagstyta spausdintų raštelių, iš laikraščių ir žur- 
nalų išplėštų lapų, ant popieriaus skiaučių ranka brūkštelėtų 
pastabų. Pamaniusi, kad visa ši medžiaga tikriausiai susijusi 
su Alekso rašomu romanu, Keitė pasilenkė ir ėmė be jokios 
tvarkos skaitinėti. 

Ir netrukus suprato, kad visus tuos įrašus sieja viena tema. 
Ne nusikalstamumas ar korupcija policijoje. Visa medžiaga 
buvo susijusi su organų transplantacija, tiksliau - su širdies 
persodinimu. 

Vienas lapas Keitę ypač sudomino. Tai buvo viena iš Polo 
Rejeso jai atsiųstų laikraščio iškarpų. Tik ši smeigtuku ryškiai 
geltona galvute prie lentos prismeigta iškarpa nebuvo kopija, 
prieš kelias savaites jos duota Aleksui. Tai buvo originalas. 

Krašteliai jau pradėję gelsti. Dvejų metų senumo laikraščio 
iškarpa. 

Keitei net kojas pakirto, ji visu svoriu klestelėjo ant kėdės. 
Susiimk, Keite, sumurmėjo sau. Daryti išvadas per anksti. 
Turėjo būti koks nors logiškas paaiškinimas. Tik kol kas ji jo 
nerado. 

Aleksas domėjosi širdies persodinimu - matyt, jam šito 
prireikė rašant knygą. Taip, tikriausiai tuo ir galima viską pa- 
aiškinti. Aleksas nenorėjo jai nieko sakyti, nes... Kodėl? 

Kodėl jis jai nieko nepasakė? Kam tas slapukavimas? 

Galbūt atsakymą pavyks rasti segtuvuose. Tas, kuris gulėjo 
stirtos viršuje, buvo pažymėtas kortele su užrašu AMANDA. 
Keitė atsivertė. Jai net širdis suspurdėjo. Nufotografuota 
stambiu planu, Keitei šypsojosi ta pati moteris, kurią ji jau 
buvo mačiusi mėgėjiškoje atostogų nuotraukoje. 

Akys linksmos, traukiančios dėmesį, veidas protingas. Ar 
jos santykiai su Aleksu buvo labai artimi, mintyse ėmė svars- 
tyti Keitė. Ji ir troško, ir bijojo tai sužinoti. 

Ji stumtelėjo nuotrauką į šalį norėdama permesti aki- 
mis kitą į segtuvą įdėtą dokumentą. Dieve mano... Tai buvo 
Amandos mirties liudijimas. 

Kad ir kokie buvo jųdviejų santykiai, jie baigėsi Amandos 
mirtimi. Vargšas Aleksas. Jeigu jis mylėjo Amandą, ta netek- 
tis jam turėjo būti tikra tragedija. Štai kodėl jo elgesyje tiek 
cinizmo. Per ankstyva Amandos mirtis ir maždaug tuo pat 
metu nušautas buvęs porininkas - štai dvi priežastys, priver- 
tusios Aleksą ieškoti paguodos butelyje. Kada gi jis prarado 
Amandą - prieš nušaudamas policininką ar vėliau? 

Keitė žvilgtelėjo į datą mirties liudijime ir delnu užsidengė 
burną mėgindama nuslopinti garsų aiktelėjimą. 

Kai atgavo žadą, jos kvėpavimas mirtinoje kambario tylo- 
je atrodė garsus ir šaižus. Širdis daužėsi kaip pašėlusi. Keitė 
paskubomis stumtelėjo į šalį Amandos segtuvą ir užmetė akį 
į kito antraštę, nors jau beveik neabejojo, ką perskaitys. 

DANIELIS LUKASAS, pravarde SPARKIS. 

Net nežvilgtelėjusi į dar kitą segtuvą ji atspėjo, kas užrašy- 
ta antjo. DŽUDITA REJES. 

Drebančiomis rankomis ji paskubomis vartė kitus segtu- 
vus iš tos krūvos. Ant jų buvo užrašyti vardai žmonių, ku- 
riems buvo persodintos širdys ir kurie žuvo mįslingomis 
aplinkybėmis. Segtuvuose buvo sudėtos stropiai surašytos 
pastabos, detalūs nelaimingo atsitikimo aprašai, skrodimo 
rezultatai, policijos raportų kopijos ir kiti dokumentai, ku- 
riuos gauti galėjo tik policininkas - arba nepaprastai gudrus 
buvęs policininkas. 

Ant paskutinio segtuvo buvo užrašytas jos vardas ir pavar- 
dė. Keitė susijaudinusi jį pervertė. Surinkta medžiaga puikiai 
atspindėjo jos gyvenimą, ypač po širdies persodinimo pra- 
ėjusius metus. Čia buvo kelios dešimtys jos nuotraukų, vienos 
kelerių metų senumo, kitos vos savaitės, buvo tokių, kuriose ji 
pozuoja, ir momentinių, kur aiškiai naudotasi teleobjektyvu. 

Ji paskubomis pervertė kitus segtuvus. Juose medžiaga 
irgi buvo labai išsami. Norint surinkti šitiek informacijos rei- 
kėjo dirbti ne vienerius metus. Jis negalėjo pradėti jos rinkti 
vos prieš kelias savaites, kai ji paprašė padėti susekti perse- 
kiotoją. Keitei prieš akis buvo daugybę valandų, daugybę die- 
nų - kelerius metus trukusio atkaklaus darbo rezultatai. Kie- 
kviena mirtis buvo išsamiai ištirta arba - detaliai aprašyta. 

Keitės protas priešinosi savaime besiperšančiai išvadai. 

Staiga už nugaros atsilapojo durys. Keitė pašoko nuo kė- 
dės ir atsigręžė. 

Grėsmingas žudikiškai spindinčių Alekso akių žvilgsnis 
įsmigo į ją. 


Ponkiasdošimt trečias skyrius 


- ių kad nekištum čia nosies! 

Keitei išdžiūvo burna. Tačiau užuot pripažinusi kaltę, ji 
perėjo į puolimą. 

- Kam tau visa šita medžiaga? Kaip tu ją surinkai? Ką visa 
tai reiškia? Širdies persodinimu tu ėmei domėtis gerokai 
anksčiau, nei mes susipažinome. Kodėl? Kas buvo Amanda? 

- Nereikėjo raustis po mano užrašus. 

- Noriu žinoti, kam jie tau, Aleksai. Kas buvo Amanda? - 
garsiai pakartojo ji. 

- Moteris, kurią pažinau. 

- Moteris, kuri tau buvo labai artima. 

- Taip. 

- Ir ji mirė. 

- Taip. 

Siektelėjusi už nugaros Keitė užčiuopė rašomojo stalo 
kraštą. 

- Mirties liudijime parašyta, kad ji mirė vos kelios valan- 
dos prieš mano operaciją. Ar ji nėra širdies donorė? 

Padvejojęs Aleksas atžariai linktelėjo. 

- Tai kodėl nė žodžiu apie ją neužsiminei? Palauk! - Mintis 
vijo mintį taip greitai, kad Keitė nespėjo jų rikiuoti. Staiga 
prisiminė užvakar vakare išgirstus žodžius, nors dabar at- 
rodė, kad tai buvo prieš kelerius metus. - Avarija Hjustono 

"A 
greitkelyje! - šūktelėjo ji. - Aną vakarą Džefas apie ją užsimi- 
nė. Buvau beveik pamiršusi. Ar Amanda - tos avarijos auka? 

- Ne. 

Ji garsiai iškvėpė. 

- Kas ji buvo, Aleksai? Po velnių, pasakyk man! Jūs kartu 
atostogavote. Akivaizdu, kad jūsų santykiai buvo artimi. 

- Labai. 

Jos akyse susitvenkė ašaros. 

- Palaikei artimus santykius su širdies donore, o man apie 
tai nė žodžiu neužsiminei. Kodėl? 

- Tai nesvarbu. Jau nesvarbu. 

"Aleksas žingtelėjo į priekį; ji atšlijo. 

- Netgi labai svarbu, - iškošė Keitė. - Jei būtų nesvarbu, 
būtume atvirai apie ją kalbėję, kaip kalbėjomės apie Sparkį ir 
Džudę Rejes. Ką tu slepi? - Pajutusi, kad trūksta oro, Keitė 
palietė sau gerklę ir konvulsyviai nurijo seiles. - Kaip ji mirė? 

- Keite... 

- Atsakyk! Kaip ji mirė? 

- Nuo galvos smegenų embolijos. Gimdydama. 

- Gimdydama? - žioptelėjo ji, bet taip tyliai, kad Aleksas 
vos išgirdo. - O kūdikis? Kaipgi kūdikis? 

- Gimė negyvas. Mano sūnų pasmaugė apie kaklą apsivi- 
jusi virkštelė. 

Keitei išsprūdo sielvartingas šūksnis. 

- Tavo sūnų... Amanda buvo tavo žmona? 

- Susituokę nebuvome. 

- Formaliai ne... Bet tu buvai atsidavęs jai, o ji tau. 

- Visiškai. 

- Tu ją mylėjai. 

- Labiau už gyvybę. 

Susimąsčiusi Keitė nusibraukė iš akių plūstančias ašaras. 

- Ir manai, kad man teko jos širdis? . 

Aleksas žengė prie Keitės išskėtęs rankas, bet ji vėl atšoko, 
ir tai jį supykdė. 

- Velniai rautų, liaukis nuo manęs bėgusi! Nusiramink ir 
išklausyk mane. 

- O, klausytis aš moku, - atšovė ji ir nusijuokė iš savęs. — 
Viską lengvai praryju. Tikiu viskuo, kas sakoma, man neky- 
la jokių klausimų. Neieškau nei potekstės, nei slaptų kėslų. 
Tikiu aklai. - Staiga Keitei iš krūtinės išsiveržė tokia stipri 
rauda, kad gaila buvo žiūrėti. - Niekše! Tu mylėjaisi ne su 
manimi! Mylėjaisi su Amanda! 

- Klausyk... 

- Ne! Daugiau nesiklausysiu. - Staiga suvokusi, kas iš tie- 
sų atsitiko, ir prislėgta kančios, ji į;rėmė delnus sau į smilki- 
nius. - Kai pagalvoju, kaip kruopščiai viską suplanavai... Juk 
planavai, ar ne? Tai buvo neprilygstama šarada, tiesa? Viskas. 
Ir mūsų susitikimas, ir visa kita... 

- Taip, - neišsisukinėdamas pripažino Aleksas. 

Keitė sugniužo, iš krūtinės išsiveržė dar vienas šaižus ato- 
dūsis. 

- Irena ir Čarlis Voltersai pareiškė norą tapti vieno iš tavo 
globojamų vaikų įtėviais, - paskubomis aiškino jis. - Per juos 
tikėjausi susipažinti su tavimi. Anksčiau ar vėliau. Negalėjau 
numatyti, kad Atlantoje susirgs Irenos brolis ar kad tą rytą 
prie jų namų durų pasirodysi tu. 

- Neįtikėtina... 

- O tuatvažiavai, ir aš iš karto... kažką pajutau. Tu irgi pa- 
jutai. 

- Meilė iš pirmo žvilgsnio, - nusišaipė ji. - Manai, Aman- 
dos širdis tave pažino ir suspurdėjo? 

- Jėzau, - burbtelėjo jis ir pirštais kaip šukomis persibraukė 
plaukus, - nežinau, ką ir manyti. Žinau tik, kad myliu tave. 

- Ne. Tu myli Amandą. 

- Tai, ką padariau, buvo... 

- Žema. Nedora. Verta paniekos. Šlykštu! 

- Gerai! Tu teisi. Aš mėšlo krūva. Jau seniai tai pripa- 
žinau. - Ant liežuvio galo sukosi pikti žodžiai, bet Aleksas 
juos nutylėjo. Nuleido galvą. Kelias akimirkas stovėjo įbedęs 

žvilgsnį į grindis. Pagaliau pakėlė galvą ir švelniai tarė: - At- 
leisi man, jei suprasi, kaip stipriai aš ją mylėjau. 

Keitė negalėjo kalbėti - jautėsi pernelyg prislėgta. Aleksas 
tuo pasinaudojo, kad apsigintų. 

- Amanda vis užsimindavo, kad turime susituokti, o aš 
nesutikdavau. Dėl savo darbo. Kartais net po kelias dienas 
nebūdavau namie. Kai žengdavau pro duris į gatvę, ji neži- 
nodavo, kada vėl mane pamatys, ar koks smulkus niekšelis 
nenudės policininko, kad įvykdytų iniciacijos užduotį ir būtų 
priimtas į gaują. Toks gyvenimas rimtiems santykiams tikras 
peilis. Norėjau, kad ji jaustųsi laisva, bet kada galėtų imti ir 
išeiti. Nenorėjau jos supančioti. Kai departamente užvirė 
visa ta košė, neilgai trukus ji pastojo. Iš pradžių supykau, 
paskui išsigandau. Bet ji buvo taip viltingai nusiteikusi, kad 
palengva tai ėmė patikti ir man. Įsčiose auganti nauja gyvybė 
buvo tarsi vilties kibirkštėlė, supranti? Sužinojęs, kad Aman- 
dai prasidėjo sąrėmiai, užguliau greičio pedalą, bet pakeliui 
į ligoninę įstrigau dėl avarijos užsikimšusiame greitkelyje. 
Kai galų gale pasiekiau ligoninę... - Jis pasitrynė akis. - Kai 
gydytojas pasakė, kad jau oficialiai pripažinta, jog smegenys 
mirusios, man tarsi protas aptemo. 

Keitei iš akių upeliu liejosi ašaros, pyktis jau buvo atlėgęs. 
Ši tragiška istorija ją sujaudino. Kartkartėmis ji vis tyliai su- 
kūkčiodavo. Bet Alekso nepertraukė. 

- Pas mane atėjo Organų banko darbuotoja. Turiu pripa- 
žinti, ji man neįkyrėjo. Atsiprašė, kad trukdo tokią sunkią 
gyvenimo akimirką, tik priminė, esą ant vairuotojo pažymė- 
jimo Amandos nurodyta, kad jeigu jai kas nutiktų, norėtų 
tapti organų donore. O tai prilygsta teisiniam dokumentui. 
Ir vis dėlto, pasakė ji, be mano sutikimo organai nebus paim- 
ti. Gyvų giminaičių Amanda neturėjo. Viskas priklausė nuo 
manęs. Ji pasakė, kad kažkam labai reikia Amandos širdies. 
Kadjos nesulaukęs tas žmogus mirs. Kad organą reikia paim- 
ti greitai. Tad jeigu sutikčiau... 

Aleksas nutilo, ir Keitė suprato, kad dabar jis labai toli nuo 
jos. Mintimis jis vėl buvo grįžęs į ligoninės koridorių, kur pri- 
blokštas sielvarto buvo prašomas leisti išpjauti mylimosios 
širdį. 

- Mudu drauge išgyvenome penkerius metus, o aš taip ir 
nedaviau jai to, ko labiausiai troško, - savo pavardės. Tuo 
metu Hjustone tai buvo reta pavardė. Man atrodė, bus ge- 
riau, jeigu Amanda jos neturės. O gal tiesiog elgiausi kaip 
sumautas egoistas. Žinojau, kad ją myliu, - pasakojo Alek- 
sas. - Žinojau, kad drauge su ja ir mūsų vaiku noriu praleisti 
visą likusį gyvenimą. Bet tik tada, kai ji mirė, suvokiau, kaip 
stipriai buvau nuo jos priklausomas emociškai. Likimo ironi- 
ja - kaip tik tą dieną išėjau iš Hjustono policijos nuovados, 
nors ji mane ragino nuo to laiko, kai paleidau tą nelemtą šūvį. 
Ji norėjo, kad atsidėčiau vien kūrybai. Amanda tikėjo mano 
talentu. Na, bent jau taip man sakydavo, - kandžiai šyptelė- 
jęs pridūrė. - Po laidotuvių ištuštinau butą, išmečiau kūdi- 
kio daiktus ir kelis mėnesius gėriau. O prasiblaivęs patikėjau 
savo karjerą Arniui, ir tada man šovė į galvą susirasti žmogų, 
kuriam teko Amandos širdis. Kadangi organų bankas jokios 
informacijos nesuteikė, mane apsėdo įkyri mintis pačiam su- 
rasti recipientą. Mane persekiojo mintis, kad jos širdis plaka 
kažkieno kito krūtinėje. Ėmiau skaitinėti didesnių miestų 
laikraščius, išėjusius mirties dieną ir kelios savaitės po jos. 
Ieškojau straipsnių apie širdies persodinimą. Jeigu žmogus, 
kuriam persodinta širdis, moka skaityti tarp eilučių, kartais 
vien iš antraštės gali suprasti, kas jo donoras. Pamaniau, gal 
pavyks ir atvirkščiai. Ta tema perskaičiau viską. Išsiaiškinau, 
kokie turi būti duomenys, kad organo persodinimas būtų 
sėkmingas. Užsirašiau juos ir apmečiau recipiento portretą, 
tarsi tai būtų vienas iš mano veikėjų. Apie tavo širdies per- 
sodinimo operaciją trimitavo visa žiniasklaida. Pasinaudojęs 
senomis pažintimis, kyšiais ir kitais būdais iš Kalifornijos 
ligoninės personalo sužinojau tikslų operacijos laiką. Tam 
tikras laiko tarpas buvo, bet tikimybė atrodė reali. Kuo dau- 

giau aiškinausi, tuo labiau stiprėjo mano įsitikinimas, kad 
Amandos širdis teko tau. Jau ketinau persikelti į Los Andželą 
ir pamėginti susipažinti su tavimi, tik staiga žiniasklaida pra- 
nešė, kad išvyksti į San Antonijų. Nieko nelaukęs iš Hjustono 
atsikėliau čia. - Jis trumpai nutilo. - Visa kita žinai. 

- Žinau, kad esi pasalūnas ir apsimelavęs kalės vaikas. 

- Iš pradžių taip ir buvo. Kai pamačiau tave už stiklinių 
durų, pasijutau tarsi gavęs smūgį į paširdžius. Aš žinojau, - 
pabrėždamas šį žodį Aleksas sugniaužė kumštį, - žinojau, 
kad esu teisus. Ir kuo ilgiau su tavimi bendravau, tuo labiau 
stiprėjo mano įsitikinimas. Kai kurie tavo būdo bruožai tokie 
panašūs į jos... 

- Nenoriu šito girdėti. 

- Tavo kalbos maniera panaši. Sutampa simpatijos ir anti- 
patijos. Tu netgi turi tokį pat humoro jausmą, optimistišką 
požiūrį į gyvenimą. 

- Liaukis! - Ji delnais užsidengė ausis. 

- Turėjau pasimylėti su tavimi, Keite. Tiesiog turėjau. 

- Pasinaudojai manimi kaip kokia tarpininke. 

- Taip, - nesigynė Aleksas, o jo balsas staiga virto šnabž- 
desiu. - Turėjau įsitikinti, ar galiu ją pasiekti. Pajusti ją. Dar 
kartą prie jos prisiliesti. 

- O Dieve! - sušuko Keitė sukrėsta. 

- Ir pajutau kosminį ryšį. Bet ar tai buvo Amanda? O gal - 
tu? Tai, kas tarp mūsų įvyko, buvo taip puiku, kad pasijutau 
kaltas ją išdavęs. 

- Juk nebuvau pirma, su kuria per tuos ketverius metus 
mylėjaisi, tiesa? 

- Tiesa. Bet pirma, su kuria pasimylėti man šį tą reiškė: 
rytą pabudęs galėjau pasakyti tavo pavardę. Todėl ir nutrau- 
kiau santykius. Jau nepasitikėjau savo ketinimais. Įsimylėjau, 
ir tai neturėjo nieko bendra su Amanda. Man jau nebereikė- 
jo žinoti, ar turi jos širdį. Tą rytą, kai pasakei, kad teiravaisi 
Organų banko, kas tavo donoras, vos liežuvio neprarijau. Kai 
tik išėjai, paskambinau į įstaigą, paėmusią Amandos širdį, ir 

atšaukiau savo seną prašymą suteikti informacijos. Net jei 
gavai jos širdį, man nereikia šito žinoti. Tą akimirką žinojau, 
kad myliu tave, ir nieko daugiau man nereikia. 

- Manai, patikėsiu tokiomis nesąmonėmis? O dėl šitų... — 
Ji vienu mostu nušlavė segtuvus nuo stalo ir paskleidė do- 
kumentus ant grindų. - Įdėjai velniškai daug darbo, ir viskas 
veltui. Kiek žinome, man persodinta ne jos širdis! 

- O aš esu beveik tikras, kad jos. Būnant su kitais mano 
širdis nė karto nevirptelėjo atpažinusi Amandą. 

- Vis dėlto tai tik... - Staiga Keitė nutilo supratusi jo žo- 
džių prasmę. - Su kitais? Su kitais žmonėmis, kuriems buvo 
persodinta širdis? Tu su jais buvai susitikęs? 

Ji liovėsi verkusi. Dabar aiškiai suvokė tiesą. 

- O, Dieve... Tai tu! 

- Keite... 

Staiga ji visiškai netikėtai puolė Aleksą, abiem kumščiais 
trenkė jam į krūtinę. Jis parardo pusiausvyrą, trenkėsi į len- 
tynas, ant grindų pabiro knygos. Keitė išbėgo iš kambario ir 
užtrenkė duris. 

Kiek įkabindama nulėkė koridoriumi, paskui per svetainę, 
pakeliui griebė nuo kavos stalelio jo automobilio raktelius. 
Buto durys buvo užrakintos. Nepaklusniais pirštais šiaip taip 
atstūmė sklendę. Už nugaros Keitė išgirdo basų Alekso kojų 
šlepsėjimą per kilimą. Negaišdama nė akimirkos šoko pro 
duris ir nukūrė prie jo automobilio. 

Aleksas pasileido paskui ją. 

- Keite, palauk minutėlę! - šūktelėjo. 

- Kad nudėtum mane kaip juos? 

Ji įjungė atbulinę pavarą ir įrėmė pėdą į greičio pedalą. Už- 
važiavusios ant šaligatvio padangos šaižiai žvygtelėjo, maši- 
ną sumėtė. Aleksas jau buvo bečiumpąs durelių rankeną, bet 
paskutinę akimirką automobilio ratai atgavo sukibimo jėgą ir 
Keitė šovė pirmyn. 


Donkiasdošimt kotvirtas skyrius 


H.. ta kvaiša kalė? 

Tik kad Kismetė ne tokia jau kvaiša, mintyse niūriai primi- 
nė sau Ciklopas. Patikėjo jos vaidyba kaip paskutinis mulkis. 

Jau kelios dienos Ciklopas suko galvą, kaip ją surasti. Kol 
kas jokių auksinių minčių jam nekilo. Antraip tai būtų buvęs 
tikras stebuklas. Jo smegenys buvo apsvaigintos. Alkoholis ir 
narkotikai jam atstojo kasdienę duoną. 

Ciklopas pasiklausinėjo, bet niekas iš pažįstamų nežinojo 
jokios moterų prieglaudos. Pradėjęs šniukštinėti sulaukė tik 
giliamintiškų patarimų, kaip laikyti savo bobą po padu. Visi 
atvirai iš jo juokėsi. 

Prakeikimas! Jam būtinai reikėjo ją surasti ir parsitempti 
bent kad neprarastų orumo draugų akyse. Dar blogiau, kad 
palengva jį ėmė vis mažiau gerbti net priešai. 

Kai tik Kismetė vėl atsidurs jo rankose, - o Ciklopas ne- 
abejojo, kad anksčiau ar vėliau paršliauš keliais, - labai gailė- 
sis jį apgavusi. 

Kismetė nė už ką nebūtų taip įsidrąsinusi, jeigu ne ta kekšė 
Delani. Tiesą sakant, dėl visko kalta ji. Staiga išdygo nežinia 
iš kur ir vėl priminė Kismetei Sparkį. 

Laikyti Kismetę už trumpo pavadžio buvo vieni juokai. Te- 
reikėdavo pagrasinti vaikui, ir ji tapdavo nuolanki kaip ave- 
lė. Kad apgintų tą Sparkio benkarčiuką vaiduoklio akimis, ji 

buvo pasiryžusi viskam. Bet vargu ar pavyks Kismetę suval- 
dyti, o juo labiau nubausti kaip nusipelnė, jeigu jis net nesu- 
geba jos surasti. 

Kur slepiasi Kismetė su savo vaikigaliu, jam galėjo pasaky- 
ti tik vienas žmogus. Na, tiesą sakant, gal du, bet su tuo Pir- 
su jis daugiau nenorėjo turėti reikalų, nebent nebūtų jokios 
kitos išeities. 

Šiaip ar taip, trindamas subinę ir laužydamas galvą nieko 
neišspręsi. Ciklopas narstė mintyse susidariusią padėtį tol, 
kol nuo galvojimo pasidarė bloga. Atėjo laikas veikti. Dabar 
viskas jau tikriausiai bus aprimę. Farai bus ėmęsi kitų reikalų 
ir turbūt jo nebeieškos. 

Jis nučiuožė nuo baro kėdės, apgirtęs pasvirduliavo, bet 
paskui atgavo pusiausvyrą, susikaupė ir šiaip taip pasiekė du- 
ris. Nakties oras buvo vėsus ir teikė žvalumo. Ciklopas šiek 
tiek prablaivėjo. 

Apsižergęs patapšnojo motociklą lyg gyvą būtybę. Paskui 
įjungė variklį ir ėmė mėgautis ausiai pažįstamu burzgimu, 
vibruojančiu šlaunimis, tarpkoju, pilvu. Tas vibravimas leido 
jam pasijusti tikru vyru ir atgauti pasitikėjimą savimi, gero- 
kai prislopintą nevykusio susidūrimo su Keite Delani. 

Jeigu leis tai rudonplaukei kalei sumauti jam gyvenimą ir 
išsisukti nenubaustai, verčiau būtų iš karto padavęs jai mėsi- 
ninko peilį ir leidęsis iškastruojamas. 

- Nė velnio, kale! - piktai urgztelėjo jis ir nuburzgė į naktį. 


Bilas Vebsteris visą naktį nemiegojo. 

Daugybę kartų žiūrėjo į laikrodį ant Melijos naktinio sta- 
lelio. Jau buvo po vidurnakčio. Jis nubloškė antklodę ir išlipo 
iš lovos. Jo kelnės tvarkingai kabojo ant kėdės atlošo. Bilui 
jas maunantis Melija atsisėdo lovoje ir mieguistu balsu ištarė 
jo vardą. 

- Atleisk, kad pažadinau, - atsiprašė jis. - Miegok. 

— Kur eini? 

- Man jjau laikas. 

— Dabar? Maniau, pasakei Nensei, kad šiąnakt negrįši. 

- Pasakiau. 

- Tai kodėl nenori palaukti iki ryto? 

- Jau rytas. 

Ji susiraukė visai nenusiteikusi vidury nakties veltis į gin- 
čą dėl kažkokių smulkmenų. 

— Nemėgstu pabusti viena, - suirzusi tarė. 

- Gaila, šįryt teks. 

- Kur taip skubi? 

- Turiu kai ką padaryti. 

- Vidury nakties? 

— Kuo greičiau, tuo geriau, - paslaptingai atsakė Bilas. 

Mėgindama įvilioti jį atgal į lovą Melija paskleidė visus 
savo kerus, bet nepavyko. Bilas paskubomis išėjo ir net nepa- 
bučiavo atsisveikindamas. 


Žvilgsniu lydėdamas tolstančius ir už kampo dingstančius 
savo automobilio žibintus Aleksas tūžmingai nusikeikė, bet 
savigraužai laiko negaišo. 

Jis tekinas leidosi atgal į butą, užlėkė laiptais į miegamąjį 
ir paskubomis apsirengė. Paskui iš viršutinio spintelės stal- 
čiaus išsiėmė revolverį, grybštelėjo saują kulkų ir dundėda- 
mas laiptais žemyn susibėrė jas į marškinių kišenę. 

Bėgdamas prie durų žvilgtelėjo į rankinį laikrodį ir vėl nu- 
sikeikė. 

Jo motociklas vis dar buvo remontuojamas. Tad revolverio 
rankena Aleksas išmušė kaimyno BMW langą. Per kelias se- 
kundes sujungė laidus ir be raktelio užvedė variklį. 

Užgulęs greičio pedalą Aleksas vėl pažvelgė į laikrodį. Nuo 
Keitės jis buvo atsilikęs ne daugiau kaip penkias minutes. 


O ji buvo per daug išsigandusi, kad verktų. Paverks vėliau. 
Kai jis atsidurs už grotų, ji bus saugi ir išlies visą širdgėlą. 
Dabar svarbiausia likti gyvai. 

Taip, tai Aleksas. Galbūt jai atiteko jo brangiosios Aman- 
dos širdis, taigi ją, kaip kitus, Aleksas ketina nužudyti. Kaip 
tik šiandien sukaktis: tą lemtingą dieną jai prasidėjo naujas 
gyvenimas, o jam nepakeliamas sielvartas. 

Aleksas sakė, esą jam neduoda ramybės mintis, kad Aman- 
dos širdis plaka kito žmogaus kūne. Taigi jis susekė galimus 
recipientus ir pasinaudojęs gebėjimu dumti akis prisiplakda- 
vo prie tų žmonių, kad galėtų nužudyti nesukeldamas jokio 
įtarimo. Sudorojęs vieną lyg niekur nieko persikeldavo ten, 
kur gyvena kita auka, ir vėl paspęsdavo spąstus. 

Kas gi kitas galėjo taip tobulai nužudyti, - juk vietos poli- 
cija net neįtardavo nusikaltimo, - jei ne buvęs policininkas, 
rašantis puikius romanus? Jis žinojo, kaip paslėpti įkalčius ir 
kaip panaikinti pėdsakus. 

Keitę nukrėtė šiurpas - ir ne vien todėl, kad buvo apsivil- 
kusi tik Alekso marškinius. Nuogu kūnu ji jautė šaltą auto- 
mobilio sėdynės odą, rankos ir kojos buvo pašiurpusios. 

Kai tik parsiras namo, tuoj pat paskambins leitenantui 
Hanseikeriui. Bet namus dar reikėjo pasiekti. Ji nuolat žvilg- 
čiojo į užpakalinio vaizdo veidrodėlį. Paliko Aleksą be trans- 
porto priemonės, bet jis labai išradingas. Nuojauta sakė, kad 
ją jau vejasi kitas automobilis. 

Puiki situacija, ar ne? Jis nustums ją nuo viaduko ir nulėks 
sau pašėlusiu greičiu. Jos mirtis bus palaikyta nelaimingu 
atsitikimu, ir niekas jo neįtars, juk ji žuvo vairuodama au- 
tomobilį. Taip. Tai būtų visiškai įtikima istorija. Jiedu kartu 
praleido naktį, o anksti rytą ji nuskubėjo namo. Jis paskolino 
jai savo automobilį. 

Negali būti, pasakys jis sužinojęs apie jos mirtį. Gedės, ap- 
simes sielvartaujantis. Ir niekas nesuabejos, kad jis nekaltas. 

Kaip ir ji nieko neįtarė. 

Ir kodėl ji nepaklausė Dyno? Ir Bilo? Jie abu ją perspėjo. 
Jie jautė, kad Aleksas dviveidis. Kodėl šito nepajuto ji? Jo 

„tamsioji pusė“, kaip ji buvo linkusi sakyti, juoda kaip tikro 
žudiko. 

Savo vaidmenį jis atliko puikiai - subtiliai kaip įgudęs 
profesionalas. Iš pradžių sekiojo paskui ją, stengėsi pelnyti 
palankumą ir sužavėti. Paskui atstūmė, kad sukeltų dar sti- 
presnę aistrą. O kai jai labai reikėjo, tapo artimu draugu ir 
patikėtiniu. Ir pagaliau tikru meilužiu. Ji atvirai prisipažino 
mylinti. Ir visą tą laiką... 

Sukdama iš greitkelio trigubai didesniu greičiu nei reko- 
menduojama Keitė kūkčiojo be ašarų. Stipriai sugniaužusi 
automobilio vairą lėkė paskutinėmis nuo namų ją skirian- 
čiomis gatvėmis ir mintyse kartojo sau, kad dabar negalima 
galvoti apie asmeniškus dalykus. Jeigu liks gyva, turės daug 
gražaus laiko pasirūpinti savo įskaudinta širdimi. 

Ji įvažiavo į kiemą ir sustabdė automobilį. Stipriai pastū- 
musi dureles iššoko ir tekina pasileido prie namo. Lėkdama 
verandos laiptais užkliuvo už žmogaus, sėdinčio ant viršuti- 
nės pakopos. Ir išsigandusi šūktelėjo. 

Nekviestas svečias pašoko ant kojų ir suspaudė jai rankas. 

- Keite! Kur buvote? 

Ji vos nenualpo - pirmą akimirką iš siaubo, o paskui nuo 
staiga užplūdusio palengvėjimo. 

- Džefai, ačiū Dievui! - Pirštais įsikirtusi į švarko rankoves 
Keitė palinko prie jo ir stengėsi atgauti kvapą. - Turi man 
padėti. 

- Dieve šventas, Keite, jūs, galima sakyti, visai be... Kur 
jūsų drabužiai? - užsikirsdamas išlemeno jis. 

- Tai ilga istorija. - Ji atrakino lauko duris ir išjungė signa- 
lizaciją. Džefas nusekė paskui ją į vidų. - Turiu paskambinti 
policijai. Mano persekiotojas yra Aleksas Pirsas. 

- Ką?! 

- Jis taip elgiasi dėl moters, kurią mylėjo. Ji mirė gimdy- 
dama jųdviejų sūnų. Jis sutiko paaukoti jos širdį kitam žmo- 

gui. - Aiškindama Alekso motyvus Keitė rausėsi po rankinę, 
ieškojo leitenanto Hanseikerio vizitinės kortelės. - Kur tas 
prakeiktas popierėlis? Turi būti kažkur čia. Reikia tuoj pat 
paskambinti. Juk šiandien metinės... 

- Žinau. Prisiminiau per patį vidurnaktį. Visą dieną nebu- 
vau gavęs iš jūsų jokios žinios, tad ėmiau nerimauti. Atva- 
žiavau pažiūrėti, kaip laikotės, ir pabūti per naktį, jei esate 
viena. 

- Jis atseks paskui mane, Džefai. Jei ne dėl ko kito, tai 
bent užčiaupti man burnos, kad neiškiltų aikštėn trys anks- 
tesnės žmogžudystės. Jis labai išradingas. Ir nuožmus. Nepa- 
tikėtum, kaip kruopščiai viską suplanavo... 

Pasigirdo durų skambutis, paskui kažkas garsiai pasibeldė 
į duris. 

- Keite! 

Jiedu sustingo. Paskui Džefas žingtelėjo priekin veidu į 
duris ir savo kūnu ją užstojo. Kitomis aplinkybėmis toks did- 
vyriškas, bet komiškas poelgis būtų ją tik prajuokinęs. 

- Jau atvažiuoja policija! - šūktelėjo Džefas. 

- Keite! Čia Bilas. 

Ji stumtelėjo Džefą į šalį ir puolė atidaryti durų. 

Į vidų įžengė Bilas Vebsteris. 

- Kas čia, po galais, darosi? Ko tau čia prireikė, Doilai? Kei- 
te, kodėl tu šitaip... apsirengusi? 

- Tas laikraščių iškarpas jai siuntė Aleksas Pirsas, - paaiš- 
kino Bilui Džefas. - Jis nužudė tris recipientus, o dabar me- 
džioja Keitę. 

Netikėta žinia Bilą apstulbino ne mažiau nei Džefą. 

- Iš kur žinai, kad tai Pirsas? Ir kur jis dabar? 

- Aš ką tik iš jo namų. - Abu vyrai droviai nužvelgė nuogas 
Keitės kojas. Bet susigėsti ji neturėjo laiko. - Skambinu leite- 
nantui Hanseikeriui. 

Ji paskubomis papasakojo vyrams apie nuolat užrakintą 
Alekso kambarį, apie segtuvus, kuriuos ji ten rado, ir apie 
daugybę surinktos informacijos. 

— Dabar viskas sustojo į vietas, - pridūrė. - Kai paprašiau 
padėti man surasti persekiotoją, jis, matyt, labai apsidžiaugė. 
Pakišo šį tą apie Sparkį. „Surado“ Polą Rejesą, be jokio reikalo 
privertė vargšą žmogų ir jo giminaičius dar kartą prisiminti 
tą baisų įvykį. 

- Kas tas Rejesas? - paklausė Bilas. 

Nesileisdama į smulkmenas Keitė jiems papasakojo apie 
kelionę į Fortvortą. Jie abu, kaip ir Keitė, buvo priblokšti, 
kad Aleksas įdėjo tiek pastangų stengdamasis ją suklaidinti. 

- Štai kur ji. - Keitė čiupo Hanseikerio vizitinę kortelę, o 
kita ranka siektelėjo telefono. 

- Aš pats paskambinsiu, o jūs tuo tarpu persirenkite, - pa- 
siūlė Džefas. 

- Ačiū. 

Keitė jau buvo beeinanti į miegamąjį, tačiau Bilas ją sulaikė. 

- Keite, ar mes vis dar draugai? Ar atleisi man dėl Meli- 
jos? - tyliai paklausė jis. 

Keista, gresiant pavojui žmogus iš karto ima žvelgti į pa- 
saulį visai kitaip. Ir aiškiau suvokia svarbiausius dalykus. 

- Aš buvau pikta ir nusivylusi tavimi. Bet atleisti prašyk ne 
manęs, Bilai. Žinoma, mes tebesame draugai. - Staiga Keitei 
pasidarė smalsu, kodėl Bilas čia. - Kas tave tokiu metu atvijo 
į mano namus? 

Bilui dar nespėjus paaiškinti Džefas pranešė, kad Hansei- 
keris jau važiuoja. 

- Jis sakė, kad tuoj pat bus čia. 

- Ar pabūsite su manim, kol jis atvažiuos? 

Vyrai sutartinai linktelėjo. Keitė padėkojo ir užsidarė mie- 
gamajame. 


Daktaras Dynas Spaiseris padėjo plastiko kortelę ant tualeti- 
nio stalelio ir išėjo iš viešbučio kambario. 

Buvo ankstyvas rytas. Koridoriuose - nė gyvos dvasios. 
Lifte jis buvo vienas. Eidamas per vestibiulį viešbučio regis- 

tratūroje matė vien mieguistą administratorių. Šis jo nepa- 
stebėjo. 

Į San Antonijų jis atvyko tuoj po vidurnakčio - atskrido iš 
Los Andželo lėktuvu, kuris pakeliui buvo valandai nusileidęs 
Dalase. Iš ten, o paskui vos atvykęs į San Antonijų jis mėgino 
prisiskambinti Keitei. Bet abu kartus ji nepakėlė ragelio. 

Ketino palikti žinutę atsakiklyje, bet paskui apsigalvojo. 
Gal pas ją tas Pirsas, tad nenorėjo apsikvailinti, nenorėjo, 
kad jiems besimylint Keitės miegamajame nuskambėtų jo 
balsas. 

Be to, jis nebuvo tikras, kaip Keitė jį sutiks. Kai kalbėjosi 
paskutinį kartą, ji numetė ragelį. Tada jis kaip tik pasakojo 
Keitei apie lemtingą susišaudymą, per kurį žuvo Hjustono 
policijos nuovados pareigūnas, ir kad dėl šio įvykio kaltina- 
mas Pirsas. Vos užsiminus apie Pirsą Keitė imdavo galvoti ne 
galva, o širdimi. 

Bet ar ne taip pat elgiasi visos moterys? 

Gerai pagalvojus, apskritai nevertėjo skambinti. Tegul jo 
atvykimas būna staigmena. Nors, tiesą sakant, neturėtų būti. 
Juk šiandien jos širdies persodinimo metinės. 


Gatvėje buvo tamsu ir tylu. 

Cikas pastatė motociklą ąžuolo šešėlyje kitame gatvės gale 
ir primerkęs sveikąją akį įsižiūrėjo į Keitės Delani namą. 

Jis pažino kieme stovintį Pirso automobilį. Prie šaligatvio 
stovėjo dar viena mašina. Kambariuose langais į gatvę degė 
šviesos. 

- Mėšlas... 

Pastarąsias kelias dienas viskas klostėsi ne taip. Buvo aiš- 
ku kaip ant delno: kvaila brautis į namą, kai ten tupi jos drau- 
gelis faras. 

Ciklopui svarstant, ką dabar daryti, namo duris pravėrė lig 
šiol nematytas vyras. Grįžtelėjęs per petį jis kažką pasakė, 
tada išėjo į verandą ir uždarė duris. 

Paskui slapčia apsidairė. Ciklopas sulaikė kvėpavimą, bet 
jo, lindinčio ūksmingoje slėptuvėje, nepažįstamasis nepaste- 
bėjo. Tada skubriu žingsniu priėjo prie Pirso automobilio ir 
įvarė į garažą. Po poros minučių iš ten išėjo, rankomis nulei- 
do sunkias garažo duris ir nuskubėjo prie gatvėje stovinčio 
automobilio. Garsiai pabarškinęs raktų ryšulį įsėdo ir nuva- 
žiavo į kitą pusę, nei slėpėsi Ciklopas. 

Cikui vėl teko apmąstyti šiuos keistus dalykus. Juk jis ne- 
buvo visiškai tikras, kad automobilis kieme priklauso Pirsui, 
ar ne? Jis tik buvo matęs, kad Pirsas juo važinėja. Tiesą sa- 
kant, automobilis galėjo būti ir jos. 

Be to, gal ji guli ir dar su kuo nors, ne tik su Pirsu? Jeigu 
ne, tai kodėl iš jos namo taip anksti rytą išsmuko tas dabita, 
ir dar taip paslapčia? Ir ar jam išvažiavus ji namie liko viena? 

Palikęs motociklą po ąžuolu Cikas ėmė tykinti prie namo. 


Keitė jautė, kad jai būtina apsivalyti nuo Alekso prisilietimų, 
nuojo kvapo, nuo visko, kas su juo susiję. Kol atvyks Hansei- 
keris, ji nusprendė kelioms minutėms įlįsti į vonią. Juk kas 
bus jam atvykus, negalėjo numatyti niekas. 

Giliai atsidususi ji paniro į karštą burbulinę vonią ir atrėmė 
galvą į kraštą. Jai norėjosi lygiai taip pat nugrimzti į sielvartą, 
verkti, kol išverks visas ašaras. Bet dabar negalėjo pasiduoti 
emocijoms. Turėjo elgtis apgalvotai, racionaliai, ryžtingai ir 
negailestingai - kaip jis. 

Beširdiškai, ciniškai, tarė sau mintyse. 

Stengdamasi ištrinti iš atminties Alekso paveikslą Keitė 
užsimerkė, bet vis tiek regėjo jo veidą: koks jis buvo jiedviem 
mylintis, jam išsamiai pasakojant apie savo darbą, kalbant 
apie atsidavimą Amandai. 

Vėl sukilo jausmai, ir Keitė pajuto užgniaužiant gerklę. Ji 
nekantriai, niršiai krenkštelėjo. Tikriausiai todėl neišgirdo, 
kaip prasivėrė vonios kambario durys. Tiesą sakant, jei nebū- 
tų pajutusi lengvo skersvėjo, gal nebūtų atsimerkusi. 

Atmerkusi akis ji pašoko, vanduo siūbtelėjo per vonios 
kraštus. 

- Ko tau čia? 

- Nustebai? 

Keitė apstulbo. Buvo tokia priblokšta, kad neįstengė net 
surikti. Paklaikusi iš siaubo žiūrėjo, kaip jos plaukų džiovin- 
tuvas įjungiamas į rozetę virš tualetinio stalelio. Paskui pirš- 
tai stumtelėjo jungiklį, ir džiovintuvas švelniai sudūzgė. 

- Man gaila, Keite... - Pamačius švelnią liūdną šypseną jai 
net kraujas gyslose sustingo. - Tuoj tapsi tragiškos nelaimės 
auka. 


Ponkiasdošimt ponktas skyrius 


- Šūdas! 

Aleksas tvojo kumščiu į BMW vairą. Tam prakeiktam se- 
nam laužui baigėsi degalai. Na ir nesiseka! Pavok tu man ma- 
šiną tuščiu baku! 

Jis kiek galėdamas pasuko vairą, kad automobilis nurie- 
dėtų į kelkraštį, tada atlapojo dureles, iššoko ir leidosi bėgti 
kiek įkabindamas. Jeigu tą prakeiktą geldą kas nors pavogs 
arba apiplėš, - taip tam kaimynui jupiui ir reikia. Dėl Dievo 
meilės, kas gi laiko automobilį tuščiu baku! 

Mašinų kelyje buvo nedaug. Atkišęs nykštį jis mėgino stab- 
dyti, bet labai abejojo, ar kas nors sustos pavėžėti. Mat neat- 
rodė vertas pasitikėjimo - nesusišukavęs, nesiskutęs, vėjyje 
besiplaikstančiais marškinių skvernais. 

Jis pasuko į šoną nuo greitkelio ir padais plumpsėdamas į 
asfaltą mintyse skaičiavo, kiek gatvių teks įveikti, kol pasieks 
tą, kurioje gyvena Keitė. 

Aleksui buvo baisu pagalvoti, ką ten ras. 

Tą rytą jis nubudo atskleidęs paslaptį. Kol miegojo, šį rie- 
šutėlį išgliaudė jo pasąmonė. Sudėtingai dėlionei trūko vie- 
nos esminės dalies. Ši tuščia vieta tiesiog rėžė akį. Ir kodėl 
jis šito nepastebėjo anksčiau, kol tie trys nekalti žmonės dar 
nebuvo nužudyti? Mintyse prakeikė savo kvailumą. Susipy- 
nusių gyvenimų raizginyje viskas buvo paaiškinama, išsky- 
rus vieną dalyką. 

Ir jis, deja, buvo mirtinai pavojingas. 

Nuo bėgimo pailsusiomis kojomis, virpančiomis rankomis 
jis išniro iš už gatvės kampo ir vos nesusižeidė užkliuvęs už 
gaisrinio čiaupo, - gerai, kad paskutinę akimirką pastebėjo. 
Aleksas peršoko jį nė nestabtelėjęs. 

- Kad tik būtum gyva, Keite. Nemirk. Nejaugi ir tu... 


Keitei barškėjo dantys. 

- Kodėl? Nesuprantu. 

- Puikiai supranti. Tave nutrenks elektra, ir mirtis bus pa- 
naši į kitų. Apmaudus nelaimingas atsitikimas. 

- Taip, aiškiau nepasakysi. 

- Keitė Delani - nepataisoma pokštininkė. 

- Šį kartą tau nepavyks išsisukti. Čia jau važiuoja leitenan- 
tas Hanseikeris. 

Džefas Doilas atsainiai šyptelėjo. 

- Skambinau tikslaus laiko ir orų tarnybai, o ne policijai. 

- Bilas... 

- Daviau jam šiokią tokią užduotį. Jis taip netikėtai atva- 
žiavo, kad sugadino man planą, bet sugalvojau, kaip jo atsi- 
kratyti. Pasiūliau nuvaryti savo automobilį toliau nuo namo, 
kad Pirsas, atskubėjęs tavęs dobti, nesunerimtų. 

- Kaip apdairu... 

- O taip. Išmokau slėpti pėdsakus. Grįžęs Bilas ras mane 
prie telefono besiteiraujantį, kodėl vis nėra Hanseikerio. Pas- 
kui susirūpinsime dėl tavęs ir ateisime pažiūrėti, ką veiki. Ir 
rasime tavo lavoną. Kaip dera staiga susijaudinusiam gėjui, 
pulsiu į isteriją, - atžariai nusijuokęs pridūrė jis. - Garsiai 
keiksiu save, kad neparaginau modernizuoti elektros instalia- 
cijos šiame sename name. Reikėjo vonios kambaryje įsirengti 
įžeminimo pertraukiklį, ir nelaimė nebūtų nutikusi. Paskui 
sukursiu istoriją, esą Pirso išdavystė tave taip sugniuždė, kad 
nesugebėjai blaiviai mąstyti ir siektelėjai plaukų džiovintuvo. 

Vebsteris mano versiją patvirtins. Jis ir pats matė, kokia bu- 
vai sukrėsta sužinojusi, kad meilužis ketina tave nužudyti. 

- Aleksas tai paneigs. 

- Be abejo. Bet kai policija apieškos jo butą ir ras įkalčių, 
susies Pirsą ir su kitomis mirtimis. Ačiū, kad papasakojai 
apie tą slaptą kambarį, Keite. Matyt, jis kruopščiai užsiraši- 
nėjo pokalbius. 

- Pokalbius? 

- Taigi, pokalbius su žmonėmis, kuriems persodinta šir- 
dis. Žinai, Pirsas jiems padarė nemenką įspūdį. Visi kaip vie- 
nas buvo apie jį užsiminę. Ir visi jautėsi pamaloninti, kad jis 
rinkdamas medžiagą knygai juos pakalbino. Ponas Pirsas la- 
bai protingas ir nepaprastai žavus. Niekas nė neįtarė, kad jis 
ieško Amandos širdies. Netgi aš patikėjau jo klasta ir maniau, 
kad renka medžiagą romanui. Žinoma, tik tol, kol pradėjau 
domėtis tavimi ir išsiaiškinau, kad moteris, su kuria jis gy- 
veno, tapo širdies donore. Kai policija ras tuos segtuvus, jam 
teks pasitelkti vaizduotę, ar ne? - Ir Džefas nusijuokė aukš- 
tu, ausį rėžiančiu balsu. - Turiu prisipažinti, staiga pasiro- 
dęs scenoje jis mane išmušė iš vėžių. Išsigandau, kad perpras 
mane ir viską sugadins. Kai recipientai, su kuriais šnekėjo- 
si, vienas po kito užvertė kanopas, jis aiškiai ėmė nujausti 
kažką negera. Tiesa, tarp tų mirčių vienerių metų tarpai. Bet 
vis tiek buvusiam nusikaltimų narpliotojui tokie sutapimai 
negalėjo praslysti pro akis. Tas doras žmogus norėjo ne tik 
surasti Amandą, bet tikriausiai ir apsaugoti tave nuo kitų 
recipientų likimo. Jo troškimas tave apginti iš tiesų kilnus. 
Netgi ėmiau įtarti, kad tai jis siuntė tau laikraščių iškarpas. 
Šis žingsnis mane tiesiog pribloškė. Labai susinervinau suvo- 
kęs, jog kažkas perprato mano planą. Bet tai, žinoma, manęs 
nesustabdė. Užtat Pirso įsikišimas privertė mane dar labiau 
jaudintis. Situacija tapo sudėtingesnė ir todėl dar įdomesnė. 
Pašalinti kitus buvo lengva, galima sakyti, visai neprireikė 

pastangų. O jį aš priėmiau kaip iššūkį. Ir štai dabar jis taps 
puikiu atpirkimo ožiu, nors šito ir neplanavau. - Džefas 
palingavo galvą ir apgailestaudamas sučepsėjo: - Nujaučiu, 
populiariam autoriui geruoju nesibaigs, ar ne? Ypač turint 
omeny visus tuos segtuvus, kuriuos jis laiko užrakinęs ir nuo 
visų slepia. Iš visko sprendžiant, tas vyras tiesiog apsėstas, 
ar ne? - Atsistojęs mąslia poza, jis pridūrė: - Nors, jei atvirai, 
Pirso ir mano motyvai labai panašūs. 

- Kalbi apie pastangas rasti Amandos širdį? Tu ją irgi pa- 
žinai? 

- Keite, - priekaištingai atsiliepė jis, - kurgi tavo vaizduo- 
tė? Nejaugi dar nesupratai? Gėda... 

Ramus Džefo tonas varė jai siaubą. Jeigu jis būtų draskęsis 
ir šaukęs net apsiputodamas, ji nebūtų taip bijojusi. O dabar 
ta santūri logika ir švelnus balsas aiškiai rodė, kad jis visiškai 
pamišęs. Visiškai atitrūkęs nuo tikrovės. 

- Kaip paprastai manęs niekas nė neįtars, - vėl prabilo 
jis. - Dėl visų nesklandumų tu kaltinai Meliją, o man nesi nė 
karto papriekaištavusi. Tai aš nutekinau Ronui Truitui infor- 
maciją apie O'Konorus. Tai aš paskambinau ir prisistatęs Ci- 
klopu sugrūdau jam į gerklę tą paistalą apie vaikų tvirkinimą. 
Paskui, kai visi susitikome Vebsterio kabinete, labai bijojau, 
kad nepažintų mano balso. Bet jis buvo taip užsikepęs sunai- 
kinti tave, kad į mane net dėmesio neatkreipė. Atsukti švies- 
tuvo varžtus buvo nelengva, bet tai irgi mano darbas. Tas 
prakeiktas įtaisas vos neužmušė tavęs anksčiau, nei buvau 
numatęs. Norėjau tik pagąsdinti. - Jis nutaisė užuojautos 
grimasą. - Kadangi patyrei tiek negandų, - ir darbe, ir asme- 
niniame gyvenime, - visiems pasirodys suprantama, kad per 
savo operacijos metines per daug įsijaudrinai ir netgi nusižu- 
dei. O aš persikelsiu į kitą šalies pakraštį, susirasiu darbą ir 
įsimaišysiu į tenykštę bendruomenę. Man paklūsta bet koks 
vaidmuo, galiu apsimesti kuo tik nori. Esu iš tų, kurie len- 

gvai prisitaiko. Niekuo neišsiskiriu. Niekam nekrentu į akis. 
Žmonės mane retai pastebi. - Jo žvilgsnis pasidarė liūdnas ir 
mąslus. - Tik Džudė manė, kad esu ypatingas. 

- Džudė? Džudė Rejes? Tai tu - jos meilužis?! 

- Aha! Pagaliau supratai. Taip, tai aš, žmogus be vardo ir 
pavardės, pasprukęs nuo to avigalvio. - Staiga Džefo nuotai- 
ka visiškai pasikeitė, akyse pasirodė ašaros. - Jis suknežino 
jai galvą beisbolo lazda, - tarė jis. 

- O kaip tau pavyko pasprukti? 

- Jis stovėjo ir žiūrėjo į ją, žiūrėjo į tai, ką padarė. Regis, jį 
apžavėjo po jos galva besiplečianti kraujo dėmė. Buvo tarsi 
nugrimzdęs į transą, į mane nekreipė jokio dėmesio. Čiupau 
drabužius ir sprukau. Supratau, kad Džudei jau niekuo nepa- 
dėsiu. Žinojau, kad ji mirė. Jaučiau jos mirtį taip skausmin- 
gai, tarsi pats būčiau miręs. - Draskoma užgniaužto įtūžio jo 
krūtinė sunkiai kilnojosi prisiminus tą tvankią popietę Fort- 
vorte. - Džudė buvo labai religinga, ispanė iki kaulų sme- 
genų. Sutuoktinis puikiai žinojo, kaip ji būtų vertinusi tokį 
kūno darkymą. 

- Ji nebūtų pritarusi organų donorystei, - įsiterpė Keitė. 

Ji stengėsi priversti Džefą šnekėti kuo ilgiau, kad spėtų 
grįžti Bilas. Neramiai žvalgėsi po vonios kambarį ieškodama 
išsigelbėjimo ar kokio daikto, kuriuo galėtų apsiginti. Bet kol 
Džefas dūzgiantį plaukų džiovintuvą laikė virš vonios, kiek 
tolėliau, kad ji negalėtų pasiekti, Keitė bijojo net pajudėti. 
Vos jai krustelėjus jis paleis džiovintuvą, ir jos gyvenimo is- 
torija bus baigta. 

- Džudę būtų įžeidęs vien toks pasiūlymas, - aiškino Dže- 
fas. - Ji būtų norėjusi, kad jos kūnas būtų palaidotas nesuža- 
lotas. Rejesas tai žinojo. Atiduodamas jos organus transplan- 
tacijai jis mus nubaudė už tai, kad vienas kitą mylėjome. Jis 
išmėsinėjo žmoną, kad mūsų kančia būtų amžina. Vienintelis 
būdas išsivaduoti nuo prakeikimo - sustabdyti jos širdį. 

— Nužudžius tą, kuriam ji atiteko, ar ne? 

- Taip, - lyg niekur nieko patvirtino jis. - Kol širdis pla- 
ka, jos siela kankinasi. Prie kapo prisiekiau, kad sugrąžinsiu 
Džudei ramybę ir poilsį, kurio ji nusipelnė. Todėl turėjau nu- 
žudyti tą vaikinuką. 

- Jaunuolį iš Memfio. Kaip jį radai? 

Džefas atsainiai gūžtelėjo pečiais, tarsi tai buvo lengviau- 
siai įgyvendinama plano dalis. 

- Įsidarbinau įstaigoje, kuri rūpinasi organų pristatymu. 
Netrukus sužinojau identifikacinį Džudės širdies numerį ir 
radau tą paauglį. 

- Jeigu jau įvykdei, ką žadėjai Džudei, kam tau reikėjo 
kitų? Kam juos žudyti? Kam žudyti mane? 

- Kompiuteriai gali klysti, nes juos valdo žmonės. O jei 
identifikacinį numerį netyčia kas nors supainiojo? - Jis pa- 
purtė galvą, matyt, tai įsivaizduodamas. - Negalėjau palikti 
nė mažiausios klaidos tikimybės. 

- Taigi nusprendei nužudyti visus pacientus, kuriems tą 
dieną buvo persodinta širdis. 

- Tik šitaip galiu visiškai baigti savo misiją. 

Keitę nukrėtė šiurpas, bet ji iš paskutiniųjų stengėsi neiš- 
siduoti vis labiau kaustoma siaubo. 

- O kodėl kaskart laukdavai širdies persodinimo metinių? 

- Kitaip tai būtų buvusi tik virtinė paprastų žmogžudys- 
čių. Aš ne psichopatas. Žudant metinių dieną nusikaltimas 
įgauna ritualinį aspektą, tai Džudei būtų patikę. Ji dalyvau- 
davo tik tradicinėse mišiose. Jai patikdavo ritualas, tvarka, 
tradicinės apeigos. Jai tai būtų patikę. 

- Ar esi tikras, kad ji didžiuotųsi tavimi, nužudžiusiu tris 
žmones? 

- Ji būtų norėjusi, kad padėčiau atgauti širdį. Kaip tik tai ir 
darau. Jos sielai daugiau nereikės blaškytis. - Džefas atgalia 


ranka nusibraukė iš akių plūstančias ašaras. - Per daug myliu 

Džudę, kad leisčiau jos sielai toliau kankintis. Gaila, kad tau 
teks mirti, Keite. Labai tave mėgstu. Bet kitos išeities tiesiog 
nėra. - Jis pabučiavo sau pirštų galus ir prispaudė Keitei prie 
krūtinės. - Ilsėkis ramybėje, Džude, mano meile. Amžinai 
tave mylėsiu. 

Keitė čiupo Džefui už rankos tą pačią akimirką, kai iš kitos 
jis paleido plaukų džiovintuvą. Ir suspigo. 

Staiga užgeso šviesa. 

Džiovintuvas pūkštelėjo į vandenį, bet nepadarė jokios žalos. 

Džefas riktelėjo iš pykčio ir nusivylimo. 

Keitė kilstelėjo ketindama šokti iš vandens, bet jis sumurk- 
dė ją atgal. Paskui suklupo prie vonios - Keitė išgirdo, kaip į 
grindų plytelės dunkstelėjo jo kelių girnelės. Jis iš visų jėgų 
įrėmė plaštakas Keitei į galvą ir panardino į vandenį. 

O panardinęs stengėsi neleisti jai išnirti. Ji priešinosi, mo- 
savo rankomis, spardėsi, sukinėjo į šonus galvą, nagais draskė 
jam rankas. Bet Džefas nepaleido. Ji instinktyviai prasižiojo, 
bet taip ir nesuriko. Į burną siūbtelėjo vanduo. 

Tada iš tolo išgirdo koridoriumi atidunksinčius skubrius 
žingsnius. Staiga su trenksmu atsidarė vonios kambario du- 
rys - Keitė buvo laisva. Ji iškišo galvą iš vandens ir ėmė go- 
džiai gaudyti orą kosėdama nuo gerklę ir nosį užliejusio van- 
dens. Šlapi plaukai, prilipę prie veido, trukdė matyti, nors ir 
taip tamsoje tikriausiai nebūtų galėjusi nieko įžiūrėti. 

- Keite! 

Tai buvo Aleksas. 

- Aš čia. 

- Atsargiai! - sušuko jis. 

Aleksas prispaudė Džefą prie vonios kambario grindų. 
Grumtynės netruko ilgai. Aleksas buvo daug stipresnis. 

- Tu kalės vaike, jei būtum ją nuskriaudęs... - Grasinimus 
staiga nutraukė skausmo ir nuostabos šūksnis. 

- Kas jai? - paklausė iš tarpdurio Bilas. 

Iš Alekso revolverio plykstelėjo ugnies liežuvis. Šūvio gar- 
sas atsimušė į vonios kambario sienas. 

Bilas be garso susmuko. 

Aleksas įtūžęs suriaumojo. 

Tuo tarpu Keitės akys palengva apsiprato su tamsa. Ji pa- 
matė, kad Džefui kažkaip pavyko pačiupti Alekso revolverį. 
Dabar vyrai kovojo dėl ginklo. 

Porceliano vonia buvo šlapia ir slidi, bet Keitė šiaip taip 
išjos išsirito. Ir kibo Džefui į galvą - daužė kumščiais, akėjo 
nagais, rovė plaukus. 

Šis suriko iš skausmo ir paleido ginklą. Aleksas akimirks- 
niu jį pačiupo, įrėmė vamzdį Džefui į smilkinį, paskui apvertė 
priešininką ant pilvo ir apžergęs užsėdo strėnas. 

- Tik pajudėk, - šnopuodamas, vis dar gaudydamas kvapą 
tarė jis. - Nieko man taip nesinori, kaip nurauti tavo sumau- 
tą galvą. 

- Nušauk mane, - sukūkčiojo Džefas. - Nuvyliau Džudę. 
Noriu mirti. 

- Negundyk. 

Apėjusi juos Keitė netvirtais žingsniais priartėjo prie durų 
ir suklupo užkliuvusi už Vebsterio kojų. 

- Bilai! - Blausioje šviesoje ji išvydo jį gulintį aukštielninką, 
atmetusį į šalis rankas ir kojas. Ant marškinių plintanti dėmė 
atrodė juoda kaip rašalas. - O Dieve. Ne! - sukūkčiojo ji. 

Neturėdama jėgų atsistoti Keitė nuropojo prie naktinio 
stalelio ir nutraukė ant grindų telefoną. Tada surinko 911. 

Paskambinusi grįžo pas Bilą, tvirtai suspaudė jo rankas ir 
pašnibždomis ėmė maldauti laikytis. 

- Pagalba jau važiuoja, - šūktelėjo Aleksui ir pati nustebo, 
koks silpnas jos balsas. 

- Kaip Vebsteris? - paklausė Aleksas. 

- Nekruta. 

- Jėzau, - išgirdo ji Alekso balsą. - Žiūrėk, kad tavo sąskai- 
tos nepapildytų dar viena žmogžudystė, pone Doilai. 

Džefas kažką nerišliai suvebleno. 

Keitę krėtė šaltis, ji kaleno dantimis. Čiupo lovatiesės kraš- 
tą ir trūktelėjo. Bet užuot susisupusi pati užklojo ir apkamšė 
Bilą. 

Artėjantis sirenų kauksmas buvo pats mieliausias kada 
nors jos girdėtas garsas. Ji pasilenkė prie Bilo ir skubriai su- 
šnabždėjo: 

- Laikykis, Bilai. Pagalba jau čia. Ar girdi mane? Viskas bus 
gerai. Pamatysi! 

Bilas neatsiliepė, bet Keitė tikėjosi, kad jis jaučia ją esant 
šalia. 

Pirmas į namus įžengė leitenantas Hanseikeris. 

- Kodėl tamsu? 

- Saugiklių dėžė podėlyje, virtuvėje! - iš vonios kambario 
šūktelėjo Aleksas. - Paspausk pertraukiklio mygtuką. 

- Ateikit čia, į miegamąjį! - sušuko Keitė. - Kulka pataikė 
žmogui į krūtinę. 

Po kelių akimirkų namuose vėl įsižiebė šviesa. Staiga jai 
plykstelėjus Keitė net užsimerkė. Kai vėl pramerkė akis, pro 
miegamojo duris spraudėsi du greitosios pagalbos medikai ir 
Hanseikeris. 

Leitenantas išsitraukė revolverį. 

- Na, Pirsai, tu apsuptas. Išeik pakeltomis rankomis. 

- Ką ten šneki, po velnių? 

- Ne Aleksas. Jis jau sučiuptas... - pritrūkusi žodžių Keitė 
mostelėjo į atdaras vonios kambario duris. 

Vienas iš greitosios medikų palietė jai petį. 

- Jūsų draugo būklė labai sunki, ponia. Pasitraukite, leis- 
kite mums padėti. 

- Ar jis gyvens? 

- Padarysime, ką galime. 

Susigūžęs Hanseikeris atsargiai prisėlino prie vonios kam- 
bario durų. Revolverį jis laikė abiem rankomis ir slinko atki- 
šęs į priekį. 

- Mesk ginklą, Pirsai. 

- Mielai, tu sumautas avigalvi. Pats jį saugok. 

- O kas čia ant grindų? 

- Džefas Doilas. 

- Tas pats kalės vaikas, kuris skambino sužinoti laiko ir 
oro temperatūros, o apsimetė, kad šnekasi su manimi? 

- Pokalbių telefonu policija vis dar klausosi, ar ne? - pa- 
klausė Aleksas. 

- Aišku. Ir ne be reikalo, po galais. Beje, kas tas niekšelis? 

- Ilga istorija. Uždėk jam antrankius ir išvardyk jo teises. 

- Nė velnio, Pirsai. Palauk minutėlę. Neaiškink man, ką tu- 
riu suimti. Aš atėjau tavęs. 

- Surakink jį, - įsakmiai atrėžė Aleksas ir stumtelėjo Han- 
seikerį į šalį. 

Jis priėjo prie medikų, kurie dirbo net suplukę, stengda- 
miesi išgelbėti Vebsterio gyvybę. Keitė stovėjo sustingusi ir 
apsiautė jai pečius. 

Laikė ją tvirtai apkabinęs, viena stipria ranka priglaudęs 
galvą sau prie krūtinės ir glostydamas. 

- Tu nesužeista? - Ji papurtė galvą. - Tikrai? 

- Ne. Aš tik išsigandusi. Ar Bilas... 

- Manau, jis gyvas. 

Jis palietė Keitės pasmakrę ir kilstelėjo į viršų. 

- Velniškai drąsiai pasielgei. Jis galėjo nušauti ir mane. 
Ačiū. 

Dabar, kai viskas jau baigėsi, Keitei linko keliai, ji visa tir- 
tėjo. 

- Aš bailė. 

- Kurgi ne! - Aleksas ją taip suspaudė, kad ėmė trūkti 
oro. - Jeigu tau būtų kas atsitikę... - Jis skubriai pakštelėjo 
jai į kaktą prie pat plaukų. - Myliu tave, Keite. 

- Tikrai, Aleksai? - įsikniaubusi jam į krūtinę sumurmėjo 
ji. - Ar tikrai myli mane? 


Penkiasdešimt šeštas skyrius 


- |. ką jis atsakė? - paklausė Dynas. Paskui linktelėjo dėko- 
damas stiuardesei, atnešusiai antrą stiklą viskio su vandeniu. 

- Nieko, - atsakė Keitė. - Kaip tik tada pasirodei tu. Buvo 
kilęs toks chaosas. Mudu su Aleksu taip ir neturėjome progos 
pasikalbėti. 

- Ketinau tave nustebinti - ateiti su buteliu šampano kar- 
tu atšvęsti ketvirtųjų tavo naujo gyvenimo metinių, - tarė 
jis. - Bet pasiekęs namus pamačiau, kad jie apsupti policijos 
automobilių, o į greitosios pagalbos mašiną nešamas žmo- 
gus. Labai išsigandau. 

Keitė patapšnojo jam per ranką ir atrėmė galvą į sėdynės 
atlošą. 

- Jaučiuosi tokia pavargusi. Nenoriu apie tai kalbėti, bet 
privalau. Turiu išsišnekėti, o tada visa tai pamiršti. - Minu- 
tėlę pamąsčiusi pridūrė: - Įsitikinau, kad blogų prisiminimų 
neverta slėpti. Geriau leisti išplaukti jiems į paviršių, apsvars- 
tyti, išanalizuoti, įveikti ir palaidoti amžiams. 

- Kas tau pažėrė šitų išminties perlų? - pašaipiai tarstelėjo 
Dynas. - Turbūt neverta nė klausti... 

- Dynai, tu man pažadėjai, - nuvargusio žmogaus balsu at- 
sakė Keitė ir užsimerkė. - Užteks pliekti Pirsą. 

- Gerai. Nors sutikau labai nenoriai. - Jis gurkštelėjo savo 
gėrimo. - Didžiąją dalį įvykių mudu jau išgvildenome. Bet yra 

dar keli man neaiškūs dalykai. Sakei, kad nuvaręs savo auto- 
mobilį Bilas grįžo pėsčiomis. Ir namus pasiekė tuo pat metu 
kaip Aleksas. 

- Taip. Bilas pamatė jį atbėgantį gatve ir sustabdė. Pasakė 
Aleksui, kad mes jo laukiame ir kad jiedu su Džefu pasiren- 
gę mane ginti. Aleksas atrėžė, kad ne nuo to vyruko mane 
reikia ginti, ir paaiškino, jog Džefas buvo Džudės Rejes mei- 
lužis. 

- Matyt, Bilą jam pavyko įtikinti. 

- Įtikinėti jis moka, - švelniai tarė Keitė. - Be to, Aleksas 
atkreipė Bilo dėmesį, kad niekur nematyti Džefo automobi- 
lio. Buvo aišku - mašina pastatyta kur nors nuošaliau, kad 
niekas nesusigaudytų, jog jis mano namuose. Man pačiai tai 
dingtelėjo tik tada, kai Džefas įėjo į vidų ir jau buvo per vėlu. 
Tai Bilą įtikino. Jis pasiteiravo, kaip galėtų padėti. Vogčia 
žvilgčiodami pro langus ir mėgindami susigaudyti, kas vyks- 
ta viduje, jie tyliai apėjo visą namą. Norėjo užklupti Džefą 
staiga. 

Pasakojimą pratęsė kardiologas. 

- Kai Aleksas pamatė Džefą, iškėlusį virš vonios plaukų 
džiovintuvą, nubėgo į užpakalinį kiemą ir pro virtuvės langą 
įlipo į vidų. Surado saugiklių dėžę ir išjungė srovę. Jis susivo- 
kė akimirksniu. 

- Laimė, jis prieš kelias dienas buvo matęs, kur saugiklių 
dėžė. 

Keitė nutylėjo, kokiomis aplinkybėmis Aleksas du kartus 
paslapčia buvo įsibrovęs į jos namus. 

- Ačiū Dievui. Dar sekundė kita, ir... 

- Geriau neprimink, - atsakė Keitė, ją nukrėtė šiurpas. - 
Vargšas Bilas. Šiandien rytą, prieš mums išvykstant, galų 
gale man buvo leista jį aplankyti ligoninėje. Jis vis dar Inten- 
syviosios terapijos skyriuje, labai silpnas, bet gyvens. Nensė 


nesitraukia nuo jo nė per žingsnį. 

- O kojis pas tave atvažiavo tokiu vėlyvu metu? 

- Staiga jam šovė geniali mintis dėl „Keitės vaikų“, - pa- 
melavo Keitė nenorėdama viešinti Vebsterių gyvenimo pe- 
ripetijų. 

Atsitiktinė kulka pervėrė Bilui krūtinę, bet per stebuklą 
nekliudė gyvybiškai svarbių organų. Jį ištiko šokas, dėl šau- 
tinės žaizdos jis neteko daug kraujo, bet palengva taisėsi. 

Tą rytą Bilas paprašė Intensyviosios terapijos skyriaus 
slaugės trumpai palikti juodu su Keite vienus. Padėkojo Kei- 
tei, kad sugėdino jį ir privertė nutraukti romaną su Melija. 

- Aš myliu Nensę. Be jos meilės ir palaikymo... - nutilo per 
pusę žodžio, tarsi kalbėjimas būtų atėmęs paskutines jėgas. 
Iki Karlos mirties mūsų gyvenimas buvo puikus. Atrodė, 
lyg būtume saugomi nuo kančių, kurias išgyvena kiti. Kai ji 
žuvo, įsitikinome, kad taip nėra. Buvau lyg pamišęs. Niekaip 
negalėjau susitaikyti su dukters netektimi. Ėmiau ieškoti ko 
nors, kas palengvintų kančią. Kvaila, viskas baigėsi niekingu 
romaniūkščiu su moterimi, kuri yra visiška mano gražios ir 
elegantiškos žmonos priešingybė. Maniau, kad nieko geres- 
nio nesu nusipelnęs. Šitaip baudžiau save, kad nesugebėjau 
apsaugoti Karlos. Melija nedavė ramybės tol, kol ją įdarbi- 
nau. Paskui įsigeidė dirbti su „Keitės vaikų“ komanda. Visa 
kita žinai. Tą naktį, kai mus užklupai, pasakei šį tą, kas padė- 
jo atgauti sveiką nuovoką. Vakar naktį supratau, kad tai turi 
baigtis. Kai tik apsisprendžiau, negalėjau ten likti nė akimir- 
kos. - Jis palietė Keitei ranką. - Ir nieko nelaukęs nuvažia- 
vau tau pasakyti, kad padėjai man išsaugoti patį brangiausią 
dalyką pasaulyje - savo šeimą. Ačiū. 

- Sveik, tai man bus geriausia padėka. Mūsų laukia dar 
daug darbų. 

Keitė pabučiavo jį į kaktą. 

Koridoriuje ji susitiko Nensę, ši ją apkabino. 

- Ačiū tau, Keite. 

— Už ką? Jei ne aš, Bilas nebūtų sužeistas. 

Nensė pažvelgė į ją giliu supratingu žvilgsniu. 

- Jis man viską papasakojo. Atleidau jam. O tu ar atleisi 
man? Aš... taip įžeidžiau tave savo įtarinėjimais... 

- Niekai, - nutraukė ją Keitė. - Labai vertinu tavo drau- 
gystę. Ir žaviuosi neprilygstamu gebėjimu rinkti lėšas. Ar ga- 
liu tikėtis, kad ir toliau dirbsi „Keitės vaikų“ labui? 

- Taip, kai tik padėsiu Bilui atsistoti ant kojų. 

Dynas išblaškė Keitės prisiminimus ir grąžino į dabartį. 

- Atrodo, kad tarp Vebsterio ir Pirso ėmė megztis nuoširdi 
draugystė. 

Keitė nusijuokė. 

- Keista, nes tik susipažinę negalėjo vienas kito pakęsti. 
Aleksas baisiausiai priekaištavo sau, kad grumdamasis su 
Džefu leido pačiupti savo ginklą. Bilas į Alekso atsiprašymus 
tik ranka numojo. Girdi, jei būtų likęs virtuvėje, kaip liepė 
Aleksas, apskritai nebūtų nukentėjęs. 

- O koks likimas dabar laukia to Doilo? 

Keitė matė, kaip antrankiais surakintą Džefą pareigūnai 
nutempė prie patrulių automobilio ir įgrūdo ant užpakalinės 
sėdynės. Jai vis dar buvo sunku patikėti, kad jautrus jaunas 
vyras, taip uoliai dirbęs „Keitės vaikų“ labui, yra šaltakraujis 
žudikas. 

- Krėsdama jo butą policija rado tiek iškarpų albumų ir 
senų laikraščių, kad palyginti su jais Alekso surinkta medžia- 
ga atrodė vien apgailėtinos pastabos. Po Džudės mirties jį 
aiškiai buvo apsėdusi vienintelė įkyri mintis. Aleksas sako, 
kad Doilui bus pateikti kaltinimai trimis žmogžudystėmis ir 
dviem mėginimais nužudyti. Tačiau su šia byla susijusios net 
keturios valstijos. Jos reikalaus ekstradicijos. Teismo posė- 
džiai bus atidėliojami. Visa ta teisinė marmalynė. Kad ir kaip 
ten būtų, likusį gyvenimą jis tikrai praleis už grotų. - Pamąs- 
čiusi ji pridūrė: - Jau trys. 

- Kas? 

- Už grotų trys žmonės. Džefas, Polas Rejesas ir Džordžas 
Merfis. 

- Ciklopas. Neįtikėtina - policija jį sučiupo vos už kelių ga- 
tvių nuo tavo namo. Įdomu, ką jis ketino daryti? 

- Aišku, jo ketinimai nebuvo geri, - atsakė Keitė. - Sulai- 
komas jis įnirtingai priešinosi ir sužeidė policininką. Taigi bi- 
čiulio Džordžo ateitis niūri. - Ir linksmai šyptelėjusi pakeitė 
temą. - Ačiū Dievui, Patricijos ir Maiklo jis daugiau neperse- 
kios. Žinai, Patricija jau priimta mokine į papuošalų įmonę. 
Ji galės užsidirbti pragyvenimui ir kartu tobulinti savo meni- 
nius įgūdžius. O su Maiklu dirba vaikų psichologė. Dabar, kai 
jau nereikia nuolat bijoti Ciklopo, berniukas palengva lenda 
iš savo kiauto kaip vėžliukas. 

- O kaip laikosi Rejesas? 

Keitės šypsena išblėso. 

- Man gaila jo ir jo giminaičių. Paskambinau seseriai pa- 
sakyti, kad tris žmones, kuriems persodinta širdis, nužudė 
ne jos brolis. Ji labai susijaudino, buvo dėkinga. Kai lankė- 
mės psichiatrijos ligoninėje, jis man ne grasino. Jis bandė 
mane įspėti. Jei tikėsime Džefo parodymais policijoje, tai jis 
nusiuntė Rejesui laikraščių iškarpas, kuriose rašoma apie tų 
žmonių mirtį. Norėjo parodyti radęs genialų būdą, kaip su- 
griauti velnišką keršto mechanizmą. Džefas nesitikėjo, kad 
tos iškarpos atsidurs mano pašto dėžutėje ir taps perspėji- 
mu. Nors ir psichiškai palūžęs, Rejesas suprato jų reikšmę. Ir 
nusprendė, kad jo žmonos širdis teko muilo operos aktorei 
Keitei Delani. Perpratęs žudymo schemą jis, kaip ir Aleksas, 
suvokė, kad dabar atėjo eilė man. Aleksas mane sekė tikėda- 
masis išgelbėti. Iš esmės to paties norėjo ir Rejesas. Jis atva- 
žiavo į San Antonijų manęs saugoti. Nujaučiu, kad adresą jis 
sužinojo pasekęs grįžtančią iš darbo. 

- O kodėljis tiesiog nepaskambino, neprisistatė ir nepasi- 
dalijo įtarimais? 

- Nors Rejesas oficialiai išteisintas, vis dėlto jis iš pavydo 
žiauriai nužudė žmoną. Be to, ne kartą buvo gydytas psichia- 
trijos ligoninėje. Argi aš ar kas kitas būtų juo patikėjęs? 

— Tu teisi. 

- Artėjant metinėms jis taip nerimavo, kad mintimis vis 
grįždavo į nusikaltimo vietą. Bent jau taip spėja jo sesuo. Va- 
kar parašiau jam laišką ir papasakojau, kas nutiko. Padėkojau, 
kad bandė mane įspėti. Nesu tikra, ar jis viską supras, bet pa- 
rašius tą laišką man pačiai labai palengvėjo. - Keitė pamaišė 
mineralinio vandens stikle plūduriuojančius ledo gabalėlius, 
nors dar net nebuvo paragavusi. - Ak, kiek ta viena prieš ke- 
tverius metus išaušusi diena sukėlė tragedijų... 

- Ir kiek gėrio atnešė, - imdamas jos ranką švelniai tarė 
Dynas. 

- Tų žmonių mirtis visiškai beprasmė, Dynai. 

- Bet jie gyveno su persodinta širdimi. Ir ją persodinti ver- 
tėjo. Jeigu būtų galėję pasukti laiką atgal, jie būtų apsispren- 
dę taip pat. Jie dar pagyveno. Tai mes ir stengiamės daryti - 
suteikti pacientui galimybę pagyventi ilgiau. Visa kita likimo 
rankose. Likimo niekas negali nei numatyti, nei pakeisti. 

- Tai tiesa. Protu tai suvokiu, - pirštu palietusi sau smil- 
kinį tarė Keitė. - Bet suprasti širdimi dar reikia laiko. - Ji 
uždėjo delną ant krūtinės. 

— O kurgi geriausia tai padaryti, jei ne asmeniniame paplū- 
dimyje? - Jis nykščiu švelniai perbraukė Keitės plaštaką. - 
Džiaugiuosi, kad vėl būsi netoliese. Aš tavęs pasiilgau. 

- Aš grįšiu į San Antonijų, Dynai. „Keitės vaikai“ tik laiki- 
nai sustabdyti, nes turiu vėl paskirstyti užduotis bendradar- 
biams ir rasti naujų. Mes netgi svarstome galimybę plėsti lai- 
dą ir kituose miestuose. Tai būtų milžiniškas projektas. Kai 
pagalvoji, kokiai daugybei vaikų gali padėti! - Keitė net ėmė 
karščiuotis. - Ne ne, kelias savaites pailsėsiu Malibu, o tada 
grįšiu į San Antonijų. 

- O kaipgi jis? Ar savo gyvenime rasi vietos ir jam? 

- Aleksas... - Keitei iš lūpų išsprūdo jo vardas. Ilgesys nu- 
diegė krūtinę. Dėl jos Aleksas rizikavo gyvybe, ir ji šito nie- 
kada nepamirš. 

Bet nepamirš ir jo apgavystės. 

Jųdviejų santykiai prasidėjo nuo melo ir slapukavimo. Ar 
sakydamas, kad myli ją, jis irgi melavo? Atsikratyti visų abe- 
jonių buvo tik vienas būdas. 

- Padaryk man vieną paslaugą, Dynai. 

- Tavo noras man įsakymas, - galantiškai nusilenkė jis. 

- Nejuokauk. Tau mano prašymas nebus prie širdies. — 
Jaudindamasi ji giliai įkvėpė klausdama savęs, ar nepaisant 
tvirto apsisprendimo užteks drąsos išdėstyti savo prašymą. — 
Noriu žinoti, ar man persodinta Amandos širdis. 

Dynas suglumo. 

- Taip, esu sakiusi, kad nieko nenoriu žinoti apie savo do- 
norą. Ir dabar nenoriu. Nebent tai Amanda. Jeigu ji - turiu 
žinoti. 

- Keite... 

Ji atkišo į priekį rankas tarsi iš anksto atmesdama Dyno 
prieštaravimus. 

— Man nesvarbu, kaip tu tai išsiaiškinsi. Paprašyk kolegų, 
pagudrauti, sulaužyk visas gydytojo etikos normas, meluok, 
maldauk, papirkinėk, vok. Pažįsti užtektinai įtakingų žmo- 
nių ir tikrai žinai, kaip rasti atsakymą. 

Dynas pervėrė ją žvilgsniu. 

- Ar supranti, kad savo paties labui turėčiau atsisakyti? 

- Bet neatsisakysi. 

- Be to, kad ir ką išsiaiškinčiau, norėdamas apsaugoti tave 
nuo širdgėlos galiu ir pameluoti. Tai man irgi būtų į naudą. 

- Bet šitaip irgi nepasielgsi. Pasakysi man tiesą. 

- Iš kur tokia tikra? 

- Juk prieš ketverius metus turėjai drąsos pažvelgti man 
tiesiai į akis ir pasakyti, kad ilgai nepatempsiu. - Pro aša- 
ras Keitė prastai įžiūrėjo jo veidą. Ji pirštais palietė Dynui 

skruostą. - Tu neslėpdavai tiesos, kad ir labai nemalonios, 
kad ir skausmingos. Dabar man vėl reikia tokio draugo, Dy- 
nai. Būk su manimi toks pat atviras kaip tada, kai pasakei, 
kad mirštu. 

- Gyvenimą be jo tu prilygini mirčiai? 

- Dar blogiau būtų tik gyventi su juo ir mintyse nuolat 
klausinėti, ar jis mane myli todėl, kad tai aš, ar dėl to, kad 
esu kita. 

Ji paėmė Dyno ranką ir stipriai suspaudė. 

- Išsiaiškink, ar man teko Amandos širdis. Prašau. 


Penkiasdešimt septintas skyrius 


Keista nuojauta paskatino Keitę pažvelgti į namą kaip tik 
tada, kai Dynas priėjo prie balkono turėklų ir jai pamojo. 
Keitė atsakė tuo pačiu ir jau ketino vėl nukreipti žvilgsnį į 
atoslūgį vandenyne, kai jam už nugaros pasirodė dar vienas 
siluetas. 

Vėjas lankstė platų skrybėlės kraštą. Viena ranka ji spuste- 
lėjo skrybėlę, o kita atlenkė kraštą, kad neužstotų reginio. 

Net dangaus fone Keitė iš tolo pažino jį iš lieso liemeningo 
kūno, galvos formos, laikysenos. Jis pasisuko ir kažką pasakė 
Dynui; jiedu paspaudė vienas kitam ranką. 

Dynas pažvelgė įją, dar kartą pamojo ir grįžo į namą. 

Ji iš pradžių norėjo bėgti jo pasitikti, bet liko kur stovė- 
jusi ir žiūrėjo, kaip jis leidžiasi stačiu šlaitu. Vos nulipo nuo 
paskutinės laiptų pakopos ir žengė į paplūdimį, kaubojiški jo 
batai iki kulkšnių paniro į smėlį, bet jis šito, rodos, nė nepa- 
stebėjo. Visą dėmesį buvo sutelkęs į ją, oji negalėjo atitraukti 
akių nuojo. 

- Labas. 

- Labas. 

- Graži skrybėlė. 

- Ačiū. 

Jiedu pažvelgė vienas į kitą ir, rodos, ištisą amžinybę rijo 
vienas kitą akimis. Pagaliau ji pasiryžo ir tarė: 

- Čia įleidžiami tik nuolatiniai gyventojai. Kaip tau pavyko 
prasmukti? 

- Pasinaudojau gebėjimu įtikinti. 

- Ir pavyko? 

- Lyg burtų lazdele mostelėjus. 

- Ir štai tu čia. 

- Štai aš čia. Ir labai suirzęs, nes duris atidarė Spaiseris. 

- Jis čia su manimi gyvena. Kaip draugas. 

- Irjis taip sakė. - Aleksas gūžtelėjo pečiais ir atsainiai pri- 
dūrė: - Jis šaunuolis, moka nenusiminti. 

- Arjis ką nors prarado? 

- Aha. Privilegiją nakvoti šituose namuose. Praėjusi naktis 
buvo paskutinė po vienu stogu su tavimi - netgi kaip draugui. 
Nuo šiol čia nakvosiu aš. Tai bus viena iš tūkstančių naktų. 

- Tikrai? 

- Tikrai. Jokių prieštaravimų, Keite. Daviau tau laiko vis- 
ką apmąstyti. Laukiau tris ilgas savaites - ta dvidešimt viena 
diena man buvo nesibaigiantis pragaras. 

— Ar rašei? 

- Rašiau kaip patrakęs. Paromis. Nesustodamas. Kol 
baigiau. 

- Baigei knygą? 

- Visus šešis šimtus trisdešimt du puslapius. Užvakar 
vakare rankraštį išsiunčiau Arniui. Vakar jis paskambino ir 
pasakė, kad tai puikus romanas, pats geriausias iš mano pa- 
rašytų. Populiarumas garantuotas. - Jis pagavo iš po skrybė- 
lės išsprūdusią jos plaukų sruogą. Neatitraukdamas įdėmaus 
žvilgsnio patrynė tarp pirštų. - Arniui buvo smalsu sužinoti, 
kodėl pakeičiau siužetą ir įterpiau meilės istoriją. 

- Ir ką jam atsakei?.. 

- Kad mane pagavo įkvėpimas. - Aleksas pažvelgė jai tie- 
siai į akis. - Kol nepažinau tavęs, nemokėjau sukurti meilės 
istorijos, Keite. Maniau, tai yra mirę drauge su Amanda. Bet 
klydau. - Jis brūkštelėjo Keitei per kaklą ir sunėrė pirštus 

ant sprando. - Jei nebus kitos išeities, persekiosiu tave, kol 
pasiduosi netekusi jėgų. Noriu būti su Keite Delani šiandien, 
rytoj ir po keturiasdešimt metų. Net jeigu tavo krūtinėje pla- 
ka sumautos šimpanzės širdis, - man tai nė kiek nerūpi. Kie- 
kvieną savo gyvenimo rytą ant pagalvės šalia noriu matyti 
raudonus tavo plaukus. Myliu tave. O dėl to, ką padariau... - 
Jis pasuko galvą ir prieš vėl atsigręždamas į Keitę kelias aki- 
mirkas žvelgė į vandenyną. - Mano gyvenime su Amanda 
nebuvo aiškios pabaigos. Man nepasisekė jos atsiprašyti, kad 
buvau savanaudis niekšas ir jos nevedžiau. Padėkoti už vi- 
sus tuos kartus, kai ji klausydavosi mano skundų dėl savų 
rūpesčių. Negalėjau kartu su ja gedėti savo sūnaus. - Aleksas 
užsimerkė tarsi maldaudamas Keitės suprasti. Staiga netekęs 
įprasto pasipūtimo ir pasitikėjimo savimi jis droviai pažvelgė 
įją ir pridūrė: - Aš suja taip ir neatsisveikinau, Keite. Norė- 
jau pasakyti jai sudie. 

- Suprantu, - kimiai atsiliepė ji. - Tiesą sakant, manau, 
kad man labai pasisekė būti mylimai vyro, kuris yra taip sti- 
priai mylėjęs anksčiau. 

Aleksas suėmė jos rankas ir kilstelėjo prie lūpų. 

- Ar atleisi man? 

- Aš tave myliu. 

Jis pasilenkė jos pabučiuoti, bet akies krašteliu pagavo 
kažką judant ir atsisukęs pamatė ateinančią merginą. 

- O, Sara, jau grįžai, - užkalbino ją Keitė. - Kaip pasivaikš- 
čiojimas? 

- Puikiai. Čia gražu. 

Iš po plačiakraštės skrybėlės į Aleksą nedrąsiai žvelgė lie- 
kna mergina. Ji mūvėjo džinsus, buvo apsiavusi sportbačius 
ir apsivilkusi palaidinę su užrašu Bruins. Ilgos palaidinės ran- 
kovės dengė rankas iki pat riešų. Saros plaukai buvo lygūs ir 
tamsūs. Akys didelės, tamsiai rudos. 

- Sara Čoat, - tarė Keitė, imdama merginą už rankos. - Tai 
Aleksas Pirsas. Aleksai, Sara - tavo gerbėja. 

- Visada malonu sutikti ištikimą skaitytoją. Labas, Sara. 
Malonu susipažinti. 

- Man irgi, - sutrikusi sušnabždėjo ši. 

Aleksas atkreipė dėmesį į jos palaidinę. 

- Studijuojate Kalifornijos universitete Los Andžele? 

- Taip, sere. Anglų kalbą. 

- Puiku. Kuris kursas? 

- Antras. 

- Sara per daug drovi, nedrįsta tau pasakyti, kad yra talen- 
tinga, - įsiterpė Keitė. - Ji jau yra gavusi kelias premijas už 
savo kūrinius. 

- Įspūdinga, - tarė Aleksas. - Sveikinu. 

Mergina išraudo kaip vėžys. 

- Ačiu. Aš niekada nerašysiu kaip jūs. 

- Kuriate grožinę literatūrą? 

- Daugiausia negrožinę. 

Čia vėl įsikišo Keitė. 

- Tiesą sakant, kritikai palankiai įvertino kelis jos straips- 
nius apie išgyvenimus po širdies persodinimo operacijos. 

Aleksas, aiškiai patenkintas, kad mergina juo žavisi, staiga 
įsitempė. Jis pažvelgė į Sarą, į Keitę, tada vėl į Sarą, kuri da- 
bar žiūrėjo į jį pilnomis ašarų akimis. 

- Labai jums ačiū. - Bangų mūša ir vėjas gožė tariamus žo- 
džius, bet Keitė su Aleksu nesunkiai skaitė juos iš merginos 
lūpų ir išraiškingo žvilgsnio. Ji paėmė Alekso ranką ir stipriai 
ją suspaudė. - Užjaučiu dėl Amandos ir naujagimio sūnaus. 
Keitė man papasakojo, kokį pragarą perėjote jų netekęs. Bet 
ačiū jums už apsisprendimą. Aš žinau, Amanda vairuotojo 
pažymėjime buvo įrašiusi, kad sutinka tapti donore, bet jūs 
jos ketinimui pritarėte. Be jos širdies būčiau mirusi. Esu sko- 
linga jums už savo gyvybę, niekada nesugebėsiu atsidėkoti. 
Niekada. 

Keitei net kvapą užgniaužė - ji nebuvo tikra, ką merginai 
atsakys Aleksas. 

Kelias sekundes jis atidžiai žvelgė jai į akis, paskui uždė- 
jo platų delną ant krūtinės. Ji nepasitraukė. Užuot atšokusi 
Sara nusišypsojo. 

Pamatęs šypseną Aleksas suspaudė ją glėbyje. Kelias ilgas 
minutes jiedu stovėjo apsikabinę, siūbuodami pirmyn atgal, 
plakami vėjo gūsių. Kai pagaliau ją paleido, Alekso balsas 
buvo šiurkštus, o akys įtartinai drėgnos. 

- Amandai jūs patiktumėte. Ji didžiuotųsi. 

- Ačiū, - laižydama nuo lūpų ašaras atsakė Sara. - Ilgą lai- 
ką nieko nenorėjau žinoti nei apie savo donorą, nei apie jo 
šeimą. Jaučiausi panašiai kaip Keitė. Ji vis dar nežino ir ne- 
nori žinoti. Bet neseniai apsigalvojau. Net negaliu paaiškinti 
kodėl. Staiga aiškiai pajutau, kad turiu susitikti su žmogumi, 
padėjusiu man gauti naują širdį, ir padėkoti. Tad kreipiausi 
į Organų banką ir paprašiau informacijos. Belaukiant žinių 
mane susirado daktaras Spaiseris. Jis papasakojo, kad situ- 
acija gana neįprasta, ir paklausė, ar pirma nepasikalbėčiau 
su Keite. Suprantama, žinojau, kas ji, todėl pasakiau: „Aišku, 
mielai susipažinčiau!“ Labai nustebau gavusi žinią, kad mano 
mėgstamas rašytojas irgi... na, pats žinote. Keitė pakvietė ke- 
lias dienas praleisti kartu. Mudvi daug kalbėjomės. Ji man 
papasakojo. Ir sakė, kad jūs nepyksite, jei aš sužinosiu jūsų ir 
Amandos istoriją. 

- Ne, - atsiliepė Aleksas. - Labai džiaugiuosi, kad radome 
jus, Sara. Mums tai svarbiau, nei įsivaizduojate. 

Ir jis metė į Keitę tokį žvilgsnį, kad jai net kvapą užgniau- 
žė. Apkabino ją per pečius ir prisiglaudė prie šono. 

Sara, matyt, pajuto esanti čia nereikalinga. 

- Kągi, manjau laikas, - supratingai šypsodamasi tarė ji. - 
Daktaras Spaiseris žadėjo pakeliui į ligoninę pavėžėti mane 
iki universiteto miestelio. - Tada droviai pažvelgė į Aleksą ir 
pridūrė: - Manau, mums buvo lemta susitikti, ar ne? 


- Ir man taip atrodo. 

- Ar galėčiau retkarčiais jums parašyti? Tikrai neįkyrėsiu, 
pažadu. Tik pamaniau... 

- Jeigu nepalaikytume ryšio, jausčiausi nusivylęs. Ir Aman- 
da. Ji būtų norėjusi, kad taptume draugais. 

Mergina nusišypsojo spinduliuojančia širdinga šypsena. 

Jiedu žiūrėjo, kaip Sara lipa laiptais į priebutį. Ten ji stab- 
telėjo ir prieš žengdama į namą pamojavo. 

- Ji nuostabi, - tarė Aleksas. 

- Taip ir maniau, kad tau patiks. 

- Tikriausiai tai beprotiška mintis: norėčiau, kad ir Aman- 
da būtų galėjusi su ja susipažinti. 

- Čia nėra nieko beprotiško. 

Jis atsigręžė į Keitę ir švelniai spustelėjo pečius. 

- Ačiū. 

- Padariau tai ir dėl savęs, Aleksai. Turėjau išsiaiškinti, ką 
tu iš tikrųjų myli. 

- Juk žinai ką, - sušnabždėjo jis. 

Jis karštai ją pabučiavo - gaudamas ir duodamas, daug ža- 
dėdamas ir daug tikėdamasis. 

Kai pagaliau jiedu atšlijo vienas nuo kito, prieš kitą buči- 
nį Keitė ištaikė minutėlę pasigrožėti juo - kampuotu veidu, 
tamsiais neklusniais plaukais, netaisyklingu antakio linkiu. 
Jo akyse įžvelgė meilę. 

- Esu dėkinga Amandai, - pasakė Keitė. 

Jis kilstelėjo galvą ir sutrikęs tarė: 

- Bet ji neturi nieko bendra su tavo širdimi. 

- Užtat su tavąja - net labai daug. 


Padėka 


Iliakdama medžiagą ir rašydama šį romaną galėjau būti ti- 
kra, kad man padės tam tikrų sričių žinovai, - visi jie, nors 
ir labai užimti, aukojo savo brangų laiką ir geranoriškai man 
padėjo. 


Nuoširdžiai dėkoju Anne'ai Wagner, Southwest Organ Bank 
viešųjų ryšių ir visuomenės švietimo reikalų koordinatorei; 
Nancy'ei Johnson, diplomuotai medicinos seseriai, Teksa- 
so universiteto Pietvakarių (šv. Pauliaus) medicinos centro 
vyriausiajai transplantacijos koordinatorei, ir Johnui Cris- 
wellui, Teksaso valstijos Dalaso-Fortvorto televizijos kanalo 
darbuotojui. 


O didžiausia padėka - Luanai, kurios atvirumą pranoktų ne- 
bent jos pačios drąsa. 
Sandra Brown 

Alibi 


Aukščiausios klasės detek- 


tyvas, parašytas puikiu, 


patraukliu stiliumi. Žmog- 


žudystė, įtampa, intrigos, 
korupcija... Rašytoja 
sukuria ir įtikinamą psi- 
chologinį portretą žmo- 


gaus, kuris turi pasirinkti: 


aistra ar sąžinė? 


baltasis 
karšis 


Baltasis karštis 


Vienas populiariausių 
JAV rašytojos Sandros 
Brown trilerių, kuriame 
autorė puikiai derina 
įtampą ir stiprias 
emocijas. 


Aa ja 


VINV(ŲLI 


dusikoitimas 


Knyga, atskleidžianti ga- 
lingą, beveik mistinį ryšį 
tarp dvynių. Ryšį, kuris 
nenutrūksta po vienos iš 
dvynių mirties ir kuris 
įkvepia gyvą likusią seserį 
nueiti beveik neįmanomą 
kelią, kad surastų sesers 


žudikus ir atkeršytų jiems. 


pl DU 


onnuo?i 


opąslai 


Dėmesį prikaustančio 
trilerio centre - samdomo 
žudiko ir jį persekiojančio 
policininko kova bei mirtį 
sėjančios aistros istorija. 


SD MN 


Davydas 


Detektyvinių trilerių 
meistrė Sandra Brown 
pasirūpino, kad meilės, 
neapykantos ir pavydo 
pinklėse kvapą gniaužian- 
čios atomazgos skaityto- 
jas karštligiškai ieškotų 
iki paskutinių šio romano 
puslapių... 


DUK AU 


Sveika, tamsa 


Istorija apie moterį, 
bėgančią nuo praeities 
šmėklų, tačiau įsipainio- 
jančią į pavojingą istoriją 
ir įkliūvančią į dar krau- 
pesnį košmarą, keliantį 
grėsmę ir jos ateičiai. 

Užgavėnės 
„Įtemptas, puikus, nenu- 
trūkstantis pasakojimas, 
kupinas siužeto vingių ir 
posūkių, jaudinantis ir 
baisus kaip pelkės, ištvir- 
kęs ir dekadentiškas kaip 
Prancūzų kvartalas Užga- 
vėnių karnavalo įkarštyje. 
Puota, kurios neįmanoma 
praleisti.“ 

Book Page 

Mirtinos paslaptys 


„Brown talentas papasa- 
koti istoriją be galo retas 
net tarp populiariausių 
rašytojų.“ 


Toronto Sun 


„Brown jėga - kurti 
erotizmu pagardintus 
siužetus, verčiančius skai- 
tytojus nepabaigiamai 
spėlioti“ 

Library Journal 

Šalčio paktorius 


Trileris, kuriame susipina 
šiurpių nusikaltimų tyri- 

mas, nevaržoma aistra ir 

nuolat auganti įtampa. 


Svolimas veidas 


Po lėktuvo katastrofos 
smarkiai sužalota Eiverė 
per klaidą palaikoma žu- 
vusia kandidato į Senatą 
žmona Kerole. Plastikos 
chirurgas sudarkytą mo- 
ters veidą pakeičia Kerolės 
veidu. Maža to, gulėdama 
ligoninėje Eiverė sužino, 
kad kažkas iš būsimo 
senatoriaus artimųjų 
planuoja jį nužudyti. Ban- 
dydama išgelbėti vyrui, 
kurį spėjo pamilti, gyvybę, 
Eiverė turės gyventi kitos 
moters gyvenimą. 

Ir rizikuoti savuoju... 


IA AU 


Rošvarus žaidimas 


Intriguojanti ir kupina 
netikėtų peripetijų de- 
tektyvinė istorija apie 
manijas ir jų padari- 
nius. Susikompromita- 
vusi futbolo žvaigždė 
prarado viską, nes žaidė 
ne pagal taisykles. Da- 
bar jo ateitį ir gyvybę 
lemia paskutinis ėjimas, 
o laikas baigiasi... 


Rikošolas 


Detektyvas seržantas 
Dankanas Hačeris vidury 
nakties iškviečiamas į 
teisėjo Kato Leirdo namus 
tirti žmogžudystės. Iš pir- 
mo žvilgsnio viskas atrodo 
paprasta: Eliza, gražuolė 
teisėjo žmona, gindamasi 
nušovė įsilaužėlį. Tačiau 
Dankanui Elizos pasakoji- 
mas sukelia įtarimų... 

Po širdies persodinimo operacijos televizijos serialų žvaigždė Keitė 
Delani persikelia į Teksasą vesti kartą per savaitę transliuojamos lai- 
dos ir netrukus sužino, jog kažkas persekioja ir žudo visus, kuriems 

Sandra Brown 

(Sandra Braun, g. 1948 m.) 

JAV rašytoja, detektyvinių trilerių autorė, parašė per 
60 knygų, kurios išverstos į daugiau kaip 30 kalbų. 
Lietuvių skaitytojams gerai žinomi jos romanai „Alibi“, 
„Pavydas“, „Baltasis karštis“, „Šalčio faktorius“, „Sveika, 
tamsa“, „Susikeitimas“, „Spąstai“, „Svetimas veidas“, 
„Mirtinos paslaptys“, „Nešvarus žaidimas“, „Rikošetas“. 
Daugelis S. Brown romanų yra skaitomiausių knygų 
sąrašuose ir visi jie, pasak USA Today, verčia skaitytoją 
nerimastingai versti puslapį po puslapio iki pat pabaigos. 


Populiariai serialų žvaigždei Keitei Delani, 
pasiekusiai pačią karjeros viršūnę, persodinama 
širdis. Gavusi naują širdį graži ir aikštinga moteris 
visiškai pasikeičia: ji palieka mylimąjį, atsisako 
televizijos žvaigždės gyvenimo, iš Holivudo išvyksta 
į nedidelį miestelį ir vietinės televizijos kanale 
pradeda vesti laidą, kurioje našlaičiams ieškoma 
įtėvių. Bet pasidžiaugti naujuoju gyvenimu Keitei 
netenka - paštu ima plūsti iškarpos iš laikraščių, 


jose rašoma apie nužudytus širdies gavėjus, kuriems „ 


širdis buvo persodinta tą pačią dieną kaip ir jai. 
Moteris supranta, kad grėsmė iškilo ir jos gyvybei. 
Bet iš kurios pusės sėlina pavojus? 

Keitė kreipiasi pagalbos į detektyvinių romanų 
rašytoją Aleksą Pirsą, šis greitai tampa ir jos 
mylimuoju. Artėjant širdies persodinimo metinėms, 
persekiotojas vis arčiau, o įtariamųjų tik daugėja... 

